
ПОСЛЕДЊИ РАЗГОВОР 


Грцај у болу, срце моје јадно, 
И спремај снаге још за боле веће... 
Чуј... смрт корача, нема ти живота, 
Ти и све твоје са тобом умреће. 


Чуј... смрт корача — лепа као она 
С очима истим као њене што су, 
Са косом оном, што се само једном, 
У давном часу по лицу ми просу. 


О, стрепи срце!... Она ће ти прићи 
С осмехом среће, што ти живот нуди, — 
Ал' знај то су ти последњи тренути, 
Последњи часи сироти и худи. 


Сиротом, худом она ће ти прићи, 
Реч ће ти рећи срдачну и: збогом!... 
Можда ћеш живот заволети тада — 
Ал' ти ћеш бити помирено с гробом. 


Ив. М. Милићевић. 


ба 


СМРТНА НАЗНА 


НАПИСАО 


Д-ђ ДУШАН М. СУБОТИЋ 


(СВРШЕТАК) 


УП. 


Из напред изложенога о смртној казни видимо, да се са 
степеном културног напретка народа мењало и схваћање о смрт- 
ној казни, као и у опште о кажњењу. Првобитно се сматрало, 
да се смртном казном има да задовољи повређени осећај род- 
бине убијеног, затим се она оправдавала потребом задовољења. 
увређеног божанства, па се са тог схватања прешло на потребу 
застрашења и покајања кривца т. ј. на његову моралну поправку 
пре смрти, док се напослетку није дошло до схватања њене 
нужности у циљу осигурања друштва. 

Самим тим, што човек живи у друштву, држави, он прима 
на се извесне обвезе, чије испуњење ствара могућност зајед- 
ничког живота у држави и њеног напретка. Према томе др- 
жава, као јединка, која својим законима натура својим станов- 
ницима те обвезе, има несумњиво право, да настоји на њиховом 
извршењу, и у случају противљења, да изнуди поштовање сво- 
јим законима. Отуда истиче право државе, да се брани од на- 
пада, које појединци врше против њеног опстанка, и да њихо- 
вим кажњавањем регулише односе у друштву и између поједи- 
наца, јер на крају и сви напади појединаца против других по- 
јединаца имају за државу општи интерес, те се с тога она мора 
старати за правилан и миран живот својих становника. 

Која ће средства држава употребити у борби против зло- 
чинаца и злочинстава, то је њено искључиво право. Ово право 

обухвата и смртну казну, као једно најсигурније средство за 
уништај злочинца и будуће спречавање злочинстава. 

На први мах изгледа, да је правилно гледиште оних пи- 
саца, противника смртне казне, који доказују њену неправич- 
ност тиме, што држава нема права да ову казну изрекне. Они 
веле, да нам држава може одузети само она добра и права, која 
под њеном заштитом добијамо п уживамо. Тако би нам она могла 
одузети слободу, јер о уживању слободе може бити речи само 
у организованој држави; она нам може наплатити казну, јер 
под њеном заштитом зарађујемо, — али нам не би могла оду- 
зети живот, јер нам га она не даје. Ми живот добијамо неза- 
висно од државе, њега ствара природно развиће и нико осем 
природе нема право да га уништи. Живот људски служи дру- 
штву за напредак и усавршавање, и овај се услов напретка не 
сме уништавати. 

Али је ово гледиште нетачно. Без обзира на то, да ли је 
држава постала уговором, или насилним покоравањем слабијих 
племена и принудном организацијом власти, или се држава по- 
јавила као неопходна последица природног друштвеног развића, 
и без обзира на то да ли су грађани приликом стварања др- 
жаве уступили држави право изрицања смртне казне, — дру- 
штво, организовано у државу, а представљено у законодавном 
телу, како се то данас обично врши, има право да усвоји смртну 
казну, поред свега тога, што против ње многи разлози говоре 
ако само законодавно тело, у коме је народ представљен, има 
уза се разлог потребе друштвене сигурности и захтев задово- 
љења увређеног народног правног осећаја. 

Ова два фактора, корисност и правичност надјачавају све 
друге разлоге, који против смртне казне говоре. Они су рела- 
тивне природе и могу се временом променити. За садашњост 
налазимо, да они претежу у корист смртне казне. 

Овај појам правичности има свој нарочити значај код оне 
групе кривичних дела, која се данас по правилу и казне смрт- 
ном казном, именом код крвних злочинстава. Овде се управ нај- 
боље и огледа овај осећај правичности, који захтева поред за- 
довољења потребе осигурања друштва од будућих злочинстава, 
још и нешто више, једну оеетнију казну, која се јавља као 0з- 
биљнија и тежа казна, док је код осталих кривичних дела овај 
осећај, због саме њихове мање вредности, потиснут у позадину, 
те се тако јако не испољава. О задовољењу овога осећаја пра- 

вичности мора се водити рачун, ако се неће да уништи она мо- 
рална гарантија, коју имамо у казнама. Јер, ако се дејство казне 
ослаби, онда се слаби и оно задовољење овог захтева правич- 
ности, а тиме дејствује на појачање криминалитета, чиме опет 
постаје јасна корисност и најстрожих казна, па и смртне, ако 
се само верује у њен утицај на спречавање кривичних дела. 

Код смртне казне, као и код других казна, води се рачун 
да она буде правична и корисна. Она је правична, ако одго- 
вара најтежем кривичном делу. У том се случају не може спо- 
рити право државе, да је изрекне. Човек истина има право на 
живот и слободу, али ово само у толико у колико он сам по- 
штује живот и слободу других, с којима у друштву живи. Ова 
су његова добра неповредна само дотле, док он поштује иста 
туђа добра. Вређањем њиховим појединац се излаже опасности, 
да се иста његова. добра повреде, и ако та повреда наступи, у 
томе онда нема ничег неправичног. Неправда би била само, ако 
би се смртна казна изрицала за каква кривична дела мањег 
значаја. Друштво не може жртвовати заштиту осталих чланова, 
да би огарантовало неповредност живота или слободе наруши- 
теља друштвеног поретка. Овај има да падне пред општим ин- 
тересом друштва. 

Питање о корисности ове казне је релативно. Она је ко- 
рисна, ако је интерес друштва, јавна сигурност државе захтева. 
Већина данашњих држава, је сматра као корисну и задржава је 
у циљу осигурања друштва. У 

Казна по своме појму, што има некога да казни, сама већ 
значи одмазду кривичног дела. Кривично је дело њен први 
услов, чему као други услов долази учинилац кривичног дела. 
Тек тада одмазда има да буде правична, што ће рећи одмерена 
према индивидуалној кривици учиниоца кривичног дела. Тако 
ми долазимо до праведне одмазде, која у себи садржи задово- 
љење појма правичности, који у казни захтева изједначење са, 
кривичним делом, и задовољење појма целисходности, који се 
остварује тиме, што се казна индивидуалише с обзиром на сте- 
пен јачине кривчеве противправне воље, у чијем се уништењу 
гледа постизање друштвене сигурности. Циљ је друштва и др- 
жаве напредак и развиће културе. Овај се напредак осигурава 
уништавањем свега онога, што том напретку смета. Казне, које 
се примењују према злочинцима, средства су овога уништавања 
разорних елемената у развићу друштвеног напретка. По томе 

изгледа, да је циљ казне само ова сигурност друштва за његов 
напредак. Али то није једини циљ казне. Некажњени случаји, 
услед немогућности проналаска криваца, казују нам најочитије, 
да друштву не прети пропаст, ако поједино кривично дело остане 
и некажњено. С друге опет стране кажњавање извесног кривца 
им после дугог низа година од извршења дела, у доба кад се 
на његово дело готово и заборавило, и кад је он својим накнад- 
ним радом и животом показао, да је поштен човек, каже нам, 
да се овде не кажњава ради осигурања друштва од тога чо- 
века, већ ради нечега другог. То је ради задовољења онога 
повређеног осећаја правичности, који постоји у нашој правној 
свести, и који нас не оставља ни једног момента при оцени 
људских радња. Овај осећај живи, он се може у својој јачини 
мењати, али он не престаје. Он тражи своје задовољење у казни, 
и овога се тек изузетно одриче, тек на пр. услед т. зв. заста- 
релости самог кривичног дела, што се на само дело савршено 
заборавило. 

___Ако би се пошло од гледишта, да се казном има да по- 
стигне само осигурање друштва, а да се при том не води ра- 
чун о овој правичности, дошло би се до закључака, који би 
одвели кажњењу и без постојања ма каквог кривичног дела, 
увек у случају, чим постоји каква опасност од чланова дру- 
штвене заједнице. 

__ Главна разлика између т. зв. класичне и нове. школе у 
погледу казне састоји се у томе, што прва сматра казну као 
праведну одмазду за учињено кривично дело, као последицу 
или захтев правичности, који хоће, да се казном јавно осуди 
само кривично дело, а том осудом истовремено постигне оси- 
гурање друштва од поновног извршења кривичног дела или 
новог вршења кривичних дела од стране других лица, јер казна 
као јавна осуда има у себи моћ генералног и специјалног за- 
страшивања. Напротив нова школа полази од другог гледишта, 
да је свака казна правична, чим је потребна. Потреба се утвр- 
ђује с обзиром на противправну вољу, испољену у кривичном 
делу. Циљ је казне тада просто поправка ове воље, претварање 
њеног противправног обележја у вољу са корисним правцем 
остваравања, дакле поправке кривца. 

Поправка кривца није стран елеменат ни класичној школи. 
Само она у њему не види циљ казне. То је нешто, што само 
собом долази, то је просто захтев онога времена које кри- 

вац има у казни да проведе. Свака осуда на лишење сло- 

_боде повлачи губитак слободне употребе времена. Интерес је 
друштва, да кривац по истеку тога казненог времена, дође по- 
нова у друштво на даљу сарадњу друштвених циљева. Он ће 
у тој сарадњи бити само тада користан, ако из казнених завода 
изађе морално јак, или јачи но што је у њих ушао. Друштво 
дакле има интерес, да ради на моралном усавршавању криваца 
исто онако, као и осталих слободних грађана. Оно не сме да за- 
немари ову поправку ни у ком случају. 

Код новчане казне немогуће је утврдити њен утицај на 
поправку кривца. Тежина ове казне већа је код сиротније класе, 
којој губитак извесне суме новца тешко пада, док је код богате 
класе можда једна од најнеподеснијих казна, јер тада шта више 
служи као луксузна исплата неког противправног задовољства. 

Са смртном казном, у погледу поправке кривца, стоји још 
горе. Јер, кад се уочи главна разлика у циљевима казне, јасно 
је, да је са гледишта нове школе смртна казна неправедна, 
· пошто се њоме уништава могућност поправке кривца и сваки 
рад на тој поправци. | 

Наш казнени систем садржи у себи комбинацију апсолут- 
них и релативних теорија. Он хоће код смртне казне да казни 
просто по захтеву правичности, постижући на тај начин осигу- 
рање друштва; код казне лишења слободе да казни, постижући 
застрашење и поправку кривца; код новчаних казна такође, 
само што је овде моменат поправке остављен кажњеном лицу, 
без даљег садејствовања државе на поправци, што је опет на- 
рочита одлика казна лишењем слободе; у случају више непра- 
ведно одлежаног притвора држава одустаје од извршења казне, 
рачунајући, да је циљ правичности задовољен, не водећи и не 
испитујући, да ли је следовала и поправка кривца. 

Противу смртне казне нарочито говори сам начин њеног 
извршења. Она остаје у основу једна дивља казна, па ма на 
који се начин извршивала, било електрицитетом, вешањем, се- 
чењем главе или убијањем из пушака. Ни једен од ових начина 
не само да није пријатан за онога, према коме се врши, него 
ни за оне који извршују смртну казну. Држава је по своме уну- 
трашњем својству једно морално биће. Њене заповести и забране 
морају носити ово обележје моралности. И онда се с правом 
пита: откуд долази то, да држава натура некоме дужност из- 
вршења смртне казне, кад она сама забрањује убиство. Приго- 

__ вор да смртна казна није убиство од значаја је само у погледу 


правном, али не и у моралној оцени саме ове радње. 

Многе су државе сматрале да се јавним извршењем смртне 
казне, пред масом света, најбоље постиже циљ застрашавања, 
па су то гледиште напустиле и пришле извршењу смртне казне 


_у затвореном простору, опет јавно, у присуству нарочитих ор- 


гана, из разлога, што се дошло до убеђења, да јавно извр- 
шење смртне казне пред светом, штетно дејствује на нарав- 
ственост. 

Тако исто усавршавањем друштва мора се доћи и до дру- 
гог моралног сазнања, да држава не може натурати никоме 
дужност извршења смртне казне, и да се на крају ово противи 
њеним добро схваћеним интересима. Колико је ова дужност 
тешка за човека са моралним појмовима дововно је пренети се 
у положај џелата — извршиоца смртне казне, па онда судити 
о њеној умесности.: Ипак, док се нижи друштвени слојеви мо- 
рално не ојачају мучно ће се државе усудити, да се одрекну 
примене смртне казне. 

За друштво је донекле срећа, што извршење казне пада 
у део најнижој друштвеној класи, жандармима или пандурима 
сељацима, чија осетљивост није тако велика. Али истовремено 
ово је нож са два сечива, једно велико зло, јер нам искуство 
казује, да су баш многи жандарми, који су учествовали у хај- 
дучким потерама, и при извршењу смртних казна, изгубили и 
онај остатак моралног осећаја, и постали сами хајдуци и убице 
и као такви после стрељани. С тога је у интересу друштва, да 
се смртна казна, ако само за то иначе има могућности, укине. 

При избору казна не сме се заборавити на стечено иску- 
ство, да кривична дела нису увек искључиво израз злочинчеве 
самовоље, већ последица често разних узрока, друштвених и 
привредних односа, личних и наслеђених својстава, темпера- 
мента. Све то треба имати на уму нарочито при индивидуали- 


1 Навешћу само један пример овог штетног дејства из скоре наше 
прошлости. За време тополске буне између осталих осућених на смрт, осуђен 
је и један свештеник. Извршење смртне казне пало је у део неком Стеви 
Никетићу, поручнику родом из Кнежевца, код Враћевшнице, који је извршу- 
јући ову казну био толико потресен услед стрељања оног свештеника, да је 
у повратку свом, у кући мога оца, причао, да је услед тога потреса већ б0- 
лестан п да овај догађај не може дуго преживети. И збиља после кратког 
времена оболео је душевно и умро. 

сању казне, ако се мисли са успехом, да отпочне борба против 
злочинстава. За успех у овој борби постоје два сигурна пута; 
19 да држава поправи друштвене прилике, у колико су оне 
узрок чињењу кривичних дела, и 29 да преступника искључи 
из друштва, сасвим или привремено, и на тај начин обезбеди 
друштво од његових поновних преступа. 

Овде се одмах сретамо са смртном казном у систему казна 
и питањем, да ли она одговара захтевима добре казне. 

У науци казненога грава формулисани су захтеви добре 
казне у две групе, с обзиром на природу казне и на циљеве 
које она има да постигне. С обзиром на природу казне, т. ј. на, 
правичност казне, излази: да она не сме дејствовати неморално; 
мора бити осетно зло за кривца; по могућству подједнако деј- 
ствовати на све кривце; мора бити поступна, према кривици 
већа или мања; мора бити процењива и дељива; ограничити се 
по могућству на самог кривца и бити опозивна. С обзиром на 
циљеве т. ј. корисност њену, она мора зајемчити извесно 3а- 
довољење повређеном праву, заплашити кривце и друге, попра- 
вити кривца. 

Ако изближе оценимо ове захтеве с погледом на смртну 
казну, видећемо, да она њима не одговара. 

Пре свега је у много случајева утврђено, да она дејствује 
неморално, без обзира на то, што је сама њена правна природа 
неморална, и ако смо већ напред утврдили, да јој се правичност 
не може правно оспорити. 

Смртна је казна дивљачка. Ово нарочито важи за ранија 
времена, када се смртна казна безмерно примењивала. Треба се 
сетити само доба, када је у Немачкој кажњено смрћу преко 
100.000 људи, или у Енглеској под владом Хенриха УП преко 
72.000, или под царицом Јелисаветом преко 89.000 људи, или 
на доба Фараона Амазиса, који је наређивао, да сваки грађанин 
покаже извор својих доходака за живот, — па ако није био у 
стању то учинити кажњаван је смрћу, да не идемо у римску и 
грчку историју, или чак кад се сетимо на доба пре 1902. год. 
код нас, када је она примењивана и код разбојништва и опасних 
крађа. 

После тога она је недељива; она је једноставна казна, чи- 
јим се извршењем истовремено савршено уништава она могућ- 
ност жељене поправке кривца. Ову поправку треба тако схва- 
тити, да се за дуже време кривац показује као морално поправ- 

· љено биће. Поправка, која је евентуално наступила и код кривца 
на смрт осуђеног без утицаја је и вредности за друштвени по- 
редак, пошто траје сувише кратко време и не прелази у правни 
· круг односа друштвених. 

Законитост смртне казне не може се правдати тиме, што 
је она од памтивека примењивана, јер има још и других уста- 
нова, које су као некорисне и противне друштвеним наравима 
укинуте, као што је на пр. случај с ропством, које нико и не 
| помишља понова уводити. 

6 Исто је тако без вредности и бојазан, да ће злочинци из 
Е државе, где смртна казна није укинута побећи у државу где 
| она не постоји, пошто сам доживотни затвор, који постоји свуда 
| Е:. где је смртна казна укинута, није ни мало привлачна установа 
Б за злочинце. 

% | _ Факат, да је смртна казна местимице понова уведена није 
4 "тако јак, да би могао уздржати од укидања смртне казне; јер 
| је ова могла тамо бити сувише рано укинута, док јој је овде 
15 време за укидање. 

|. Исто је тако без вредности разлог, да се укидању смртне 
њи казне не сме приступити у једној држави, док се истовремено 
>; свуда не укине. За ово чекање нема никаквог оправдања, у то- 
538 лико мање, што је тај споразум тешко или готово немогуће по- 
| стићи. Нема сумње да ће рашћењем културе смртна казна 
: ишчезнути из казнених законодавстава. Тренутно то време још 
: није дошло за све државе. Као у сваком развићу, тако и овде 
+ мора бити поступности. С тога се треба чувати од пренагље- 
о ности у убрзавању овога развића. Укидања и поновна увођења. 
: смртне казне најбоље нам доказују, да ово питање није још 
сазрело свуда за решење. 

Неумесно је позивање при одбрани смртпе казне, да се 
њоме има да васпостави повређена божанска правичност; тој 
правичности нема у ошште места у области нашег казненог 
права. Смртна казна није захтев религије; њу одбацује право 
хришћанство, што се види већ довољно из онога факта, да је 
55 Христос спасао ону браколомницу од смртне казне. Библија нам 
и не може служити као доказ за одбрану смртне казне, пошто је 
гледиште талијоног одмеравања казне давно напуштено: тра- 
жењем живота за живот вратили би смо се у оно давно доба, 
што се не може одобрити. Држава има да задовољи релативну 
правичност т. ј. ону, која је резултат правне свести народа и 

која захтева казну ради осигурања друштва и задовољења, ове 
правне свести. Ова правичност садржи у себи тражење задо- 
вољења увређеног осећаја, поправку кривца, осигурање друштва 
и специјално и генерално застрашење од вршења кривичних 
дела. И без обзира на религиозно схватање о овој казни, она 
се може оправдати само оном њеном нужношћу ради заштите 
друштва. 

С друге опет стране није од пресудне вредности факат, да 
је смртна казна непоправима. И ако су грешке могуће, то не 
би могло уздржати од њеног изрицања, ако државни интерес 
то захтева. Сличне грешке дешавају се и у другим правцима, 
на пр. често се ослобођавају оптуженици као невини, ма да су 
дуго лежали у притвору. Апсолутне извесности нема у свету. 
Већ поменутом разлогу Гаро-а о хируршким погрешкама мо- 
жемо још додати, да је у Чикагу 1894. г. било 760 лица, које 
убијених које рањених на жељезници, трамвајима и другим сао- 
браћајним средствима, таман толики број колико су Јапанци 
изгубили у једном целом.рату против Кине; да је тако исто у 
Берлину у 1907. г. погинуло од аутомобила 145 људи, а повре- 
ђено 2490, па нико и не помишља, да укида ова саобраћајна 
средства. Исто се тако ствар односи и са смртном казном. Суд- 
ска истрага се има да побрине за што савеснију и потпунију 
истрагу и утврђење кривичне одговорности. Тиме је учињено 
све, што се може захтевати од савесног правосуђа. Могућа гре- 
шка прелази делокруг осуде, и ништавна је према користима, 
постигнутим извршењем правилно и праведно изречених осуда. 

Није баш без довољно основа речено, да на увећање броја 
злочинстава дејствује и та околност, што се данашње друштво 
више интересује за осуђенике у погледу побољшања њиховог 
стања стварањем већих удобности за њих у казненим заводима 
но што то имају код својих кућа, чиме се уништава страх од 
казне. 

Исто се тако вели и за фактично укидање смртне казне 
да дејствује на рашћење криминалитета. Тако је у Паризу у 
јануару и фебруару 1907. г. извршено преко 80 мучких убистава, 
што се сматра само као последица оскудице извршења смртне 
казне. 

На против у Енглеској, где се примењује смртна казна број 
убистава опада. Поред Француске тај број расте и у Италији, 
где нема смртне казне, и у Немачкој. У Јапану, који предњачи 

својом културом, било је у времену од 1899—1903., за 5 година, 
276 осуда на смрт од којих су 167 извршене. За исто време 
у Француској је осуђено на смрт 88, а гилотинирано само 26. 

Мишљења, да се смртна казна не може оправдати нужном 
одбраном, у којој се држава налази према опасним зликовцима, 
и да смртна казна својом тежином премаша тежину учињеног 
злог дела, не потребују нарочитог обарања. И ако ово стање 
нужне одоране не носи обележје нужне одбране, која се за- 
мишља у праву кад се о појединцу говори, опет је оно ана- 
лого ономе и смртна се казна оправдава нужношћу заштите 
друштва, оличеног у држави. Други разлог је још слабији, јер 
се противи фактичном стању ствари. Може бити говора о томе, 
да је смртна казна ужасна, али она није неправична онде, где 
долази да уништи живот, који је већ упиштио туђ живот, а 
постоји уверење, да од опстанка тог живота прети стална опа- 
сност за животе других грађана. Овде се ова одмазда не јавља 
као прост захтев талијоне казне, већ њу захтева виши државни 
интерес, а не проста освета. 

Разлог, да смртна казна штетно дејствује на родбину осу- 
ђеног, није од пресудног утицаја за решење питања. Исто тако 
и друге врсте казна штетно дејствују, па се не може од њи- 
хове примене одустати. 

Не може се пак порећи разлог противника смртне казне, 
да она није захтев задовољења повређеног права појединца. 
Обично се вели, да осећај родбине убијенога захтева задово- 
љење, које се постиже само смртном казном. Ово је заблуда, 
јер фамилија убијенога нема права на овакво задовољење. Она 
се може задовољити и на други начин, исто тако сигурном и 
извесном казном. Држава је позвана, да систем казна оплеме- 
њава, а не да у смртној казни даје крајње задовољење увре- 
ђеном осећају појединца; она то задовољење даје само увређе- 
ном општем правном осећају народа, ако га овај захтева. 

Не може се порећи навод противника смртне казне, да 
њен историјски развој говори у корист њеног укидања. Ово је 
тачно. Свако време имало је своје схватање о њој и о броју 
кривичних која су је повлачила. Стварног правног критери- 
јума није било. Једва да би се могло данас рећи да такав 
постоји, с обзиром да ли се смртна казна примењује само код 
политичких кривичних дела (Русија), или само код најтежих 
обичних кривичних дела (Француска), и код ове групе опет да 

ли се примењује само на хотично убиство с предумишљајем 
или још и на друга тежа дела. Омртна казна по својој суштини 
служи не толико као казна казненог права, колико као подесно 
средство за уништај доказано опасних „људи. Али овај исто- 
ријски развитак није још довршен, културно савршенство није 
још постигнуто, борба против смртне казне има још да се води, 
јер је тешко наћи тако сигурну замену смртној казни, којом се 
друштво најлакше спасава опасних људи. 

По моме мишљењу, које нарочито има да важи за државе 
са рђаво постројеним и уређеним казненим заводима, као код 
нас, и државе са сувише великом и неумесном применом по- 
миловања, опет као код нас, смртну казну оправдава поглавито 
бојазан, да ће осуђеник, коме би се смртна казна заменила ро- 
бијом, или доживотним затвором (у будућности), било помило- 
вањем, било бегством понова доћи у слободу и отпочети вршити 
слична кривична дела, због којих је већ следовала осуда на 
смрт. Ово је ноторан факат, о коме се код нас нарочито мора 
водити рачун. Има се на вази правичности ставити на једну 
страну све оно, што говори против смртне казне, а на другу 
страну ставити бар само ова могућност поновних злочинстава, 
од којих би се извршењем смртне казне друштво посигурно 
спасло, па на коју страну претегне тамо се одлучити. 


УШ. 


При оцени питања о задржању смртне казне важно је обра- 
тити пажњу на садржај Ломброзовог учења. Познато је, да је 
Ломброзо антрополошким испитивањем криваца дошао до врло 
семелих закључака: на име да постоји нарочити злочиначки тип, 
да има дакле урођених злочинаца, чије је одлике он нарочито 
детаљно изложио. Код те групе злочинаца имамо посла са њи- 
ховим предиспозицијама за чињење кривичних дела. Питање је 
сад, како се имају казнити ови злочинци, чије се кривичне 
радње појављују као последица, не њихове воље, већ њихових 
нагона услед наслеђених наклоности. 

У схватању идеје о рођеном злочинцу постоје два разна 
мишљења: прво, по Ломброзу, рођени злочинац представља је- 
дан антрополошки злочиначки тип. Ломброзо је првобитно дао 
нарочита обележја овога. типа, којима се он одликује. Доцније 
је он ово гледиште модификовао тако, да није потребно, да ро- 

ђени злочинац има све одлике типа, већ је довољно, да има ма 
коју од оних, којима се тип карактерише ; — друго, по Фери-у, 
поред рођеног злочинца постоје још две групе злочинаца: при- 
кривен злочинац, „који је рођен да буде злочинац, али то није 
постао услед подесне околине, у којој живи“, и случајни зло- 
чинац, „кога злочинцем направе више животни односи но сама 
његова природа.“ 

И поред свега тога, што је по Ломброзу и његовим при- 
сталицама рођени злочинац један нарочити, антрополошки тип, 
чија се воља појављује предестинирана, ипак антрополошка 
школа, сматрајући ове злочинце као најопасније, тражи њихово 
кажњење, и не зауставља се чак ни пред захтевом смртне казне 
као средством за потпуно уништење ових типова. 

На против много куђења класична школа, признајући до. 
некле основаност Ломброзовог учења, у колико усваја могућ- 
ност постојања злочиначких наклоности, налази, да рођени зло- 
"чинац, као тип, будући без слободне воље, не би дошао у 06- 
ласт казненог права; она га сматра исто као болесника, према 
коме се казна не би могла ни применити, ако би се само научно 
утврдило постојање тог типа. 

Класична школа хоће потпуну кривичну одговорност и 
казну. Ако постоји сумња о кривичној одговорности, или ове 
нема — онда нема ни казне. Она увиђа, да казнено право није 
у стању, да се бори једино својим средствима против читаве 
масе криваца, и свуда онде, где њена средства нису довољна, 
она уступа место другим гранама државне управе, да отпочну 
борбу против злочинаца, строго ограничавајући област казненог 
права и њених казна, на случаје, који су овим правом предви- 
ђени. Она неће да казни случаје, где се злочинци појављују са 
јаким интелектуалним дефектима или са несавладљивим злочи- 
начким нагоном, који их принуђава да врше кривична дела. 
Њихово је кажњење за класичну школу неправда, док их „Том- 
брозова школа кажњава чак и смрћу, уништавајући их ради 
заштите друштва. 

Позитивистичка школа покушава да овде одржи извесну 
средину. Она са извесном резервом одржава смртну казну и до- 
животну робију за случајеве, где постојање праве душевне 00- 
лести, којом се искључује кривична одговорност, није несумњиво 
утврђено, као код инстинктивних злочинаца, с чијом се кривич- 
ном одговорности због несигурног утврђења душевних спосог. 

ности, није начисто, где злочинци иду час у казнени завод час 
у болоицу за душевне болести, да отуд понова изађу и про- 
дуже нападе на друштво, да би опет дошли у казнени завод 
и отуда понова у болницу. са бескрајним лутањем тамо и амо, 
као што је показао довољно познати случај са убицом Дитри- 
хом у Немачкој. 

Ломброзо и његове присталице правдају смртну казну тиме 
што друштво има право ради свога опстанка и напретка, да 
уништи оне чланове, који су му опасни. 

Са гледишта казненог права они ово не би могли оправ- 
дати пошто полазе са гледишта да нема слободне воље код 
таквих криваца, јер су њихове радње последице нарочитих уз- 
рока, а не слободног одлучивања. Злочинство и врлина су по 
њима појмови, које је друштво измислило; за њих не може нико 
одговорност носити. По томе би логичније било, да су они про- 
тивници смртне казне. 

Проф. Мануврије, један од француских присталица антро- 
полошке школе иде тако далеко, да тврди, да страх од смртне 
казне ипак уздржава од злочинства. 

Ако би се усвојила Ломброзова теорија о рођеном злочинцу, 
(тео пајо) врло је важно једно практично питање, да ли се на 
основу телесног и душевног испитивања дотичног кривца може 
утврдити, да је он „рођени“ злочинац. Ломброзо је ово потвр- 
ђивао, док се данас у науци сматра, да ово питање није још 
саврело за решење ни у једном правцу. На тај нам начин остаје 
да се задовољимо са обичним утврђењем душевних способности 
кривца, без обзира на то, да ли је он по Ломброзовим знацима, 
рођени зликовац или није. Постојање душевних болести и ду- 
шевних поремећаја у опште искључило би примену казнеу 
опште, док би у противном случају и при постојању извесних 
обележја злочиначког типа имала казна да се примени. 

Неки немачки правници и немачки царевински суд при- 
зпају, да има рођених зликоваца т. ј. људи са предиспозици- 
јама за чињење кривичних дела, али их они сматрају за каж- 
њиво урачуњива лица. Са овим се схватањем слажу чак и многе 
психијатре. У том случају остаје могућа примена свих казна, 
па и смртне. 

Сам тај факат, што се у науци породило спорно питање 
о постојању рођеног злочинца довољан је, да се у кажњењу 
злочинаца буде обазриво. А нарочито с обзиром на то, што су 

досадашња научна истраживања утврдила, да људи са злико- 
вачким предислозицијама обично произлазе из ненормалних 
фамилија, чији су претци били душевно болесни, пијанци, с те- 
лесним манама или самоубице, и што се такође утврдило, да 
су многе убице дело убиства извршиле у душевно болесном 
стању, или су доцније постали душевно болесни. Ово двоје нај- 
боље нам показује, да при оцени оних случаја, где се изриче 
смртна казна, треба испитати индивидуалност кривца. А то нам 
испитивање може најбоље расветлити цео догађај и можда пред- 
ставити цело кривично дело знатним делом као резултат до- 
некле изопаченог физиолошког састава дотичног кривца, који 
нам састав ипак не даје могућност да усвојимо постојање аб- 
нормалности, која би искључивала урачуњивост. Ово нам исто- 
"времено даје разлог, да тврдимо, да је примена смртне казне 
неправедна према таквим лицима, чији је живот већ једна ужа- 
сна борба. 

Немачка званична статистика показује нам, да се међу 
повратницима и непоправљивим злочинцима казнених завода 
налазе врло многи телесно и душевно заостали у раззиђу, у 
коју се групу несумњиво имају урачуначи они, које Ломброзо 
сматра за рођене злочинце. Ова лица стоје несумњиво на јед- 
ној нижој моралној степеници и изрицање смртне казне према 
њима била би ужасна неправда. У место да се према њима 
примени какав систем поправке и васпитања, држава их неми- 
лосрдно лишава живота. Све дотле, док се искуством, јер дру- 
гог мерила нема, не утврди, да извесно лице не може да се 
поправи ни казном, ни васпитањем ни поправком његовог ха- 
теријалног стања, није право примењивати једну казну, хоја 
одједном искључује сваку могућу примену ових средстава по- 
правке кривца. Ако се пак у току времена научним истражи- 
вањем утврди, да је социолошко гледиште о злочинцу тачно, 
онда ће се доћи до таквих закључака, који ће не само забра- 
нити примену смртне казне, него из основа изменити и систем 
казна. Ако се утврди, да су убице природом одређени, да буду 
убице, онда ће се с њима морати друкче поступати, те ће при- 
мена казна казненог права отпасти. Такви ће се зликовци мо- 
рати држати у заводима сличним болницама за душевне боле- 
сти, где ће се, као и неизлечиви болесници, и они држати до 
смрти. Све дотле док се ово не утврди, друштву ништа не стоји 
на путу, да такле зликовце, код којих се утврди наклоност 

убиствима, задржи доживотно у казненим заводима и тако оси- 
гура друштво од могућег поврата. 

Као што је смртна казна неправедна код злочинаца са 
урођеним злочиначким наклоностима, исто је тако неправедна 
и код политичких злочинстава. Казнени законик долази обично 
да санкционише извесно створено друштвено стање. Он има за 
циљ, да друштвени односи остану стални. Према томе дру- 
штвене класе нису у стању ништа променити, што би се овом 
закону противило. Једном створени облик владавине, републике 
или монархије, не би се могао променити без воље председника 
републике или владаоца монархије. Њихово саизвољење пак није 
лако добити. Појединац, који би предузео да се насилно монар- 
хија претвори у републику, или обрнуто, био би убијен. Ако би 
пак успео у подузећу, био би херој. Ужасна противност и игра. 
судбином. Овај факат најочитије показује, колико је смртна 
казна овде неправедна. Овде би било довољно, да се смртна 
казна замени на случај неуспеха другом казном, где би непо- 
сталом хероју остао живот поштеђен. Код политичких злочин- 
става има се посла са остварењем политичких идеја, па је не- 
праведно због тих можда у основи добрих идеја лишавати 
људе живота само због тога што је противник тих идеја у вла- 
сти и јачи. 

Исто тако нема места примени смртне казне код кривичних 
дела учињених из невоље, у великој економној беди, или код 
дела која се појављују у свему као последица рђавог васпи- 
тања. У већини законика смртна је казна за таква дела или 
већ избачена, или знатним делом ограничена. 

Све ово говори, да се казна мора до крајности индивиду- 
алисати, а о индивидуалисању казне може бити поглавито речи 
код оних казна, које дају могућност поправке, али не и код 
смртне казне, где је поправка кривца искључена, апстрахујући 
оно евентуално покајање пред смрт на смрт осуђеног лица, 
с којим покајањем друштвени поредак нема више ничег зајед- 
ничког. Но ипак се за смртну казну не може рећи да она ап- 
солутно није казна која одговара индивидуалности кривца. Она. 
није индивидуалисана казна у том смислу, што спречава по- 
правку, али она одговара индивидуалности најпокваренијег зли- 
ковца, за кога се верује, да је поправка немогућа, те га као 
таквог уништава лишењем живота. 

1Х. 


С обзиром на наведене разлоге може се само желети уки- 
дање смртне казне. Али се њеном укидању не сме пре времена 
приступити. При том се увек мора имати на уму, заштита жи- 
вота осталих поштених грађана. Укидање смртне казне не сме 
кривцима изгледати као попуштање и последица слабости. Према 
њима се мора поступати увек с јаком енергијом. У самој Фран- 
цуској, коју ово питање сада највише интересује, многи сма- 
трају, да ово време још није дошло. Интересно је овде напо- 
менути, да је у Француској дивљачко извршење једног злочин- 
ства преобразило јавно мишљење. Солејан, који је извршио си- 
ловање и убиство једне девојчице, изазвао је читав преокрет 
у корист задржања смртне казне. Више од 70 поротних судова 
дали су своје мишљење да се она задржи. Поред тога су се 
осуде на смрт фактички умножиле. Док је у 1902. год. било 9, 
у 1908. — 15, и у 1904. г. — 16 таквих осуда, број њихов у 
1905. г. скаче на 54. Референдум, који је организовао париски 
лист Ре - Рагзјеп о смртној казни дао је 1.083.655 гласова за 
задржање смртне казне, док је против ње било само 328.692 
гласа. Ово промењено мишљење налази ослонца у нади и ве- 
ровању, да ће примена смртне казне застрашити и уздржавати 
људе од вршења кривичних дела. 


У науци казненога права није начисто изведено питање о 
томе, да ли смртна казна застрашава. 

Лакасањ вели, да смртна казна застрашава и служи као 
пример, ако се само често и без милосрђа примењује. Приме- 
њивати је треба што чешће, чим се дела њоме запрећена умно- 
жавају. Ово је мишљење у опште мишљење свих присталица 
смртне казне. 

Да заиста смртна казна заплашава мени је познат случај 
јагодинских хајдука Андреје и Божидара, који су осуђени на 
смрт и стрељани само због покушаја убиства на неколико жан- 
дарма, извршеног приликом потере. Ови су после осуде прав- 
дали масу својих разбојништва тиме, што су знали, да неће 
бити кажњени смрћу, а живели у уверењу, да ће с робије по- 
бећи, као што су то једном већ урадили, па се преварили у 
оцени извршеног покушаја убиства, те изгубили главе. 

Да опет може остати и без дејства служи нам као леп при- 
мер скорашњи случај оног жандарма из Ваљева, што је идући 

у потеру за хајдуцима, којима је била сигурна осуда на смртну 
казну, убио хотично и с предумишљајем једног председника, 
ошштине, на сеоском сабору; па му и то није довољно било, 
већ после извесног времена, приликом бегства из судског при- 
твора убија једног жандарма, свога друга, који му покушава 
осујетити бегство. 

Противници смртне казне веле обично, да се злочиначке 
природе не плаше смртне казне. За доказ тога се позивају чак 
и на уредбе злочиначких дружина, које предвиђају смртну казну 
за друга, који би учинио издајство према дружини. 

Ипак је овај разлог нетачан, јер баш ова запрећена смртна 
казна, коју злочиначка дружина предвиђа, служи као доказ, да 
извесност смртне казне застрашује. Што то није случај са смрт- 
ном казном, коју држава изриче, у погледу ових зликоваца који 
стварају дружине, доказ је, да она код државе није тако из- 
весна као код зликовачке дружине, а не доказ њене унутрашње 
мане. 

Није искључено, да смртна казна може остати без дејства, 
на појединце. То је случај код свих оних, који учине кривицу 
која се смрћу казни. Али то не служи као доказ, да она не 
застрашава. Нашој се оцени не подвргавају сви они случаји, 
где је смртна казна дејствовала, те до извршења кривичног 
дела није дошло. Ове случаје ми не можемо да сазнамо. Ипак 
њих има; и с тога се мора признати да страх од смртне казне 
уздржава од извршења кривичних дела. За доказ овога нај- 
боље је, да се позовемо на народну пословицу која вели: „Ро- 
бом икад, гробом никад“, где је јасно доказано, да смртна казна 
застрашава. 

Они зликовци, које смртна казна није заплашила, нису 
дело учинили, што се нису бојали смртне казне, или што их 
ова својом строгошћу није могла заплашити, већ просто с тога, 
што су веровали, или што верују, да их смртна казна неће 
снаћи, да ће у опште избећи казну, или да ће бити благо осу- 
ђени. Они врше кривична дела ове врсте просто без довољног 
и паметног размишљања. И ако се правним језиком вели, да је 
дело убиства извршено с предумишљајем, пре би се у духу ло- 
гике могло рећи, да је свако „убиство с предумишљајем“ из- 
вршено без предумишљаја т. ј. без разлога. Тако је у Мадриду 
1876. г. приликом извршења једне смртне казне без разлога неки 
зликовац извршио једно убиство. Ово нам служи као доказ, да 

велики део људства стоји још увек и дан дањи, па чак и у кул- 
турним државама, на нижем ступњу умног развића. Том делу 
обично оскудева способност, да се сроди са начином мишљења 
свога ближњег, да прозре у његову душу, и осећа као и овај, 
културно јачи, он нема праве представе о томе шта други осе- 
ћају, мисле и трпе услед његове злочиначке радње, оскудева му 
саосећај према ближњем. Та оскудица саосећаја, где је моменат 
личног задовољења јачи од дужности према друштву, изазива 
масу разних кривичних дела. Ту не помаже претња казном, па 
ма каква она била, јер такве природе не предвиђају тежину 
својих дела. Ту помаже култуно усавршавање, васпитање, и при- 
мена казне, јер тек ова може да пробуди онај неразвијени сао- 
сећај о дужности према околини и њеним правима, и да кривца 
учини временом, у случају отпуста из казнених завода, кори- 
сним чланом друштва. 

Убице обично при вршењу свога дела не мисле на његове 
последице. Ово нарочито вреди за разбојничке дружине, где се 
друштво смеје, пије, забавља песмом и музиком, под утицајем 
алкохола, пред спремање за извршење каквог злочиначког пре- 
дузећа. Дружина је наоружана до зуба, иде на одређено место, 
напада на жртву, врши најужасније ствари, свршујући уби- 
ством. 

Осудом ових људи на смрт не постиже се без сумње, да 
се'они застраше, или да се други њима слични застраше од 
образовања подобних дружина, али се постиже несумњиво оси- 
гурање друштва од њих лично у будућности, пошто није си- 
гурно, да у случају њиховог бегства с робије друштво не буде 
изложено опасности нових напада. Овде се највише истиче по- 
треба заштите друштвене сигурности, и ту се најјасније пока- 
зује потреба смртне казне: да се кратким путем изврши обра- 
чун са рђавим и опасним људима, и ако њени противници ову 
потребу оспоравају за редовне друштвене прилике, а допуштају 
је само изузетно у рату према шпијунима и војним бегунцима 
или, у случају буне и противстајања власти према изгредни- 

цима, који предузимају вршење напада на власти. 


Х. 
Претходно излагање може нас довести до мишљења, да ће 
смртна казна временом бити укинута у свима казненим зако- 

ницима; да то време није још тако близу, како се замишља и 
жели од стране противника смртне казне; да ће се дотле број 
кривичних дела, која се смртном казном запрећују, стално сма- 


њивати; да ће се њено извршење реформисати, — али да ће 
смртна казна још дуго остати главна казна и у најкултурнијим 
државама. 


Што се тиче нас, потребно је да и овде следујемо примеру 
Енглеске, па да на укидање смртне казне почнемо мислити тек 
онда, кад наше друштвене прилике буду као иу Енглеској. 
Није довољно само копирати енглеску уставност, па је пренети 
на знатним делом некултурне нарави нашег сељака, већ треба 
преобразити друштвени живот: створити код српског грађанина 
свест о томе, да је људски живот најскупоценије добро у др- 
"жави, пред чијим се поштовањем. мора сваки поклонити; раз- 
бити досадашњу погрешну праксу помиловања од смртне казне, 
јер У помиловања представља велики проценат за друштвену 
средину у којој је смртна казна тако рећи сведена само на хо- 
тично убиство с предумишљајем, чиме ће се постићи жељено 
застрашење од извршења ових дела и поштовање људског жи- 
вота; поправити и подићи казнене заводе, у којима ће се до- 
суђена казна издржавати у свој строгости по прописима закон- 
ским и захтевима науке, и не допуштати и даље, да се дру- 
штво излаже још тежим нападима од стране бивших осуђеника. 

Према свему овоме можемо као закључак извести, да смртну 
казну треба у нашем новом казненом законику задржати. При- 
мену њену ипак ограничити. Као допуну у казнама увести 
и доживотни. затвор (израз робија заменити затвором). Тако би 
се онда подела најтежих дела имала извршити између смртне 
казне и доживотног затвора. Смртна би се казна имала изоста- 
вити код хотичног убиства с предумишљајем и заменити дожи- 
вотним затвором, а примењивани само у случају двогубог или 
вишеструког таквог убиства, или у случају таквог убиства из- 
вршеног за време издржања вечитог затвора. Наравно под усло- 
вом да не постоји никаква сумња о злочиначким наклоностима, 
којима би радња злочинчева била опредељена, већ да је свака 
та злочинчева радња убиства оцењена као последица његове 
слободне воље и разумног одлучивања без икаквог утицаја ма 
каквих дегенерисаних или патолошких особина самог злочинца. 
Кривац мора носити у свему обележје обичног, просечног, Тав. 
нормалног човека, који потпуно може одговарати за своју радњу. 

На друга тешка дела имао би се применити доживотни затвор, 
као код разбојништва са тешким повредама, хајдуковања са 
сличним делима и т. п. 

Тако би се између рочног затвора учинио доживотним за- 
твором прелаз ка смртној казни. Њена би примена била ређа 
и збиља само у оним случајима, који су најтежи: а то су дво- 
губо или вишеструко убиство, где се злочиначка воља у то- 
ликој мери испољила, да се према њој мора да употреби једно 
ексорбитантно средство, које и нема више циљ поправке већ 
уништаја ради осигурања друштва и задовољења у највећој 
мери повређене правне свести. Бојазан, да ће за такве зликовце 
наступити случајно могућност, да још неког убију, диктује нам 
убиство двогубог или вишеструког убице. 

О доживотном затвору не можемо овде детаљније говорити, 
пошто то спречава циљ и обим ове расправе. 

Извршење смртне казне у нашем законодавству треба ре- 
формисати на тај начин, што се она у будуће не би извршивала 
убијањем из пушака, већ вешањем, и то тајно у присуству само 
потребних извршних државних органа. 

Начин оваквог извршења претпостављам, што се њиме из- 
бегавају све оне незгодне стране, које су наведене против ње- 
ног јавног извршења. Навод, да се утицај застрашења смртном 
казном смањује, ако се не извршује јавно, не стоји у истини. 
И кад се јавно врши, ова је јавност релативна, јер не обухвата 
све становништво, већ само један већи или мањи број грађана. 
Бивају извршења смртне казне, где нема никога од грађана да 
присуствује, па се ипак не може оспорити застрашавајуће деј- 
ство смртне казне. За оправдање тајног извршења је довољно, 
што се зна, да је смртна казна извршена. Ово извршење треба 
било преко полицијских власти, било преко новина достављати 
грађанству на знање, тако да ово зна, да се смртна казна из- 
вршује. Није потребно, да сваки види извршење смртне казне, 
па да се може претпоставити, да је смртна казна постигла свој 
циљ застрашења. 

Вешање се има претпоставити стрељању, као начин науком 
утврђен као бољи. Србија је данас једина земља, где се смртна 
казна извршује убијањем из пушака. Гилотина и убијање елек- 
трицитетом нису такође подесни. Систем вешања употребљавају 
Аустрија, Енглеска и Русија, гилотину Француска, а електри- 
цитет Њу-Јорк. Овај је систем најгори. Да је вешање најсигур- 

нији и најлакши начин најбољи нам долаз пружа извешће нашег 
Антропометријског Одељења од 1905. г., према коме је тада било 
у Србији 164 самоубиства, од којих су 82, а то је равно поло- 
вина, извршена вешањем, док друга половина обухвата начине 
убиства: ватреним оружјем, оштрим оруђем, тровањем, давље- 
њем 7 води. Самоубице дакле претпостављају редовно вешање 
сваком другом начину. Томе практичном примеру има да сле- 
дује и држава при извршењу убистава које она по свом праву 
предузима. ! 

1 Расправа проф. Универзитета г. Живојина М. Перића „Расправе д-ра 
Николе Крстића из позитивног права“ — Београд, 1908 —, у којој се на стр. 

ћем пажњу читаоцу на стр. 135/6. расправе г. Перића, да се „смртна казна 
може применити само на она кривична дела, којасу предви- 
ђена чл. 29. Устава од 1901. године.“ Дакле не на дело из 55 191 
одељ. П. и 268 бр. 3. казн. зак. (силовање и кривоклетство). Ја остајем при 
изнетом мишљењу, да се овде може применити и сада смртна казна. Разлоге 
за то мишљење изнећу у нарочитом чланку. 

ДОБА 
(ПРИЧА О СВЕТОМ ПОШТОВАЊУ СТАРОСТИ) 


Кад смо се разишли из друштва, ја сам ваљда већ по хи-' 
љадити пут пас у дубоку сентименталност размишљајући о жи- 
воту и човеку. На стотине разних дефиниција о томе падале су 
ми на ум, али ја ни за једну не нађох ни да је тачна ни да је 
истинита. „Ове су то лажне дефиниције — рекох у себи — као 
што је и живот, а нарочито човек, сушта лаж!“ 

А на тако песимистичан закључак навео ме је наш дру- 
штвени разговор о светом поштовању старости. 

Тако, на пример, присутна дама, за коју ја знам кад је 
своме деди лепезом разбила главу, са таквом побожношћу је 
говорила о поштовању старости, да сам ја готово почео сумњати 
у своју очевидност тога догађаја, у коме сам упропастио две 
своје џепне мараме, бришући несрећног старца од крви. И да 
је то због чега озбиљног било, па ни поб јада, али је јадни ста- 
рац толико крви изгубио само зато, што је, једног празника по 
подне, хтео са својом добром унуком да поседи мало пред ку- 
ћом на улици! 

Даље, присутан господин, који се и сам лажно заклео и 
толике друге људе навео на кривоклетство због поништаја де- 
диног тестамента, отишао је у томе погледу за један корак даље 
и ватрено пледирао за поштовање старости и иза гроба. А ње- 
гова заклетва и заклетва других састојала се у томе, да је његов 
деда, човек ретке присебности до последњег тренутка, био луд 
кад је градио тестамент! 

Друга присутна дама, за коју ја такође лично знам да је 
са својим добрим дедом поступала као са стварју иу погледу 

пажње у кући претпостављала му чак и куче, заносно је гово- 
рила о осећању поштовања старости и истицала поређење: да 
је боље и лакше огрешити се Богу, него увредити старост.,. 

Међутим домаћин, чији је деда до пре неколико година слу- 
жио на подсмех целој вароши, јер га је и послуга у кући зло- 
стављала, па и тукла, заронио је у дубоку философију пијетета 
старости и за доказне примере наводио све такве ствари, од 
којих његов несрећни деда ни једну није запамтио. 

И сви остали говорили смо у томе смислу, па и млада го- 
спођица са репутацијом одлично васпитане девојке, која је пре 
неки дан своме рођеном деди прикачила лисичји реп, те му се 
свет на улици лудо смејао и деца за њим урнебесно викала „уа!“ 

Али нека ђаво носи све друге, само ја нисам требао тра- 
буњати речи, којих сам и онда био свесан да су дрска и бе- 
стидна лаж. 

А ево зашто. 


То је било пре толико година. 

Божић је био и у кући мојих родитеља било је за тај дан 
о ручку неколико гостију, међу којима и један наш рођак глумац. 

Каква је божићна трпеза једне наше доста имућне кућеи 
које су церемоније једног православног божићног ручка, — то 
ваљда и није потребно нарочито описивати. Српски Божић у 
чистоти вековних традиција, — довољно је кад толико кажем. 

У челу трпезе седео је наш добри и сваког поштовања до- 
стојни деда, достојанствен осамдесетогодишњи старац. 

Пре ручка деда је отпевао, и ми му сви помагали, свечану 
божићну песму „Рождество твоје.“ Ручак је затим текао у ве- 
селом разговору, осенченом неком тихом побожношћу. После 
ручка настале су здравице и разговори се тако изукрштали, да 
се више није знало ни ко слуша, ни ко прича, ни шта прича. 

Тако је трајало за неко време, и онда се у целом нашем 
друштву осети као нека малаксалост и умор. 

Тада — убио ме Бог! — мени паде на ум да друштво 
освежим, те неприметно изађох из трпезарије, да се после не- 
колико минута опет вратим, али са шајкачом нашег момка на 
глави, огрнут једним поњавчетом и са очевом ловачком пушком 
о рамену. 

Сви ме зачуђено погледаше, а нарочито наш добри и сва- 
ког поштовања достојни деда. 

— Христос се роди! — рекох ја одсечним гласом. 

— Ваистину роди — одговори деда. 

— Молим ко је ту Илија Јовановић. 

После тренутног ћутања и тишине деда рече: 

— Ја сам Илија Јовановић. 

— У име закона, Илија Јовановић напред! 

— А зашто и куда напред; — рече деда несигурним гла- 
сом и промени се у лицу. 

— У начелство окружно... Зове господин начелник, мрт- 
вог или живог! 

Сви разумедоше ову шалу, у истини ову неумесну и без- 
божну шалу, и почеше се притајивано смешкати. Глумцу из 
очију читам да ће ион да се умеша у ствар, да би забуна била 
што већа и смех обилатији. Само је јадни деда био сасвим да- 
леко од свега тога. 

— Па данас је празник, голубе мој — примети деда по- 
· тресеним гласом и узврпољи се на столици — највећи и нај- 
светији хришћански празник... Данас је сваки честит човек код 
своје куће... Ваљда је и тај господин начелник хришћанин 2! 

— То не знам — рекох ја формално пандурским тоном — 
али ћу га о томе питати и саопштићу му вашу сумњу у његово 
хришћанство... 

— То никако немојте чинити — примети деда — ја у то 
не сумњам... Како би још то било да сумњам да један српски 
_ окружни начелник није хришћанин!... Само није лепо и није 
у реду да ја сад идем у начелство, боље рећи да будем одавде 
стражарно отеран као какав Циганин!... 

Друштво се већ поче смејати, наводећи за повод смеху са- 
свим друге ствари. 

А глумац, афектирајући као да је на позорници, устаде, 
окрену се мени, важно се подбочи и грмну на мене страшним 
гласом Ричарда Трећег: 

— Немам шта да сумњам, већ, напротив, категорички твр- 
дим да тај твој дрески, глупи и погани начелник не само није 
хришћанин, него је једна бесвесна и прљава свиња!... Јер, шта 
значи — — 

— Молим! молим! — упаде му деда у реч — то ја не ка- 
жем! то кажете ви!... Како би још то било да ја тако што и 
помислим о једном краљевско-српском начелнику !... 

Друштво се већ поче гласно церекети. 

— То није ништа смешно! — одсече се деда на мога оца 
и још на неке у својој непосредној близини. 

— Торњај се одмах одавде, слико срамнога насиља! — 
грми даље глумац на мене, сав се тресе и песницом ми прети 
— иначе ћу те сад, у име овог честитог старца, премлатити 
као пса! — — 

— Молим! молим! — ограђује се деда узбуђеним гласом 
и преко стола хвата глумца за рукав — у моје име немојте ви 
вршити овде никаква убиства!... Хвала вам лепо!... Како би 
то још било!... У осталом, ја сам вазда земаљске власти по- 
штовао и сматрао их као богодане... Молим вас, ја сам стари 
државни чиновник, који никад ни укором није био кажњен!... 
Четрдесет и две године беспрекорне службе! Две године више 
него што то закон захтева! То шала није! 

Моја мајка већ поче плакати од смеја и потајно маше ру- 
ком на мене да се удалим. 

— Па зашто да га не убије кад је толико безобразан #! — 
рече моја сестра и формално цикну од смеха. 

— Ти језик за зубе! — одсече се деда на њу. — Несрећ- 
нице, како да убије човека!... Човек врши своју службу... Др- 
жавни човек — еј, главо! 

— Молим вас, господине — обратих се ја деди, а глас ми 


се тресе и трбух ми очевидно одскаче — ви рекосте, ако вам 
је веровати, да сте били неки чиновник 
— Те још какав чиновник!... Четрдесет и две године, 


слатки брате мој!... Какво поверење! какво уважење! какве... 

— Значи да ви нисте ноћас извршили убиство над једном 
бабом # 

А деда урожио очима и не трепље. 

— И нисте обили три дућана 2 

А деда још не трепље и само миче доњом усном. 

— И нисте напаствовали једну невину девојку: 

Деда се прекрсти левом руком. 

— Нисам, брате, ништа — промуца јадни деда, очевидно 
постиђен таквим питањима, а нарочито последњим. 

Тад глумац формално рикну: 


— То је гнусна љага и ниска потвора на овога честитога 
старца, и ја ћу то у име човечности или крваво осветити, или 
изгубити главу ! 

— Молим вас — примети му деда — ако је вама ваша 

глава дотежала, губите је ви на неки други начин, а не пово- 
дом ове ствари!... У осталом, људи питају, то је њихова дуж- 
ност. Гвожђе и треба ковати док је вруће... 

Погледах оца: поцрвенео као печен рак, сав се тресе и 
сузе му капљу. 

— Онда извините — рекох ја врло понизним гласом. — 
Ја тражим Илију Јовановића, рибара, који је ноћас извршио 
убиство над једном бабом, обио три дућана и напаствовао једну 
невину девојку... 

Сви се почеше већ заваљивати од смеја, само се глумац 
још држи на јуначкој нози. 

И јадном деди свану пред очима и лице му доби неки и 
радосан и блажен изглед. 

— Сетио сам се одмах — рече он — да ту мора бити каква 
погрешка... Што се смејете као будале;! Шта има ту смеш- 
нога г! 

И одједном поста врло разговоран. Похвали начелников 
ревносни поступак, упоређујући га са сличним поступцима не- 
ког старовремског начелника Ракице, и рече ми да начелника 
најљубазније поздравим. Онда нареди да ми се да чаша вина, 
комад печења и неколико колача, али се ја извиних службом, 
поклоних се дубоко и изиђох из трпезарије. 

Кад сам се мало после повратио у сасвим обичном изгледу 
трпезарија је трештала од смеја. 

— Шта је! Шта је то билог!... Чему се толико смејете:! 
— питам ја. 

То појача смех и мојој сестри тобож даде повода да ми 
исприча како је мало пре био читав циркус и како се деда по- 
казао као права чиновничка кукавица. 

Деда је намргођено и прекорно погледа, али јој не рече 
ништа. 

— А волео бих — плану деда и нарогуши се неким му- 
жанством — да је то у истини била нека политичка ствар, нека 
династијашка ујдурма, па да одем томе начелнику и само једну 
реч да му скрешем у брк! 

Омеј се претвори у свеопшти врисак. Глумац је, ваљда да 
би надокнадио малопређашње уздржавање, просто арлукао од 
смеха и молио деду за милост, јер страхује да га најзад какво 
зло не снађе. 


ан, у којима је и наш добри и сваког 
вања Ме ИЈБИ деда живо Уа оно: 


-= ар 


г И ако живот људски има најзад да буде васлађен пошто- 
: вањем старости, — не дао нам Бог да остаримо! 


Чеда Поповић. 


БАЛНАНСНА НРИЗА 


(СВРШЕТАК) 


Ш. 


Повређена у свом самољубљу и узнемирена због својих ин- 
тереса, Русија одговори са свим онако као што треба. Извољски 
устаде да и он задобије један успех у железничкој политици. 
Већ одавно су мале балканске државе настојавале код Порте 
да добију извесне пруге потребне за њихово развиће: прилика 
је била добра да се човек заузме за њихове интересе, у толико 
више што је један од тих пројеката, од Дунава на Адрију, не- 
посредно интересовао Русију, он би био најкраћи пут између 
њених јужних области и Јадранског мора и довео би је у везу, 
преко Румуније, са Србијом и групом југо-словенских земаља. 
Две трасе биле су предложене и проучаване; избор једне или 
друге има осем техничког интереса још и нарочитог политич- 
ког интереса. 

Целом дужином преко Србије ова два пројекта се сливају 
у један; српска влада одавно је започела радове; једна секција 
је већ довршена. Пруга полази од Радујевца, на Дунаву, нешто 
мало северно од Неготина, на малој даљини од бугарске гра- 
нице пошав уз воду. Између Радујевца и Праова пројектује се 
један велики мост на Дунаву, који ће омогућавати везивање са 
румунском мрежом код Крајове. Од Радујевца пруга иде тимоч- 
ком долином, прелази један планински ланац и долази у Ниш, 
где се сусреће с пругом из Солуна и оном из Софије—Цариграда. 
Тако би Ниш постао врло важна раскрсница железничких пу- 
тева. Одатле се пруга упућује на југ и долази у Куршумлију, 
близу турске границе. А одатле се две трасе раздвајају. Ср- 

бија и Русија тражиле су сад од Порте концесију за ону јужну. 
Од Куршумлије она би ишла на Приштину, секла би у Феризо- 
вићу пругу од Митровице за Солун, ишла би северним поднож- 
јем Шар-дага и дошла у Призрен, главно средиште велике 
природне удољине чија би плодност и богаство били дивни 
само кад би у њој владала сигурност; одатле би уском дрим- 
ском долином најзад излазила на Адрију. На ушћу Дрима отвара, 
се залив Сан-Ђовани ди Медуа; то је природан крај железнич- 
ког пута. Али залив је доста плитак, нечист, и грађење једног 
пристаништа у њему било би скупо и тешко. На супрот томе, 
нешто мало на северу налази се пристаниште барско, и оно је 
готово као наручено. Бар је варош, док је Сан-Ђовани ди Медуа 
само једна група дашчара. Али Бар је на црногорској терито- 
рији, и отоманска влада могла би да постави као услов то, да 
се железничка пруга свршава у једном турском пристаништу, 
или у бан-Ђовани ди Медуа, или код ушћа бојаниног. Извесно 
је да ће у сваком случају један крак ићи преко албанског 
Скадра за Бар. 

Ова пруга не прелази на црногорску територију, не рачу- 
најући крак за Бар. Несрећну кнежевину, окружену новим же- 
лезничким пругама, не би прелазила ни једна; она би гледала 
како се међународна трговина развија поред ње, а не би ни- 
какве користи извлачила из тога; и њена већ са свим слаба 
егзистенција постала би готово немогућна. Један железнички 
пут дао би јој међутим живота, везао би је са српском браћом 
из краљевине. И зато Црногорци настојавају за трасу која би 
се од Куршумлије упућивала право на Пећ, пошто је код Ву- 
читрна, мало на југу од Митровице, пресекла пругу источних 
железница. Пећ, стара верска метропола српска, коју терори- 


зују мусломански Арнаути, данас је готово неприступачан стран- 


цима. Железнички пут пролазио би једним тамником од шест 
километара високу преграду Делик Мокре да би дошао у прву 
црногорску станицу, Андријевицу, а одатле, долином Мораче и 


"обалом Скадарског језера, у Бар. Ова пруга има добрих страна: 


краћа је од прилике 50 километара, прелази преко богатијих 
земаља, као што је пећска удолина и долина Мораче, пролази 
близу лигнитских мајдана који су недалеко од црногорске-тур- 
ске границе, на послетку прелази преко једне словенске земље, 
и била би изложена нападима арнаутским само на једном крат- 
ком свом делу. Црногорци истичу све ове аргументе у корист 
Дело, књ. 48. 3 

пројекта који иде њима у прилог. И кнез црногорски напустио 
је своје орловско гнездо на Цетињу да учини владарске походе; 
ишао је у Петроград и без сумње је настојавао код цара, чији 
га је отац, у једном тренутку разочарења, назвао „јединим при- 
јатељем Русије“, да се усвоји северна траса која би задовоља- 
вала животне интересе Црне Горе и давала јој могућности да 
се извуче из аустријских менгела чија се два крака пружају дуж 
црногорских граница као да хоће да стегну и униште кнежевину. 
Но још једно питање интересује Црногорце, Бар са његовим 
пристаништем припада њима на основу 28 члана Берлинског 
уговора; али тај исти члан даје Аустрији општину Спица (или 
Шпика) чија територија доминује Баром, и даје јој допуштење 
да врши „право приморске и санитарне полиције, како у Бару 
тако и дуж обале, посредством лаких обалских лађа“. То је као 
нека хипотека аустриска на црногорско пристаниште. Има још 
једна хипотека, и она је на железнице: „Црна Гора споразу- 
меће се с Аустро-Угарском о праву да сагради и одржава же- 
лезнички пут преко нове црногорске територије“. У рукама јаких 
такве хипотеке увек су биле средство за мешање у кући сла- 
бих. Може се мислити да је кнез Никола повео реч у Петро- 
граду и о границама и о условима под којима се Аустрија може 
користити овим својим правом. У сваком случају он је нашао 
упустава и савета од свог моћног пријатеља руског, да би опре- 
делио своју политику за време кризе која почиње. 

Срби нестрпљиво очекују грађење пруге Дунав— Адрија; 
она би осигуравала излаз на Јадранско море њиховим свињама, 
воловима и шљивама; помогла би им да се одупру захтевима 
Аустро-Угарске; довела би их у везу с њиховом браћом у Ста- 
рој Србији и Црној Гори. Талијани пак, са своје стране, на- 
дају се да ће се створити велики трговински ток између њи- 
хових земаља, дунавских држава и јужне Русије; за њихова 
вина, воћа, теста и све производе њихове све јаче индустрије 
они се надају да нађу једно врло добро тржиште у балканских 
државама; директним пловидбама била би везана њихова при- 
станишта с крајном тачком ове железничке пруге, па ма где 
она била; они би на тај начин привукки један део трговине 
јужне Русије, петролеум и жита румунска, земљорадничке про- 
изводе српске. Они уображавају да већ виде како њихова земља 
служи као посредница између западне Европе и Истока, повла- 
чећи шта више и француску робу, да је упути, преко васкрс- 

лих Мљетака, ка Бару и Дунаву. Неки талијански па и фран- 
цуски публицисти ишли су дотле да мешају питање о пробијању 
Фосила, које има важности само за Женеву с питањем о же- 
лезничкој прузи од Јадранског мора до Дунава! Али сигурно је 
да би ова пруга била пут за продирање талијанског утицаја у 
Албанију, где се Талијани надају једног дана да играју улогу, 
и у македонске равнице. „Један Латин“, у једној књизи која 
је малу узбуну направила, зар није предлагао да се кофедера- 
цији балканских држава, која је његова сањарија, постави за 
председника један талијански принц: У Бару су Талијани пре- 
дузели пристаниште радова. Лађе на Скадарском језеру њихове 
су. Обале које се пружају према њиховој земљи одиста су не- 
обично негостољубиве за Талијане; северне обале припадају Ау- 
стријанцима и Маџарима, који су њихови савезници али неи 
њихови пријатељи; а јужие обале су отоманске, и ни једна же- 
лезничка пруга или пут не полази од њих да одведе преко пла- 
нина у долину Вардара и Македонију, те се још иде од Дураца у 


· Солун старим путем римљанским од Диракијума ка Тесалонику, 


који је за време толиких векова био велики пут од Запада на 
Исток и можда најживљи на целоме свету! Дакле могло се пред- 
видети да ће Италија потпомогнути сваки пројекат којим би се 
пробијао планински зид који заједно са дивљим становништвом 
раздваја јадранска пристаништа од тргова у унутрашњости. 

С потпором Отоманске банке образовало се једно друштво 
с талијанским, руским, српским и француским капиталом ради 
проучавања трасе у целој њеној дужини кроз турску терито- 
рију. Русија је прихватила пројекат да би у њему потражила 
и одмазду и накнаду. Француска је изјавила своју наклоност, 
а Аустрија и Немачка не праве отворену опозицију овом про- 
јекту. Бечки кабинет, који објављује да његова политика иде 
пре свега за економским интересима, нема никаквог разлога 
који би навео против железничке пруге Дунав— Јадранско море. 
Али зар нема много начина да се не прави отворена опозиција 
једном пројекту 2 Преставницима у Аустрији неће бити тешко да 
даду Абдул Хамиду да погоди како би њихова влада без сувиш- 
ног незадовољства видела одлагање пројектл. Могло би се стра- 
ховати да се Турска не покаже брза у одобравању једног же- 


_ лезничког пута који би требало трасирати преко незгодног зем- 


1 Џпе сопгедегаНоп омлепбаје сотте зојшћоп де Ја апезноп а4' Опепе«, раг 
Џп 2апп, Рлоп, 1905. 

љишта и једне несигурне земље, од које би она добијала слабе ко- 
ристи а за коју јој се тражи тешка гарантија односно интереса.! 
На високој Порти свакојако морају знати да овај пројекат много 
више иде у прилог интересима Србије и Италије или Црне Горе 
него ли Отоманске империје, јер ће пруга пролазити кроз брдо- 
вите крајеве и доста сиромашне, а са војне тачке гледишта она, 
неће олакшавати ни мобилизацију ни евентуалне операције тур- 
ске војске. Требаће дакле посредовање моћних утицаја да се 
добије од султана ирада о давању допуштења за грађење же- 
лезничке пруге и за гарантовање интереса потребног предузећу. 
Његов отпор биће у толико већи што клице неспоразума већ 
почињу падати међу велике силе! Захтеви талијански односно 
удела у дирекцији и администрацији железничког друштва нису 
такве природе да могу олакшати преговоре. Ако турске финан- 
сије имају извора, зар није допуштено питати се да ли барон 
Маршал неће настојавати да се они употребе за једну нову 
секцију багдадске железнице; Биће дакле потребна моћна по- 
средовања да се савлада отпор Турске. Али ипак остајаће ма- 
теријалне тешкоће: Дрим не тече равном долином; он се стро- 
поштава преко дивљих кланаца, а Арнаути бране приступу 
њих. Железничка пруга од Дунава на Јадране направиће се 
једнога дана; али ми нисмо у очи њеног отварања; још много. 
ће воде скакати преко дримских стена пре но што се улије код 
Медуе у море, још многе ће ираде бити издате у Јилдизу, још 
многи ће српски сељаци пасти од куршума дивљих Арнаута, 
пре но што ова пруга проради! 

Бугари, са своје стране, већ одавно теже да од Софије 
направе чвор балканских железница. По њиховом мишљењу, нај- 
боља железничка пруга Дунав—Јадране била би она која би 
пролазила преко Видина, Софије, Скопља и завршавала се у 
Дурацу; али очекујући свој час, они се задовољавају тиме да 
траже од Порте допуштење за грађење једног крака који би 
везивао Ћустендил, куд ће њихова локомотива ићи кроз неко- 
лико недеља, са Скопљем а преко Куманова. Пруга је кратка 
(90 километара), и лака, и бугарска влада не тражи од Турске 
гарантовање интереса: може се дакле предвиђати да ће она 
имати добити од ове пруге. Бугарска ће роба моћи силазити 


1 Рачуна се да ће пруга од српске границе до Јадранског мора коштати 
од прилике 50 милијона динара; од Ниша до Сан-Ђовани ди Медуа рачуна 
се 400 километара, дакле с једним делом на српској територији. 

или у Солун преко Скопља или доцније ићи у јадранско при- 
станиште једном од пројектованих железница. Једна друга 
пруга, која би, како се вели, имала преимућства за Порту с гле- 
дишта њених стратегијских интереса, полазила ди од Радомира, 
на југозапападу од Софије, и ишла би преко Ђума- Бале на Се- 
рез и Јегејско море. На сваки начин Бугарска би била у вези 
са Средиземним морем, а то је врло важно за њено економско 
развиће. 

Треба споменути још два пројекта: један је у томе да се 
продужи до Дураца, преко Охрида, железничка пруга широког 
колосека од Солуна до Битоља, коју експлоатише друштво источ- 
них железница (немачко). То би било довршавање велике транс- 
версалне пруге од Цариграда до Јадренског мора. Исту би улогу 
извршивала и пруга која би полазила од Авлоне (Валоне) нај- 
бољег пристаништа на Јадранској обали, и која би се, преко 
више војуцке долине и ниже бистриче, свршавала или у Кара- 
ферији (Верији) на прузи Солун—Битољ, или у самом Солуну. 
Италија је непосредно заинтересована за отварање једне од ових 
пруга које би потпомагале трговину њених централних и јуж- 
них области. Тако би најзад био пробијен тврди зид који Ал- 
банија подиже између латинске Европе и Истока; талијански 
утицај дејствовао би без препреке све до великог солунског 
пристаништа. 

Говор барона Ерентала имао је дакле неочекивани резул- 
тат. У свима земљама су стали да повлаче железничке трасе 
на балканској карти. Све дипломатије предузеле су мере да пот- 
помогву један или други од ових пројеката; све непосредно 
или посредно траже или за своју земљу или за своје сународ- 
нике важне, велике користи. Али осем ових посебних интереса, 
један општији интерес везује се за све ове железничке пруге. 
Македонија, увек узнемирена и у потресу, неукроћена Албанија, 
десеткована Стара Србија, биле би избраздане у сваком смислу; 
локомотива би собом донела веће благостање, већу трговину, 
па следствено више и реда; она би била најенергичнији чини- 
лац за мир и цивилизацију. Кад би велике силе, које имају ве- 
лике интересе у отоманским железницама, основале у Солуну, 
поред финансијске контроле, један комитет под високим аутори- 
тетом султанових чиновника, ради осигуравања доброг функци- 
онисања железница и безбедности путева, оне би извршиле једну 
од највећих македонских рефорама. У томе је смислу францу- 

ска влада и обећала своју помоћ свима који траже концесије 
за грађење железница. Ако влада Абдул Хамида јасно види 
своје властите интересе, она ће похитати да иде на руку овим 
пројектима; они ће свуда олакшавати вршење њене ауторита- 
тивне власти и мобилизацију њених трупа; они би на тај начин 
представљали најсигурнију методу за дефинитивно умиравање 
Македоније под отоманским ауторитетом. 

Тако, поводом балканских железница, ми смо присуство- 
вали једној врсти дипломатског двобоја: како Русија одговара, 
на пругу Сарајево—Митровица пругом Дунав—Јадране. И сад, 
кад се стишало узбуђење из првих часова, питање је постало 
одређеније; оно је упућено нормалним путевима дипломатије на, 
Истоку, а ти путеви су спори. Међу тим несрећно стање у Ма- 
кедонији тражи лекове који ће брже дејствовати. Интерес борбе 
који се испрва окретао железничким пругама, обраћа се сад 
опет реформама; то је и био прави терен на коме је Русија 
могла наћи накнаду за аустриску добит и практичан начин да 
понова задобије на Балкану свој утицај и свој углед. Прави 
одговор из Петрограда на говор барона Ерентала, то је тек руска. 
нота од 26. марта по новом. 


ЈУ. 


Питање о увођењу реформе у Македонији много је старије 
од кризе која је отворена говором од 27. јануара; али оно је 
претрпело један супротан ударац од општег узбуђења проузро- 
кованог иницијативом барона Ерентала; његово развиће тиме 
је јако подстакнуто, и оно је ушло у једну нову заоштрену мену. 
Ми смо овде већ у детаљима изложили дело рефорама, претре- 
сали смо њихову вредност, и показали смо у исто време и њи- 
хову ефикасност и њихову недовољност, те немамо потребе да 
се на њих враћамо. Криза која је сад наступила биће прилика 
за нов напор, и треба јако желети, у интересу општега мира, 
да ресултати тога напора буду потпунији и одлучнији. 

Последњи месеци године 1907. нису могли ни мало да 
охрабре у погледу ресултата од рефорама. Такав се утисак до- 
бија нарочито при читању Жуте књиге, коју је издала по- 
следњег лета француска влада, после дугих преговора односно. 
тропроцентног повећавања турске царине. У пркос жеље да до- 
бије ове веће таксе које погађају европску трговину, Порта по- 


ноу ит је ара и је 

казује неуморну снагу своје инерције, своју сталну рђаву вољу 
према свима најразложнијим и најпростијим захтевима генерала 
де Ђорђиса, шефа међународне жандармерије, и финансијске 
контроле. Посланици у Цариграду приморани су да у више при- 
лика настојавају да би добили формалну обавезу да ће тропро- 
центни вишак од царина бити потпуно употребљен за дело ре- 
форама у трима вилајетима. Извештаји француског делегата у 
финансијској контроли, Стега, дају једну жалосну слику о нов- 
чаној оскудици, против које се исцрпљују напори генералног 
инспектора, комисије и цивилних агената: чиновници, војници 
нису плаћени, или треба прибегавати ванредним средствима да 
би били неуредно плаћани. На послетку тропроцентно повећање 
царина одобрено је; Отоманска банка даје велике авенсе фон- 
дова којп дају могућности да се доведе у равнотежу буџет три 
вилајета: тако се можемо надати да ће турска влада озбиљно 
организовати гоњење чета и да ће се искрено потрудити за 
умиравање и за увођење рефорама. Аустрија и Русија, проду- 
жавајући без убеђења извођења Мирцштегског програма, под- 
носе један пројекат о реформама и инспекцији правосуђа, који 
је Енглеска одавно тражила. У исто време, оне објављују и 
једну ноту која има циљ да објасни фамозни члан 3, или пре 
да га повуку. Велике силе са свим слабо потпомажу неодлучну 
акцију „споразумних сила“; и свуда се има такав утисак да је 
Мирцштегски програм недовољан, и да је политици, чији је 
он израз, прошло њено време. Ове ствари маћедонске, које се 
вечито обнављају и убијају добру вољу, троше стрпљење. По- 
сланства у Цариграду имају и друге послове, она имају „а- 
фере“, које се односе на јаку трговинску конкуренцију, којима 
се иде за концесијама за мајдане и железнице, које њих мо. 
рају интересовати. Како дакле окончати ове послове, као што 
посланства траже од Порте, а у исто време непрестано се на- 
враћати на ова шкакљива питања о Македонији, увек тражити 
нове реформе, да би се увек чуо исти одговор који се може у 
кратко овако исказати: Отоманска влада чини све што може 
да би задовољила силе, па и више но што може; она више но 
ико трпи од несигурности и анархије која пустоши три вила- 
јета, али ред би се сам повратио кад би Европа хтела одлучно 
да проговори у Софији, Београду и Атини и да обавеже бал- 
канске државе да не дају четама новаца, људи, оружја и скло- 
ништа“. И Европа говори у Софији, Београду и Атини, а владе 

одговарају да су чете независне, да им се не даје никаква по- 
моћ и никаква заштита, да опстанак чета омогућавају управо 
беда маћедонског становништва и тиранија турска. Софија опту- 
жује Атину, а Атина Софију, и сваки се претвара као да пре- 
дузима мере ради чувања границе, да би се узапћивало оружје 


"и спречавали људи да не прелазе, исто онако као што сви 


Турци претварају да гоне чете и да желе да их истребе. 

У сред свих ових супротности и свих ових немогућности, 
султан са свим згодно одређује своју политику; он зна за тајну 
немоћи од стране. Европе да му наметне своју вољу, и користи 
се њом, па је чак и злоупотребљује, јер својом способношћу, 
својом великом вештином да једне утицаје стави против других 
и да једне неутрализује другима, па макар како према њему 
непријатељски били, он ризикује да једног дана доведе до ве- 
лике кризе у којој ће реч припасти снази. То је она опасна 
игра коју је јесенас играо Абдул Хамид. На судске реформе 
које су предложиле Русија и Аустрија он одговара обичним 
својим маневром: он ће сам увести реформе, и на предлоге сила 
он одговара излагањем целог плана. Па он иде још и даље: 
тврди да је Мирцштегски програм изведен и да су сад за прак- 
тично извођење рефорама постали излишни агенти и официри 
европски, да рок од две године, за који је њихов мандат 06- 
новљен 1906. г., сад истиче, те да га не би требало обнављатп, 
пошто је њихов задатак, по својој природи, био у суштини при- 
временог карактера. Он шиље у Европу Селим пашу, свог ми- 
нистра пољопривреде, са задатком да говори у овоме смислу. 
Он дакле хоће, пре но што се озбиљно започну преговори о 
судским реформама, да расправља о потреби даљег задржавања, 
у служби европског особља одређеног ради рефорама. И зна се, 
одовуд и одонуд, да ће султан попустити и да је све ово ра- 
справљање празна формалност, једино с циљем да се питање 
скрене у страну, али дипломатија има много што-шта на што 
јој треба пазити. Тако се поново појављује тешка почетна про- 
тивречност која притискује целу европску политику у Отоманској 
империји, противречност између политике посредовања и поли- 
тике о чувању интегритета турског која служи само као пут 
да се избегну реформе. 

Преговори су се повлачили у оваквој форми кад је 27. ја- 
нуара барон Ерентал, да би скренуо на другу страну и прикрио 
коначни неуспех политике засноване у Мирцштегу, говорио о 

железницама и направио узбуну за коју знамо. Али после два 
дана, 29. јануара, краљ Едуард, у својој престоној беседи, овако 
је довео питање на македонски терен: 

„Прилике у којима се налази македонско становништво 
нису поправљене. Чете разних народности продужавају своја 
насиља и стварају ситуацију која задаје страха. Велике европ- 
ске силе. нису се споразумеле да поднесу турској влади један 
пројекат с циљем да се побољша стање ствари и да се коре- 
нито излече главни узроци нереда“. 

Произведено дејство било је велико не само због јасноће 
говора којим се спомињу очајне прилике у којима живи Маке- 
донија и важност коју овај придаје британска влада, већ и због 
тврђења да је дужност „великих сила“ да нађу лека. И тако је 
развој довршен: у место двеју „споразумних сила“, Аустријеи 
Русије, од сад ће цео европски концерат примити на себе дело 
извођења рефорама; „мандат поверен специјално двема силама“ 
губи важност, и то констатује и сама руска нота од 24 марта; 
Велика Британија показује своју одлучност да прва учини што 
је потребно да би се дошло до једног решења у овоме смислу; 
она ће играти, тако рећи, улогу једне извиднице; а у случају 
нужде она ће умети да ради и сама. На неколико дана после 
престоне беседе, 3. марта, сер Едвард Греј предложио је свима 
кабинетима један програм који је садржавао ове четири тачке: 

1. да трима македонским областима управља један гене- 
рални гувернер, који не би био турски поданик, а био би веро- 
исповести хришћанске или мухамеданске, и који би могао бити 
смењен само по пристанку сила; 

о. да би се задовољило самољубље султаново, цивилни 
агенти, чланови финансиске комисије и помоћници главног ко- 
манданта жандармерије могу исто тако ступити у турску службу; 

3. да жандармерија буде повећана и да се она употребљује 
у место турских трупа против револуционарних чета, а плату 
да добија из оних фондова из којих су до сада плаћане тур- 
ске трупе; 

4. ако би се смањио број турских војника, силе би зајем- 
чиле целокупност и сигурност споља поседима султановим. 

Подносећи великим силама такав програм, либерални ен- 
глески кабинет извесно није себи ласкао да ће он бити прим- 
љен без одлагања и без измене; он је нарочито хтео да покаже 
своју одлучност за увођење озбиљних и потпуних рефорама у 

Македонији, и да, подносећи један радикалан програм, олакша 
примање и извођење бољих предлога. Кад би се енглески про- 
грам примио без измена, он би могао бити повод незгодама и 
опасностима. Смањивање турске војске у Европској турској, то 
је једна тачка супротна сувереним султановим правима; он њу 
не би никад примио. Последња, крајња концесија која би се 
могла тражити од једне независне државе била би та, да се она 
сама разоружа. Јемство које односно територије дају велике 
силе изгледало би можда Турској мање сигурно него једна мно- 
гољудна војска. Зар Турској није гарантовао и Париски уговор 
целокупност њене територије; Па ипак, колико је области од 
тада она изгубила; Таква тачка могла би да зачне и најгоре 
заплете и да једног дана можда доведе западне силе до тога: 
или да изневере своју реч или да поведу један Кримски рат 
против нападача на Турску, па ма ко он био. Ступање у тур- 
ску службу цивилних агената, чланова финансиске комисије и 
помоћника генералног команданта жандармерије било би мо- 
гућно само тако, ако би власт генералног гувернера, кога пред- 
лаже Енглеска, и његови односи с европским реформаторским 
агентима били одмах у почетку јасно одређени. 

Руска. нота од 26. марта, која садржи програм Извољскога, 
није објављена. Штампа, према Белој књизи енглеској, и 
Пишон, у свом говору од 8. априла, п. н., у посланичком дому, 
овако су резимирали њене главне тачке: 

„Генерални инспектор задржаће своје место за време од 
седам година; он се неће моћи уклонити с положаја против 
воље великих сила; по мишљењу руске владе, генерални ин- 
спектор био би одличан агенат рефорама кад би му се дало да 
се без страха може наслањати на какву солидну установу. Таква 
установа могла би се створити, или још боље нешто је изме- 
нити, пошто она већ постоји у облику међународне финансиске 
контроле са седиштем у Солуну. Власт ове установе простирала, 
би се на све гране јавног живота; чланови преставници Велике 
Британије, Француске, Немачке и Италије добили би иста права 
као и представници Аустрије и Русије; на тај начин престао би 
важити нарочити мандат који је био поверен до сада овим двема 
последњим силама. Тако би шест побројаних сила предузеле 
задатак у коме нису успеле две нарочите силе, радећи у име 
свих, и добили би се бољи ресултати од једне мало теже ма- 
шине него од једног механизма који је радио нередовно. 

„У случају кад би Порта одбила да пристане на ову ком- 
бинацију, чланови финансиске комисије могли би је охрабрити 
примајући какав положај у отоманској служби, заједно са дво- 
јицом цивилних агената. Та финансиска комисија вршила би 
надзор и над судском администрацијом посредством хришћан- 
ских инспектора, које би бирале силе а султан потврђивао. Ови 
инспектори полагали би рачуна директно финансиској комисији, 
која би могла, осим својих великих послова, решавати о свима 
правилницима односно локалне управе,“ 

С гледишта опште политике, из овог руског пројекта прво 
се види то, да је свршено с мирцштегским системом. У будуће 
не би било разлике између цивилних агената и финансијских 
контролора; и једни и други имали би исте функције. Мандат 
који су узеле Аустрија и Русија, и који је нарочито Аустрија 
извршивала — пошто је Русија била заузета на другој страни 
— окончава се. У исто време мења се дух рефорама: чланови 
европске комисије и жандармериски официри могли би ућиу 
хијерархију турских чиновника ; тако би се гледало да се спољни 
изглед спасе за султана и да се очува начело целокупности 
Отоманске империје; али би се тиме постигло да се под тур- 
ском етикетом, брижљиво чуваном, проведу реформе и европска 
администрација. Генерални инспектор био би задржан; али, од 
оног дана кад не би више зависило од султана његово опози- 
вање, пре истека његових седам година, без пристанка великих 
сила, он би одиста био више делегат европски но султанов. 
Атрибуције финансијске контроле простирале би се на све гране 
јавног живота: плаћање десетка, земљорадњу, железнице; она 
би вршила надзор над судском администрацијом посредством 
хришћанских инспектора које бирају силе а султан потврђује. 
Но било би потребно и то, да европски официри имају непо- 
средну команду над жандармеријом, и извесно је у тој намери 
Русија и предвидела, као и Енглеска, да би помоћници гене- 
ралног команданта жандармерије могли ући у турску службу. 

Изврена и ефикасна би била она мера која би допуштала 
образовање добровољне општинске страже у сваком селу; то је 
систем који је примењивао пре 1901 г. с великим успехом у 
Битољу валија Халил Рифат паша. У свакој би општини изве- 
стан број сељака, које предлажу општинске власти под својом 
одговорношћу а потврђују жандармериски официри, био наору- 
жан и имао би дужност да бди над сигурношћу у селу; кад 

би дошла која чета, ти стражари би јој се одупрли, а страже. 
из суседних општина притицале би у помоћ. Тако би станов- 
ници, којима је највише у интересу да буде реда и сигурности, 
имали сами да се старају о томе; тај систем би врло брзо учи- 
нио да положај чета буде такав да га оне не могу издржати. 
Ако би Турци примили ову организацију, они ће наћи у самим 
становницима најспособнију полицију која би излазила на крај 
с побуњенипима. Очевидно је због какве забуне у енглеском 
одговору од 4 априла говорено о пољским стражама и приме- 
ћавано како би ова реформа била врло скупа; на против, сама 
села сносила би трошкове, у осталом готово никакве, за ове 
грађанске страже, које не би имале ничег заједничког с пољ- 
ским стражама, с којима је већ учињем покушај и које су дале 
врло рђаве ресултате. После толиких година немира, покоља и 
пљачкања, македонски сељаци, у већини, желе само мира и си- 
гурности; они су се разуверили у националним пропагандама. 

Руска нота дакле истиче један потпун и практичан про- 
грам рефорама. Енглеска је на њ одговорила 4 априла: при- 
мила је главне тачке и у ствари напустила је свој предлог о 
смањивању турске војске у Македонији, који је очевидно такав 
да се не може примити. Она нарочито настојава на потреби да 
се Порта обавеже да попуњава дефицит македонског буџета, као 
што се била ангажовала у тренутку кад јој је Европа одобравала 
тропроцентно повећање царинско; она прети да неће више при- 
знавати то повећање док турска влада у том погледу не испуни 
своје обавезе. У главноме, Енглеска се придружује руској ноти. 
А Француска, напомиње Извољски, „показала је велику своју 
готовост да потпомогне своју савезницу“. Очекивао се за тим 
с највећим интересовањем одговор из Берлина, и с извесним 
изненађењем сазнало се да је кнез Билов не само дао приста- 
нак у начелу, већ да је и у Бечу, где се ових последњих дана 
задржавао, одлазећи у Рим, живо препоручивао примање пред- 
лога руског министра спољних послова, у његовим главним цр- 
тама. Руски одговор на говор од 27 јануара на тај начин био 
би срећан, и Русија би на једанпут понова узела на Балкану 
улогу првога реда, коју је због прилика морала за извесно време 
другоме да уступи: то би било повољно враћање на њену тра- 
диционалну политику. 

Ако је споразум великих сила о руском предлогу стваран 
и чврст, ако султан то врло добро схвати, те не хтедне да тражи 

у европском концерту нека размимоилажења, која он уме с много 
вештине да пронађе и да повећа, да би тако провео своју личну 
политику, руски програм могао би постати основа једног новог 
статуса погодног за Македонију и за балканске државе које су 
непосредно заинтересоване њеном судбином. Сигурност да ће 
султан остати суверен Македоније, али да ће потпуне реформе 
бити у Македонији извођене под његовим високим ауторитетом 
а у исто време и под контролом европском, такве је природе 
да може осигурати мир на Балкану. У Европи има један нов 
елеменат који се не може измаћи оку доброг политичара као 
што је Абдул Хамид: силе су решене да једном сврше с тим ма- 
кедонским аферама који се вечито обнављају. Од пре шест го- 
дина, истичући врло вештом игром једне велике силе против 
друрих, и остављајући у Македонији грчке и српске чете да бу- 
гарској „организацији“ приреде пораз њиховом оружаном про- 
пагандом и да тако увећају крваву анархију у којој се налазе 
ове несрећне области, султан је успео да спречи триумф једне 
националне револуције и да створи такав утисак као да је управо 
турски жандарм тај који не да хришћанима да се узајамно уни- 
штавају у Битољу, у Скопљу, или у Солуну, као на Светоме 
гробу; у главном дакле он је имао добити. Али та игра не 
може више трајати; Европа осећа да је обмањивана, и на крај 
је свог стрпљења; Русија и Енглеска имају јаких разлога што: 
хоће да нађу једно решење које ће дејствовати умиравајући. 
На султану је сад да, примајући брзо и изводећи лојално руски 
програм, да задовољство Европи, балканским државама', па 
следствено и да обезбеди мир. 


1 Укупно узевши, Бугарска прима руски пројекат наглашујући да ев- 
ропска комисија, са седиштем у Солуну, треба да има моћи да изблиза над- 
зирава и извршивање њених одлука. Србија такође прима, обраћајући пажњу 
Европи — са свим оправдано — на потребу да се реформе прошире и на све 
оне санџаке који су до сад били искључени из рефорама, а нарочито на Ст. 
Србију, где је анархија на свом врхунцу; она исто тако тражи и да српска 

· црква буде призната у Отоманској империји онако као што су признате цркве 
грчка и бугарска. Што се тиче Скузеса, грчког министра спољних послова, 
он се изразио, ако треба веровати једном интервију који је донела Хеџе Еге!е 
Ргезве, за претходно ограничавање сфера утицаја у Македонији. Он се дакле 
враћа на онај 3 члан програма Мирцштегског који је једнодушно оглашен 
као штетан, те су га се одрекле баш и оне две силе које су га 1903 год. 
унеле у свој програм. 

Ова политика нашег доба необично је богата у противу- 
речностима и супротностима, и можда никад нису дубоке ствар- 
ности биле различитије од спољних изгледа који их откривају. 
Под старом опремом негдашње Европе расту снаге које су још 
неодређене, које једва знају за се, чија тајанствена радња по 
неки пут даје нов изглед и неочекивана решења најкласичнијим 
политичким проблемима традиционалне дипломатије. И то осе- 
ћање да постоје те мрачне снаге чини да владари и државници 
старе Европе изгледају као врло мудри. Великих страсти и ве- 
ликих предводника људи нестаје или се рађају у другим зем- 
љама. И тако ће бити док се једног дана не појави јак реалиста, 
који ће, погледом једног Бизмарка, да види који су елементи 
што дају отпора и које су струје што их они образују, п4 да 
догађајима даду ново обележје и правац и да драматизују исто- 
рију. Кад наступа једна криза, као што је ова коју је нагло иза- 
звао говор барона Ерентала, види се како се на једанпут узбу- 
њују интереси и стају на опрезу, како се противници костреше 
једни против других; изгледа као да се већ чује звекет мачева, 
за тим све се стишава и тишина се повраћа; сваки се боји ко- 
рака који је учинио у напред; сваки промерава своју одговор- 
ност и своје ризике. Осем великих и званично оглашених са- 
веза, између европских народа постоји и једна тако јака мрежа 
споразума и узајамних уверења и осигуравања да је готово 
немогућно постало да рат проистекне из једне предвиђене те- 
шкоће, из стварног разилажења интереса, из старог супарни- 
штва. Данашња Европа представља једну серију интересних 
синдиката, који налазе, кад су у опозицији једни против других, 
да је практичније споразумети се него тући се, и како је свако 
од тих који су удружени у исто време и члан више синдиката, 
свагда се налазе усталачки пријатељи који нуде своје добре 
услуге да отклоне распру. 


Али ипак не треба заборављати да на Истоку могу искрс- 
нути ненадни заплети, пошто су једино тамо, у Европи, земље 
младе, нове, које још нису добиле модерно оруђе економско. У 
западној и средњој Европи народи ништа не добијају једни про- 
тив других, пошто су ратови ради освајања или надмоћности 
изишли из моде, и зато се на далеким трговима показује њихово 
супарништво, али Америка је затворена, источна Азија не прима 


- 

више старатељство, а Африка до данас није исплаћивала труд. 
_И зато европске народности, кад су се повратиле у своју домо- 
вину с разочарењем у своја далека предузећа, окрећу се према 
мореузу и према „пословима“ Отоманског Истока. 

На Истоку је посредовао и један други елеменат у европ- 
ској политици, да би је више сплео и променио јој ток: од Ли- 
таве и од Трста до Босфора па чак и до Персије развијају се 
млади народи, народи у формацији, чије рашћење није завршено 
и у коме као квасац дејствује начело народности. Чак и мусло- 
мански свет се креће и тежи да се преобрази; он осећа прва 
подрхтавања од узбуђења, идеја, нових страсти: за то су сведо- 
чанство скорашњи догађаји у Персији, који су овде врло добро 
анализовани!, за тим арапски покрет у Сирији и у Јемену, на- 
ционалистичка пропаганда у Египту. Из целог овог света који 
је на раду могу искреснути неочекивани догађаји; али развиће 
је споро, ма колико нам по неки пут изгледало брзо; ми видимо 
само врење на површини, које тек мало по мало захвата дубоку 
масу. Ко би могао казати кад ће наступити одлучне кризе, ако се 
цела метаморфоза и неће извршити лаганим и поступним етапама 
Одговор на ову загонетку зависи од једне друге још мрачније 
загонетке: шта ће радити Турци; Ако су они неспособни за 
преображај и напредак, као што неки мисле, онда ће настати 
жестоке кризе. Али да ли су они одиста неспособни за тог 
После онога што је наше покољење видело у Јаџану, Кини, 
Персији, ко би смео то да тврди: 

Европски народи имају дакле на Истоку, ако не најваж- 
није, а оно бар такве интересе који су највише изложени опас- 
ним променама. И зато државници с обзиром на источне послове 
одређују своју политику и комбинују савезе. Европа још и данас 
живи у калупу, који јој је на Берлинском конгресу направио 
геније Бизмарков. А оно што се догађа на Истоку биће проме- 
њено само због Истока. И то је узрок што дипломатска игра 
с великом ревношћу прати источне заплете кад се год они по- 
јаве. Зашто је сад дошло до кризе и како се свака земља при- 
према да се односи према њој, то је питање на које смо ми по- 
кушали да бацимо мало светлости. Питање је било потеже, зато 
што никаква чврста воља, ни једна широка мисао, мисао која 
предвиђа, није управљала пословима, а тако исто и зато, — то 


1 Видети Кеџџе од 1 априла. 

треба казати пре ради констатације него ли ради покуде, — 
што се сваки бојао, бојао своје одговорности, бојао своје радње, 
бојао сутрашњице. Онај који се припрема, који узима полета, 
тај не скаче... И тако, зар треба уздржавати се од извођења, 
закључака и предвиђања. 

У Источном је питању нов елеменат промена енглеске по- 
литике. Ми смо показали! како је Велика Британија, која се била 
поставила, према Русији, као чуварка целокупности Отоманске 
империје, усвојила другу тактику управљену против Немачке од 
Берлинског конгреса а нарочито од кад је господарка у Египту. 
Та се промена извршила пред нашим очима: Енглеска је пре- 
стала бојати се московске опасности чије је привиђење за дуго 
притискивало њену политику; она је са својом негдашњом су- 
парницом закључила један генералан споразум којим се уређују 
све старе распре и размирице, и сад настојава да пословима 
Отоманске империје управља у сагласности с њом. Од 1895 Гг. 
њена политика тежи дислокацији Отоманске империје: будите 
јаки, вели она Турцима, направите једну препреку немачком 
Птапе-у, у место што пуштате да вас он преплави, или поми- 
рите се са судбином да оставите Европу, да ишчезнете. Године 
1895—1897, у време јерменске афере, савез Француске и Русије 
предупредио је катастрофу, коју је библиским метафорама лорд 
Салисбури објавио Турцима; тај је савез ограничио и најзад 
отклонио кризу; али данас су две савезнице постале пријате- 
љице Енглеске, и једна и друга. 

Видели смо већ како је говор барона Ерентала изазвао живо 
незадовољство у Русији; налазило се да је прекршен аустро- 
руски споразум који је од 1897. год. одржавао мир и 5 баби -дпо 
на Балкану. Тада је енглески кабинет узео иницијативу за једну 
ноту којом се захтевају озбиљне реформе у Македонији; за тим 
је пустио Русију да изиђе у први ред и придружио се предло- 
зима Извољскога, маскирајући вешто свој маневар једном при- 
лично гордељивом нотом. Међу силама се дакле извршило гру- 
писање, и изгледало је као да се оне припремају за једну одлучну 
улогу на Балкану: Русија, највише заинтересована, имала је 
управу; њезина савезница ју је потпомагала; Енглеска се при- 
друживала; па се мислило да је у том колу и Италија. Одбијање 
ударца од стране кнеза Билова било је врло добро смишљено 


1 Види Кеуце од 15. октобра 1906. г. 


ма а а иу до 


БАЛКАНСКА КРИЗА 49 


и изведено, у класичном стилу дипломатског мачевања: да би 
неутрализирала комбинацију која је изгледала као да је управ- 
љена против ње, Немачка је ушла у њу; примила је руски про- 
грам; свој утицај у Цариграду она ће употребити да се пристане 
на практичне реформе које је предложила Русија и држаће се 
тако да Абдул Хамид увиди како је Европа сита његове так- 
тике одуговлачења и инерције. Вилхелм П труди се да по сваку 
цену задржи Русију, коју је барон Ерентал озловољио, одбацио 
према Енглеској, и коју је узнемирило продирање према Митро- 
вици и Солуну: из Крфа, где се он настанио у свом Ахилејону, 
он надзирава и управља, одлази у походе онима који имају прве 
улоге и прима статисте, припрема инеценирање. Кнез Билов 
као да није више само један човек; он преговара у Бечу с Ерен- 
талом и наговара га да прими начело руске ноте; виђа се с То- 
тонијем и умирава га, похађа папу у нади да „блок“ учини ковни- 
јим, Пољаке мање упорним, Виктора Емануела више гипким. Ре- 
форме ће се дакле изводити ако се султан даде уверити од стране 
барона Маршала ; оне ће се изводити по једном руском програму, 
који је препоручила Немачка, па вољно или невољно и Ау- 
стрија и Италија; Француска ће с задовољством потпомагати 
своју савезницу, Енглеска ће ићи за њом. Као што се види, 
вештачки замах није остао без одговора. Али зар неће бити и 
енглеског против-удара. 

Ако султан, не схватајући добро своје властите игтересе, 
остане упоран, ако прибегне својој уобичајеној методи развла- 
чења, шта ће се догодити 2 Ту би се могла рисковати свака прет- 
поставка. Да наведемо само неколико знакова. Од пре једне го- 
диче дана Бугарска се приближила Бечу и Берлину; разни 
скорашњи догађаји, чија једновременост јако пада у очи, као 
да откривају њезину жељу да се допадне Немачкој и Аустрији. 
Никад Бугари нису били боље припремљени за рат, никад нису 
они објављивали, са толико упорности и жаљења, да је ситу- 
ација за њих постала несносна, и да ће они, ако Европа не по- 
средује у корист Македоније, бити доведени дотле да ставе на 
коцку све за све. Ми знамо да у њиховим жалбама има нешто 
истине. Одлучност једне државе споредног значења али добро на- 
оружане, као што је Бугарска, може бацити ватру у барут посред 
опште неодлучности. Имајмо дакле на уму могућност једне бу- 
гарске интервенције која би убрзала решење. 

Можда је једина Француска чије се гледиште, чији се пн- 

тереси и држање нису мењали у свима наизменичним кризама 
Источног питања. Као што смо увек били, ми смо и сад приста- 
лице целокупности Отоманске империје у којој имамо да пазимо 
на врло важне интересе економске и моралне; и ми се придржа- 
вамо тога начела, — Пишон је то потврдио и недавно са трибине 
у посланичком дому, — као јединог који се слаже с одржањем 
општега мира и са развићем нашег утицаја и наших интереса. 
Али ми смо увек захтевалп, и често смо постизавали, да Порта 
пристане и створи становништву, које живи под њеним суве- 
ренством, услове саобрезне правди и праву које имају на жи- 
вот сви народи које било расе а и које било вере. Суверенство 
султаново и реформе нама су увек били као два изгледа једне 
исте политике. Либан, за који је Француска добила либералне 
погодбе за живот, није ни најмање подчињен ни најмање сре- 
ћан од европских области. Исто тако и вимпатијама народности 
које су у формацији, које јачају на Европском истоку, Фран- 
цуска придаје велику цену. Пошавши из Француске, начело 
народности прво је свршило своје дело на нашим вратима, на- 
шом помоћи и на наш трошак; данас пак, као талас који се све 
више удаљава од своје полазне тачке, оно дејствује у источној 
Европи, и не изгледа да ће промене које је оно тамо већ иза- 
звало и које ће једног дана изазвати на европској карти довести 
у опасност ма који од наших интереса. 

У садашњој кризи, Француска је у толико у бољем поло- 
жају да учини да се њен глас чује, што она не може имати на 
Истоку никакву освајачку тежњу, и што је у добрим односима 
са свима силама. У тешкоћама које могу произаћи на Истоку 
ми можемо тражити само прилику да настанемо да у превази 
буде наша политика мира, правде и равнотеже; ми нисмо ни 
против кога; ми не тежимо за тим да некога осамимо; ми се, на 
против, служимо нашим савезима и пријатељствима да бисмо 
допринели да међу силама завлада сагласност коју желе све 
силе. Таква метода није негативна политика, политика уздржа- 
вања; она на против садржи погодне иницијативе, и она може 
учинити, ако се примењује мудро али не страшљиво, да играмо 
једну улогу врло часног и врло корисног посредовања и во- 
ђења. Како је између Лондона и Берлина, Француску позива 
њен географски положај и њена садашња дипломатска ситуа- 
ција да испуни, сагласно с Русијом, једну мисију уравнавања 
равнотеже и хархоније. 

Дошао је дакле тренутак када сваки мора да има пред 
очима своје позиције према кризи која почиње. Ми смо видели 
да у питањима која се постављају на Истоку остаје нешто што 
је непознато и страшно: општа неизвесност притискује Европу. 
Потребно је дакле више но икад бити готов за све случајности, 
имати отворене очи и слободне руке. Све је у европској поли- 
тици: кључ за Мароканско питање није код Шаујаса, он је свуда 
где су интереси великих сила у неизвесности или у сукобу. 


Вепе Ртоп. 

Крајем зиме у кући код Шчербацких држан је консилијум, 
који је требао да реши како стоји с Китинкиним здрављем и. 
шта треба предузети, те да јој се поврати снага, која се све 
више губи. Она је била болесна и с наступањем пролећа здравље 
јој се погоршавало. Домаћи лекар јој је давао прво рибљи зеј- 
тин, па гвожђе, па онда лапис, али како ни прво, ни друго, ни 
треће није помогло, и како је он саветовао да с пролећа оду у 
какву страну бању, позвали су неког чувеног лекара. Чувени 
доктор, још млад и врло леп човек, затражи да прегледа 60- 
лесницу. Он је, чинило се. с нарочитим задовољством доказивао, 
да је девојачка стидљивост само остатак варварства, и да је то 
сасвим природно, што ће још доста млад човек, прегледати 
младу голу девојку. Он је налазио да је то природно зато, што 
је то радио сваког дана, и како се њему чинило, није при том 
ништа рђаво ни осећао ни мислио, и зато је он девојачку стид- 
љивост сматрао не само као остатак варварства, већ и као 
увреду за себе. 

Требало се покорити, јер и ако су сви доктори учили у 
једној истој школи, учили по истим књигама и знали исту науку, | 
и ако су неки говорили да је овај чувени доктор био рђав ле- 
кар, ипак се у кнегињиној кући и у друштву, у коме се она 
кретала од некуд сматрало, да само овај чувени доктор зна, 

нешто нарочито, и да само он може спасти Кити. После пажљи- 
вог прегледа и куцања болеснице, која је била збуњена и није 
знала шта да ради од стида, чувени доктор оправши пажљиво 
руке, стајао је у салону и разговарао се с кнезом. Кнез се мр- 
штио и слушао је доктора кашљуцајући. Он, као паметан човек, 
који је већ доста проживео, а био је здрав, није веровао у ме- 
децину, и у себи се љутио на целу ту комедију у толико пре, 
што је скоро он једини потпуно разумевао зашто је Кити 6о- 
лесна. „Баш је ово неко бенетало“, мишљаше он, примењујући 
у себи према чувеном доктору тај израз из ловачког речника, 
и слушајући његово причање о знацима кћерине болести. Док- 
тор је међутим једва задржавао израз презирања према овом 
старом господичићу и с муком се спуштао на његов ниво по- 
јимања. Он је разумевао да са старцем не вреди говорити, јер 
је у овој кући мати старешина. Пред њом је он и хтео да проспе 
свој бисер. У тај мах уђе у салон кнегиња с домаћим доктором. 
Кнез се одмаче, гледајући да не покаже колико му је смешна 
та комедија. Кнегиња је била збуњена и није знала шта да чини. 
Она се осећала пред Китинком као кривац. 

— Па, докторе, решавајте нашу судбину, — рече кнегиња. 
— Реците ми све. — „Има ли надег“ хтеде рећи, али јој уснице 
задрхташе, и она не могаше изустити то питање. — Па докторе; 

__— Одмах, кнегињо, сад ћу се прво разговарати с колегом, 
па ћу онда имати част да вам кажем своје мишљење. 

— Онда да вас оставимо саме. 

— Како год желите. 

Кнегиња уздахну и изађе. 

Кад доктори остадоше сами, домаћи лекар поче пажљиво 
излагати своје мишљење, које се састојало у томе, да постоји 
почетак туберкулозног процеса, али... ит. д. Чувени доктор га 
је слушао, и на једанпут у средини његова говора, погледа на 
свој велики златан сат. 

— Тако, — рече он. — Али... 

Домаћи лекар с поштовањем ућута на половини речи. 

— Као што знате, ми не можемо утврдити зачетак тубер- 
кулозног процеса; све док се не појаве — ништа није сигурно. 
Али можемо сумњати. Има знакова: рђаво храњење, нервозност 
и остало. Питање је у томе: шта треба да учинимо те да очу- 
вамо храњење, кад сумњамо да постоји зачетак туберкулозе. 

— Али ви знате да се ту увек крију и морални, психички 
узроци, — усуди се да примети домаћи лекар с финим осмејком. 
— То се већ по себи разуме, — одговори чувени доктор, 
погледавши опет на сат. — Извините, је ли оправљен Јаузки 
мост или се још мора обилазити околог — упита он. — А оправ- 
љен је. Дакле стићи ћу за двадесет минута. Дакле говорили смо 
да је питање у овоме: очувати храњење и умирити живце. Обе 
те ствари стоје једна с другом у вези, треба утицати на обоје. 

— А путовање на страну: — запишта домаћи лекар. 

— Ја сам противник тих путовања на страну. И знате шта, 
ако постоји зачетак туберкулозе, што ми не можемо знати, онда, 
не помаже ни путовање по страним бањама. Потребно је сред- 
ство, које ће одржати храњење органа, а да не шкоди болести. 

И чувени доктор каза своје мишљење како се треба ле- 
чити соденском водом, чија је главна особина очигледно била, 
та, што она не може шкодити. 

Домаћи лекар саслуша све пажљиво и с поштовањем. 

— Али у корист путовања на страну ја истичем промену 
обичног начина живота и удаљење од свега што изазива успо- 
мене. А осим тога... и мати би хтела, — рече он. 

— Е, кад је тако нека иду, само бојим се да јој не нашкоде 
ти немачки шарлатани. Треба да ме у свему слушају... Дакле 
нека иду. 

Он опет погледа на сат. 

— А, време је већ, — и он пође вратима. 

Чувени доктор рече кнегињи, (то му је диктовало осећање 
пристојности) да мора још једном видети болесницу. 

— Како! још један преглед. — узвикну мати уплашено. 

— А не, потребне су ми само да знам неке појединости, 
кнегињо. 

— Изволите. 

И мати у пратњи лекара уђе у салон где је била Кити. 
Смршавела и сва румена с неким нарочитим сјајем у очима 
услед прогутаног стида, Кити је стајала на сред собе. Кад уђе 
доктор, она плану и у очима јој се указаше сузе. Цела њена 
болест и лечење учини јој се тако глупа и смешна ствар. Њено 
лечење јој се чинило исто тако смешно као и лепљење комада 
разбијене вазе. Њој је срце било разбијено. Па зашто онда хоће 
да је лече пилулама и прашковима% Али мајку није могла рре- 
ђати, у толико пре што је мати себе сматрала за кривца. 

— Изволите седите, кнегињице, — рече чувени доктор. 

Он с осмејком седе према њој, опипа било и поче јој став- 
љати досадна питања. Она му одговараше, али се наједанпут 
наљути и устаде. 

— Извините, докторе, али то нам неће ништа помоћи. Ви 
ме по три пут за једно исто питате. 

Чувени доктор се не нађе увређен. 

— Нервозна раздраженост, — рече он кнегињи, кад Кити 
изађе. — У осталом свршио сам... 

И доктор научно објасни кнегињи, као нарочито паметној 
жени, кнегињичино стање и посаветова како ће пити воду, која 
није била потребна. На питање, треба ли ићи у какву страну 
бању % — доктор се замисли као да решава неко тешко питање. 
Најзад донесе одлуку: да иду, али да не верују шарлатанима, 
него у свему да се обраћају њему. 

У кући као да се нешто пријатно догодило после докто- 
рова одласка. Мати се развесели, кад се врати кћери, аи Кити 
се учини, као да је постала веселија. Она је сад скоро увек мо- 
рала да се претвара. 

— Бога ми сам ја здрава, татап, али ако ви желите да 
путујемо, хајд'мо, — рече она, и гледајући да покаже како је 
то: путовање занима, узе говорити о припремама за пут. 

Одмах после докторова одласка дође и Доли. Она је знала 
да тога дана мора бити консилијум, па и ако је скоро устала 
с бабиња, (она је крајем зиме родила девојчицу), и ако је имала 
и одвише своје невоље, јер је код куће оставила одојче и 60- 
лесну девојчицу, ипак је свратила да дозна Китинкину судбину, 
која се тог дана решавала. 

— Па како је2 — рече она улазећи у салон и не скида- 
јући шешира. — Сви сте весели. Без сумње је доброг 

Покушаше да јој испричају шта је доктор казао, али ви- 
деше да, и ако је доктор говорио врло лепо и дуго, никако се 
није дало испричати оно што је он рекао. Занимљиво је било 
само то, да је одлучено путовање на страну. 

Доли и нехотице уздахну. Њена најбоља пријатељица, се- 
стра, одлазила је, а њен је живот био тежак. Односи према 
Степану Аркадијевичу после измирења понижавали су је. Веза, 

коју је обновила Ана није била трајна, и домаћи мир наломи 
се опет на истом месту. Није било ничег поузданог, али Степан 
Аркадијевич никад скоро није био код куће, новаца такође по 
готову никад нису имали, и сумња да је он изневерава једнако 
је мучила Доли; она је сад ту сумњу стално растеривала 60- 
јећи се мука љубоморе. Оне прве муке љубоморе, које је једном 
преживела, више се нису могле вратити; чак и кад би се уве- 
рила да је он вара, не би то могло на њу тако утицати као 
први пут. Такво би је уверење само лишило извесних поро- 
дичних навика, и она је допуштала да је лажу презирући њега, 
а још више себе, због те слабости. Осим тога једнако су је му- 
чиле бриге о великој породици: час није могла дојити дете, 
час би је напустила дадиља, а час би се опет, као ово сад, раз- 
болело које дете. 

-— А како су твојиг — упита мати. 

— Ах, татап, ми имамо доста и своје невоље. Лили се 
разболела и бојим се биће шарлах. Сад сам ето дошла да до. 
знам шта је, а иначе ћу засести да се не макнем од куће, ако 
буде — сачувај Боже — шарлах. 

И стари кнез после докторова одласка изађе из свог каби- 
нета и пруживши Доли образ да га пољуби, и поразговаравши 
се с њом, окрете се жени. 

— Дакле шта сте решили, путујете ли А шта ћете са мном; 

— Ја мислим да ти останеш, Александре, — рече жена. 

— Како год хоћете. 

— Матап, а што не би тата ишао с намаг — рече Кити. 
— Било би пријатније и њему и нама. 

Стари кнез устаде и помилова Китинку по коси. Она по- 
диже главу и осмејкујући се силом гледаше у њега. Њој се 
увек чинило да је он најбоље разуме, и ако је мало с њом раз- 
говарао. Отац ју је, као најмлађу, највише волео, пи њој се чи- 
нило да ју је он, захваљујући тој љубави, могао прозрети. И сад, 
кад се њен поглед сусрете с његовим плавим добродушним 
очима, које је нетремице гледаху, њој се учини, да је он скроз 
види и разуме све оно што је у њој рђаво. Она се црвенећи 
помаче к њему очекујући да је он пољуби, али је он само по- 
тапка по коси и рече: 

— Овај глупи начин чешљања! Не можеш кћерину косу 
ни наћи, већ милујеш косу цркнутих баба. Па, Долице, — окрете 
се он старијој кћери, — шта ради онај твој веселник. 


ТУЧЕ 

— Ништа, тата, — одговори Доли, знајући да је реч о ње- 
ном мужу. — Непрестано је ван куће, никад га скоро и не видим, 
— не могаше се уздржати да не дода с подсмехом. 

— Зар није још отишао у село да продаје шуму: 

— Није, једнако се спрема. 


— Тако! — рече кнез. — Дакле и ја да се спремам за 
пут; Разумем, — рече он жени, која му рече да седне. — А 
знаш шта, Като, — рече он најмлађој кћери, — ти се једног 


лепог дана пробуди и реци себи: та ја сам сасвим здрава и ве- 
села и ићи ћу опет с оцем да шетам рано у јутру по мразу. А2 

Чињаше се ништа простије од тог што отац рече, али се 
Кити код тих речи збуни, изгуби се као кривац, кога ухвате на 
делу. „Та он све зна, све разуме, и тим речима ми вели да, и 
ако је срамота, треба преживети свој стид.“ Она се не могаше 
прибрати да му одговори. Поче нешто, па се наједанпут за- 
плака и побеже из собе. 

— Ето ти твоје шале! — нападе кнегиња мужа. — Увек 
ти... — поче она своје прекоре. 

Кнез је доста дуго слушао кнегињине прекоре ћи ћутао је, 
али му се лице све више и више мрштило. 

— Она је јадница просто за жаљење, а ти не осећаш да 
је боли од сваког наговештаја на оно што је узрок. И да се 
човек тако превари у људима! — рече кнегиња и по промење- 
ном тону и Доли и кнез разумеше, да је она говорила о Врон- 
ском. — Не разумем како то да нема закона за те гадне непле- 
мените људе! 

— Мрзи ме и да слушам, — рече суморно кнез, устајући 
с наслоњаче и као да хтеде отићи, али на вратима застаде. — 
Има, матушка, закона и кад си ме већ изазвала на то, рећи ћу 
ти ко је свему крив: ти и само ти. Закони су за такве фићфи- 
риће и били увек и постоје! Јест, и да није било оног што није 
требало да буде, ја сам старац, али бих ја изазвао на двобој 
тог кицоша. Да, а сад је лечите и доводите те шарлатане. 

Чињаше се да кнез има још много што шта да каже, али 
чим је кнегиња чула његов тон, она се, као што је увек чинила 
у озбиљним питањима, смирила и покајала. 

— Ајехапдге, АЈехапдге, — шапуташе она помичући се и 
расплака се. 

Чим се она заплака, кнез такође ућута. Он јој приђе. 

— Де, доста, доста! Знам ја да ни теби није лако. Шта 

да се ради! Није то још тако велико зло. Бог је милостив... 
Хвала... — говорио је он, не знајући ни сам шта говори, и од- 
говарајући на кнегињин влажан пољубац, који осети на руци. 
И кнез изађе из собе. 

Још чим је Кити плачући изашла из собе, Доли, по својој 
материнској домаћој навици, одмах увиде да ту предстоји жен- 
ски посао и спреми се да га сврши. Она скиде шешир и за- 
сукавши рукаве, спреми се да ради. Док је мати нападала оца, 
она је гледала да задржи мајку у колико је то допуштала кће- 
ринска послушност. Кад се кнез наљути, она ћуташе; стидела 
се због мајке и осећала нежност према оцу зато што се он од- 
мах повратио. Али, кад отац оде, она се спреми да уради оно 
што је главно, да оде код Китинке и да је умири. 

— Одавно сам хтела да вам кажем, татап; знате ли ви 
да је ЈЉовин хтео да проси Китинку кад је последњи пут био 
овде% Он је говорио Стиви. 

— Па шта је с тим; Не разумем... 

— Можда га је Кити одбила“ Зар вам она није говорила; 

— Она ми ништа није говорила ни за једног, ни за дру- 
гог; и сувише је горда. Али знам да је све због тога... 

— Али замислите, ако је она одбила Јовина, — а она га 
не би одбила да није било оног, то знам... А овај је затим тако 
страшно преварио. 

Кнегиња се и сувише бојала да мисли како је много крива 
пред кћерју, и она се наљути. ј 

— Ах, не разумем ја ту ништа! Сад све хоће да раде саме, 
мајци не говоре ништа, а после ето... 

— Матап, идем ја к њој. 

— Иди. Зар ти ја браним; — рече мати. 


Ш 


Ушавши у мали Китинкин кабинет, лепу, ружичасту укра- 
шену малим киповима мјепх захе! собу, исто тако свежу, ружи- 
часту и пријатну, као што беше и сама Кити пре два месеца, 
Доли се сети како су оне прошле године с љубављу и задо- 
вољством заједно намештале ту собу и срце јој се стеже кад 
спази Кити, која је седела на ниској столици близу врата, а 
очи је непомично упрла у угао од ћилима. Кити погледа у 

сестру и хладан донекле суров израз њезина лица, ни мало се 
не измени. 

— Ја ћу да идем, па ћу засести код куће и ти нећеш моћи 
долазити к мени, — рече Дарја Александровна, седајући поред 
ње. Хтела бих да се разговарам с тобом. 

— 0 чемуг — запита Кити, подигнувши уплашено главу. 

— А о чему другом, но о твојој невољи. 

— Ја немам никакве невоље. 

— Остави се Кити. Зар ти мислиш да се то од мене може 
сакрити; Све ја знам. И веруј ми све је то тако ништавно... 
Сви смо ми кроз то прошли. 

Кити је ћутала, и на лицу јој беше строг израз. 


— Не вреди он да се ти због њега мучиш, — настави 
Дарја Александровна, прелазећи право на ствар. 

— Да, зато што ме је он напустио, — рече Кити дрхћу- 
ћим гласом. — Ћути, молим те ћути! 


— Али ко ти је то рекао; Нико о томе није говорио. Уве- 
рена сам да је он био заљубљен у тебе и да је и остао заљуб- 
бљен, али... 

— Ах, најгоре ми је то сажаљење! — узвикну Кити на 
једанпут, наљутивши се. Она се помаче на столици, поцрвене 
и поче брзо мицати прстима стежући час једном час другом 
руком шнолу кајиша, коју је држала. Доли је знала за ту се- 
стрину навику да хвата шта било рукама кад је љута, знала је 
да је Кити тада у стању да се заборави и да каже много што 
шта непријатно, што не би требало рећи и Доли хтеде да је 
умири, али већ беше доцкан. 

— Шта, шта би ти хтела да ми докажеш, шта 2 говорила је 
Кити брзо. — Да сам била заљубљена у човека, који није хтео 
за мене да чује, и да ја умирем од љубави према њему: И то 
ми каже сестра, која мисли да ме жали!... Нећу ја таква са- 
жаљења и претварања ! 

— Кити неправо судиш! 

— Зашто ме мучиш: 

— На против... Ја видим да си љута... 

Али је Кити у љутини није ни чула. 

— Немам зашта да се једим, нити су ми потребне утехе. 
Толико сам поносита да никад нећу себи допустити да волим 
човека, који мене не воли. 

— Ја и не велим то... Једно само — реци ми истину, — 

рече Дарја Александровна, узевши је за руку: — реци ми је 
ли ти ЈЂовин говориог2... 

Код ЈБовинова имена, чињаше се да Кити изгуби и по- 
следњу могућност да влада собом: Она скочи са столице, баци 
шнолу на земљу и измахујући брзо рукама узе говорити: 

— Шта ће ту сад Љовин; Не разумем шта ти то треба да 
ме мучиш: Рекла сам ти и понављам, ја сам поносита и никад, 
никад нећу учинити оно што ти чиниш, — да се вратиш ч0- 
веку који те је изневерио, који је заволео другу женску. Ја то 
не разумем. Ти можеш, а ја не могу! 

И казавши то, она погледа у сестру, па видевши да Доли 
ћути тужно оборивши главу, Кити у место да изађе из собе, 
као што беше наумна, седе код врата и, покривши лице мара- 
мом, обори главу. 

Ћутање је трајало два три тренутка, Доли је мислила о 
себи. Онај бол, који је увек осећала због свог понижења, сад 
се још већма појачао, кад ју је на њега потсетила сестра. Она 
се није надала од сестре тој суровости и љутила се на њу. Али 
на једанпут она зачу шуштање хаљине и уједно допре до ње 
задржано јецање које се изненада разлеже, и нечије руке је 
одозго обгрлише око врата. Кити је клечала пред њом. 

— Долице, ја сам ти тако, тако несрећна! — прошапута 
она постиђено. 

И окупано у сузама мило лице зари се у сукње сестрине 
хаљине. 

Као да су баш те сузе биле оно потребно уље без кога 
није могла успешно радити машина узајамног поверења међу 
сестрама, — после суза сестре нису говориле о оном што их је 
занимало, али говорећи и о другом, оне су разумеле једна 
другу. Кити је разумела да су избачене у љутини речи о му- 
жевој невери и о понижењу, потресле до дна душе јадну се- 
стру, али да јој је она ипак праштала. Доли је опет разумела 
све оно што је хтела знати; уверила се да су јој претпоставке 
сигурне, да се туга, неизлечива Китинкина туга баш у том и 
састоји, што ју је ЈБовин просио и што га је она одбила, а 
Вронски је преварио, и да би она готова била да воли Јовина 
и мрзи Вронског. Кити јој о свему том не рече ни речи; она 
говораше само о свом расположењу. 

— Ја немам за чим да тужим, говораше она умиривши 
се, — али можеш ли разумети да ми је све постало гадно, од- 

вратно, грубо, а пре свега ја сама. Не можеш да замислиш како 
о свему рђаво мислим. 

— Та каквих рђавих мисли можеш ти имати2 — запита 
Доли осмејкујући се. 

— Најгадније и најгрубље; како да ти кажем. То није 
туга, није чамотиња, већ много горе. Као да се све оно што је 
било код мене добро, негде сакрило, а остало је само оно што 
је рђаво. Не знам како да ти кажем настави она видећи не- 
доумицу у сестриним очима. — Мало час ми је тата почео го- 
ворити... а мени се чини он мисли само о томе да ме треба 
удати. Мама ме води на бал: мени се чини, води ме зато да 
ме час пре уда и да се од мене избави. Ја знам да то није 
истина, али не могу да одагнам те мисли. Тако зване младо- 
жење не могу да видим очима. Све ми се чини као да ме пре- 
меравају. Некад сам уживала да идем куд год у балској хаљини, 
уживала сам посматрајући себе; сад ме је стид, женира ме. Ама 
што год хоћеш! Доктор... Ето... 

Кити се збуни; она хтеде даље рећи, да од кад се она 
тако променила, Степан Аркадијевич јој је постао одвратан и 
да га не може видети, а да не замисли нешто најгадније и нај- 
грубље. 

__— Па све ми се представља у најгорем и најгрубљем об- 
лику, — настави она. — То је моја болест. Можда ће то проћи... 

— А ти немој мислити... 

— Не могу. Само ми је поред деце добро, само код тебе. 

— Штета што ми не можеш долазити. 

— Доћи ћу ја. Шарлах сам већ лежала, па ћу умолити 
татапћ. 

Кити одржа своје, пређе код сестре и за све време шар- 
лаха, који заиста дође, она неговаше децу. 

Обе сестре срећно спасоше свих шесторо деце, али се Ки- 
тинкино здравље не поправи, и уз велики пост Шчербуцки отпу- 
товаше у иностранство. 


М 


Петроградски виши круг је управо један, сви се познају, 
па чак и одлазе једно другом. Али тај велики круг се ипак 
дели на мање. Ана Аркадијевна Карењина имала је пријатеља 
и добрих познаника у три разна круга. Један је круг био зва- 

ничан, службен, круг њеног мужа у коме беху његови другови 
и млађи чиновници који су на најразноврсније и најчуднова- 
тије начине долазили међусобно у друштву у додир, или не. 
Ана се једва могла сетити оног осећања скоро побожног пошто- 
вања, које је она у први мах гајила према тим људима. Сад их 
је све познавала као што се сви познају у каквој паланци; 
знала је какве ко има навике и слабе стране, која ципела кога 
жуљи; знала је за њихове узајамне односе и за њихове односе 
према главном средишту; знала је ко је уз кога и како сеи 
на који начин одржава на положају и ко се с ким у чему слаже 
или не слаже; али овај круг државних, мушких интереса, и 
покрај свег утицаја Лидије Ивановне, никад није могао инте- 
ресовати Ану, и она га је избегавала. 

Други круг, у коме је Ана имала пријатељских веза, био 
је онај, преко кога је Алексије Александрович стекао каријеру. 
Средиште тог круга била је Лидија Ивановна. То је био круг 
старих, ружних, строго моралних и побожних жена и паметних, 
учених частољубивих људи. Један од тих паметних људи, који 
је припадао том друштву, назвао га је „савешћу петроградског 
друштва“. Алексије Александрович је веома ценио тај круги 
Ана, која је могла лако да се сложи са свима у прво време свог 
живота у Петрограду, нашла је и у том кругу себи пријатеља. 
Сад по повратку из Москве тај јој круг постаде несносан. Чи- 
нило јој се да се и она и сви они претварају и постаде јој до- 
садно и нелагодно у том друштву, да је она сад што је могућно 
мање ишла грофици Лидији Ивановној. 

Најзад трећи круг, с којим је Ана одржавала везе било је 
управо више друштво, друштво балова, ручкова, сјајног одела, 
друштво, које се једном руком држало за двор, да се не би 
спустило до полусвета, јер су чланови тог друштва мислили да 
тај полусвет презиру, али у ствари они су имали с њим не само 
сличан, већ исти укус. Ана је била у вези стим кругом преко 
кнегиње Бетси 'Тверске, жене њеног брата од тетке, која је 
имала сто двадесет хиљада прихода и која је Ану одмах, за- 
волела чим се ова појавила у друштву, ласкала јој је и увла- 
чила је у свој круг, смејући се друштву грофице Лидије Ива- 
новне. 

— Кад постанем стара и ружна и ја ћу бити иста таква, 
— говорила је Бетси, — али за вас младу и лепу жену још је 
рано да се упишете у тај дом за изнемогле старице. 

Ана је у почетку избегавала, колико је год могла то дру- 
штво кнегиње Тверске, јер је за тај круг требало трошити више 
но што су јој средства допуштала, а и годио јој је више онај 
први, али после путовања у Москву било је обратно. Она је 
избегавала своје пријатеље по срцу и посећивала је то више 
друштво. Ту се често налазила с Вронским и осећала је узбу- 
ђење и радост кад год би га видела. Најчешће се налазила 
с Вронским код Бетси, која је била по пореклу из породице 
Вронских, а њему је била сестра од стрица. Вронски је био свуд 
где год је могао срести Ану и кад год је могао, говорио јој је 
о својој љубави. Она му за то није давала никаквог повода, 
али сваки пут, кад год би га срела, осетила би да јој се у души 
јавља она иста живахност, коју је осетила у вагону оног дана, 
кад га је први пут видела. Она је и сама осећала да јој се ра- 
дост сијала из очију чим би га угледала и да јој је та радост 
изазивала на усницама осмејак и она није могла угушити то 
изливање радости. 

У почетку је Ана искрено веровала да је љута на њега 
зато, што се он усуђује да је гони, али ускоро по повратку свом 
из Москве, отишавши на једно посело где је мислила да ће га 
наћи, а он тамо није био, она је одмах разумела по тузи, која 
је обузе, да је варала саму себе, и да јој његово трчкарање за 
њом не само није непријатно, већ да јој је оно свеколико ужи- 
вање њезина живота. 


Чувена певачица је певала по други пут и сва аристокра- 
ција је била у позоришту. Спазивши из своје фотеље у првом 
реду сестру од стрица, Вронски и не сачека одмор, већ уђе код 
ње у ложу. 

— Зашто нисте дошли на ручакг — рече му она. Дивим 
се просто тој видовитости код заљубљених, — додаде она осмеј- 
кујући се, и рече тихо да само он чује: — није ни она била 
Али дођите после опере. 

Вронски је упитно погледа. Она климну главом. Он јој се 
захвали осмејком и седе до ње. 

— А кад се сетим само ваших подесмеха! — настави кне- 
гиња Бетси, која је уживала да прати развитак те страсти. Куд 
се све то деде! Ви сте уловљени, драги мој. 

— Ја само то и желим да будем уловљен, одговори Врон- 
ски с мирним доброћудним осмејком. — Ако на нешто и ропћем, 

то је само на то, што сам, истину рећи, одвећ мало уловљен. 
Почињем већ губити наду. 

— А какву наду ви можете имати; — рече Бетси, која се 
нађе увређена за своју пријатељицу: епфепдопз поџ5:... Али 
очи су јој играле и речито говориле, да она исто онако као и 
он разуме какву наду може он имати. 

— Никакву, — рече Вронски смејући се и показујући своје 


здраве још све читаве зубе. — Допустите, — додаде он узевши 
јој из руке доглед и почевши да разгледа, преко њеног голог 
рамена, супротан ред ложа. — Бојим се да не постанем смешан. 


Он је знао врло добро да у очима Бетси и свих осталих 
аристократа, није био у опасности да постане смешан. Знао је 
врло добро да у очима тих лица, улога несрећног љубавника, 
какве девојке, или уопште неудате женске може бити смешна, 
али улога човека који трчи за удатом женом, и који и живот 
залаже да је навуче на прељубу, — та улога има у себи нечег 
лепог, величанственог, и никад не може бити смешна, и зато он 
спусти доглед с веселим осмејком, који му је играо око усана 
испод бркова и погледа у сестру. 


— А зашто нисте дошли на ручак; — рече она посматра- 
јући га с уживањем. 


— То треба да вам испричам. Био сам заузет и то чимег 
Могао бих се кладити на сто у хиљаду да нећете погодити. 
Мирио сам мужа с човеком, који му је увредио жену. Бога ми!.. 

— Па јесте ли их помирили; 

— По готову. 

-— Треба да ми то испричате, — рече она устајући. — До- 
ђите за време другог одмора. 

— Не могу: идем у француско позориште. 

— Зар код Нилсонове; — повика Бетси запрепашћено, — 
и ако нипошто не би могла разликовати Нилсонову од ма које 
хористкиње. 

— Па шта да радим. Имам тамо састанак све због тог мог 
мирења. 

— Блажени миротворци, они ће се спасти, — рече Бетси, 
која се сети да је нешто слично од неког чула. — Дакле се- 
дите и испричајте ми шта је то. | 

И она опет седе. 


1 разумимо се. 

То је мало слободнија прича, али тако занимљива, да баш 
хоћу да вам је испричам, — рече Вронски, гледајући је насме- 
јаним очима. — Нећу вам именовати лица. 

— А ја ћу погађати, у толико боље. 

— Дакле слушајте: возе се колима два весела младића... 

— Наравно официри вашег пукаг 

— Ја не кажем да су официри, већ просто два младића, 
који тек што су доручковали. 

— Преводите то, који су се поднапили. 

— Можда. Иду, дакле, они на ручак код једног друга у 
највеселијем расположењу. И виде престиже их на фијакеру 
лепа женица, окреће се и, њима се бар тако чини, клима им 
главом и смеје се. Они наравно појуре за њом. Јуре из све 
снаге. Изненађени виде да лепотица заустави кола пред истом 
кућом куд иду и они. Лепотица устрча на горњи спрат. Они 
виде само румене уснице испод кратког вела и лепе мале ножице. 

— Ви то причате с таквим задовољством, да ми се чини 
и ви сте један од те двојице. 

— А шта сте ми мало час рекли; Младићи уђу код свог 
друга, који приређује опроштајни ручак. Они ту заиста попију 
можда неку више но што треба, у осталом као што бива и увек 
на опроштајним ручковима. За ручком распитују ко живи горе 
у кући. Нико не зна и само домаћинов лакеј на питање — ста- 
нују ли горе мамзеле! — одговара да их ту има врло много. 
После ручка младићи иду у домаћинов кабинет и пишу писма 
непознатој. Напишу страсно писмо, љубавну изјаву и сами носе 
писмо горе да објасне оно, што не би у писму било сасвим јасно. 

— Што ми причате такве скандалозне ствари; Паг 

— Звоне. Излази слушкиња, они јој дају писмо и увера- 
вају је да су обојица тако заљубљени, да ће ту одмах пред вра- 
тима умрети. Олушкиња у недоумици преговара с њима. На је- 
данпут долази господин с увијеним залисцима, црвен као рак 
и каже им да у кући сем његове жене нема никог, па обојицу 
истера. 

— Откуд ви знате да он има увијене залиске; 

— Слушајте само. Ишао сам данас да их мирим. 

— Па шта је билог 


1 од фр. тадетокеће — овде у смислу кокете. 

— То је оно најзанимљивије. Дознали смо да је то срећан 
брачни пар господина титуларног саветника и његове жене!. 
Господин писар подноси тужбу и ја их сад мирим, и то како!.. 
Уверавам вас, да и Таљеран није ништа према мени. 

— У чему је тешкоћа г 

— Слушајте само... Извинили смо се као што треба: „у 
очајању смо, молимо да извине тај несрећан неспоразум...“ Гос- 
подин титуларни саветник с увијеним залисцима чисто се топи, 
али хоће и он да изрази своја осећања и чим почиње да их 
изражава, одмах се почиње и љутити и вређати, и опет ја мо- 
рам да употребим сав свој дипломатски таленат. „Ја се слажем 
с вама да њихово понашање није било лепо, али молим вас да 
узмете у обзир неспоразум, младост, затим младићи тек што 
беху доручковали. Разумете ли. Они се кају из свег срца и 
моле да им опростите ту грешку.“ Господин титуларни саветник 
опет постаје блажији. „Ја пристајем, грофе, и готов сам да опро- 
стим, али разумете ли, да је моја жена, моја поштена жена, 
била изложена гоњењу, грубом и дрском понашању неке дер- 
лади, нит...“ А разумете ли, то дерле стоји ту, и ја треба да 
их измирим. Опет ја почињем дипломатски и опет чим хоћу да 
. завршим ствар, мој ти се господин титуларни саветник љути, 
црвени, залисци му се подижу и опет се ја расплинем у ди- 
пломатским финоћама. 

— Ах, то треба да вам испричам! — рече Бетси у смеху 
дами која је улазила у њену ложу. — Баш ме је развеселио... 
Е, па ђоппе сћапсе“ — додаде она, пружајући Вронском прет 
којим није држала лепезу и мичући раменима да би спустила 
струк од хаљине који се подигао горе, како би била баш сасвим 
гола кад се помакне напред према рампи на јаку светлост, где 
ће је сви видети! 

Вронски се одвезе у француеко позориште, где је заиста 
морао наћи команданта пука, који није пропуштао ни једну 
представу у француском позоришту, те да се с њим договори о 
том измирењу, које га је занимало и забављало већ трећи дан. 
У ту ствар је био умешан Петрицки, кога је он волео и други 
један, који је скоро дошао, красан младић и одличан друг, млади 
кнез Кедров. А главно је, ту је била у питању част пука. 


1 чиновник деветог ранга. 
2 желим вам успеха. 

Обојпца су били код Вронског у ескадрону. Господин ти- 
туларни саветник Венден, долазио је код команданта пука са 
жалбом на његове официре, који су му увредили жену. Млада 
_ жена, као што је причао Венден, — он је био ожењен пре шест 
месеци, — била је с мајком у цркви и осетивши на једанпут да 
јој је тешко, што је долазио услед извесног стања, није могла 
више да стоји, и пошла је кући на првом фијакеру који је нашла. 
Тада је почеше јурити официри, она се уплаши, припаде јој 
још више тешко, те дојури кући и устрча уз степенице. Кад 
стиже сам Венден из канцеларије, чу звонце и неке гласове, 
изађе и спази пијане официре с писмом, те их истера. Молио 
је да буду строго кажњени. 

— Е, знате шта рече командант пука Вронском, позвавши 
га к себи, — Петрицки се већ више не може сносити. Не прође 
ни недеља дана да не направи какву комедију. Овај чиновник 
неће оставити ту ствар тако и тужиће и даље. 

Вронски је видео колико је то неблагодарна ствар и да ту 
не може бити двобоја, већ треба употребити све да умири тог 
титуларног саветника и заташка ствар. Командант пука је до- 
звао Вронског баш зато, што га је познавао као племенитог и 
паметног човека, а главно је човека, који много цени част свог 
пука. Они се договорише и одлучише да Петрицки и Кедров мо- 
рају ићи с Вронским да се извине том господину титуларном са- 
ветнику. И командант пука и Вронски знали су да име Вронског 
и значка крилног ађутанта мора много утицати на господина ти- 
туларног саветника да се умири. И заиста та два средства су 
донекле и помогла; али резултат измирења ипак беше сумњив, 
као што и причаше Вронски. 

Дошавши у француско позориште, Вронски оде с коман- 
дантом пука у фоје и исприча о свом успеху или неуспеху. 
Размисливши о свему командант пука одлучи да остави ту ствар 
без последица, али после ради свог задовољства узе распити- 
вати Вронског о појединостима тог састанка, и дуго се још сме- 
јао слушајући причање Вронског како се господин титуларни 
саветник, који се већ беше умирио, понова љутио чим би се 
сетио појединости те ствари и како се Вронски, хватајући се за 
последњу реч измирења, повлачио, гурајући пред собом Пе- 
трицког. 

— Гадна ствар, али врло смешна. Та не може се ваљда 
Кедров тући с тим господином! Дакле тако се много љутиог — 

упита он поново смејући се. — А видесте ли каква је данас 
Клер; Дивота! — рече он о новој француској глумици. — Ма, 
колико да је гледаш, сваки пут ти се чини нова. То само Фран- 
цузи могу. 


М 


Кнегиња Бетси и не сачека последњи чин, већ оде из по- 
зоришта. Тек што стиже да уђе у своју собу за облачење, да 
поспе своје дугуљасто бледо лице пудером и да га отре, тек 
што стиже да дотера косу и хаљину и да нареди да се спреми 
чај у великом салону, кад већ почеше стизати једна по једна 
кола пред њену велику кућу у Морској улици. Гости су ула- 
зили у широк трем и гојазан вратар, који је свако јутро читао 
новине код стаклених врата као за поуку пролазницима, отва- 
рао је сад нечујно та огромна врата и пуштао госте унутра. 

Скоро у исти мах уђоше на једна врата домаћица са лепо 
дотераном косом и освеженим лицем, а на друга врата гости, 
у велики салон с тамним тапетима, меким чупавим ћилимима 
и јако осветљеним столом, који је бљештао од светлости мно- 
гобројних свећа, белог застирача, сребрног самовара и провид- 
ног порцеланског прибора за чај. 

Домаћица седе код самовара и скиде рукавице. Помичући 
столице уз припомоћ неприметних лакеја, друштво се намести, 
поделивши се у два дела — један код самовара око домаћице 
и други на супротном крају салона око лепе посланикове жене, 
у хаљини од црног сомота и с црним густим обрвама. У оба 
центра разговор се као и увек у првим тренуцима колебао и 
прекидао поздрављањем с новодошавшим гостима, нуђењем чаја 
и као да се тражило на чему ће се зауставити. 

— Она је одлична глумица; види се да је проучила Каул- 
баха, — говорио је један дипломата у оном кругу око послани- 
кове жене, — јесте ли опазили како је пала... 

— Ах, молим вас, немојте да говоримо о Нилсоновој. За 
њу се не може ништа ново рећи, — рече пуна, црвена, без обрва 
и бев модерне вештачке пунђе, плава госпођа у старој свиленој 
хаљини. То је била кнегиња Мјана, позната са своје простоте 
и грубог понашања у говору, коју су сви звали ептап феттћје. 
Кнегиња Мјана седела је на средини између оба круга и слу- 
шајући шта се говори и овамо и тамо, учествовала је свуд у 


АНА КАРЕЊИНА 69 


разговору. — Данас су ми већ тројица рекли ту исту реченицу 
о Каулбаху, као да су се договорили. Не знам зашто им се та 
реченица толико свидела. 

Разговор је том напоменом био прекинут и требало је сад 
опет тражити нову тему. 

— Испричајте нам штогод занимљиво, али не и џакосно, 
— рече посланикова жена, која је била велики мајстор у фином 
разговору, који се енглески зове зта-фајк, обраћајући се ди- 
пломати, који сад и сам није знао о чему да почне. 

— Веле да је то врло тешко, да је само оно смешно што 
је пакосно, поче он с осмејком. Али покушаћу. Дајте ми тему. 
Сва је ствар у теми. Кад је дата тема, онда је већ лако по њој 
вести. Често се мислим да би чувена причала прошлог века 
дошла сад у неприлику да кажу што паметно. Све што је па- 
метно већ је досадило... 

— То је давно речено, — прекиде га смејући се послани- 
кова жена. 

Разговор је почео лепо, али баш зато што је био одвећ 
леп, опет застаде. Требало се латити сигурног средстава, које 
никад не изневерава — оговарања. 

— Не налазите ли да у Тушневичу има нечег из доба 
Луја ХУ% — рече он показујући очима на лепог, плавог мла- 
дића, који је стајао поред стола. 

— 0, да! Он је у истом стилу као и салон, зато тако че- 
сто долази овамо. 

Овај се разговор настави баш зато, што се наговештавало 
оно о чему се није смело говорити у овом салону, то јест о од- 
носима који су постојали између Тушневича и домаћице. 

Око самовара и домаћице, међутим, разговор се исто тако, 
пошто се неко време колебао између три неизбежне теме: по- 
следње друштвене новости, позоришта и осуде својих ближњих, 
зауставио на том последњем, то јест на оговарању. 

— Јесте ли чули да и Малтишчева, — не ћерка, већ мајка 
-— шије хаљину Фабје гозе:!! 

— Та није ваљда: Е, то је дивно! 

— Чудим се како она с њеном памеђу, јер она није глупа, 
не види да је смешна. 


Сваки је имао по нешто да каже у знак осуде или под- 


~ 


1 ватрено ружичасту. 

смеха јадне Малтшичеве и разговор весело плану као ватра кад 
се разгори. 

Муж кнегиње Бетси, дебељко добричина, који је страсно 
волео да прикупља гравире, дознавши да му жена има гостију, 
сврати у салон пре но што ће поћи у клуб. Нечујно приђе он 
по меком ћилиму кнегињи Мјаној. 

— Како вам се свидела Нилсоноваг — рече он. 

— Како можете тако да се прикрадете! — одговори она. 
— Не говорите ми, молим вас о опери, ви се баш ништа не ра- 
зумете у музици. Боље ће бити да се ја спустим на ваш ниво, 
па да се разговарамо о вашим мајолинама и гравирама. Какво 
сте то благо ви скоро купили на телалници!ћ 

— Хоћете ли да вам покажем; Али ви се у томе не ра- 
зумете. 

— Покажите ми. Научила сам се код тих, како се зову... 
банкари... они имају дивних гравира. Показивали су нам. 

— Зар сте били код Шуцбурговихг — упита домаћица иза 
самовара. 

— Била сам, та сћеге!. Звали су мене и мужа на ручак 
и причали су нам да је сос на том ручку стао хиљаду рубаља, 
— говорила је кнегиња Мјана гласно, осећајући да је сви слу- 
шају, — а сос је био врло рђав — нешто зелено. Морали смо 
и ми њих позвати; ја начиним сос од осамдесет и пет копје- 
јана“ и сви су били веома задовољни. Не могу ја да правим 
сосове од хиљаду рубаља. 

— Она је јединствена! — рече домаћица. 

— Ретка жена! — рече неко. 

Ефекат, који су увек изазивале речи кнегиње Мјане, био 
је увек исти, и тајна тог ефекта била је у том, што је увек го- 
ворила обичне ствари у којима има смисла, ма да је често го- 
ворила по нешто кад не треба као и ово сад. У друштву, у коме 
је она живела њене речи су утицале као најоштроумнија шала. 
Кнегиња Мјана није знала зашто је то тако утицало, али је 
знала да је утицало и користила се тим. 

Како су за време говора кнегиње Мјане слушали сви њу 
и разговор се око посланикове жене прекинуо, домаћица хтеде 
спојити цело друштво и окрете се посланиковој жени. 


— Зар ви баш нећете чаја. Изволите, приђите к нама. 
1 драга моја. 

2 од прилике 2,50 дин. рачунајући рубљу у 3 дин. 

— Не, и овде нам је врло добро, — одговори посланикова 
жена, осмејкујући се и настави започети разговор. 

; Разговор је био врло пријатан. Осуђивали су Карењине 
мужа и жену. 

— Ана се јако променила откад је дошла из Москве. Она 
је некако чудна, — говораше једна њена пријатељица. 

__— Промена је у главном та, што је она довела са собом 
сенку Алексија Вронског, — рече посланикова жена. 

— Па шта је с тим; Код Грима има једна басна: човек без 
сенке, то је човек коме је одузета сенка. Тиме је због нечега 
био кажњен. Али жени тек мора бити непријатно без сенке. 

— Јест, али жене са сенком обично рђаво свршавају, — 
рече Анина пријатељица. 

— Прегризли ви језик, — рече на једанпут кнегиња Мјана 
чувши те речи. — Карењина је дивна жена. Њеног мужа не 
волим, али њу волим. 

— А што не волите мужа; Он је редак човек, — рече по- 
сланикова жена. — Мој муж каже да је мало таквих држав- 
ника и у Европи. | 

— И мени муж то исто каже, али му ја не верујем, — 
рече кнегиња Мјана. — Да наши мужеви то не говоре, ми би 
виделе оно што је у ствари; а по мом мишљењу Алексије Алек- 
сандрович је просто глуп. Ја то шапућући кажем... Јелте да 
је онда све јасног Раније кад су ми говорили да је он паме- 
тан, ја сам непрестано тражила, и не видећи ту његову памет, 
мислила сам да сам ја глупа; али чим сам рекла: он је глуп, 
ма и шапућући, све ми постаде јасно јелте; 

— Ала сте пакосни данас! 

— Ни мало. Другог излаза нема. Неко од нас двоје мора 
бити глуп, а ви знате да то човек о себи никад неће рећи. 

— Нико није задовољан оним што је, а сваки је задово- 
љан својом памећу, — рече дипломата француски стих. 

— Е, е, то — рече му кнегиња Мјана брзо. — Али ствар 
је у томе, да вам ја Ану не дам. Она је тако красна и мила. 
Није она крива што су сви у њу заљубљени и иду за њом као 
сенке. 

— Ја и не мислим да је осуђујем, — правдала се Анина 
пријатељица. 

— Ако за нама нико не иде као сенка, то не доказује још 
да ми имамо право да осуђујемо друге. 

И натрљавши добро нос Аниној пријатељици, кнегиња 
Мјана устаде и заједно с посланиковом женом приђе столу, где 
се водио општи разговор о пруском краљу. 

— Кога сте тамо оговаралиг — упита Бетси. 

— Карењине. Кнегиња нам је дала карактеристику Алек- 
сија Александровича рече посланикова жена, осмејкујући сеи 
седајући поред стола. 

— Штета што ми нисмо чули, — рече домаћица погледа- 
јући на спољна врата. — А, ево најзад и вас! — окрете се она, 
осмејкујући се Вронском, који је баш тад долазио. 

Вронски не само да је све познавао, већ се сваког дана и 
виђао са свима, који ту беху, и зато он уђе у салон крећући 
се тако мирно, као што се улази у собу код људи од којих сте 
се мало час растали. 

— Откуд долазим% — одговори он на питање посланикове 
жене. — Шта ћу, морам признати. Из позоришта Буфа. Чини 
ми се по стоти пут идем и увек са све већим задовољством. 
Дивота! Знам да је срамота рећи, али у опери дремам, а код 
Буфа седим до последњег тренутка и пријатно ми је. Данас... 

Он именова француску глумицу и хтеде нешто о њој да 
исприча, али посланикова жена га са шаљивим ужасом прекиде 

— Не причајте ми молим вас те страхоте. 

— Добро нећу, у толико пре што сви знају за те страхоте. 

— И сви би тамо и ишли само кад би то било тако у моди 
као опера, — прихвати кнегиња Мјана. 


С руског преводи 
Љубица Анастасијевић. 


— НАСТАВИЋВЕ СЕ =— 

РОМАН 
— МАРКО ПРАГА — 


Од тог тренутка беше нестало сваке опасности по Џемса. 
"Обукао се на брзу руку. На брзу руку је спремио сандук, иу 
том послу му је помагала Аделина која је била врло нежна, 
умиљата и брбљива. 

— Хоћеш ли да понесеш ове панталоне;... А беле ципелег2... 
Колико пари чарапа;... Рубацаг... Неколико у боји, а неколико 
белих. Је лиг... Понеси и огртач, чујеш лиг Април је, истина 
је, али ноћу се ваља огрнути у железници. Ко зна каква је 
хладноћа у Готхарду. 

Он је говорио по коју реч. Пуштао је њу да говори. 

Уживао је, готово, у тој комедији у којој је тако добро оди- 
гравао своју улогу. Боже мој! Није веровао да ће се моћи тако 
савлађивати. Какву је снажну вољу имао, како је био хладно- 
крван ! 

датим се искаљивао и на други начин. Докле је Аделина 
ћаскала и сваки час га понешто питала, он ју је, и не слуша- 
јући је, у себи грдио и псовао. — Мрцино! Куртизанко! Бед- 
нице! Хајде, хајде, нећеш дуго! Смеј се, смеј: присешће ти 
смејање. Опремам ти једну лакрдију, гнусни створе, какве још 
никад ниси видела у позоришту. Смеј се, шали се, вуци ме за 
нос још до сутра, најдаље до прекосутра. Па дођи на састанак, 
душице! Дођи, дођи! Али ако нешто не дођеш, ако те обузме 
страх или осетиш грижу савести баш онда кад буде требало да 
се продаш мени... ако ме не задовољиш, ах! гром и пакао! 
ухватићу те овде у кући и исећи на комадиће, мрцино!... 

Аделина је говорила непрекидно: 

— Знаш, владаћу се као добра женица док ти будеш на 
путу. Ручаваћу сваки дан код тетке или код Бијанке, бићу не- 
престано код њих. Је ли доброг А ти ћеш ми писати сваки дан, 
је лиг Управ, телеграфоваћеш ми. Сад смо богати, можеш да 
трошиш. И јављај ми тачно где си кад, да бих знала куда да 
ти шаљем писма... Ох! збиља: немам новаца... 

— Рећи ћу Галију да ти пошаље сутра; морам узети и сам. 

— Ох! немој... Није потребно. Иначе ти нећеш остати дуго, 
је лиг Ја ћу се хранити изван куће, дакле ништа ми не треба. 
А и кад би ми требало позајмила бих од тетке... 

И докле је вратар слазио низ степенице са сандуком на 
рамену, Аделина се опростила са својим мужем хладно, поку- 
њено, не тражећи да је пољуби. 

— Чујеш, везаћу чвор. 

И лукавим погледом подсећала га је на малопређашње ње- 
гово противљење. 

— 0! кад се будеш вратио мораћеш ме молити... мораћеш 
клечати. 

Џемс се користио том малом комедијом да би што пре од 
ње измакао. Али докле је слазио низ степенице, она се са од- 
моришта наже преко ограде и прошапута му: 

— Неваљалко! неваљалко! врати се одмах... 

А потом полугласно: 

— Један пољубац, неваљалко ! 

Али Џемс је у трку сишао низ степенице, прескачући по 
три степена, сео у кола и одвезао се ка Галију. 

Гали је вечерао. Он га је зовнуо у предсобље. 

— Охо! какав добар ветар вас донесег У ово доба 

— Несрећа. Добих пре два сахата депешу из Глазгова. 
Мајка ми је на умору. 

— Ух! 

— Путујем у 7.55. Молим вас да то јавите управном од- 
бору и да ме извините. 

— Којешта! то није било потребно ни да ми говорите. 
Идите и не брините. Желим да ми јавите радосан глас. 

— Хвала, господине Гали. Молио бих вас да ми учините 
још једну услугу. 

— И десет, драги мој Буртоне. 

— Због краткоће времена нисам могао отићи до банке, где 
држим оно мало новаца... 


~ 

— Колико вам треба; Две, три тисуће лира: 

— Две ће бити довољно. 

— Ево, изволите. Имам их у џепу; нећу да дангубите ни 
часка. 

— Хвала. Молио бих вас за перо и мастило да напишем 
парче признанице! 

— Збијате ли ви то шалуг Међу поштеним људима... 

— Не, знате, такав је ред; смртни смо људи... 

— Та каква смрт! Ја се надам да ћу доживети стотиниту 
годину. А о вама не може бити ни говора. 

— Али... 

— Али отићи ће вам воз; 

И изгурао га је на врата, пожелевши му још једном да га 
несрећа мимоиђе. 

У 7.45 Џемс је стигао на станицу и узео карту за Комо. 
Десет минута доцније отпутовао је, а сутрадан, у подне, стигао 
је у Милан маркиз од Морекамба. 

Ноћ је провео у Кому, у хотел Волти, у соби коју је су- 
морно осветљавала једна свећа. Није спавао, није се ни свлачио, 
него је онако обучен лежао изваљен на леђима и укочено гле- 
дао у таваницу. 

Сан му није хтео на очи, не због бола, не због гнева, не 
због мисли на увреду, него само због тога што је сав био обу- 
зет својим планом, који је проучавао у свима појединостима, и 
због страха да га неће извести. 

Пре но што се кренуо из Кома купио је, за сваки случај, 
један револвер. 


Наредио је да му се доручак донесе у собу, али није јео; 
међутим јело је прикрио: бојао се свашта, водио је рачуна о 
најмањим појединостима, еда би успео. Може бити да би се Це- 
зару могао учинити сумњив странац који не може да једе. Али 
зато испи целу боцу бордоа. 

У собу је најпре ушла собарица, а потом келнер. Њега 
је упитао: 

— Јести ли ви Цезар: 

— Нисам. 

— Је ли ту Цезар: 

— Јест. _ 

— Пошаљите ми га. 

И Цезар је дошао. 

— Господин маркиз ме је зваог 

— Јесте ли ви Цезар: 

— Господин маркиз има зар част да ме познајег 

— По имену и по чувењу. 

Буртон није хтео дангубити. Начинио се као какав велики 
господин, коме је досадно: извалио се на једну наслоњачу, опру- 
жио ноге преко друге столице и припалио велику хавану. 

— Један мој пријатељ из „клуба у Вивијановој улици“ 
причао ми је о вама, младићу. Разговарали смо о путовању. И 
он ми рече: У Милану ћете одсести у „Ноге! де Етапсегез“, 
и потражићете Цезара. Има добрих цигара — додао је значајно 
се смешећи. 

Говорио му је на француском, али се трудио да му нагла- 
сак буде енглески, какав је и иначе био по природи. 

Препредени Цезар га одмах извуче из неприлике и одго- 
вори му на енглеском: 

— Мило ми је што моје мале услуге остављају тако добру 
успомену. 

— Дакле, Цезаре, кажите ми како бих ја могао провести 
ово после подне; Већ сте разумели да ме не занимају пина- 
котеке # 

— Господин маркиз моћи ће добро провести данашње после 
подне, а врло добро сутрашње ако се задржи у Милану. 

— Не знам. Задржаћу се најдаље до сутра у вече. 

Сетио се Диманвиљове препоруке. И додао је с живом ра- 
дозналошћу: 

— А за што не „врло добро“ још данашње после поднег 

— Господине маркиже, „врло добро“ нема се увек при руци. 

Цезар је говорио озбиљно, држећи се исправно и одајући 
госту највеће поштовање. То су му биле најлешпе одлике, без 
којих у осталом не сме ни бити келнер у једној великој го- 
стионици. 

— Хоће ли господин маркиз сам да бира или ће то пове- 
рити мени. 

— Не, не, бираћу сам. — И додао је, смејући се: — Могли 
бисмо имати различите укусе. 

— Хоће ли ми господин маркиз допустити да му предам 
затворено писмо и адресу. 

— Наравно. 

И примио је у коверат затворено писмо, које је било олов- 
ком написано. 

Цезар се поклони и хтеде да изиђе. 

— Нека буде цигара кад се вратим. 

— Коју врсту воли господин маркиз; 

— Најбољу, као што волим и све друго што је најбоље. 

Џемс је био задовољан својим држањем. Видео је да је 
кадар не само бити миран него и да игра улогу великог госпо- 
дина. Одиста, човек познаје самог себе у тешким приликама. 

Али сад га је мучила радозналост. Хтео је по што по то 
да прочита писамце које је требало да преда Бијанкијевој. И 
није могао одолети. Хтео је да види какве особине треба имати 
за куповину његове жене 

Покваси водом полеђину коверта, причека један минут док 
се није гума растворила, и отвори га. На једној картици беше 


написано: „Енглез — маркиз — путује сутра у вече — може 
и 8 ако се не задовољи са 2. Очекујем оно што ми дугујете од 
јучерашњице. — Филипо“. 


Врло добро! Требало је дакле бити странац, ако је могућно 
племић, свакако богат, па се одмах кренути. „Може и 3 ако се 
не задовољи са 2“. Мораће да наваљује! И овај зврндов послу- 
жио се мноме — лепа прилика! — да ту женску подсети на 
неки дуг који му она дугује. Какав ли је то дуг; Вероватно 
провизион који је имао да добије од Диманвиљове суме; Али, 
за име божје! Диманвиљ је платио свега 500 лира. Посредо- 
вање Бијанкијевој, провизија Цезару — (Филипо се звао тај 
Цезар!) — па шта је онда остајало за Аделину! Боже мој, ње- 
гова жена се подавала за једну ситницу. 

Поручи кола и даде адресу кочијашу: улица Сперонари 53. 

Досад је све ишло како је требало. Џемсу је сад било 
стало само до тога да успе у остварењу свога плана. Он није 
марио што је то била једна одвратна комедија која се могла 
претворити у ужасну драму, није марио што је ту по среди био 
он, његова жена, куртизанка коју је намеравао да дрско, про- 
стачки купи; није марио што је испадао смешан, увређен, смртно 
увређен човек. Он је мислио само на свој дивљи план; и имао 
је једину ту бригу: да га изведе. Грозничавим га је чинило 
очекивање, нестрпљење, а не увреда. Био је као хипнотисан; 
успавали су га и рекли му: „Учинићеш ово и ово“. И сад, на 
јави, он је то радио. 

Супрузи Бијанки бејаху добра чељад. „Кивели су врло 
лепо. То су могли потврдити сви: суседи, вратарка, па и сам 
газда од куће. На њиховим вратима беху приковане две кар- 
тице: на једној је писало: „Ф. Бијанки, судски вештак“, на 
другој: „З. Бијанки, кројачица“. 

Сињор Фаустино био је готово по цео дан ван куће. Он је 
својим послом јурио по судским или општинским ходницима или 
тамо где су се продавале ствари или роба банкротираног или 
пропалог света. Стари Синигалија, антиквар са првога спрата 
затицао га је готово увек као вештака или као лицитанта, кад 
год би изишао у лов на старине. 

И више пута причао је у трему: 

— Овај сињор Фаустино испекао је свој занат. Не може 
човек од њега добити какав стари новац или какву статуицу 
ни за пару јевтиније од њене вредности. Кад би сви били као 
он, а да понекад не „офарбам“ мало кога Енглеза или Амери- 
канца, морао бих и ја да банкротирам. 

А кад би се срели у трему или на степеницама, упустили 
би се у дуге разговоре о продајама и куповинама тога дана. 
Сињор Фаустино би овда онда, кад год би био какав добар пред- 
мет на продају, известио о томе свога доброг суседа. 

— Али, чујте, господине Синигалија, оно што вреди — 
вреди! Не може да се поклони! — И настало би смејање и 
стискање руку. Право, оличено поштење беше вам тај сињор 
Фаустино! 

Госпођа Заира беше увек код куће. Била је кројачица. Или 
да се боље изразимо: тај занат је радила у младости. Сад је још 
задржала понеку стару клијенткињу, али је, уживајући добар 
глас и велико поверење, посредовала између старих и нових 
клијенткиња и младих кројачица, које су јој се препоручивале 
да би добиле рада. Тако су у њену кућу по цео дан долазиле 
девојке. Сад је имала још један други занат: лечила је од про- 
тисли боље од оне чувене жене из Касана и боље него и лекари. 
И вратарка је на себи искусила ту способност Бијанкијеве. 

— Ох! Госпођа Заира, ви ме излечисте вашим одваром. 
Они у болници, са свима својим лековима не могоше ништа 
учинити ! 

— Хе! хе! — одговорила би старица — лекари знају само 
да избацују бомбасте речи; али кад болест треба лечити не 
знају, бедници, ни како да почну. 

И тако, и из тога разлога, по цео боговетни дан долазио 
је свет Бијанкијевој, свет разног доба и разних сталежа, јер 
болест, као и смрт, не бира него све изједначује. Па онда го- 
спођа Заира била је сушта доброта: од богаташа је узимала 
неку малу награду, али од сиромаха ништа. И сиромаси су је, 
слазећи низ степенице, благосвиљали и своју захвалност према 
тој жени изражавали вратарци, која би им на то одговарала: 

·_ — Знам, знам! То је света жена. Кад не би било раја, ва- 
љало би га створити да у њ уђе она. 

И не само што је лечила од протисли, него и од других 

мањих болести. Уопште, била је лекарка која се није правила 
важном, која је лечила болеснике више из љубави него ко- 
ристи ради. Али је вредела више но сви лекари у том крају. 
На пример, шта би се рекло за извесне младе људе који су до- 
лазили у њен стан; А може се мислити зашто су они до- 
лазили ! 
· — Што се тога тиче, право да кажем, треба зажмурити на 
једно око, — говорила је вратарка — јер, на крају крајева, кад 
то ником није на сметњи, нико нема ни право да у такве ствари 
тура свој нос. 

Па онда, госпођа Заира имала је још једну другу вештину. 
И она то није крила, јер није била од оних обичних женту- 
рача што се користе празноверицом будаласта света. Бацала је 
карте! Али, станите, да се разумемо: код ње није било љубав- 
них напитака, коврџица косе нити мртвачких глава. И није да- 
вала бројеве за лутрију, није продавала еликсире за дуг живот 
нити еликсире који би учинили да се младићи заљубљују у 
девојке и девојке нађу младожењу. Ништа, ништа од свега 
тога! Она је бацала карте, просто и јасно, на светлости дана, 
"ма какве карте, и без икаквих призивања духова или изгова- 
рања неких тајанствених речи. 

— Цео живот је добра или рђава судбина! — објашња- 
вала је она вратарци. — Кад би ви умрли сад, то би било зато 
што је била судбина да умрете. Тако исто и кад би се срушили 
низ степенице, или вам пала ћерамида на главу. Тако је су- 
ђено. Дакле, зар не може бити да је та судбина, о којој не знамо 
шта је, која постоји, негде написана; Онога дана кад се ро- 
дите, напише се ваша судбина. Где; У картама. Али то треба 
умети прочитати. Ето ја сам се у томе извежбала. Али код мене 
нема превара — настављала је. — Дође тако понека госпођа и 

рекне ми, на пример: „Можете ли да учините да се онај, кога, 
волим, заљуби у мене;“ Ја јој на то одговорим: „Не. То тра- 
жите од варалица, које ће вам дати неке љубавне водицеи 
друга ђаволства. Али вам то неће помоћи ништа. Међутим ја 
ћу вам казати да ли ће вас онај кога волите кадгод волети. То 
вам могу учинити, јер је то већ суђено, и може се прочитати 
у картама. И према одговору који из карата добијете можете 
се управљати: бићете весели или тужни, имаћете наде или ћете 
се разочарати. Ако карте рекну да ће вас волети, мораћете само 
трпељиво чекати; а ако одговоре да неће, гледаћете да уми- 
рите своје срце... и да потражите другога.“ Зар јој не кажем 
доброг... Али немојте мислити — додала је — да свакад пого- 
дим и ја. Понекад наступе понеке незгоде у картама, да би их 
могао прочитати само Господ Бог. Али ја не варам свет. Кад 
прочитам како треба, рекнем: „Добро је!“ Кад видим да не 
могу, онда велим: „Пазите, чини ми се да је овако, али ваш 
случај је неодређен; кажем вам оно што видим, али не јемчим“. 
И тако они који долазе к мени, ако хоће да ми даду што на- 
граде за мој труд, знају да нису бацили свој новац. 

И тако је било и света који је долазио да му се бацају 
карте! Те још каква света! Господа, госпође у елегантној одећи, 
у огртачима с најскупљим крзном, јер је љубав заједничка 00- 
лест у сиромаха и богаташа. 

Зацело, чешће су се могли виђати у улици Сперонари, 
пред кућом бр. 58, кола с грбовима. Госпођа Заира могла је 
похвалити се да међу својим клијенткињама има грофица и 
маркиза. Оне су ишле к њој некажњено, поверавајући то једна 
другој и препоручујући је. Нису знале, јаднице, какав је занат 
радила Бијанки и у какву су опасност срљале одлазећи к њој. 

Осем, ако о том занату није знао нико ништа. 

У најгорем случају је, може бити, могла нешто да нагађа 
вратарка. Али вратарка је лепо зарађивала од бакшиша, те јој 
није ишло у рачун да сувише испитује и, још мање, да своје 
сумње казује другим суседима и газди од куће. Па онда, зар 
је госпођа Заира није излечила од протислиг Лепо би јој се 
одужила, оговарајући је! 

Тако је у тој мирној кући Бијанки развијала своје много- 
бројне индустрије; и суседи су је уважавали због добрих дела 
која је чинила, а још више због оних кола с грбовима што су 
се заустављала пред њеним вратима. Јер Бијанки је морала да 

станује у кући која изгледа лепо и чисто, и ако не богато, како 
би могла примати клијенте које су јој слали Цезари из вели- 
ких хотела, клијенте који су, на крају крајева, били прави и 
богати извор прихода. Све остало, кројачки рад, лечење, па и 
бацање карата, била је „фирма“. Тим занатима је оправдавала. 
оно силно долажење у њену кућу толиких мушких и женских 
особа разних година и положаја. 

Много је полагала на добар глас. Представљала је, као 
што оно рече Диманвиљ, аристокрацију у свом занату. Што се 
тиче жена, није је мрзело да општи с балерином последњег 
реда, или с девојком која је била у почетку каријере, која је 
од скора посрнула. „Јер разноликост је потребна у свакој трго- 
вини, — имала је обичај рећи, — и сваки човек има друкчији 
укус. Цвет од господе, кад и кад, више воли једну шипарицу 
од шеснаест година с кратком сукњицом него удату жену.“ Па 
онда, доста пута, и једна од оних женских из албума бр. 1., 
кад је добро представи, како је то већ она умела, доносила је 
лепих новаца, кад наиђе понеки од оних клијената које шаље 
Цезар и који ни мало не познају варош, а имају пун џеп лујдора. 

У таквим приликама зарађивала је доста она, а доста и 
јадница што је тек почињала каријеру. Право благостање! Ко- 
лико ли је њих подигла Бијанки! Колике ли су, захваљући њој, 
поступно, мало по мало, напредовале, прешавши из албума бр. 
ј у албум број 2. и, понеки пут, чак у албум број 3! 

Али у погледу вишег женскиња и у тежим случајевима 
морала је, наравно, да употреби сву своју префињену вештину 
и умешност и да у ствар унесе највеће одушевљење. Није се 
ограничавала на понуду. Примала је и потраживања. Њена 
вредноћа, њен такт беху тако познати у вароши! Она је успе- 
вала онде где су друге колегинице узалудно покушавале; онде 
где понеки заљубљени и чежњом испуњени човек, радећи не- 
посредно, не би никад успео. „Дабогме — била је њена аксиома 
— на овом свету је све за новац. Кад би сутра дошао к мени 
Ротшилд и рекао: „Отворен кредит, али хоћу ту и ту“, па нека 
та буде ма како на висини, нека то буде и сама краљица од 
Парагваја... или не знам ко... не знам да ли је нећу придо- 
бити“. Глас о извесним њеним успесима бејаше прешао преко 
свих брана опрезности и деликатности. 

Па ипак у њену кућу могао је ући ко му драго, јер ту 
нису чињене ружне ствари. „У моју кућу — говорила је — 


Дело, књ. 48. 6 


82 ба а ои (0) 


дођите, свршавајте своје послове, све што имате; ја сам због 
тога ту, и ако могу да вам учиним какву услугу учинићу вам 
је. Али... Чујте, децо! ово је биро за споразуме, ако хоћете да 
моју кућу тако назовемо, али није хотел, није, то избијте из 
главе“. Имала је један филијал, у улици Орти, од кога је, кад 
је требало, давала кључеве. У таквом случају, разуме се, то- 
лико и толико је стајало посредовање, а толико и толико ки- 
рија. „Јер газда од куће тражи о Ђурђевдану и Митровдану 
своју кирију“. ; 


Џемс Буртон сиђе с кола и упита вратарку: 

— Госпођа Бијанкиг 

— Други спрат; десна врата. 

Пео се уз степенице, сав дрхтећи. 

Сад је требало да дође до потпуног доказа, одлучног до- 
каза. Да ли је плавојка била заиста његова жена 2 

Зар је још сумњао: Да, сад је сумњао. Један зрачак наде 
храбрио га је и давао му снаге баш сад кад је требало само 
неколико минута па да дође до потпуног сазнања. Од онога 
тренутка кад се растао од Диманвиља, његову душу испуња- 
вала је само једна мисао, потпуно убеђење и јака жеља да се 
дивље освети, онако како је у једном тренутку замислио. Ње- 
гов ум није застао да промисли, да испита, да оцени. Је ли то 
истина г Је ли то могућног Да ли је било могућно, за име божје, 
оно што је чуог Да је његова жена тако ниско пала2 Али за- 
штог Из каквих чудноватих разлога; Због каквих је непојмљи- 
вих случајева у свом животу Аделина постала једна проста 
куртизанка, једна од оних што се купују по утврђеној цени, 
једна од оних што се подају истога дана кад се и познаду г Та 
зар не беше глупо све тог Није ли ту по среди каква погрешка, 
коју је изазвала ретка, необична сличност 2 

На све то није никако мислио од јуче. Мислио је сад. Је- 
дан последњи, нежни кончић наде улевао му је утехе. 

Јурио је трком уз степенице: хтео је да се увери; и за- 
стајкивао је на одмориштима: бојао се да тамо горе не изгуби 
последњу илузију. Трчао је и застајкивао. Да ли је требало да 
похита и да освоји срећу, да прекине један ружан, страховит 
сан; Или је требало да застаје, да одгоди, барем и за један ми- 
нут, извршење смртне пресуде. 

И у мислима се вратио на прошлост. Прошлост која је била 

· тако мирна, тако сјајна, тако ведра. Четири године среће коју 
није никад помутио ни један облачак, ни једна сумња, ни једна 
реч. Четири године за време којих је Аделина, како је изгле- 
дало, радила из дана у дан само на томе: да задобије мужевље 
уважавање, да ојача његову љубав. 

И како је само, из дана у дан, јачала та његова љубав; 
како ли је у његову срцу све већма јачало уважавање према 
тој жени која је била мио осмејак његова живота, која је била 
зрак јарког сунца у његовој кући! 

И та жена која га је љубила свако јутро, кад је устајао 
да иде на посао; која га је очекивала на прагу кад се враћао 
и предусретала га миловањима и пољупцима, та ретка жена, 
пуна нежности, осећаја, поштења, била је дакле једно ниско 
створење које је подводачица продавала принчевима и војво- 
дама који кроз варош пропутују! Та да ли је то било могућно; 

И откад: 

Каква се промена збила, у његовој кући, од дана свадбе; 
Никаква. Какав је догађај, у њихову животу, могао довести 
дотле; Никакав. Да ли је то чинила из интереса2 И да ли је 
тај занат почела одмах; Одмах, чим се венчала2.. Јер потребе 
нису расле с годинама, а приходи су увек били истиг Зар онда 
не беше бесмислено све овог 

И да ди он није био крив што је веровао, тако слепо, оном 
брбљивцу Диманвиљуг Није ли му била дужност да га дочепа 
за гушу и подвикне му: — Чујеш ли, разбојниче, ти говориш 
о мојој жени, о најпоштенијем створењу! Или није ли му, ба- 
рем, била дужност да, када га је минуо први наступ гнева и 
када је савладао прву сумњу и прву клонулост, одјури ка Аде- 
лини и да јој отворено каже шта се догодило: и да је моли за 
опроштај што је и за часак сумњао, и да захтева да то побије 
и утеши га једним од најнежнијих својих загрљаја, једним од 
најтоплијих својих пољубаца 

Како је сумњао Како је могао још да сумња; Његова 
жена била му је увек наклоњена, и та наклоност се све више 
појачавала. Да, појачавала се. Од пре годину дана живела је 
она још мирније, још тачније, још уредније. Колико пута није 
у вече излазила из куће, него остајала с њим. Купипла је кла- 
вир и исплаћивала га у малим отплатама, као и кад је узела 
шиваћу машину: и седела је часовима и свирала, да га забави, 
да га разоноди. И зар није сваки дан, готово сваки дан, већ 

годину дана, долазила у канцеларију да га види, и зар није 
остајала по читаве сахате, с књигом или плетивом у руци, или 
не радећи ништа, него гледајући га како ради и смешећи се 
на њг Он је дакле познавао живот своје жене... Да ли је било 
могућно да се Бијанки старала да јој створи — зарадег... А, 
не! не! та то није било могућно! То је бесмислено! 

Џемс је стојао на половини степеница и, једва се држећи 
на ногама, бејаше се скрштеним рукама наслонио на ограду. 
Какво је сад зликовачко дело намеравао да учиниг Кад би не- 
вина, чиста, поштена Аделина сазнала шта је он сад намеравао 
урадити, зар не би имала право пљунути му у лице и напу- 
стити га за увек као какво најниже створењег... Зашто се није 
враћао“ Зашто није поново сео у кола, отишао у хотел, оди- 
грао комедију доласка с пута као год што је оно јуче одиграо 
комедију одласка на пут, сакривши од свију прљави план који 
је створио и којега се извођење, срећом, још могло одуставитиг 
Зашто то није учиниог 

А синоћг Синоћ, кад је дошао кући, с оним малим покло- 
ном за њуг Није ли је затекао, није ли му се учинило да ју 
је затекао тако мирну, тако ведру каква би морала бити кад би 
све оно што је чуо од Диманвиља било производ заблуде или 
лажиг Истина је: био је један тренутак у коме је, инстинктивно, 
да би је извукао из неприлике, морао да јој рекне: — Диман- 
виљ те није видео. — И у том држању мислио је да је нашао 
потврде за страховито откриће. Да, истина је. Али, поново оце- 
њујући чињенице, испитујући мало мирније, без пренагљености, 
околности, зар се, може бити, није објашљавало оно мало узбу- 
ђења, па и оно мало забуне2 Зар оно изненађење што га је 
изазвао поклон, нешто необично од његове стране, оно саоп- 
штење о његовом изненадном одласку на пут, још нешто више: 
саопштење да ће бити богати, зар то нису биле такве ствари, 
такви догађаји који су оправдавали куд и камо веће и јаче уз- 
буђење; Дакако. Зар амбиција није била, може бити, једина 
махница коју је он увек налазио у Аделине% Зар она није била. 
право дете, пуно осећаја, које је могло да се заплаче кад би 
се спремала за ма какву забавицу или кад добије позивницу 
за концерт; И он, који није умео никад наћи ту слабу жицу 
осећаја, који јој није никад поклонио ни једне чиоде, који је 
увек био муж, само муж, ма да поштен, добар и нежан, он јој 
је јуче донео као поклон ништа мање но хаљину од 300 лира 

и јавио јој да ће бити богати! Ах! Господе Боже! Зар то не 
беше довољно да узбуди мозак и срце тог великог детета! Јад- 
ница! И обиснула му се око врата, и тражила је да је љуби да 
је милује. „Помисли, остаћеш на путу осам дана!“ Па онда, на 
степеницама: „Везаћу чвор, чујеш лиг — Мораћеш ме молити 
клечећи!“ Ох! још како би је молио клечећи! 

Како је било слатко мислити на све то. Како би било слатко 
убедити себе да је све оно причање била лаж... А зашто на то 
није помишљао раније; И зашто себе није убедио сад: Каква 
ли га је чудна и сурова сумња мучила још, шта ли га је др- 
жало као прикована ту и није му дало да слети низ степенице, 
да побегне из те проклете куће: 

Зар нису биле правилне, разложне, разумљиве све те прет- 
поставке што их је створио сад, за један минут; Зар му није 
било јасно да су биле бесмислене све оне друге што их је ства- 
рао ранијег Дакле: Зашто се није одлучивао; Зашто није бежао; 

Чу, горе на степеницама, шум од корака. Неко је слазио. 
Не би требало да га виде где стоји тако на одморишту. Ваљало 
је одлучити се. И хтео је већ да послуша своје срце, које за 
то неколико минута одмора бејаше набрекло од нежности и туге, 
кад му један глас, као какав далеки одјек, зазвони у уху: „Моја 
плавојка!“ То је био онај весели узвик што се јуче у његовој 
канцеларији отео из Диманвиљевих груди, његов крик од изнена- 
ђења који је био тако искрен, тако неочекиван, тако необуздан! 

И тада, у два корака, приђе вратима на којима беше на- 
писано „Бијанки“, и зазвони. Докле је чекао да му отворе, покрај 
њега прође особа чије је кораке малочас чуо. То беше поп. Та 
црна прилика, у том тренутку, учини на њега чудан утисак, и 
подсети га да је то служитељ једне вере, која није била ње- 
гова, вере његове жене коју је она исповедала с толиком ватром, 
с толиком побожношћу. | 

У њеним осећајима била је једна једина ситница коју јој 
је он морао опростити. Чешће је уображавала да је згрешила 
Богу што се удала за протестанта; и да би добила снаге да 
такве осећаје сузбије, сваке недеље је ишла на службу, и сва- 
ког месеца на исповест и причест. Да ли је, дакле, било мо- 
гућно да једна тако побожна жена... Био би почео поново ма- 
штати, и мучити се сумњама, да се врата нису отворила. 

— Госпођа Бијанкиг — упита једну бујну девојку, тип 
просте сељанке у празничној одећи, која је стојала на вратима. 

Девојка не одговори, али га једним знаком позва да уђе. 

Прођоше кроз једно велико слабо осветљено предсобље чији 
је прозор гледао на степенице, и уђоше у салончић. Ту му де- 
војка даде знак да седне, па онда отиде. Џемс, који беше ма- 
лаксао, седе и узе посматрати око себе. 

Соба, намештена без укуса, с обичним намештајем, имала 
је сва обележја грађанског стана једне добре породице која 
троши три тисуће лира годишње и која нема као члана ни де- 
војку ни младу. Све је било незграпно и неотесано, како наме- 
штај и ситнурије тако и њихов распоред. Па ипак у соби је 
вејао дах тишине и поштења. Човек би рекао да је то стан ка- 
квог чиновничића или каквог судског вратара. 

0 зиду су висиле две слике масне боје, које је „Секоло“ 
давао као дар својим претплатницима, и, једна према другој, 
литографске слике Виториа Емануела и Гарибалдија. 

Буртон је узалуд тражио знаке корупције, узалуд је гле- 
дао да открије оруђа за занат. Не беше ни једне женске фо- 
тографије. 

Један стаклени орманчић, који је стојао уза зид, између 
два прозора, беше пун морских шкољака, малих кутија од кар- 
тона као што су оне што у њима сиромашнији варошани по- 
служују свадбеним конфетима; била је и једна мала црна гон- 
дола од коситра, и миланска саборна црква од изрезаног дрвета; 
бејаше чак и једна лутка. 

Госпођа Заира није хтела допустити да је посетилац много 
чека. Приказала му се, поздравивши га једним поклоном и јед- 
ним рђаво изговореним, али љупким „топзјец“. Долазећи чешће 
у додир са странцима, она је могла по неколико речи изгово- 
рити на свима језицима, а нарочито на француском. А очи, на- 
викнуте да познају свет, казивале су јој одмах, пре још но што 
би нови посетилац проговорио, које је народности и у коме је 
циљу дошао. Кад је угледала Буртона, одмах је рекла у себи: 
„Ово је Енглез и долази ропшг Је ђоп тог“. То је била једна 
од оних осам или десет карактеристичних фраза које је научила. 
и које су јој, пошто би их изговорила мање или више у згод- 
ном тренутку, давале изглед да дубоко познаје језик, за који 
би јој требало само вежбе па да га тачно говори. 

На први поглед могло се познати да Бијанки станује у тој 
грађанској кући. Безазленим посетиоцима морала је изгледати 
као поштена домаћица те поштене куће. Бејаше то женица од 


МЕ МЕ ИВА ПРАВИМ а У 
У | 


ПЛАВОЈКА 87 


својих педесет година, обучена у скромну и чисту црну хаљину. 
Имала је проседу косу, подељену на темену као у девојке. Од 
шака до лаката носила је неку врсту посувраћених чипканих 
рукава црвене боје; ти рукави и велика кецеља од загасито 
плавог паргала, која јој је покривала готово целу хаљину, да- 
ваху јој изглед домаћице и у исти мах жене од рада, што ју је 
чинило допадљивом. 

Џемс, који се журио, хтео је да је спасе не само дангуб- 
љења у уводима, него и неприлике да говери француски, те јој 
пружи Цезарово писмо, рекавши на талијанском: 

— Имам ово писмо за вас. 

Имао је снаге да се добро претвара, служећи се маркант- 
ним страначким нагласком, као што је чинио и у гостионици 
пред келнером. Онда је успевао без напора, гоњен живом же- 
љом да постигне своју намеру. Сада пак, покрај све узрујаности, 
налазио је снаге за претварање у страху да ће учинити једно 
ужасно дело, у сумњи да је радио и да ради сувише лакоми- 
слено. Још под утиском мисли које су му мало час кињиле 
мозак, он се готово стидео онога што је намеравао учинити; и, 
трудећи се да измени глас и нагласак, а спазивши огледало које 
је стајало на камину и у коме се није усуђивао огледати се, 60- 
јећи се да не порумени због свога садашњег дела, желео је да 
може изменити и лице, учинити га непознатим чак и себи самом! 
Боже! Кад међу тим сликама што ће му се изнети на разгле- 
дање не би нашао Аделинину слику, или боље рећи, кад би 
нашао неку фотографију која би му, необичном сличношћу, дала 
доказа о њеној невиности! Боже! какав би га обузео ужас, какво 
гнушање према себи самом, према свом делу! Ох! Осећао је да 
не би имао снаге нити одважности да се претвара према сво- 
јој жени, да од ње крије шта је чинио, како је у њу посумњао, 
какву је истрагу водио, и какав је план скројио. — Ох! За- 
мишљао је како би одјурио к њој, пао пред њене ноге, лио сузе, 
чупао косу и преклињао је за опроштај, покушавајући да се 
оправда, не увређеним достојанством или ужасом који га је био 
обузео, него великом, безграничном љубави, коју је гајио према 
њој тако силно, тако махнито да је био слеп, изгубио правилно 
расуђивање, право гледиште на ствари! Ох! Како би плакао и 
преклињао!... И читав један живот од преданости, обожавања, 
поштовања не би био довољан да избрише и преда забораву ту 
увреду добре и племените Аделине, да га препороди и уздигне 

у њеним и самим његовим очима! Живео би зато, да преклиње 
за опроштај, који је осећао да не заслужује. Али она, мило 
створење, опростила би му; и та узвишена милост начинила би га 
њеним понизним, захвалним робом, који би био срећан до смрти. 

Бијанки, пошто је прочитала писмо, беше изишла и сад 
је улазила носећи једну омању кутију од картона. Опустила је, 
смешећи се, на сто и отворила. 

Али Џемс се журио. И савлађујући се, рећи ће јој уси- 
љено мирним тоном и као осећајући досаду: 

— Госпођо, један мој пријатељ, који је имао част да се 
с вама позна, причао ми је, пре неколико дана у Паризу где 
сам био, да ви имате разних фотографија... Ја бих вас молио... 
· — Разумем, — прекиде га она са злобним осмејком. — 
Изволите сести... 

И држећи суву, крупну руку на заклопцу од кутије, као 
да чува какво благо, загледа му се испитивачки у очи: 

— Па ви говорите добро талијански. Долазите ли чешће 
у Италијуг 

— Једанпут годишње, ради проводње. 

— Аха! 

Буртон се побоја да није довео у опасност исход истраге. 
Бијанки га је још једнако посматрала; као да је сумњала. Тада 
он разумеде да му је требало употребити последњи напор. Када 
је већ дошло дотле, када већ није могао да се тргне, ваљало 
је да иде до краја, да дође до потпуног сазнања које би га 
учинило срећним. 

Срећнимг2 Да, сваког минута што је пролазио он се све 
већма уверавао о бесмислености својих сумњи и својих страхо- 
вања. Све оно што је јуче чуо од Диманвиља чинило му се сан. 
Није било могућно! Није било истина! Не, није било истина! 
— Напред, напред! одважно! — Узбуђење, које га је обузимало, 
није долазило од страха. Он је само махнито жудео да што је 
могућно пре дотакне руком оно што је већ виђао као поуздано. 

Требало је одговорити Бијанкијевој и одагнати њене бојазни. 

— Знате... талијански сам нешто мало научио кад сам, 
пре неколико година, пробавио неколико месеца овде. 

— У Милану: 

— Не... у Риму и у Напуљу... Био сам на свадбеном путу. 

Ето једне мисли која му је, у разговору, пала на ум, и 
која му се учинила добра. 

— Ах! господин је жењен 2 

— Да... и жена ми је у Енглеској... Већ су три године 
како сам се оженио... 

Бијанки се и опет злобно насмеши: 

— А сад путујемо сами... и гледамо да барем малко за- 
кинемо од брачне верности. 

Џемс одби неколико густих димова, па онда рече озбиљно: 

— Кад је човек далеко од куће! 

Потом, да би је још више ојачао у уверењу да је странац, 
настави: 

— У Италији сам био више пута, али у Милану се нисам 
задржавао никад ни један дан. Говорили су ми да он није нај- 
лепши талијански град. Али овај пут сам баш хтео да се за- 
држим. 

Затим, пошто је пребацио ногу преко ноге и опет избио 
неколико димова, рече: 

— Дакле, драга госпођо, мој пријатељ ми је причао много 
што шта лепо о вама... и о некој плавојци коју ви познајете... 


— Аха! плавојка!... Али чекајте: ваш пријатељ је човек 
од својих... педесет година, отприлике..., висок, просед;... 
— Не. 


— Онда... плав, буцмаст младић, Енглез2 

— Боже сачувај. 

Бијанки метну кажипут десне руке на чело, и неколико 
тренутака је ћутала, као да напреже ум да се сети. 


— Може бити... — поче; па онда прекиде: — Ко да их 
се свију сети; Долазе толики, и откад имам плавојку велика 
већина бира само њу. Тако је умилна! — заврши старица као 


фабрикант који хвали артикал који је он пронашао и за који 
има повластицу. Е 

„Многи дакле!“ помисли Џемс. И, не збунивши се, рече: 

— Да видимо ту чувену плавојку. 

Међутим Бијанки бејаше отворила кутију и извадила де- 
бео свежањ слика. 

Хтела је да скине плаву врвцу којом је био везан, али 
Буртон је задржа: 

— Не, — рече нагнувши се над кутију да завири у њу, 
и пружи руку да задржи руку Бијанкијеве. — Немојте, рекао 
сам вам већ: да сам дошао ради џлавојке. Дајте ми само њену 
слику, да се уверим да ли одговара идеалу који сам себи створио. 

— А не, не, — прекиде га старица која бејаше постала 
поверљивија. — Хоћу ја да ви видите још што друго. Плавојка 
вам не гине. Али ја имам и друге добре робе. Ко зна, може 
бити да ћете по свом укусу наћи још што боље. И свакојако 
— додала је смејући се — добићете појам о каквоћи и коли- 
чини, те ме препоручпте код пријатеља. 

Џемс више није наваљивао. Бејаше га пробио хладан зној, 
али му је његова снажна и здрава природа била у помоћи. Осе- 
ћао је да ће се још моћи држати., 

— Како хоћете, — рече, — али ми барем одмах покажите 
врсту ћогз Попе; поштедите ме од изложбе ситније робе. 

И поново показујући досаду настави: 

— Појмићете да човек, кад већ хоће да закида од брачне. 
верности, треба да има барем зашто то да учини. 

— 0! ни бриге вас за то! — рече Бијанки. — Знам с ким 
имам посла. 

Џемс се стресе чувши те речи. 

Буквални смисао тих речи пренеразио га је. Али се одмах 
прибрао и рекао самом себи још једном: „Одважно, дотерали 
смо до краја!“ ј 

Старица тада остави на страну први свежањ и извади из 
кутије други који је био мало мањи. Одреши врвцу и распо- 
реди на столу, у лепом реду, фотографије које су биле у том 
свежњу. | 

Уметност играња и глуме, готово једино, беше представ- 
љена у том чудном прегледу. Многе наготе, многе шарене ношње: 
све саме Нинфе, Најаде и Нереиде из позоришних валова; све 
саме Виле и Харпије које су побегле из замки; све саме Пле- 
јаде што се блистају на небу од тула; све саме Хијаде што се 
јуре по шумицама ·које миришу на лак; и Баханткиње у но- 
вом освајању Индија; и убилачке Данаиде; и милозвучне Си- 
рене; и Хеспериде са својим златним јабукама; и Весталке, и 
Дријаде, и Грације. Затим „Светлости“ из „Ексцелзиора“, и 
„Бланше од Невера“ и „Краљеви од Туле“. Права чаролија од 
лица, типова и прилика, с једним јединим обележјем: дрско 
изазивачким нуђењем себе самих. Ове саме замашне облине од 
кукова и бедара; силе од бујних и чврстих дојки; сјај од дра- 
гог камења, дијадема и бисера; и јао! колике, може бити, тајне 
дотеривања, ватирања, руменила и тинктура ! 

Бијанки је имала за сваку од њих по коју илустративну 

фразу, понеку похвалну реч. Ова представља младост, она гра- 
цију, ова друга снагу; ова пак друга префињеност пробраног 
уживања; а ова знање жене која се наживела, које је, може 
бити, боље но неискуство девојчета на првим корацима; а она 
немарну и веселу преданост која се никад не може заситити, 
„што је за препоруку за вечери и седељке“; ова стидљиво и 
чедно јогунство невине девојке, „не покушавајте да много изи- 
скујете од Лућиле“; понека је називата само „добром кћери“: 
али каква поема од јемстава и обећања у тој простој изреци: 
„добра кћи!“ 

Џемс је посматрао и запрепашћено слушао. Све је то било 
ново за њега. 

— Погледајте ову плаву, господине маркиже, — говорила 
је старица, — многима је та мозак завртела! Играла је у Скали 
прошле зиме. Била је само паж у балету. Али какав паж! Је- 
дан стари абонент рекао ми је: „Онаквих ногу не видех још 
никад за четрдесет година абонмана.“ 

Али Џемс се није одушевљавао. 

— Разумем: није то ваш укус. Вама се не свиђа многа 
роба. Могу да мислим. Кад бих била мушко не бих имала укусе 
што их има велика већина људи. Кад рекну: „Какве ноге!“ из- 
разили су поп руз шта у обожавању. Као да су ноге све!... 
Ево једног девојчета које би се допало мени, и које ће се, кла- 
дила бих се, допасти и вама. Изволите ! 

Џемс узе, инстинктивно, слику и дуго је посматраше. 

Бијанкијевој се учини да је та слика предмет Џемсовог 
дивљења. 

— А2 Какво парченце! Шипарица, дакако... тако је млада! 
Седамнаест година. Али сама ватра, сами живци. Та, што је гле- 
дате, покрај све младости и поезије, могла би да поучи и мене 
и вас. Ко јој оде тај је не остави! 

Џемс је био изван себе од гнева. Долазило му је да јед- 
ним ударом песнице гурне старицу у страну и да зграби трећи 
свежањ који је видео на дну кутије. Али је још имао снаге 
да се савлада. Морао је да изведе не само истрагу него и дивљу 
освету. Могао је да ускори прву, али би онемогућио ову другу. 
Не, та слика није била ту унутра, није могла бити: бесмислено 
би било да буде ту: али ипак... ако буде; 

Баци цигару, и рече: 

— Не, не, не! те ствари не занимају ме. 

Али Бијанки је мирно настављала: 

— Ви, може бити, мислите, маркиже, да ове женске за то 
што су глумице и балерине нису драгоцена роба. Мислите, може 
бити, да их човек може, сретнувши их на улици, зауставити, 
позвати на вечеру, отићи у њихов стан и ако се с њима не 
познаје израније. Варате се. Разумећете да се не хвалим: мо- 
жете покушати ако хоћете. Ова овде, Антонијета Гариболди, ба- 
лерина је у „Дал Верме“. Мислите ли да кад би јој писали у 
позориште или је, после представе, чекали на вратима, да би 
вам се одазвалаг Боже сачувај. Јер има љубавника, једног ад- 
воката. Она га, наравно, није рада изгубити, јер јој даје новаца. 
Разуме се да новаца никад не може бити доста, те јој их и ја 
још набављам. А мени се поверава, јер зна да ћу је предста- 
вити само ономе ко је неће компромитовати. И каква је Анто- 
нијета такве су и све друге у овом албуму. Шта велите; Ми- 
слите ли да бих те слике показала мојим миланским клијен- 
тима 2 Ваљда сам луда! Могао би се изродити какав скандал, 
свађа међу љубавницима, уошште каква несрећа, и онда мој би 
глас пропао. Ово су — и лако, готово умилно лупнула је пр- 
стом по сликама — ово су за странце. Хоћете ли да видите 
једну другу: Ђинету... Ђинету Кавазини... где ли се дела;... 
ах! ево је: погледајте ову смеђушу. Тек узабрана ружа, прва ба- 
лерина у „Едену“. Знате ли колико ју је њих добило у Милану: 
Ни један једини. И сви је сматрају за девојку. Али има мајку 
какву би требало да имају све те девојке, жену мудре главе, 
која увек говори својој кћери: „Видиш! Докле год те сматрају 
да си девојка сви ће се вртети око тебе, и удварати ти се, и 
слати ти цвеће, и пљескати ти: и твој успех биће свако вече све 
већи, и каријера ће бити брзо створена. Ако сутра добијеш љу- 
бавника, он ће растерати све друге, и.... збогом, дико! Паре, 
паре су потребне да би се гурало напред. Али има на овом свету 
још кога другог осем Миланаца.“ Признајте да је то паметна 
мајка! И тако, као што вам рекох, једна из једнога, друга из 
другог разлога, али цела је истина да је роба врло фина и да 
се просто не да исплатити новцем. 

Џемс је дрхтао. Па како старица није показивала воље да 
престане, прекиде је: 

— Уопште, хоћете да ме пустите да идем не нашав ништаг 
— И хтеде да устане. 

— Станите, станите, не будите нестрпљиви, — рече Би- 

јанки. — Нећете баш ни да чујете; Хоћете баш да видите пла- 
војку 

Покупи виле и пажеве и метну их у њихов завој. Потом, 
нежно, пажљиво, раздреши врвцу на трећем свежњу. 

Џемс се подиже, укочено гледајући у фотографије. Срце 
му је живо ударало; руке и ноге су му тако силно дрхтале, да 
их никако није могао умирити. 

Сад се одлучивало о његовом животу. 

— Овде има само пет слика. Управо четири; јер узалудно 
је да вам једну и показујем. 

Чвор на врвци био је тако везан да јој није полазило за 
руком да га одреши. И за то време је ћаскала; те појединости 
могле су занимати посетиоца. 

— Хоћете ли да вам помогнем; — рече Џемс и пружи 
руку ка завоју. 

— Хвала. Ево, готово је. 

— Ох! да видимо дакле. 

— Чекајте мало! 

И старица узе свих пет фотографија и окрену полеђину 
ка Буртону, да их не би видео. 

Потом изабра једну и метну је у кутију. 

— Ову је, као што вам рекох, узалудно да вам је и пока- 
зујем. Била је примадона у „Каркану“, пре неколико месеца, 
али сад је отишла у Рим да тамо пева. Чувам јој слику још, 
јер је обећала да ће се вратити. 

— Чујте, — рече Буртон — узалудно је да ми и те друге 
показујете. Дајте ми плавојку. 

— Сад, сад. Погледајте ову, најпре; једна маркиза. Права, 
дакако! Ха! Ха! — додаде смешећи се — кад би ову слику 
могли видети моји суграђани! Какво изненађење!... Једна јад- 
ница, знате! Муж, једна свиња, пијаница, упропастио ју је... 
Тужна историја. 

Буртон је узео слику, али је није гледао, и очекивао је. 

— А ово је кћи једног префекта који је полудео; живи 
с мајком, даје лекције на цимбалу. Али од самог цимбала не да 
се живети ! 

— Добро, па ондаг — рече Џемс који беше већ преко- 
мерно постао нестрпљив. 

— Вар вам се ове две не допадају Не кажете ми ништа;.... 
Ево плавојке. 


Па нет и веле АНА ама Зара слив ла 6 

Џеме брзо пружи руку, узе слику, завали се у наслоњачу, 
издиже је према очима да би заклонио лице. 

— А% Шта вам се чиниг... — упита старица. 

— Умиљата ! — рече Буртон одлучним гласом, равнодушно. 

То беше Аделина. Није било сумње. Чак је имала онај 
мали младеж на левом образу, до ува. И била је то иста она 
фотографија што ју је имао у канцеларији, само мања, али исто 
одело, исти став: поштена фотографија. 

— Умиљата! — додаде још једном, без дрхтања гласа, без 
узрујаности. 


Добивена извесност, ма колико да је била очајнички болна, 
вратила му је ону мирноћу живаца и оно спокојство духа које 
је имао јуче, кад се био одлучио на освету а коју беше изгу- 
био пре пола сахата, онда кад је дошао у улицу Сперонари. У 
том тренутку, који је обележавао прави почетак остварења ње- 
говог дивљег плана, он се био уплашио, и хтео је већ да се 
повуче. И, ради оправдања тога страха и тога бегања, његов 
разум је — први пут — узео да расматра с већом мирноћом 
оно што се догодило, оно што су му причали и оно што се 
њему чинило. И наступила је борба; а из борбе се изродило 
узбуђење и врење крви. Кад је ушао у ту кућу и отпочео раз- 
говор с Бијанкијевом, та узаврела крв, то узбуђење претворили 
су се у грозницу. Сад, наједанпут, нестало је неизвесности. 
Плавојка је била Аделина. И Џемсова душа вратила се у оно 
стање у коме је била пре пола сахата, када је, убеђен у њену 
кривицу, сишао из кола пред вратима те куће у улици Спе- 
ронари. 

Тако је укоченим очима дуго и дуго мирно посматрао ту 
слику. Бијанки, мислећи да се он то, као човек од добра укуса, 
диви лепоти и расматра је подробно, није хтела да га узне- 
мирује. 

Посматрао је фотографију своје жене, фотографију која се 
налазила код те старице и у оном циљу! Па шта; Зар то није 
знао већ; Зар му ствар није била позната од пре двадесет че- 
тири сахатаг Какав је утисак могао добити од стварног утврђи- 
вања једне већ познате чињенице г 

Али он је сумњао! 

Како је био луд! Како је могао да сумња ма и за часак: 
дар му нису све околности које су пратиле Диманвиљево от- 

криће давале поуздан, необорив доказ 2 Па онда понашање ње- 
гове жене; Оно њено узбуђење, у почетку; њена дрска поузда- 
ност, доцније, кад ју је он разуверио својим лажима 

Како је био луд! 

Ох! како је добро учинио што је ушао у тај стан! Како је 
добро учинио што није допустио да га занесе гнев и нестрп- 
љење! Ох! како ће миран бити, сад, да би још што дознао од 
Бијанкијеве; како ће бити опрезан и мудар, не би ли се, што 
пре, ако је могућно још данас, састао са својом женом. Боже! 
каква радост! Наћи се с њом, лице у лице, горе у оној пала- 
тици, довикнути јој: — Куртизанко! — и пљунути јој у образ! 

Има дакле та чудна врста среће! Болесне и сурове среће 
коју нам, после кпњења у сумњама, ствара добијена извесност 
да смо савладали највећу препреку, и поуздан изглед на брзу 
и дивљу освету. 

Докле је сад посматрао слику, унапред уживајући у освети, 
обузимао га је један једини осећај: радозналост. Како ли се то 
његова жена сурвала тако ниског То је питање био себи по- 
ставио мало час. Али га је поставио да би могао одговорити: 
Не, није пала тако дубоко, није могућно. Поставио га је да би 
оправдао сумње и страх што га беху обузели, наједанпут, кад 
је хтео да закуца на вратима Бијанкијеве. 

Међутим сад га је понављао себи самом са живом жељом 
да сазна, да види, степен по степен, све степене грехова, по- 
нижавања, гадости које је Аделина морала прећи док је дошла 
до подводачице. 

И докучиће их! 

Докучиће их од ње, сутра, за неколико сахата може бити. 
Мораће да говори! Мораће се правдати, објашњавати, причати 
како је и зашто то чинила. Ох! у том тренугку, ухваћена изне- 
нада, неће имати кад да састави одбрану која би се оснивала 
на лажи. У том тренутку испуњеном страхом, ужасом, нашавши 
се пред њим, пред својим мужем, биће искрена. Јер човек је 
у страху искрен. 

И у њеном животу биће, зацело, какав чудан, болан или 
ужасан догађај који ју је увукао у то блато. Неки догађај који 
му је непознат, који се, може бити, тицао и њега, у коме је био 
глумац и не знајући, којега је био жртва и не опажајући то. 
Или је тај пад био неизбежна и кобна последица прошлости, 
коју он, кад је узимао Аделину, није познавао нити је тежио 

да позна и испита, јер је тада био заљубљен у љупкост и ле- 
поту плавог и необузданог девојчета ; 

Да ли је било какве алузије и какве слутње, може бити, 
у Галијевим речима, кад је оно покушавао да га одврати од 
тога, бракаг И зашто му, у том случају, није казао све тај добри 
старац, који га је тако волео и поштовао 

Слика се смешила. Аделина се смешила на свог мужа, ту, 
у кући те жене. Било је нешта епски ужасног у том осмејку. 


— Видите и ову, — рече Бијанки да би га одбила од ду- 
гог посматрања које већ беше постало досадно. И додала му 
је једну од оне четири слике што су сачињавале албум бр. 3. 

Буртон је узе, механички; и како је оне три држао раз- 
макнуте као лепезу, ова последња хтеде да му испадне из руке. 
Тада, у брзом покрету прстију и очију да би је задржао, погледа 
је и против своје воље. Ново изненађење. Та последња фото- 
графија коју му је Бијанки понудила, била је Бијанке Карадели, 
присне Аделинине пријатељице. 

Џемсу сијну светлост пред очима. Карадели # И она Дакле 
до те тачке допирала је њихова интимност;г Или управо... ту 
је почињала Карадели! Та света жена! Тај анђелски створ! 
Како су добро о њој мислили сви, па чак и Гали! Чак и Гали, 
који ју је познавао девојчетом, јер су Бијанка, Аделина и ње- 


гове кћери биле школске другарице. Карадели, која је примана, 


у честите куће, која је била у присном пријатељству с чувеним 
и у погледу наравствености исправним породицама! Чинило 
му се да сања, али у исти мах мислио је да је, у том неочеки- 
ваном открићу, разрешио заплетени чвор. Какву је само тајну 
открио 2... Караделиг Ох! она, она без сумње, одвукла је Аде- 
лину у тај понор. Зацело! Бијанка није била света жена како 
су је сви сматрали. Била је једна проста пустоловкиња. Ко зна 
ко је била, одакле је дошла, шта је радила. Причала је да се 
удала у иностранству; да јој је муж био недостојан човек, од 
кога се морала раставити. И вратила се у Милан, преварила 
све, проиграла добру веру старих пријатеља. И примљена је у 
породице које су је познавале као добру, честиту девојку. Курти- 
занка!... Она, она је завела и покварила Аделину, она, без 
сумње.... 

Буртон је, у један мах, помишљао да с Бијанкијевом за- 
кључи две погодбе место једне. Помишљао је да ту доведе и 

· Караделијеву. Питао би, тамо горе, у палатици, и њу за узрок 
таквог живота. 

Питао би је шта ју је навело на то опако дело, шта ју је 
навело да у то блато увуче једно добро и поштено створење као 
што је била Аделина. Безобразница! Безобразница!... Ох! Није 
ли требало, може бити, да само на њу излије свој гнев; Није 
ли требало само на њој да се осветиг Да ли Аделина није само 
жртва; Жртва своје безазлености, свога незнања: 

Тако, милостива Џемсова доброта и његова, може бити, још 
неугашена љубав према жени налазили су последњег излива и 
жељеног разлога да истраје, да не умре, у оној хрпи нових 
мисли што му их је слика Караделијеве улевала. 

Мислио је да пита Бијанкијеву. 

Да ли су њих две биле пријатељице; Она ће то зацело 
знати. Једна је, нема сумње, увела другу к њој. И која ли је, 
између њих двеју, била прва њена клијенткиња; Колико би му 
ствар расветлили одговори на та питања! 

Али се бојао да се не изда. Потом, спокојно као човек који 
је убеђен у ствар и којега не узнемирује радозналост да сазна 
појединости, упита он: 

— Дакле; Ви сте ми говорили о маркизи — чини ми се 
— и о жени неког полуделог човека. Али о овим двема нисте 
ми причали ништа. Је ли и плавојка удата; 

— Јест, од пре годину дана. 

— Аха! Али муж се о њој не стара2 

— Ех! Боже мој! Жени много треба! — рећи ће фило- 
софски старица. 

Џеме је ћутао неколико тренутака, понављајући за се те 
речи, тако нове, тако значајне, тако необичне за њега: „Жени 
много треба!“ 

Дакле, у тој фрази, што ју је изговорила Бијанки, не при- 
дајући јој значаја, била је скривена тајна понижавања2 Је ли 
могућног Је ли могућно да се Аделина подавала баш једино за 
новац, простачки, безочно, да би од проституисања себе саме 
дошла до средстава којима би задовољавала страст за раскоши 
или проводњом2% Је ли могућно; За каквом раскоши, каквом 
проводњомг Није ли он познавао цео њен живот; Зар му нису 
била позната сва њена провођења; Зар није знао на прсте њене 
хаљине и њене шешире; Шта је ванредна било у свему томе: 
дар Аделина није увек трошила према доходцима којима су 

Дело, књ. 48. 7 

могли располагатиг... Не, не, ту је морало бити нешто друго. 
Морало је бити нешто непознато, непојмљиво, нешто што се сад 
није могло сазнати: каква необична ствар, неки болан догађај 
који ју је у такав понор гурнуо. Да није, може бити, имала љу- 
бавника 2! И да га не издржава онаг!... Да, тога има... Љу- 
бавника #! Али кад је њега, Џемса, волела увек, силно! Не, не! 
Нека тајна, нека тајна била је ту по среди: нека ужасна тајна... 
у којој је, може бити, било скривено извињење — не извињење 
— оправдање за Аделину... 

— Паг — упита Бијанки да би га отргла од премишљања 
у која је био утонуо. 

Џемс се трже, подиже главу, и с последњим напором по- 
куша да се начини весео и миран. 

— Дакле, плавојку. Када 

— Сутра, господине маркиже. 

— Сутра% А зашто не данас: 

— А! данас није могућно. 

— Заштог 

— Зато што морам да јој пишем, а писмо не може добити 
данас. Већ је доцкан. 

— Наравно ако се пошаље поштом, али пошаљите по неком. 

Старица се лукаво насмеши. 

— Кад бих знала где станује отишла бих сама ја. 

— Врло добро. 

— Али не знам. Не знам чак ни како се зове. 

— А! није могућно; — рече Буртон. 

— Части ми. Пишем јој на пошту, на једну уговорену 
адресу. 

— Колика тајанственост ! 

— Хе! има мужа; па не само то: велика је, веома позната 
госпођа, која има приступа у најбоља друштва. 

Џемс се такође лукаво насмеши. 

— Немојте ви то мени. Ви врло добро знате ко је она, где 
станује, и тако даље, и тако даље. И кад већ знате да сам стра- 
нац, да одлазим сутра, да уопште нема опасности... 

— Али кад вам се кунем. Кад бих могла што не бих 
учинила # 

Буртон није наваљивао. Њему је било стало само до тога 
да успе у својој намери. 

—- Дакле, сутраг 


> 


ПРУДА В 072 КА 99 


— Сутра. Ви отидите, у два, на ову адресу. — И дала му 
је једно парче хартије на којој је било написано име једне улице 
и број. — Ући ћете, и тамо затећи плавојку. Ако не буде тамо 
причекаћете који минут. 

Буртон устаде. 

— Добро. А цена; — додаде гласом који је лако подр- 
хтавао. 

— Ваш пријатељ који вам је причао о мени и о плавојци, 
рекао вам је ваљда... 

Џемс извади новчаник, узе једну новчаницу од пет сто- 
тина лира и баци је на сто. Жеља га је гонила да покуша да, 
ако је могућно, потроши мање: те да сазна по што се најјевти- 
није може купити љубав његове жене. Али се побојао да не 
изазове сумње друге природе. Узе шешир и изиђе, праћен Би- 
јанкијевом, која му је захвалила с неколико поклона. Трком је 
сјурио низ степенице. 

Кад је опет био у колима која су га возила у гостионицу, 
бризну у горак, очајнички плач. 


Ш. 


Брзи воз кренуо се изјутра из Париза и јурио је огромном 
брзином ка Средоземном мору. 

Бијанка Карадели, обучена у црнину, збијена у један угао 
купеа, непомична, очију пуних суза, враћала се у памети у 
своју магловиту прошлост. Није могла да нађе ни једне добре, 
миле, веселе успомене. Последњи бол, смрт обожаване кћерчице, 
која јој је умрла пре три дана, сломио је сасвим после пе- 
тогодишње борбе с ужасном, дивљом судбином. Њена млада- 
лачка и бујна лепота уништавана је мало по мало за тих пет 
година париског живота, пуног претераних оргија и незаслу- 
жених болова. 

Сад се враћала у отаџбину побеђена. 

Воз је јурио огромном брзином; али пут је био дуг, а са- 
хати су јој се чинили као вечност. 

Бијанка устаде и извади из торбе једну малу црну кесу, 
поново се зби у угао, подиже врло густи вео који јој је скривао 
лице, одреши кесу и извади један свежањ писама. То су била 
Аделинина писма, која је примала правилно у готово увек под- 
једнаким и врло кратким размацима времена за тих пет година 

што их је провела далеко од присне пријатељице из детињства. 
То беху једина писма која је очувала. А колико ли их је, и од 
кога све не, добила! Било их је с грбовима, намирисаних, ин- 
тимних, незначајних, баналних, страсних. Али њих је подерала, 
пред полазак на пут. Очувала је само Аделинина и носила их 
је са собом, јер она — та писма — подсећала су је на њену 
веселу младост; представљала су све оно што је било поштена 
— или мање непоштена — у њеним односима с људима и же- 
нама које је познавала и с којима је долазила у додир за ових 
пет година. 

Сва та писма била су брижљиво сређена по датумима. 

Бијанка разви прво писмо и прочита га. Потом је узимала 
друга, и мање важна само прелетала очима; међу тим интим- 
нија, ошпирнија, она у којима је пријатељица искрено причала 
свој живот, читала је цела, готово их је гутала. Да ли је то 
она тражила утехе за своје болове, себично се наслађујући у 
туђим боловима; Или је хтела добити одважности за састанак 
с пријатељицом, да убеди себе да њен живот није био тако не- 
достојан, да се не би могао зближити и здружити с животом 
њене пријатељице 


Среда, 3. маја 1884. 


Мила обожавана Бијанка, 


Отпутовала си пре осам дана, а мени се чини да је прошло 
осам векова! А зашто си толико чекала и зашто ми ниси одмах 
послала своју адресуг Тако сам, за ових осам дана, осем туге 
што не знам ништа о теби, осећала и тугу што не могу да ти 
кажем .... толике, толике ствари, ма да не све оне што сам их 
могла казати, и што сам ти их казивала док си била овде. 

Бијанка моја, срце моје, ти си дакле била заборавила своју 
Аделинуг Је ли могућног Није, је лиг Пиши ми одмах да си 
увек мислила на мене... Да мислиш на мене!... 

Како си била зла! Отпутовала ви у прошли уторак. У че- 
твртак ујутру морала си стићи у Париз, и тек данас добила сам 
твоје прво писмо. И какво писмо! Седам реди, бројала сам их, 
седам реди! Могу да разумем шта то значи настанити се у ту- 
ђем свету, шта значи нова околина и рад око намештања у новој 
кући. Али све то није смело бити разлог да заборавиш пријате- 
љицу... Ох! како су истините оне речи: далеко од очију, далеко 
и од срца! 


о ЗРРИУЋ 

Па онда како је бедно и ових седам реди! Ни једне истин- 
ски нежне реченице, ни једне речи какву бих желела ја! 

Одиста, ти хоћеш да ја оплакујем, још више но што бих 
оплакивала и без те твоје хладноће, она лепа времена у заводу 
кад си ми писала... сећаш ли се... потписујући се „Уго“. 

Тако, кажњавам те, и прекидам. Хтела сам да пишем на 
дуго и на широко, да ти јавим многе ствари. То ћу учинити 
кад ме овластиш једним својим писмом... 

Ако мислиш да даљина треба да буде синоним заборава, 
онда барем буди одважна да ми то кажеш. 


Поздравља те тетка. Ја... ја те љубим. 
Аделина. 


9. маја 1884. 

Душо, душице, срце моје! Да, ти имаш право, а не ја! 
Пут, нов свет, сав тај париски дар-мар!... Доста је што си ми 
написала и оних седам редака. И ја сам још могла да се жалим 
и да те прекоревам! Али шта разумем, шта знам ја, кукавна 
брбљивица од деветнаест година која сам живела до пре две 
године у заводу, па затим овде, у овој малој вароши, Милану, 
у овој малој теткиној кући! 

Али, чујеш, немој ти сада постати охола за то што си у 
Паризу. Лепо је то што хоћеш да допуниш моје образовање, да 
ме створиш модерном дамом. Али то би требало да буде од 
срца, искрено. Улевај ми нову науку као пријатељица, као се- 
стра, а не са катедре... Ако нас садашњост одваја, прошлост 
нас спаја. И не могу никако да ти допустим да будеш нада 
мном... Здружене смо за вечна времена. 

Овде је све као и обично. Досадан живот, без и једног сун- 
чаног зрачка, јер тебе нема више. Живим од успомена и жељно 
очекујем твој повратак. 

Бијанка моја! 

Долази ми да се заплачем и да ти напишем писмо од се- 
дам или осам страна пуних суза и пољубаца као што смо пи- 
сале док бејасмо у заводу. Али онда — срећна времена! — 
писале смо да би се смејале... то јест да би нам прошло време, 
место да свршимо задатке и научимо лекције. И измениле бисмо 
их чим бисмо изишле на одмор; и, сећаш ли се% одјуриле 
бисмо у дно врта и тамо се скриле иза извора, и читале их... 

Чујеш; за ове две године што смо их проживеле заједно 

у Милану, по свршеној школи, никад нисам жалила за тим жи- 
вотом; напротив! Али сад кад морамо живети одвојене, веру- 
јеш ли миг плачем за њим. Волела бих и завод но да будем 
далеко од тебе... Тамо смо, барем, заједнички, потпуно саме 
проводиле више сахата у разговору. 

Шта, ли радиш у овом тренутку“ Да ли мислиш на менег 

У кући ништа ново. У вароши, мало или ништа. Тетка ми 
тражи мужа. Банкар, Тото, помаже јој. Јадници, натражиће се 
сити! Лепушкаста сам... (ти ви ми то говорила, и ја сам ти увек 
веровала!) али немам ни паре мираза! 

Бијанка моја, немој бити љубоморна: муж је још далеко... 
врло далеко. 

А шта је с тобом: А2 

Тај изненадни одлазак учинио ми се помало тајанствен. 
Твоја мама рекла ти је једног лепог, једног ружног дана: „Хај- 
демо у Париз“. И, речено учињено, сели сте у воз и отишли! 
Зашто 2 Ујакг Какав ујакг Ко је икад говорио о каквом ујаку“... 
Знало се да твоја мајка има у Паризу познаника, пријатељица. 
Али ујакаР... Кажи ми. истину: хоће ли то да те удаду : Да те 
удаду за сина неке тамошње пријатељице; Кажи ми истину, 
преклињем те. Реци ми јесам ли погодила. Знам да то не могу 
спречити, немам права; али барем да знам шта је у ствари. 

Ето; изгубила сам и оно мало веселости што сам још имала! 
Сад сам уобразила да се нећеш више вратити. Да ће се та три 
месеца, колико сте одлучили да тамо останете, претворити у 
шест, дванаест, стотину ! 

Кажи ми истину. Разумела си све. Међу нама не сме бити. 


тајни. Пиши ми одмах. Љубим те. 
Адел .... 


Недеља, 14. маја 1884. 


Боже, како ме је обрадовало твоје писмо, Бијанка моја! 

дбиља, да ти кажем док нисам заборавила: немој ми више 
писати на теткину адресу. Пази: пиши ми што можеш чешће 
и писма упућуј на госпођицу Аделину Оливијери розје гезфап(е. 
Нашла сам пута и начина да одлазим по њих. Имај на уму да 
ћу их читати сама. 

Имала сам муку синоћ, док сам успела да не покажем твоје 
писмо тетки! Како да јој покажем %... Зар ниси помишљалаг 
Јеси ли, дакле, разумела Аделина Оливијери розје гезБаше. 

Улицу и број само онда кад се говори о лепу и ружну вре- 
мену. А како ме то ни најмање не занима, таквих службених 
писама биће доста једно месечно. 

Како ме је обрадовало, како ме је обрадовало твоје јуче- 
рашње писмо! Нећеш да се удајеш%... Ох! Ти знаш да ја то 
не говорим из зависти! 

А о повратку ми не рече ни једне речи. И ти дакле делиш 
моје бојазни, да би се тамошње бављење могло наставити, и то 
може бити подоста Ниси се усуђивала или си заборавила да 
ми на то одговориш2 Та, за име божје, ваљда си сазнала какве 
намере има твоја мајка. Шта вели; Шта мислиг Хоће ли вас 
тај блажени ујак што сте га нашли у последњем часу задржати 
за цео живот # 

Не, не, нећу да кињим себе сад тим тужним претпостав- 
кама. Данас сам весела због твога лепог писма. 

Веома је лепа она блуза на слици у модном листу што си 
ми га послала. Прекјуче сам излазила са собарицом, и купила, 
сам један струк, па сам се онда с белим тулом и крисантемима 
разне боје, које сам имала у кући, дала на посао, и за два са- 
хата начинила сам дивну блузу, која ми стоји као саливена. 
Обући ћу је довече кад са течом Тотом пођем у позориште „Дал 
Верме“. 

Сад сам га почела звати течом, тек да нешто кажем, што 
рекла она напуљска институтка. Тетка се, први пут, малко упла- 
шила. Течаг Али ја сам то рекла и поновила с таквом детињ- 
ском умиљатошћу, тако безазлено, да су бојазни брзо нестале. 
Али ту реч ја не злоупотребљавам. Изговорам је само овда онда, 
у тренутцима нежности и срдачности! 

Зашто се не венчају једном, још никако не могу да разумем. 

Споменух ти собарицу. Сад, од пре осам дана, имамо нову. 
Клеофу смо морали да најуримо. То јест отпустила ју је тетка, 
јер је опазила да ашикује с једним војником из возарске трупе. 
— Чудо што је тетка Ермелинда у понеким стварима строга! 
Нова је Венецијанка и зове се Бетина, као год оно собарице у 
старим позоришним комадима. Красна девојка, добра као добар 
дан: „Како год милостива заповедају!“... Ја сам је већ придо- 
била за мој рачун; дала сам јој на знање да ћу зажмурити на 
једно око ако она зажмури на оба. Она ће ме пратити на пошту, 
кад будем ишла по твоја писма. 

Чудновато је, чујеш ли, да се на овом свету човек непре- 
стано мора претварати, да би не само мирно живео него и био 
уважаван од света! Видиш како је овамо све лаж и лицемер- 
ство. И свуда куд год идеш, с ким год говориш, што год више 
гледаш и посматраш, све само претварање. Управитељица је 
била права светица, па знаш како се пазила с учитељем земљо- 
писа. Мајка Пароди, друга света жена, и тако даље, и тако даље. 
Па онда Енрикета и отац Сангалиг — А кад смо изишле из за- 
вода, колико ли смо у свету виделе претварања и лицемерстава, 
а Овде у мојој кући, на пример — ово не говорим из пакости 
Боже ме сачувај! — воле се тетка Ермелинда и Тото. Могу ли 
то да кажу свету; Не. Морају то да крију од свакога, иначе 
свет би их презрео и тетка би била искључена из друштва. Ја 
и ти, да завршимо филозофовање (ко зна, опет, зашто сам ја 
данас узела филозофовати), ја и ти бићемо принуђене да кри- 
шом једна другој пишемо, јер свет не допушта да се воле две 
девојке као што се ми волимо и да кажу оно што мисле. Чу- 
јеш, ја мислим да они што предлажу да се укине брак и све 
остало имају по тисућу пута право. 

Учиниће ти се да је мало везе у овоме што сам ти писала; 
али поразмисли се па ћеш видети да има везе. 

Читам једну веома занимљиву књигу што сам је нашла у 
кући, заборављену на дну једног ормана: „Топ5 дпагте“ од Пола 
Маргерита. Ако ти пође за руком да је набавиш прочитај је. 
То јест послаћу ти је ја, ако се може удесити да то не види 
твоја мама. Јер то је једна од оних књига што их не смеју чи- 
тати девојке. Опет лицемерство. 

Збогом, душице. Прими пољубац и пољупчић од 

своје Аделине. 


Р. 5. Пада киша. Нема ништа од блузе вечерас, јер и теча 
Тото је по мало тврдица те мучно да ће узети кола... рећи ће 
да станујемо у близини позоришта. 


С талијанског 
Мих. Добрић. 


ПОЛИТИЧКА ХРОНИКА 


Српски Народ и Отоманска Уставност. 


Прилике које су у Отоманској царевини настале прогласом 
новога уставнога реда морају нас Србе занимати из више наро- 
читих разлога, јер ће бити веома значајне по даљу судбину 
српску, а особито по будућност наше браће под влашћу султа- 
новом. Али пре него што кажем као Србин шта ја мислим у 
том погледу, хоћу да дам израза и својим погледима и својим 
осећајима као човек, као Јевропљанин. 

· Поновићу речи које сам у скупштини изговорио: — У јед- 
ној народној скупштини, састављеној искључиво од политичких 
странака, које су се у разна времена, на разне начине, али сва- 
како све залагале да својој земљи и своме народу стеку поли: 
тичке слободе, треба да се чује глас који ће поздравити сло- 
боду која се јавила у непосредном нашем суседству, у том куту 
Јевропе, у том делу света који до сада није знао за политичке 
слободе. 

Ми се отоманској слободи не радујемо само као прекаљени 
заточници њени на своме огњишту; ми јој се радујемо још и 
зато што свесно осећамо међународну солидарност интереса 
краљевине Србије и Отоманске царевине. Ми знамо да смо чла- 
нови једне међународне заједнице која цела страда, кад је зло 
" којем од њених чланова, која се цела снажи, кад је добро не- 
ком члану њену. А у овом догађају то није за нас апстрактна 
теорија, процеђена мисао из области науке или политике, уда 
љена, без везе с нашим животом, већ то ми осећамо, не може 


1 Мисли у овоме чланку, изговорио је г. Јовановић у народној скуп- 
штини поводом интерпелације г. Стојана Новаковића о стању у Турској. Овде 
су те мисли само прерађене о допуњене. 

боље бити, на делу свакога дана. Краљевина Србија и Отоманска, 
империја нису неки удаљени чланови међународне заједнице, 
растављени дубоким морима и пространим земљама, без непо- 
средних међусобних веза. Ми смо пре свега непосредни суседи. 
Готово четвртина целе наше границе, и кад Босну не узмемо у 
рачун, сучељава се с отоманском; од наших тринаест погра- 
ничних округа, пет их је према Старој Србији. Већ по томе 
многи наши интереси зависе од нашега јужнога суседства. До- 
иста ми врло добро знамо колико је Србија патила и штетовала, 
од досадашњега разривенога, чисто средовечнога стања у су“ 
седној царевини. Без обзира на наше националне невоље, наш 
је политички и културни, нарочито наш привредни развитак 
стално осећао штету од тамошњега стања. 

Сав пространи погранични простор горе је него затворен. 
На великом делу њега насељени су с отоманске стране Арнаути, 
а с њима живимо већ тридесет година на пушци и ножу. Тамо 
се редовно лије крв с обе стране. Пограничнога трговинскога 
и другога саобраћаја нема никако. Њега замењују грабеж и 
кријумчарење. Остала трговина прелази само преко неколико 
тачака. Зато поширок појас наше земље према југозападу, добра 
седмина целе територије државне, и ако већим делом спада у 
најплодније крајеве наше, само животари, у зебњи, без полета. 
Па и иначе Србија и Отоманска живе, у саобраћајном погледу, 
као да нису два суседа.: А колико је ту штете за нас, као и 
за њих, лако се домислити. Не само то, него несређене прилике 
у Старој Србији и Маћедонији бацају Србији на врат сваке го- 
дине по коју хиљаду наших сународника испреко плота, који 
голе душе, неписмени и непросвећени, потиштена духа и роп- 
ских навика падају као тешко бреме Србији, снижавајући кул- 
турни и политички ниво њена становништва и намећући јој 
стално велике материјалне жртве. 

И са те стране дакле ми имамо разлога радовати се дога- 
ђајима који стављају у изглед нове прилике и ново стање у 


реченим пограничним областима суседне царевине. А поред. 


свега тога ми се, као стари заточници солидарности која треба 
да влада међу балканским народима, надамо још да ће уставни 
препорођај Отоманскога царства, ако буде изведен како људска 


1 Треба признати да је томе једним делом крив и досадашњи систем 
наших трговинских уговора који су вештачки упућивали сав наш саобраћај 
на север. 


ПОЛИТИЧКА ХРОНИКА 107 


правда очекује, пресећи туђинско мешање у балканске ствари 
и онемогућити остварење освајачких намера и прохтева који по- 
стоје према лепим областима између Лима и Босфора. 

То су у кратко разлози који ме као грађанина краљевине 
Србије покрећу да честитам смелим прегаоцима који онако срећно 
и умно изведоше своје велико дело и засноваше ново стање у 
султанову царству, и да од срца пожелим да оно донесе сваку 
срећу народима отоманским, као што је било и с другим народима 
у којих су уставне слободе смениле апсолутистички притисак. 

Истина, то ново стање није још утврђено; оно без сумње 
има да прође кроз много искушења, има да савлада много 
тешкоћа. Ипак ја нисам онолико песимист колико неки наши 
политичари у скупштини и ван ње. Доиста политички разви- 
так и културни развитак, па ако хоћете и привредни развитак 
у суседној царевини морају бити извор многим тешкоћама за 
правилно функционисање уставнога апарата. Али баш оно што 
је један од говорника у народној скупштини истакао као главну 
сметњу за одржање новог уставног стања мислим да не постоји 
и да неће бити узрок да пропадне овај покушај отоманске 
уставности. Тај је посланик тврдио, како Турчин седи и ништа 
не привређује, држећи се ваљда познате Драгашевићеве песме 
да раја ради а Турчин се слади. Доиста је то тачно казано за 
Турчина освајача у нашој српској земљи; али има са свим 
другојачијих Турака у својој земљи, као што сведоче много- 
бројни очевици. Турчин је у Анадолији радан, честит, испра- 
ван човек као који му драго други поштен човек на свету. И 
имајући на уму стање и прилике у томе језгру и колевци како 
Отоманске царевине тако и османлискога живља, налазим из- 
весне мотиве за веровање да ће се ово ново стање у царевини 
поред свих тешкоћа које га неминовно очекују, поред свих тр- 
завица и криза које ће се неминовно јавити, ипак одржати и 
завршити консолидовањем новога уставнога реда. 

При томе не заборављам да се уставни покрет није јавио 
у Анадолији него у нашим крајевима: то ипак не би имало зна- 
чити да уставност неће ухватити корена и у Анадолији, где је 
један знатан део земље свакако и у културном и у привредном 
погледу већ до сада изједначен с напреднијим делом јевропске 
Турске. А слобода је крилата и врло прилепчива; она не зна 
много ни за граничне преграде између држава, а камо ли из- 
међу покрајина једне исте земље. А кад и Анадолци једном 

окусе слободу неће је ни они шале потурити, као што нису ни 
други народи пре њих. Људи који је до јуче нису ни желели 
браниће је сутра најодушевљеније. Уз то и саобраћај са старијим 
уставним земљама бива све живљи, и утицај нових мисли из 
Јевропе биваће све јачи, тако да ће се старо време тешко вра- 
тити онакво какво је до јуче било. 

Али да оставим све то на страну; питање о томе ипак може 
имати више апстрактног интереса; за нас је ипак најглавније 
да се задржим на питању како ће се ново уставно стање у 
Турској одазвати на судбину тамошње наше браће:. Мислим да 
је у интересу не само тих наших сународника, него и новог 
реда отоманскога, да се представницима тога реда, како из срп- 
ске скупштине, тако и из српске јавности, поштено и отворено 
каже шта ми мислимо и желимо, јер на крају крајева ми смо 
још и данас најбољи тумачи онога што је потребно нашој браћи 
која су под њиховом влашћу. А ми у том погледу имамо нешто 
за себе што нема свак: ми имамо право да отворено кажемо, 
па да не будемо саслушани с неповерењем. За нас говори не 
само оно што сам већ навео о нашој радости због ове неоче- 
киване промене, него и још један факат: — као што смо ми 
Срби били некада можда најокорелији и заклети душманин 
отомански, исто смо тако ми од берлинскога конгреса на овамо 
били најмирољубивији и најискренији према Турској царевини 
и њеној целокупности. Цело је понашање наше и наших влада 
према Порти било исправније и лојалније од понашања свих 
других влада које су биле у питању. Ја о томе сад нећу опшир- 
није да говорим, али ћу истаћи само једно, да бих посведочио 
своју тврдњу. 

Ми смо сви сазнали како су недавно, пред догађаје који 
су променили политичко стање у Турској, јевропска јавност и 
јевропске канцеларије биле узнемирене услед чета хришћан- 
ских — грчких, влашких, бугарских и српских — које су че- 
товале и узајамно истребљивале и себе и становништво у Ста- 
рој Србији и Маћедонији. Познате су дипломатске представке 
које су тим поводом чињене балканским државама а специјално 
српској влади. Све су балканске државе одговориле најмиро- 


1 Могло би се поставити и друго питање: — шта ће бити, ако пропадне 
и овај покушај отоманскога препорођаја, као Митад-пашин: — Али на то је 
питање давно спреман одговор: да султанову царевину неминовно тада оче- 
кује наставак дојакошњега пропадања. 

љубивије на те представке; све су владе обећале да ће настати 
и сва средства употребити да спрече то четовање. Али шта је 
било; — Место да ја одговарам, нека се узме у оцену само 
овај факат: кад су се чете ових дана на позив младотурски 
стале предавати турским властима у Старој Србији и Маћедо- 
нији, колико се чета, колико војвода и четника бугарских и 
грчких предало, а колико српских! Орпске су се војводе с ма- 
сом четника морале из унутрашњости Србије, где су биле ин- 
терниране, покупити у Београд и одатле ићи на предају, а бу- 
гарске и грчке су готово све биле са својим четама по тамошњим 
планинама и селима, из њих су сишле и из њих се победнички 
предале. Бољега и јачега доказа о мирољубивости и лојалности 
како према Јевропи, тако према Отоманској, ја мислим да не 
треба тражити од овога што су у овој прилици посведочили и 
српска влада и српски патриотски кругови и српски горски 
синови. Ја мислим да у том факту има нов доказ о нашем праву 
да нам жеље буду озбиљно саслушане и да наши погледи на 
питања, која на дневни ред истиче извршени преокрет отоман- 
ски, буду предмет озбиљног државничког претресања и одлу- 
чивања. 

Јер шта ми тражимо 

Тражимо ли за наше сународнике некакав изузетан поло- 
жај или какву превласт; Ми то не тражимо. Познато је да су 
наши сународници до сад у Турској били у горем положају, не 
само од муслимана, него и од Грка, Бугара и других хришћана, 
те је већ по томе природно што наше жеље морају бити смерне: 
ми ћемо бити срећни, само ако се наша браћа могну доиста из- 
једначити с осталим отоманским народностима. 

Али тражимо ли ми штогод друго, што би се косило са 
целокупношћу Отоманске царевине Да не идемо на одвајање 
какве њене области и присаједињење Србији; Апсурдно би било 
и покушати да нам се подметну таке тежње, код показане и 
доказане мирољубивости Србијине, коју јој, поред свега другога, 
и даље категорички намећу колико потребе њеног унутрашњег 
развића, толико, и још више, њено међународно стање. — Тра- 
жимо ли да се од српеких земаља, које би и даље остале као 
саставни део султанове царевине, створи каква аутономна кне- 
жевина са којим чланом српске династије на челу ње, или што- 
год налик на тог Па и до сад је било свакоме познато да је 
међу Србима било најмање присталица, а много. противника, 

предлагане и тражене аутономне Маћедоније, и да смо баш због 
тога морали издржавати свакојаке огорчене нападе од стране 
бранилаца аутономије! — Тражимо ли да се створи каква за- 
себна административна област где ће управа и чиновници бити 
српски» Чак ни то не тражимо, нити смо тражили. 

Ево шта ми тражимо. 

Тражимо пре свега да се престане с оним нечувеним и 
нигде још невиђеним истребљивањем нашега народа у данаш- 
њем косовском вилајету и једном делу битољскога, које је тра- 
јало и траје читавих двеста и више година: оно уништавање 
нашега живља огњем, мачем и пушком, тамничком мемлом и 
сургуном, отимање покретног и непокретног имања, насилно 
одвођење жена и деце, расељавање људи с домаћега огњишта 
и најуривање преко границе, од кад постоји ово склониште срп- 
ско; ми о тражимо да престане. Ако једнакост свих отоман- 
ских грађана неће бити само празна реч, ако она неће бити 
само мртво слово на уставној хартији, ја мислим да ће овај за- 
хтев наш бити прихваћен. 

Неки су говорници у народној скупштини, а поименце г. 
П. Маринковић, истицали сумњу, да ли ће то моћи бити. До- 
иста има много тачнога у ономе што је тада казано о држању 
арнаутском према ономашњем српском становништву и о моти- 
вима такога држања. Збиља пада у очи велика разлика у по- 
нашању Арнаута у Старој Србији — на класичном српском 
земљишту, и у Арбанаској — њиховој колевци. Арнаути су на 
свом огњишту миран, трезвен, радан народ; на српском су див- 
љачни зулумћари. У допуну реченога подсетићу на Арнауте 
раднике по Београду, примерне по вредноћи, умерености и че- 
ститости. Ти су исти људи, кад се врате кућама у несрећну 
Стару Србију, често осиони зликовци. — Нећу даље у то ула- 
зити, али морам поновити да досадашње црно стање треба је- 
данпут да престаде по што по то. Разлоге за то мислим да не 
треба износити. 

Питање је, после свега досадашњега искуства, како то да 
се изведе. Одговор је лак; сама су собом отворена два пута, 
у ствари један, па да то изузетно и по нас тако штетно стање 
престане. То је — да се Срби у погледу ношења оружја изјед- 
наче с Арнаутима: или нико да не нови оружје, него, кад је 
устав дат, да и Арнаути иду распојаси као год и ми овдеи 
остали слободан свет по Јевропи, или да сви носе оружје. Оно 

би прво било озбиљнији лек, али га је прилично мучно извести. 
Ово друго није тешко — довољна је једна општа наредба; али 
би ово на пракси могло донети честу појаву кривичних дела. 
Па ипак не треба заборавити да би слободно ношење светлога 
оружја веома повољно утицало на морал дојучерашњега робља, 
дизало му понос, давало поуздање у себе и свест о својој лич- 
ној вредности, а стим и о својим правима и дужностима. Сло- 
бодно и једнако ношење оружја васпитавало би нове уставне 
грађане у реченим вилајетима. А баш ако би опет настало време 
да суди мартинка, нека суди и једнима као год и другима. 

Али има још нешто што нама Србима може изазвати сумњу, 
још нешто што може бити разлог да са зебњом погледамо у суд- 
бину нашега народа, ако се догађаји у Отоманској буду разви- 
јали баш на основи новога уставнога стања. Неће наш народ 
бити на невољи само у случају, ако покушај уставности по не- 
срећи пропадне, противно мом очекивању, па остане и даље стари 
средовечни неред и разузданост у царевини а с њом и сва доса- 
дашња српска потлаченост. Ми имамо жалосно искуство да се 
у једној земљи могу завести уставни ред и широке политичке 
слободе па да ипак наш народ национално остане потиштен. 
Ми имамо у свом суседству још једну земљу у којој живи део 
нашега народа и која је такође патила под апсолутисмом као 
и Турска, и кад је тој земљи пре четрдесет година синула сло- 
бода, нико је није тако топло прихватио и поздравио као српски 
народ у тој истој земљи и представници народа ондашње кне- 
жевине Србије. Али ми сви знамо колико је големо разочарење 
завладало сваким добрим Србином, кад је видео шта је уставна 
и политички слободна Угарска донела српској народности. То 
је оно што и сад боли свакога Србина, истинскога пријатеља 
сваке среће и пуне слободе маџарскога народа. То је оно што 
сви морамо имати на уму: да и ако се потпуно одржи уставно 
стање отоманско, ако сваком човеку буде ујемчен живот, да ни- 
коме више не суди мартинка, ако свак буде обезбеђен да је само 
он господар свом имању, — треба се опет бојати да Србину 
може доћи у питање његова народност. 

Ако и Турска пође путем да заводи један сасвим центра- 
листички систем са једном господарском народношћу, ако се 
наша браћа буду признавала само као људи, који имају пуна и 
једнака политичка права, али не као Срби (а други не као Грци 
и не као Бугари, Власи, Јермени итд.), него сви само као Ото- 

мани, — онда је несумњиво да се ни као Срби ни иначе немамо 
шта сувише много радовати промени која је настала у Турској. 
Права је она слобода која је једнака за свакога, која сваком ч0- 
веку носи са собом признање свега човечанскога у њему, која 
дакле носи са собом и признање његове народности. Та слобода 
има да призна слободног човека са свима његовим природним 
особинама које он рођењем доноси на свет. Као што признаје 
право на живот слободан свакоме човеку рођеном од мајке, тако 
мора права слобода да му призна са животом и органе и функ- 
ције тога живота, и то и материјалног и интелектуалног под- 
једнако; мора му признати матерњи језик и све његове друге 
гародносне особине. 

Турци неће ни пола посла учинити, ако Србима не при- 
знају и у народносном погледу једнакост не само с осталим 
хришћанским народима, него и е Османлијама. То је знаменито 
питање, и од решења његова зависи како судбина и одржање 
нашега народа у Отоманској царевини, тако и држање наших 
грађана краљевине Србије и остале српске земље према новом 
стању и приликама у нашем суседству. Не само то, од тога ре- 
шења зависи у основи успех целога новога стања. 

Напредни синови отомански тачно су увидели да је зло 
стање њихове отаџбине и рапидно њено корачање у сусрет рас- 
паду и коначној пропасти истицало поглавито из принципа на 
ком је почивао цео стари државни систем у њој. Зато они нису 
војевали противу које било личности, нити тражили њену про- 
мену, него противу застарелога; и за данашње време убитачнога 
начела. А начело беше: насиље, господарство човека над другим 
човеком. Место тога они прогласише као начело слободу људима. 
Они треба да прогласе и слободу народностима. Ако то не ураде, 
слобода ће у њиховој отаџбини бити наново сахрањена. Отоман- 
ско господарење над другим народностима одржавало би се 
само силом, а сила би угушила и политичку слободу. Отоман- 
ству би за његово одржање била у ствари потребна већа сума 
насиља од оне којом се за своје циљеве служио стари систем. 
До сад су потпуно бесправни били у политичком погледу само 
немусломани, ђаури; њима би се сад придружило и велико мно- 
штво неотоманских муслима: Арбанаса, Срба и Бугара, Курда, 
Арапа и других. Сви су ти муслимани до сад били у главном 
свесни само своје заједничке превласти над хришћанском рајом 
и осећали се различни од ње а солидарни међу собом и са сво- 

јим једноверцима Отоманима. Али не би много прошло, а под 
утицајима новога доба и просвећености, па бимн у њих настало 
национално буђење, као што је већ настало у једног дела Арапа, 
које би их одвело у опозицију према господарству отоманске 
народности. То би међу тим неминовно морало донети разно. 
врсне репресивне мере. Како су пак неке од тих народности 
културније од отоманске, оне не би могле бити лако савладане: 
настала би љута борба, која би донела најпре употребу још 
оштријих мера а затим залазак сунца слободе и поновни васкрсе 
насиља и свих неправда с њим скопчаних. А повратак на старе 
путеве, по тачном уверењу добрих и умних Отоманаца, значио 
би за њихну отаџбину повратак оних истих зала којих се она 
с оволиком муком покушава отрести. 

Да бих и најмање припомогао да све то не буде, сматрам 
за дужност изнети шта ми очекујемо од нове отоманске влада- 
вине, у погледу слобода српске народности, разуме се под по- 
годбом да се те слободе најтачније сложе с интересима и с нај- 
пажљивијим обезбеђењем целокупности царевине. 

У том је погледу г. Стојан Новаковић с другим говорни- 
цима у народној скупштини довољно јасно изнео да је потребно 
да се српском народу обезбеди слободно развијање његова цр- 
квенога и његова просветнога живота. А ако му се хтедне то 
обезбедити, мораће се одступити од оштре примене начела цен- 
трализације и приступити начелу аутономије како црквене, тако 
и просветно-школске. То су у осталом стари и познати захтеви 
српски, довољно наглашавани у току последњих двадесет и не- 
колико година. 

да цело то време Срби су тражили да им се призна засебна 
црквена аутономија, онако исто као што се признаје Грцима, Бу- 
гарима, Јерменима и другима. Ми смо до пре стотину и педесет 
година имали то право, па нам је фанариотским интригама не- 
праведно одузето. Какав разлог могу Отомани имати да Србима 
то право не вратез Сами се они, као муслими, не могу мешати 
у хришћанске црквене и верске послове, па зашто да онда фа- 
воризирају Грке и Бугаре да нам се они мешају: Зар да Срби 
једини међу отоманским хришћанима не уживају ни под новом 
владавином потпуну слободу верске савестиг Зашто да они 
остану духовно робље грчког патријархата и бугарског јексар- 
хата2 Ако напротив отоманским Србима буде враћена црквена, 
самосталност, цариградски ће државници актом велике политичке 

мудрости повратити и учврстити црквени мир знатном делу сво- 
јих грађана и пресећи, на велико добро целе своје државе, из- 
вор многих смутња и трзавица у три вилајета о којима говоримо. 

Безразложно би било замишљати да се у препорођеној 
Отоманској може ислам одвојити од државе. Он ће природно 
— а додаћу: и праведно — остати државном вером, али свим 
осталим признатим вероисповестима треба дати једнакост и са- 
мосталност. Тим ће се, према приликама, најближе примаћи 
идеалу модерне државе која веру сматра интимним предметом 
човечје савести и према томе узима да се она не сме мешати 
у то, а свакој цркви ипак указује потребну спољашњу заштиту. 
У свему томе видим разлоге због којих се може надати да ће 
у најкраћем року престати запостављеност и неправда коју ото- 
мански Срби трпе од укидања пећске патријаршије 1766. год. 

Мутнији могу бити изгледи — и због тога се предмет може 
чинити тежим — на повољно решење питања о просветно-школ- 
ском самоуправи српској. Пробуђени отомански националисам 
може најпре пасти у искушење да школу и целу просвету узме 
што потпуније у своје руке па да тим средством делује на ши- 
рење своје народности. Али исто тако отомански државници не- 
мају повољнијег средства у руци да нову владавину задахну 
духом напретка и посведоче своју љубав према људској слободи 
а уједно да стеку својој отаџбини непоколебљиву љубав и пре- 
дану верност свих просвећених наших сународника. Централној 
државној власти биће довољно, ако се постара да се у школама 
негује у потребној мери дух и знање подесно за одржање мо- 
ралнога јединства међу свим отоманским грађанима, ако у сво- 
јим рукама задржи право надзора над школским животом, а 
иначе да српске школе остави народном старању, да их оно 
организује и одржава, како најбоље могне и умедне. 

На послетку, као треће поље на ком би се могао развијати 
национални живот наших сународника у Отоманској, да споме- 
нем потребу да се изведе колико толико широка месна само- 
управа административних јединица на које је подељена царе- 
вина. Ако би се сматрало да је, из извесних разлога, много дати 
ту слободу целим вилајетима, довољно би било задржати се на 
санџацима (окрузима) или дајбуди на казама (срезовима). Јер 
царевина је голема и врло пространа. У њој има крајева жар- 
ких као Судан, студенијих него што је Балкан; водоплавних 
као Мисир, сушнијих него Сахара. У њој има крајева где људи 

још живе потпуно скитничким пастирским животом; има дру- 
гих са чисто ратарским становништвом; има трећих са врло 
развијеном градском привредом: занатима, трговином и лепим 
почецима фабричке индустрије. И те и културне, исто као и 
верске и народносне прилике свуда су друкчије. Друкчије су у 
Арабистану, у Месопотамији, друкчије у Курдистану, друкчије 
на Ливану, на јегејским острвима, а друкчије у Старој Србији 
и Маћедонији или у Арбанаској. Свим тим земљама управ- 
љати преко једног истог административног система и чинов- 
ништва, то по моме дубоком уверењу може довести до великих 
незгода. 

Ја сам још пре неколико година, расправљајући у „Делу“ 
(књига 31) о евентуалном остварењу предлога о маћедонској ау- 
тономији, исказао своје мишљење да би и тај, сразмерно мали, 
део Отоманеке царевине ваљало организовати по начелу сасвим 
широке месне самоуправе, и показао сам у главним потезима 
како ја то замишљам (на истом м., стр. 34 и 85). То је могао 
бити једини начин да се избегну стални сукоби између маће- 
донских народности. Све то вреди у много јачој мери за целу 
царевину, која би се на тај начин најуспешније отресла бриге 
да одлучује и пресуђује многобројне и бескрајне ситне и крупне 
распре и трвења између оноликог мноштва најразличнијих и 
често противних па и непомирљивих чинилаца и интереса по 
разним вилајетима. Ти су чиниоци и интереси до сад често 
били сједињени у страху, а сада би, невични слободи, ако се 
разумно не среде, могли изазивати разноврсне врло непријатне 
заплете, па и нереде, са штетом својом и општом. Као што по- 
казује искуство англосаских и других неких држава, њих је 
најбоље оставити саме себи, разграничити их и обележити им 
поље кретања, па ће они свршавати понајбоље своје послове, 
без главобоље представника централне администрације. 

Као пријатељ слободе и напретка отоманскога, а уједно 
као Србин чијем су срцу блиски његови национални интереси, 
понављам своје интимно уверење да баш интерес напретка Ото- 
манске империје, њен правилан развитак, избегавање трзавица 
које тај развитак могу успоравати па могу и омести, да све то 
тражи од људи који заснивају ново стање у својој отаџбини 
да имају на уму ове жеље и ове наше погледе и да у инте- 
ресу свом, а не само у интересу нашем, у интересу дакле и це- 
локупне Отоманске царевине и посебице здравог напретка осман- 

лискога становништва њеног, треба да воде рачуна и о овим 
потребама српскога развитка. 

Ако све то буде, онда неће бити ниједнога честитога Јев- 
ропљанина који ће зажалити што је реформна акција великих 
сила престала. А специјално ми Срби, поред све наше захвал- 
ности доброј вољи, коју је већина великих сила имала да по- 
могне Маћедонији и Старој Србији, немамо разлога да зажа- 
лимо за начином на који су се реформе у њима изводиле. И 
баш због тога свраћамо пажњу на последњу ноту руске владе 
која посведочава да Јевропа неће изгубити из вида догађаје 
на Балкану нити дићи руке са судбине балканских хришћана, 
и после прокламовања устава у Отоманској царевини. 

Ми Срби морамо бити захвални Русији на готовости с ко- 
јом она прва излази с изјавом да ће пратити будним оком раз- 
витак догађаја у досадашњим реформним вилајетима. Али све 
наше жеље имају ипак само један циљ — да се прилике бал- 
канске тако развијају како неће дати повода да велике силе 
од пажљивога посматрања пређу опет у активно уплетање какво 
беше ово прошло. Верујући да на Балкану има елемената с по- 


моћу којих се може најпоузданије наћи лека домаћим невољама, | 


ми остајемо верни начелу: Балкан Балканцима. 


Љ. Јовановић. 


кесе 


ПДРИРРТИТУУР УУШЛИР Ј 


УМЕТНИЧКА ХРОНИКА 


Поводом прве Изложбе Српског Уметничког Удружења. 


Српско Уметничко Удружење основано је 23. маја 1907. г. 
Циљ удружења је: а) неговање уметности у српскоме духу и 
6) узајамно морално и материјално потпомагање као и зајед- 
ничко излагање својих радова. Побуде чланова за остварење 
једног локалног удружења поникле су специјално из искрених 
националних осећаја, са жељом да у својој Отаџбини што више 
раде на облагорођавању укуса и љубави према српској народ- 
ној уметности. Покушај таквог једног удружења, постигнут је 
на задовољство свију чланова обилним одзивом старијих и мла- 
ђих колега, чији је труд осведочила и прва њихова изложба, 
која је најискреније примљена од стране грађанства давши им 
полет да и даље истрају на својим уметничким подузећима. 

Заступљена скромним бројем својих чланова, прва изложба 
Српског Уметничког Удружења дала је нашој публици дело 
свог једногодишњег рада — у две-стотине разноликих примерака, 
који носе у себи чисто национални карактер и то у свима умет- 
ничким правцима: историском као и црквеном сликарству, пор- 
третима, пејзажима, скулптури, цртежима и т. д. 

„Орпско Уметничко Удружење“ приређиваће и у будуће 
своје изложбе, почетком лета сваке године, а по могућству из- 
лагаће своје радове — колективно и на страни. 

Прва изложба „Српског Уметничког Удружења“, поред ве- 
ликог интересовања у грађанству, пропраћена је и у јавности 
са неколико симпатичних приказа, од којих се на жалост — на- 
рочито одваја приказ г. Ћурчина, који је штампан у 179. бр. 
С. Књижевног Гласника, а који јасно казује смер пишчев, којим 
се желело да што више нашкоди моралном угледу „Српског 

Уметничког Удружења“. Ми би доиста равнодушно могли прећи 
преко критике г. Ћурчина, да нам је он приказао само своје 
утиске са прве изложбе „Српског Уметничког Удружења“ бев. 
других тенденција. Али пошто је он у много опширнијој форми 
представио српској читалачкој публици, врло нетачно, постанак. 
Српског Уметничког Удружења и његов будући рад, и то све 
пристрасно у корист друштва Ладе, ми сматрамо за дужност да 
његове изнете информације, добивене од пристрасних фактора, 
не само одбијемо од Српског Уметничког Удружења, но да их 
и утврдимо, да су исте посве тендециозне. 

Из унапред побројаних тачака, узетих из правила Српског 
Уметничког Удружења, јасно се провиди циљ као и постанак 
истог. Стога су недостојне клевете г. Ћурчина, када тврди, да 
је Српско Уметничко Удружење постало само увпр- 
кос Лади. Што се тиче његове жеље, да би корисно било, да 
се сви југословенски уметници удруже те да заједнички раде, 
ми и сами гајимо а несумњиво је, да томе циљају и то исто 
желе и сви други југословенски уметници. Само је питање, када 
и на који се начин може постићи то зближавањег% Јер, није 


довољно само да се национално политички интереси удруже, већ 


да се и код уметника задобије нужна колегијалност и међу- 
собно поверење, без којих се ни у једној културној установи не 
може ићи напред. 

Прва југословенска изложба, која је била 1904 год. код 
нас у Београду, оставила нам је пример, једног кратког успеш- 
ног рада Југословенских Уметника и то за време док су истом 
руковали њени прави иницијатори — наши млађи просветни 
људи. Стога доцније, када су исту прихватили наши уметници 
који у ствари нису ни из ближе посвећени били самој идеји, 
ствар је пошла у назад и за две-три године рада дошло се до 
великог цепања и распадања на штету исте. 

Незадовољство Ладиних чланова, како код Срба, тако и Бу- 
гара, Хрвата и Словенаца, долазило је из неповерења према — 
истакнутим њеним коловођама, који су поверену им заједничку 
ствар експлоатисали на. разне начине а у корист својих личних 
прохтева, као и због рђавих статута, који појединцима иду у 
прилог а другима су од штете. Из ових узрока дакле одстра- 
њени су из Ладе наши најбољи уметници: г. г. Буковац, Ви- 
довић, Јовановић, Мештровић, Медовић и други. 

Стога није довољно само рећи, да су Српско Уметничко 

Удружење као и Удружење далатинских уметника у Спљету, 
постала уз пркос Лади, но треба са мало више воље информи- 
сати се од једне — као и друге стране југословенских уметника 
и тада извући конзенквенце. У противном боље је и не писати 
о тим стварима које г. ћурчина површно интересују, а чије пи- 
сање јасно показује, не само нама, но и неизантересованој пу- 
бдици, да су њему претежнији интимни односи са члановима, 
Ладе од истине. Ако ништа друго чланови Српског Уметнич- 
ког Удружења као и чланови Далматинског Удружења у Спљету, 
најмање су заслужили од г. ћурчина, да за свој труд буду кле- 
ветани. Стога ми и сами искрено желимо, да у друштву Лади 
престану лични интереси појединаца, те ако би се могло доћи 
до заједничког рада — за који не сумњамо, да би био од кори- 
сти Српској идеји као и Српској уметности. Ми верујемо и убе- 
ђени смо још и у то, противно тврђењу г. Ћурчина, да би сек- 
ција српских уметника, са члановима Ладе, као и са члановима 
Српског Уметничког Удружења и неутралним члановима Пајом 
Јовановићем, Буковцем и другима била најјача и најбоља група 
од свију југословенских уметника, којој ни група Хрвата, Бу- 
гара ни Словенаца не би била равна. Што се пак тиче јачине 
чланова — који доминирају данас у Лади, ми искрено жалимо 
за. онима који нису у њој. 

Зато нека се не плаши г. Ћурчин, да ће уметничко удру- 
жење у Спљету као и Српско Уметничко Удружење пропасти 
без Ладе! 

И вероваће нам да југословенској идеји као и југословен- 
ском народу, и једни и други наши уметници — припадали они 
Лади или којој другој уметничкој групи, — послужиће увек 
корисно, само сваки на свој начин. 

Прва изложба Српског Уметничког Удружења пожела је 
морални и материјални успех више и боље но и једна друга 
дотадања локална српска изложба. А да ће чланови Српског 
Уметничког Удружења и у будуће давати све боље изложбе у 
то нека ни најмање не сумња г. Ћурчин, јер где су младости 
воља, зацело биће и већег успеха. 


Милан А. Миловановић. 

План Крагујевца са околином. По уџбеним радовима 
приправника за ђенералштабну струку из 1890. године, 
састављен у географском одељењу Главног Бенералштаба. 
Размера 1:25.000. Цена један динар. 


План околине Алексинца. Размера 1:25.000. По радо- 
вима приправника за ђенералштабну струку и слушалаца 
Више Школе Војне Академије из 1901. год. Израђено 
у Географском Одељењу Главног Ђенералштаба 1904. 
Цена 1. динар. 


Наша, на брзу руку и несавршеним инструментима рађена, 
специјална карта 1:75.000 већ је готово неупотребљива. Она је 
врло нетачна, реамбулација је вршена за све време само је- 
данпут, и то само на неколиким листовима. Зато је Географско 
Одељење Гл. Генералштаба, има више година, почело велики 
посао, израду нове специјалне карте Србије у размеру 1:25.000. 
Посао је овај енергично и пажљиво вршен, најсавршенијим ме- 
тодама и инструментима, тако да ће ретко која земља имати 
тако тачну карту, само, разуме се, ако се пажљиво одржава еви- 
денција. Тријангулација је већ довршена и сад се чине топо- 
графска снимања. Од коликог је значаја овај рад није потребно 
овде говорити; напоменућу само то: да смо ми једина држава 
на Балканском Полуострву, која има у своме издању специјалну 
карту своје земље. 

Као пробни листови, као претходни радови те нове карте 

издата су ова два плана, који су технички врло добри. Гео- 
графско Одељење, издајући ове ђачке, приправничке радове, 
несумњиво је имало за циљ, да проба како би технички изгле- 
дале публикације те нове карте. Сваки други циљ био би бесми- 
слен, јер ови планови имају погрешака, нису довољно тачни. 
План Крагујевца је у неколико тачнији него специјална карта 
1:75.000, али то није довољно. План Алексинца је много гори: 
он је тако нетачан да се не може ни са толико користи упо- 
требити са колико специјална карта! На овом се плану лепо. 
огледа поузданост и савесност приправника који су га радили! 

Оба су плана израђена у осам боја: црна за куће у се- 
лима и мање важне у варошима, за цркве, колибе, бунаре, ци- 
глане, парне млинове, воденице, мостове, гробља, утврђења, 
споредније путове, железничку пругу, јаруге, у плану Алек- 
синца за поједино дрвеће и винограде, за песковиту обалу, но- 
менклатуру и у плану Крагујевца за висинске коте; плава за 
реке, баре и њихова имена; црвена за главне путове, веће 
зграде, цркве у варошима и у плану Алексинца за висинске 
коте; мрка за изохипсе и стење; сивкаста у плану Алек- 
синца за шуме; жућкасто-мрка у плану Алексинца за вино- 
граде; затворена-зелена за баште, у плану Крагујевца за 
поједино дрвеће и винограде; отворено-зелена за ливаде у 
плану Алексинца и шуме у плану Крагујевца. 

Детаља нема довољно ни у једном ни у другом плану. 
Унето је прилично географских објеката, особито падају у очи 
села: у њима је готово свака кућа означена, и за студије о на- 
сељима ови планови могу врло лепо послужити, али је размер 
и сувише велики и због тога су оба плана у неким деловима 
празна. 

Изохипсе, извлачене у плану Крагујевца на 10 и плану 
Алексинца на 5 м., пружају прилично детаљну (али не и са- 
свим тачну) представу терена, и ако су местимице, особито на 
плану Алексинца, сувише шематски израђене. 

Техничка је израда плана Крагујевца готово без замерке. 
Боје су врло укусне и финим растером израђене, а слова су 
правилна и на неким местима тако лепа као да су резана на 
камену, ма да су и један и други план фотолитографски ра- 
ђени. Једино нису добре изохипсе: дебље су него што би тре- 
бало и боја, којом су представљене, неукусна је. Техничка из- 
рада плана Алексинца изостаје иза техничке израде плана Кра- 

гујевца : боје су укусне, растер је вешто изведен, али слова нису 
лепа, прилично су неправилна и изохипсе су такође пуније. 


Радоје Дединац. 


0 слободи воље, моралдној и кривичној одговорности, од 
Др. Бранислава Петронијевића. Београд, 1908. Цена 2 д. 


Исцрпност предмета, јасност и концизност стила, отмена 
озбиљност и логичка повезаност асерција, ето то је у главном 
физиономија овога дела, чију ћемо садржину да изложимо. 

__ Поред увода у коме писац истиче енормну важност проб- 
лема слободне воље, цело дело има три одељка. Важност и те- 
жину истога он утврђује износећи на први поглед нерешљиву 
антиномију у којој се људски ум пред проблемом слободне воље 
налази. Ако бацимо поглед на колосалну и узвишену реалност 
што се пред нама простире и над нама уздиже, онда, имајући 
на уму да је закон узрочности свеошшти закон који важи за 


ту реалност, а сем тога и то даје и сам човек један део у тој. 


гломазној згради што се зове свет, учини нам се неопходно 
признати да исти закон нужним начином важи и за радње чо- 


векове, онда нам изгледа нужно признати немогућност спонта- | 


них промена у тој реалности, дакле апсурдност индетермини- 
стичког тврђења слободне воље. Али ако се пак обазремо на, 
један други део у тој реалности, наиме на поље моралности у 
коме се човек као практично биће креће, онда се срећемо са 
феноменима који нам са гледишта детерминистичког изгледају 
потпуно апсурдни и необразложени, онда нам цео наш морални 
живот са тог гледишта изгледа луд и бесмислен и то је оно 
што нас нагони да признамо спонтанитет вољних промена, који 
би нам и те појаве у реалности учинио јасним и схватљивим. 

Изневши на тај начин проблем и утврдивши његову како 
теориску тако и практичну важност, писац прелази на трети- 
рање истога. У првом делу писац, давши дефиницију слободне 
воље (као радње која је сама себи узрок, која сама од себе по- 
чиње. В. и. дело стр. 12) третира проблем слободне воље са чисто 
теориског гледишта, у друга два дела пак са гледишта прак- 
тичног. Стојећи на гледишту реалитета свести, писац утврђује 
факат слободне воље, уништивши при том контрааргументе де- 

терминиста. У првом одељку првог дела писац показује апсурд- 
ност детерминистичких покушаја да се факат слободе у свести 
огласи за илузију. 

Ну пре тога писац третира појам илузије, и долази до ре- 
зултата да се илузија може састојати само и једино у неконгру- 
ирању објекта опажања и ствари ван нас (в. и. д. стр. 18—22). 

Да се слобода воље огласи загилузију има у главном че- 
тири покушаја. Први и најважнији јесте Спинозин. Спиноза 
тврди да илузија слободе постаје отуда што ми нисмо свесни и 
узрока који детерминирају наше вољне радње (види и. дело стр. 
28—88.). Да је ово тврђење Спинозино нетачно види се већ и по 
томе што има у нашој свести промана чијих узрока нисмо свесни, 
па ипак се ми у тим моментима не осећамо слободни, што би 
било нужно да је Спиноза у праву. Спинозино је тврђење дакле 
немогуће. Други покушај пак избегава извесне тешкоће Спино- 
зиног покушаја, али је ипак немогућ. Ту се тврди дг илузија 


"слободе не постаје отуда што су узроци вољних радњи ван нас, 


већ што су у нама само као нејасни и несвесни. Ово је тврђење 
такође немогуће. Немогуће је замислити да је нешто у свести, 
а да га при том нисмо свесни. „Бити у свести, а не бити са- 
држај свести значи исто што и бити и не бити садржај свести, 
а. то је очевидно противречно и немогуће.“ (в. и. дело ст. 35). 
Трећи се покушај састоји у тврђењу релативно несвесних уз- 
рока. Релативно несвесни садржаји свести постоје (пример за 
то јесу преставе асоциране за речи у говору и при читању) али 
је немогуће да су узроци наших слободних вољних радњи ре- 
лативно несвесни, јер као што се ти релативно несвесни садр- 
жаји у наведеном примеру са преставама везаним за речи ипак 
манифестују у свести, исто би се тако и релативно несвеени уз- 
роци вољних радњи морали на неки начин документовати у 
нашој свести и то на тај начин што се ми у моментима тих 
вољних радњи не бисмо могли осећати тако слободни, као што 
се фактички осећамо. Дакле и овај је покушај немогућ. Четврти 
се покушај састоји у тврђењу да се ми осећамо слободним не 
ва то што су ти узроци ван нас или у нама само као несвесни, 
већ на против они су у нама, а илузија слободе постаје услед 
њихове узајамне борбе, те се нама чини као да можемо следо- 
вати овом или оном, међутим ми нужним начином следујемо 
најјачем мотиву. И ово је тврђење нетачно. У случајевима борбе 
међу мотивима, ми бисмо се осећали исто тако пасивни, као у 

случајевима просте сукцесије садржаја свести асоцираних међу 
собом. На тај је начин у главном писац оборио све покушаје . 
детерминиста да се осећање слободе огласи за илузију, према 
чему је исто тако нужно признати апсолутну тачност става: 
ја се осећам да сам слободан, дакле слободан сам, 
као што је то случај са славним Декартовим ставом: ја сам 
свестан да постојим, дакле постојим (сос бо егоо зшт). 
После овога писац прелази на третирање позитивних де- 
терминистичких аргумената, који су много важнији. Први доказ 
против индетерминизма изводе детерминисте из свеопште важ- 
ности закона узрочности. Тај доказ има две своје форме: ин- 
дуктивну и дедуктивну. У првој форми изводи се да закон уз- 
рочности пошто важи за све појаве у природи мора исто тако 
важити и за духовне појаве, пошто је и дух само један део це- 
локупне реалности као и природа. Овај доказ пада чим се увиди 
енормна разлика између несвесне природе и свесног духа, из. 
чега опет јасно следује да оно што важи за несвесну природу 
ни у ком случају не може важити за свесни дух. Дакле први 
доказ у индуктивној својој форми не вреди. У дедуктивној форми 
својој исти доказ је писац формулисао: „Несумњиво је, да све 
што замишљамо да постоји, мора имати (довољног) разлога за- 
што тако постоји, а не друкчије. Према томе ми морамо и сва- 
кој промени, која се дешава, тражити разлог који чини те се 
она дешава, а тај разлог може бити очевидно само у другој јед- 
ној промени, која јој претходи. Из тога излази да се промена 
којој не предходи као разлог никаква друга промена, неда за- 
мислити, безузрочних промена дакле нема, слобода воље не по- 
стоји“ (види и. дело стр. 50—51). У овој форми исти аргуменат 
садржи две заблуде. Прва што се мисли да све оно што је раз- 
лог нечега, мора лежати ван њега. Међутим као што је нужно 
признати у Логици и Математиди саморазлоге, тако је исто нужно 
признати у домену реалности спонтане промене т. ј. промене које 
почињу саме од себе, које су узрок себи. Друга је заблуда у 
томе што се спонтана свесна промена меша са несвесном про- 
меном, за коју се у правом смислу може рећи да постаје из ни- 
шта. Међутим спонтана је промена могућа само као свесна и 
само у свесном бићу могуће су спонтане промене. Свесни дух не 
само што егзистира, већ је он и свестан те своје егзистенције, он 
дакле зна за своју способност почињања промена и према томе 
у стању је да их почне. Дакле доказ детерминистички из прин- 

ципа узрочности нема вредности (в. и. дело стр. 47—62). Отуда 
се не може признати апсолутна тачност закона козервације енер- 
гије, који стоји у тесној вези са законом узрочности. Само што 
треба имати на уму при том да је смањивање апсолутне вред- 
ности закона конзервације силе минимелно, док принцип сло- 
боде добија услед тога неоцењиву важност за практички живот 
човеков. 

Сем овога детерминисте се, да би утврдили тачност своје 
доктрине, позивају на факта моралне статистике. Утврђено је 
на име да је број извесних људских радњи с године на годину 
сталан, што не би било могуће да постоји слободна воља. Ме- 
ђутим кад се дубље размишља, увиђа се да морална статистика, 
не говори ни у колико у корист детерминиста. Слобода воље 
се иначе манифестује у врло малој мери, те отуда изгледа да 
је и људски живот исто тако детерминиран као и сва природа. 
Ма колико дакле био мали домен у коме се манифестује људска 
слобода, ипак то у принципу ни у колико не говори против сло- 
бодне воље. Све што се из факата статистике може да изведе, 
то је да је домен спонтаних промена минималан, али никако да 
њих у опште и нема. 

· У друга два дела писац третира исти проблем са практичне 
стране његове испитујући у главном појам одговорности, и то 
у првом одељку појам одговорности у опште и појам моралне 
одговорности, док је трећи одељак посвећен искључиво кривич- 
ној одговорности. 

Као при решењу проблема слободне воље, тако и у одредби 
појма одговорности постоје два супротна гледишта: детермини- 
стичко и индесерминистичко. Детерминисте тврде да је субјект 
одговоран стмо за радње које су нужни продукт карактера ње- 
говог, а да за спонтане радње, и кад би их било, ни у ком слу- 
чају не може то бити, пошто су такве радње сасвим случајне, 
а за оно што се дешава случајно нико не може да буде одгово- 
ран. Индетерминисте пак тврде да се субјекат ни у ком случају 
не може да учини одговорним за радње које су нужни продукт 
његовог карактера исто онако, као што се ни организам не може 
да учини одговорним за физиолошке процесе који се у њему 
дешавају и које су нужни продукт његов. Отуда детерминисте 
веле да је одговорност могућа само са њиховог гледишта твр- 
дећи да је момент сопствене продукције битан појму одговор- 
ности, док индетерминисте тврде обратно да је одговорност мо- 

гућа само са њиховог гледишта и да је момент случајности 
битан појму одговорности. | 

__ Логичком анализом појма одговорности писац утврђује да 
детерминисте имају право кад у појму одговорности на супрот 
индетерминиста тврде примарност момента сопствене продук- 
ције над моментом случајности, а психолошком анализом суб- 
јекта утврђује да се и једни и други разликују у одредби суб- 
јекта т. ј. детерминисте и индетерминисте кад говоре о субјекту 
не подразумевају у том случају једно и исто. Први у том слу- 
чају говоре о емперичном ја (скуп сталних слика сећања, ин- 
телектуалних и емоционалних наклоности) док индетерминисте 
мисле у том случају на чисто ја, на сам моменат свесности, на 
формално јединство свести и у овом су случају индетерминисте 
у праву. Али као што је још напред речено спонтане промене 
свесног духа не смеју се сматрати за случајне, већ за прави 
продукт његов, из чега јасно излази да је истина, као што 
тврде детерминисте, да је момент сопствене продукције битан 
појму одговорности, али тај се појам тек на индетерминистич- 
ком становишту појанљује у пуној светлости. 

Резултат који писац после овога изводи, овај је: „Детерми- 
нисте..., индентифицирајући погрешно свесни субјект са садр- 
жајним ја и узимајући сасвим правилно да је момент сопствене 
продукције примарни момент у појму одговорности, закључивали 
су да је одговорност свесног субјекта могућа само на њиховом 
становишту. Индетерминисте пак, узимајући са свим правилно, 
да је чисто ја примарни момент у свесном субјекту, и узимајући 
погрешно, да је момент случајности примарни момент у појму 
одговорности, закључивали су обратно да је одговорност свесног 
субјекта могућа само на њиховом становишту“ (В. и. д. стр. 108.) 

Детерминисте дакле греше што под субјектом разумеју 
искључиво емпирично ја, а индетерминисте пак што у појму 
одговорности сматрају да је момент случајности битан, а не мо- 
мент сопствене продукције. 

Потпуна одговорност дакле могућа је тек на индетермини- 
стичком становишту, али је нетачно тврдити да је одговорност 
немогућа на детерминистичком становишту из узрока што је не- 
могуће утврдити који је од бесконачног броја узрока у једном 
каузалном низу прави продуцент дате промене. Може се рећи 
прави је продуцен цео тај низ, према чему на њега пада цела 
одговорност, а пошто је тај низ сума бесконачно многих узрока, 

то значи да на сваки од тих узрока пада извесан део потпуне 
одговорности целог низа. Дакле одговорност је могућа и на де- 
терминистичком становишту, само што та одговорност није ап- 
солутна, већ делимична. 

Према томе имамо две врсте одговорности: потпуну инде- 
терминистичку и делимичну детерминистичку. Отуда излази да 
је свесни субјект двоструко одговоран и то „својим чистим ја 
као становник духовног, а својим садржајним ја као становник. 
несвесног материјалног света,“ 

Прелазећи на одредбу појма моралне одговорности писац 
утврђује могућност њену искључиво на индетерминистичком 
становишту. То долази отуда што морални ред ствари не пада 
уједно са природним редом ствари. Утврдивши то писац пока- 
зује даље да се и основни унутрашњи морални феномени све- 
сти дају схватити само на индетерминистичком становишту. 
Четири су таква феномена која писац расматра: осећање греха 
(одн. заслуге), осећање кајање (одн. моралног задовољства), осе- 
ћање дужнотти и савест (види и. д. стр. 121—182). 

У трећем одељку писац третира појам кривичне одговог- 
ност. Излагање тога одељха ми због његове стручности изостав- 
љамо у овом случају. 

Важност овога дела није само у томе што је стручњацима 
пружен један извор мисли, већ је оно од интереса и за ширу 
публику. Нема ниједног питања о коме се више код нас говори 
почев од матурантских друштава, па до најотменијим салона, 
него што је питање о слободи па ипак се ни о чему погреш- 
није не суди до ли о истоме. Из свега се види колика је добит 
за српску књижевност од овог дела. 


Ник. М. П. 


БЕЛЕШКЕ 


Земљорадничка задруга у селу Ради- 
чеву. — Као 4 свеску „Књига Народ- 
них Новина“ штампао је Ж. О. Да- 
чић „Земљорадничка Задруга у 
селу Радичеву“. Проста прича из 
живота нашега народа. Београд. Из- 
дање уредништва „Народних Новина“ 
1908. год., у 80, стр. 80. Цена 0,20 дин. 
— У овој књизи прича се како је село 
Радичево било на врло рђаву гласу 
са рђава живота својих сељана. Мало 
се радило, много се пило, коцкало, сва- 
ђало па и тукло. То је тако трајало 
док у том селу није постао учитељ 
некакав Миливоје, млад човек, који је 
пошао у народ са најлепшим идеалима 
и жељама за народ и његово добро. 
Видећи такве људе, предузме да их 
уреди. То је учинио оснивањем Зем- 
љорадничке Задруге. Скупљајући нај- 
пре само добре и уредне људе, дајући 
им свакојаке паметне савете, успео је 
да их научи раду, уредном животу и 
штедњи, тако дасу ти људи брзо по- 
стали добри домаћини. Мало по мало 
у Задругу су улазили и други, пошто 
су се оставили неуредна живота, тако 
да је учитељ успео да цело село по- 
врати на добар пут живота. 

Прича је написана врло лепим јези- 
ком у простим народним стилом, тако 
да је свак може лако читати и разу- 
мети. Стога је ми најтоплије препору- 
чујемо свакоме не само да је прочита, 
него и да је растура у народ, који ће 
из ње извући врло корисних поука. 


ЧИТУЉА 


Софија — Цоца Ђорђевић. — После 
десет година рада, напредовања и 
стварања у Народном Позоришту, 26 
овога месеца умрла је Софија — Цоца 
Ђорђевић, у 28-ој год. Сувише рано, 


Ј 


пре но што је дала све оно што је 
могла дати и што се очекивало од ње. 
Њена каријера била је каријера једне 
младе велике глумице и уметнице; 
ишла је све на више, брзо и лако; 


„али физичка снага њена била је мала 


да је изнесе. на висину којој је тежио 
њен дух. Њене симпатије и тежње 
биле су веће од животне снаге њене. 
Ми смо били већ поодавно знали да 
је слаба, али смо је ипак гледали у 
њеним великим улогама. Воља за жи- 
вотом у њој је увек само тињала, док 
је воља за позориштем њом господа- 
рила. И онда кад је била већ озбиљно 
болесна, опет смо је виђали на позор- 
ници, иако у мањим улогама; на је- 
данпут, са свим ненадно, чули смо да 
гостује у Нишу и Пожаревцу, да тамо 
приказује своју трагичну Маргариту 
у Драгани, да најжалосније умире 
тамо као Мими у Чергашком животу. 
И готово смо се били обрадовали. По- 
мислили смо да јој је много боље, да 
јој је добро. Она дакле није хтела да 
зна за одмор; осетила је да јој је 
мало придошла снага и отишла је 
тамо, јер је Народно Позориште имало 
одмора. Али одмах после тога чули 
смо да јеу бањи. А 26 јула чули смо 
да је и она легла да се одмора — за 
увек! Тако је свршена трагедија њена, 
живота. И ту своју трагедију она је 
извела потпуно на свој начин. Смрћу 
њеном наше Позориште изгубило је 
много. Изгубило је пре времена једну 
оригиналну глумицу која је постајала 
великом. Ми не можемо за сада рећи 
све што би се имало рећи о њеној 
уметничкој снази и о њеним заслу- 
гама за наше позориште, али ћемо се 
тој дужности одазвати у идућој свесци 
„Дела“. 


Власник и уредник Др. Драгољуб М. Павловић 
(Дубровачка ул. бр. 17.). 
Доситије Обрадовић — Штампарија Аце М. Станојевића (Чика ЈЉубина удица бр. 8) 

КЊИГА 48. Август, 1908. год. СВЕСКА 2. 


: АВ!|О, МАРЕ... 


Афдо, Маре!... 
Доста бејах туна 
Где шуми море, вапори крстаре, 
Где слушах песму 
С веселог Страдуна — — 
Адо, Маре, 
Адо, Маре! 


Корачат нећу више преко Пјаца, 

Ни шетат с тобом 

Кроз улице старе, 

До дивног Гружа и краснога Граца — — 
Адо, Маре, 
Афо, Маре! 


Нит икад бити с тобом у баркети, 
Гледати очи 
Како ти се жаре, 
Како ти коса као свила лети — — 
Афо, Маре, 
Афо, Маре! 


Под хладним сунцем 
И лажљивим небом, 
Без тебе, 
Богом послати ми даре, 
„Кивећу бедно, и скончаћу брзо — — 

|. Афо, Маре, 

Адо, Маре! 
С. Д. Петровић. 


4 „/ |. СААеЛ, ) 
У Ј 


Дело, књ. 48. 


После ОВРШЕНИХ ТРГОВИНСКИХ УГОВОРА 


ПРВА ГЛАВА 


Увод. — Одлике нових уговора. — Особине уговора са А.-Угарском. 
— Заштитна и слободна трговина и будућност трговинске политике. 
— Непотребност вођења економског рата са суседном монархијом. 


Прошла је радикална влада по доласку затекла у земљи 
два велика нерешена питања из области привреде: питање гра- 
ђења трговинских уговора Србије са иностранством и грађење 
зајма за наоружање и железнице. Влада, која је пред њом била, 
а поникла из партије самосталних радикала, није имала до- 
вољно вештине одвојити та два питања, већ је тако заплела 
ствар, да се са муком великом завршило грађење уговора тек 
у половини ове године, након скоро три године од почетка пре- 
говарања. Последњи је од уговора саграђен са А.-Угарском и 
како је он по обиму свом и најважнији то ћемо, говорећи о 
природи и одликама овог уговора, у исто време оцртати уго- 
ворну политику радикалне владе и уз то изнети све што је по- 
требно да се поред онога, што погодбе уговора садрже у инте- 
ресу привреде земаљске, створи, да се Србија по истеку овога 
уговорног периода нађе у бољим приликама. 

Радикална је влада начинила осам уговора са иностран- 
ством и спровела преко своје Скупштине, и то уговоре: са Ру- 
сијом, Француском, Италијом, Белгијом, Швајцарском, Швед- 
ском, Румунијом и Енглеском. Влада је прошла наградила уго- 
вор са А.-Угарском, који је данашња провела кроз скупштину 
уз припомоћ радикалних посланика, на које се и прошла влада 
ослањала. Прошла је влада морала уступити спровођење уговора 
са А.- Угарском другој влади, да би престала опструкција само- 

сталаца, за коју никаквих озбиљних разлога није било, нарочито 
после свршених избора, које је опозиција тражила и који су 
се свршили на штету опозиције. Радикална је влада 1904-те 
године наградила уговор са Немачком, али су је у озакоњивању 
истог уговора били ометали самостални радикали, који су по 
доласку на владу исти уговор примили. Прошла је влада оза- 
конила затечене награђене уговоре са Турском и Црном Гором. 
Из овога излази да је са уговором а.угарским прошла влада 
уредила трговинске односе Србије са дванаест држава и остала 
су још само два уговора: са Бугарском и Грчком, па да серија 
свих уговора буде закључена. 

Сем уговора са А. Угарском прошла влада није наилазила 
ни на какве тешкоће при грађењу трговинских уговора са ино- 
странством. Уговори са осталим земљама први пут су се сада 
градили пре уговора са суседном монархијом, из разлога што 
је почетак вођења преговора био на погрешној основи, што се 
нису имали јасни погледи шта се може добити а шта не, што 
су инструкције дате делегатима крајем 1905-те године биле неод- 
дређене. Кад је овако преговарање довело до захтева да се за 
уговор приме обавезе: грађење зајмова у суседној монархији, 
вршење набавака искључиво у Аустро-Угарској за време трајања 
целог периода уговорног; и кад се услед ових неоправданих, 
понижавајућих и дрских захтева, уклонила самосталска влада, 
први је посао био одвајати потоњи уговор од зајма. Овај посао 
није био ни лак ни пријатан и он је довео до прекида прего- 
варања и неуговорног стања, које траје још данас, али је сеи 
због доброг исхода из неуговорног стања, завршио уговором са 
А. Угарском, који може служити на част земљи нашој. 

По свршеном уговору са А.-Угарском, који ће се по свој 
прилици кроз који дан привремено пре ратификације увести у 
живот, поред велике ларме аустријских аграраца, да је штетан 
по њихове аграрне интересе, налазимо да је потребно, поред 
већ изнесених критика овог уговора, по свршетку свих уговора, 
казати коју реч о новим погодбама које уговори пружају раз- 
вићу наше земље и изнети све оно, што с наше стране треба 
урадити, да будући режим заснован новим уговорима, буде пло- 
дан и успешан по благостање Србије. 

9% 

О трговинском уговору између Србије и А.-Угарске пи- 
сано је и говорено много. Изнесени су разлози и за и против, 
било је објективних критика а и доста ларме и напада из по- 
буда чисто партијских; а било је, по нашем мишљењу, много. 
зебње од новог уговора из бојазни, што се на сасвим нов начин 
овим уговором предвиђају услови будућег трговања између нас 
и нашега суседа. Прогноза, предвиђање последица по нашу 
привреду од новог стања, које неминовно мора наступити у на~ 
шој земљи кад овај уговор ступи у живот, мислимо, да је на 
страни нашој, на страни оних, који знају јасно за везе које стоје 
између уговора и режима који долази од њих; да је дакле на 
страни оних, који су своје тврђење заснивали на позитивним 
чињеницама освештаним искуством и науком и који су за своје 
доказе имали пред собом прошлост привреде наше у режимима 
два прошла уговора, који су се битно од данашњег разликовали. 
Наша су предвиђања, да ће биланс нашег међународног трговања. 
бити у будућности активнији; да трговање између нас и А.- Угар- 
ске неће више никад доводити земљу за време трајања уговора, 
до могућности да се у питање доведе по 73 извоза, као што је 
случај раније био кад се радило са извозом живе стоке, да ће 
Србија, везујући се са већим бројем пијаца, свој извоз репарти- 
рати на већи број пијаца и других земаља ван А.-Угарске п из- 
бећи онај велики проценат са којим је раније свој извоз везивала, 
за пијаце аустро-угарске и на тај начин своју трговинску неза- 
висност не доводити у питање од пијаца само Пеште пи Беча, као 
што је то случај раније био; и да ће због великог броја пијаца, 
са којима ће се у будућности радити, Орбија бити упућена на 
бољи квалитет својих продуката а истовремено и на разноврсност 
њихову, чиме се ударају прави основи наше економске неза- 
висности. Разлози су за ово већ изнети у разним говорима ве- 
ћине скупштинске да нема потребе враћати се на њих а овде 
напомињем само једну појаву: рад наш са иностранством за две 
и по године, од када нам је извоз спречен у А.-Угарску и про- 
воз кроз њу забрањен, резултат који смо на свима пољима 10- 
стигли, да се са великом вероватноћом може у наша очекивања 
свет поуздати и да се у начелу нема ништа замерити оној бу- 
дућностп, која нам се у изглед ставља у режиму новога уговора. 
Ово сам само навео као разлог, што би се, да није неуговорног 
стања било, могло с правом донекле казати, да извесне штете 

могу наступити у прелазном стању, у прелазу из стареу нову 
фазу трговања и привредног живота и то појачати бојазан код 
света од нових погодаба новог уговора. Како је прелазно стање 
преброђено, како су штете по све минималне и неосетне, јер су 
извесни губици на неким гранама привредним појачани доби- 
цима на другим гранама у прошлом неуговорном периоду и 
укупни је привредни биланс Србије такав данас какав никада 
у прошлости није био, што сведочи висина кредита земље наше 
у иностранству, јер смо у времену рата царинског са А.-Угар- 
ском начинили највећи и најбољи зајам до данас и што данас 
Србија има на 20 милиона готовине, чега никада није било, то 
не треба никаквих других аргумената наводити за доказ да су 
наша гледишта о лепим перспективама привреде наше основана, 
и да само користи може бити од трговинске политике коју је 
Србија засновала новим уговорима са иностранством. 


ПЦ 


Прелазимо сад на главне особине а.-угарског уговора. 

· У прошлости је градила Србија прво уговор са А.-Угар- 
ском а осталим земљама давала је највише повлашћење, према 
утврђеним ставовима у уговору са А.- Угарском. Данас је Србија 
градила тарифске уговоре са многим земљама, па како су при- 
лике биле тешке да се до уговора са суседном монархијом дође, 
предстојало је да се готово сва питања тарифска среде, пре но 
што се и почне поново преговарање са А.Угарском. Но како 
је прекид око преговарања. настављен при крају прошле године, 
потребе није било сређивати увоз ни проширењем једног од свр- 
шених уговора, ни доношењем минималних тарифа, већ се за 
остатак тарифа прешло на погађање са Аустро-Угарском и уго- 
вором између нас и њих, довршен је циклус уговора Србије са 
иностранством и нормиран како увоз тако и извоз земаљски. 
Овај начин рада показује прву разлику између данашњих на- 
ших уговора и прошлих а у исто време и значај, који данас 
има у сравњењу са осталим уговорима уговор са А.-Угарском. 

да преговарање између нас и суседне монархије остао је 
био велики број невезаних ставова тарифских за увоз фабриката 
у Србију; давање већ утврђених ставова са другим земљама по 
највећем овлашћењу; и, као накнада за то, тражење подесних 
ставова за наш извоз. 

Нов систем трговинске политике, инагурисан Немачком и 
обележен у високој заштити аграрних продуката, одазвао се на. 
природу нашег новог уговора. Царине се на жито нису могле ди- 
скутовати, оне су тако високе, да су по њима цереалије наше за 
сада избачене са пијаца аустро-угарских. Царине на воће свеже 
и прерађено, и пекмез, доста су високе, неке су смањене угово- 
ром и модификоване тако, да та трговина никаква уштрба неће 
трпети, јер су за неке артикле суседне пијаце у прошлости 
биле само посредници наше робе а за неке, као што је свеже 
воће (сирове шљиве) њихова ће потрошња сносити високу ца- 
рину, јер је тражња тих артикала велика у суседној монархији, 
камо је извоз био могућ за време и неуговорног стања. 

Овај уговор нема ветеринарне конвенције, нема услова за 
рад са извозом живе стоке, већ има погодба за увоз свежега, 
меса и то од закланих 70.000 свиња и 35.000 комада волова. 
Царине су на месо од овог конгингента несразмерно мање од 
царине из опште њихове тарифе (30 круна од 100 килограма) 
за извоз меса. Но како варијације цена могу бити такве, често 
се пута, нарочито за извоз свињског меса, може очекивати да 
ћемо моћи месо увозити у суседну монархију и по царини од 
80 круна. 

Овим се уговором гарантује провоз свих српских проду- 
ката кроз суседну монархију за земље са којима Србија може 
трговати. 

На систем високе заштите аграрних производа, који је но- 
вим уговором преиначио раније стање трговине између нас и 
суседа нашег, одговорила је Србија заштитом своје радиности, 
која данас постоји, и која се може развити. Србија је дала А.- 
Угарској две врсте тарифа: мали број прохибитивних и велики 
број високих и виших, но што је случај био у прошлости. Увоз 
шећера, пива, коже, цемента, дрвета немогућ је више из су- 
седне монархије. Ово је еквивалентност за наш извоз жита. 
Остале високе тарифе носе у себи не само тенденцију да се 
фискални приходи земаљски њима осигурају, већ имају карак- 
тер заштите наших економских интереса, и суседну монархију, 
према јачим индустријским земљама, што се увоза тиче у Ср- 
бију, доводе у положај слабог конкурента, услед чега се очекује 
на увозу других артикала у проценту слабији рад са А.-Угар- 
ском но што је случај раније био. 

Од сваког се уговора тражи да је правичан, да обема зем- 

љама, ради којих се гради, пружи еквивалентне погодбе за тр- 
говање, а хоће ли се по њему радити или не ствар је других 
услова. За нов уговор се може рећи да испуњује те услове и 
не садржи у себи ништа, што би се могло сматрати као наро- 
чита бенефиција дата од стране Аустроугарске Србији или об- 
ратно, као што је то случај раније био, кад су диференцијалне 
тарифе у пограничном великом саобраћају постојале, које су 
оправдања имале у захтевима политике а не економије, јер их 
ова последња диктовала није. Замена извоза живе стоке извозом 
меса за нас је добит и Србија има да благодари новој струји 
у политици уговора трговинских, заштити аграрних производа 
у земљама индустријским, што ће се у будућности курталисати 
таквог баласта, као што је жива стока, са којим је у прошлости 
просјачила уговор од суседне монархије. Из трговине све треба 
уклонити што се не тражи на пијацама, и што тешкоће само 
може створити нашој земљи при будућим склапањима трговин- 
ских уговора. На ово ћемо се питање вратити доцније, јер оно 
за себе заслужује пажњу, пошто је њима дато главно обележје 
старим уговорима. 

Из овога, што је довде речено, јасно је да наш уговор има 
у себи све оно што говори у његову корист, има услова и по- 
годаба за трговање између нас и суседне монархије. Тај уговор 
наговештава нове односе и нов проценат нашег увоза и извоза 
у Аустроугарску, који ће се по свој прилици разликовати од 
ранијег обима нашег међусобног трговања. Уговор је такав, 
какав је могао бити, кад је Србија заштиту индустрије и транзит 
истакла, као одговор на немогућност улажења у дискусију ви- 
соких ставова за аграрне продукте, које је нова трговинска ера 
набацила и суседној монархији. 

При критиковању овог уговора нарочито се ударило гла- 
сом на високе тарифе за наш извоз и пребацивало влади што 
се на то пристало, наводећи да ће то бити сметња нашем увозу 
у Аустроугарску и узрок ниских цена наших продуката. Ове 
је приговоре тешко сузбити кад би Србија била упућена само 
на тржиште суседне монархије, јер се онда не би могло до краја 
бранити гледиште о томе да потрошачи сносе све дажбине па 
и оне које долазе од царине. Но како за извоз наших многих ар- 
тикала остају пијаце земаља где нема никаквих или врло малих 
царина, камо је за време неуговорног стања ишао наш извоз, 
то је ова примедба по све слаба. 


186 ДЕЛО 


Опозиција се поглавито заустављала на високим царинама 
на месо од контингента стоке за клање предвиђеног у уговору. 
Рачуном се лако може доказати да ће се царина од 10 динара 
на 100 кила живе мере код волова са свима трошковима клања 
и преноса до Беча и осталих тржишта аустро-угарских одази- 
вати тако на цене стоци, да ће сеу нас моћи волови куповати 
за извоз од 50—60 динара 100 кила живе мере, као што је то 
раније било, кад су најповољније цене биле. Ако цене стоци 
скоче у суседној монархији и квалитет се побољша наше ро- 
гате марве, могу се и много повољније цене постићи. Царина 
на свиње са свима узгредним трошковима око извоза меса свињ- 
ског дозвољава куповање свиња од 80—120 дин. 100 килограма 
живе тежине. | 

О високим царинама осталих артикала није вредно ни го- 
ворити, јер оне пли неће бити никакве сметње нашем увозу или 
ће због забране увоза, какав је случај за цереалије, упућивати 
и даље тај извоз на тржишта земаља, које мање царине за те 
артикле имају. 

С погледом на будуће основице за грађење уговора међу 
европским државама нека нам је дозвољено зауставити се на 
овој новој струји о заштити аграраца у индустријским земљама, 
због чега се стварају нове погодбе агрикултурним земљама, као 
што је Србија, и због чега се земље као што је наша, сти- 
цајем прилика нагоне на прелаз у фазу индустријску, за које 
услове имају ослонца у својим трговинским уговорима, који су 
одјек тих нових праваца у привредној политици европској. 


1 


Две струје познаје историја трговине: слободно трговање 
и заштитно. О другим нијансама не говорим, јер се сви начини 
трговања могу у једну од ових двеју подвести. За слободно се 
трговање између две земље може рећи да је најправичније од 
свих могућих начина трговања, ако су те две земље истога типа 
привредног, исте развијености индустријске и агрикултурне. 
Немањем никаквих препрека у царинама за промет појачава се 
и продукција дотичних земаља и потрошачи долазе до бољих 
и јефтинијих намирница и од две се области потрошачке чини 
једна већа и боља. Слободно трговање између земаља неједна- 
ког привредног развитка штетно је за неразвијенију земљу а 

може бити и убитачно. Однос колонија енглеских према Енглеској 
најбољи је доказ велике експлоатације и немогућности да се 
ма какви природни полет осигура колонијама, које за Енглеску 
остају потрошачи фабриката индустрије енглеске и извозници 
оних сировина за Енглеску, које поднебље колонија даје. Зато 
се и опажа покрет у колонијалној политици да се привредни 
односи између Енглеске и њених колонија регулишу нарочитим 
уговорима на супрот принципу слободне трговине, којом се вр- 
шила експлоатација најгоре врсте. 

Систем се заштите јавља у земљама, које желе да извесне 
гране било агрикултурне било индустријске обезбеде, чијем раз- 
вићу прети опасност од страног увоза. Кад наступи хиперпро- 
дукција у гранама, које су се заштићавале, онда се за њих тражи 
пијаца и бори се противу њихове заштите. Један исти народ, 
једна држава, како је кад чему потреба била, прихвата се или 
слободне трговине или заштитне. Енглеска, која је поборник 
слободне трговине, одавна је почела проповедати заштитну тр- 
говину због Америке и Немачке, чим су јој ове две земље по- 
челе конкурисати у количинама индустријских артикала. 

_ Правилно је било да земље индустријског типа не зашти- 
ћују аграрне продукте, поглавито због своје потребе у ниским 
надницама, као што је ранија тенденција била аграраца, чији су 
продукти, са малим царинама улазили у индустријске земље, да 
не оптерећују на рачун својих грађана, својих потрошача, висо- 
ким ставовима на фабрикате. Нова струја носи обележје, да земље, 
као што је Немачка, која је чисто индустријска, обезбеде и своје 
аграрне продукте. На први поглед ово је аномалија и као таква 
мораће се рђаво одазвати на индустрију тих земаља, која ће 
извесно претрпети губитак од потрошачких области аграрних 
земаља, које ће тражити еквиваленат у високим ставовима на 
артикле индустријске; а у другом ће реду индустрија тих зе- 
мања као што је Немачка, која хоће и своју пољску привреду 
да штити а нема довољно природних погодаба да становништву 
свом да намирнице, трпети велике губитке због високе наднице 
радничке, која се мора пети са пењањем цена аграрних проду- 
ката. Висока надница носи високе цене артиклима индустрије 
и у борби са страном индустријом заштита аграрних интереса 
у индустријским земљама ствара тешке услове експанзији ин- 
дустрије дотичних земаља. 


188 ДЕЈЛ О 


Услед чега је дошла ова аномалија, која ће скоро по на- 
шем дубоком уверењу створити крах у привреди европској“ Ми 
налазимо да је Америка развитком своје индустрије и агрикул- 
туре изазвала потребу нарочито Немачке да у својој земљи има 
све погодбе за живот. Напредак савремене агрикултурне технике 
пружио је Немачкој могућност да неплодне равнице претвори 
у издашне домене и да методама рационалне експлоатације 
природе ојача сточарство толико интензивно, да је у интересу 
одржања данашњег стања своје пољске привреде морала при- 
ступити мерама за обезбеђење интереса својих аграраца. Потребе 
у агрикултурним продуктима су за данас много мање но што 
је раније било, но како популација несразмерно расте у Не- 
мачкој, очекивати је да ће се ускоро морати напустити систем 
заштитни за увоз намирница, јер ни техника неће моћи да да 
оне услове, који ће принос ојачати до тог степена да се попу- 
лација Немачке исхрани продуктима свога поднебља. Разлози да 
се изађе на сусрет аграрцима, који су у већини у парламенту, 
због вотума великих кредита наоружања, на штету индустри- 


јалаца, скоро ће престати бити основица трговинске политике | 


Немачке и она ће, због великих надница, скупих намирница, 
спречавања извоза фабриката, морати постепено са нижих ста- 
вова на увоз аграрних продуката, прећи на систем никаквих 
царина — слободне трговине, јер ће је потреба велике експан- 
зије њене радиности на то морати упутити. 

Најдаље кроз два деценија, кад све готово европске др- 
жаве у привреди постигну више мање исти ниво, кад буду укло- 
њени узроци могуће експлоатације од слободне трговине, оста- 
виће се система заштитне трговине и све ће европске државе 
ући у један царински савез, изаћи ће као једна земља према 
Америци и неким земљама Азије, које својом великом продук- 
цијом, могу у питање доводити равнотежу биланса међународ- 
ног појединих држава Европе. У размени путем слободне трго- 
вине међу европским државама створиће се нови и повољнији 
услови за јачање продукције, боље прилике за лакше сношење 
ових огромних терета, на које су данашње државе приморане 
услед разних припрема и институција, које морају имати. Наш 
је задатак да радимо, те, кад дође тај моменат, да Србија буде 
спремна, да у себи има све, што ће је учинити могућном да, ула- 
зећи у тај нови живот, не буде нимало експлоатисана. Од будуће 
слободне трговине са западним и културним земљама Европе, 


Ј 
| 

са којима Србија данас тргује, кад зато буде време дошло, по- 
уздано можемо очекивати да неће бити штете, јер су данашњи 
услови за њено развиће, предвиђени погодбама из њених уго- 
говора, такви, да јој обезбеђују спремање за догађаје који ће 
доћи. Према земљама балканским и пијацама јужним са којима 
је у неуговорном стању почела трговати, њен је положај много 
лакши. За поменуте пијаце, на које је до сада излазила нај- 
грубљим сировинама предстоји скора будућност трговања пре- 
рађевинама, које наша индустрија може дати. Експанзија наше 
земље према западу неће за дуго остати само у извозу сиро- 
вина већ ће бити и у полу-прерађевинама, за Балкан и јужне 
пијаце посигурно може бити наш извоз и у фабрикатима. Како 
су сви услови код нас да се индустрија може равити: богаство 
у угљу, у воденим падовима, јевтиној надници, то уз то про- 
ширење области потрошачке на балканске земље и извесне пи- 
јаце Средиземнога Мора, пружају најповољније услове за само- 
сталнији привредни живот, каквога пређе није било. 

Ово предвиђање измена у основицама за склапање уго- 
вора Србије са иностранством упућује нас, да по истеку овог 
уговора Србија припрема све што је потребно и да избегне оне 
перипетије, кроз које је преговарање за овај уговор пролазило. 
Ако после 10 година суседна монархија буде имала какве по- 
литичке или економске разлоге да одуговлачи преговарање, Ср- 
бија треба за то да је спремна и да у почетку пресече сваку 
неизвесност. Не смеју се више због несвршених преговора са 
А.Угарском оставити нерегулисани трговински односи Србије. 
Она мора имати све спремно да, по истеку уговора, ни за један 
тренутак не дозволи да наступе прекиди ни за увоз ни за из- 
воз. Из неке уображене потребе осетљивости суседне монархије 
не сме се без икаквих разлога ставити у важење општа тарифа 
за безброј артикала и оптеретити наши грађани несносним даж- 
бинама, већ одмах ставити у изузетни положај само ону земљу, 
која ма чим покуша, да поремети наш међународни трговински 
биланс. Погрешке које смо у прошлости чинили ваља да су 
поуке да се сличне грешке не граде у будућности. Да не би 
од корака, које треба да предузмемо, било какве штете, ваља 
свим силама у току од 10 година радити на потребним устано- 
вама које ће наш. извоз обезбедити. 


140 ДЕО 


ТУ 

Из овога што је довде речено о струјама за заштиту аграр- 
них продуката у Европи наш уговор има у себи све што и уго- 
вори осталих земаља, које су раније биле у приликама за извоз 
сличним српском извозу. Све што ће постићи, због цереалија и 
стоке, услед високих ставова и немогућности увоза живе стоке 
у суседну монархиј“, остале земље са којима је раније Аустро- 
Угарска имала горњи промет вредеће и за Србију. Ако Србија 
буде у могућности наћи за извесан контигенат лакше стоке, 
чије се клање неће рентирати с погледом цена на аустријским 
тржиштима, јужне пијаце на којима је и до сада успешно тр- 
говала, онда пошто су пијаце за жито осигуране, не знамо за- 
што би било разлога и потребе, коју је опозиција истицала, 


ступити у економски рат са суседном монархијом, стога што се 


није могао добити извоз живе стоке. 

Економски рат за Србију данас не би било тешко са еко- 
номског гледишта издржати, но с погледом на тешкоће чисто 
политичке излагати народ и најмањим узалудним потресама 
била би велика грехота и непотребан ризик. Велим, да потребе 
нема водити економски рат, кад се успело доћи до уговора и 
стога, што баш да се и по све успешно сврши борба, не би се 
имало шта ново ишчекивати да се добије. Давање живе стоке 
више је но немогуће, а како сам још у почетку навео за нас је 
то и непотребно, јер рад са таквим извозом још 10 година, не 
би ни из далека Србију спремио за нови уговорни период, да 
приступи грађењу уговора, који ће носити обележје трговања са 
много мање заштите но што је то данас случај. Због ставова на 
цереалијама није вредно ни говорити. Они се ни у ком случају 
мањи не могу постићи, нити због изгубљених тржишта суседне 
монархије ваља зепсти да ћемо јевтиније наше жито продавати, 
кад нам последње две и по године, казују да смо без икаквих 
тешкоћа по много бољим ценама продавали жито на тржиштима 
Белгије, Италије и осталих земаља северо-западне Европе. 

Казали смо да нема трговинских тешкоћа за ступање у 
економски рат. Нема, јер се наше неуговорно стање врло мало 
разликује од правог економског рата, а оно је издржано без ика- 
квих потреса. 

Кад је почело неуговорно стање јуна месеца 1906 године, 
које још и данас траје, више је од "љ нашег извоза избачено са 
пијаца аустријских, сва стока и све цереалије. Петина извоза у 

сувим шљивама, пекмезу и свежем воћу могла је ићи у суседну 
монархију и преносити се преко ње за Немачку и остале земље. Од 
15 осталог извоза, чега је износ био у вредности 12—15 милиона, 
износ је сувих шљива био 10—12 милиона динара и он је ишао 
за Немачку. Остатак од 2—8 милиона динара, колико смо пек- 
меза и сировог воћа извозили, отишао је на аустро-угарске пи- 
јаце. Да се из неуговорног стања прешло у економски рат 
остало би побринути се, што се пијаца нових тиче, за 2—3 ми- 
лиона динара свежега воћа и новога пута за Немачку, ако би 
нам се прелаз сувих шљива преко А.-Угарске спречио. Једно и 
друго би се постигло са извесним тешкоћама, које нимало нису 
биле веће од оних, које смо већ савладали за извоз стоке, меса и 
цереалија. За извоз сувих шљива морали бисмо пребродити кризу 
због паковања њиховог и заменити извоз у џаковима извозом у 
бурадима и мањим сандуцима због бржег транспортовања морем. 
Ова промена донела би двојаке користи нашој трговини сувим 
шљивама. Оне би у бољем квалитету стизале на светске пијаце, 
постигле би се због тога боље цене, а замена сувог пута воде- 
ним преко Солуна или Брајиле дала би јефтиније фрахтове од 
данашњих, кад шљиве железницом из Србије извозимо. Преки- 
нут саобраћај Србије са Европом преко А.-Угарске, у случају 
правог економског рата, довео би у питање само извоз свежега 
воћа и неких артикала, који природом својом не могу ван су- 
седних земаља да се извезу. Немогућност овога извоза изазвала 
би одмах потребу прерађевина од свежег воћа, да се добију ар- 
тикли, који не питају за дуже путеве. Опасности за Србију, 
њену трговину и економију не би никакве биле од економског 
рата, који је био у изгледу, да смо изашли пре годину и по 
дана према суседној монархији са забраном њеног увоза у нашу 
земљу, за шта смо и сувише разлога имали, али сада тражити 
без икакве потребе то стање у трговини, кад су данашњим угово- 
ром нормиране трговинске прилике, не видимо никаква разлога. 
Да је Србија закључила уговор какав је опозиција желела ва- 
љало би цео свет у нашој земљи кренути, да тај уговор одбаци 
и прими економски рат, јер би онда заиста био оправдан а не 
би било тешко издржати га, јер су већ створене околности да 
Србија буде у стању и издржати економски рат, немајући за то 
да се ништа припише у заслугу безобзирне опозиције и њених 
апсурдних погледа на данашњи уговор, већ јачини и моћи на- 
шег народа, који је са извесним напорима, пребродио прве те- 

шкоће неуговорног стања и стао на снагу, да сагледа у очи 
тешкоћама и самог економског рата. 

У захтевима данашње опозиције да се уговор одбаци и 
пређе на економски рат, противу чега смо ми били, види се 
једно признање њено, које не би она намерно никад учинила, 
да је и то могуће данас: да смо јаки повести и економски рат. 
Ова противуречност између захтева опозиције у економски рат 
и њеног тврђења, да је политика трговинска радикалне владе 
била неодређена и без успеха, даје најбоље сатисфакције људима, 
који су сарађивали на сређивању затечених неуређених трго- 
винских односа Србије са иностранством и у данима тешким, 
кад од опозиције никакве помоћи нису имали. Из тога признања, 
опозиције, да се може ући у рат, прошла влада види најбоље 
да је стварне успехе постигла својим радом. Доиста, кад се 
јавно мњење, у кога би пре три године настала паника да се само 
помене економски рат, данас доводи у екстазу и одушевљење 
кад се тражи економски рат, докази су да је морална јачина 
јако порасла у нашег народа, а то се могло постићи не због 
слома трговинске политике радикалне владе, већ стога што је 
та политика у данима неуговорног стања достигла невероватне 
цифре у билансу своје трговине и ојачала тако материјално 
стање нашег народа, да се о евентуалним тешкоћама и губи- 
цима за случај економског рата и не размишља и не води ра- 
чуна о малим жртвама које би се имале поднети. 


ДРУГА ГЛАВА 


Уговори и преображај привреде. — Прелаз извозне трговине из фазе 

сензалске у директно трговање. — Преображај на пољу сточарства 

и живинарства. — Рад на воћарству. — Гајење и извоз културних би- 

љака. — Услови преображаја агрикултуре наше и њена надмоћност 
над индустријом. 


Велике и културне државе могу самим уговорима са ино- 
странством осигурати да се трансформација по извесним гра- 
нама привредним у њих изведе. Код мањих то случај није. Из 
примера који смо код Немачке изнели ово је јасно. Системом 
заштите аграрних интереса код ње је данас привреда тако ви- 
соко развијена и тако брзо изведен прогрес, да се слични пример 
не да навести у историји. Мале су државе приморане и без 
своје воље, примајући уговоре, који су одјек извесне политике 

у дотично доба, да приступе извесним реформама у својој земљи, 
којих се по својој иницијативи не би лаћали. Такав је данас 
случај у нас, да у заштити интереса наше радиности, гледамо 
главно напредовање земље п могућу трансформацију у пољској 
привреди с погледом на развиће извесних индустрија. 

Због оваког стања ствари, кад један низ уговора у себи 
носи политику извесну, као што је данас са нашим уговорима, 
да омогућавају развиће индустрије, онда се и унутарње зако- 
нодавство привредно пи рад целе земље мора упућивати прав- 
цима, који су већ уговорима нашим са иностранством предви- 
ђени. Према погодбама нових уговора програм се будућег нашег 
рада привредног сам оцртава и ми ћемо из њега редом прећи 
престојеће преображаје на промету, пољопривреди и радиности. 
Ако се по програму, који нам стицај прилика намеће, додају још 
и потребни елементи, које ће приватна иницијатива унети у до- 
пуну његову, опда се лако може оцртати слика стања наше при- 
вреде после 10 година и најбоље поткрепити мишљење изнето 
у почетку овога чланка, где смо категорички тврдили да ће 
будућност српска бити и лепша и боља од прошлости, погла- 
вито због погодаба новог уговора. | 

· Ва нашу трговину је у прошлости А.- Угарска била главни 
посредник између нас и потрошача наших продуката. Наши су 
се артикли делом трошили у суседној монархији, али већином 
препаковали и добијали бољи облик и као такви извозили ван 
Аустроугарске. Наша се стока продавала и трошила у суседној 
монархији, да би се омогућио извоз њихове боље стоке; наше 
се жито претварало у брашно за потрошњу њихове земље да би 
се омогућио извоз њиховог бољег брашна; наше се суве шљиве 
решетале и паковале у Пешти и спремале за извоз у Немачку. 
Ко зна да је аустро-угарска земља агрикултурна у првом реду 
па затим индустријска, разумеће зашто је тако морало бити 
са нашим артиклима, који су квалитетом били испод њених про- 
дуката и онда ће разумети зашто је у прошлости наша сва 
трговина била у зависности од тржишта суседне монархије. 
Овакав начин рада објашњава оно колосално растројство наше 
извозне трговине и немогућност успешног рада, поред толиких 
покушаја да се изврши организација трговаца извозника у нас. 

Што је још жалосније било обртни је капитал за савла- 
ђивање целога извоза био аустроугарски. Филијали пештанских 
банака у Београду давали су позајмице нашим трговцима са 

стоком, житом и шљивама и наши су трговци били најобичнији 
сензали за рачун трговаца аустроугарских. Стање се још у го- 
рим бојама оцртава, кад се каже да су сав ризик, који трго- 
вина носи, сносили наши трговци. 

Овај систем трговања престаје. Како суседна монархија неће 
за многе наше артикле бити више потрошач, како је обим по- 
слова између нас и Аустроугарске мањи, то ће систем сенза- 
лисања престати. Наша земља већ има могућности да један део 
обртног капитала пружи пашој извозној трговини, а како су пи- 
јаце сад друге и даље, те се кредитни односи Србије са ино- 
странством имају изводити на сасвим другој основи, потреба 
ће бити да се интелигентнији људи баве извозом, и да се по- 
зајмица потребног капитала за извоз земаљски са стране врши 
на основима, које савремено трговање тражи. 

Развијање радње са варантима и чековима јако ће олак- 
шати пребијање рачуна Орбије са иностранством због извоза на 
даље пијаце. Груписање и слабијих капиталом новчаних завода 
мора се извести и тим ће се знатан део обртног капитала за из- 
воз моћи у наших завода наћи. Остатак потребног новца добиће 
се везом наших извозничких кућа са западом, и тим омогућити 
да извозна трговина из фазе сензалске пређе у руке наших трго- 
ваца, и да сва ранија добит и то велика, која је остајала нашим 
суседима, буде зарада, која ће у нашој земљи остати. 

Како се извоз стоке заменио извозом меса, извозом артикла, 
који се продаје на нашој територији, ова ће трговина бити 
сведена на продају произвођача стоке директно кланицама. Ве- 
лики део ранијих посредника, ранијих трговаца са живом сто- 
ком може лако опасти и ова ће се трговина јавити у сасвим 
повом облику. Извоз једног дела живе стоке за јужне пијаце 
изазваће потребу једне јаче организације извозника у нас, која 
ће спречити одлазак на далеке пијаце наших неискусних трго- 
ваца а често и произвођача, који су се због непознавања при- 
лика на Леванту узалудно излагали излишним трошковима. 
Жито, оваким каквога данас земља има, остаће за дуго као 
извозни артикал великих страних кућа житарских. Овоме је раз- 
лог што наше жито нема још имена свога према томе и цене 
и што се само мешавином са другим житима балканских зе- 
маља: Бугарске и Румуније извози на светске пијаце. Како се 
већ почело радити на бољем квалитету жита, како је потреба 
велика за брашном у областима турске империје, са овим се 

артиклом може очекивати преображај у трговању и директна 
продаја нашег жита преко наших трговаца на местима потрошње 
његове или, што је још боље, замена извоза жита брашном и 
прерађевинама од њега. Извозу кукуруза, који је у последње 
време тако велики, предстоји такође прелаз из те сировине у извоз 
прерађевина од њега, што је и са гледишта трговачког а и веће 
вредности тог извозног артикла, боље од рада са извозом њего- 
вим у облику у којем је то раније случај био. Почетак извоза 
културних биљака, а нарочито воћа прерађеног поред сувих 
шљива, обећава да ће ти артикли бити у рукама наших трговаца, 
и извезени из земље нашом снагом, интелигенцијом и капиталом. 

Основни је принцип трговања, да се са артиклима отидне 
у колико је могуће ближе пијацама потрошачким, да се избегну 
многи посредници, јер то повећава цену извозним артиклима и 
смањује на тај начин и зараду наших произвођача и зараду 
наших посредника и трговаца. У фази прелазној за време не- 
уговорног стања, кад се за ноћ није могла извести промена ни 
у квалитету наших артикала, ни у њихову броју и количини 
моментално се питање извоза решавало страним купцима, којима 
је Србија преплављена била. Ова се добит за земљу и услуга, 
коју су нам учинили ти људи не може спорити, но с погледом 
на здраву, на јаку и моћну трговину ваља тежити да се извоз 
наш савлада снагом нашега народа и умом наших трговаца. 
Наши извозници треба да са робом иду на оне пијаце где су 
цене најбоље и где се наша роба директно троши. Ризик ће им 
услед тога бити већи, али са већим ризиком иде и већа добит. 

да оваку природу трговања има и сувише услова у да- 
нашњем уговору са Аустро-Угарском и оно ће се неминовно ја- 
вити. Шта држава са своје стране треба да учини а шта се при- 
ватном иницијативом ваља створити, да се ова нова струја 
прихвати, изнећемо на завршетку ове расправе. 

Раније колосално незнање ни рута на пијаца, картирање 
наше робе од само две шпедитерске куће и немогућност директ- 
ног слања наше робе, ван А.-Угарске и Немачке, већје у неу- 
говорном стању замењено радом рационалним. Будући тарифски 
рад мора бити обилатији, интизивнији и рађен са више пожрт- 
вовања и разумевања но што је то случај пређе био. Налажење 
најевтинијих тарифа нашем извозу не треба остављати странцима, 
кад је то посао, који наши извозници и наши агенти могу са- 
владати. 

Дело, књ. 48. 10 

Пре 25—80 година, пре но што је уговоре Орбија градила 
са иностранством као независна држава, поглавити је извоз наше 
земље био у стоци. Ненасељена земља и сувише је услова имала 
за екстензивно гајење стоке и несразмерно је велики број свиња 
и говеда извожено и то или сасвим мршаве или полуугојене 
стоке, те је приход од тога био и сувише мали. Са рашћењем 
популације нестајало је шуме и утрина и екстензивно се сто- 
чарење почело полако претварати у слабо ' интензивно а данас 
кад је омогућен извоз великог контингента живе стоке, само 
интезивно храњење свиња и волова, може добре зараде пру- 
жити нашим произвођачима. Последњих година кад је Србија 
извозила по 70.000 говеди и 120.000 свиња добитак је за то био 
до 28 милиона динара и представљао је вредност хране у куку- 
рузу за свиње 11 милиона динара а за волове у сену и јарми 
близу 10 милиона. Кад се овој суми од 21 милион додају остали 
трошкови и проценат угинућа код свиња онда је зарада чиста од 
тог артикла била тако мала и сумњива, да је стално на извозу 
волова било увек губљења, а добит на свињама, због јаких цена у 
Пешти, претварала се у губитке због помора, стоке, који је чешће 
био у нас. Ако се пак узме да се исхрана свиња рентирала 
у годинама кад је кукуруз био испод 10 динара и да је хра- 
њење скупом храном по све нерентабилни рад, јасно нас ово 
упућује да прелазећи на рад са извозом меса, морамо радити 
на трансформацији гајења стоке и с погледом на храну за њих 
и с погледом на расу стоке, која нам може у краћем вре- 
мену угојена пружити веће добити. Исхрана волова раније је 
била и сувише скупа. Да се спреми извоз 70.000 волова тре- 
бало је за њих резервисати приходе од 200.000 хектара земље, 
који и најлошије обрађивани у свако доба, без икаква ризика. 
земљи могу много већу корист пружити, но што је земља од 
извоза волова имала. Од великог броја извоза волова патила 
је вуча и рационална обрада земље којој је недостајало стоке 
за обрађивање и ђубрење. Ако се овде учини потребно конти- 
гентирање и ранија се сточна скупа храна замени отпацима 
пољопривредне индустрије и пређе са гојења по суватима на 
шталско храњење, могу се од ове гране очекивати повољни ре- 
зултати. 

Из ових кратких напомена јасно је да ће продукција свиња 
расти и да треба тежити да се број свиња појача за извоз меса 

свињског. Повећању броја свиња никакве сметње не стоје. Ако 
се само издвајањем соја, који се за кратко време може угојити, 
добије у времену те се раније гојење од три године сведе на 
годину дана, ако се скупа храна у кукурузу, која је ишла на 
маст код свиња и њихову огромну тежину, смањи и замени 
течнијом храном, коју дају индустрије млекарске као отпатке, 
онда се добива бољи квалитет меса, већи број свиња за клање, 
смањује огромни ризик од помора и ова се рубрика извоза 
може за кратко време удвојити. За трансформацију свињарства 
биће постицаји у бољим ценама, које ће кланица пружити про- 
извођачима. Ова грана производње због променљивих услова 
трговине само ће бити унапређена а никако уназађена, као што 
су неки критичари данашњег уговора наговештавали. Могућ- 
ност извоза великих количина прерађеног меса свињског, масти 
и других прерађевина за време неуговорног стања најбољи су 
сведоци, да ће, кад се овоме дода рад са извозом свежега меса 
свињског, ова грана стално напредовати у нас и да се при 
крају периода од 10 година може очекивати да Србија у пре- 
ради свиња достигне контингенат од 300.000 комада и више. 

Према свему се нема за чим зажалити за ранијим начином 
рада са свињама. Ако се сетимо да ће прерада свиња у нашој земљи 
створити зараде читавим редовима грађанства, да ће се читаве 
нове индустрије отворити, које ће отпатке прерађивати; да ће 
становништво сиротније имати поред зараде још и бољу и јевти- 
нију исхрану у оним деловима, који се не могу прерадити за 
иностранство, онда је јасно да за Пештом могу закукати само 
они, који су са њом тек започели свој рад са извозом свиња, 
а не и они, који су се са тог посла повлачили, јер су први 
били у надама а други у горком ускуству и разочарању од те 
трговине у прошлости. 

Из оног што напред рекох воловарство је у прошлости било 
у нас у назатку. Број је, који се извозио, био је несразмеран 
тој нашој производњи. Тежина је стоке била бедна а квалитет 
меса средњи, да су цене биле као цене најлошије стоке ма- 
џарске. Ако се уради по напоменама изнетим и буде радило 
са клањем тешке и боље стоке за контингенат од 32.000 волова, 
колико је уговором предвиђено, можемо добити два пута већу суму 
новаца, но што нам је контингенат од 70.000 давао раније. Ако 
се тежина волова за клање буде кретала ка 800 и 1000 кила, 
ако исхрана буде јевтином храном, може се очекивати зарада 

10“ 


148 ДЕЛО 


на волу од 500—600 динара, рачунајући ту поред зараде про- 
извођачке и остале зараде око прераде, које ће остајати у на- 
шој земљи. Добит од клања 35.000 таквих волова далеко ће 
прећи ону суму, коју је Србија раније за извоз волова добивала. 

Према овоме не знамо зашто би сточарство ударило назад. 
Оно само може да иде на боље, јер фаза у којој је оно раније 
било није завидна, а ова у каквој се мора налазити сада и доц- 
није говори у корист побољшања ове привредне гране. 

Један део лаке планинске рогате стоке, које доста у Ср- 
бији има, која не пружа трговини са прерађеним месом потребне 
услове да је та трговина рентабилна, може се као жива из- 
вести из Србије за земље које такву стоку траже за вучу и 
клање, јер потребе за њу имају пошто су то земље без стоке. 
Такве се земље налазе у нашем суседству на Балкану и на 
обалама Средоземног Мора, те се и из ових разлога нема шта 
замерити гледишту о напредовању сточарства, које ће у мо- 
гућности промета наћи најбитнији услов за своје напредовање. 

Моје је дубоко уверење, да ће из разлога, што се попу- 
лација у нас множи, што се земља све више зирати, што расте 
извоз воћа и других културних биљака, да ће све ово бити узроци 
те неће хипропродукција моћи да буде у рогатој марви и да 
ће се онај сувишак у стоци, који наша земља може да да без 
икаквих тешкоћа, моћи да прода и размени са иностранством. 
Кад се овим разлозима дода потребан капитал у стоци за ра- 
ционално млекарење, онда још јасније излази, да ми не смемо 
ни лимитирани број у уговору да извеземо из наше земље. 

Данска се често у нас помиње као пример земље за транс- 
формисање своје производње. По њеном примеру ми морамо ра- 
дити, а она је прешла на данашњи начин рада услед економског 
рата са Немачком. Извоз је живих свиња у њих замењен пре- 
радом свиња и извоз рогате марве замењен је извозом сточних 
продуката и продуктима млекарске индустрије. Исти се процес 
мора и у нас извршити и на то нас упућују нове прилике 
условљене уговором. 

Сем свиња и говеда знатну рубрику у извозу нашем заузима 
ситна стока и живина жива и клана. Товљена ситна стока нашла 
је себи пијаце у Турској, Грчкој и Малој Азији и те се пијаце 
могу само још јаче задобити с погледом на квалитет наше стоке, 
који је и данас добар а може и бољи бити ако се мало знања 
унесе у спремање угојене стоке за извоз. Но ако се жели 

индустрија млекарска, која у бачијању у источним и јужни кра 
јеви наше земље налази подесан облик задружни, да се у већим 
размерама води и да се тој индустрији да савршенији облик 
онда се и од капитала у ситној стоци може већа рента очекивати 
извозом млекарске индустрије. 

Извоз живине раније је био на штету нашег живинарства 
и добити наше земље су биле незнатне од те гране пољопри- 
вредне. Од како је настало неуговорно стање те се живина није 
могла као раније извозити, извоз је јаја био већи но пре извоз 
живине и јаја. Промена рада са овом граном, нов начин гајења 
живине и извожење само оних стабла, која постану стерилна у 
привреди, може Србији пружити користи које Бугарска има, а 
која ни у колико не располаже већим бројем живине од нас. 
Извоз јаја је у Бугарској преко 18 милиона, док је у нас извоз 
живине и јаја једва 2,5—8 милиона. Без велике вештине са 
мало више труда око организације за скупљање јаја овде се 
могу очекивати велики и повољнији резултати. 

Не треба заборавити да је конфигурација земљишта у нас, 
да је наше поднебље такво, да свих услова имамо за развиће 
коњарства. 'Тражња је коња у нас велика и цене које страни 
купци дају за наше коње постаћи ће ову грану, ако уз тоидр- 
жава, а нарочито војска, која велике количине коња радо са 
стране купује, буде бољим ценама преко кола јахача постакла 
ову грану привредну. Извоз коња из наше земље, који је и рен- 
табилнији и згоднији од извоза рогате стоке за исхрану станов- 
ништва знатне би приходе могао нашој земљи да да. 

Из свега, што је речено, нове погодбе уговорне само иду у 
корист сточарства наше земље. Рентабилитет трговине захтева 
нов начин рада са стоком и говори противу извоза живе стоке. 
Потреба земље у поменутим захтевима говори у прилог разви- 
јања свих грана сточарства и одговарају свима, који мисле да 
ће ретардација настати у нашем сточарству. Нема ниједног 
разлога бојати се у нас за сточарство и оно ће се тек од данас 
почети у насјда развија онако како се то само пожелити може. 
Приходи који се могу добити од живинарства, ситне стоке, ин- 
дустрије млекарске и оних индустрија, које ради са отпацима 
у нас, говоре да ће биланс међународног промета на сточним 
продуктима два пута и више прећи ону добит коју смо раније 
од извоза стоке имали. 

ЈУ 
У извозу нашем, који је у прошлости врло слабо напре- 


довао, воће сирово и прерађено: суве шљиве и пекмез, стално 


је расло. Ова привредна рубрика је толико важна по наси 
такво место заузима у земаљској продукцији, да ће оно јачи- 
ном прећи и рубрику жита и рубрику стоке. 

Климатске су прилике тако повољне за воћарство у нас да 
то не треба да остане не искоришћено. Ако има каквих произ- 
вода где све природа даје, а човек врло мало а често као, што 
је код нас, и ни мало не доприноси, то је воће. Нема говора и 
воћарство потребује људског труда и оно тражи техничку са- 
радњу и уношење знања стеченог искуством, али све то при- 
додато условима, које нам природа даје, пружа нашој земљи 
један богати извор прихода, који се не да довољно оценити. 

Србија има крајева у којима има финог и скупог асталског 
воћа, које до данас није никакве ренте доносило. Вештина 
брања и паковања таквог воћа упутиће свет, кад комуникационих 
средстава довољно буде, да већу пажњу томе поклони и да онај 
нерентабилни посао око рада на продукцији жита по брдским 
воћарским крајевима замени са рационалним воћарством. Ква- 
литет шљива, које се данас само у једном незнатном делу Ср- 
бије негују и суше и од њих гради пекмез, такав је да би оне, по 
ономе што је природа нашим шљивама дала, биле без конкурен- 
ције. Кад би се прерада наших шљива вршила како ваља, цене 
би овог артикла биле као француских шљива. Кад се буде по- 
јачала продукција воћа а нарочито шљива у крајевима Србије, 
који су за то подесни, кад се прерада буде вршила под надзором 
државе и извозника, у извозу се само сувих шљива може у брзо 
очекивати толико колико данас за све цереалије добивамо. 

Ако из промета избацимо извоз свежега воћа, које није 
асталско, и пређемо на извоз прерађеног воћа поред облика у 
којем смо га до сада извозили, рубрика од извоза свег воћа 
биће већа од извоза стоке и сточних продуката. 

Српске суве шљиве имају већ своју марку и цену на пи- 
јацама Немачке. Наше су суве шљиве извожене и ван Немачке 
и добиле су своје одлике над осталим нарочито калифорниј- 
ским. Ако се буде водило рачуна о примедбама немачких ку- 
паца и унесе мало воље и труда, ништа не стоји на путу да 
достигнемо цене шљива француских. 

Извоз асталског воћа је у зачетку код нас. Немање тран- 

спортних средстава је то спречавало. Како смо у јеку грађења 
железнице и путева очекивање је великог извоза ових финијих 
сорти по све извесно. 

Консервисање воћа, које се ствара у нас, грађење пекмеза 
и спречавање извоза оног сировог воћа, које је доста значајно 
било у нас, у облику у коме је то вршено, прерадом истог и 
спремањем нових артикала извозних од свежег воћа, даће се 
знатан полет нашем воћарству и створити нове зараде нашем 
сеоском становништву. Сеоски сталеж може онај велики део 
годишњег времена, који проводи у нераду, јер не зна никаквих 
заната, корисно употребити на послове, које трговина са воћем 
тражи због доброг паковања и преноса воћа. ове су ово по- 
слови, које ће потреба створити и тражња потпомоћи. Поди- 
зање ће воћњака бити јаче у нас у будућности на штету да- 
нашње зиратне земље у крајевима, где се само јаким ђубрењем 
и већим знањем може исплатити колосални рад нашег станов- 
ништва, који се тако ништавно плаћа продукцијом жита. 

Обнављање винограда у нас вратиће се нашој земљи она 
обилата ранија берба и оно богаство које је филоксером сатрвено. 
Изглед на извоз вина у балканске земље, нарочито провинције 
турске, где се тек појављује филоксера, даће јачег постицаја 
овој грани производње и поред извоза воћа у изгледу је да 
ћемо у скорој будућности, кад се земаљска тражња у вину и 
грожђу подмири, имати извоза за земље из којих увозимо за 
данас грожђе и вино. 


М 


Сем ове три велике извозне рубрике: жита, стоке и воћа 
у нас је почело сејање културних биљака: кудеље, дувана, лана, 
шећерне репе и др. Ових биљака не може бити свуда, за њих 
је потребно поднебље, које је природа дала нашој земљи. Извоз 
је знатан већ свих ових поменутих биљака и на њима ће се све 
више од сада радити, Приватне ће иницијативе, уз незнатну 
помоћ државну, и овде створити све што је потребно да Србија 
поред раније три рубрике велике има у својој земљи већи број 
извозних артикала и квалитет бољих артикала, који је никада 
неће везивати искључиво за једно тржиште, већ је упућивати 
на избор и долажење до бољих цена. 

Србија не сме желети да остане на извозу ових културних 

биљака у облику најгрубљих сировина. Она већ данас за ку- 
дељу, дуван и шећерну репу има индустрије, које тој нашој 
сировини дају облик полупрерађевине или облик потпуне пре- 
рађевине, какву је потрошачи траже. Извозу кудеље у влакну 
придолази извоз ужарије и канапа, а близу смо да извозимо 
и шећер из земље, пошто смо данас у стању подмирити већ 
земаљску потрошњу у шећеру производњом данашње фабрике. 
Потреба индустријских установа за прераду културних биљака 
лако ће се задовољити кад Србија буде ојачала продукцију тих 
сировина у својој средини. 

Како смо ми у прелазу из фазе екстензивног сточарења у 
фазу интензивног јака је потреба у нас у пићним биљкама. Све 
мање утрине и попаше упућују нас на сејање ливада и трава. 
Потреба се у овоме већ у велико осећа а предузети су ко- 
раци и од стране надлежних меродавних фактора у нас за то 
и надамо се да неће у нас свака трећа година бити оскудна у 
трави и нагонити нас на забрану извоза сена, као што је то 
редовно случај у нас до сада био. Услови су у нас врло по- 
вољни за пићне биљке, ако се сејање ливада доведе у свезу са 
иригацијом за шта су сви услови повољни у Србији, може се 
рачунати на знатан извоз пићних биљака. 


М 


Зауставио сам се у овој глави на раду и промету произ- 
водима чисто пољске привреде и могућим трансформацијама њи- 
ховим. Разлог је за ово и тај што желим да наша земља остане, 
с погледом на њен географски положаји с обзиром на постојећи 
поредак социјалних сталежа у њој, а и из разлога што је пољ- 
ска привреда, продукција најрентабилнија, јер је за те продукте 
лакше наћи пијаце но за индустријске, за дуго земља типа 
пољопривредног у првоме реду а индустријска тек да дође на 
друго место. 

У пољској је привреди и најтежа трансформација. За њу 
је потребно извршити преображај у погледима масе, која суде- 
лује у тој производњи; потребно је унети знање које наука 
и искуство даје, потребно је читаве институције створити, про- 
менити поредак друштвени, па да се с успехом очекују плодови 
трансформисања. Народи су сви врло конзервативни и због те 
црте је тешко новачење у пољској привреди. Маса сама по себи 


~ 

прилагођује се новинама сувише споро. Можете и услове и по- 
годбе новог живота променити, можете довести у питање цео 
промет њезиних продуката и све ће то изазвати стагнацију, за- 
чамелост али тешко без нарочитих сила да се изазове прелаз из 
фазе у фазу. Трговина најбоље ојачава приватну иницијативу 
произвођача и нагони га на прелазе из старог типа производње 
у нови. Уз трговину долази просвета, и то оно професионално 
васпитање, које се у масу ваља да унесе па да се из једног ста- 
дијума пољске привреде пређе у други. Трговина стављањем 
бољих цена у изглед, наставе у олакшицама да се резултати 
опстигну, као две силе истога смисла утичу на народе да се 
крену из мртвила и да са једног типа продукције пређу у други 
или да старим облицима производње дају новији, савременији 
и бољи. Трећи агенас, о коме ћемо засебно говорити, јесте раз- 
виће индустрије, он са своје стране, проширујући област по- 
трошње сировине, подстиче и упућује свет на бољи и интен- 
зивнији рад. 

| Потребно законодавство треба донети да се омогући пољо- 
привредна трансформација, само треба пазити, да је створена 
таква контрола, која не убија приватну иницијативу већ путем 
награђивања и прихватањем појединих грана потпомаже раз- 
вијање. Ваља путем изложаба створити утакмицу, која ефикасно 
утиче на појаву преображаја производње. Приватна друштва 
пољопривредна, кооперације, курсеви, кредитне установе, про- 
дужне школе типа пољске привреде, изложбе провинцијалне, 
земаљске и светске, све су то васпитна средства и нарочити 
моћни ослонци да се масе крећу правцима, које промењене по- 
годбе у напред предвиђају и одређују. 

| Као што политички закони гарантују самоопредељивање 
заједница и удружења, омогућавају учешће на тај начин народа 
у управљању земљом, тако исто задатак је савремене демокра- 
ције, да преко самоуправних тела и разних привредних корпо- 
рација, науче народ старати се за, себе и оспособити га да нађе 
увек начина да своје потребе сам начинима, које он нађе, за- 
довољи. Да за то способан буде, ваља наставу разгранати и 
размножити. 

Држави је задатак да на сусрет изађе свима покретима 
народа, који теже да се у њему створе културни центри за удру- 
живање, за његово умно и материјално јачање. Држава се мора 
постарати да у своје руке узме извршење великих послова за 

које су појединци или мање јединице социјалне немоћни. Гра- 
ђење већих, путева подизање великих тржишта, осигурање про- 
изводних радника и др. ствар је државе. Њен је задатак да ру- 
кује наставом земаљском као што контролише и њен саобраћај 
физички. На чему поглавито држава има да ради, да погод- 
бама за развиће новог привредног живота, за шта уговори у 
себл носе клицу, да потетицаја, биће предмет засебног одељка 
у овој расправи. На завршетку ове главе помињем само то да 
се друштво цело мора заинтересовати за трансформацију пољ- 
ске привреде а то је могуће лако извести из разлога, што га 
но вначин трговања, услозљен нарочито уговором према моћном 
суседу, на то нагони. Све остало што је потребно да се до ре- 
зултата дође држава ће са друштвом лако целој земљи пружити 


К. Стојановић. 


Е 


— СВРШИЋЕ СЕ — 


ЧИЧА ИЗ ПРЕОБРАЖНЕЊА 


(Прича о родитељу који је несрећан само зато што није потпуно срећан.) 


ПОСВЕЋЕНО ДРУГУ ДРАГИШИ ЛАПЧЕВИЋУ 


Јуче у подне узео сам једну лубеницу на Зеленом Венцу. 
Узео сам је, једе ми се, али нема никога да ми је понесе до 
куће, а наопаки појам о господству одвикао ме је да сам себе 
послушам. 

Понудих једног разним фарбама умазаног и по свима из- 
гледима за тај мах беспосленог дечка; понудих га да ме послуша, 
али ме он на ту понуду само подругљиво погледа и не рече 
ми ништа. 

Онда понудих једног босоногог човека са плавим носом. 

— Врућина — рече он лењо и одмахну главом. 

Видим под багремом у хладовини седи један као тресак 
здрав човек и пуши на муштиклу; леви му рукав празан, види 
се да у њему нема руке, а снажном десном руком само разма- 
хује муштиклу од колена до уста и обратно. 

Приђох њему и готово га почех молити. 

— Извините — рече он и направи божјачку мину — ја 
просим. .. 

Опет се вратих пиљару. Размишљам о томе шта ћу и како 
ћу, јер ми се лубеница баш једе и никако друкчије, а цигара 
ми догорева међу прстима. Кад ме већ и опече, ја је бацих, али 
она, чини ми се, још добро и не паде на земљу, а на њу се 
згомилаше онај фарбама умазани дечко и онај човек са пла- 
вим носом. 

Ја гледам како се та два јадна створа божја очајно оти- 
мају свега можда о један дим, а чича, од кога сам лубеницу ку- 
пио, спретно се дотаче моје руке. 

— Господине — рече ми он — еве дошеја је мој син — и 
показа ми једног младог човека у европском оделу — он си је 
овдек на овуј стоку газда; ја ћу те послушам... ће ми дадеш 
једно петпарче; не питујем си за даљину ! 

— И два, брате мој слатки! 

— Е, да си жив! 

И он лако узе лубеницу и пођосмо. | 

Идемо тако и ћутимо. 

Шта је он мислио и је ли у опште шта мислио, то не знам, 
али сам ја дубоко и с тугом размишљао о типовима које сам 
нудио да ме послушају. 

— Слушај, господине, ћу ти рекнем један реч — рече ми 
чича одлучним гласом. — Мож' ће погрешим како један простак, 
ама па ћу ти рекнем тај реч. 

— Да чујем, чича. 

— Овдек, у вас, народ си је стануја азг'Н. 

— Како то, чича г 

— Ајмане, салте ајмане... лКивује свет а иска да не ра- 
боти... Ете ономатке сам си отишеа у једног мајстора, шуштера: 


Спијеше, жена, кат дајдо. „Ће ми окрпиш“ — викам — овуј 
кондурку г Вика: „Ћу ти гу окрпим“. „Дваеспарче стиза ли за 
тој #“ „Ба, ће се убришеш! — вика. — За тој ће ми дадеш ди- 


нарче“. „Ни за онај свет не ти давам динарче! Бос ћу си одим 
како п'е, а динарче за тој не давам!“ И ото си, а он сп остаде 
да си жмије како буљина на слнце, а могаше убавачко да си 
заработи дваеспарче... А у нас си је народ умреа за работу; по 
вад'н ће си, жи ми Бог, крши грбину за грош! 

— А одакле си ти, чича г 

— Из Преображење. 

— Где му то бешег! 

— Ва Преображење ли питујеш 2 

— Јест. 

Чича ме зачуђено погледа. 

— Тој си је там малко поза Врање. 

— Па откуд ти овдег! 

— Туј сам си у сина од ники дн... Видеја си оног у не- 
мецко што дојдег 

— Видео сам га. 

— Тој си је мој син; он си је, како ти реко', газда на онуј 
стоку.... Један, што сви сас њег работи, сг је овдек у војску. 

Један је у село, сас мен и бабу ми, а један си је па овдек тиш- 
љер, у мајстора швабу известија занајат. 

— То је лепо. 

— Видиш, господине, овај мој син што си га видеа и онај 
други што је у војску, како од суво злато да су правени, а салте 
ги дадо по динар и пол кат ги испрати из Преображење. Памет, 
што се вика, и царује и говедарује. Работили, мучили се дн- 
ноћ, не јело, не пило, не понело се, а сг си имају овдек две 
куће и двесте динари месечино збирају кирију. Све сас пиљарл'к! 
Онај, што је у војску, како арслан је. Грабне крупицу сол, за- 
метне гу на рамо и сам гу донесе на дућан! У овија дни дање 
си риба купус за муштерије, а ноће си работи у другога; по 
петнаес динара заработи за један ноћ салте на тој рибање! 

— А онај у селу, какав је онг: 

— Е, он си је остаја простак како и татко му. Работи селску 
работу. Сас убаво, нема га по убав човек, а сас лошо, нема по 
лош човек на овај бел свет... напије се па по вздин спије, за 
работу и не питује, а ја и баба ми копамо у лојзе... Ама си па 
убаво помињујемо сас њег... 

— А је ли жењен % 

— Оженимо га, ама му се домаћица потика незародена. 

— Жалост! 

— Да је жалос, јесје жалос, ама од жалос има и по жалос 
— рече чича и болно уздахну. 

— Па ти си то, чича, ипак неки срећан човек. 

— Господине, срећан, викаш, срећан, ама тике душа ми 
знаје... Викам ги: „Жените се, бре, деца, стар сам човек; мило 
ми за унуче !“ 

— А ониг 

— Они ништо. Овај, што си га видеја, вика: „Стра' ме од 
женско.“ Онај па што је у војску: „Не се одвајам од бату ни 
за живу главу!“ Како девојчики! Да ги по тамнину акнеш међу 
двесте девојки, салте ће се срамују! 

— Па ти онда ожени тога најмлађег; 

— Тој и јес белај. Не иска ни он да се жени!... Ономатке 
сам му за тој зборија и плакаја сам, па ништо. Вика: „Не искам 
си жену, не искам си дом, нећу си попа, нећу си државу, нећу 
си више да биднем Србин!“ „Што бре, синко, што збориш тој!“ 
„Тој!“ вика. „А зашто, бре, синког!“ „Стануја сам — вика — 
ефицијал“. „А што ти је па тој ефицијалг!“ Вика: „Не искам 

си жену, не искам си дом, нећу си попа, нећу си државу, нећу 
си више да биднем Србин, ете тој си је ефицијал, ако неси 
знаја!“ „А, тој сије ефицијалг! — Убав ствар!“ „Много убав“ 
татко, него и ти да се писујеш у тој друсто!“ „Да си отфрљим 
бабу, да си упалим дом, да си станем резилу рисјани, да избег- 
нем из порези да си не биднем више Србинг!“ „Јес“ вика. 
Мен ми тг налегну ника тмнина на очи, та га фати, та тепај, 
та тепај, та тепај, та му се убавачко натепа! „Тој ти је тепање 
— викам — за тој, што те несам како малецко тепаја!“ 


— А онг 

— Он па вика да си је ефицијал! 

— Сиромах човек! — рекох ја и неки луди смеј ме напе. 
— Сг да видиш ништо друго! — рече чича. — Таман му 


се ја такој убаво натепа, а дојдоше му браћа. „Тате — вика 
тај мој син што је у војску — зашто си тепаја нашега батуг“ 
„Тепаја сам га, деца, за тој што је стануја ефицијал“. „А што 
је па тојг“ питује мој други син. „Неће си човек жену, не иска 
дом, неће си попа, не иска државу, неће си па ни Србин више 
бидне!“ Та ти га они грабнуше, та тепање, та тепање, та царско 
тепање! Истепаше га како циганског младожењу ! 

Ја се већ почех поводити од уздржаваног смеха, и што 
нисам пао, имам заблагодарити једино тој околности, што смо 
већ били пред вратима мога стана. 

После сам плакао од смеја, жалећи притом човека коме су 
идеје будућности натовариле у садашњости толики бој на леђа. 


А данзес у подне узео сам дињу опет на истом месту. 

Кад је платих, чича из Преображења, и не чекајући предлог 
с моје стране, узе је и пође са мном. 

Али је данас био јако сетан и нерасположен, готово рећи 
очајан. 

Покушах да га разговорим, али без успеха. 

Питам га пише ли му баба из села, и онда на ту тему хтедох 
да отворим разговор који би га можда мало разгалио и одо- 
бровољио. 

— У нас неје адет да се писују писмићи — рече он хладно. 

И продужисмо пут ћутећи. 

У један мах он дубоко уздахну и зашкрипа зубма. 

— Слушај, господине — рече ми они тужним и молећивим 

гласом — за овој слушање не искам ти ни парку, вал те молим 
како својега родљака да ми дадеш један совес. 

— Да чујем, чича. 

— Кол ко се лега за убистог 

— Ва какво убиство 2! 

— Ва убисто... демек знајеш што је убистог2! 

— Па како кад, чича. Осуда није увек једнака. То зависи 
од околности које судови цене или на олакшицу или на отежицу 
кривцу... А зашто питаш 2 

Чичи ударише сузе на очи, али му се израз лица не измени 
ни за једну цртицу. 

— Искам си закољем најмалеога сина... Мој греј, мој жалос! 


— Ефицијала 2! 
— Проклетога ефицијала!... Довдек ми је дошеа! — јетко 
рече чича и оштро превуче дланом преко грла. — Од дерт и 


резилак не смем се врнем дом. Баба ће ме питује, људи ће ме 
питују, што да ги рекнем2! Сас врцу под старос да се бесим, 
што лиг! ; 

— Грешиш, чича. Грешиш, Бога ми!... Млад је човек, 
поправиће се — рекох ја и осетих да ме опет поче надимати 
онај јучерашњи луди смеј. 

— Јутроске си па зборимо о тој. Викам: „Синко, бре, 
рисјанин ли си, стока ли си, што ли си, не се фаћај по тај 
пут; тој си је од лошо по лошо. Резилак, бре, за старога оца, 
за стару мајку, резил ће станеш пред друсто!“ А он вика: 
„Тате, не знаеш ти тој, ти си један бурењак, бубрежњак, какво 
ли рече, ђавол ће га знае! 

— Да није буржоа: 

— Белким такој ништо. За срце ме уапа пцетиште!... Па 
му викам и плачем си како једна сиротника: „Синко, бре, жи 
ми Бог, ћу те утепам за тој!“ А он се смишка како да је брез 
памет и вика: „Тате, утепај ме, ја сам си тај па тај!“ И јоште 
па и мен ми дава совес да си одим у никога Лапчовића сас 
голему браду, тој ги је демек даскал, та ћу си и ја једнак станем 
ефицијал!... Видим си: опојен сас туј лакрдију, потикаја се 
човек брез лек и пут, и ћа га утепам туј, ама утече како ника 
дивљина... 

— Е, чича, не ваља ти посао! — рекох ја и поведох се 
од смеја у страну. 

— Убаво, лошо, тој му је!... После си ото у једног тр- 

говца, дупли трговац! та и њега питува за тој за што и теб' те 
ст питујем. Вика: ће легаш сас тешко гвојзе у робију, ће те 
стрељају и сијасвет свешто- ништо. „А заштог!“ викам. „датој 
— вика — што си утепаја сина.“ „А кој ће тој праи сас мен 2“ 
„Суд“ вика. „А ја ћу си — викам — излегнем пред тај суди 
ћу га питујем: туђо ли сам или своје дете заклаја: Резил сам 
од тој дете стануја под свој старос, затој сам га заклаја!“ „Не 
смеш“ вика он, ће ми рекне суд. „А кој си је — викам ја — 
кршија колена за тој дете, ја ели судг...“ 

Мени ударише сузе од смеја. 

— Доста, чича! — једва изговорих, узех дињу од њега, 
додах му напојницу и смејући се дођох кући. 

И сви у кући слатко се насмејасмо убилачкој срџби чичиној. 


Исписујем ове редове а стрепим од зла, и пун сам слутње 


за страшну погибију јадног „ефицијала“. 
И да би ми савест остала чиста и мирна, још колико данас 


по подне учинићу о томе доставу полицији. 
Сиромах чича из Преображења ! 


Чеда Поповић. 


А 


о ЗА. 


ИЗ ИСТОРИЈЕ УСТАВНОГА ПОКРЕТА У ТУРСКОЈ 


(Митад-пашин Устав и његова судбина. — Младо-Турци!). 


|| 


Прошлог месеца — једанаестог јула — прокламован је у 
Турској Устав. Тога дана враћен је у живот, како се то зва- 
ничним језиком каже, Устав од 1876. Калифа правоверних, је- 
дини апсолутан владар у Европи, тога дана пристао је и зва- 
нично и отворено уз уставни покрет, који је отпочео у војсци, 
у Маћедонији. Свет је био изненађен, запрепашћен од чуда, од 
неверовања. Турска уставна земља! 

Под утисцима првих гласова из Турске о уставном покрету 
тешко је било наћи се у новој ситуацији, тешко је било не по- 
веровати најчудеснијим комбинацијама, најневероватнијим прог- 
нозама и најразноврснијим оценама догађаја. Навикнут да Тур- 
ску гледа као легендарну земљу оријенталских интрига и зва- 
ничних подвала, европски свет дочекао је прве гласове о догађа- 
јима у Турској с неверицом пуном проније натурску уставностина 
озбиљност самога покрета. Буна у војсци није нова ствар у Тур- 
ској, а ова, која је почела у Маћедонији, није ни мало озбиљнија 
била од толиких ранијих. Ништа није казивало да ће она добити 
тако простране размере и имати овај велики историјски значај! 
Три млада човека Енвер беј у Солуну, Нијази беј у Битољу и 
Џафер беј у Скопљу, по чину у војсци тек мајори, одметнуше 
се од својих власти, и у исто доба затражише Устав од 1876. 
год. Покрет је изгледао и немоћан и неозбиљан. 


1 Поводом књиге: Мућа|- Расћа, за ује — 5оп оепуге, раг зоп НЈ5 АП 
Наудаг Маћа!-ђеу. Ргејасе де Мопчјепг Ј. Г,. де Гапеггап апсјеп тимефе де 
ја шагше. Рагја, 5босК, 1908. 

Како се лако прилазило покрету и то прилазили и виши 
команданти и гувернери провинција, дотле познати као одани 
приврженици султанови, изгледало је као да је то по мигу из 
Цариграда. Али само је неколико дана требало да прође па да 
се покаже колико је дубока и пространа била организација мла- 
дотурске странке; колико је захватила војску и како су крупни 
узроци били, који су изазвали овај покрет. Султан није био 
сигуран ни у своју војску из Анадолије, с којом је мислио да 
угуши покрет у Маћедонији. Осетивши се немоћним према оп- 
штој струји, султан је брзо пронашао да ће најбоље бити ако 
и он сам пристане уз њу. 

Све ово, и војнички пронунцијаменто и пристанак султанов 
уз покрет и прокламовање устава, дошло је једно за другим тако 
изненадном брзином, да остали свет није могао лако доћи себи 
од чуда и потражити свему томе праве узроке. Није се могло 
веровати ни у озбиљност покрета, ни у животну снагу његову, 
већ се држало да је некако споља, ван Турске, цео покрет ин- 
сцениран, да је то дело какве интригантске политике које велике 
силе, или бар, ако не то, онда сва та „комедија с Уставом“ из 
Цариграда удешена. Којој би великој сили ишло у рачун да 
изврши преврат у једној тако великој земљи, чија је судбина 
и судбина европског мира; Која би то велика сила рескирала 
да помогне револуцију у Турској из које лако може доћи, у 
место уставнога реда, потпуна анархија, слом, који повлачи за 
собом и европску кризу“ Јер нико не може да предвиди, да 
погоди догађаје, те у место успеха уставнога покрета може доћи 
каква интервенција европска или сама ликвидација Турске. 
Разуме се, да нема те велике силе која би смела узети на своја 
плећа такво крупно дело, која би се смела играти са својим 
рођеним интересима тако лако и неозбиљно. 

Једна је последица овог покрета одмах јасна била, а та је: 
да реформна акција великих сила у уставној Турској постаје 
излишна, да њој више нема места. Из тога факта испредало се 
да је у интересу Немачке и Аустрије да изиграју остале велике 
силе што ће помоћу овог уставног покрета онемогућити даљу 
реформну акцију Европе. Да је интерес султанов да се Европи 
онемогући даље мешање у унутрашња питања турске царевине, 
да се онемогући туторство њено над Турском, — такође је јасна 
ствар. Али нису ради тога ни султан ни која европска сила 
ни смели ни могли тако лакомислено распалити револуцију. Сам 

покрет, за ово месец дана од како траје, демантовао је сва ова 
погађања као из основа погрешна. 

Ово што се дешава данас у Турској излази из оквира обич- 
них преврата. Револуција до сада, истина, није била крвава, јер 
је стала живота само неколико верних представника старога 
реда; њу не прате они ужаси и страхоте, који су нераздвојни 
код оваквих политичких прелома, не лије се крв, не падају 
главе, не.руше се и не пале се вароши и села, не дижу се 
згаришта нити чује запомагање и очајање жртава њених. У место 
тога, „Отомани“ — како се називају држављани свију народ- 
ности нове Турске — грле се и љубе, стискају руке једно 
другом, певају химне слободи, заносно слушају звуке марсељезе, 
Турци, Срби, Грци, Бугари, па и дивљи Арбанаси ! Свет је опијен 
слободом и у заносу је, у делиријуму слободоумља. Турска, она 
суморна, мрачна варварска Турска, — сада је земља рефрена 
револуционарних : „слобода, братство, једнакост“, земља где се 
хори марсељеза. 

Ако би по жртвама судили, по ужасима и страхотама, које 
прате револуције, а којих овде нема, и по изненадној њеној по- 
јави без икаквих ранијих знакова, а ако би судили по спољној 
страни њеној, која је пре весела но суморна, онда би одиста цео 
покрет изгледао од малог значаја, покрет, који ће једног дана 
нечујно нестати пошто се истутњао до миле воље. Али крај свих 
оперетских сцена — као што су напр. братимљење четника и вој- 
вода који су се до јуче крвнички клали, импровизирани банкети, 
митинзи, манифестације, измешаног оријенталског света разно- 
вреног по вери, народности и политичкој свести — као и по 
оделу, револуција у Турској има свој дубоки извор и епохалан 
значај. И ако је она изненадно и од једном букнула, она није 
резултат тренутног незадовољства и малих узрока, ни дело дво- 
јице тројице симпатичних официра младотурских. Она није дело 
интриге ни какве велесиле европске ни султанове; она није 
убачена споља, из Европе, и ако је подстицана; она није за дан 
два, или месец дана, смишљена, инсценирана и изведена. Не. 
Она је дело толиких генерација, она је резултат историјског 
живота, природна последица скорашње прошлости, она је сим- 
патичан покушај турских патриота из редова интелигенције, 
запојене европским духом, да спасу од пропасти своју земљу 
и да унесу нов свежи живот у оронули организам „болесног 

човека“, Турске, која је већ на умору. Она тиме покушава уједно 
и да реши један велики историјски проблем. 

То је оно што је интересантно и значајно! 

Да бисмо разумели овај данашњи покрет, потребно је да 
се вратимо у прошлост, у скорашњу прошлост — када је први 
пут покушано с уставношћу у Турској. 


Мисао да Турска треба да усвоји европске политичке инсти- 


туције, да се и она модернизира, да уђе потџуно у ред европских 


држава, није нова. Она шта више није никла у главама зане- 
сених агитатора, идеолога, непрактичних људи, већ су је изнели, 
истина не у демократском свом облику, баш саме калифе. 
Докле је у Европи културни и политички развитак био 
нејак, докле Турска у култури није много изостајала, иза Европе, 
а по политичкој својој организацији шта више измакла од ње, 
дотле разлика између европске какве велике силе и Турске није 
била на штету ове. Европа је онда, када је снага Турске бујала, 
била тек у почетку стварања националних држава и државе у 
опште, јер оно што дотле беше у њој, тако звана феудална др. 
жава, било је што п анархија, далеко од чврсте политичке 
организације. Тек су се онда стварале модерне државе. И стога, 
је онда, када не беше моћних држава, Турска и могла као 
каква бујица препасти јужну Европу, освајити Балкан, и запре- 
тити Италији и Бечу. Некада су Холандска и Шведска биле 
велике силе овако као што су сада Енглеска, Русија, Француска 
и Т.д. Та неприродност, да један мали народ буде сила првог 
реда, могла је трајати дотле докле се нису развиле моћна Ру- 
сија и моћна Енглеска и почетком ХУШ века, (1714 и 1722 Г.) 
престају Холандска и Шведска бити силе првог реда већ мало 
по мало постају државе трећег реда. И с Турском је сличан 
процес био. Кад је Европа и у култури и у политичком развитку 
далеко измакла била (а то је већ било у другој половини ХУШ 
века), Турска се није могла више мерити с њом. Последњи напор 
и последњи одјек некадашње огромне снаге Турске био је при 
другој опсади Беча (1683.). Од тада је пошло све суноврат, од 
тада нагло опада и пропада освајачка снага Турске и тада се 
већ пред Европу иставило Источно Питање. Осамнаести век то 
је, у турској историји, покушај да Турска поврати своју изгуб- 

љену позицију, да задржи процес распадања. Али све узалуд. 
Крај ХУШ века п почетак ХЛХ затекао је Турску немоћну иу 
потпуној дезорганизацији, да се чинило као да ће се још онда 
распасти. Царство се беше потпуно расклиматало и изгледало 
је, да ће се читави комади одвалити од њега, да ће остати само 
торзо од некадашње силне турске државе. У Скадру, Јањини, 
Видину, Мисиру — одметуше се паше и постадоше неограни- 
чени господари својих крајева. Турска, као држава, беше не- 
моћна да угуши ове унутарње буне. 

Тада је сваком мисленом човеку јасно било да се са она- 
квом војном и политичком организацијом не може Турска ни 
одржати у целини баш када не би било никакве спољне опас- 
ности. Докле је Европа имала за собом већ једну фазу поли- 
тичког свог развитка, апсолутну државу, и напуштала је те се 
спремала да уђе (а негде већ ушла) у нову фазу, — фазу у- 
ставне државе, докле је Европа прелазила из апсолутизма у 
демократију, докле Европа беше далеко одмакла иу култури, 
дотле је Турска остала на ниском културном и политичком раз- 
витку, који скоро ништа није одмакао од оног стадија, у коме 
се налазила турска држава, када је освајала Европу. 

И ако је ова разлика у развићу Европе и Турске била 
огромна и много већа у другим гранама живота, опет се није 
толико непосредно осећала као разлика у развићу војске турске 
и европске. Европа је већ имала модерну војску, с модерном 
организацијом, наоружањем и т. д. а Турска је још остала при 
оној старинској војсци с прастаром организацијом. Реформе су 
дакле биле потребне и у политичком животу, у свима областима, 
па и у војсци! 

А како је Турска освајачка држава, која се и одржавала 
на војсци, то су се, разуме се, потребе реформе најпре овде и 
осетиле. Селим П1! покушао је у место јаничара да уведе мо- 
дерну војску, али је то сувише рано било и њега стаде престо 
овај покушај. Године 1807 збачен је Селим Ш а на престо дође 
— после кратке владе Мустафе ТУ. — Махмуд П (1808—1839). 
Тек он је успео да уништи после крваве буне, јаничаре (14 маја 
1826) и да постави основе новој војној организацији и модер- 
ној војсци. Али није лако било ни уништити стару војску ни 
створити нову и Турска је неспремна, скоро без војске, доче- 
кала сукобе са Русијом и рат (1828—29), који се, разуме се, свр- 
шио на штету њену. Султан Махмуд позва пруске официре да 

организују турску војску. Један од њих био је, доцније славни 
стратег пруски, Молтке. По својим делима, по тежњи да рефор- 
мама унесе нов, свеж, дух у државни живот своје земље, султан 
Махмуд П радо је сам себе упоређивао са Петром Великим. 
Одиста од њега настаје ново доба у Турској. 

Многостран је рад султана Махмуда П. Он личи, по обим- 
ности свога рада, на просвећеног деспота ХУШ века само са 
суровошћу каквог оријенталског тиранина. Он подиже мошеје, 
школе, болнице, дели правду, путује по својим европским про- 
винцијама и стара се да сви његови поданици буду једнаки 
пред законом, кује новац — и то противу духа корана — први 
пут с ликом својим, отвара затворене војне школе: артиљерску, 
инжињерску, маринску, ствара нову војну академију по угледу 
на сенсирску, уводи, ради народног здравља, карантине и лаза- 
рете, оснива један турски лист, уводи европске обичаје, даје, 
по европски, балове и концерте, облачи се а Ја Јтапдив и т. д. 
Он једном речи уводи одозго европску културу, и њега, с гор- 
чином у души, чувари старих обичаја називају погрдним име- 
ном „ђаур падишах“. Зато опет тешко томе ко би му стао на 
пут. Када се Турци Стамболије, подстакнути улемама, дигоше 
противу ових новина, њихових 4000 лешева султан Махмуд 
баци у море! | 

Али ера успешних политичких рефорама и покушаја одозго, 
с престола, настаје тек од сина Махмудова, Абдул-Меџида 
(1839—1861). Исте године, када је дошао на престо, под утицајем 
два велика имена у турској модерној историје, Фуад-паше и Ре- 
шид-паше, он је објавио свој чувени хатишериф ђулхански (од 22 
октобра 1889) у коме су били изнети принципи нових закона, из 
којих је требало да никну остали посебни закони. Та реформа 
Абдул-Меџидова позната под именом „Танзимат“, имала је да из- 
мени из основа државни унутарњи живот Турске. У истини нису 
то биле у европском смислу корените реформе, — али за Турску 
биле су од великог значаја. По њима су сви поданици турски, 
без разлике вере, једнаки пред законом; њима се признаје верска 
слобода и равноправност, одређује начин како се и колико плаћа 
пореза, обавеза службе у војеци и откуп хришћана од те службе, 
јавност суђења и т. д. Танзиматом је, у место јаничарских чи- 
новника, створено чиновништво овакво какво је до сада било 
у Турској. Од то доба улази модерни дух у турско друштво, 
настају нове генерације, које се запајају европском просветом, 


ИЗ ИСТОРИЈЕ УСТАВНОГ ПОКРЕТА У ТУРСКОЈ 167 


траже Русо-а, Волтера, Монтескија и боље их знају но своје 
националне класике. Али је тада постала поред партије мо- 
дерних, још и партија Старо-Турака, која би хтела да спречи 
улазак европских идеја и институција, да очува старе основе 
Турске, налазећи да је у модернизирању Турске и пропаст њена. 
Те две струје почињу се борити још тада и све до садашње 
револуције старотурска странка била је јача. 

После кримског рата (1854—56), у коме су Француска, Ен- 
глеска и Италија учествовале као савезници Турске и који се, 
као што је познато, повољно свршио по Турску париским миром, 
султан је на наваљивање својих савезника и представника Ев- 
ропе, проширио реформе чувеним Хати-Хумајуном од 4 фе- 
руара 1856. Њиме су у главноме поновљене, признате и нештоб · 
мало проширене реформе хатишерифа ђулханског. Да додамо: 
да је пореза правичније подељена, да су хришћани могли ићи 
у војску и имали права ступати у војне школе и достизати све 
чинове у војсци; да су стекли право сведочења као и мухаме- 
данци. Танзимат и Хати-Хумајун су били, као што је у устав- 
ној земљи Устав, у Турској основни закон на којима се базирао 
целокупан јаван живот у њој до сада. 

Смрћу Абдул-Меџида прекинут је пут рефорама. Доба које 
сада настаје, то је опет доба унутарњих трзавица, унутарњих 
политичких борба. На престо не дође син Абдул-Меџидов, Му- 
рат, већ брат му, Абдул-Азис. Нови султан имао је већ да 
рачуна са овим двема струјама, — са старо и младотурском. А 
и једна и друга струја рачунале су на новога султана. Он је 
опет више симпатисао старотурској струји. Први почеци владе 
новога султана, као што обично бива, били су добри. Он смањи 
сам себи своју цивилисту, предаде неке чиновнике, за које се 
знало да су непоштени, суду и изјави да ће имати само једну 
легитимну жену а харем свога претходника растури. Али одмах 
затим, у брзо, осетивши се свемоћним, разбукташе се у њему 
све рђаве страсти његове природе. Он се окружи још већим 
харемом (12.000 жена) и предаде се сладострашћу и расипању 
државне имовине. Истина још Абдул-Меџид је почео с расипа- 
њем, али у толикој мери није га било као под владом, Абдул- 
Азиса. Он беше затекао дефицит од 103 милиона годишње. И 
дугови и дефицит нагло су се сада гомилали, а унутра у земљи 
незадовољство је избијало у отворене буне, — херцеговачки 
устанак под Луком Вукаловићем 1861 године, критски устанак 

1866 и т. д. Абдул-Азис је био несрећан што му помреше за 
кратко доба велики државници Фуад и Али-паша, и најмоћнија 
личост беше сада Махмуд Недим, велики везир, који је стајао 
под руским утицајем. Велики везири и посланици турски често 
се мењаху, али највеће зло беху дугови државни који се нагло 
гомилаху. До кримског рата турске финансије и ако нису биле 
сјајне опет нису бар патиле ни од великих ануитета ни дефи- 
цита. Али од кримског рата почиње нагло задуживање Турске. | 
И 1874 године износио је државни дуг преко шест милијарди, 
а у годишњем буџету бивало је по 116 милиона дефицита. Из- 
вори прихода нису више достизали а нови се зајмови нису 
могли правити, јер се није имало шта заложити. Тако се већ 
помишљало на банкротство и ако се упорно крило и порицало. 
1875 године 13 августа дође за великог везира опет Махмуд 
Недим, и то, како се држало, руским утицајем. Како је ускоро 
затим дошло и банкротство Турске то се оно и приписује ру- 
ском утицају. Докле је Махмуд Недим уверавао и представнике 
страних сила и директора отоманске банке да Турска и не по- 
мишља на какве кораке, који би могли оштетити повериоце, 
дотле је у исти мах спремио све да објави банкроство. И 24 
септембра 1875 године објавио је званично: да Турска редуцира 
своја плаћања за половину! Истина да су интересне стопе тур- 
ских зајмова биле зеленашке, јер је Турска плаћала просечно 
на своје зајмове 97» 9 интереса, али опет за то су страдали 
ни криви ни дужни толики штедљиви људи средњег реда у 
Француској и Енглеској, који су своју уштеђевину уложили у 
турске хартије. Интересантно је да је банкроство турско, много 
оштетило и папу, који је свој новац, ради спекулације улагао 
у турске папире! 

Овако бедној слици турских финансија чудновато контра- 
стира оно сулудо расипање Абдул-Азисово, који је немилице 
трошио на своје ћефове. Докле нижи чиновници месецима не 
примаху плату, а војска ишла и гола и боса и гладна, дотле 
је Абдул-Азис градио палате, трошио на балет и оперу у се- 
рају, менажерију, и сањао о грађењу мошеје, која би, као зграда, 
јединствена била у свету. 

Ово бедно стање турских финансија навело је чиновнике 
да рају тиранишу и да је пљачкају. Самовољно је разрезивана, 
и купљена пореза. Те невоље, које је народ подносио од Турака 
глобаџија, нагнали су Србе у Херцеговини да скоче на уста- 

нак. У лето 1875 пукла је чувена „невесињска пушка“ и отпочео 
је устанак, који се проширио по свој Босни и Херцеговини. Ве- 
лике силе решише се да посредују између султана и његових 
поданика те њихови представници, конзули, одоше на само бо- 
јиште. Порта посла Сервер пашу и он се састаде с конзулима 
у Мостару (22 септембра 1875). Али је немогућно било спора- 
зумети се. Устаници су тражили да се од преговора искључе 
Турци. Херцеговци и Босанци су озбиљно мислили устајући на 
оружје. Они послаше своје фамилије у Црну Гору. А Србија и 
Црна Гора помагаху своје саплеменике, те Турска стога истури 
око 100.000 војника, на границу Србије. Тада узеше реч Ау- 
стрија и Русија. Аустрија је прва повела реч. Тако је постала 
позната Андрашијева нота, као прва представка Порти и први 
корак ове руско-аустријске заједнице. Под тим утисцима, Порта 
је објавила 12 децембра ираду о реформама за целу земљу и уста- 
нови 20 децембра „извршни одбор“ под председништвом великог 


везира, да те реформе одиста и изведе. Разуме се да је све то 


било голо изигравањеи да ништа не би од обећаних рефорама, 
те велике силе, 1876 јануара, поднеше нову колективну ноту. И 
у место да, у последњем часу, Порта прихвати предлоге великих 
сила, да да реформе и омогући измирење с устаницима, она 
оде један корак даље. Она објави становницима Бугарске да 
су дужни у најкраћем року да исплате заосталу, неплаћену, 
порезу од неколико година. А Бугари у место тога поднеше 
петицију султану да могу носити оружје, служити војску и да 
се уведе у администрацију бугарски језик. Та молба Бугара 
изазвала је фанатизам мухамеданаца противу њих. Увређени 
господари одговорише својим поданицима сечом. То су они је- 
зовити примери дивљаштва, које су кадри верски фанатизам и 
охолост освајача да учине — и имена Дреново, Панађуриште, 
Копривштица, Габрово, места где су извршени покољи, одјек- 
нуше широм Европе изазивајући гнушање и бол свију хуманих 
људи, највише у Енглеској, где устаде у одбрану Бугара гла- 
вом сам Гледстон грмећи противу Турака и њихових недела, 
ршсалап ајтосшез! Покољ бугарски отуђио је у Европи цело- 
купно јавно мњење од Турске и то постаде један од грехова 
који се није могао опростити. Уз то баш тада се десио још је- 
дан догађај, који је још већма појачао гњев цивилизованог 
света да тражи освету. У Солуну, хотећи да спрече насилно 
потурчивање једне хришћанске девојке, француски конзул Му- 

лен и немачки Абот беху од раздражене мухамеданске светине 
убијени. И некада и сада овакви злочини су узрок рату — 
савивг ђеш. Сада су дакле, поред јавног мњења европског, и 
званични представници држава морали осећати исто огорчење 
противу Турске. Узазуд је Турска строго казнила чиновнике 
њене, који или нису у довољној мери вршили своју дужност 
или и сами морално помагали светину, — узалуд је дала и бо- 
гату накнаду у новцу, утисак, који је овај догађај учинио у 
Европи, није се могао изгладити. Али је то само појачавало фа- 
натизам Мухамеданаца, још нарочито је вређало њихову осетљи- 
вост држање европских сила, које послаше своје флоте у солун- 
ски залив. (Особито су импозантну флоту послале Енглеска и 
Немачка). 

Сви ови догађаји могли су само да распале фанатизам и 
религиозну мржњу мухамеданаца према хришћанима и да за- 
бринуте турске патриоте покрену на посао. Гласови о демон- 
страцији европске флоте, о материјалној накнади породицама 
изгинулих, о интервенцији Европе, о држању Србије и Црне 
Горе и непријатне вести о успесима устаника у Босни и Хер- 
цеговини, раздражише разборитије елементе, којима беше додијао 
режим Абдул-Азисов и, у бризи да се ово не примичу последњи 
дани турске власти, они се решише да траже да се уклоне рђави_ 
саветници султанови и замене људима, којима јавно мњење ве- 
рује. Најпре се покренуше софте (студенти), па онда грађани 
(28 априла). Султан, престрављен, попусти — он жртвова вели- 
ког везира, министра војног и шеик-ул-ислама. На њихова места 
дођоше нови људи: великим везиром постаде Мехмед Ружди 
паша, а министар војни, познати са своје челичне воље и не- 
обуздане енергије, Хусејин Авни паша, и за шеик-ул-ислама, 
именован Хајрула ефенди. 

Ова промена није могла бити по вољи Русији. И њезин 
посланик Игњатијев покрену дипломатске представнике Европе 
у Цариграду да предузму све кораке код Порте да би се оси- 
гурали хришћани од могућног покоља. А у исти мах, Русија, 
Немачка и Аустрија, сигурно иницијативом цара Александра Ц, 
који се тада бавио у. Берлину, спремише заједнички меморан- 
дум за Порту. Тај меморандум није могла Порта примити не 
само због садржине његове већ и због захтева да се закључи 
примирје између Хришћана и Турака за два месеца, што опет 


из ИСТОРИЈЕ УСТАВНОГ ПОКРЕТА У ТУРСКОЈ 171 


није ништа друго значило но признати устанике као легалну 
ратну страну, као равну Турској! 

И баш онога дана када је тај меморандум требало да се 
преда Порти, у Цариграду се одиграла драма, чији су јунаци 
мање више сви трагично завршили. Тога дана збачен је султан 
Абдул-Азис. 


Х П 


Промена, коју смо сада поменули, довела је на управу 
људе из опозиционог табора, људе који су били готови да ки- 
дају с прошлошћу — и то одлучно и радикално. Најактивнији 
међу овим људима беше Митад-паша. Он је и био душа завере, 
која се склопила противу Султана. За име овога човека везан 
је и први уставни покушај у Турској. Устав који је 11 јула ове 
год. враћен у живот то је његов устав, његово дело. И на овоме 
месту хоћемо да се позабавимо овом крупном и маркантном лич- 
ношћу новије турске историје, Митад-пашом. Његов син такође 
је један од вођа младотурске странке и он је, из пијетета према 
оцу, као њежан син и следбеник начела очевих, ових дана пу- 


бликовао дело о своме оцу и његовом раду. Ми ћемо се задр- 


жати на овој публикацији, која има своју вредност и као прилог 
историји младотурског покрета. 

Митад-паша је личност, чија се успомена још није изгла- 
дила из памћења становника крајева јужне Србије нити ће се 
тако лако изгладити. И данас и дуго ће се памтити дела Митад- 
пашина у тим крајевима: његова правичност, његови културни 
радови. Доброћудна оријенталска флегматичност, која носи у 
себи и расположење за правичност, и смишљена, паметна, енер- 
гија — то су одлике Митад-пашине природе. Он је први турски 
модерни патриота, патриота европских погледа и европских 
тежњи, на супрот фанатичним и реакционарним типовима ста- 
ротурских патриота. И за чудо да Митад-пашг није те погледе 
у школи поцрпео, нису дакле идеје његове резултат ни дреси- 
рања нити утицаја средине, већ је он до њих сам дошао ин- 
стиктом своје питоме природе, дубоком и искреном љубављу 
према својој земљи и јаким својим духом. Митад-паша је зен- 
таде-тап, човек који је сам себе израдио, створио, који је из 
ништа постао нешто или, неко време, све у својој отаџбини. 

Митад-паша родио сеу Цариграду 1822. год. Отац му је 


172 | ТД РО 


био из Рушчука, Хаџи Али Ефенди, који своме сину не даде 
какво више образовање, већ само елементарно. Митад је најпре 
био ћатиб у Рушчуку, доцније постаде писар у канцеларији 
великог везира и ту је скренуо пажњу на себе. Тако он постаде 
1849 г. други секретар Меџлиси-вала (Државног Савета), а 1851 
год. првим секретаром. Од тада настаје његово брзо напредо- 
вање у државној служби. Великом везиру, Решид-паши, падале 
су у очи особине карактера Митад-пашине: кураж и умешност 
и он га је и подигао за првог секретара Државног Савета. У 
том положају остао је за све време везирства Решид-паше, Али- 
паше и Рифат-паше, и имао је прилике да позна на извору 
постанак и ток великих државних питања и да већ учествује 
у догађајима, историјског значаја, као што је напр. чувена ау- 
дијенција Менчикова код Рифат-паше иза које је дошао крим- 
ски рат. Те године постаде великим везиром Кебрезли Мехмед- 
паша, који је раније, на предлог Митад-пашин, збачен с гувер- 
нерства Сирије, јер је имао злоупотреба. Да би се за то осветио 
Митад-паши, он му повери тешку дужност, да као ванредни 
комесар умири једренски вилајет, мислећи да ће се на овом пи- 
тању обрукати и скрхати. Али Митад-паша успе да умири је- 
дренски вилајет и да поднесе Решид-паши, који опет постаде ве- 
ликим везиром, предлог о административној реформи вилајета. 
На скоро за тим Митад-паша би наименован за инспектора у 
вилајетима видинском и силистријском. Када је 1858 г. умро 
Решид-паша, великим везиром постаде Али-паша. Овај даде 
Митад-паши шестомесечно одсуство, које он проведе у Бечу, 
Бриселу, Паризу и Лондону упознавајући се са европским живо- 
том и установама. За време другог везирства Кибризли Мехмед 
паше Митад-паша, који стекао беше глас човека вешта да умири 
незадовољне елементе, би постављен за везира у Нишу (1861), 
где је свет био незадовољан и огорчен и готов на буну. Као 
нишки валија, Митад-паша је развио у великом стилу своју ор- 
ганизаторску акцију. Он је прво хтео да чује жеље незадовољ- 
ног становништва и позва највиђеније људе из свију нахија. 
Из целокупног разговора с њима Митад-паша се уверио да је 
двоје најпотребније: подићи путове да би привреда и трговина 
могли коракнути из запарложености и затим зајемчити личну и 
имовину сигурност, и то на првом месту тиме што ће угушити 
хајдучију. И Митад паша тако је и урадио. Најбољи путеви у 
тим крајевима, дело су његово. Нарочито помињемо главни пут 

— Ниш— Софија. Он организова жандармерију и натера власти 
да раде по закону. Шта више, покуша да укине крвну освету код 
Арнаута и да место ње заведе накнаду за проливену крв. АРр- 
наути му дадоше бесу, као и да ће давати регруте и да неће 
носити оружје. Школе, болнице, путеви, чесме и т. д. ницали 
су на све стране у територији Митад-пашиној. Ови очигледни 
успеси Митад-пашини покренуше Фуад-пашу и Али-пашу да 
са њим заједно израде нову административну поделу и органи- 
зацију. Нишки, видински и силистријски вилајет беху уједи- 
њени у један вилајет под именом „дунавски вилајет“. (Од тада 
датира подела на вилајете, санџаке, казе, нахије). Ту је Митад- 
паша тек развио своју делатност. Преко 1400 мостова и око 
3000 километара путева — направио је Митад паша; он осни- 
ваше банке за кредит привредника, да би их ишчупао од зе- 
ленаша; створи турско паробродско друштво на Дунаву ит.д. 
Султан и Порта благодарише му и честиташе и једном ирадом 
позваше све гувернере да се на њега угледају. Митад-паша 
радио је и на духовној култури — подижући народне и средње 
школе, а његова идеја беше — да установи мешовите школе за 
хришћане и мусломане, да их зближи, да од њих начини 0то- 
манске патриоте. У томе га је интригама и утицајем својим на 
Порту омео руски посланик Игњатијев, — како верује Митад- 
беј, син његов, писац поменуте биографије. 

Интриге Игњатијева онемогућиле су даљи опстанак Митад- 
пашин на гувернерству дунавског вилајета те 1868 године би 
смењен и постављен за председника Државног Савета. На томе 
положају није могао дуго остати јер дође у сукоб са великим 
везиром Али-пашом због питања о компетенцији Савета у фи- 
нансијским питањима, те би смењен п постављен за гувернера 
у Багдаду. И ту је Митад-паша наставио свој реформаторски рад, 
који је отпочео у дунавском вилајету — и ту је основао паро- 
бродско турско друштво на Еуфрату и Тигру, болнице подизао, 
створио новчане заводе, покренуо, шта више, један лист. 

Како је у Цариграду, смрћу двојице великих турских др- 
жавника, Фуад-паше и Али-паше, утицај Махмуд Недима, вели- 
ког везира, који је у свему угађао ћудима султановим, био све- 
моћан, то се та разорна политика осетила и у провинцијама. Ца- 
риград је тражио само пара, што више пара. Разуме се да онда 
о каквом рационалном управљању није могло бити речи. И Митад 
паша напусти гувернарство Багдада и оде у Цариград где га 


аи гине «. 


174 ДУЕТ 50 


хладно примише и поставише за гувернера Једрена, што је зна- 
чило као да је казна. Митад тада затражи аудијенцију код сул- 
тана и доби је. На тој.значајној аудијенцији Митад-паша је 
потанко изложио несрећно стање Турске, да је султан, под сил- 
ним утиском, одмах збацио Махмуд Недима — и узео њега за 
великог везира (1872 г.). То је прво везирство Митад-пашино. 
Али је то везирство било кратка века и ако се он беше спремао 
за дужи систематски и реформаторски рад и окружио беше са- 
мим таквим људима. Противу њега свим силама интригирао је 
збачени велики везир Махмуд Недим уз припомоћ мајке султа- 
нове, Валиде. Збаченом везиру хтео је Митад-паша да прегледа 
рачуне његовог финансирања, које је било самовољно, замр- 
шено, па разуме се и скроз неисправно. Затим, када је почео 
да истражује злоупотребе, почињене око давања срамне конце- 
сије за сечу шума барону Хиршу, тада општем концесионару 
за железнице у Турској, навалише на султана и овај збаци 
Митад-пашу и посла га као у неку врсту прогонства — за гувер- 
нера Солуна, где није дуго остао, јер се поново врати у Цари- 
град и постаде министар правде и председник Државног Савета. 
И на овом месту Митад-паша није остао, већ у скоро даде 
оставку на тај положај не могући помагати политику расипања. 

У таквом расположењу дочекао је Митад-паша догађаје, 
које смо раније поменули. Природно је било што је у души 
овог патриоте и умног човека киптило незадовољство које га 
је морало одвести у ред завереника противу коруптивног ре- 
жима султана Абдул Азиса. Њему, као државнику, није могла, 
бити непозната улога Аустрије у босанско-херцеговачком по- 
крету, која се, ако није непосредно изазвала устанак, спремила 
била да се користи њиме, — како је то данас јасно целом свету. 
Нити му је непознато било сумњичење (према извештају турског 
посланика у Паризу, Арифи-паше) да је Бизмарк подстрекач 
устанка!. Тек, иза ових немира и устанка стајала је Европа, она 
агресивна Европа, представљена у тројном савезу Русије, Не- 
мачке, Аустрије, и готова да распарча Турску. Стојећи пред 
овом ужасном перспективом, Турска је имала да бира: или свој 
опстанак заснован на реформама, Уставу, или султана Абдула 
Азиса! И инстикат заједнице једне државе, па ма била то и 
Турска, био је јачи код држављана њених, и крај свог деспо- 


1 Мааћај ђеу, стр. 43. 

тизма није се могао угушити. 28 аџрила изби тај елементарни 
гњев народа и гомила софта и улема, манифестујући улицама, 
задржа на путу за министарство војно Јусуф Изедина, принца, 
старијег сина султановог, молећи га да се врати оцу и да га 
моли, у име народа, да збаци Махмуд Недима и шеикул-ислама, 
Хасан Феми ефендију. Султан није смео не послушати ову по- 
руку. И, као што смо видели, велики везир и шеик-ул-ислам 
беху збачени а постављен Мехмед Ружди-паша, старац од близу 
80 година, који узе за министра без портфеља, Митад-пашу ; за- 
тим Хусеин Авни-паша за министра војног, и Хајрула ефенди 
за шеик-ул-ислама. 

Ако је требало спасавати земљу то се није могло дуго окел- 
вати. И нови министри, сви људи из групе патриота, решише 
да што изврше промену на престолу. Душа завере беше Митад- 
паша, а извршилац Хусејин Авни паша, војник од главе до 
пете, чврст карактер, буран темпераменат, те је увек, кад год 
је био вел. везиром Махмуд Недим, био у прогонству. У конаку 
Мидат-пашином уговорена; је завера и одређен дан — 19 мај. 
Дан раније, шеик ул-ислам донесе одлуку (фетву) да се на основу 
Корана може збацити с престола султан који је штетан по ин- 
тересе земље — хтело се да се да легални облик збацивању. 

__Али је султан осетио да се ради противу њега, — и спремао 
се беше да склони своје благо на једну руску лађу, џа и сам 
да бежи. Једна жена из султановог харема известила је, 18 
маја, заверенике: да султан осећа заверу, и стога они убрзаше 
да сврше још тога дана. Завереници поделише улоге. Мидат- 
паша имао је више дипломатску мисију — да завара трагове 
иу очи тога дана он је био у аудијенцији код султана. Сутра 
дан — 18 маја — султан је два пут звао к себи Хусејин Авни 
пашу, али се овај извини болешћу. То је био доказ да је сул- 
тан осетио заверу и да је треба одмах свршити. Ноћ 18 маја 
била је мрачна, киша је као из кабла лила, кад се Митад-паша 
и Мехмед Ружди-паша састадоше у дому Хусејин Авин-паше. 
Митад паша и Мехмед Ружди-паша одоше у сераскеријат (ми- 
нистарство војно) да сачекају резултате завере, а Хусејин Авни 
паша упути се у двор султанов, палату Долма-Багџе. Пред па- 
латом је на једној фрегати био министар марине Ахмет-Кајзерли 
паша, који је ту с флотом стајао да помогне заверенике у па- 
лати. У двору султановом имали су главне улоге: Хусејин Авни 
паша, затим десна рука његова, Сулејман паша, управник војне 

академије, који са елитом од питомаца те школе уђе у одаје 
султанове. Стража и слуге султанове, не сумњајући ништа, пу- 
стише их у одаје, и они изнудише султану оставку, после дугог 
опирања и грдње. Пуцњава топова с фрегате Ахмед пашине опо- 
менула је султана Абдул-Азиса, да је свако опирање излишно 
и бесциљно и он потписа оставку, предаде се завереницима, који 
га одведоше у палату Топ-капу, коју је сам себи изабрао. 

Сутра дан је Цариград изненађен био овом променом. 
Турска је имала новог султана — Мурата У, синовца султана 
Абдул-Азиса, сина султана Абдул-Меџида. Мурат У, као и сви 
наследници престола у Турској, живео је повучено, не излазећи 
у свет, у вечитом страху од насилне смрти. Хусејин Авни паша 
када га је оне ноћи — 18 маја нашао и позвао да ступи 
на престо није знао да је то нервно болестан човек. Мурат У 
за дуго се опирао, бојећи се да није то превара, и целим је 
путем, до сераскеријата, дрхтао. Те ноћи он је имао врло јак 
нервни напад. А од таквог болесног човека тешко је било оче- 
кивати да влада, и ако је он несумњиво био интелигентан и 
симпатичан човек. Питома природа његова оца беше прешла, 
на њега; он се радо бавио поезијом и виђали су га задубљена 
у сањарије; његови пријатељи хвалили су његов поетски стил 
и музички таленат. Али све узалуд. Повучен живот у непре- 
станом страху убио је његову нежну природу — а он је брзо 
подлегао нервној болести. Два догађаја, која се у брзо десише, 
убрзали су катастрофу: један је смрт Абдула-Азиса, други 
убиство Хусејин Авни паше. 

Султан Абдул-Азис тешко је подносио нови положај — он 
који је био рођен да влада, да заповеда. Једнога дана хтео је 
да скочи кроз прозор да га нису савладали. А када су 28 маја 
у јутру ушли у његову собу нашли су га заваљена у фотељи, 
с обореном главом на прсима и угашеним погледом, огрезао 
у крви. Маказама, које су поред њега нађене, расекао је вене 
на левој руци и од одлива крви, не тражећи помоћи, умро је. 
Влада је одмах позвала 17 лекара — турских и европских, који 
се налазили при европским посланствима — који су прегледали 
леш султанов и утврдили: да се по „ранама, од којих је на- 
ступила смрт и по инструменту којим су те ране задане, може 
закључити да је ово самоубиство“. Влади је било веома стало 
да сузбије сумње, које су одмах електричном брзином пронете, 
и докаже да она није убица Абдул-Азисов, већ да се сам убио. 


има 

Тешко је веровати и једно и друго — и доброј вољи стоји да 
сумња или верује.! 

Други догађај био је убиство министра војног Хусејин Авни 
паше. Некакав Хасан, капетан у гарди и ађутант принца Јусуф 
Изедина, човек одан своме господару, реши се, после смрти 
Абдул-Азисове, да убије Хусејин Авин пашу, кога је јавно 
мњење сумњичило као убицу султанова. И ако је Хусејин су- 
мњао у Хасана и преместио га тада у М. Азију, опет овај улучи 
прилику и 3-ег јуна, када су министри држали састанак у кући 
Миптад-пашиној, улете у салу опали из револвера на Хусејин 
Авни пашу. Неки од министра, мислећи да је кућа пуна заве- 
реника противу њихова живота, побегоше у побочне собе. Хасан 
уби Хусејин Авни пашу, другим метком Решид пашу, министра 
спољних послова, а трећим тешко обрани Ахмед Кајзерли пашу, 
министра марине, који онако рањен успе да побегне; затим 
уби ађутанта, Шакри беја и тешко рани једног војника. Једва 
су га савладали и ухватили. Без суђења, сутра дан, обешен је 
Хасан пред сераскеријатом. 

Та два догађаја дубоко су утицала на болесног Мурата. 
Његов ум сваког дана све се више мрачио и није могао вршити 
државне послове. Петком, на селамлику, Цариград није више 
виђао султана. Тако су све наде завереника пропале биле — 
о Уставу, који је био гетов, и о реформама није,могло бити 
речи. А што је најгоре, противничка партија дизаше смело 
главу. На челу њеном стајаху: Махмуд Дамад-Џелаледин-паша, 
зет султанов, затим Редиф-паша, командант цариградског кор» 
пуса, Џевдет-паша, министар правде, и два Сајида — Сајид-паша 
Инглиз (прозван стога што се образовао у Енглеској) и Кучук 
Саид-паша („мали“, Кучук, овај који је сада био први велики 
везир после Ферид-паше и под којим је 11 јула ове године 
враћен устав Митад-пашин. Они су чинили партију „антире- 
формиста“ и — беху противни Уставу и ма каквим реформама. 
По Цариграду су отворено говорили и плакатама по улицама 
и џамијама разносили: да не влада султан Мурат већ Митад 
паша и Мехмед Ружди-паша. 

Како више није било лека Мурату У и како је сваког дана 
јасније бивало да се мора одвести у какав завод за умоболне, 


1 Митад беј штампао је у поменутој својој књизи цео протокол секције 
с потписима лекара, у лепој намери да спере сумњу од свога оца и његових 
другова. 

Дело, књ. 48. 12 

то се Митад-паша сада реши на један одсудан корак: да смени 
овог султана и попне на престо принца Хамида. Али пре него 
што то сврши Митад паша је хтео да има реч будућег султана 
да ће пристати на Устав и на реформе. Једне вечери Митад- 
паша оде, са знањем својих другова, принцу Хамиду у Мислу- 
Оглу, палату, где је становао, на историјски разговор о перспек- 
тивама владавине будућег султана! Од тога разговора зависила 
је судбина и рефорама и судбина престола турског. 


Драг. М. П. 


— Свршиће св — 


АНА НАРЕЊИНА 


РОМАН 
ЛАВА ТОЛСТОЈА 


УШ 


Пред спољним вратима се зачуше кораци и кнегиња Бетси, 
знајући да је то Карењина, погледа у Вронског. Он је гледао 
у врата и лице му је имало нов чудноват израз. Он је радосно, 
нетремице и уједно плашљиво гледао у ону што је улазила и 
полако се подизао. У салон је улазила Ана. Држећи се као и 
увек право и гледајући увек у једном правцу, она пређе својим 
брзим, сигурним и лаким ходом, који се тако разликовао од хода 
других аристократкиња, оно неколико корака, који су је одва- 
јали од домаћице, руковао се с њом, осмехну се и с истим 
осмејком окрете се и погледа у Вронског. Вронски се ниско 
поклони и примаче јој столицу. | 

Она само климну главом, поцрвене и намршти се. Али одмах 
затим, клањајући се брзо познаницима и рукујући се с онима 
који јој пружаху руке, окрете се домаћици. 

— Била сам код грофице Лидије, хтела сам вам и раније 
доћи, али сам се тамо заседела. Код ње је био сер Џон. Врло 
је занимљив. | 

—- Ах, то је онај мисионар 

— Јесте, причао нам је врло занимљиво о животу Ин- 
дијанаца. 

Разговор, који беше прекинут Аниним доласком распламте 
се опет као пламен лампе у коју се дува. 

— Сер Џон! Јест, сер Џон. Видела сам га. Уме лепо да 
прича. Власјева се сасвим заљубила у њега. 

12% 

— А јели истина, да се млађа Власјева удаје за Топова 2 

—- Да, кажу да је то сасвим решено. 

— Чудим се родитељима. Кажу да је то брак из љубави. 

— Из љубави; Какве су вам то препотопске мисли! Ко. 
још сад говори о љубави; — рече посланикова жена. 

— Шта да се ради; Та се глупа стара мода још држи, 
— рече Вронски. 

— У толико горе за оне који се те моде држе. Ја знам 
као срећне бракове само тако зване бракове по разуму. 

— Јест, али зато се често срећа тих бракова по разуму ра- 
стури као прах баш зато, што се појави она иста љубав коју 
су негирали, — рече Вронски. 

— Али разумним браковима ми називамо оне, код којих 
су се обадвоје већ налудовали. | 

То је као шарлах, кроз то се мора проћи. 

— Онда би требало научити да вештачки привијамо и љу- 
бав као и богиње. 

— Ја сам у младости била заљубљена у црквењака — рече 
књегиња Мјака. — Не знам, да ли ми је то помогло. 

— Не, озбиљно ја мислим да се љубав позна, треба прво 
погрешити, па се после покајати, — рече кнегиња Бетси. 

— дар и после брака; — рече посланикова жена шалећи се. 

— Никад није доцкан за кајање, — рече дипломата енгле- 
ску пословицу. 

— Тако је, прихвати Бетси, —- треба погрешити и попра- 
вити се. Како ви о том мислите2 — окрете се она Ани, која 
је с неприметним одлучним осмејком на уснама слушала тај 


разговор. 

— Ја мислим, — рече Ана, играјући се рукавицом, коју 
беше скинула, — ја мислим, да кад има онолико разних па- 
мети колико и глава, онда има и онолико врста љубави колико 
је и срдаца. 


Вронски је гледао у Ану и срце му је у грудима обами- 
рало очекујући шта ће она рећи. Он уздахну као после неке 
опасности, кад она изговори те речи. 

Ана се на једанпут окрете њему: 

— Добила сам писмо из Москве. Пишу ми да је Кити 
Шчербацка јако болесна. 

— Та је ли могућног — рече Вронски намрштивши се. 

Ана га строго погледа. 


У 

— Зар вас то не занима. 

— Напротив, веома. Ако смем питати, шта вам пишуг — 
упита он. 

Ана устаде и приђе Бетси. 

— Дајте ми шољу чаја, — рече она застајући иза њене 
столице. 

Док је Бетси сипала чај, Вронски приђе Ани. 

— А шта вам пишуг — понови он. 

— Ја се често мислим да мушкарци не разумеју шта је 
управо племенито а шта није и ако увек о том говоре, — рече 
Ана, не одговарајући му. То сам вам хтела рећи, — додаде 
она и помакнувши се неколико корака седе у углу код стола 
на коме беху албуми. 

— Не разумем баш тачно шта значе те речи, — рече он 
пружајући јој шољу. 

Она погледа на диван поред ње и он одмах седе. 

— Да, хтела сам да вам кажем –- рече она не гледајући 
га — да сте ви урадили рђаво, врло рђаво. 

— Зар ја не знам да сам урадио рђаво. Али ко је узрок 
што сам тако урадиог 

— Зашто ми о томе говорите; — рече она погледавши га 
строго. 

— Ви знате зашто, — одговори он слободно и радосно, 
сусрећући њен поглед и не обарајући очију. 

збуни се она, а не он. 

— То само показује да ви немате срца — рече она. Али 
је њен поглед говорио да она зна да он има срца и зато га се 
баш и боји. 

— Оно о чему сте ви мало час говорили није била љубав, 
већ погрешка. 

— Сећате ли се, да сам вам забранила да изговарате ту 
реч, ту гадну реч, — рече Ана уздрхтавши, али одмах затим 
она осети, да је баш том речју забранила, показивала и при- 
знавала да она има нека права над њим, и тиме га је баши 
постицала да говори о љубави. — То сам одавна хтела, рећи, 
— настави она, гледајући му одлучно у очи и пламтећи сва од 
руменила, које јој је пекло образе, а данас сам нарочито дошла 
знајући да ћу вас наћи. Дошла сам да вам кажем, да се то 
мора свршити. Ја никад ни пред ким нисам црвенила, а ви ме 
гоните да се осећам као кривац у нечему. 

Он ју је гледао и био је изненађен новом духовном лепотом 
њеног лица. 

— Шта ви хоћете од мене% — рече он просто и озбиљно. 

— Хоћу да одете у Москву и да молите Кити за опроштај, 
— рече она. 

— Ви то нећете, — рече он. 

Он је видео да она говори оно на шта себе приморава, а 
не оно што жели. 

— Ако ме волите, као што ми говорите, — прошапута она, 
— онда учините да будем мирна. 

Његово лице просија. 

— Зар ви не знате да сте ви мој живот; али мира немам 
ни ја, нити га могу вама дати. Себе сама, своју љубав... да. 
Ја не могу да мислим о себи и о вама одвојено. Ви и ја то је 
за мене једно. И ја не видим ни у будућности да је могућан 
мир ни ва мене ни за вас. Видим могућност очајања, несреће!.. 
Али ја видим могућну срећу и то какву срећу. Зар је то немо- 
гућно; — додаде он само усницама, али га она чу. 

Она напрегну сву снагу свога ума да каже оно што треба; 
али у место тога она заустави на њему свој поглед пун љубави 
и не рече ништа. 

„Ето га! — мишљаше он усхићено, — онда кад сам већ 
долазио до очајања и кад ми се чинило да неће бити никад 
краја, — ето дошло је. Она ме воли. Она то признаје.“ 

— Дакле учините ми то, не говорите ми никад о томе и 
будимо добри пријатељи — рекоше њена уста, али је поглед 
говорио сасвим друго. 

— Пријатељи ми не можемо бити, ви то и сами знате. А 
да ли ћемо бити најсрећнији или најнесрећнији од људи, то 
зависи од вас. 

Она хтеде нешто рећи, али је он прекиде: 

— Та ја само за једно и молим, молим вас да имам право 
да се надам, мучим као и до сад; али ако и то не смем, наре- 
дите ми да ме нестане и мене ће нестати. Ви ме нећете видети, 
ако вам је моје присуство тешко. 

— Ја нећу никуд да вас гоним. 

— Само молим вас немојте мењати ништа. Оставите све као 
што је, — рече он дрхћућим гласом. — Ево вашег мужа. 

Заиста је у том тренутку Алексије Александрович улазио 
у салон својим сигурним неспретним кораком. 

Погледавши у жену и у Вронског, он приђе домаћици и 
узевши шољу чаја, узе говорити на тенане, гласно, у свом 
обичном шаљивом тону, као подемевајући се њеном. 

— Ваш је Рамбуље! потпун, — рече он, разгледајући цело 


_ друштво: грације и музе. 


Али кнегиња Бетси никако није могла трпети тај његов 
тон, гпеег по“, као што је она то звала и као паметна домаћица, 
поведе одмах озбиљан разговор о општој војној обавези. Алек- 
сија Александровича занесе разговор и он поче озбиљно да 
брани нов указ пред књегињом Бетси, која га је нападала. 

Вронски и Ана су и даље седели покрај малог стола. 

— То већ постаје непристојно, — шану једна дама пока- 
зујући очима на Карењину, Вронског и њеног мужа. 

— А шта сам ја говорила, — одговори Анина пријатељица. 

Али не само те даме,. већ и сви који беху у салону, чак 
и кнегиња Мјака и Бетси погледаху по неколико пута у оне што 
се беху одвојили од општег круга, као да им је то сметало. 

Само Алексије Александрович не погледа ни једанпут на 
ту страну и не прекиде започети разговор. 

Приметивши да на све то чини рђав утисак, кнегиња Бетси 
подметну на своје место друго лице да слуша Алексија Алек- 
сандровича, а она приђе Ани. 

— Ја се увек дивим јасном и тачном излагању вашег 


мужа, — рече она. — И најтрансцедентније идеје постају ми 
јасне, кад он о њима говори. 
— 0, да, — рече Ана, сијајући се сва од срећног осмејка 


и не разумевајући ни речи од онога што јој је говорила Бетси. 
Она приђе великом столу и умеша се у општи разговор. 
Алексије Александрович поседе једно пола часа, затим 

приђе жени и понуди је да заједно иду кући; али она, и не 

гледајући га, одговори да ће остати да вечера. Алексије Алек- 
сандрович се поклони и изађе. 

Стари дебели Татарин, кочијаш Карењине у сјајном огртачу 
од мушеме с муком је задржавао прозеблог левог зеленка, који 
се пропињао пред улазом. Лакеј је држао отворена врата на 
колима. Вратар је држао отворена спољна врата. Ана Аркади- 
јевна је брзо откачивала малом руком чипке на рукаву, које 


1 Скуп. 


2 


= заједљив, подсмешљив. 

се беху закачиле за копчу на дунди, и сагнувши главу слу- 
шала је с усхићењем шта јој је говорио Вронски који ју је 
пратио. 

— Рецимо да нисте ништа рекли; ја ништа и не тражим, 
— говорио је он, — али ви знате да мени не треба пријатељ- 
ство, за мене је могућна само срећа у животу, она, реч, коју ви 
тако мрзите... јесте љубав... 


— Љубав... — понови она тихо, у исто доба кад откачи 
чипку додаде: ја зато и не волим ту реч, што она за мене од- 
већ много значи, много више, него што ви то можете разумети, 
— и она му погледа у лице. — До виђења ! 

Она му пружи руку и брзим еластичним кораком прође 
поред вратара и нестаде је у колима. 


Њен поглед, додир њене руке опекоше га. Он пољуби свој 
длан на оном месту где га је она додирнула и оде кући срећан, 
свесан тога, да је овог вечера ближе пришао циљу, но за по- 
следња два месеца. 


УШ 


Алексије Александрович није нашао ништа особито ни не- 
пристојно у томе, што је његова жена седела с Вронским крај 
засебног стола и о нечему се са њим живо разговарала, али је 
он приметио да се осталима у салону то учинило као нешто 
особито и непристојно, и зато се то учини и њему непристојно. 
Он одлучи да то треба рећи жени. 


Вративши се кући Алексије Александрович оде у свој ка- 
бинет, као што је то од увек чинио и седе у наслоњачу отво- 
ривши књигу о папетву, која је била забележена ножићем за 
хартију на оном месту где је стао, читао је као и обично до 
једног сата; кад и кад би само протрљао високо чело и одмахнуо 
главом, као да нешто одбацује. 

У обично време он устаде и спреми се за спавање. Ане 
Аркадијевне још не беше. С књигом под мишком он пође горе; 
али овог вечера у место обичних мисли и размишљања о служ- 
беним стварима, мисли му беху заузете женом и нечим непри- 
јатним што се њој десило. 

Он не леже као што је имао обичај, већ састави руке на 
леђима и поче шетати тамо амо по соби. Он није могао да легне, 

јер је осећао да прво мора размислити о новој околности која 
се појавила. 

Кад је Алексије Александрович решио да мора говорити 
са женом, то му се чинила врло лака и проста ствар; али сад, 
кад је почео размишљати о тој новој околности учини му се 
она врло тешка и замршена. 

Алексије Александрович није био љубоморан. По његову 
мишљењу љубомора вређа жену, и жени треба веровати. 

Зашто треба жени веровати, то јест бити потпуно убеђен 
да ће га његова млада жена увек волети, он није себе питао; 
али он није у њу сумњао и зато је веровао и говорио је себи 
да треба веровати. А сад, ма да није било уништено његово 
убеђење да је срамота бити љубоморан и да треба веровати, 
ипак је стајао очи у очи с нечим, што је глупо и нелогично и 
није знао шта да ради. 

Алексије Александрович је стајаохочи у очи са животом, 
с могућношћу да његова жена може заволети и неког другог 
осим њега, и то му се чинило глупо и непојмљиво, јер је то 
био сам живот. Цео свој живот Алексије Александрович је про- 
живео радећи у службеном делокругу, који има посла само са 
опсеном живота, а чим је долазио у сукоб с правим животом, 
он се уклањао од њега. Сад је он осећао исто оно што би осе- 
тио човек, који би мирно прешао преко провалије по мосту и 
на једанпут би опазио да је тај мост покварен и да је тамо 
пучина. Та пучина — то је живот, а мост — онај извештачени 
живот којим је дотле живео Алексије Александрович. Први пут 
му дођоше на ум питања да његова жена може заволети неког 
и он се препаде тога. 

Он се обучен шетао тамо амо својим одмереним кораком 
по незастртом паркету трпезарије, која је била осветљена само 
једном лампом, по ћилиму тамног салона, у коме се светлост 
одбијала само на његовој великој слици, која је скоро била из- 
рађена и висила је више дивана, и по њеном кабинету, где су 
гореле две свеће осветљавајући слике њених рођака и прија- 
тељица и лепе, њему одавно и добро познате ситнице на њеном 
писаћем столу. 

Кроз њену собу он је долазио до врата од спаваће собе 
и опет се враћао. 

Кад год би прошао цео тај простор, и нарочито кад би 
ступио на осветљени паркет трпезарије, он би застао и говорио 

себи: „Да, то се мора решити и прекинути, морам изложити 
свој поглед на то и своју одлуку.“ И он се враћао натраг. „Али 
шта да кажем; Какву одлуку“ Говорио би одмах затим у са- 
лону и није налазио одговора. „Па најзад, — питао је он себе 
пре но што ће скренути у кабинет, — шта се девилог Ништа. 
Она је с њим дуго разговарала. Па шта онда Зар мало се ким 
може женска у друштву разговарати; И затим бити љубоморан 
значи понижавати и њу себе,“ говорио је он себи улазећи у 
њен кабинет, али та мисао, која је некад за њега тако много 
вредила, није сад значила ништа. И он се од врата спаваће 
собе опет окретао натраг салону, али чим је улазио у мрачан 
салон, неки му је глас одмах говорио, да то није тако и кад 
су други већ опазили, значи да има нечега. И опет је себи 
говорио у трпезарији: „Да, то се мора решити и прекинути, и 
морам изнети свој поглед на то...“ И опет је у салону пре но 
што ће скренути питао себе: како да реши“ 

И затим је питао себе шта се догодило. И одговарао је: 
ништа и сећао се да је љубомора низак осећај, који понижава 
жену; али опет је у салону долазио до уверења да се нешто 
догодило. 

Мисли су му као и тело описивале потпун круг не нала- 
зећи ништа ново. Он то опази, протрља чело и седе у њеном 
кабинету. 

Ту, гледајући у њен сто на коме се горе налазио прибор 
за писање од малахита и започето писамце, мисли му добише 
други правац; Он поче мислити о њој, о ономе шта она мисли 
и осећа. Први пут он живо престави себи њен лични живот, 
њене мисли, жеље, и мисао, да она може и мора имати свој 
засебан живот, учини му се тако страшна, да он похита да је 
одагна. То је била она пучина у коју га је било страх да по- 
гледа. Да се пренесе мишљу и осећајима у друго биће то је 
био посао његове душе, посао потпуно непознат Алексију Алек- 
сандровичу. Он је сматрао да је душеван рад само штетна и 
опасна маштанија. ; 

„И најгоре је то, мишљаше он, — да баш сад, кад при- 
лази крају моја ствар (он мишљаше о новом закону с којим је 
гледао да продре), кад ми је потребан потпун мир и душевна 
снага, — сад се на мене сваљује тај бесмислени немир. Али 
шта да радим; Ја нисам од оних људи који подносе узбуђења 
и немире, а немају снаге да им у очи погледају.“ 

— Ја морам о томе размислити, одлучити се и одбацити 
то, — рече он гласно. 

„Питање о њеним осећајима, о томе шта се стварало и 
шта се може стварати у њеној души, то се мене не тиче, то је 
ствар њене савести и припада религији,“ рече он у себи, осе- 
ћајући олакшицу што је постао свесан да је нашао онај закон- 
ски одељак, коме је припадала та нова околност. 

„Дакле, — рече Алексије Александрович у себи, — пи- 
тање о њеним осећајима и т. д. то су питања њене савести која 
се мене не могу тицати. А моја је дужност јасно одређена. Као 
старешина породице ја сам личност која треба да је руководи 
и зато сам донекле одговоран; ја јој морам указати на опасност 
коју видим, морам је опоменути, па чак употребити и власт. Ја 
јој то морам рећи.“ 

И у глави Алексија Александровича сложи се сад јасно 
све оно што ће рећи жени. Размишљајући о том шта ће јој 
рећи, он зажали што ради домаће употребе мора узалуд утро- 
шити време и умну снагу; али покрај свега тог он беше у глави 
спремио тачно и јасно, као какав реферат, облик п начин свог 
говора. 

_ „Морам рећи и изложити ово: прво, објаснити значај при- 
стојности и јавног мњења; дру о, верски значај брака; треће, 
ако затреба, показати каква несрећа може настати за сина; 
четврто, показати како и она сама може постати несрећна“. И 
утуривши прсте једне руке међу прсте друге, тако да дланови 
беху окренути доле, Алексије Александрович потегли прсте и 
они почеше пуцкарати у зглобовима. 

Тај покрет, рђава навика, — укрштање прстију да му пуц- 
карају — увек га је умиривао и доводио га у ред, који му је 
сад тако био потребан. Пред кућом се чу зврјање кола која 
стадоше. Алексије Александрович застаде у сали. 

На степеницама су одјекивали женски кораци. Алексије 
Александрович, спреман да говори, стајао је теглећи још укр- 
штене прсте и очекујући неће ли још који џући. Један згла- 
вак пуче. 

Већ по звуку лаганих корака на степеницама он осети да 
она долази и ма да је био задовољан својим говором опет га 
обузе страх пред тим објашњењем. 


. 

Ана је ишла погнуте главе и играла се кићанкама од 
башлике. Све јој се лице сијало, али то сијање није покази- 
вало радост, — оно је потсећало на страшан сјај пожара у 
тамној ноћи. Опазивши мужа, Ана подиже главу и осмехну се 
као будећи се. 


— Вар ти још ниси легао # Чудо то! — рече она, скиде баш- 
лику и не заустављајући се оде даље у собу за облачење. — 
Време је већ, Алексије Александровичу, — проговори она иза 
врата. 

— Ана, потребно ми је да говорим с тобом. 

— Са мном; — рече она изненађено и изиђе на врата и 
погледа га. — Шта ли је тог О чему тог — упита она седа- 
јући. — Е, па хајд да се разговарамо кад је то тако потребно. 


А боље би било да се спава. 

Ана је говорила што јој је на уста долазило, и слушајући 
себе, чудила се и сама својој способности да лаже. Како су 
обичне, природне биле њене речи, и како је то личило на то, 
да јој се просто спава! Она је осећала да је обучена у непро- 
бојан панцир од лажи. Осећала је, да јој нека невидљива сила 
помаже и одржава је. 

— Ана, ја те морам опоменути, — рече он. 

— Опоменутиг — рече она. — Због чега. 

Она је тако обично весело гледала да, ко је није познавао, 
као што ју је познавао муж, не би могао ништа неприродно 
приметити ни у узвицима, нити у значају њених речи. Али за 
њега, који ју је познавао, који је знао да је она опажала и 
тражила узрока кад би он легао ма и пет минута доцније, за 
њега, који је знао да она сваку своју радост, весеље, или тугу 
прво њему каже, — за њега је значило много видети, да она 
неће о себи ни речи да каже, нити хоће да опази његово ра- 
сположење. Он је видео да се њена душа, која је за њега увек 
била тако отворена, сада затворила. Па не само то, по њеном тону 
он је опазио да се она због тог не снебива, већ као да му отво- 
рено каже: „Јест затворила се, и то тако и мора бити и биће у 
будуће“. Он је сад осећао оно исто, што би осетио човек који 
се вратио кући и нашао кућу закључану. „Али можда ће се 
кључ још и наћи“, мишљаше Алексије Александрович. 

— Хоћу да те опоменем због тога, — рече он тихо, — што 
из непажње. и лакоумља можеш дати повода свету да те ого- 

вара. Твој одвећ жив разговор данас с грофом Вронским (он 
чврсто и мирно отежући изговори то име) обратио је на себе 
пажњу. 

Он је говорио и гледао у њене насмејане и сада страшне 
за њега очи, јер у њима више није могао ништа прочитати, го- 
ворећи, осећао је да говори узалуд, у ветар. 

— Ти си увек такав, — одговори она, као да га сасвим 
није разумела и од свега што је он рекао намерно је разумела, 
само последње. 

— Час ти је криво, што сам невесела, час ти је криво што 
сам весела. Мени је било пријатно. Вређа ли те тог 

Алексије Александрович се трже и укрсти прсте да му 
пуцају. 

— Ах, молим те не пуцај прстима, — ја то тако не волим. 

— Ана, јеси ли ти тог — рече Алексије Александрович 
тихо, савладавши се и спустивши руке. 

— Та шта то треба да значи; — рече она с таким искре- 
ним и комичним чуђењем. — Шта би ти од мене хтео; 

Алексије Александрович поћута и протрља руком чело и 
очи. Он виде, да у место тога што је он хтео да учини, то јест 
да опомене жену да не прави погрешке пред светом, он сеи 
нехотице једио због онога, што се тицало њене савести и борио 
се с некаквим зидом, који је замишљао као да се пред њим 
испречио. 

— Ево шта ја хоћу да ти кажем, — настави он хладном 
мирно, — молићу те да ме саслушаш. Као што већ знаш, ја 
сматрам да љубомора вређа и понижава, и никад неђу себи до- 
пустити да се руководим тим осећањем; али има извесне гра- 
нице пристојности, преко које се не сме некажњено прећи. Да- 
нас нисам ја опазио то, али судећи по ономе какав је утисак 
учињен на друштво, сви су приметили да се ти ниси понашала 
онако како је требало. 

— Апсолутно ништа не разумем, — рече Ана, смичући 
раменима. „Њему је све једно, — помисли она. — Али у дру- 
штву су опазили, и то га узнемирава“. — Теби није добро, 
Алексије Александровичу, — додаде она, устаде и хтеде изаћи 
на врата; али се он помаче, као да је хтеде зауставити. 

Лице му беше тако ружно и туробно, какво Ана никад не 
беше видела. Она застаде и, забацивши главу мало-у страну 
поче брзо вадити укоснице из главе. 

— Дакле, слушам, шта ће даље бити, — рече она мирно 
и подсмешљиво. — И то слушам пажљиво, јер бих хтела да ра- 
зумем у чему је ствар. 

Она је говорила и чудила се и сама оном природном, 
мирном и сигурном тону, којим је говорила и речима које је 
бирала. 


Ја немам права да се удубљујем у твоја осећања и уоп- 
ште сматрам да је то бескорисно, па чак и штетно, — поче 
Алексије Александрович. ; 

— Претурајући по души, ми често ишчепркамо оно што би 
тако незапажено лежало. Твоја осећања се тичу само твоје са- 
вести, али ја сам дужан и пред тобом, и пред собом, и пред 
Богом да ти укажем на твоје дужности. Наш је живот везао Бог, 
а не људи. Само преступ може прекинути ту веру, а такав пре- 
ступ повлачи за собом и казну. 

— Не разумем ништа. Ах, Боже мој п баш ми се као за 


инат спава! — рече она пипајући брзо руком по коси и тра- 
жећи заостале укоснице. 
— Ана, за име Божије, не говори тако, — рече он благо. 


— Можда се ја варам, али веруј да оно што ја говорим, гово- 
рим исто толико због себе, колико и због тебе. Ја сам твој муж 
и ја те волим. 

за тренутак лице јој се промени и нестаде јој подсмешљи- 
вог погледа; али реч волим опет је наљути. Она помисли: 
„Воли Зар он може волети Да није чуо да постоји љубав, он 
никад не би ни употребљавао ту реч. Он и не зна шта је то 
љубав“. 

-— Алексије Александровичу, Бога ми, ја те не разумем, 
— рече она. — Изјасни се шта ти то налазиш... 

— Стани, допусти ми да довршим. Ја те волим. Али ја не 
говорим о себи; ту су главна лица наш син ити сама. Понав- 
љам, лако може бити да ће ти се моје речи учинити узалудне 
и неумесне; можда их је изазвала заблуда. Ако је тако, молим 
те да ме опростиш. Али ако ти сама осећаш да моје речи имају 
ма и најмањег ослонца, ја те молим да се размислиш и ако ти 
срце казује, реци ми... 

Алексије Александрович је, и не опажајући, говорио са- 
свим друго, а не оно што је припремио. 

— Немам шта да ти казујем. А, и... рече она на једанпут 

брзо, једва задржавајући осмејак, — Бога ми, време је већ да 
се спава. 

Алексије Александрович уздахну и не рекавши више ништа 
оде у собу за спавање. 

Кад она уђе у собу за спавање, он је већ лежао. Уснице му 
беху строго стегнуте и очи му не беху управљене у њу. Ана 
леже у свој кревет и очекиваше сваког тренутка да он опет 
почне разговор. Она се и бојала тог разговора и желела га је. 
Али он је ћутао. Она је дуго непомично лежала и већ беше 
и заборавила на њега. Она је мислила на другог, видела га је, 
и осећала је да јој срце код тих мисли бурно куца и да је 
препуно грешне радости. На једанпут она зачу мирно и одме- 
рено хркање кроз „нос. У првом тренутку Алексије Александро- 
вич као да се уплаши свог хркања и застаде; али пошто одахну 
два пут, он опет поче мирно и одмерено хркати. 

— Доцкан је већ, доцкан, — прошапута она осмејкујући 
се. Она је дуго лежала непомично, отворених очију, чији је сјај, 
чинило јој се, и сама у мраку видела. 


Х 


Од тог доба настаде нов живот за Алексија Александровича 
и за његову жену. Ништа нарочито није се десило. Ана је као 
и увек одлазила у друштво, врло је често одлазила кнегињи 
Бетси и свуд се налазила с Вронским. Алексије Александрович 
је видео то, али није могао ништа учинити. Кад год би покушао 
да је нагна на објашњење, она је истицала пред њим непро- 
бојан зид неке веселе недоумице. По спољашности је било све 
исто, али се у ствари њихови односи беху потпуно променили. 
Алексије Александрович, тако моћан човек у државним посло- 
вима, беше овде немоћан. Погнувши покорно главу, као во, 
очекивао је он цепаницу, коју је осећао да је над њим дигнута. 
Кад год би почео о том мислити, он је осећао, да треба поку- 
шати још једном, да добротом, нежношћу и доказивањем још је 
може и спасти, нагнати је да се тргне, и он се сваког дана 
спремао да се разговара са њом. Али чим би почео с њом го- 
ворити, осетио би да онај дух зла и преваре који је њу обузео, 
обузима и њега и он је њој говорио сасвим друго и другим 
тоном, а не оним којим је хтео. Говорио је с њом и нехотице 
обикнутим тоном, у коме је било подесмеха према оном, ко би 

тако говорио. А тим тоном се није могло рећи оно, што је тре- 
бало рећи. 


ХЛ 


Оно, што је целе године била за Вронског једина жеља у 
животу, која му је заменила све остале жеље; оно, што је за 
Ану било немогућна, ужасна, али у толико већма бајна машта 
о срећи, та жеља је била задовољена. Он је стајао пред њом 
блед, са уздрхтаном доњом вилицом и преклињао је да се умири, 
не знајући ни сам због чега и како. У 

— Ана! Ана! — говораше он дрхћућим гласом, — Ана, 
за име Божје! 

Али што је он гласније говорио, у толико је она ниже оба- 
рала своју некад поноситу, веселу, а сад постиђену главу, и сва 
се сагибала и падала с дивана, на ком је седела, на под пред 
његове ноге; она би пала на ћилим, да је он није држао. 

— Боже мој! Опрости ми! — јецала је она, притискујући 
његове руке на своја прса. 

Она се осећала толико грешна и крива да је могла сама 
да се понижава и моли за опроштај; а у животу сад осим њега, 
више никог није имала, тако да је сад и њега молила за опрош- 
тај. Гледајући у њега, она је физички осећала своје понижење 
и ништа више није могла говорити. А он је осећао оно исто, 
што мора осетити убица, кад спази лешину коју је лишио жи- 
вота. Та лешина, лишена живота, била је њихова љубав, прва 
периода њихове љубави. Било је нечег страшног и одвратног 
у успоменама на то, за шта је плаћено таком страшном ценом 
стида. Стид пред својом духовном разголићеношћу гушио је и 
прелазио и на њега. Али и поред свег ужаса убичевог пред 
лешином убијеног треба сећи у комаде и крити ту лешину, треба 
се користити оним што је убица задобио убиством. | 

И као што убица, као с неком страшћу напада на тело 
и вуче га, и сече га, тако и он покриваше пољупцима њено 
лице и рамена. Она га је држала за руку и није се мицала. 
Да, ти пољупци, то је оно што је купљено по цену стида. Да, 
и ова рука, која ће увек бити моја, — то је рука мог саучес- 
ника. Она подиже ту руку и пољуби је. Он клече и хтеде јој 

сагледати лице, али га је она крила не говорећи ништа. Најзад 
као да се савлада, она се подиже и одгурну га. Лице јој још 
исто онако беше лепо, али у толико више бедно. 

— Све је свршено, — рече она. — Ја ничега више немам 
осим тебе. Памти то. 

— Ја не могу да не памтим оно, што је мој живот. За 
тренутак те среће.... 

— Каква срећа! — рече она с одвратношћу и с ужасом 
и ужас тај и нехотице пређе и на њега. — Ако Бога знаш ни 
речи, ни речи више. 

Она брзо устаде и одмаче се од њега. 

— Ни речи више, — понови она и с чудноватим за њега 
изразом хладног очајања на лицу, растаде се е њим. Она је 
осећала тог тренутка да не може исказати речима осећај стида, 
радости и страха пред тим ступањем у нов живот и није хтела 
говорити о томе, понижавати то осећање речима, које га не могу 
исказати. Али и после и другог и трећег дана, она, не само да 
не нађе речи којима би исказала своја заплетена осећања, већ 
није налазила ни мисли, којима би могла сама са собом о свему 
размислити што је било у њеној души. 

Она је говорила себи: „Не, сад не могу о том мислити; 
доцније кад будем мирнија“ Али та мирноћа у мислима није 
никад настајала; сваки пут кад год би јој се јавила мисао о 
томе шта је учинила, њу је обузимао страх и она је гонила од 
себе те мисли. 

— После, после, — говорила је она, — кад будем мирнија. 

Зато у сну, кад није више владала својим мислима, по- 
ложај њен престављао јој се у свој гадној разголићености својој. 
Један сан је скоро сваке ноћи мучио. Сањала је да су обојица 
њени мужеви, обојица су је миловали. Алексије Александрович 
је плакао љубећи јој руке и говорио: како је сад добро! И 
Алексије Вронски је био ту, и он јој је био муж. И она се чу- 
дила оном што јој се пре чинило немогућно, објашњавала им 
је смејући се да је тако простије, и да су обојица сад срећни 
и задовољни. Али тај сан ју је давио као да беше у бунилу и 
она се будила уплашено. 


| Хи 
Још одмах по повратку из Москве, док се Љовин још увек 
трзао и црвенео кад код би се сетио да су га срамно одбили, 
Дело, књ. 48. 18 

он је говорио себи: „Исто сам тако црвенео и трзао сам се, сма- 
трајући да је све пропало, кад сам добио јединицу из физике 
и остао да понављам другу годину на универзитету; исто сам 
тако сматрао да сам пропао кад сам упропастио сестрин посао, 
који ми је био поверен. И штаг Сад кад су прошле толике го- 
дине ја се сећам тога и чудим се како ме је то могло једити. 
Исто ће бити и с овом невољом. Проћи ће време и ја ћу према 
том постати равнодушан.“ 

Али прођоше три месеца и он не постаде према том рав- 
нодушан и исто га је онако болело и сад кад се тога сети као 
и првих дана. Није се ни могао умирити, јер он, који је тако 
дуго сањао о породичном животу, он, који је осећао да је за 


њега сазрео, још никако није био ожењен и био је даље но 


икад од женидбе. Он је скоро с болом осећао, као што су осе- 
ћали и сви који су око њега били, да је ружно човеку његових 
година бити сам. Он се сећао како је једном пред полазак у 
Москву казао свом пастиру Николи, наивчини сељаку, е којим 
је волео да се разговара: „Је ли, Никола, да ли да се женим“, 
и како је Никола одговорио брзо као о ствари у коју се не може 
ни сумњати: „Време вам је већ одавно, Константине Дмитричу“. 
Али женидба је сад од њега била даље но икад. Место је било 
заузето и кад би сад у мислима ставио на то место коју познату 
девојку, он је осећао да је то сасвим немогућно. Осим тога, кад 
год би се сетио како је био одвојен и какву је улогу при том 
играо, обузимао га је стид. Ма колико он говорио себи да он 
ту није ни мало крив, та га је успомена заједно с другим исто 
тако срамним успоменама гонила да се трза и црвени. У ње- 
говој прошлости, као и у сваког човека, било је тренутака кад 
је рђаво поступао и због чега би требало да га савест мучи, али 
ни једна од тих успомена о поступцима није га толико мучила, 
као ове тако ништавне, али срамне успомене. Те ране нису му 
никако зарашћивале. И упоредо с тим успоменама беше сади 
ова да су га одбили и довели у бедан положај, у каквом је он 
морао бити оне вечери у очима других људи. Али време и рад 
су чинили своје. Тешке успомене су се све већма заклањале 
невидљивим, али значајним догађајима из сеоског живота. Са 
сваком недељом која пролажаше све се ређе сећао Китинке. 
Нестрпљиво је само очекивао извешће да се већ удала, или 
да се ових дана удаје, надајући се да ће га такво извешће, као 
вађење зуба, потпуно излечити. 


4 

Међутим настаде пролеће, право пролеће, а не оно варљиво 
које тек очекујемо, већ једно од оних ретких пролећа, коме се 
радују и биље и животиње и људи. То дивно пролеће је још 
више узбудило Јовина и нагнало га да се чврсто одлучи и 
одрече свог ранијег живота, па да сигурно и независно удеси 
свој усамљени живот. Ма да многе од оних планова с којима 
беше у село дошао и није испунио, али најглавнији — потпуну 
невиност — одржао је. Он није више осећао онај стид, који га 
је обично-мучио после пада и могао је слободно људима гле- 
дати у очи. Још у фебруару доби он писмо од Марије Никола- 
јевне да здравље његова брата Николе иде на горе, а он неће 
да се лечи, и услед тога ЈЂовин је ишао у Москву брату и 
наговорио га је да припита лекара за савет и да оде у страну 
бању. Тако му је лепо пошло за руком да наговори на то брата 
и да му да новаца за пут, а да га не наљути, да је с те стране 
био са собом задовољан. Осим домазлука коме се с пролећа мора 
поклонити нарочита пажња и осим читања, ЈБовин је почео 
писати те зиме и нарочито дело о газдинству, чији се план 
састојао у томе, да треба и карактер радника узимати као апсо- 
лутну дату јединицу исто као и климу и земљиште, и да треба, 
дакле све закључке науке о газдинству изводити не само из 
података — климе и земљишта, већ из података — климе, зем- 
љишта и познатог сталног карактера радника. Тако да и покрај 
усамљености, или услед усамљености, време му је било веома 
заузето; само по некад је осећао незадовољену жељу да са- 
општи и неком другом, а не само Агафији Михајловној, оне мисли, 
које му се по глави врзмаху, јер је он често са њом разговарао 
и о физици, и о теорији домазлука, а нарочито о филозофији; 
филозофија је била, омиљен предмет Агафије Михајловне. 

Пролеће није дуго наступило. Последњих недеља великог 
поста беше мраз и ведро. Дању се снег отапао на сунцу, а ноћу 
је долазило до седам степени испод нуле. Земља беше тако 
добро промрзла, да се ишло колима и тамо где није било пута. 
Ускрс је био снежан. Затим на једанпут у понедељак Томине не- 
деље дуну југ, наоблачило се и три дана и три ноћи лила је јака 
топла киша. У четвртак престаде ветар и паде густа сива магла 
која као да скриваше тајне промене које у природи наступише. Под 
том маглом потекоше воде, попуцаше и кренуше се ледене санте, 
јурнуше мутни, пенушави потоци, а у недељу у вече диже се 
магла, црни облаци се растурише у ситне беле облачиће, разведри 

се и настаде право пролеће. Сутра дан грану сунце, брзо истопе 
танак лед који се беше ухватио на води и топао ваздух затре- 
пери од испарења, која се подизаху с пробуђене земље. Зазе- 
лени стара и поче где где ницати нова трава, напупи калина, 
рибизла и на брези се указаше лепљиви лисни пупољци, а по 
шибљаку посутом жутим цветићима поче зујати пчела, која беше 
излетела из изнетих кошница. Изнад кадифастог зеленила и 
још по мало промрзле озимице почеше певати некуд скривене 
шеве, завикаше вивци по ритовима и барама препуним мутне 
још непречишћене воде, и високо пролетеше ждралови и дивље 
гуске, гачући као и увек у пролеће. Поче мукати и рзати по 
пашњацима олињала стока, која још не беше сву длаку проме- 
нила, растрчаше се кривоноги јагањци око оваца, које су блејале 
и лињајући се губиле прамење вуне, појурише несташни се- 
љачићи по влажним стазама, остављајући за собом трагове босих 
ногу, зачуше се на језеру весели гласови жена, које су белиле 
платна и по двориштима ударање секира, којима су сељаци 
оправљали плугове и дрљаче. Настаде право пролеће. 


ХШ 


ЈЉовин обуче чизме и први пут обуче кратак сукнени ка- 
пут, а не бунду и пође да обилази домазлук, прескачући по- 
точиће, који су засењивали очи на сунцу, стајући час на про: 
мрзлу земљу, час у блато. 

Пролеће је доба планова и комбинација. И изашавши у 
двориште, Јовин сличан дрвету у пролеће које не зна куд ће 
се и како раширити његови изданци и гране, које се још на- 
лазе у набубрелим лисним пупољцима, није још добро ни сам 
знао каквих планова и комбинација да се лати сад у његову 
омиљену газдинству, али му је глава била препуна најбољих 
планова и комбинација. Он оде прво да види стоку. Краве су 
биле пуштене у сточно двориште, и угрејавши се на сунцу, 
покривене сјајном и глатком новом длаком, мукале су тражећи 
да их пусте у поље. Разгледавши добро му познате краве, ЈБо- 
вин нареди да их истерају у поље, а у сточно двориште да 
пусте телад. Станар весело отрча да се спрема за поље, жене 
станарице прикупљајући сукње трчале су тапкајући по блату 
босим, белим ногама, које још не беху поцрнеле од сунца и 

с прутом у руци утеривале су у двориште телад, која беху под 
утицајем пролећа поманитала од радости. 

Нагледавши се овогодишњег приплода, који је био врло 
добар, — рана телад су била велика као сељачке краве, Павина 
кћи од три месеца била је као годишњаче, 
да им се изнесе напоље корито и да се мете сено иза реше- 
така. Али онда виде, да су у сточном дворишту, које се зими 
није употребљавало, поломљене јесенашње решетке. Он посла 
по дрводељу, који је по погодби требао да поправи вршалицу. 
Али нађоше да дрводеља оправља дрљаче, које су требале бити 
оправљене још беле недеље. То је Љовина веома наједило. Је- 
дило га је што се понављао тај мурдарлук у домазлуку против 
кога се он борио толико година свом снагом. Решетке, које су 
зими непотребне, као што дознаде, беху пренете у шталу за 
коње и тамо су се поломиле, јер су и биле лако начињене за 
телад. Осим тога, због тога нису биле оправљене дрљаче и сви 
земљораднички алати, које је он наредио да прегледају и оправе 
још зимус и због којих су нарочито биле погођене три дрво- 
деље, а дрљаче су ипак оправљали сад, кад је требало ићи и 
влачити. ЈЉовин посла по надзорника, али одмах пође и сам 
да га тражи. Надзорник весео, као што беше и све тог дана, 
у кожуху опшивеном јагњећом кожом, враћао се с гумна, ло- 
мећи у рукама сламчицу. 

— Зашто дрводеља није на вршалици. 

— Јуче сам вас хтео известити: треба да се оправе др- 
љаче. Време је да се оре. 

— А шта сте радили зимус: 

— А зашто је вама управо дрводеља потребан 

— Где су решетке из дворишта за телад:; 

— Наредио сам да се однесу на њихово место. Шта да ра- 
дите с таким млађима! — рече надзорник машући рукама. 

— Не с таким млађима, већ с таким надзорником, — рече 
Јовин планувши. — Па зашто онда ја вас држим; — викну 
он. Али сетивши се да му то неће помоћи застаде на половини 
речи и само уздахну. А може ли се сејатиг — запита он по- 
ћутавши. 

— Иза Туркина моћи ће сутра или прекосутра. 

— А детелина ; 

— Послао сам Василија и Љишку да сеју. Не знам само 
хоће ли моћи да прођу: блато је. 

— Колико ће ланаца засејати г 

— Шест. 

— Зашто не свег — викну Јовин. 

Што су сејали само шест а не свих двадесет ланаца де- 
телине љутило га је још већма. Детелина је и по теорији и из 
лично његова искуства била само онда добра кад се сејала 
што је могућно раније, скоро по снегу. И Јовин их никад није 
могао натерати да тако раде. 

— Немамо радника. Шта могу да урадим с њима. Тројица 
нису дошла. Ето и Симјон... 

— Нека оставе претресање сламе. 

— И онако су оставили. 

— Па где су раднициг 

— Петорица спремају компот, (што је требало да значи 
компост т. ј. смесу за ђубрење). Четворица преручују овас: може 
се покварити, Костантине Дмитричу. 

Јовин је врло добро знао, да то „може се укварити“ 
значи, да су енглески овас, одређен за семе већ покварили, — 
опет нису урадили оно што је он наређивао. 

— Та ја сам још за време поста наређивао да се мету 
цеви, узвикну он. 

— Не брин те, све ће се у своје време урадити. 

Јовин љутито махну руком, оде до амбара да види овас 
и врати се у коњушницу. Овас се још не беше укварио. Али 
радници су га убацивали лопатама, а могло се просто спустити 
у доњи амбар и наредивши то и узевши одатле два радника 
да сеју детелину, ЈБовин се умири од љутине на надзорника. 
А и дан је био тако леп да се није могло љутити. 

— Игњате! — викну он кочијаша, који је засуканих ру- 
кава прао кола код бунара, — оседлај ми... 

— Кога желите 

— Па ма и Колпина. 

— Разумем. 

Док су седлали коња, ЈБовин опет зовну надзорника, који 
се пред њим вртео, да се с њим помири, и поче му говорити 
о пролећним радовима, које је требало урадити и о плановима, 
за домазлдук. 

Ђубре раније да се одвезе како би све било готово до прве 
косидбе. Дакле њиве непрекидно ваља ђубрити тако да земља 

добро омекша. Косидбу сву да изврше најмљени радници, а не 
наполичари. 

Надзорник је пажљиво слушао и очигледно се трудио да 
одобри домаћинове планове; али је ипак имао онај добро по- 
знати Љовину тужан, неутешан израз лица, који га је дражио 
Тај његов израз као да је говорио: све је то лепо, али како 
Бог да. 


С руског преводи 
Љубица Анастасијевић. 


— НАСТАВИЋЕ СЕ — 


РУСКЕ СТРАНКЕ У ДРЖАВНОЈ ДУМИ 


— БОЛЕСЛАВ КОСКОВОВИ — 


| 


Политичке странке постоје у Русији тек од 1904 и 1905 
године. Али је њихова, и тако кратка, егзистенција већ показала 
особине које су непознате политичком животу у Јевропи. Ма да 
Русија има парламенат већ две године и ма да су избори у њој 
били три пута, у земљи има још само неколико странака које 
могу да раде отворено, да објављују своје програме, да слободно 
изводе своју политичку акцију. Већина руских странака припада, 
као и некада, маси „неједнаких“, који су принуђени да у тај- 
ности држе своју политичку пропаганду, да крију сваку појаву 
своје активности и да врше свој најзначајнији рад заклоњено од 
сваке досадне радозналости. Последице су овога стања много- 
бројне. Не могући потчинити своје програме рада широкој кон- 
троли јавнога мишљења, странке су немоћне да обрађују до- 
вољно своју политичку мисао; с друге стране, по неки покрети 
који се ту рађају остају непознати; и услед обустављања сваке 
слободне конкуренције међу странкама, бесконачно је тешко до- 
бро разумети који би правац могао привући већину активних 
политичких сила. У оваким приликама један историк или пу- 
блициста не би могао узети на себе одговорност да да апсолутно 
тачну карактеристику партиског живота у садашњем времену, 
у периоди мутној и вероватно судбоносној за Русију. 

Има само једно огледало, у коме се активност руских стра- 
нака огледа са јасноћом која изгледа искрена: то је парламенат. 
Три Думе дале су озбиљна материјала за оцењивање друштве- 
них сила које се боре ово власти. Ту једино није ништа остало 
сакривено; на против истина се ту показује врло често у свет- 
лости сувише отвореној или у боји која је сувише јасна. 

На дан састанка прве Думе било је у Русији око двадесет 
организованих политичких странака. Једна мала странка само 

је издржала пробу времена. Нико се данас не сећа „радикала“, 
странке „прогресистичко-економске“, или „уније трговачке и инду- 
стриске“. Чак и „странка демократских рефорама“, која је имала 
у првој Думи петнаестину представника, а није бројала више 
од једнога у другој, преживела се, изгледа, или је бар престала 
да ради. Исте судбине беше „странка законитог реда“, ма да 
садашњи моменат изгледа више наклоњен идејама које је она 
представљала. Сем тога време је јако пригњечило странке које 
су надживеле ; једне су биле механички гурнуте напред, а друге 
су потиснуте назад; неке су прилагодиле своје програме и своју 
тактику политичким приликама, које су промењене илису у 
току да се промене; код других су ослабљени или изгуољени 
бујност и уверење младости. Ниједна странка руска није могла, 
за ове две године, остати на својим лањским положајима. У 
таквом стању ствари, и ма да могућност нових промена или 
прилагођгвања није искључена, допуштено је претпоставити, да 
ће скоро све садашње руске странке постојати и радити још за 
доста дуго време. Једино крајња десница моћи ће створити но- 
вих партиских ограничавања, што ће, у осталом, више имати 
само формални карактер. 

Зора политичког живота у Русији истакла је надмоћност 
екстремних странака. До сада још, и поред жалосног политич- 
ког искуства, највећи је утицај на догађаје и на јавно мишљење 
имала „унија руског народа“ с једне стране, и социјалистички 
радикализам с друге. Ипак се може већ опазити, да ће се ускоро 
створити један умерени центар, ближи политичком реализму. 
Једна фракција овога центра, најмногобројнија и најјача, у оста- 
лом, улази у сферу утицаја „уније рускога народа“; друга, која 


· се ослободила утицаја социјалистичких, труди се да нађе какав 


независан пут. Будућност мирољубиве еволуције Русије на но- 
вим основама зависиће вероватно од решења овога питања: да 
ли ће моћи две странке овога центра, и до које тачке, изми- 
рити историске захтеве са садашњом стварношћу; Изгледа да 
руске странке центра имају заједничко то, што теже да се осло- 
боде својих првих илузија. Једне се одричу мало по мало свога 
сна да се поврати Русија у старо стање; друге рачунају да све 
оно што је било неће се моћи са свим изгубити, и да ће, као што је 
писао некад Чаадајев, у својој Апологији полуделог, Русија 
својим сопственим методама решити већину проблема који при- 
тискују Јевропу. 

Од свих странака руских, странка народне слободе, друк- 


чије названа конституционо-демократска, или скраћено кадетска 
странка, проживела је најнесрећније дане, претрпела је најраз- 
личнију судбину и издржала највеће унутрашње промене. Њена 
историја јесте историја једног политичког идеализма који је, у 
додиру са стварношћу, показао серију погрешака и илузија, по- 
некад свирепих, а скоро увек непоправљивих. 

Највећа предрасуда кадета, од тренутка кад је њихова 
политичка активност почела да се јавља у јавности, била је, 
што су се ослонили, колико је могућно шире, на демократске 
сфере. Ова их је предрасуда довела дотле, да се потчине утица- 
јима и променљивим душевним расположењима узбудљиве и не- 
задовољне народне масе, која је, са своје стране, место једне силе 
што управља, нашла у странци кадетској само ватрене и речите 


представнике, али који су само укратко исказивали њене опште _ 


потребе. Ово је могло бити довољно за критику старог режима, 
али не и да се створи нов државни облик, који би више одго- 
варао занемареним потребама и увећаним силама друштвеним. 
У исто време, да опроба узбудљив пулс народни на начин су- 
више пажљив, кадети су увеличали значај овог политичког еле- 
мента, изнели опасну илузију, „да морална потпора друштва од- 
лучује о замењивању старога стања новим“. Целокупна историја 
прве Думе до њенога жалоснога свршетка, манифеста у Виборгу, 
сведочи с једне стране о уставним илузијама, а с друге стране 
о слепом веровању у неодољиву, али површну, сталност незадо- 
вољства масе. Она показује, у исто време, слику активности пуне 
противречности, којих се странка кадетска није могла одрећи, 
ма да је обухватала најобразованије елементе и ма да је она 
представљала чудновату интелектуалну снагу. Отуда долази, да 
је она претендовала да постане представник народне масе, а 
да је она у ствари добила само прву револуционарну награду. 

Пуштајући често да се појави ова чудновата особина, прва, 
Дума, руковођена кадетима, није се никако задржавала на својој 
мисији потпуно мирољубивој, на основици строго кон- 
ституционалној. Пошто извесне друштвене потребе беху већ 
сазреле, политичка свест масе знатно коракнула, и опште не- 
задовољство изазвало манифест од 30 октобра, прва Дума ве- 
роваше, да може отуда закључити, да су „воља народна“ и 
„опште мишљење“ довољни да се жеље претворе у стварност. 

Чинило јој се, да је она сама собом располагала довољном 
снагом, да принуди историју, да узме ток који јој се свиђаше. 
Међутим, бојећи се да ће видети народну масу да се меша 
поново у ове политичке борбе, странка конституционо-демо- 
кратска устезаше се увек између две алтернативе: да остане 
само прави израз „воље народне“ или да учини компромис 
с бирократијом, која још задржаваше власт. Покушавало се да 
се застраши бирократија, стално обраћањем пажње на „моћ на- 
родног гнева“, која је била ту, иза Думе, готова да интерве- 
нише; што се тиче демократског мишљења, уображавало се да 
се оно умири, уверавајући га, да ће се све постићи једино парла- 
ментарним путем, да се оствари аграрни програм који је осно- 
ван на експропријацији. Отуд је изашло, да прва Дума није 
изабрала ни један од ова два пута, теориски практичних 
или могућних; она није категорички формуловала демократске 
захтеве, који укратко излагаху жеље екстремних странака, и 
није се шта више умела задовољити да тражи задобивање ми- 
нимума уступака, као што су је саветовали озбиљни полити- 
чари. Она је више волела да се ангажује за један немогућан 
пут, где је, идући из погрешака у противречности, свршила 
манифестом виборшким и свима његовим несрећним после- 
дицама. 

Вратимо се сад на анале прве Думе. 

У раду амнестије, која је истављена напред од почетка 
првих седница, посланик је Родичев изјавио: „Амнестија и ми- 
лост садрже право владаочево, и наша је изјава овде само из- 
раз потреба, израз зала целе земље, који је упућен монарху. 
Ми не намећемо закону овом смислу: ми смо дошли 
овде да изговоримо ову реч, која није само израз наших жеља, 
већ жеља и молаба народних. Ја бих желео да она не буде из- 
раз захтева руског народа. Али, можда, за неколико дана 
биће већ сувише доцкан и узеће облик једног захтева“. 

Овај говор је специјалитет нарочито типичан због дволичне 
тактике горе поменутих речи: с једне стране првак странке „која 
се ослања на строго уставне темеље“ тврди, као с разлогом, да 
се може само молити за амнестију; с друге стране он не про- 
пушта прилику да застраши бирократију дајући на знање, „да 
ће за неколико дана бити можда сувише доцкан.“ 

Кадети су сматрали Думу као установу потпуно и непре- 
кидно уставну. У свом првом говору од 10 маја 1906 председник 

Думе Муромцев није се устезао да каже: „Једно велико дело се 
извршује: народна воља добива свој израз у облику правилне 
законодавне установе, која ради сталним начином, заснованим 
на вечитим правима. Нека се овај рад заврши на основи пошто- 
вања које се указује правима уставнога владаоца и на земљишту 
потпунога остварења права Думиних, која истичу из саме при- 
роде народнога представништва!“ Други један кадетски по- 
сланик, професор Шчепкин, ишао је још даље: „Ми молимо да 
се даје амнестија по принципу; ми то тражимо нарочито стога, 
што не сматрамо политичке кривце као злочинце. Оптуживали 
су их, што су покушавали да оборе „постојећи“ режим... Али, 
господо, овај режим не постоји више.“ Најзад, у току 
истих дебата, посланик Гредескул исказао је тачно своју претњу: 
„Ми немамо спремну војску, ми немамо организованих сила које 
би се могле мобилизовати у случају одрицања (амнестије). Али 
ми имамо народ, целокупан народ. То је јасно и разум- 
љиво.“ А даље: „Ми ћемо само потврдити као опомену, да 


амнестија треба да буде дата одмах, под претњом, да ова на- 


родна парница не отпочне можда данас.“ 

Врло бурне дискусије беху такође у првој Думи поводом 
адресе владаоцу. Мишљења кадетска нису можда никада била 
изречније дефинована него у говору посланика Сафонова, које 
је он исказао у овим изразима: „Треба показати у адреси пу- 
тове којима морамо водити народ, изван ове провалије у коју 
ју је бацио стари режим. Али то није довољно; треба још да 
се у адреси огледа сва мржња народна, све његове патње, сви 
његови болови. Ми не можемо ићи против земље. То би 
претило да се прекине с народом, а ово би био губитак цело- 
купне политичке борбе.“ Исто се тако види да овде лебди мисао: 
да Дума не може одвојити свој поглед од погледа народног, 
одрећи се да се пажљиво иде за свим душевним расположе- 
њима, за свим осећањима народним, да Дума треба увек да 
остане као роб гомиле и да, у место да масом управља, оче- 
кује од ње упуте и наредбе. 

Сада да оставимо начела и обратимо се стварности. Какво 
је било држање кадетско према министарству: Ово се држање 
нарочито огледало у дебатама о министарској изјави, која је 
започела две недеље после отварања Думе. Посланик Шчепкин, 
узимајући реч да одговори на владину изјаву, говораше овако: 
„Пошто смо изложили у адреси Престолу програм нашег будућег 

рада, ми смо очекивали као одговор једну кратку изјаву, а та 
је да је министарство одступило.“ Посланик Набоков по- 
јачао је још више ову алузију: „Када је пре неколико недеља, 
рекао је он, пређашњи кабинет грофа Витеа одступио, таква 
оставка целога министарства, у очи отварања Думе, није могла 
имати друго значење до то, да је у будуће влада одлучила 
да пође другим путем, да ће се нови министри одрећи својих 
пређашњих девиза и да ће ићи уставним путем. Изгледа да смо 
се ми преварили и да се у исто време јавно мишљење прева- 
рило као и ми: ми немамо чак ни почетак једног уставног 
министарства.“ Као одговор на једно место владине изјаве, које 
објављиваше да извесна питања, уочена у адреси, нису могла 
бити апсолутно решена по принципима који су ту били постав- 
љени, Набоков је изјавио: „Ми ту назиремо онај некадашњи 
тон, којега би било време да се одвикнемо. Ми ту видимо иза- 
зивање и ми га примамо.“ Ово друго место у говору Набоков- 
љеву постало је славно и ушло је, може се рећи, у историју: 
„Ми верујемо да може бити само један једини излаз у овој 
ситуацији (неслагање с министарством): ако нас изазивају на 
борбу, ако нам се каже да влада није извршилац захтева на- 
роднога представништва, већ да је његов критичар и противник, 
с гледишта принципа народнога представништва ми можемо 
рећи само једну ствар: да се власт извршна потчини за- 
конодавној власти.“ 

Овај узвик пун дрскости није имао никакве везе са ствар- 
ном снагом странке, и онај који га је изговорио не би могао 
позвати у помоћ „потпору народног гнева,“ која је била само 
гола претња. Дума није имала никаква средства да натера 
· извршну власт, да јој се покори. Ето зашто се у говорима, који 
су затим говорили кадети, нису више чули тако охоли изрази. 
Ипак је посланик Огородњиков рекао још: „Не може бити ни- 
какве сумње да ћемо га добити (одговорно министарство). Наши 
су захтеви захтеви целога народа, а народно представништво 
неће допустити да они постану смешни.“ 

Таква је била политичка тактика странке народне слободе 
у тренутку, када ју је народ позвао да руководи првим кора- 
цима првога руског парламента. Као што се види, ту не беше 
никаква програма политичке акције; ту не беше никакве јасне 
идеје, нико не показиваше којим је начинима требало поткрепити 
оно што је било задобивено, ни како ће се затим проширити 

границе власти народнога представништва. Једанпут ангажо- 
вани на овом путу пуном илузија: да Русија има „устав“, да 
„воља народна“ треба да буде једини извор закона; да Дума 
може „не допуштати“ ма шта да буде, — кадети не могаху 
више остати у оквиру једне реалне политике; они нису умели 
оценити узајамне односе политичких сила на делу, они беху 
неподобви да изаберу један или други од једина два могућна 
пута: или борбу или уступке. Какав би био почетак борбе и 
где би требало да се зауставе уступци; Ми не желимо ни да 
предвиђамо ни да претресамо оно што, у осталом, није спорно. 
Реч је о томе, да је увек и свуда потребно очувати доследност, 
искреност и јасност политичке мисли. 

Политика илузија и противречности била је крунисана, 
као што се зна, манифестом у Виборгу. Овај политички акт, 
жалостан и апсолутно погрешан, потиче из истог извора из 
кога и све држање кадета у првој Думи: из недостатка поли- 
тичке равнотеже. Тако се исто ту нарочито огледаше веровање, 
сувише слепо, у револуционарни ток јавнога мишљења, и жеља, 
да се застраши, помоћу овога замишљеног фантома, влада ста- 
рог режима. Пошто не беху никако спремни да започну нову 
борбу за остварење уставних обећања и чак не желећи то ни- 
како, кадети, у пркос томе, не знађаху да се бране од ове пре- 
тераности политичке активности, која није имала ничег зајед- 
ничког с њиховим тврђењима, која се тичу, Русији потребних, 
мирољубивих рефорама или схватања историјских еволуција. 
Манифест у Виборгу беше потпун фијаско; народ одговори на 
његов позив ћутањем, а влада је овде црпла нове доказе беско- 
рисности једнога компромиса и уверење о политичкој немоћи 
Думе. Виборг је ослабио кадете, а ојачао њихове противнике. 

Ми ћемо видети даље, да је социјални програм кадетски 
постао такође узрок њихових нових политичких погрешака и 
да је он, изгледа, допринео победи неподобних елемената над 
широким реформама у друштвеном животу Русије. 

У каквим су приликама кадети ишли у другу Думу: 

Влада је повела одсудну борбу с њима. Известан део дру- 
штва бојао се њихова аграрног програма и прешао је ка де- 
сници. Велике демократске масе, са престанком бојкотаже Думе 
од екстремних странака, више су волеле дати свој глас пред- 
ставницима оних странака, које им обећаваху највеће друштвене 
користи и које нарочито изражаваху боље свој опозициони ка- 

рактер. Овога пута само петина од целокупног броја посла- 
ничких места припаде представницима странке народне сло- 
боде. То је било довољно да се заузме центар у Думи и до из- 
весне тачке подстиче њен рад; то је пак било сувише мало да 
се решава под њеним руковођењем. 

Какав је био план овога рада По службеном извештају 
странке, кадети су рачунали да добију већину у другој Думи 
из ових разлога: 1) да сачувају Думу, чија је егзистенција за 
цео свет подједнако потребна и 2) да остваре онај циљ коме 
теже све опозиционе странке. Ослањајући се на ове жеље, ка- 
детска странка представљаше своје будуће држање у Думи на 
овај начин: 

1. Тачно довести у склад циљеве пропаганде са законо- 
давним циљевима, и потпуно се одрећи учешћа у тактици која 
би можда чинила да се посредно „подржава“ Дума од народа, 
или „да се организује“ становништво у провинцији помоћу Думе 
да би се „активно умешало“ у врло блиској епоси. 

2. Израдити и извршити план серије законодавних радова, 
имајући у виду реорганизацију тадашњега режима. 

8. Користити се, у овом циљу, сем парламентарне и зако- 
нонодавне иницијативе, која је скоро једино примењивана у 
првој Думи, и министарским пројектима, у случајевима где ови 
могу допунити пројекте Думе, или ако они изгледају практично 
корисни становништву а не противрече циљу опозиције. 

4. Уздржати се од сваког непосредног израза неповерења 
према министарству. 

5. Тежити образовању једне јаке и у колико је могућно 
чвршће већине у циљу практичнога остварења законодавнога 
" плана, који је странка израдила. 

Лако је опазити, да овај тактични план кадетски у дру- 
гој Думи има врло мало заједничких тачака с радом ове странке 
у првој Думи. Већ се са свим огледа јасније попмање појава 
и политичких односа. Ако, међутим, пређемо на појединости 
његова извођења у практици, ми ћемо видети да чак ни тада 
кадети не знађаху још да се утврде на једној јакој и незави- 
сној позицији, и да су погледали брижно и непоуздано и на 
десно и на лево. Ми ћемо то видети очигледно из самих уста 
Миљукова, који се, у једној јавној конференцији од 10 априла 
1907 у Петрограду, овако изразио: „Прве недеље друге Думе 
свесни су посланици већ схватили прилике, у којима им је тре- 

бало стварно радити и борити се. Али прилагодити се прили- 
кама не беше оно што су бирачи захтевали. С друге стране, 
дати све оно што су бирачи тражили, било би не прилагодити 
се приликама и пре времена пропасти. Другим речима имало 
се бирати: или радити да се сачува популарност код станов- 
ништва или радити да се искористе права Думе, ризикујући 
при том, да извесно незадовољство народно буде непосредни 
резултат ове мудре тактике. 

„7 овом последњем случају остало ди само да рачунамо 
на позније оправдање, кад би се ова мудра и умерена тактика, 
завршила поузданим резултатом. Успех би био обезбеђен, ако 
би руска Дума, по примеру персискога меџлиса, имала унапред 
загарантовану егзистенцију за известан, одређен рок времена. 
Али у: садашњим приликама, морало би се изложити опас- 
ности. 

„Бирајући мудру тактику ризиковало би се, да 
се изгуби популарност; радећи друкчије, неће се 
постићи успех,“ 

Додајмо овим речима, да кадети не би ризиковали „да из- 
губе популарност“, да странке крајње левице не беху саме са- 
чувале за извесно време „обазривости“; „ризиковање“ је дакле 
било подељено међу све.... Иначе ди се можда поново употре- 
био страх од „душевног расположења народног“ или можда 
чак и страх од „народнога гнева“. 

Друга тачка њихова програма тактичнога рада: стварање 
једне трајне већине није боље успео код кадета. Они су заиста 
учинили у овом правцу знатне и енергичне напоре, многобројне 
кораке, али рад није могао успети дотле, докле се оријентација, 
кадета добивала са левице. За све време постојања друге Думе 
сви најуочљивији акти у њеном раду утопили су се под ути- 
цајем екстремних странака онда, када се више пута десница 
уједињавала с левицом да паралишу снагу центра. У овим при- 
ликама, а нарочито због устезања групе „радника“ (трејждо- ј 
виђи), није се могло очекивати стварање трајне већине на други _ 
начин него обраћајући се суседима с деснице. Ево шта читамо 
у званичном извештају кадетске странке: „Најумеренија странка 
деснице подржавала је слободно уставни центар и парализо- 
вала тако последице неразборитих претераности. Читава серија 
гласања, које је извела десница у споразуму с центром, поро- 
дила је наду, потпомогнуту од извесних органа штампе, о ства- 

рању једнога „уставнога центра“, путем савеза кадета с окто- 
бристима и самосталцима а на земљишту програма обележеног 
реформама у дневном реду, по политичким наклоностима. Међу- 
тим образовање једног таквог центра значило би, да се 
странка народне слободе одрекне аграрнога програма, 
што, природно, не може бити,“ 

На тај начин, још данас, странка признаје, да је Дума по- 
требна и да њено постојање зависи једино од компромиса, 
друштвених елемената (више консервативних); да тактика ле- 
вице не потпомаже ове принципе; да је апсолутно немогућно 
привући раднике у уставни центар. И при свем том, странка 
није умела извући из ових факата логичне последице; она се није 
хтела одрећи једнога дела свога социјалног (аграрнога) програма 
или се одрећи користи од општих рефорама, ма да је већ 
слутила, да је распуштање Думе неминовно и реформа избор- 
ног закона решена. У осталом, у свој сјајни аграрни програм 


_ кадети беху унели доста значајних промена, помирљива карак- 


тера, као што се то види из два пројекта, на која су они при- 
стали у другој Думи; али ове промене нису биле доста одлучне 
ни довољне да убеде противнике експропријације да није тре- 
бало инсистирати на овим политичким одступањима. Исто тако 
изјава аграрне комисије, крајем маја 1907, о принципу при- 
нудне експропријације, изазва покрет у свима сферама, које су 
противне овим суровим и економски сумњивим средствима, да 
се реформује друштвено уређење; она је била можда најзнат- 
нији узрок пораза кадетског у време избора за трећу Думу. 
На тај начин од прве до друге Думе странка народне слободе 
се знатно развијала; од охолих речи Набокова дошло се дотле 


"да се гласа с октобристима и самосталцима са десницеу пита- 


њима политичкога реда. Ми ћемо мало после видети да се тран- 
сформација странке није овде зауставила. 

Под утицајем закона од 16 јуна, који је био тако опасан за 
улазак кадета у парламенат, странка је претресала питање — 
с погледом на изборе за трећу Думу — о могућности изборних 
компромиса с октобристима. Ови се компромиси нису свршили; 
али је то било стога, што октобристи, који су схватили врло 
добро користи које су истицале за њих из новога стања"ствари, 
нису то хтели. У сваком случају, у почетку нове изборне борбе, 
кадети одлучише да се одвоје од социјалиста. Они увидеше, 
посредовањем Миљуковљевим, опасност од зближавања с прете- 

раном демократијом, и потпуни расцеп наступи између умерене 
опозиције и радикалне. Партиски је конгрес, сазван у Хелзингс- 
форсу у очи самога отварања треће Думе, потврдио ово држање 
кадета према левици, и одобрио у исто време могућност спо- 
разума са странкама на десници. И тако, оно што се чи- 
нило немогућним у другој Думи, онда кад су кадети руководили 
њеним радом, било је признато да се жели у трећој Думи, у 
којој је странка била сведена на улогу саме по себи немоћне 
мањине. 

Чинило се, према томе, у почетку садашње сесије, да су 
кадети требали бити у споразуму с октобристима ради образо- 
вања, са странком мирољубивог препорођаја, једнога уставнога 
центра. Извесно је, да су то они ватрено желели и све чинили, 
да се дође до тог резултата. Они су гласали за Комјакова; они 
су гласали за адресу престолу, у којој „устав“ чак није био ни 
споменут. Али све то није ништа помогло. Октобристи су се, 
после неколиких устезања, окренули десници и образовали су 
већину, можда без етикете „уставне“, али која је могла бити 
без кадета, који су сумњиви влади и консервативним елемен- 
тима. Кадети, тако остављени у страну, остадоше на клупама 
„опозиције“, лишени својих последњих илузија и не знајући 
више шта је требало радити. 

Њихово држање у трећој Думи доказује јасно ово незнање; 
ту се више не види да игра важну улогу странка оних кадета, 
који беху задивили свет својим сјајним подобностима, својом 
марљивошћу у законодавном раду, својим талентима и одушев- 
љењем. Они нису више никакав чинилац позитивнога рада, од 
кога су они удаљени, ни опозиција у правом значењу речи. 
Истина, је да се свакада, кад се какво значајно питање претреса, 
понеки од њих пењу на трибину и говоре интересантне ствари, 
јер су они већином представници најширих политичких миш- 
љења; они износе поправке, они полемишу и дискутују; али се 
у свему овоме не види ни трага независнога држања; то пре 
значи, као што је неко рекао, као да иду по стопама октобри- 
ста. Овако стање ствари почиње да буди међу њима дубоко не- 
задовољство. Недавно је један од журнала петроградских изнео, 
да се централни комитет кадетске странке саветовао о врло зна- 
чајном питању будуће тактике, о опозицији у Думи. Дискусија 
је била врло озбиљна, судећи по времену колико је трајала (7 
часова непрекидно). Извесни говорници су истакли напред ово 

главно питање: „Треба ли опозиција да останеу Думи, или ће 
учинити боље да отуда изађе; Неки међу члановима цен- 
тралног комитета доказиваху, да у Думи, тачно говорећи, опо- 
зиција не постоји, јер се њено присуство никад не опажа. Ми 
заузимамо, говораху они, погрешно левицу у Думи; управо го- 
ворећи, у њој нас не виде. Већина неће да рачуна с нашим 
мишљењем, а још мање да води рачуна о предлозима које ми 
износимо у комисијама. Ето зашто је наше присуство у скуп- 
штини, са садашњом нашом тактиком, у будуће апсолутно без 
вредности. Рећи да је дошао тренутак када опозиција треба да 
се ограничи на одбрану извесних предлога у конкретним пита- 
њима — јест апсолутно лажно, јер ми немамо никаква обеле- 
жена плана у овом правцу. Какав је програм опозиције за са- 
дашњу сесијуг 

Где је циљ коме нас воде и за који треба да се боримог 
Нису нам до сада показали ни један ни други. Ми идемо за- 
творених очију преко непознатих стаза. У осталом, ове замерке 
биле су жестоко оспораване; али питање није било дефинитивно 
решено, „јер није било никаквог гласања“. Такве су биле, у ме- 
сецу априлу ове године, информације које се тичу расположења 
и идеја што владају у централном комитету. 

Заиста је жалосно видети једну политичку странку да ди- 
скутује о својем неучешћу у парламентарном раду, коме је она, 
пре мало времена, давала тако велики значај. То је, сем тога, 
један доказ више њене потпуне политичке дезоријентације. Али 
је још горе за ову странку, што она нема никакве наде да види 
да прилике за њу иду на боље. Одважност, енергија, сјајне осо- 
бине које су биле показиване с правим расипањем у времену када 
је странка радила под утицајем илузија, усахнуле су скоро пот- 
пуно и уступиле су место особинама, које, и ако се желе код 
мудре већине, код мањине су само доказ њене понизности, опа- 
дања вере у своје сопствене силе, доказ апатије и разочарења; 
такве су особине: претерана умереност, заборавност у погледу 
слоге, тежња ка компромисима. То је све зато, што странка ка- 
детска није умела предвидети политичке догађаје. 


Ш 


Сасвим специјалан положај изгледа да има странка окто- 
бриста, званично названа „унија од 30 октобра“. Створена на 


14% 


212 ДЕЛО 


основама. октобарског манифеста, немајући иза себе никакве по- 
литичке прошлости, чак ни прошлости „земстава“ као, на пример, 
странка кадетска, скупљајући око себе само релативно ограни- 
чен број и још, поглавито у престоницама, људе умерено на- 
предне у политици, — ова је странка била потпуно потучена, 
на изборима за прву и другу Думу. Само законом од 16 јуна, 
а у исто време и активном потпором владе и премештањем „на 
десницу“ интелигентније класе власника земаља и имућне бур- 
жоазије, могле су октобристе задобити, на изборима за трећу 
Думу, тријумф тако велики, да је ова странка данас господар 
Думе и да у њеним рукама лежи, како бар изгледа, будућа 
судбина руског „устава“. 

Тесан споразум с владом била је од дужег времена основа 
парламентарног програма октобриста. Журнал Страна (сада 
забрањен) саопштио је, крајем 1906 године, новост о састанку 
председника министарства Столипина са Гучковом, прваком ок- 
тобриста, а који је састанак био у септембру исте године. Главни 
циљ овога састанка беше, да се споразумеју о образовању једне 
владине већине у другој Думи. План рада био је обележен, а 
његова битна идеја преместити „стотину црних“ мало на левицу 
и октобристе мало на десницу; ово што је требало ујединити ова 
два елемента, иначе супротна, беше „ватрени патриотизам“. На 
овом земљишту хтела се усадити народна застава будуће вла- 
дине већине. | 

Као што се зна, овај план није успео у другој Думи, али 
је имао више успеха у трећој. Октобристи су у њу ушли са 150 
посланика, „патриоте“ са 120 на броју. На тај начин је постала 
могућна владина већина, и не само да се она могла. образовати, 
већ је шта више и у будућности учвршћена. 

С каквим су програмом октобристи ушли у трећу Думуг 

Због улоге коју ће ова странка играти, треба нам познати у 
појединостима изјаву, коју је учинио посланик Гучков у странци 
октобриста, на састанку у Петрограду, неколико дана пре отва- 
рања треће Думе. Ова изјава, која се сматра, као политичко 
Стедо странке, овако је формулована: 

1. Главни је задатак парламентарне фракције „уније од 80 
октобра“ образовање једног уставног центра у Думи, који не циља 
да узме власт, али који је у исто време решен да енергично 
брани права народнога представништва у границама, одређеним 
основним гаконима. Стварање овога центра је, по мишљењу 

фракције, потребна погодба да би Дума употребила потпуно своја 
права у области законодавства и контроле рада власти, које су 
постављене од владаоца. 

П. У погледу извршења овога задатка (стварања уставнога 
центра) фракција мисли, да је потребно, пре свега, одвојити од 
општег програма „уније од 30 октобра“ руководне принципе који 
служе као основа рада уније, или који треба да буду стављени 
напред ради разматрања практичнога реда. Излагање мишљења 
која се тичу ових питања имаће ову вероватну последицу, да 
ће послужити образовању једнолике парламентарне већине, по- 
добне да изведе обележени циљ, који је: потпомоћи видно владу 
у случајевима, када законодавни пројекти, изнесени од владе, 
буду у хармонији с предлозима центра — и тако употребити 
права Думе у свој пространости. Фракција, желећи поступно из- 
једначавање у правима свих грађана без разлике сталежа, народ- 
ности и вере, не мисли да је могућно, у садашњим приликама, 
дати Јеврејима потпуну једнакост у правима. У исто време, 
фракција сматра као потребно ревизију законодавства које вреди _ 
за Јевреје, у погледу укидања штетних и бескорисних забрана. 

Ш. Основа целокупногаграда фракције у Думи треба да буде: 
тежња да се управној власти у Русији очува сав њен престиж 
и стварна моћ путем споразума између владаоца и народа а на 
основама, које су објављене у манифесту од 30 октобра 1905. 
Отуда потиче дужност за фракцију, да се бори против свих на- 
пада на права владаочева и на народно представништво. 

ТУ. Признајући да ревизија основних закона прелази у са- 
дашњем тренутку границе практичне политике, фракција не 
одриче могућност њихове поступне модификације према доказа- 
_ ном искуству и реду, који је утврђен основним законима. Желети 

је нарочито, да се рашире и учине потпунијим буџетска права 
Думе, исто тако као и њено право контроле рада у сагласности 
са законом власти, које су постављене од владаоца. 

У. Фракција исто тако сматра за неподесно ревизију за- 
кона, који утврђују састав и начин избора законодавних тела, 
верујући да народно представништво треба пре свега да тражи, 
да се ублажи агитација у земљи и да се створи једна власт на 
тај начин, што ће се увести хитне реформе. 

М1. Фракција одбија све покушаје локалне аутономије, који. 
би децентрализовали управну власт, осем једнога изузетка којим 
се користи велико војводство финско. У области економских и 

цивилизаторских потреба, фракција предлаже да се рашире у 
државним деловима, у којима станују туђинске расе, права 
локалне аутономије, у толико у колико се ова права слажу са 
јединством и нераздвојношћу државе, а под погодбом потпуне 
гарантије општих интереса руског становништва. 

УП. Фракција сматра као потребно ревизију закона о штампи, 
о зборовима и удружењима, као законите гарантије личне не- 
прикосновености и грађанских имања, у циљу да се утврде и 
развију основе грађанске слободе, законски обезбеђене. Одбрана 
ових права од сваке могућне повреде треба да потиче од судова, 
изузев административне одлуке у овој области. 

УШ. Допуштајући, у изузетним случајевима, који су тачно 
одређени у закону, потребу повременог обустављања функцио- 
нисања закона који обезбеђују слободу грађанима, фракција, 
сматра као хитну задаћу ревизију прописа који се тичу „изван- 
редне заштите“, додајући, да права дата администрацији по овим 
прописима треба да буду тачно регулисана законом и да не чине 
извор бескорисних забрана за друштво. 

1Х. Радећи на увођењу законитог реда у Русији, на обу- 
стављању административне самовоље, фракција сматра као по- 
требно: реформу највишег браниоца права — управног Сената 
— на основама гарантија његове аутономије и независности 
према извршној власти; зајемченост апсолутне независности 
судских власти свих степена; одговорност чиновника за по- 
вреду закона. 

Х. У области сељачког питања, фракција иставља напред: 
уништење свих сталешких привилегија; уништење суда сељач- 
ког сталежа и нарочитих пореза за сељаке; ослобођење сељака, 
од општинских терета; реорганизацију локалних администра- 
тивних звања; најзад укидање њихових судских дужности. 

Х1 и ХИП. Налазећи основни узрок сиромаштва народа ру- 
ског у ниском нивоу и слабом развитку сваке народне еконо- 
мије у опште, а посебице земљорадње и сеоске индустрије, 
фракција сматра као једну од главних дужности државних: 
укидање свих узрока који спречавају економски напредак у 
Русији. 

ХШ. Констатујући факат да сељаци немају довољно земаља, 
констатујући права власника и утицај овога факта на економско 
стање сељачко, фракција сматра као потребно борбу против ове 
недовољности земаља путем деобе резервних земаља, које има 

држава, олакшавајући сељацима куповање земаља, и путем ко- 
лонизације која би била најбоља. Фракција одбија, изузев спо- 
радичне случајеве, принудну експропријацију као општи прин- 
цип решења аграрнога питања. 

ХГУ. Сматрајући као хитно побољшање погодаба за живот 
радника и њихову одбрану од експлоатације, фракција ставља 
на дневни ред законодавно уређење односа између господара, 
и радника, смањивање часова дневнога рада према захтевима, 
индустрије; организацију посредничких судова и управних кан- 
целарија за тражење места слугама и радницима; укидање про- 
писа, који се тичу организације радничких економских удру- 
жења и штрајкова у толико, у колико ови последњи не прете 
интересима државе и друштва; завођење радничких осигурања 
од несрећних случајева, болести и старости. 

ХУ. Стављајући на прво место просветне потребе, фрак- 
ција тежи ка практичном остварењу у најкраћем року — опште 
и обавезне наставе под погодбом, да ће општа управа овога 
посла припасти органима локалне аутономије; фракција сматра 
за неопходно, да државна благајна чини у овом циљу новчане 
жртве на најиздашнији начин. 

ХУМ. Фракција жели ограничити неплодне расходе др- 
жавне и олакшати, у колико је могућно, терете пореза који при- 
тискују сиромашно становништво, путем прогресивног спуштања, 
посредних данака, оптерећавајући предмете потрошње, и уво- 
ђењем порезе на приход. 

Пошто су тако израдили програм свога политичкога рада, 
октобристи су отпочели свој посао у Думи образовањем једнога 
блока али не са уставним елементима левице, т.] са кадетима 
и прогресистима (члановима странке мирољубивог препорођаја), 
већ са фракцијом „умерене деснице“. Блок је био образован 
само привремено и нарочито да би се изгласали пројекти уну- 
трашње организације Думе; али мало по мало он се оснажи и 
учврсти, и данас, после шест месеца како постоји у скупштини, 
он је постао основа парламентарне већине. На тај начин ори- 
јентација октобриста била је не према „уставном центру“ у 
смислу чл. 1 програма, већ према „патриотској десници“. Ова, 
је околност оставила отисак на познији рад октобриста и веро- 
ватно одлучиће њихову дефинитивну политичку физиономију. 

До сада се октобристи нису обелоданили потпуно. У више 
случајева ми не знамо како ће се њихов програм сложити са 

стварношћу. Овај факат, да се створи једна владина странка 
која иде тачно по упуту Столипина и одбија пажљиво сваки 
могућни сукоб с владом, овај једини факат не потврђује још 
довољно какво ће бити држање ове странке у текућим пита- 
њима, где ће се уплести њени сопствени најзначајнији инте- 
реси. Што се тиче општих државних интереса, који руководе 
рад странке октобриста, ми имамо њену званичну изјаву, коју 
је формуловао пре свега посланик Гончков, у питању мишљења 
о режиму садашње руске државе, после октобарског манифеста. 
Првак фракције изражавао се 26 новембра 1907 овако; „Ја при- 
падам политичкој странци којој изгледа јасно, да манифест од 30 
октобра садржи својевољни акт, којим се владалац одриче ауто. 
кратских права. Ми смо констатовали у основним законима тачно 
извршење обећања у манифесту. За нас је ван сумње, да државна 
револуција, извршена од самога владаоца, значи увођење устав- 
ног уређења у нашој отаџбини; али, при свем том, ми се не 
сматрамо за овлашћене да намећемо коме да је то наше резо- 
новање. У историским и политичким приликама, у којима се 
налази наша отаџбина, нама је потребна јака царска власт. Ето | 
зашто смо се ми, октобристи, одрекли формуле коју су захте- 
вале по неке политичке странке и две прве Думе. Ви се сећате 
ове формуле: „парламентаризам“. | 
| 
| 
| 


То не значи, да је цар ослобођен виших чиновника и дво- 
рана кад метне своју власт, свој свети ореол, своју моћ душе 
која, је спојена с именом царским, на расположење политичким 
странкама и централним комитетима,“ 

Ова изјава, до сада једина коју су дали октобристи, није г ЗЕ 
била ни ослабљена ни промењена доцнијим говорима партиских | 
говорника. У другим питањима, па чак и најзначајнијим, многи | 
партиски говорници изјављивали су у Думи противречна ми- | 
шљења. Тако, нпр., шест октобриста узимали су реч у дебати | 
о владиној изјави; сваки је износио друкчије мишљење и до | 
сада, после пет месеца, можемо сматрати само једну изјаву која | 
најбоље обухвата мишљења фракције. То је изјава посланика | 
Хубинског, који је овако говорио: „Кад сам чуо ове говоре из | 
центра, овај апел који су подигли неки међу нама, ја сам се 
страшно бојао да центар не постане поново једна опозициона | 
група. Дума би могла постати опозиционом Думом, и тада наше | 
наде, наши снови о уставном раду били би уништени... Ми | 

| нећемо никад и ни под каквим изговором опозицију.“ То беше, | | 

као што се види, она изјава која је тачније одредила држање 
Думе према влади. 

Ми до сада не можемо претпоставити, по садашњем држању 
октобриста, какав је њихов план рефорама у погледу обнављања 
и препорођаја Русије. Буџетска дебата није дала у овом смислу 
никаква објашњења. Оно што изгледа као поуздано јесте, да ће 
под окриљем „ватреног патриотизма“ фракција октобриста запо- 
чети овај реформаторски рад, то ће рећи, с једном тенденцијом 
национализма без двоумљења. Дебате о адреси и о поправкама 
које је тражило Коло Пољско, интерпелације због афера финских 
и кавкаских, говор посланика фон Анрепа, који је заступао огра- 
ничавање пољског народног представништва по закону од 16 
јуна, резолуција поводом питања да се насели Кавказ Русима, 
одлуке судске комисије у питању изузетних закона у Литва- 
нији, мишљења која су формулована у религиској комисији а 
тичу се стања православне вере — све ово доказује национални 
карактер фракције октобриста. Начин на који октобристи уче- 
ствују у дебатама о пољском језику у семинарима наставничким 
био је такође врло јасан. Изгледа као поуздано, да ће они у на- 
ционалном уверењу тражити тахништп заједнице идеја с владом, 
обезбеђење трајности блока са десницом и популарност код масе. 
Међу · унутрашњим административним реформама достојна је 
пажње формула преласка на дневни ред, предложена од окто- 
бриста и примљена у Думи почетком месеца марта: „Признајући 
да једино административна аутономија с широким учешћем 
друштвене масе може увести ред у економску поделу земље и 
увећати благостање локалног становништва на основи независно- 
сти земстава, Дума прелази на дневни ред.“ У овој формули се 
огледа до извесне тачке карактер фракције, у којој преовлађују 
елементи земстава, који су веома наклоњени локалној аутономији 
и готови да се боре за њу. У овом погледу октобристи ће моћи, 
без икакве сумње, бар у ономе што се тиче централне Русије, 
показати јаку и корисну акцију. 

До сада је тактика ове странке у Думи била да чини уступке 
влади, чак и кад су ови уступци били у несагласности с пи- 
саним програмом странке (нпр. одбацивање предлога кадетског 
поводом проширења буџетских права Думе, што је противно 
члану ТУ програма). Ако ова тактика води „јачању угледа Думе 
у очима становништва,“ ако ова тактика доприноси да се уко- 
рени Дума у живот руски, ако заиста она може бити корисна 

за „умирење земље“ — ту су толика питања, која ће бити ре- 
шена вероватно у скорој будућности. Бојати се само да нацио- 
нализам октобриста, не створивши жељени савез свих грађана, 
на против учини, да се увећа антагонизам национални и верски. 
У опште треба констатовати, да држање октобриста није по- 
мирљиво; странка носи на себи очевидно знаке за управљање, 
чувајући непомирљиво држање у погледу либералних и про. 
гресивних елемената. 


Из „Га Вемџе З!аме“, св. за мај—јуни 1908. 


— СВРШИЋЕ СЕ — 


| ПЛАВОЈНА 


· РОМАН 
— МАРКО ПРАГА — 


28 септембра 1884. 
Ух! Једва једном, Бијанка моја, вратих се ево у Милан. 
Како ми је само било досадно за ова два месеца у планинама! 
Мислим да су и моја писма већ постала отужна! Како сам 
непрестано лутала, није ми било могућно добијати твоја писма, 
која би ме мало утешила. Вероватно је да су многа, која стигну 
после мога одласка, остала у понекој планинској гостионичици. 
· И ти си ми још завидела! Није него! Разумела бих то, да 
сам била у Сен Морицу, или у Алањи, или у Малоји! Провела 
бих се. Али помисли: отићи из Милана и лутати два месеца по 
планинама, задржавајући се три дана овде, осам онде, непре- 
стано по слабо посећиваним гостионичицама, где није било ни 
једне личности од реда, никога живог с ким би се могла изме- 
њати која реч; непрестано нас троје, вечито нас троје: ја, тетка 
Ермелинда и Тото. А зашта све то тако; Зато што је такав 
ред! До ђавола и тај ред и онај ко га је измислио! Једном смо, 
силом прилика, морали преноћити у једном великом хотелу, у 
једном, знаш, од оних хотела где се мораш обући у деколте 
кад хоћеш да ручаш. Ту смо дакле просто морали вечерати и 
преноћити, није могло бити друкчије, јер на путу којим смо 
путовали није се могло на другом месту провести ноћ. Шта да 
се радиг Ја и тетка седнемо у једна кола, а Тото у друга, на 
по сахата размака. Разумеш лиг Да се, случајно, десио у хотелу 
који Миланац, какав познаник, Тото и тетка Ермелинда, који би 
се срели, силно би се зачудили и рекли једно другом: „Ох! 
Каква случајност! Откуд ви овде; А виз Ах! ох! ух!“ 

Наравно да би свак прозрео шта је; али очувао би се ред, 
и свет би им опростио; јер су били обазриви, а осудио би нас 
да смо све троје дошли у једним колима. 

Тако је то, Бијанка моја. Све је наопако. Свет опрашта, 
жени кад има љубавника, али с његовим — тога света — бла- 
гословом. Тешко оној која би пркосила свету! 

Тетка Ермелинда је све то врло добро схватила, те ради. 
онако како је свету по вољи. И тако је свет воли, поштује, 
уважава. Али, појмићеш, како је тек мени која морам да трпим 
и сносим та досадна претварања и подлости! 

Наравно да она и не помишља да мене вара и обмањује; 
у мени има вере. Али ја уживам у томе да је кад и кад помало 
кињим. Једнога дана, на том нашем путу, кад сам била мртва 
уморна, и кад ми је било ужасно досадно, рекох јој: 

— Ама зар не бисмо могли да навратимо у коју бољу 
гостионицу, где има мало света, где би се мало разонодилиг 

Тада ми је она доброћудно одговорила: 

— Не иде то, драга моја. Свет је пакосан: не допушта да 
једна госпођа и њена сестричина, које хоће да месец дана, про- 
веду у планинама, а немају мушкараца у породици, путују у 
друштву једног старог и доброг пријатеља. Свет би мислио и 
говорио свашта. А човек се мора прилагођавати захтевима и 
предрасудама светине. Управо, кад се вратимо у Милан, не смемо 
ни причати да смо биле с Орландијем, да бисмо избегле за- 
диркивања и нагађања. 

Ја тада планух. 

— Чујеш, тетка, што се мене тиче, ја се ни мало не бојим. 
Ко би још икад могао и помислити да има нешто између мене 
и онога маторог страшила тече 'Тота. 

— Ох, Аделина ! 

Скочила сам и ухватила маглу. Избацила сам сувише 
крупну реч. 

И тако смо провели одмор, Бијанка моја. Два месеца досаде, 
ужасне досаде, очајничке досаде! Али смо очувале углед, те 
можемо још поносно уздигнуте главе одлазити у салоне госпође 
4., госпође Б., госпође В.; можемо примати госпођу Г., госпођу 
Д. и госпођу Ђ.; и ниједна од наших пријатељица неће имати 
право, да ма и најмање сумња, да се усуди ма и једну реч рећи 
против нас. 

Као што видиш, течем искуство, силно искуство. И ако, 

икада мораднем да се удам да бих тетку ослободила терета, ући 
ћу у нови живот добро наоружана. 

Џиши ми и докажи ми да ме волиш. За сада ти си ми 
најбољи, најмилији и најискренији створ. 


Твоја, предана ти Аделина. 


12. јануара 1885. 
· Бијанка. моја! 

Како сам погодила, је лиг Она три месеца већ су се пре- 
творила у осам, а ти још не говориш о повратку. Шта више, 
из твојих писама се види да се не усуђујеш то рећи отворено, 
али да већ знаш или да си уверена да се нећеш вратити више, 
осим ако би се десио какав нов догађај у твом животу. Могла 
сам да мислим. Ох! кад си оно полазила, нешто ми је у срцу 
говорило да те губим за увек!... За увек; Ах! не. Нека буде 
шта му драго, али ми се морамо још једном видети. Не знам 
кад ће то бити и како; не знам да ли ћу ја потражити тебе 
ако бих изгубила наду на твој повратак; не знам на који бих 
начин и у каквим чудним приликама била кадра то да учиним, 
али.знам да се морамо још једном видети. Сувише смо своји, 
Бијанка моја! 

Кад сам ти, једном приликом, у једном од мојих писама, 
изнела ове моје сумње и ове моје намере, одговорила си ми да 
не чиним лудорије и да и не помишљам тако што. Не, не! не 
бој се, нећу то учинити ! 

Али имам вере у будућност. Овај живот неће непрестано 
трајати тако 

Међутим, допусти ми да ти ово кажем: постајеш ужасно 
озбиљна и разборита. Шта то бива! 

Аделина. 


Бијанка осети, кад је прочитала те речи, како јој наједанпут 
топле и обилне сузе потекоше низ образе. „Шта то бива“ пи- 
тала је Аделина. Ох! истину, страховиту истину није јој казала, 
и чинило јој се — онда — да јој је не би никад казала. 

Воз бејаше застао. Бијанка сави писма која је дотле про- 
читала и остави их. И докле је, под пространом стрехом лијонске 
станице, владала халабука од гласова и шумова и путници, но- 
сачи и чиновници журно јурили, она је настављала читање, 

прелећући незначајна писма, која су долазила по реду, тежећи 

да ништа не види, да не скреће пажњу на целу ту галаму и на 

сву ту фантасмагорију од лица што испуњаваху станицу и подсе- 

ћаху је на сурову и тужну стварност њеног садањег живота. 
Воз се крену. 


12. јула 1885. 
Драга моја Бијанка, | 


Ево, данас, изненада, једне нове ствари, која ће ми дати 
могућности да изменим обичну тему мојих свакодневних писама. 
Али ствар је озбиљна и тужна и важна. Важна и за мене. Јер 
ће имати, може бити, мораће имати великог утицаја на моју 
будућност. 

Хоћу и морам да ти кажем све, те да ме посаветујеш (ко 
би ме могао посаветовати ако не тир), и да ми рекнеш да ли 
је правилно ово што мислим, да ли је добро и умесно оно на 
шта хоћу да се одлучим. 

Ох! кунем ти се да бих више волела да те и данас занимам 
својим празним ћаскањима. 

Бијанка, Бијанка моја, како је гадан овај свет у коме жи- 
вимо. Колике гнусобе, колике нискости нас окружују; и ми их, 
више пута, чак и не опажамо! И данас сам стекла једно зрнце 
искуства више, и отишла је једна илузија више. 

Увод је дуг; али шта ћеш, не знам чак ни како да почнем. 
Први пут у свом животу, може бити, у истини сам на невољи; 
и осећам да сам изгубила, од јутрос, за трен ока, своју безбрижну 
веселост. Ти ћеш ми опростити, је лиг кад ти кажем да сам 
данас осетила много јачи бол но онда кад си се ти од мене 
растајала, да идеш у Париз, јачи но и онда кад си ми писала 
да се не надам да ћу те ускоро видети, јер је твоја мајка одлу- 
чила да се стално настаните тамо; Опростићеш ми, је лиг 
Слушај ме. 

Између Орландија... 

Ово је први пут да немам одважности да збијам шалу на 
његов рачун! Ово је први пут да не могу и нећу да га нази- 
вам Тотом!... 

Између Орландија и тетке Ермелинде била је јутрос грозна 
свађа. Она није ни у чем изменила њихове односе, али.... из- 
мениће, може бити, моје с њима. Ја, срећом, нисам присуство- 

вала, али сам све чула. Како се то десило да чујем, не знам. 
Да ли тетка није мислила да нисам код куће; Или је, у наступу 
гнева, увређена, понижена, заборавила на мене; Главно је да 
сам ја, чувши препирку, пришла к вратима и прислушкивала. 
И не кајем се што сам то учинила. Напротив, добро је што 
знам ово што сад знам. 

Нећу да ти причам реч по реч оно што сам чула. То не 
бих ни могла због узбуђења у коме се још и сад налазим. А то 
те све не би ни занимало. Казаћу ти само оно што је нај- 
важније. 

Разговор се повео о летњем одмору који настаје. Где да 
се проведу ова два месеца од половине јула до половине сеп- 
тембраг Докле сам била у заводу знаш да сам, осем неких пет- 
наест дана што ме је тетка држала код себе, остатак одмора 
провела са својим другарицама које су остајале у заводу: и 
ишле смо у Арону. Прошле године (прве откако сам била... у 
породици — да је тако назовемо) знаш ли шта смо радили; 
Лутали смо по Алпима. Ове године је требало, рекла бих, да 
се одлучи шта да се ради. Сваки предео с бањом или климат- 
ским лечењем који је предлагао Орланди одбијала је тетка. 
Свуда је било опасности да ће наићи на Миланце, или, у нај- 
мању руку, на свет који их познаје; а Орланди је био познат 
као зла пара. Тетка неће да се компромитује. Орланди јој је 


лепо предлагао: — Ти и Аделина ћете отићи напред, а ја ћу 
доћи за вама после два дана, — све узалуд. Тетка Ермелинда 
је одговарала: — Ништа све то не вреди за свет. 

— Па лепо, — рекао јој је он, — кад све то ништа не 


· вреди за свет, онда се ми немојмо обазирати ни на кога, него 
гледајмо свој посао! 

Тако је разговор вођен подуже и већ се беху почели пре- 
пирати и свађати, кад тетка ЕКрмелинда доби наједанпут као 
неки нервни наступ. | 

— Боже! Боже! Какав паклени живот! Овако се не 
може више! 

И стаде плакати и чупати косу. 

— Ха! Не може се тако више — грмну тада Орланди. — 
Не може се тако вишег Па можемо кидати, ако је по вољи, 
пријатељице моја. Нико вас не тера, а ја понајмање. 

Не, не, Бијанка моја, одвратно ми је да ти даље причам! 

Чујеш ли: ја нисам — ти то знаш — сушта невиност и 

безазленост као што на свету има девојака. Не знам да ли је то 
тако због нарочитих прилика мога живота, или отуда што ми 
детињство није било најведрије ни највеселије, или зато што 
ме је природа обдарила већим оштроумљем, али цела је истина 
да познајем, и разумем, и погађам многе и многе од оних ствари 
што се не казују девојкама, и које оне, и ако их знају, праве 
се да не знају. И не само што мислим да познајем живот који 
је, напослетку — држим — добро да девојка познаје пре но 
што се уда: него и умем да ценим добро и зло; знам какву 
важност треба придавати добру и злу; знам да добро ваља хва- 
лити увек мање но што би се хтело а зло свакад мање кудити 
но што би требало. | 

Скептичарка сам, једном речју, и песимисткиња. По при- 
роди, може бити, и по искуству“; по оном искуству које се та- 
кође стекне само посматрајући особе и ствари, кад се умеју 
посматрати. Постала сам ти таква, да се више не чудим ничем: 
т.ј. чудим се кад наиђем на потпуно добро у некоме или у не- 
чему; чудим се кад видим да има још понешто у истини добра, 
и понекога који сматра да вреди чинити добро. Као што видиш, 
ма да сам ступила у живот — тако рећи — тек пре три године, 
ја већ у двадесет првој години знам, а дио! Гоп дгоњ 5 еп бешт. 
Ово те неће зачудити. За ове три године, две смо провеле за- 
једно: посматрале смо људе и премишљале о њима и стварима; 
узајамно смо се помагале у стварању нашег суда о друштвуи 
његовим законима. И тај суд није био погрешан: сваког дана, 
се све већма уверавам о томе. Вероватно да је тако и код тебе. 
И уверавам се све већма, да су планови што емо их стварале за 
нашу будућност, били правилни и разборити: и да су идеје, 
тежње, осећаји, с којима смо намеравале да уђемо у живот били 
једино могућни и практични у овом оваквом свету; и да је начин 
живота, на који смо хтеле да живимо, такав да би нам донео 
благостање, срећу и уважавање света, овога света што жели да 
свак буде раван њему. 

Све ово хтела сам да ти сад овде поново кажем: да бих 
ти показала да сам онаква какву си ме оставила; да нисам 
изменила своје осећаје откако си отишла. Хтела сам ти све ово 
поновити, како бих ти одмах затим рекла да сам данас, ма 
колико да сам спремна и решена да се ничем не чудим, да сам 
данас морала чудити се; и сад, док пишем, осећам неку јаку 
горчину и гнушам се што ти све ово причам. 

Чујеш: не знам шта ће бити са мном; не знам каква ми 
је судбина. Али ако.... свршим рђаво (да, да, данас ми долазе 
те мисли, те сумње) ако свршим рђаво, рада сам да видим онога 
ко ће бити кадар да ме прекорева, да ме окривљује. 

Мој ти је живот овакав: нисам познала мајку, која је умрла 
кад ме је донела на свет; оца се готово не сећам више, јер је 
умро кад ми је било осам година, оставивши ме саму и без једне 
паре; примила ме је к себи једна тетка, која ме је, да би ме 
се отарасила, дала у један завод, где сам остала десет година, 
и где је долазила да ме обиђе осам или десет пута годишње. 
Кад су ме пустили из завода (била сам већ девојка за.:.. удају), 
она је морала да ме прими, довела ме је у ову кућу у којој 
нисам нашла ни пријатна дочека, ни поштена примера, ни уре- 
ђена живота. Једина добра ствар, у мом животу, једина нежна, 
успомена: то си ти, и наше присно пријатељство.... 

А данас.... 

Не, не, не могу више да пишем... Очи су ми пуне суза... 

Како је то горко ! 


Поноћ. 


„Знаш ли у чему је стварг Ствар је у томе што тетка није 
само, како сам ја мислила, Орландијева драгана. Она му је нешто 
више и горе. Његова робиња.... Има једна реч која би казала, 
боље, која би сурово казала све. Али нећу да је напишем. Ох! 
не због тога што сам девојка (да ли сам то још“ Да ли се дево- 
јаштво састоји само у томе кад се има право на зумбул), него 
због тога што је реч о сестри моје мајке! 

Бијанка, кад ово говорим теби чини ми се да говорим себи 
· самој. И, може бити, да ти не бих све ово говорила, да ме не 
гони нешто више но неодољива потреба, невоља, у којој се 
налазим, да затражим савета и, може бити, помоћи од оне која, 
ми их једино може дати. 

Оставши удовица и у сиротном стању — јер пензија, коју 
је добила мужевљевом смрћу, није била довољна за онај раскошни 
живот, на који ју је навикао он правећи дугове — тетка је 
пристала да се спријатељи с Орландијем, у нади, у уверењу да 
ће јој поћи за руком да се уда за њега. Међутим, по његовом 
рачуну то пријатељство је требало с његове стране да буде само 
један предујам од права будућег мужа, а кад је примљена нов- 
чана помоћ, онда је оно, с њене стране, било предујам од њего- 

вих будућих дужности. Али протекле су многе године и Орланди 
се није одлучио да оствари теткин сан. Као човек себичан и 
од рачуна, он није налазио за потребно да изврши један чин 
који му не би дао већих права но што их је већ имао, а који 
би му, међутим, наметнуо веће дужности и веће обавезе. 

Све то чух, данас, за време свађе из теткиних уста, и све 
то Орланди није побијао, него напротив цинички потврђивао. 
Разумеш ли сад: И ја која сам мислила да за све дугујем њој, 
сазнала сам да јој не дугујем ни за шта или готово ни за шта. 
Један човек кога не познавах до јуче, могу рећи, који ми није 
ништа, којега сад мрзим, издржавао нас је. Мислила сам да му 
имам да захвалим само за ложе у позоришту! Не: имам да му 
захвалим за хлеб који једем, за одећу коју новим, за стану 
којем станујем. Он то све плаћа! Ах! ах! Причали су нам, док 
смо биле мале, да се деца рађају из цвећа; да кад на свет дође 
дете анђели на небу се смеше и певају у хору. Рада бих била 
знати из каквог сам то чудног цвета испала ја, и какву су то 
жалосну песму певали анђели кад сам се родила ја! 

Како је то горко! 

Бијанка, до јуче сам се хвалила да нисам више дете; да 
знам, да погађам толике ствари; п смејала сам се безазленим, 
ћуркастим пријатељицама. Сад се више не смејем и не хвалим 
се. Како је то ружно знати! 

И плачем! Нисам дакле скептичарка као што сам мислила, 
да сам; нисам дакле, још, тако рђава као што сам до јуче 
мислила да сам и томе се радовала. Остаје дакле још нешто 
безазлена, чиста, нежна, добра.... поштена у дну срца. Остаје; 
Не, не: остајало је, било је до јутрос. Сад је све нестало, све 
је изгубљено. Познајем прошлост, и предвиђам будућност. 

И ја сам збијала шалу у писмима — сећаш ли сег — о 
односима између тетке Ермелинде и Орландија! Ја која сам га, 
у свом дечјем несташлуку, звала течом!.... Ох! у том неста- 
шлуку било је, још, безазлености! Сад се сећам. Како је било 
безазлено оно моје отворено лукавство! Колико ли сам ствари 
научила, данас, за по сахата, ја која мишљах да знам све! Почи- 
њем да живим, данас, у двадесет првој години; почињем данас 
ходити сама својом стазом, свесна онога што сам, онога што 
вредим, онога чему се могу надати. Ти видиш да није,лепа 
тачка поласка. Каква ли ће бити тачка доласка. 

Шта да се сад радиг 

Да одем: Да побегнем из ове куће; Куда; Шта да радимг 

Разумеш лиг Моја тетка имала је новаца и васпитала ме 
је у једном девојачком заводу. Наравно да су намере биле 
добре. Требало је да ја будем сестричина госпође Орланди, го- 
спође Орланди милионарке ; њена штићеница, њена наследница, 
може бити! Али ствар је у томе што ја, са свим својим васпи- 
тањем, нисам ништа и не знам да радим ништа. Да су меу 
тринаестој години, кад ми је умро отац, дали у сиротињски 
дом, тамо горе на Порти Мађенте, сад бих била шваља, кро- 
јачица, телеграфисткиња, служавка или што друго! И била бих, 
свакако, мање несрећна но што сам. Овако, шта да радим: 
Куда могу да идем; Од кога да тражим помоћи, савета, госто- 
примства 2 

Ох! Бијанка, реци ми, реци мп ти једну добру реч, једну 
паметну реч, која би ме охрабрила, која би расветлила овај 
мрак што ме окружава. 

Видиш: у почетку овог дугачког писма рекох ти, да ћу 
се енергично одлучиги, управо одлучила сам се. Хтела сам да 
побегнем. Да одем некуда, не знам куда. Да будем собарица, 
у некој кући: друго ништа не бих умела да радим... осем да 
изиђем на улицу и да се понудим првом човеку који наиђе... 

· Али немам одважности, и чини ми се да немам право. 
Немам право да располажем слободно сама собом..., својим те- 
лом, да бих се изразила јасније. Не могу ти објаснити шта и 
како осећам, али ти и опет велим: чини ми се да немам право: 
то јест да не могу, не могу — разумеш лиг — да дам себи 
самој то право. Да ме неко воли или да некога волим, ах! онда 
је друга ствар, не бих ти чак ни писала, и овога часа ба- 
цила бих се у наручје човека којега волим, не тражећи ништа 
не надајући се ничему, имајући ту једину утеху и то једино 
задовољство што сам пре свега извучена одавде, а по том бих, 
сутра, ударила којим му драго путем. 

Бијанка: рађа се сунце. Провела сам ноћ пишући ти, 
отварајући ти душу и срце. И чини ми се да ми је то већ нека 
утеха. 

Ох! кад бих живела тисућу година и доживела најчудније 
догађаје, никад не бих заборавила ову ноћ од 12 јула 1885! Не 
знам чак ни да ли чиним добро, да ли имам право да ти по- 
шаљем све ове листиће пуне речи и суза, пуне туге и искре- 
ности. Нећу да их прочитам, да не бих, може бити, поруме- 

нела због онога што сам написала. И сама ја излазим да (ЛР 
сем моје писмо на пошту. Зора је: улица је пуста. 
Пут ме води крај реке. Ето једне идеје! 


здраво, Бијанка моја. 
„Аделина. 


Субота ујутру, 13 јула 1885. 

Рада сам, Бијанка моја, да ово неколико редака стигну 
заједно с оним дугим писмом што сам ти га јутрос у зору по- 
слала, да бих те умирила. — Чини ми се да сам на крају тога 
писма изразила и мисао у самоубиству. Дакле знај, да то нећу 
учинити, да сам жива; та мисао није трајала дуго. Свеж ју- 
тарњи ваздух освежио ми је и разум. Очекујем твој одговор. 
Уверена сам да ће ми добро учинити. 

Сад сам мртва уморна, сломљена, малаксала. 

Очекујем добро писмо. 

Љубим те. 


Твоја Аделина. 


17. јула 1885. 


Право велиш, Бијанка. Немам право да располажем собом 
и својим животом. И немам право да скандалом враћам тетки 
оно што је она за мене учинила. Да ли је чинила добро или 
рђаво не знам, али, зацело, чинила је у добрим намерама. Имаш 
право: ја не треба да знам ништа. Ја не треба да знам како 
живим: то јест шта једем, где станујем, шта облачим. У кући 
сам своје тетке. Ако је она у вољи свету, који хоће сваком да 
кроји капу, бићу му у вољи и ја. Имаш право. 

Шта ћеш» Мора се живети! 

Кунем ти се да сам ономад, кад сам ти оно писала, била, 
искрена. У свему ономе није било ни излива хладноће ни ве- 
штачког усхићења. Уосталом ти ви о том уверена, јер си ми 
писала да си у свему ипак видела мене и знала да ћу на крају 
крајева доћи к себи. Цела истина: и без твојих савета, и без 
твојих милих речи, дошла бих ја до тога закључка. Али ти си 
то ускорила, и хвала ти. 

Међутим кунем ти се да сам била искрена. Шта ми је било 
да се љутим; Шта ми је било да вређам: Не знам. 

И тако се иде напред, Бијанка моја. И ова криза је сва- 
како била добра за нешто. Сад видим пред собом евој пут, који 
је прав. Не знам куда води. Али видим га. Кад наступи тре- 

нутак, одлучно ћу се кренути. И према сапутнику кога будем 
имала знаћу шта да радим, знаћу да ли да ударим десно или 
лево, знаћу да ли да јурим или да идем полако. Али буди уве- 
рена: било како му драго, нећу пасти у јендек. 

Иде се напред. Не знам да ли онако како би се хтело, 
не знам да ли онако како би требало, али се иде напред онако 
како се може, како хоће догађаји, како заповеда судбина. 

Твој пут је много лакши но мој. Из твојих речи видим да 
си добро припремна и ти, и да би знала прећи тешке препреке 
ако би те среле. Али те не сретају. Ја ти честитам. Боље је да 
их нема, мање се човек троши. 

Али се стари, чујеш лиг Каква разлика између оних пи- 
сама у заводу и ових“... 

Крајем идуће недеље крећемо се на пут. Ствар је одлу- 
чена синоћ између тетке и Орландија. Идемо у Валд Аоста. 
Не знам да ли ћемо лутати као лане, или ћемо се настанити 
у неком пределу. Ја и тетка отићи ћемо напред и задржаћемо 
се у Шамберију, где ће доћи Орланди и наставити пут с нама 
заједно. Јер бојати се да одавде до Шамберија не наиђемо на 
некога ко нас познаје. 

Не уживам у томе, зацело. Али шта ћешг% Мора се. Пи- 
саћу ти непрестано. 

Прими много пољубаца од 

своје Аделине, 


Бијанка прекиде за часак читање писма и тужно се удуби 
у мисли. Ето једне од њених лажи, која није била највећа, али 
која ју је, може бити, стала највише: јер саопштавајући ту лажну 
новост, наморана потребом да после саопшти трудноћу и мате- 
ринство — осетила је (тога се сад сећала) да је све пропало. 
Требало је да се направи као да има мужа. Какво исмевање ! 
Поново узе читати. 


Удајеш се2! Бијанка, удајеш сег! 
Не бој се, не бој: нећу те мучити љубомором. Прошло је 
оно време кад смо се једна другој заклињале на вечну верност! 


2380 ДОЛ 


Сећаш ли се онога, у заводуг Каква очајничка љубав! Сећаше 
ли се како сам се свађала с тобом кад те ухватим да се сме- 
шиш на коју другу или је — само — гледаш мало подуже! 
Сећаш ли се онога дана кад сам јурнула на тебе као хијена, 
јер сам те ухватила где грлиш једну малу плавојку, на коју 
сам била толико љубоморнаг! Да сам онда нешто имала неко 
оружје у руци, била бих те убила! 

Време пролази! Стари се, и... расуђује. 

Удајеш сег Је ли лепг Је ли богат; Како се зовег Угог 
Уго, наше најмилије име, име које си ти у заводу изабрала за 
потписивање на писмима2 Је ли Француз; Како се каже на 
француском Уго Нпоџез, чини ми се. Није лепо као на тали- 
јанском. 

Чудновато! ја се упуштам у истраживања о једном зами- 
шљеном имену! Ко зна да ли се твој вереник зове таког Зашто. 
ми ништа не кажеш! И ако те штедим од љубоморе, не могу 
да те поштедим од прекора што све тако увијаш у тајанстве-. 
ност. Тек онако, узгред — знашг Чини ми се да ћу се удати! 
— као да је то ништавна ствар. И рецимо да је то чак ништавна 
ствар за тебе, за њега, за твоје, за свет, ти знаш или би тре- 
бало да знаш, да је то врло важан догађај у односима између 
нас двеју. Међутим, не допуштам, не могу да допустим да ми 
јављаш како ти се чини, како ти изгледа само. Кад, ми то 
већ јављаш, значи да је ствар свршена. Сувише си ми озбиљна, 
сувише практична! И зашто да ми досад ништа не јавиш: 
Ако је одлучено да се венчате, свакако да ниси познала јуче... 
тога Ига! Ствар је ваљда сазревала мало по мало. И тек данас 
ми то јављаш онако узгред. 

Бијанка, ту има неке тајанствености. 

Кад се већ тога дотакох, хоћу баш да ти сад рекнем како. 
ми се од неког времена чини да у твојим писмима има нечега 
тајанственог, што ме зачуђава и пече. Не причаш ми више о 
себи, о својим стварима, не саопштаваш ми више појединости 
свога живота као што си чинила увек и као што радим ја не- 
престано. И како то недостојање искрености не могу да припи- 
сујем охладњавању твоје љубави према мени, јер су твоја писма 
била увек нежна, ствар ми се чини у толико више необјашњива 
и непријатна. 

Бијанка моја, пиши ми сад све. И реци ми: да се између 

нас није ништа изменило, и да се неће ништа изменити после 
твога венчања. 


Очекујем и љубим те. 
Твоја Аделина. 


Чуј какву имам мисао: зар не би могла да у свом свад- 
беном путу дођеш у Италију: Јер свакако да ћеш ићи на свад- 
бени пут. (Мислим да би, кад се удајем, могла одустати пре од 
свега другог него од тога: то мора бпти једина занимљива ствар 
у браку! Дакле, ако би дошла у Италију виделе бисмо се. 
Идеја је дакле одлична ! 

Још једном љубим те. 


Понедељник, марта 1886. 
Бијанка моја, 

Дакле, и покрај свега тога што си се удала, морам и даље 
да ти пишем на твоју стару адресу и на твоје девојачко име: 
Бијанка Карадели, Вошеуата Ројззопјетез, 2. Добро. А кажи ми 
могу ли барем, управо треба ли да пишем тадате место та- 
ЧетозвеПе 2 Јер могу сумњати и у то... (пиши ми... све!) пошто 
видим велику тајанственост којом окружаваш.... своје ново 
стање. 

Уосталом немам права да се шалим тако. И ја сам молила 
тебе да ми пишеш на пошту. Исти разлози, може бити, намо- 
равају те да моја писма не примаш у својој новој... брачној 
кући. Баш ти хвала: имаћу мање обзира и моћи ћу датим 
даље пишем све оно што ми се деси и што ми... падне на ум. 

А од свадбеног пута ништа; Болесна мама задржала те 
тамо; Штета! Тако би ме занимао опис тога пута! Али зато 
испричај ми свој пут по... новој кући. Биће занимљивији — 
барем за мене — од „Пута по мом врту“ од Алфонза Кара. 

Он се зове Гонтранг Умиљато име, али... чудновато да се 
сви ти Французи зову или Гонтран, или Гастон, или Оскар. По- 
стаје монотоно. У романима се наилази само на та имена. 

Пиши ми на дугачко. Реци ми да ме волиш још и ако си 
се удала. 

Да ли ме нећеш због Гонтрана сасвим заборавити 2 


Аделина. 


Је ли истина да се враћамо на кринолине; Моја кроја- 
чица вели да ће то полако доћи; али ја то не верујем. У сваком 

случају ја ћу бити последња која ће га обући. Полажем много 
на свој стас, који елегантне сукње оцртавају!... 


Божић 1886. 

Бијанка моја лепа, мамице лепа! 

Мамице! Ето једне речи која ме разнежава, крај све моје 
скептичности, досаде и одвратности према животу !... Ти си мајка! 

Кажи ми је ли лепо бити мајка 

То те питам ја која то нећу бити никада (ко да ме узме); 
то те питам ја која не знам чак ни шта значи бити кћи! 

Мајка и кћи: две речи којима не знам и којима неђу, 
може бити, никад знати значења. Како је то тужно, како је то 
неутешно ! ....0х! не због изгубљених нада на будућност, знаш: 
Него због успомена на прошлост ! 

Ово је други Божић што га проводимо одвојене. Али твој 
је Божић данас весео: имаш нешто мило и драго што те везује 
за живот, што те чини блаженом, може бити. Данас је Божић 
и твојој кћерчици, којој си наденула име твоје мајке: Естера. 

Ако имаднем девојчицу — ко зна; — и ја ћу њој наденути 
име моје мајке: Ђузепина. ; 

Мени ће Божић бити врло тужан. Провешћемо га ја и 
тетка, овде у кући, саме самците. Тото је болестан; чини ми 
се да се разболео од тога што се прејео. Тетка Ермелинда је 
изишла: рекла ми је да ће остати у вароши цео дан, ићи ћеу 
цркве и седети код Тота. 

Аделина. 

Шта ће бити са мном2 

Досадно ми је, досадно, досадно ! 


6. јануара 1887. 

Најважнија новост данас је, обожавана, моја Бијанка, да 
сам синоћ играла. Верујеш лиз била сам заборавила и играти 
за ова три месеца мрског, једноликог живота. Срећом брзо сам 
се поправила, и чула сам где говоре да сам била краљица за- 
баве. Жалосна краљица још жалосније забаве. 

Сећаш ли се Кларе и Вирђиније Гали, оне мале плавојке 
и оне крупне смеђуше, кћери онога Галија, фабриканта свећа, 
с великим трбухом и многим прстењем, што је редовно долазио 
да их обиђе сваке недеље у друштву слатке му половине: 
Дакле, нашле смо се, пре три или четири дана. Били смо код 

Кавалеријевих, кад су дошли Галијеви с те две девојке. Настала 
су приказивања, упознавања, љубљење и грљење (изван завода 
заборавља се и мржња, а оне су ми онда биле мрске!) и по: 
зиви на забаве (ох! паланчанин у правом смислу те речи!) што 
их они дају суботом у вече. Тетка је одмах примила... Овде по- 
чиње заграда. 

Тетка Ермелинда, од неког времена, тражи ми мужа, с већом 
ревношћу, с већом упорношћу и с више наде но у прошлости, 
да ће мита наћи. На то је не подстиче јача љубав према мени, 
брига за мојом судбином. Не. На то је гони јака љубав према 
себи самој, брига за сопственом судбином. У њеној глави сенула 
је мисао да се Тото не може одлучити да је узме, не толико из 
страха да не постане њен муж, колико из бојазни да не постане 
отац — Аделинин отац“ 

(Као што можеш појмити, то би ми био леп отац!) 

Та мисао јој се сасвим увртела у главу. И тако јадна жена 
гледа на све могуће начине да ме се отараси и удоми ме. 

Што се мене тиче, мало се надам, али не ометам њене 
покушаје нити им се противим. 

Свакад кад год ми она говори о понеком човеку који би 
ми могао бити муж, ја јој одобравам, не противим се, и кад ми 
који дође под руку употребим сву вештину да га занесем, и 
правим се најбезазленијом и најумиљатијом кокетом каква ни- 
кад није била ни једна девојка. 

Ја се морам свему прилагодити; на терету сам, на досади, 
на сметњи. По теткином мишљењу све је судбина, против које 
се узалудно борити. Нека бар јадна жена не мисли да ја идем 
на руку тој судбини и да нећу да учиним све што стоји до 
мене, да је ослободим те досаде, тога терета, да је ослобо- 
дим себе ! 

И то би било право. 

Било би право, јер тежње тетке Ермелинде потичу из пле- 
менитих побуда. Она хоће да се уда, али не користи ради: од 
Тота не би могла изискивати више но што јој даје. — Рада је 
да уреди свој дволични положај; рада је да постане госпођа 
Орланди, једино ради части своје, ради умирења своје душе 
и своје савести. Рада је да може издати себи сведочанство о 
поштењу које је свет већ потврдио својим потписом, али на које 
она, у својој савести, не може дати свој потпис. 

Ти знаш да се тетка Ермелинда увек бринула да у свему 

очува углед. У држању, у поступцима, у говору увек се одржала 
као дама, коју друштво никад није покушало нити се усуђивало 
контролисати. Ко је није познавао, клањао јој се. Ко ју је по- 
знавао, такође се клањао, јер она није никад давала повода ни 
најмањој сумњи или оговарању. 

Ја мислим да свет тако исто уважавд и поштује и жену 
која је имала стотину љубавника, али је умела да их крије, а 
међутим презире и износи на јавност ону јадницу, која је имала, 
једног јединог, али се у једном тренутку заборава, немарности 
или страсти издала, не знајући да свет воли правити се да 
ништа не зна. 

Може бити да се варам, али, у овај мах, мислим да је тако. 

Тетка Ермелинда, дакле, има поштовање света, али јој оно 
није довољно. Она хоће своје сопствено поштовање. То је по-. 
хвално. 

Ох Боже! свакако да би још потпунији, још јачи морал 
био, да се тетка повукла одмах, казала збогом Тоту и.... Али не 
живи се од две или три тисуће лира пензије... И понека ју- 
наштва не могу се тражити од свакога. Најмање то могу тра- 
жити ја! 

Шта велиш 2 

Упустила сам се у психологију, чини ми се. И досадна 
сам ти постала! Али нека, докле љуљаш Естерицу, можеш чи- 
тати ове моје лудорије. А ја, пишући ти све ово што ми пада 
на ум, убијам досаду и разонођавам се. 

Овде се свршава заграда. 

Дакле тетка ЕБрмелинда примила је позив од Галијевих. 
Замисли! Те породичне забаве права су легла бракова. Оне ми 
личе на рецепт извађен из „Великог Кувара“. Узми неколико 
младића и толико исто девојака. Увиј девојке у мусулин или 
у креп по 95 пара метар купљен од Боконија; увиј младиће 
у какав му драго фрак, макар узет на послугу, у недостатку 
бољега; метни их све заједно у шерпењу балске сале; добро 
их промешај с помоћу полки и мазурки; додај мало лимунаде, 
коју чашицу марсале и који колачић; ватра тиха, тако да може 
горети од Светог Стевана до ускршњих поклада: и.. послужуј 
с онолико парова колико си их метнула. У најгорем случају, 
понеку девојку изостави, понеку која је загорела од конфликта, 
интереса; понеку за коју није било зачина од мираза... Али 

кад се све добро подеси, нема боље фабрике за бракове но што 
су породичне забаве. 

А сад бих хтела дати причам о забави код Галијевих, на 
којој сам била синоћ. Али писмо је дугачко. Причаћу ти сутра 
моје утиске. Зове ме тетка: значи да је отишао Тото. Ох! кад 
би ми јавила да се удаје! Знаш ли, Бијанка, кад би ми пошло 
за руком да удам ту моју тетку, чинило би ми се да сам добила 
главни згодитак. Без аглеге — репве... Кунем ти се. 

Прими пољубац од 

Своје Аделине. 


Т. јануара (1887). 


Ево ме, Бијанка моја, где ти пишем своје готово свако- 
дневно писмо. Да ти не бих досађивала својим обичним сетним 
стварима, или да бих ти досађивала што је могућно мање, узећу 
поново јучерашњу тему: забаву код Галијевих. 

Кад бих ти рекла да сам се провела, слагала бих те. Шта 
ћеш сваки дан све већма увиђам да имам аристократске идеје 
и укусе. Све што је обично, просто, не иде ми од руке. А ништа 
обичнијег и простијег од Галијевих, од њихове куће, од њихо- 
вих забавица што их приређују да би нашли мужа кћерима, 
од њихових разговора, од света који примају, од начина како 
га примају. Нешто тако глупо, тако неотесано, тако паланачко, 
тако.... поштено (ето, та реч ми се измакла — била је у перу, 
нисам крива!) да ти се крв мора узрујати, ако не заспиш на 
ногама. Морам ти рећи да никад нисам разумевала игранку као 
игранку, то јест игранку као циљ; разумем је као средство: 
Јесам ли се добро изјаснилаг Кад не волиш; кад немаш могућ- 
ности да волиш; кад се не излажеш, јер ти ништа не вреди; 
кад не тражиш мужа.... како те може занимати игранка и како 
да у њој уживашг Ја не тражим мужа (тражи ми га тетка, и 
свршено: нека је, нек тражи!); не волим никога нити ћу зацело 
код Галијевих добити приљике да некога заволим (има десетак 
до петнаест младића, више или мање богатих, више или мање 
лепих, буржоаског, глупог и простачког типа, који ми Миланци 
тако лепо означавамо именом фићфирић); ја се не излажем 
и не размећем се, јер немам могућности; дакле; Ти ћеш пој- 
мити да се ово не претварам ! 

Ох! Они играчи, Бијанка моја! кад ти опишем једног, опи- 
сала сам ти све. 

Господин Анзелмо Ђерли. Младић од својих 28, може бити 
30, може бити 88 године. Ни висок ни мали. Бедаста лица. Уско- 
врчених брчића, у почетку забаве; обешених, пред поноћ. Коса 
очешљана, улизана, намазана помадом; десна страна косе на 
темену зачешљана је у једну полукружну коврџицу на челу, 
те изгледа као оно о зид спљоштена кошуљица од смокве. 
Укратко: лепа берберска глава. Простран црн капут с великим 
посувраћеним оковратником без свиле, чији углови допиру 
до рамена, дугим скутовима до колена; преник с отвором у 
облику срца, у коме се виде прса од кошуље извезена цвети- 
ћима и рупицама, последњи рад његове сестре, ученице школе 
женског ручног рада. Оковратник на кошуљи је силом наме- 
штен те се понеки пут, у игри, раскопча; тада он прекида играње 
и закопчава га с доста великом муком. Па и манжетне се, понеки 
пут, откаче, изиђу из рукава од фрака те се тада види да су 
већ биле ношене на прошлој игранци и имају трагова.... на 
ивицама које овај пут стоје.... то јест требало би да стоје у 
рукаву, јер се могу двојако утпотребити. Ципеле су на везивање, 
у облику чуна, те онај шиљак радознало гледа на више, у 
главу сопственикову, као да хоће да га пита: хоћеш ли ме још 
дуго окретати Машна је од беличастог атлаза, с начињеним 
чвором, кроз који је прободена игла. На тим иглама можеш 
видети разних чуда: почевши од парченцета брилијанта до коњ- 
ске потковице од углађеног челика; од малог рубина до сре- 
брног велосипеда у минијатури; од рошчића од корала до 
мртвачке главице, знамења човека скептика и од науке. Рука- 
вице беличасте (у нијанси машне) и чешће пране. „Шапоклак“, 
који је.... боље видети склопљен, и од кога се, кад је склопљен, 
види лепо црвена, или зелена, или плава постава. 

Све то могло би те навести да помислиш, да финансиј- 
ски господин Анзелмо не стоји најбоље. Боже сачувај. Он је 
син једног пиљара који сваке године обрће милионима. Господин 
Анзелмо ради у радњи. Изјутра рано погађа се по вртовима, а 
за тим кореспондира. Увече иде по каванама и проводи се. 
Претплаћен је на ложу у „Дал Верме“ и на гласу је као весељак, 
као духовит и човек који доста троши. Говори се да издржава 
једну балерину. Као што видиш има све. То јест не: нема отме- 
ности, али он то не види, а то не виде ни они у Галијевој кући, 
где га сматрају као одличну партију ма за коју девојку. 

Је пеп уопдгај5 равз, раг ехетрје ! 

Да ти је чути разговоре господина Анзелма, кад настане 
шетња између игара. Почне у дијалекту; али ти гледајући да 
се проведеш, одговараш му чистим језиком, те се и он онда 
труди да лешше говори, ипак грешећи: 

— Ће се проведемо подобро2 

— Играње је лепа ствар, али само кад не би било знојење. 

— А Ви, госпојице, не ли волете да играте% Јесте били 
у „Дал Верме“ да чујите „Травијату“. Неје лошо, аз Она при- 
мадона умиљата је како маченцег А ваша тетка не игра зар; 
— Ехе, ред је сад на нама! 

Осем тога збија разне шале. 

_ Шетајући подмеће ногу дамама и удара лактом играче, 
крчећи тако пута себи и својој дами. Понеки пут привуче се 
и придигне цвет од понеког каваљера, што изазове смеј и про- 
тесте. 

Какав ти је он такви су ти и остали : Карло Валенцини, шеф 
благајничког одељења Радничке Задруге; Ђузепе Бутарели, тр- 
говац колонијала; Артуро Канталупи, трговачки агент, и тако 
даље, и тако даље. 

Девојке ву ти малко боље. Пре свега, ми женске имамо 
свакад урођену нам отменост, коју, мислим, може да уништи 
само морални пад. Ја сам чак уверена да се сви мушки рађају 
као барабе, а женске све као даме; и женске претварају барабе 
у џентлмене, докле мушки стварају од нас женских, врло често... 
(имам идеју, али немам речи: нађи је ти). 

Па онда, цео тај буржоаски свет, ти нови богаташи, не 
обраћају пажњу на васпитање синова, или им се и сами си- 
нови противе образовању, много више полажу на то да им се 
потпуно и што боље васпитају кћери. Они знају врло добро — 
и добро је што знају (практичан свет, напослетку) — да ће 
мушки бити фабриканти свећа, вртари, млинари као и оцеви. 
Међутим кћери могу бити извори за бракове и за укрштавање 
раса, што сачињава златне снове многих оцева и свих матера. 
Којњ је то фабрикант сапуна који не сања да ће му кћи бити 
грофица; А искуство нам казује да такве снове није тешко 
остварити. Колико ли је само пропалих маркиза уметнуло у 
свој наследни грб угојену свињу коју му је дао таст покривену 
банкама. Али потребно је да се за кћер, кад одрасте, може 
рећи: „Погледајте: како је умилна! Како је образована! Из- 
гледа као грофица!“ — Кад изгледа, зашто не би онда била у 

истини # — И тако кћери дају у завод. Из завода не излазе (ја и 
ти то знамо) као јагањци, и безазлене. Али говоре француски, 
немачки и енглески, свирају, играју и сликају, знају лепо да 
везу и умеју се понашати у друштву... А затим још, кад уђу 
у породицу, једе се на простоту родитеља, и исправљају писма 
која им браћа пишу својим драганама. 

Кад би неко други осем тебе читао ова посматрања што 
ми испадају из пера, не знам зашто, рекао би да попујем и да 
сам надрикњига. Али ти знаш да овде говори искуство. Оно 
искуство што смо га текле заједно, ја и ти, у заводу и ван 
њега: ја и ти, две интелигентне жене. Јер и ја себе трпам међу 
жене, знашг и ако се још нисам удала. 

Дакле, почуј ме: покрај свега мога скептицизма, покрај 
све покварености душе и срца (девојку која зна, која је разу- 
мела, која је живела, која је патила, коју прилике у животу 
гоне да се смеје свима и свакоме, која је, пошто је много пла- 
кала, видела да не вреди плакати, такву девојку ово лицемерно 
и подло друштво назива поквареном девојком!) — уопште, по- 


крај свега онога што сам, ја — видиш — не бих пошла 
за једнога таквог младића, Ђерлија, Бутарелија, Берету, па да 
ме сву заспе златом. Још има у мени нешта... нешта племе- 


нита, узвишеног. Кад би било у питању да ли да се удам за 
Бутарелија или да пропаднем за увек, пре бих пристала да 
пропаднем. 

А тако ће нешто и бити, веруј. Јер може се десити да 
један од тих бедника, у тренутку одушевљења или доброг рас- 
положења, заборави да немам ни паре мираза (тај свет на пр. 
вом месту гледа на мираз!) и да ме запроси. Ја тада не бих 
имала добра разлога да то одбијем. Напротив била би ми света 
дужност да на то пристанем с одушевљењем, не толико због 
себе, колико тога ради да ослободим тетку! Елем, тога дана 
бих отишла не знам куда, и да радим не знам шта. Отишла 
бих окренувши леђа богатој прилици! 

Ти, Бијанка, која се као и ја занимаш психологијом, 06- 
јасни ми све ово. Како то да ја имам све неке утанчане, ари- 
стократске укусе; Како да више волим грех, окружен отме- 
ношћу, него поштење здружено с простотомг Видиш, ја, на 
пример, осећам (и кунем ти се да сам искрена), да бих волела 
бити драгана једног сиромашног, али генијалног уметника, 
који се са мном не би венчао него жена једног од тих бога- 

таша, сиромашних умом и незграпних у животу. И то ми се 
чини добро, истински добро, и узвишено, и племенито, и ве- 
лико... Али знам да би ме у првом случају друштво осудило 
и презрело... Оно друштво које поштује и уважава... шта ти 
ја знам кога све не! 

И после свега овога, на што да ти причам и описујем за- 
баве у Галијевој кући; 

Замисли најгоре што можеш с тачке гледишта које сам 
претресала, па ћеш увек бити један степен више на скали ин- 
телектудлности. 

Грлим те и љубим. 

Аделина. 


Зашто ти ниси мушког Волеле бисмо се! Биле смо ство- 
рене једна за другу. 


23. марта 1887. 

Ноћас, Бијанка моја, имајући на уму да морам — чим 
ујутру устанем — сести за сто да ти јавим велику новост, пре- 
вртала сам се по постељи, састављајући у памети своје писмо! 
Да ли да ти кажем, сурово, из небуха, без увода... оно што 
имам да ти кажем; Или би било боље да се почне издалека, 
па да се до ствари дође поступно, пошто се припреми алузи- 
јама и наглашавањима г Ноћ је проведена у неспавању, али ни- 
сам дошла ни до каквог закључка. 

А садг 

Сад... Дакле, ево да ти је кажем у две речи. 

Пази добро! 


Да ли да ти кажем или да ти не кажем. 

Добро, казаћу ти: 

Удајем се! 

Ето! изрекох се. 

Озбиљно ти кажем, Бијанка! Немој мислити да се шалим. 
Хоћеш ли да ти поново рекнем 2 У-да-јем се! 

Да ти прикажем свог вереника: 

Господин Џеме Буртон, из Глазгова (Енглеска). 

Гледаш га; и шта видиш: 

Видиш једног лепог, високог, плавог, жилавог, симпатич- 
ног, отменог, по мало стидљивог младића од својих тридесет 

година; није богат, али има добар положај и славну будућност. 
И тај младић је господин Џемс Буртон, технички директор ме- 
ђународног друштва парних трамваја са седиштем у Милану. 
Мој вереник. 

Велим ти и по трећи пут: мој ве-ре-ник. 

Јер ми се ти чиниш (ја то видим одавде) као да не ве- 
рујеш. Ти си мислила — као и ја, уосталом — да нико не би 
узео госпођицу Аделу Оливијери, лепу опасну девојку, која 
нема ни оца ни мајке, која нема ни паре мираза, па чак ни 
опреме, јер кад би јој је тетка понудила (барем то!) не би је 
могла примити... да не би морала захваљивати Тоту. 

И кад Бијанка Карадели, њена пријатељица из детињства, 
њена посестрима, њена повереница и... њена прва љубав, дозна 
да је Аделина верена, помислиће да је узима неки туњави чи- 
новчић од хиљаду и две хиљаде динара, који хоће да се окући... 
да штеди; или какав стари пензионар коме је, пошто хоће да 
се повуче од света и његових уживања, потребна служавка која 
би му кувала ручак, или, у најбољем случају, дама која би му 
правила друштво и лечила га од костобоље! 

Пукни, дакле, и цркни од зависти! Ја полазим за једног 
лепог младића који има четири хиљаде лира плате годишње, 
осем непредвиђених зарада; који ће бити једнога дана богат; 
који је човек од науке, од рада, пун поштења и... оличена от- 
меност ! 

А зашто господин Џемс Буртон узима госпођицу Аделу 
Оливијериг Зато што се заљубио. То су ствари које се дешавају 
ретко, али које се ипак, понекад, дешавају. 

А да ли је госпођица Адела Оливијери заљубљена у го- 
сподина Џемса Буртона; За сад није; али нада се да ће се за- 
љубити с временом и уз добру вољу. 

Већ је десет пре подне, а ваља ми изаћи с тетком. Чини 
ми се да морамо посвршавати многе послове. Писмо ћу наста- 
вити доцније. 

Али не. Бојим се да данас нећу моћи да ти пишем ништа 
више, те ти шаљем ово писмо, које ти просто јавља: „Аделина, 
Оливијери — Џемс Буртон, верени“. 

Доцније, или сутра, појединости. 

Прими више пољубаца од непоколебљиве пријатељице 

Аделине... Буртон. 


| 
3 

24 марта 1887. 

Као што сам предвиђала, мила и лепа моја Бијанка, јуче 
нисам могла ни један минут да ти посветим. (Јеси ли радознала 
по малог Кажи да јеси, биће ми мило!) "Али шта ћеш, Чини 
ми се да је брак врло озбиљна ствар. Морају се на брзу руку 
посвршавати многе формалности — јер мој вереник жури, веома 
жури — (благо њему!) — мора се куповати... 

Ох! куповати! Како ће то бити жалосно и комично! 

Тетка се сва топи од среће и задовољства. — Потребно је 
да се све спреми, све купи, да се за све постарамо... и тако 
даље, и тако даље. И хтела би да уђе у сваку радњу и да из 
ње изнесе половину робе. Барем двадесет и четири кошуље; 
барем тридесет и шест рубаца; барем шест хаљина; барем осам 
шешира ! 

А ја се противим, велим јој да није потребно; велим јој 
да је довољно ово што имам; уверавам је да претерана раскош 
не би била на свом месту, да се не би допадала ни Џемсу. 

Боже! како сам поштена... напослетку ! 

И, велим ти, било је велике борбе! Тридесет шест рубаца!% 
Та, тетка, јеси ли лудаг Шта мислиш, да ћу у браку имати то- 
лику кијавицуг.. Шест хаљина; Шта ће ми толике; Осам ше- 
шира Хоћу ли да их мећем под постељу 2 

И мораћу, овај месец дана, што ме раставља од венчања, 
да радим, да се спремам! 

· Тако је то, Бијанка моја. Овај период времена између ве- 
ридбе и венчања, који би, како ја мислим, требало да је нај- 
лепши, најслађи, највеселији, најсрећнији у животу сваке жен- 
ске, загорчава ми једна мрачна, непријатна, сурова мисао! 

Ох! родила сам се да будем добра! Ко зна да ли ће ми 
прилике, случајеви у животу, допустити да то будемг! 

Али није то оно о чему хоћу да ти говорим. До душе, за- 
нимаће те свакако п ово, јер ме волиш. Али данас ми је дуж- 
ност да задовољим твоју оправдану радозналост. Како је закљу- 
чен овај брак: 

Како; Не знам ни ја сама. 

Гали је један од чланова управног одбора трамвајског 
друштва, у коме је Џеме директор. И он ме је познао на једној 
од оних забава о којима сам ти говорила. 

Како се и зашта заљубио у мене, не знам. 

Збиља: ово је по други пут како употребљавам реч 3а- 

Дело, књ. 48. | 16 

љубљен, први пут у шали, а сад озбиљно. Одиста је заљуб- 
љен. На свој начин, разуме се, то јест на енглески начин. Гледао 
ме је, замуцкивао кад је са мном говорио, руменео је чак по- 
неки пут, он, који је снажан човек: па, онда, рекао ми је, јуче, 
кад је ствар била свршена: 

— Волим вас, госпођице. Надам се да ћемо бити срећни... 

Ја сам му се обиснула око врата и говорила му са ти. 

И једини разлог што ме узима тај је што је заљубљен. Јер, 
искрено да кажем, никакви други разлози нису га могли 1о- 
кренути да ме узме! 

— А тиг питаћеш ме зацело. 

Ја%... Ја мислим да сам нашла боље но што сам могла оче 
кивати, ако сам уопште могла шта очекивати. Полазећи за њега, 
не жртвујем ништа од својих укуса. Леп је (и сувише леп за 
мужа!), интелигентан је, отмен је. Шта могу више желетиг Не 
осећам према њему љубави, то јест нисам се заљубила. Може 
бити да ми се није дала прилика да се заљубим. Али ми се до- 
пада, а то је још боље. И велим ти и опет, по енглески, каои 
он: Мислим да ћемо бити срећни... ако се не деси нека не- 
срећа! 

Додај да је овај брак један мали триумф за мене. Гали је 
већ био бацио око на Буртона, мислећи да за њ уда Клару или 
Вирђинију. Клара је држала да га је већ освојила. Паметнија 
је и промућурнија од сестара и зна да има мираз који може 
многима мозак завртети! — Овај је за мене — рекла је за- 
пело у свом срцу. На ту мисао није дошла она сама, него јој 
је отац Гали дао на знање, да би желео да је уда за Енглеза. 
Јер старац је лукав. Ма да Џемс није богат, он је видео да у 
њему има материјала за великог човека. Што се тиче Кларе, 
у погледу укуса, она би, ја мислим, више волела удати се за 
Ђерлија или Бутарелија. Јер Ђерли и Бутарели имају коње који 
вуку џакове брашна на станицу и кромпире из вртова; ти коњи 
могу се недељом по подне упрегнути у каруце, у којима би се 
она возала по вароши уз пркос суседима, који би пуцали од 
зависти. Али ако је отац Гали отварао очи с једне, тетка Ер- 
мелинда их је отварала с друге стране. Џемс је био један од 
многих, за које ми је она говорила: Каква добра прилика! А 
ја, чим би ми то рекла (а видела бих да то није какав Ђерли) 
дала бих се на посао. Али знаш, уосталом, с каквим поуздањем! 

Боже мој, све ово је врло просто, то знам; али ја сам имала 

добро извињење: ја сам морала тражити мужа да бих олакшала 
тетки, међутим у другим случајевима су ти маневри нечасно 
дело. И, веруј ми, да тако што раде мајке и кћери у деведесет 
од сто породица. 

Дакле, као што ти рекох, Клара је мислила да га је већ 
упрегла у своја кола. И збијала је шалу на мој рачун: — Аде- 
лина, Енглез те гледа! — Али таквим тоном, као да хоће да 
каже: — Немој уображавати! Ако чекаш, доста ћеш попричекати. 

Ја ћутах. Тешко му је било прићи. Није играо, није се 
удварао, није ништа говорио. Шта да се ради; 

И шта сам радила Право да ти кажем, не знам и не сећам 
се. Мислим да ми је највише помогао „роше дез датез“. Ох! 
како је диван проналазак тај „роше Аез дате“ ! 

Ствар се свршила тиме што је Џемс јуче запросио моју 
руку. Да бих ти била искрена, рећи ћу ти да сам се томе надала. 
Од њега је то било врло похвално, што није допустио да много 
чекам. Како је пак било тетки, можеш замислити: Мало је тре- 
бало, па да ме гурне у његова наручја и рекне му: „Узми је, 
води је још данас! 

Међутим ја сам страховала, да ће он, сазнавши моје финан- 
сијске прилике.... Није ми падало на ум да имам посла с Енгле- 
зом, који се о свему подробно распитао пре но што се одлучио 
на тај велики корак. И није се уплашио од тога што сам сиро- 
машна. Као што видиш, и то је једно од оних дела, која карак- 
теришу човека. Због тога ми се допада, и осећам да ће ми се 
допадати увек. Одводи ме одавде! 

Шта да ти још кажем, Бијанка моја Срећна сам. Та је 
срећа релативна, није потпуна, није апсолутна: уопште срећа 
овога света. Али могу ли да изискујем вишег 

да месец дана свадба. 

Пиши одмах шта мислиш о свему овоме. Мени се чини као 
да сањам. И баш зато што ми се чини да сањам, баш зато ми- 
слим да би требало да будем задовољна и срећна. 


Пиши ми што пре. 
Твоја Аделина. 


Тако ми се допада и име мога вереника: Ђакомо; просто: 
али снажно, жилаво, мушко име. А на енглеском је одиста лепо, 
Џемс. Зар нијег 


—— — — — —— — — — —- — — — — —— -— — — —— — 

2. маја 1887. 

Бијанка моја, два дана ме још само растављају од вен- 
чања. Морали смо одложити једну недељу, јер чекамо нека доку- 
мента из Енглеске; па онда наша кућица у улици Принца Умберта, 
није још била спремљена. Недостајао је — ништа мање —- на- 
мештај за спаваћу собу: недостајала је брачна постеља, која 
још није довршена! Као што видиш.... није могућно удати се! 
Још мање ће нам бити могућно да идемо на свадбени пут. Џемес 
је толико заузет послом у фабрици! Одлучили смо да у идућем 
месецу одемо на петнаестииу дана у Швајцарску. Пошто се вен- 
чамо, отићи ћемо право нашој кући (нашој!.... како то чини 
утисак на мене!), без икаквих церемонија, без свадбених ручкова. 
Искрено да ти кажем, једило би ме кад би за трпезом видела 
течу Тота. Уопште, моје венчање ће се извршити на најпро- 
стији начин. 

Заборавих ти рећи, да нећемо чак ни у цркву ићи, јер 
Џемс је — не сећам се да ли сам ти казала — протестант. Веруј 
ми да ме се то ништа не тиче. Одавно протестујем и ја против 
свега и против свакога ! 

Буртонов отац и мајка (мој свекар и свекрва које позна- 
јем из фотографија) послали су ми свој благослов. И, као прак- 
тичан свет, свој дар хиљаду динара, четрдесет фуната стерлинга, 
да купим што хоћу. Дала сам их Џемсу, да их употребиза кућу. 
Опаметила сам се толико, да се и сама чудим. 

Било је и других дарова. Тетка ми је дала један мали сат 
с бројевима од рубина; Тото једну гривну са смарагдом окру- 
женим брилијантима (продаћу је првом приликом; нећу да је 
носим); па онда долази твој дар, тако умилан, тако сладак, на 
коме ти још једном захваљујем са сто пољубаца. Галијеви су 
морали Тајте ђопле пе а тапуајв јеџ. Он, старац, добричина 
напослетку, поклонио је Џемсу једну иглу за машну. То је било 
врло лепо од њега, нарочито кад се помисли, да није имао 
никаквих обвеза да то учини. А девојке су поклониле мени једну 
котарицу за писма извезену финим везом и чипкама, коју ћу 
ја обеситн у предсобљу. 

Уосталом ништа ново од онда кад сам ти последњи пут 
писала. И ти ћеш ми опростати што сам ти овог месеца писала 
мало ређе. Ово је било једно прелазно доба. Од сутра ће све 
поћи својим редовним током, те ни моја кореспонденција неће 
имати прекида. 

Ових дана имала сам да свршавам толико послова, имала, 
сам толико брига, толико главобоља. Али кад будем жена Џем- 
сова имаћу цео дан на свом расположењу. Као што знаш, мој 
муж мора бити по цео дан у канцеларији. Шта бих могла боље 
радити, да би ми пролазило време, него да ти пишем, на дугачко, 
као и раније, кад нисам имала никаква посла % Алп овога месеца! 
Радила сам по цело јутро: а после подне тетка Ермелинда вукла 
ме је тамо и овамо по посетама. Кога ли све, Боже мој, нисмо 
посетили % Чак и нека старинска познанства, која је била готово 
заборавила, пронашла је она; чак и неке своје старе школске 
другарице које није виђала од неколико година. И у каквом све 
то циљуг Да би им јавила да се удајем! Тај догађај ју је учи- 
нио толико срећном, да је осетила силну потребу да га саопшти 
целом свету. Чак и на улици, чак и по трамвајима (ових дана 
смо се много возале трамвајима) ћаскала је она једнако, и све 
о мојој удаји, као да хоће да то каже и кондуктерима и непо- 
знатом свету до нас. Кажем ти да се за десет година подмла- 
дила! Јадна тетка Ермелинда! 

Рекла бих као да јој се моје венчање чини добар знак и 
увод за њено. Нека би дао Бог! 

У вече, пак, Џемс је долазио да ме занима. 

Какав чудан човек ! 

Рекох ти да је заљубљен у мене. То увиђам сваки дан све 
већма. Али мислиш ли да ми је икад то рекао; После првог 
дана, кад смо се верили, после оне чувене реченице: — Волим 
вас, госпођице; надамо се да ћемо бити срећни, — ни речи 
више о тој ствари... о љубави. 

Свако вече, у осам, дође; остане до десет, и ћаска о свему, 
па чак и о нашој свадби и о припремама за њу; затим оде, 
пошто ме пољуби у чело. Али никад ни једне страсне речи, 
никад ни једне љубавне речи! А тетка нас чешће оставља саме: 
рада је да на миру уживамо нашу сређу, и.... да она унапред 
ужива у својој, што ће се ослободити терета који јој је била 
сестричина. Што се тиче мене — исповедићу ти ову велику 
тајну — покушавала сам понеки пут да га охрабрим: да га само 
мало учиним интимнијим те да не морамо све то оставити за 
дан свадбе. Хоћу да кажем да би било лакше постати муж и 
жена — чини ми се —- кад се то постаје мало по мало. Међу- 
тим, код Џемса се не може доћи до те поступне интимности. 
Још смо и дан данас као добри пријатељи, који се воле и по- 

штују, који се, управо, врло много поштују. Сутра, прекосутра, 
кад уђемо у своју кућу, биће много теже, или у најмању руку 
чудновато.... Доста! Нека он трља главу! Видећемо и то! 

И покрај свега тога, уверила сам се — као што ти рекох 
— да ме озбиљно воли. О томе су ме уверила његова ћутања 
више но речи, његова стискања руке више но пољупци у чело. 
И, признајем ти, то ми се допада, уживам што ме воли тако 03- 
биљно, такав озбиљан човек. То ми даје као неко велико поуз- 
дање, велику веру. И то поуздање, та вера даће ми снаге да 
не задрхтим, да се не узбудим, да се не поколебам, кад хтеднем 
рећи „хоћу“ и вежем се на цео живот са својим мужем. 

Је ли тако било и код тебе; Никако ми ниси јављала ни- 
каквих појединости о својој свадби и о приликама које су је 
пратиле. Ја, од онога дана откако сам се верила, имала сам то- 
лике нове мисли, толика нова осећања, да ми се чинило да 
нисам више она која сам била. И знаш ли на кога сам онда 
помишљала % На тебе. И питала сам се: Зашто ми Бијанка није 
говорила никад о свему томег Па ипак и она је морала осећати 
овако нешто као што осећам ја! 

Написале смо један другој читаве књиге; али ако се кад- 
год, једнога дана, састанемо, колико ли ћемо ствари имати да 
једна другој кажемо и поверимо! 

У здрављу, Бијанка моја, срце моје. Не знам да ли ћу имати 
кад да ти пишем сутра. У четвртак зацело нећу моћи: то је ве- 
лики дан, помисли! Али у петак изјутра послаћу ти барем једну 
депешу. Ти, кад си се удала, била си ме заборавила; ја тебе 
нећу заборавити. 


Грлим те. 
Аделина. 


С талијанског 
Мих. Добрић. 


(Наставиће се) 

Двадесет-осмог августа ове године навршило се равно осам- 
десет година од рођења највећег савременог мислиоца и фило- 
софа руског, највећег словенског књижевника — графа Лава 
Николајевича Толстога. Тај дан прославили су не само Руси и 
ми остали Славени, него цео цивилизовани свет. 

Кад се пре шест месеци покренуло питање о прослави тог 
дана у Русији сви као у један глас одазвали су се томе и рекли 
да тај дан треба да буде националном свечаношћу и Руси треба 
да покажу како они умеју да цене и поштују „великаго писа- 
тела земли русскои“. 

Заједно с тим руским гласом слили су се гласови из целог 
света — од свуда је одјекивало да тај дан не треба да буде 
празник искључиво Руса, него целог образованог света, јер Лав 
Николајевич не припада само руској књижевности: његово име 
записано је у летописима свих светских литература. 

Русија се таласала, сваки је хитао да искаже своје мисли 
како је најбоље да се забележи тај знаменити дан. Изгледало 
је да Русија треба да поднесе још једну буру преко своје главе. 

Одмах се организовао централни комитет за светковину 
80-те годишњице рођења Л. Н. Толстог. Заједно с тим комите- 
том организовали су се и његови филијали по целој Русији. 
Из Париза, Берлина, Лондона, Беча и др. европских литерарних 
центрова долазили су гласови да су се исти такви комитети 
организовали и тамо. 

Велики старац, коме је сад најпречи покој и мир, почео 
је да се узбуђује. 

— Шта ће тог То не треба — говорио је он. 

У исто време његови непријатељи, а он их има доста, 
почели су да му пишу писма и да му доказују да он треба да 
се одрече од те светковине, која не може да буде једнодушно 
примљена од целе Русије. 

То су била писма руских реакционара. Но једно од тих 
писама учинило је огроман утисак на генијалног старца. То је 
било писмо књагиње Н. из курске губерније. Њено име остало 
је познато само Лаву Николајевичу. 

Она је писала 'Толстому да је он доиста велики човек и 
мислилац; па и ако она потпуно не дели његове мисли и по- 
гледе, ипак га поштује и цени као писца светскога гласа. Но 
сад, кад је кроз Русију прошла једна револуциона олуја, кад 
тамо још стоје два непомирљива противника — приврженици 
старог и новог режима — и кад само једна најмања искра може 
понова да изазове ватру у Русији, таква једна светковина, као 
што је 80-годишњица Лава Николајевича, никако не сме бити 
у тако критичком времену. 

Даље је књагиња, писала да та светковина може изаћи не 
као триумф Толстог, већ као и вартоломејска ноћ и може се про- 
лити крв. Толстој који је противник „зла“ не може допустити 
— да се лије крв и да се браћа бију међусобно. 

Наравно да је Толстој као борац и проповедник „против- 
леша злу“ усвојио назоре књагиње Н. и одмах је известио цен- 
трални комитет да се он одриче светковине његовог јубилеја 
и моли комитет да заједно са његовим филијалима обустави 
свој рад. 

Па тако је и било. Воља великог старца — воља је целе 
Русије. 

Званично светковиње нигде није било у Русији, па ипак 
цела Русија прославила је тај дан — ма каквом установом или 
знаком поштовања према највећем мислиоцу целе Русије п 
Оловенства. Отвориле се многе школе са именом Толстог, које 
ће издржавати вароши, села и земства. Биле су разне попу- 
ларне лекције, концерти и полетели су телеграми хиљадама у 
Јасну Пољану из свих крајева огромне Русије. 

Али Толстој тог дана, као што је био унапред рекао, остао 
је само обичан посматралац онога што се око њега збива. 

Двадесет-осмог августа он је провео код своје куће у Јас- 
ној Пољани у кругу своје родбине и неколико најближих при- 
јатеља. Његово се здравље у последње време доста пореметило, 
а на дан јубилеја он је био тако слаб да су га морали на по- 
кретној фотељи извести на балкон да види скупљене јасно пољ- 
ске сељаке, његове ђаке и пријатеље. 

Да у неколкко редова кажемо што о Лаву Николајевичу, 

да бар у кратким потезима изнесемо његов животопис, који ће 
најбоље показати какав је то великан и како је он ненадмашан 
у овом времену. Не само Руси, него цео свет признаје да је 
је Толстој један од највећих умова нашег века. 

Лав Николајевич родио се 28 августа 1828 године у Тул- 
ској губернији, Крапивинском ујезду (срезу), у сеоцету Јасној 
Пољани, које је било спахилук његове покојне матере. 

Отац Лава Николајевича, Николај Илич Толстој, потомак 
је Петра Толстога, саучасника у делима Великог Петра |, и учас- 
твовао је у бојевима против Наполеона 1812 и 1818 године. 
Мати Лава Николајевича — Марија Николајевна, по оцу кња- 
гињица Волконскаја, била је једина-ћерка једног од најбогатијих 
и најзнатнијих руских велможа. 

Доброта и сила моралних особина Марије Николајевне били 
су главни узрок што је њу страсно заволео Николај Илич и 
њихов брак био је један од најсрећнијих. Нажалост она је врло 
рано умрла, кад је Лаву Николајевичу било тек не пуне две го- 
дине. После њене смрти васпитање деце т. ј. Лава и његова 
три брата, Николаја, Сергија и Димитрија и најмлађе сестре 
Марије, узела је на се њихова далека рођака Т. А. Јергољскаја. 
1837 године цела фамилија прешла је у Москву да би се при- 
премио за универзитет најстарији брат Николај. Но летом те 
исте године напрасно умре отац Толстојев и с тога што је ње- 
гово материјално стање било врло замршено, један дан фамилије 
да би се смањили расходи т.ј. Димитрије, Лав и Марија заједно 
са Јергољском, морали су се вратити у село — Јасну Пољану. Деци 
су били тада учитељи Немци и руски богослови, а стараоц ро- 
ђена сестра њиховог оца, графица Остен-Сакен. Но 1840 године 
и она умре и старање о деци пређе на-другу тетку — П. И. Јуш- 
кову, која је са мужем живела у Казану, куда оде и цела фа- 
милија Толстојева. У Казан се пресели из московског универзи- 
тета и најстарији брат Николај. 

1848 године Лав Николајевич, коме је било тек 15 година 
ступи на факултет источних језика но кроз годину дана пређе на 
правнички факултет и остане на њему само две године. Пре- 
лазећп на трећи курс он није полагао испите и напусти уни- 
верзитет. 

Одмах затим он је отишао у Јасну Пољану и провео је 
тамо све до 1851 године. То време он је дивно описао у причи 
„Утро деревенскаго помћцика,“ 

1851 године он оде на Кавказ да посети свог брата који 
је тамо служио и тако био усхићен и зачуђен лепотом тог краја 
и његовим дивотама, те и сам остане ту и ступи у четврту 
батерију 24-те артилериске бригаде. Та је батерија била у селу 
Старо-Литовском на реци Тереку и ту је Лав Николајевич на- 
писао прва своја чувена дела: „Дфтство“, које је штампано 
у „Савременику“ 1852 године, „Набђгљ“, „Отрочество“, „Утро 
древенскаго помћшцика“ и „Казаки“. 

„Дљ%тетво“, које се рачуна првенцем толстовљеве творе- 
вине, штампано је у „Савременику“ са скромним потписом 
ПНЕ 

Лав Николајевич и сада се сећа тог времена и са усхи- 
ћењем прича о њему. И писцу ових редова он је о томе причао: 
како је писао тада своја дела у романтичној околини. „Дљђт- 
ство“ је био послао у „Савременик“ по једном свом познанику. 
Покојни песник Некрасов и Панајев, уредници „Савременика“, 
са радошћу су примили рукопис, и молили да им кажу бар име 
њеног писца. Лав Николајевич тражио је да му име остане непо- 
знато и у тајни. Тек кад се појавило у штампи „Отрочество“ 
добио је он то своје дело у отисцима и хонорар од 50 руб. од 
штампаног табака. То је био први хонорар и први оделито штам- 
пани рад Лава Николајевича. Штампање његових прича у нај- 
бољем тадашњем часопису и први хонорар изазвали су велику 
радост код Лава Николајевича. Та свеска „Савременика“ изашла 
је 6 септембра 1852 године. 

Дакле прве литерарне радове написао је Лав Николајевич 
на Кавказу. Једном ту, умало што га нису заробили Черкеси и 
спасао се само благодарећи срећном бегству. Ту епизоду он је 
верно и тачно описао у причи „Кавкаскш плђиникљђ“. 

На Кавказу је Лав Николајевич пробавио све до 1853 године 
и непрекидно участвовао у зимним војним експедицијама про- 
тив кавказских племена. 

Кад је почео чувени источни рат он је замолио да га пошљу 
на бојиште, одмах је био преведен у дунавску армију и доде- 
љен главном штабу врховног команданта кнеза Горчакова и ту 
се борио у рату 1854 год. 

Кад је отступила руска војска из Јаша Лав Николајевич 
пређе у Севастопољ и ту ступи у редове заштитника Севасто- 
поља, служећи у лакој артилерији. 

У месецу мају 1855 године њега назначе командиром брд- 

ског дивизиона и 4 августа те исте године примио је ватрено 
учешће у боју код Црне Речице. 

У томе периоду Толстој је написао: „Оностђ“, која је била 
свршена тек после две године, „Рубка лђеа“, „Севастополђ вђ 
декабрђ“ и „Севастополђ вђ мађ“ Ове севастопољске приче имале 
су огроман успех код публике, читали су их чак у дворцу и им- 
ператор Николај [ заповедио је „слђдитђ за жизвњео молодого 
автора“. 

Баш у то време ширила се у војсци чувена сатира „сева- 
стополђскал пљђенђ“ у којој се са правим хумором износе чувени 
прелази војени и њихов главни јунак „баровљ Вревески — ге- 
нералђ.“ Писцем те песме као што јеми било у ствари, рачунао 
се Лав Николајевич и то је неколико утицало на његову суд- 
бину. У то време он је тежио да постане лични ађутант код 
великог кнеза Михаила код кога је био на добром гласу. Једном, 
Лаву Николајевичу дође генерал Философов да га позове вели- 
ком кнезу. Лав Николајевич веома се обрадује, мислећи да се, 
напослетку, испуњује његова давнашња жеља. Но како је он 
био ужасно разочаран кад му је велики кнез рекао, да он као 
писац чувене песме, која је увредљива за генерале, мора ићи 
у Симферипољ. 27 августа 1855 године он је участвовао у одби- 
јању једнога јуриша на Севастопољ и одмах је затим послат као 
курир у Петроград. Тиме се свршава његова војна каријера. 

У Петрограду су га срели књижевници и писци и он као 
већ њихов друг, уђе у њихово коло у коме су били Гончаров, 
Некрасов, Островски, Григорович, Дружинин и Тургењев. Код 
Тургењева је и отсео, премда се у многоме није слагао с њиме 
и уопште није био солидаран са свима тим орифејима руске 
књиге и науке. 

Кад га је већ уморио петроградски живот, који није одго- 
варао његовим идеалима, он се поново врати у Јасну Пољану где 
својски почне да тражи зближење са сеоским животом и радом. 

1857 године Лав Николајевич Толстој први пут путује у 
иностранство. Он је посетио Немачку, дуго је остао у Францу- 
ској и оде после у Рим. Живот у иностранству, општење са 
виђеним европским људима и научницима нису га задовољили; 
напротив, два факта још су јаче покренули из дубине његове 
душе она вечна питања, која су га увек мучила и која су тра- 
жила од њега да их он реши. Његов рад целог живота био је 
после упућен у томе правцу. 

Први факт било је његово посматрање смртне пресуде у 
Паризу, што је обелоданило пред њиме „вео шаткостђ сућверја 
прогресса“. Други факт који је тако исто загорчао његово бав- 
љење на страни — била је смрт његовог брата Николе, који је, 
по речима Тургењева, био изванредно светла и чиста појава; 
изврстан говорник, он је увек живео или у селу, у маленом до 
крајности простом кућерку или у својем ужасном стану, готово 
бурдељу негде у најудаљенијем крају Москве, и давао је сва- 
ком спромашку све — до последње паре. И наједанпут тај 
уман, добар и озбиљан човек разболео се још као млад од тубер- 
кулозе, од које се мучио около годину дана и напослетку умре 
у Јени 1860 год. у највећим мукама незнајући зашто је живео 
и још мање знајући зашто умире. Кад се Лав Николајевич вра- 
тио са стране у Јасну Пољану, то је баш било одмах после 
ослобођења руских сељака, он се сав преда образовању и васпи- 
тању народа и тада је отворио чувену „лено-полђнскуо школу“. 

— „Друго је сада потребно, писао је он песнику А. А. Фету, 
није потребно да се ми учимо, но је необходно „Марфутку и 
Тараску веучитђ хотђ немножко тому что мб знаемљ.“ 

Дакле са таком жељом да подели своје знање, то благо 
човечанства, са сеоском децом навело га је те је отворио школу 
у којој је неуморно радио проводећи у њој не само дане но и 
целе вечери у раду и беседама са ђацима. 

После године дана он опет отпутује на страну са главним 
задатком да изучи тамошње школе, — начин њихове наставе и 
предавања. У исто време он је изучавао тамошње апсане и до- 
бротворна друштва. Прво је птишао у Берлин и тамо је слушао 
лекције Дројзена и Дибоа · Рајмонда, посећавао је музеје и осо- 
биту је пажњу обратио на апсану у Моабиту где је био уведен 
ћелијски систем. Ту је он посећивао скупове еснафских савеза 
и упознао се са Дистервегом у коме се он после савршено разо- 
чарао. Затим је отишао у Дрезду где је прегледао школе, а одатле 
је отпутовао у Кисинген, где је изучио историју педагогике, 
дела Бекона и упознао се са Фребелом и његовим делима. У 
Белгији, Лав Николајевућ упознао се са Прудономи Лелевељем, 
а у Вајмару са музичаром Листом. Не треба заборавити да је 
Лав Николајевич увек био изврсан познавалад и љубитељ му- 
зике и сваки дан је проводио по неколико сати за клавиром. 
У Вајмару он је посећивао дечије баште и преко Јене вратио 

се натраг у Русију. Међу осталима он је тада посетио и чувеног 
романисијера Ауербаха. 

Његово друго путовање по Западу још га је више разо- 
чарало и чак није хтео да му посвети бар неколико редова у 
својим делима, сем ако би рачунали његов једну случајану 
причу „Луцерн“. Но то није још ништа. Главно је што он нигде 
није истакао културну надмоћност Запада, нити је истакао као 
пример за Русе. Чак своју јасно-пољску школу он је уредио 
на особити начин, а не онако како је видео на Западу. Толстој 
је био против дисциплине у школи и једина му је метода пре- 
давања и васпитања у његовој школи била та, што није потребно 
имати никакве методе! У предавању све мора бити индивидуално 
— и учитељ и ђак и њихови узајамни одношаји. У његовој су 
школи деца седела — где је које хтело, колико је које хтело 
и како је које хтело! 

После тог другог путовања по Европи, Лав Николајевич 
сав се предаде раду на књизи. Једно за другим појављују се 
његова главна дела „Воћна и мирђ“, „Анна Каренина“ итљд.и 
за тим цео низ књижица и ситних прича за народ која се шире 
целом Русије. 

„Воћна и мирђ“ уздижу га до највеће славе, коју је ма ко 
доживио у Русији. Он се јавља као неки триумфатор. Но та 
спољашња слава њега незадовољава, у његовој души и глави 
јавља се процес животних питања. Он је увек тражио смисао 
и суштину живота и сад га још више почињу да муче питања 
о срећи, смрти, Богу, љубави и вечности, тражећи да башу 
њиховом решењу нађе смисао живота. 

И ако је он раније избегавао друштво сад налази да му 
је то баш потребно и Толстој одлази у Јасну Пољану, далеко 
од варошког бурног живота, да у миру и тишини ради и тражи 
решење „животних питања“. 

Његова кућа у „Хамовникама“ у Москви затвара се и ено 
је сада празна само са једним старим слугом старога графа 
који је чува. 

Толстој се стално настанио у Јасној Пољани и ту је изабрао 
место, где ће му бити гроб. 

Са појавом „Крецепровон Сонатн“, која је изазвала буру 
у целоме свету, Толстој се јавља у улози мудраца и философа 
и своје мисли п посматрања смисла живота“ он развија до 
највишег апогеја у роману „Воскресенђе“. Но осим тих чисто 

литерарних творевина Толстој ствара цео низ дела чисто рели- 
гиозно моралног карактера. 

— Вера је у нама самима и не противите се злу — такве 
девизе износи Толстој. Готово цела просвећена Русија на страни 
је Лава Николајевича и чак се ствара „кружок толстоваца“, 
који је црквена власт жигосала као секту и с њоме ступила у 
борбу. Резултат свега тога било је одлучење Лава Николајевича, 
од цркве. 

Одлука синода о томе, коју ми донисимо у изводу, најбоље 
показује, какав је био рад Лава Николајевича на пољу рели- 
гиозног препорођаја, и у чему га окривљују његови противници 
и непријатељи. 

Ево те одлуке: 

„Познати целоме свету књижевник, Рус по рођењу, пра- 
вославни по крштењу и васпитању, граф Толстој, са охолошћу 
свога разума дрско је устао против Господа и Христа Његовог 
и на свето Његово достојанство и одрекнувши се јавно пред 
свима од матере православне цркве, која га је одхранила и 
васпитала, посветио је свој књижевни рад и дани му од Бога 
дар на ширење у народу учења које је противно Христу и 
Цркви, и на уништењу у разуму и срцима људи отачаствене 
вере, вере православне, у којој су живели и спасавали се наши 
претци и на којој се до сада одржавала и јачала света Русија. 
У своим делима и рукописима, која се у маси шире лично њиме 
и његовим ученицима по целоме свету, а особито у крајевима 
наше драге отаџбине, он приповеда јавно фанатичка одба- 
цивања свих догмата православне цркве и саму суштину вере 
Христове: не признаје личног „Живог Бога, који се у светој 
Тројици прославља, Творца и Промисла васељене, не признаје 
Исуса Христа — Богочовека, Искупитеља и Спаситеља света, 
који је страдао нас ради, људи, и ради нашег спасења и који 
је васкрсао из мртвих; не признаје нетелесно зачеће Исуса 
Христа и дјество до рођења и после рођења Христа Пречисте 
Богородице Приснодеве Марије, не признаје живот с оне стране 
гроба и награде и казне, одриче тајне цркве и благодатна у 
њима дејства св. Духа и ругајући се најсветијим предметима 
вере православног народа није задрхтао чак да исмева једну 
од највећих тајни, св. Еухаристију“. 

Због свега овога „црква га не рачуна за свог члана и не 

може га рачунати све дотле док се он не покаје и не васпостави 
своје општење са њоме“. 

Ова одлука изазвала је велико узбуђење по целој Русији 
и има се благодарити само лично Толстому и његовом аутори- 
тету што није тада дошло до сукоба између власти и народа 
који је био на страни великога старца. 

Писац ових редова сећа се лепо тог дана, првог пролетњег 
дана, када су се сунчани зраци у хиљадама боја преливали по 
белом снегу, који је под њиховом топлотом почео да се топи. 
Огромна руља народа, на челу са стундентима, манифестирала 
је по улицама, п коњички жандарми заједно са Козацима, који 
су имали у рукама камџије, растеривали су поједине гомиле света. 

Ја сам похитао у Хамовнико у стан 'Толсто“ и кад сам 
дошао тамо и стари слуга графа скинуо ми капут, у трапезарији, 
кроз коју сам имао проћи, нашао сам гомилу студената и неко- 
лико младића и пред њима супругу Лава Николајевича — Со- 
фију Андрејевну, која је нешто читала а сви су је пажљиво 
слушали. 

Софија Андрејевна на мах застаде и оштро ме погледа. 
Једва сам успео да јој се поклоним, и она ми само рече: 

— Соба Лава Николајевича је лево, молим, идите тамо. Он 
није ту, но сад ће доћи. Причекајте га. 

__И одмах је продужила своје читање. Из собе, где сам остао 
да чекам Лава Николајевича, лепо сам чуо њен глас и распо- 
знавао њене речи, но смисао онога шта је она читала никако 
нисам могао ухватити. Доцније сам дознао да је она читала свој 
чувени одговор синоду односно одлучивања Лава Николаје- 
вича од православне цркве. 

Одједном се брзо отворише врата и у соби се појави мала, 
старачка фигура Лава Николајевича. Џи је био у руском „ту- 
лупу“ (бундици) опасан сеоским појасом и у чизмама. Са мла- 
дићском брзином он се отпаса, скиде тулуп и поздрави се самном 

— Дошли сте насигурно да ме питате о овом акту Све- 
тог Синода. 

— Сасвим тачно, Лаве Николајевичу. 

— Ето, нашли су да сам у њиховом стаду опасан и губав 
па ме као најгорег брава избацише из тора. Па нека их. Тако 
је њихово мишљење о мени, а моје о њима ја сам већ јавно 
рекао. Но право да вам кажем ја сам мислио да горе у „врхо- 

вима“ — у Петрограду ипак има паметних људи, али после 
овога што се сад десило ја сам се убедио да су тамо сви — будале. 

Лав Николајевич мало заћута, па продужи. 

— Ја се сад баш враћам са љубљанске пијаце, био сам 
пред политехничким институтом и као прост мужик, јер ме нико 
није познао, посматрао сам шта ради она руља и шта с њоме 
раде Козаци. Слушао сам разговоре који су се водили у поје- 
диним гомилама и могу вам рећи да су ти разговори били па- 
метни и у моју корист. Дакле, народ је уза ме, а глас народа 
— глас је Божији и ја верујем у тај глас, као год што верујем 
у Бога. 

Лав Николајевич на мах застаде, диже се са столице и ја 
исто тако. 

— Хоћете ли да пијемо чаја, ослови ме он. 

— Не, захваљујем. Дошао сам само да вас видим да нисте 
узнемирени због синодске одлуке, јер ви добро знате, како цела 
Русија страхује за ваше душевно спокојство, а ми журналисте 
треба да кажемо да је Лав Николајевич миран. Јел'тег 

— Сасвим. Ја сам апсолутно спокојан колико се тиче моје 
личности. Само се бојим да не избију какви нереди и то би ме 
веома болело. Но ја сам све учинио да до чега тога не дође. А 
што се тиче синодске одлуке ја јој се само смејем — смејем 
се тој лудорији. 

Ја сам се опростио са Лавом Николајевичом и кад сам иза- 
шао из куће пред њом је стајала велика руља. Остраг из далека 
виделџ су се силуети коњаника, они су се примицали руљи са 
извесном намером.... 


О Толстоју је написано толико да кад у свету не би било 
никакве друге књижевности осим литературе о Толстоју и ње 
би доста било да испуни живот једног човека. Критичари, умет- 
ници и философи целог света посветили су њему своје радове, 
прославили га као највећег уметника и моралиста донашњег, 
као човека „великом совђсти“. 

И данас кад цео свет слави осамдесето-годишњицу њего. 
вог рођења и ми удружени заједно са свима поклоницима генију 
Лава Николајевича, прилажемо на олтар славе његове наш дубок 
пијетет и искрено дивљење. 

М. Бојовић. 


бр ——_———— 


Пат ја _–______- 

Опште право гласа у Маџарској 


Раније на овоме месту, ми смо једном говорили о невољи, 
у којој се налази маџарска коалиција због питања о општем 
праву гласа. Ми смо тада поменули да је за маџарску коали- 
цију то тешка дилема у коју је сама дошла својом кривицом и 
својим лажним положајем. Не може се никако измирити осва- 
јачка политика и демократија — или једно или друго. Маџари 
су хтели, то је свагдашња тежња њихова била, да имају чисто 
своју националну државу с демократским карактером али не 
обзирући се ни мало на остале народности. Међутим „осталих 
народности“ скупа има више него Маџара и онда је одиста за- 
гонетно на какав ће се начин моћи решити један овако тежак 
проблем 2 Ако се призна демократија као принцип политичког 
живота — онда нема и не може бити у једној земљи привиле- 
гисаних и бесправних грађана, па дакле ни грађана !-ве класе 
и грађана П-ге класе. Онда су — у демократској земљи — сви 
једнаки: и Маџари и Срби, Хрвати, Словаци, Румуни и Немци. 
А шта ће онда бити ес маџарском националном државом, која 
зна само за једну народност, маџарску ! 

Маџари хоће своју националну, маџарску, државу на де- 
мократској основи. Разуме се да онда хоће и самосталну, одво- 
јену, државу од хабзбуршке монархије. И сувише велики зада- 
так за једну генерацију — два оваква циља постигнути! Пре 
равно шездесет година, 1848 г., Маџари су покушали да остваре 
оба циља, покушали су револуцијом. Како се свршио тај по- 
кушај познато је; они су за онда изгубили све, изгубили и што 
су имали. Показало се да је то сувише тешко питање, и да га 
не могу ни једна ни две генерације решити већ ће протећи 

Дело, књ. 48. 17 

можда читав век. Па и онда кад се реши, да ли онда није ре- 
шена и судбина саме маџарске државе, али не онако како ма- 
џарске патриоте желе, већ са свим супротно томе 

Ну оно што се није могло да реши пре шездесет година 
остало је као аманет мкџарским патриотама и читаве странке 
засновале су своју егзистенцију на томе програму — ради кога 
постоје. И када су те удружене странке — чији програми истина 
нису истоветни али се у битној идеји не разликују — успеле 
да сруше либералну странку а с њоме и стуб дуализма (зајед- 
нице између Аустрије и Маџарске), онда је власт прешла у њи- 
хове руке — разуме се пошто се од многога одустало и много 
што шта одложило за доцније. Та — коалициона — влада имала 
је и има да се бори са тешкоћама, које неминовно потичу из 
самога њеног положаја, из самога факта што је она ту. Она, 
сама собом, значи, у принципу, одвајање Маџарске од Аустрије 
и стварање националне маџарске а демократске државе. И кад 
је у то доба, после доласка коалиционе владе, у другој поло- 
вини монархије, Аустрији, изведено опште право гласа, онда 
Маџарска не може изостати иза ње. А и када би хтела да га 
не да, њој је то немогућно, јер се она цару обвезала да га да, 
— да дакле уведе опште право гласа и у Маџарској. 

Дуго је коалициона влада оклевала с решењем тога пи- 
тања и одлагаће га докле год може, али га избећи не може. 
И сада се већ и у јавности претресају основи једног таквог 
предлога. Да ли је то одиста предлог владин или је само уба- 
чен у јавност, да би се пробало јавно мњење како ће се ода- 
звати — на шта ће највише напасти, немогућно је утврдити, 
тек је од великог интереса све што се о томе чуло, што је из- 
било у штампи. Коалициона влада мисли на овај начин и да 
реши питање о општем праву гласа и да измири маџарске на- 
ционалне интересе. Она ће дати право гласа свакоме ко је на- 
вршио 24-ту годину а зна да пише и чита. Како у Маџарској 
има око 1,700.000 неписмених, јасно је за свакога да већ то 
није опште право гласа. Маџарски елеменат има више писме- 
нијих, и то је већ једна повољна околност за њега. Али тиме 
се маџарски елеменат још није довољно осигурао. За то се опет 
постарала коалициона влада уводећи право на више гласова, 
на плуралитет гласова. Ко зна маџарски да чита и пише тај 
има два гласа! Тако ће Маџари имати два пута више гласова, 
па и посланика у сабору. Шта значи тог Зар то није стварање 

привилегисаних гласача, стварање грађана |-ве класе и грађана 
П-ге класе2 Нико не може то порећи и то осећа и коалициона, 
влада, само се она правда тиме: што ће тај закон важити само 
10 година, а после се може поправити. Па и крај оваквих при- 
вилегија, који добива маџарски елеменат, влада није сигурна за 
маџарску већину у сабору. Она хоће да га осигура свима сред- 
ствима и са свију страна, те је зато по селима остало јавно 
гласање, а по варошима тајно. Тврди се да по селима нико не 
може утицати на гласача, што је разуме се врло вероватно. По 
варотиима, по мишљењу коалиционе владе, има чиновника на 
које могу и кандидати и владини представници утицати, затим 
радника, на које могу утицати њихови послодавци, — те је зато 
потребно тајно гласање. 

Као што се види, коалициона влада мисли на оригиналан 
начин да „реши“ опште право гласа. Она га је просто решила: 
од Маџара створила привилеговане грађане и осигурала им ве- 
ћину у парламенту, — разуме се само пројектом. Али како ће 
проћи овај пројекат, да ли ће га пустити опозиција и соција- 
листе; Па и када прође — је ли тиме решено питање о општем 
праву гласа“ Не, оно је тек на половини пута свога решено, 
и мора се до краја довести. У политици, једном изнета идеја, 
која одговара стварној потреби друштва, не може се ни заба- 
шурити ни насилно скинути с дневног реда. И народности, и 
социјалисте, и либералнији маџарски елементи подгреваће не- 
престано то питање и напослетку ће се оно морати решити 
онако како се решило у другим земљама и како је једино мо- 
гућно његово решење. А онда; Онда је одиста тешко разумети 
и измирити: народни суверенитет и насилно господарење једне 
расе над другима. 

Све ово осећају Маџари. И већ се сада, пре решења овог 
питања, јавила одиста патриотска мисао у срединама ових, коа- 
лиционих, странака. Покренута је мисао о фузионисању, о ста- 
пању тих трију странака, које данас чине владу — Кошутове, 
Андрашијеве и Апоњијеве. Интересно је да је ту мисао прво 
истакао Кошут, вођа највеће странке, странке 1848 године. Истина 
да питање о фузионисању још није потпуно зрело али је зна- 
чајно да је оно још сада изнето и да је у свима странкама добро 
примљено, да је одиста могућно да се и реши. Стапајући сеу 
једну странку оне ће чинити надмоћну, огромну, већину, према 
којој ће се све групе губити. Оваква импозантна већина моћи ће 

се одиста борити и са својим и маџарским противницима и са 
народностима. Уз то је вероватно да ће из општег права гласа 
изаћи моћна социјалистичка група обухватајтћи све народности 
у себе и да ће тако противници бити раздробљени у фракције 
и групе. 

Да ли ће се све овако остварити, ствар је веровања и на- 
гађања. Може све то и друкче бити. Али једно стоји да Маџа- 
рима патриотизам није никад оскудевао, — да је шта више 
прелазио границе здравог осећања и постајао нетрпељиви, слепи 
шовинизам. Мисао о фузији странака, са њиховог уског маџар- 
ског гледишта, свакако је патриотска. 


"УПУНСИЕ 

Софија — Цоца — Ђорђевићка 


—__ ТОРЕ РВ АОКИ А 


Кад сам гледао Цоцин погреб и видео ону масу света, што 
сузних очију упућује последње збогом покојници, успорио сам 
кораке и дао се у мисли: шта је све то могло да гане нашу 
хладну и равнодушну масу те да тако жали младу и симпа- 
тичну Цоцу. „Јадна Цоца!..“ Тај узвик, и топле сузе у оку, то 
је био најбољи и најсрдачнији опроштај београдског света са 
својом „Драганом...“ Свако је имао у тим тренутцима пред о- 
чима једну другу Цоцу, Цоцу кад је била, на позорници, и:за 
њом је управо жалио и у сећању се преносио у то доба, те за 
тренутак као заборављао, да је Цоца своју улогу завршила. А 
дивна је била њена улога. Нешто ново, природно и интимно до- 
носила је она на позорницу својом појавом. 

Кад је Цоца била на позорници, публика је готово забо- 
рављала да гледа живот на даскама. Тиме се она највише и 
издвајала из обичне позоришне средине а тим се понајпре и 
зближила с публиком. До ње и њене игре ми смо имали зна- 
тан број добрих и одличних глумица; имали смо глумице, које 
су глумиле своју улогу у најјачим, карактеристичним момен- 
тима, и на тај начин утицале на нас. Цоца нас је, међутим, 
умела искреније да заинтересује и загреје за судбину својих 
јунакиња, да нам тако створи импресивну илузију живота; она 
нас је својом верном игром заводила и готово преносила у свет 
стварности. То је карактерна црта њене игре — та природност. 

Њена игра: час нежна и детињаста, час страсна и опора, 
или весела до необузданости, или жалосна са душевних и теле- 
сних мука, била је увек природна и само природна. Њен став, 
покрет, глас, поглед — свакад је све било истинито, слободно, 
природно, лако. 

У страсним и бурним тренуцима: коса јој спадала, хаљина 
се цепала, нежна јој се и деликатна природа сва бунила про- 
тив те страсности и глас јој је готово изумирао на уснама, али 
"је она и даље настављала игру, не обазирући се много на те 
иначе тако потребне реквизите обичне глумачке игре. 

Онај богодани и тако драгоцен дар: да се на самом себи 
осети оно што се жели да други по нашој ирри осети, код Цоце 
је био велики. Права емоција је заразна и цео је свет дрхтао 
и плакао, радовао се или умирао од бола заједно са њом на 
позорници. Никад нећу заборавити једну дивну сцену из Мирже- 
овог „Чергашког живота“, коју је Цоца тако речито приказала, 
својом немом игром. То је онај моменат, кад се Мими враћа 
Рудолфу. На Цоцином лицу, по бојажљивим покретима и погле- 
дима, кад је онако непоуздано и тихо отворила врата Рудол- 
фове собе, оцртаваше се тада сав бол, срећа и стрепња са дочека, 
све страсли које су у том тренуку узбуњивале срце напаћене 
и бедне Мими. Душа једина може да говори душама, а њезина 
душа била је лако узбудљива и са јаким осећајима. Самом сво- 
јом појавом, изразом на лицу, својим ставом и једном изгово- 
реном речју она је умела и могла да изазове у нама читав свет 
осећаја, мисли. Њезин поглед био је нарочито речит. Њене очи 
биле су често као огледало у коме се огледао унутарњи, ду- 
шевни живот њених јунакиња. Па и њено лице могло је увек 
тачно да рефлектује душевне осећаје у том тренутку. То лице, 
међутим, није било ни најмање бинско и необично, већ мило и 
љупко, као лице какве шипарице, која је тек оставила пан- 
сион, па раширила очи пред непознатим и загонетним поја- 
вама у новом јој животу. 

Цоца није била лепа, бар не у обичном значењу те речи, 
али ако се узме да је лепо оно што се допада, њено је лице 
било једно од најмилијих што их је икада видела наша позор- 
ница. Цоца није била лепота, већ је била душа.... У моментима 
игре лице јој је пламтило ватром, а очи се шириле и гореле 
необичним жаром, који је загревао и палио душу и срце гле- 
далаца. 

Публика се готово замарала од напрегнутости и пажње, 
али је непрестано тражила и хтела да гледа и гледа паметне 
очи Цоцине. И Цоца је, сиротица, доста тада патила, али ју је 
жар њене сопствене игре заносио и она му се подавала до 
крајњих граница моћи својих живаца, да се понекад са замо- 
рености готово губила. 

Цоца није глумила већ је живела на позорници. Ја сам 
у њој гледао оличење данашње драмске уметнице: природе не- 
извештачене и отворене, чија игра једино делује на душу чо- 
вечју. 

· Цоца је цео свој многоструки репертоар изводила умет- 
нички и била је увек пријатна и радо гледана, али је ипак 
била у пуном сјају своје игре у комадима где је приказивала 
мучење племенитог и поништеног срца; мученог са светских 
предрасуда, јер је тада цела њена појава дивно попуњавала и 
рефлектовала мисли пишчеве, и ништа лешше није било тада 
видети него њену милу и пркосну главицу и чути болни тон 
њеног гласа, што је све тако дубоко дирало у срце. 

Цоцино приказивање таквих типова имало је нечега дир- 
љивог и антиромантичног, док су многе друге глумице од тих 
реалних и тако осећајних места правиле згодну прилику да 
прикажу публици све тонове хистеричног и патетичног прене- 
магања и баналног позоришног шаблонизма. 

У приказивању тог душевног бола Цоца је била најјача и 
ти њени типови остаће дуго у сећању гледалаца, јер је она у 
тренутку заносила публику илузијом. Отуда њен онако велики 
успех у „Драгани“ и „Платонском браку“, у којим је комадима 
она била на врхунцу своје уметничке моћи. 

Код Цоце је, као што је то случај са свима правим умет- 
ничким природама, идеал био сувише узвишен, да би се могла 
задовољити сама собом, отуда је она њена грозничава журба за 
што потпунијим образовањем, те су због тога и дани њеног глу- 
мачког шаблонизирања и првих корака на позорници били и 
кратки и брзо су прошли, те је због тога и њен прави глу- 
мачки темпераменат избио на видик још у почетку њеног глу- 
мовања. 

У тек напупелој „Шумској ружи“, у коме је комаду први 
пут званично ступила на позорницу, у 1895 години, већ се ви- 
дело да то није дивља шумска ружа, већ дивна ружа од нај- 
племенитијег калема... Видело се, да је пок. Веља Миљковић 

оставио својој ћерци у наслеђе свој бујни и страсни темпераме- 
нат, који је њему тако згодно помогао да створи онако много- 
струки и разнолик репертоар улога, у којима је био увек истин- 
ски природан и пријатан. Цоца је ту лепу особину имала већ 
у крви, те се и том разноврсношћу својих улога одвојила из 
обичне глумачке средине, јер је разноликост главна одлика свих 
правих уметничких душа, и по њој се Ра епОвННУ више умет- 
ничке природе.. 


М. Мићић. 


"ПИ 


___РАДОЈЕ ДОМАНОВИЋ 


(РОЂ. 4 ФЕБРУАРА 1873. + 4 АВГУСТА 1908.) 


Још један губитак претрпела је српска књига смрћу Радоја 
Домановића. За нашу лепу књижевност настају тешки дани. За 
неколико година отидоше: Јанко, Сремац, Адамов, Митровић, 
Глишић, Матавуљ, па ево сад и Домановић. Старији одлазе, не 
остављајући јаке замене, те се морамо озбиљно забринути за 
напредовање наше књижевности. 

Радоје Домановић био је прави представник времена и при- 
лика у којима је живео. Рођен у слободној Шумадији, у селу 
Овеишту, Домановић је свршио гимназију у Крагујевцу, где се 
пре 20 и више година осећао интензивнији рад међу омладином, 
а затим је, 1890 г., ступио у историско-филолошки одсек наше Ве- 
лике Школе у времену, кад је наш млади уставни живот почео 
примати јаке ударце баш од оних, чија је дужност била, да га 
највише чувају. У тадашњим бурним догађајима великошколска 
је омладина узимала јаког учешћа, и пок. Домановић био је је- 
дан од најистакнутијих омладинаца. Ушавши још тада у поли- 
тику, Домановић је није напуштао до последњега часа. Али је 
и он осетио на себи све рђаве стране нашега политичкога жи- 
вота, што је учинило, да напусти просветну струку, у којој је 
почео служити као предавач, па да затим изгуби компас у 
своме животу и ода се бујици, која га је најзад измучила и 
телесно истрошила, те је умро, разочаран и не обезбедивши 
своју породицу, у најбољим годинама. 

Али баш такав живот, којим је живео Домановић, даваше 
му обилата материјала да развије свој приповедачки дар. Још 
на Великој Школи почео је писати и прву своју приповетку 


266 - ДЕЛО 


„Објава“ читао је у дружини „Побратиместву“. Одмах се опазио 
његов велики хумор, који се после-јаче развио и прешао у са- 
тиру. У његову књижевном раду има три периода. У првом је 
писао мање приповетке из друштвенога и свога живота, изно- 
сећи, негде с ведрим хумором а понегде с тихом сетом, махне 
нашега друштва. У другом је периоду најјачи и немилосрдно 
шиба наше политичке прилике, које су тада оправдано давале 
јачега маха оштрој критици. Домановић је и сам, својом Стра- 
дијом, Мртвим Морем итд. допринео да тако стање нађе 
још више незадовољника у земљи. У трећем периоду Домано- 
вићева рада промењене су политичке прилике на боље, те ни 
он није имао више онако обилатог материјала за своје припо- 
ветке; али је и даље писао и одао се потпуно новинарству. 
Тада је био врло плодан, много је писао, ма да већ слабије. 

Домановић је одмах изашао на глас као даровит припо- 
ведач и брзо је освојио читалачку публику. Он је штампао своје 
радове у многим књижевним и политичким листовима, а издао 
је и неколико збирака приповедака. Као сарадник „Одјека“ и 
уредник „Народнога Покрета“ и „Страдије“ штампао је такође 
доста духовитих козерија. 

До сада су одштампане у засебне књиге четира збирке 
приповедака, од којих је једну издала Српска Књижевна 
Задруга. За тим су засебно одштампана два дела: Страдија, 
Краљевић Марко по други пут међу Србима и Раз- 
мишљања једног обичног српског вола. Сем тога поје- 
дине су му приповетке штампане у овим листовима: Делу, Срп. 
Књиж. Гласнику, Босанској Вили, Звезди, Зори, Искри, Јавору, 
Бранкову Колу, Полициском Гласнику, Цариградском Гласнику, 
Недељном Прегледу, Братимству, Одјеку, Ди. Листу, Ловцу, Го- 
лубу ит. дД. 

Домановићево име заузеће у српској књижевности угледно 
место плодна, духовита и даровита приповедача, а нарочито на 
пољу политичке приповетке. 

М. А. К. 

„Глас“ Српске Краљевске Академије. 
— Изашли су из штампе :ХХУ (Први 
разред, књ. 30) и ГХХУТ (други раз- 
ред, књ. 46) „Глас“ Српске Краљев- 
ске Академије. 


У „Гласу“ ШХХУ (у 80, стр. 256, са 
две табле и картом Копаоника, цена 
2 дин.) су ове расправе: 1. Даићско 
језеро. Хидробиолошка студија д-ра 
Нед. Кошанина; — 2. Цитолошке про- 
мене у вегетативним ћелијицама из 
корена баПопша сапфсапх под утица- 
јем екстремних температура, од д-ра 
Петра Ђорђевића; — 3. Једна симе- 
трична функција корена и њене осо- 
бине, од д-ра Мих. Петровића; — 4. 
Централни Копаоник. Студија контан- 
тно-метаморфних појава гранита, од 
С. Урошевића; — 5. О еклектросин- 
тезама, од С. М. Лозанића; — 6. 0 
кондензационим продуктима етилена 
и ацетилена под утицајем тамне елек- 
тричне струје, од д-ра Мил. 8. Јови- 
чића; — 7. О хрому као елементу, 
поводом једног непознатог хромног 
минерала, од д-ра Мил. 3. Јовичића; 
= 8. 0 хетероцикличним једињењима 
до сада непознате конституције, од 
д-ра Мил. 3. Јовичића. 

У „Гласу“ ЕХХМ] (у 80, стр. 307, са 
два листа снимака, цена 2. дин.) на 
првом је месту расправа академика 
Ст. Новаковића „Охридска архиепи- 
скопија у почетку Х! века. Хрисовуље 
цара Василија По од 1019 и 1020 го- 


дине. Географска истраживања“. (Стр. 
1—62). Новаковић у овој расправи 
истражује где су се налазила она ме- 
ста која се спомињу у хрисовуљама 
цара Василија [. -- 

На другом је месту чланак Андре 
Гавриловића „Песма о боју на Куно- 
вици. Прилог историском изучавању 
српске народне поезије“ (стр. 63—68). 
У овом малом чланку Гавриловић са- 
општава једну малу пџесмицу из До- 
брича о боју на Куновици, 0 коме 
боју није нам била позната никака 
народна песма, сем што смо знали из 
једнога места из Гундулићева „Ос- 
мана“ (певање 8.) да се у српском 
народу и о боју на Куновици певало. 

На трећем је месту расправа ака- 


демика Љ. Ковачевића „Прилошци 
југословенској нумизматици“. (Стр. 
69—100). 


Ово је управо заједничко име ве- 
ћем броју расправа о новцима јужних 
Словена, нарочито Срба и Бугара, које 
писац мисли једну за другом објављи- 
вати у сваком „Гласу“ бар по једну. 
Сада је штампана прва расправа „Нај- 
старији бугарски новци“. 

Ковачевић је, поставши професор 
Велике Школе, држао приступно пре- 
давање 14 марта 18594 године о пита- 
њу које у главном мисли сада распра- 
вити у овим својим расправама — о 
старим српским и бугарским новцима. 

То своје предавање Ковачевић тада 


нигде није објављивао у целини, већ 
је Љуб. Јовановић објавио ресулта- 
те Ковачевићеве прво у „Делу“ за 
март 1894 год. (стр. 648), па после 
опширније и исцрпније у „Настав- 
нику“ (књ. У, за 1894 год., стр. 137 
и 138). Међутим је Ковачевић исто 
питање и даље проучавао марљиво 
и пажљиво, па је понеке од својих 
ресултата из 1894 год. још боље при- 
тврдио, а неке је и изменио дошавши 
доцније до других поузданијих и тач- 
нијих. Стога ће свакога, ко се овим 
стварима интересује. несумњиво обра- 
довати кад види да се Ковачевић ре- 
· шио да своје ресултате објави. Судећи 
по првој расправи, која је штампана, 
можемо рећи да ћеу овим расправама, 
много што шта корисно и ново наћи 
не само нумизматичар, већ и онај који 
се бави политичком и културном исто- 
ријом јужних Словена. 

У овој расправи о најстаријим бу- 
гарским новцима, Ковачевић управо 
расправља о новцима које је Љубић 
приписао Асену |и Асену П, бугар- 
ским царевима из ХИ и ХШ века. 
Тачније протумачивши монограме и 
сигле на тим новцима, Ковачевић је 
доказао да то нису новци ни Асена! 
ни Асена []), већ цара Александра 
(1382—1855) и његова сина Михаила, 
а на тај начин оборио је мишљење 
Љубићево и других да су први бу- 
гарски новци старији од првих срп- 
ских. 

На четвртом је месту расправа ака- 
демика Јов. Н. Томића „Махмуд Бу- 
шатлија, паша скадарски. Први пе- 
риод његова рада“ (стр. 101—212), а 
на петом расправа др. Божидара Про-. 
кића „Постанак једне словенске ца- 
ревине у Маћедонији у Х веку“ (стр. 
213—307). О овим двема последњим 
расправама проговорићемо опширније 
у идућој свесци „Дела“. 


ДЕЛО 


Босна и Херцеговина српске су зем- 
ље. — У издању штампарије „Народа“ 
у Мостару штампана је књижица „Бо- 
сна и Херцеговина српске су 
земље по крви и језику. Историј- 
ске податке скупио и написао Влатко 
Богићевић“ (Мостар, 1908, у 160, 
стр. 85, цена 50 потура). Писцу ове 
књижице намера је да докаже исто- 
ријским подацима да су Босна и Хер- 
цеговина српске земље, и да су 
Босанци и Херцеговци Срби покрви 
и језику. 

У овој књизи има седам одељака 
са уводом. У уводу писац износи по- 
буде писању ове расправе. У одељку 
„Српске границе према за- 
паду“ писац само понавља тврђење 
познатога историка Фр. Рачкога и 
других озбиљних и објективних исто- 
рика, да је граница између Срба и Хр- 
вата у најстарије време ишла са реке 
Цетине на Врба«, и да се та граница 
доцније није померала на исток, већ 
напротив на запад услед српске сеобе 
испред навале турске. Према томе 
бесмислена су причања неких хрват- 
ских „научника“ да су Хрвати допи- 
рали на исток до Дрине или до Мо- 
раве (в. Возпјеп ичпад да5 Кгоа- 
зеће Збааћзгесћ|. Еше 56о- 
мвећ- ји веће 5бифе, уегтаз5| уопјОг 
Ређтпјепа“ и оцену ове књиге од 
Љубе Јовановића „Једна књига о ле- 
гитимном праву Абзбуршкога дома на 
Босну и Херцеговину“ у „Делу“ св. 
за јуни 1899, стр. 321—9367). — У 
одељку „Босанци и Херцеговци 
називају се Србима“ наводи пи- 
сац неколико аутентичних историских 
података из времена до краја ХУ века 
из којих се види да су Босанци и 
Херцеговци увек сами себе називали 
Србима. Да су Босанци и Херцеговци 
свој језик називали српским, дока- 
зује писац у одељку „Језик Боса- 
наца и Херцеговаца назива се 


а 

српским“. У одељку „Ћирилица 
код Босанаца и Херцеговаца“ 
писац доказује да су се Босанци и 
Херцеговци у средњем веку служили 
само ћирилским писменима, која су 
у основи иста онаква каква су ћи- 
рилиска писмена бита и у другим 
српским крајевима. Писац истиче да 
је назив „босанска ћирилица“ (босан- 
чица) силом створен, и да је то обично 
курсивно (рукописно) писмо, како се 
находи и у другим крајевима српским, 
а нарочито у дубровачкој архиви. 
Пошто су неки Хрвати и научници 
који су своје знање стављали на рас- 
положење бечкој политици (међу ове 
долази, иначе озбиљан и непристра- 
сан слависта др. Валтрослав Јагић) да 
докажу да Босанци и Херцеговци нису 
Срби и тиме што се у неким истори- 
ским споменицима и код неких књи- 
жевника у Босни у ХМГ и ХУП веку 
место имена „Србин“ и „српско“ на- 
лази „Словинац“ и „еловинска“, Бо- 
гићевић је доказао да се речју „Сло- 
венац“ у Приморју Јадранском (у Ду- 
бровнику) и у Италији звао цео српски 
народ, а не само Босанци, и да је то 
име отуда допрло у Босну а одатле 
у Славонију (М. Рељковић). О томе го- 
вори у одељку „Словински“ значи 
што и српски“. У последњем одељку 
под насловом „Нешто о икавском 
говору“ писац побија тврђење да су 
они Босанци који говоре икавски Хр- 
вати. Он подацима из прошлости 
доказује да су икавски писали и они 
који су иначе себе називали Србима 
(као што је војвода Јурје Војсалић и 
Владислав, син Херцега Стјепана — 
из 15 века — и др.). Сем тога писац 
тврди да прави хрватски говор није 
штокавски, већ чакавски — што 
у осталом тврде и сами Хрвати и да 
чакавци не говоре само икавски, већ 
напротив у већини екавски. Ако се, 
према овоме, узме да су икавци Хр- 
вати, онда чакавци нису Хрвати, 


пошто говоре екавски ; а ако се узме 
да је чакавски говор доиста прави 
хрватски говор, онда икавци нису опет 
Хрвати пошто је икавски говор део 
штокавскога наречја. Дакле ни ово 
усиљено филологисање не може по- 
моћи Хрватима да докажу да су Бо- 
санци и Херцеговци Хрвати, и да су 
Босна и Херцеговина хрватске земље. 


Ово је садржај Богићевићеве књи- 
жице. „Пошто су питања о којима се 
у њој расправља и иначе сасвим јасна, 
Богићевићу није требало много муке 
да доказује своја тврђења. Жалити 
је само што се Богићевић није ис- 
црпније користио већ објављено исто- 
риском грађом из дубровачкога и дру- 
гих архива, јер би тако више успео 
у својој намери. 


Вукова преписка. — Штампана је 
и друга књига Вукове преписке коју 
уређује Љуб. Стојановић. („Вукова 
преписка. Књига друга -— државно 
издање — Београд, штампано у др- 
жавној штампарији Краљевине Србије, 
1908, стр. ХХЈУ + 858, у 80, цена 10 
динара). У овој је књизи Вукова пре- 
писка са овим личностима: Јаков 
Грим, Димитрије Давидовић, Лука Ми- 
ловановић, Лукијан Мушицки, Стефан 
Филиповић војвода Јаков Ненадовић, 
Михаило Павковић, Јован Миоковић, 
Мојсије Манујловић и Вас. Демелић, 
Павле Соларић, Сима Кисић, Аврам 
Панић, Урош Несторовић, Јован Па- 
чић, Ђорђе Магарашевић, Дим. Сте- 
вановић, Ђорђе Захаријевић, Мојсије 
Миоковић, Венедикт Краљевић, Кнез 
Милош Обреновић (и његови секре- 
тари), Григорије Гершић, и у додатку 
има око 40 писама писаних од стране 
разних личности Вуку и од стране 
Вукове разним личностима. Писма 
ова пружају богат материјал како за 
књижевну тако и за политичку исто- 
рију српскога народа у првој поло- 


О. 


вини 19. века, јер се Вук није инте- 

ресовао питањима која се тичу само 
српскога језика, већ се интересовао 
животом српскога народа уопште, те 
је за то тражио и добивао обавештења 
од разних личности из разних крајева 
српских. А то је све драгоцена грађа 
за онога који проучава живот срп- 
скога народа у ХЈХ веку. 


Из савремене теологије Два чланка 
од Ог. Илије Ивачковића. Земун 1908. 
мала 90. страна 80. — У првом чланку 
даје Пг. И. критички преглед „Срп- 
ског богословља“. Писац није имао 
намеру, како сам вели, да да „пот- 
пуну слику“ данашњег српског бого- 
словља, него главне црте његове. Ипак 
и овакав преглед неопходно је потре- 
бан и пишчева смелост што се латио 
овога посла, не може довољно да се 
похвали, тим пре што показује да је 
у већини случајева дорастао послу. 
Он полази с гледишта једнога уме- 
ренога прогресисте у теологији, како 
нам се чини. — Писац је често пута 
и сувише благ у оцењивању поједи- 
них радова, а главне опште напомене 
о поједипим, код нас Срба обрађеним 
богосл. наукама и ако су тачне, нису 
свуда прецизне, јер нису свуда ука- 
зани научни теолошки правци, по чи- 
јим колосецима греду представници 
дотичних група. 


Општа слика српског богословља, 
осим српске црквене историје, ни мало 
није од утехе, јер одиста се „скоро 
на свима линијама осећа извесна фраг- 
метарпост и стална оскудица у систе- 
матском делању“. У српској теологији 
нема критике. Па и стил је теолошких 
списа „несавремен, без елеганције, 
тром... У место трезвеног израза... 
један део наших богослова употреб- 
љава хрпу неукусно китњастих фраза, 
претрпава своје радове сумњивим из- 
ливима застареле биготерије.“ 

Писац је потражио узроке неразви- 
јености, несавремености и неоригинал- 


ло 


ности српског богословља, па се по- 
старао да истакне своје мишљење, 
како би се могло изаћи из тога. Пот- 
пуно оправдано писац вели, да „у ту 
сврху није довољно... покренути је- 
дан богословски часопис и онда пу- 
нити га неозбиљним компилацијама 
и слабим преводима, нити је упутно... 
расправљати о одавно застарелим ства- 
рима и при томе хотимице или добро- 
ћудно превидети све успехе модерне 
културе заједно са читавом еволуци- 
јом савремене филозофије... Јер „бор- 
ба“ против живог живота и нашег 
доба није никад далеко од трагико- 
мичне донкихотерије. Него је, напро- 
тив, за успешан рад око заједничког 
унапређења теолошке књижевности, 
поред делатности појединаца, пре све- 
га потребна што јача централиза- 
ција радне снаге... Најзгоднији 
оквир зато била би научно-књижевна, 
заједница свих богослова српских, која 
би и с материјалне стране била до- 
вољно снажна, да издаје стручан ме- 
сечник за све гране научног бого- 
словља и религиозне филозофије... 
Најзад природно је, да би толико пута 
пројектовано отварање теолошког 
факултета дало јаког полета вер- 
ском напредовању уопће, а неговању 
теолошке књижевности посебито...“ 


У другом чланку Пг. И. детаљно 
излаже познато мишљење | проф. Пт. 
В. Гајине (! 1907. о другом браку 
свештеника, које је он прошле године 
изнео у једној орошири (преведеној 
на српски), изразивши се, као и епи- 
скоп Милаш, у корист овога питања. 


Летопис Матице Српске. — Изишла 
је 250 књ. „Летописа“ Матице Српске 
са овим садржајем: 1. Штитоноше Му- 
сића Стевана. ХХ песма из епопеје 
„Косово“, од Др. И. Ћорића; — |Е 
() некојим врелима српеких народних 
приповиједака, од Др. Владимира, Ћо- 
ровића; — Ш. Перица је несретан. 

Из првих утисака једног суморног 
усамљеног човека, од Вељка Петро- 
вића; — ТУ. Из збирке „Комади Срца“, 
од Јосипа Миличића; — У. Листак: 
Прилог историји Матице Српске. Пи- 
смо Ђорђа Магарашевића Јовану Ха- 
џићу, од Тих. Остојића; У1. Књижев- 


пост: 1. Прикази, .2. Белешке; — УП. 
Уметност: Трећа југословенска из- 
ложба, од Божа Ловрића; — УШ. 


Гласник: Валтрослав Јагић, од Ј. Ра- 
донића; 4Х. Извештаји о раду Матице 
Српске. 


Књиге Матице Српске. — Као 24 све- 
ска у серији „Књиге Матице Српске“ 
штампан је „Отело, црнац млетачки“ 
од Виљема Шекспира. Превео с ен- 
глеског Др. Светислав Стевановић. У 
Новом Саду 1908. Издање Матице Срп- 
ске, стр. 116 у 8', цена 2 круне. 


С пута У Солун и Свету Гору, од 
Душана Синобада. — Без великих 
претензија, занимљивим тоном изнео 
је Синобад у овој својој књизи утиске 
с пута у Солун и Св. Гору. Нешто 
стога, што се у овој књизи говори 
о Старој Србији и Маћедонији, о 
земљама о којима ми тако мало знамо, 
а нешто и због самог облика у коме 
се износе пишчеве рефлексије на путу 
у Св. Гору, ова књига заслужује 
пажњу читаоцима. Интересантни су 
особито подаци о старинама у Св. Гори 
и о животу који се води у оним мно- 
гобројним манастирима на Атосу. Пи- 
сац је и многе, иначе незанимљиве 
ствари, изнео тако, да се цела књига 
чита врло лако и са заинтересова- 
ношћу. 


Смртна казна. — Др. Душан Су- 
ботић оштампао је из „Дела“ своју 
· расправу „Смртна Казна“. Уверени 
смо да ће она добро доћи онима који 
се интересују овим питањем, те је 
стога најтоплије препоручујемо. Цена 
је књизи 1. динар. 

Српско-православ. Бококоторско вла- 
дичанство. — Игуман манастира Бање 
у Боци Которској, Дионисије Ми- 
ковић штампао је у Српској Дубро- 
вачкој Штампарији Др. Грацаћа и Др. 
своју књигу „Српско Православно Бо- 
кокоторско владичанство“, коју је на- 
градила Задужбина Архимандрита Ни- 
ћифора Дучића (књига има 880 стр. 
у 89). Писац говори о историји овога 
владичанства од Св. Саве до 1874 го- 
дине. Поред општих напомена о овом 
владичанству до почетка 19. века, пи- 
сац просто преписује неке документе 
из 19. века, који се тичу овог влади- 
чанства. Међу њима најинтереснији 
је меморандум упућен карловачком 
патријарху 1869 год. од стране народ- 
них првака у Боци противу владике 
Кнежевића, који је меморандум писао 
сам Ст. М. Љубиша, познати српски 
књижевник, а тада бокељски посланик 
на царевинском већу у Бечу. Иначе 
ова књига нема никакве научне вред- 
ности. 


Споменици старе Јагодине. — Еми- 
ло Ј. Цветић, професор штампао јеу 
„Извештају“ јагодин. учитељ. школе 
чланак под натписом „Споменици ста- 
ре Јагодине“ (Јагодина 1908. г., штам- 
парија Ђорђевића и Гилића, стр. 309 
у 80, цена). Цветић говори о овим ја- 
годинским споменицама (грађевинама) 
џамија, која је, по Цветићу, сазидана 
у првој половини 16. века; амам, из 
друге половине 16. века ; црква, која 
се први пут у белешкама путника 
Бузбека спомиње 1555 те је вероватно 
подигнута раније; магистрат, из 
19. века,и мезулана. Цветић је мар- 
љиво прикупио доста историских по- 
датака о овим грађевинама, те ће ова 
књижица згодно послужити и исто- 
рику и археологу. 


Педагогијска књижница. — У из- 
дању књижарнице Рајковића и Ћу- 
ковића почела је излазити „Педаго- 

гијска књижница“, коју уређује Д-р 
Милан Шевић, професор 11 београдске 
гимназије. ђ 

Ова „књижница“ излази у малим 
свешчицама од по два штампана та- 
бака, и чине за се целину. Досада су 
штампане три свешчице. У првој је 
свесци расправа Вилхелма Дилтаја, 
професора берлинскога универзитета, 
„О могућности педагогијске на- 
уке од опште вредности“, превео 
Милан Шевић (у 80, стр. 30, цена 50 
пара). За ову расправу вели прево- 
дилац: „Ово је једна од најзнамени- 
тијих педагогијских расправа из по- 
следњих деценија. Она је у вези са 
осталим великим радовима овога фи- 
лозофа, у којима је показао борбу ума 
против историје и доказао неоснова- 
ност и немогућност природнога или 
умнога права, природне религије, при- 
роднога морала и т.д. У овој се рас- 
прави доказује немогућност природне 
педагогије“. Шевић је ову расправу 
која „се тако често наводп у педаго- 
гијским списима“, превео, чини се, 
стога што је до ње „веома тешко доћи 
пошто је досад штампан само у из- 
вештајима берлинске академије на- 
ука“. Ми можемо додати да ће веома 
мало српских читалаца, које ове ства- 
ри интересују, од ове расправе има- 
ти користи, јер је врло нејасна и не- 
разумљива, а особито ће бити нејас- 
на онима који нарочито педагошка 
и уопште философска питања не про- 
учавају стручно. Они пак који се овим 
питањима баве као стручњаци, знају 
добро немачки језик, тако да у ствари 
није ову расправу требало ни прево- 
дити. Али кад се већ преводилац ре- 
шио да ову расправу преведе на срп- 
ски, боље би, по нашем мишљењу било 
место што се у преводу верно држао 
оригинала, да је мисли овога немач- 
ког философа просто препричао сво- 


јим речима, јер би тако расправа не- 
сумњиво била разумљивија и била 
би од ње веће користи српским чи- 
таоцима. 

У другој су свесци неколики ма- 
њи чланци самога Шевића, под оп- 
штим натписом „Образовањеви про- 
свећивање“ | (у 80, стр. 35. цена 50 
пара). Ту су ови чланци: „Класичне 
студије и млади народи“, „Зла- 
тно правило педагогиско“, „О 
ширењу писмености у народ“, 
„Опросветним реформама“, „У- 
читељев васпитач“. — У трећој 
је свешчици опет превод Шевићев 
„Општа Педагогија од Паула На- 
торпа, професора филозофије на уни- 
верситету марбуршком. Први део: По- 
стављање основе“. (у 80, стр. 37, цена 
60 пара). 

Ово предузеће Шевићево биће од 
знатне користи за оне који се интере- 
сују васпитањем и образовањем под- 
млатка, особито за српске учитеље од 
којих их врло мало знају стране је- 
зике, а та ће корист нарочито онда 
бити знатна, ако ова „књижница“ буде 
доносила дела и расправе лакше и 
разумљивије написане, у којима чита- 
лац, поред теоријских знања, може 
наћи и практичних поука. А већ цена 
је овим књижицама тако мала да је 
може свак куповати. 


Искре. — Тако је име дао Р. М. 
Тасић збирци својих песама, које је 
штампао у штампарији „Давидовић“ 
(Београд, 1908. у 80, стр. 118, цена 1 
дннар). О овим песмама све што мо- 
жемо рећи јесте — рђаве су. У целој 
збирци нисмо нашли ни једну песму 
која би у себи имала макар мало 
поезије, макар и најмању песничку 
„искру“, те не можемо да се домислимо 
зашто је „песник“ ову збирку назвао 
„искрама“, сем ако му то име није тек 
онако пало на памет. 


Власник и уредник Др. Драгољуб М. Павловић 
(Дубровачка ул. бр. 17.). 
Доситије Обрадовић — Штампарија Аце М. Станојевића (Чика Љубина улица бр. 8) 


Пи а. ~ 


КЊИГА 48. 


Зворник. 


ДЕЛО 


СЕПТЕМБАР, 1908. год. 


СВЕСКА 3. 


ДУБРОВНИКУ 


Сто је љета, српски Дубровниче, 
Од како си ти у ропство пао, 

Сто је љета како коров ниче 
Гдје је њекад цвјет слободе цвао. 


Сто је љета како морем твојим 
Не чује се пјесма слободарка. 


Ти пјевушиш с тужним срцем својим: 


„Бог је хтио — судбина је така“. 


Дубровниче, моја душа сања, 
Да ћеш опет скоро српски бити 
Стјег слободе над тобом се вити! 


Слави твојој све ће да се клања 
Док је мора и његова жала, 
Док је српства и српеких гусала. 


Авдо Карабеговић. 


+ 


Дело, књ. 48. 


У КНРЧМИ 


Хеј, крчмару, вина буре: 
Ал од оног од сто љета; 
Да га овђе поред цуре, 
Поред овог дивног цвета 
У кап испијем! 


Је ли цуро, добро моје, 
Свиђа л ти се нарав ова, 
Хоће л моћи срце твоје, 
Поред срца песникова, 
Проводити век; 


„Срце моје, — није моје, 
да те куца, теби кличе: 

Само твоје... само твоје, 
Срећо моја, мој пјесниче, 
Радости моја!“ 


Кад је тако, здраво буди, 
Ђаволасто моје лане! 

А зорица чим заруди, 
Одмах ћемо на венчање... 
На венчање!... 


Авдо Карабеговић. 


ПОСЛЕ ОВРШЕНИХ ТРГОВИНСКИХ УГОВОРА 


ПРУ РВИ а Већ 


Потреба развијања индустријских артикала и повољне прилике у 


нас за развијање индустрије и заната. — Тржишта, кланице и раз- 
вијање железничке мреже. — Кредит саобраћајни, хипотекарни и 
извознички. 
1 


да индустрију је потребно наћи само потрошачку област 
фабриката њених, све друго: сировине за прераду, повољне над- 
нице, капитал и моторне силе, елементи су потребни без којих 
индустрија не може бити, али подређенијег значаја. 

Нашим су уговором са А.- Угарском пољопривредне инду- 
стрије најзнатније обезбеђене, готово прохибитивним ставовима, 
и на тај начин је проширена ранија област потрошње тих арти- 
кала, какви су: пиво, брашно, шећер, дрво, кожа, цемент, ужа- 
рија, неке тканине и друго. За велики број других индустрија, 
тежи су услови за увоз страних фабриката, и на тај је начин 
ранија уска потрошачка област у нашој земљи знатно проши- 
рена. Кад се тим индустријама придодају олакшице на основу 
концесија и повлашћење у набавкама за рачун државе, где су 
набавке велике, онда се и из ових разлога знатно шири потро- 
шачка област. Кад се свему овом дода могућност да Србија 
експортира: пиво, брашно, дрво, цемент, коже, ужарију, тканину, 
шећер и још многе друге артикле индустрија које данас постоје 
и оних које се могу подићи, онда је јасно да у Србији, што 
се потрошачке области тиче, индустрија има потребне услове 
да постоји и да се снажи. 

Што се тиче моторних снага, које зависе од угља и воде- 
них падова, наша се отаџбина налази изузетно у срећним окол- 

ностима. Богаство у угљу и падовима даје тако повољне при- 
лике за развиће индустрије, да се тиме могу многи елементи, 
којих нема, богато накнадити. Богаство је у поменутим елемен- 
тима тако велико, да поред тога што индустрији у изобиљу _ 
остаје њихова потрошња, наш ће извоз заузети знатне количине 
угљена, кога има у свима крајевима наше земље. Будућност 
ће по довршетку пројектованих железница обезбедити Србији 
велике депое угља на обалама Јадранског и Јегејског мора, 
поред јаког извоза у Румунију, А.-Угарску и Бугарску камо 
се и данас извози. 

Питање надница задаје данас мало тешкоћа индустрији. 
Немање још професионалних радника довољно на пијаци за 
индустрију доводи често у врло незгодан положај фабриканта и 
чести могући штрајкови излажу великим штетама нашу младу 
индустрију. Умножавање популације, притицај становништва 
сеоског у вароши пружиће и индустрији потребан кадар рад- 
ника и скинуће са дневног реда тешко питање о пауперизацији 
у нас, јер ће се свему становништву које би се могло пољском 
привредом бавити, из разлога што остаје без земље, пружити 
рада у индустрији. 

Индустрија је у нас, нарочито за неуговорно стање, кад 
је аутономном високом тарифом био спречен увоз многих фа- 
бриката и уз то још дате јој олакшице од стране државе, до- 
била знатно полета. Наша иначе несигурна статистика бележи 
на 40 милиона продукцију наше индустрије и то је, постојеће 
стање, без обзира на експанзију њену у будућности оправдало 
тражење еквивалентности у заштити наше радиности због аг- 
рарне заштите од стране суседне монархије. 

Побројане повољне околности за развиће индустрије у нас 
утицале би на њено снажење и да нема погодаба у уговору, 
али како те погодбе стоје онда је њено снажење очевидно. 
Развиће индустрије, која поред поменутих услова тражи и ка- 
питал, лако то налази, кад тога капитала у земљи нема, јер 
се потребе у капиталу најлакше за индустрију подмирују кад 
су други услови ту. Подизање индустрије много је лакше но 
подизање пољске привреде. Кад се огромно развиће индустриј- 
ске технике последњих неколиких деценија узме у рачун, кад 
се зна да је то знање са којим није потребно да маса распо- 
ложе, већ ограничен и мали број људи, што се лако и без ве- 
ликих напора постиже, а уза све се то дода да наша земља данас 


ПОСЛЕ СВРШЕНИХ ТРГОВИНСКИХ УГОВОРА 241 


има свих погодаба за развиће индустрије, онда све говори да 
се не сме напустити радиност земаљска, која тако брзо уздиже 
културни ниво земље и углед Србије у Европи. 

Очевидна веза индустрије са агрикултуром, из разлога да 
наша земља буде високог нивоа агрикултурног, говори у ко- 
рист развића домаће радиности. Та је веза очевидна. Прерада 
сировина земаљских, које нам земља даје и о којима је било 
речи, као што су: кудеља, дуван, шећерна репа, дрво, камен, 
жито, воће, месо и друго појачаће тражњу тих сировина а тиме 
и продукцију повећати. Прерада наше сировине избацује из међу- 
народног промета грубу сировину и њу замењује полупрерађе- 
винама или фабрикатима, које непосредна потрошња тражи. 
Акумулисање рада народног преко индустрије због прераде си- 
ровине и израде фабриката, диже вредност раду земаљском 
много више од оне вредности, коју смо имали док смо трговали 
продуктима пољске привреде у којима је "/: вредности долазило 
од рада природе, поднебља нашега. 

Говорећи о раду индустрије нисам у виду имао рударску 
и шумарску, које се тек почињу развијати. Рударска инду- 
стрија, топљење метала, вађење угља, мермера и др. од велике 
је будућности у нас. Рударство је у нас знатно ојачало, али ће 
тек добити свога полета, кад се отворе мајдани, који су теку 
периоду истражних радова. Експлоатације шума може се рећи 
да у нас и нема у великим размерама. Немање путова је нај- 
већа сметња развићу ове две гране наше најглавније произ- 
водње. Развиће ових двеју индустрија удвојиће цео наш да- 
нашњи извоз за период од 10—12 година. 

Служење страним капиталом за индустрију ни из далека 
не преставља ону експлоатацију каква је била, кад нам је стран 
новац као обртни капитал даван, да постојећи ранији извоз са- 
владамо. Док је у прошлости наш трговац сензалисао, плаћао 
скуп интерес на страни новац, којим се служио за куповину 
стоке по вашарима, сносио евентуалне штете и плаћао интересе, 
било добити или не и после неколико година ишао у патролџије, 
дотле је новац са стране унет у индустрију улазио делом у 
инвестиције на нашем земљишту а делом у обртни капитал, 
којим се купују наднице наших радника и сировина са нашег зем- 
љишта. Ово је разлика очита, ко њу не види слепац је код 
очију, за њега није вредно ни писати о значају индустрије у 
нас. Ко мисли да новац странаца унет у земаљеску индустрију 

само њима а не и нашем народу доноси користи, тај мисли, по 
свој прилици, да је свет толико глуп, да у интересу од 2090 
на есконтовање меница данашњих новчаних завода треба да 
види завидан положај наше земље. 

Наш је међународни промет у прошлости био бедан. Србија, 
је последња земља на Балкану, па чак пи после Босне, што се 
њеног извоза и увоза тиче. Она би страшно остала уназађена, 
да смо јој пружили уговор са ветеринарном конвенцијом и оста- 
вили је да само са три артикла: житом, живом стоком и воћем 
тргује. За 100 година од свога ослобођења нема ничега у нашој 
земљи што би је уздигло, не у очима запада но бар суседних 
независних и још зависних земаља. За велике задатке просветне 
војне, трговинске, културне, потребно јој је веће богаство а то се 
не постиже оном продукцијом, коју је У/6 њеног сеоског стано- 
вишта, до данас стварало. Рад овакве масе и поред најбоље воље 
њене нити је био, нити икада може бити рентабилан и толико 
јак да може издржати терет, које му савремене потребе земље 
наше стављају на дневни ред. Наш је народ данашњом про- 
изводњом немоћан више да да, но што даје. Данашњи терети 
државни и ако нису велики за наш су народ већ тако огромни 
да се угиба под њима. Принос са његовог ектара је најмањи у 
Европи. У културним земљама би се из оволико уложеног рада 
наших 809 становника, нашег целога сталежа сеоског, постигло 
пет и више пута но што данас наша земља даје. Продукција, 
целе земље не износи ни Уг милијарде а режија је наше адми- 
нистрације земаљске, оцењена у државном буџету и буџетима 
округа, срезова и општина преко 120 милиона — близу трећина 
производње народне. Са оволиком се режијом може издржавати 
народ наш кад би му продукција била неколико милијарди, што 
је и могуће. Очекивати да се богаство створи иницијативом се- 
љака и лудо је и грешно. Он се на нове послове мора приме- 
ром упутити а прилике му повољне могу дати наши интели- 
гентнији сталежи, који се баве трговином, индустријом иу 
опште привредом. 

Из последњих разлога мора се тежити да се ојача про- 
дукција индустријом, а читаоци сами могу видети како је ни- 
штавна критика ништавних људи, који су потцењивали значај 
новом уговору, који је повољне погодбе пружио нашој радиности. 

На завршетку напомена о индустрији наглашујем да сам 
под индустријом узео и занатство наше, које има потпуно за- 


ПОСЛЕ СВРШЕНИХ ТРГОВИНСКИХ УГОВОРА 219 


штите у нашем уговору са А.-Угарском. Судбина, која очекује 
наше занатство, не може се законом о радњама много изменити. 
Ако наше занатлије не схвате захтеве савремене радиности и 
не виде да им је спас у организацијама своје производње и по- 
трошње својих израђевина, и налажењу нових облика потребног 
им кредита за своју радиност, и не знају да данашња техника, 
омогућава и малу као и велику индустрију, онда им неће бити 
помоћи у траженим еснафским повластицама средњега века да- 
нас, кад смо на прагу огласити потпуну слободу рада. 

Нашим се занатлијама лако да помоћи ако се не заведу 
шпекулантима, који им наказним пројектима о обезбеди дело- 
круга њихових радња, обећавају како ће срећни дани настати 
за беспослене мајсторе. Последњи је пројекат предвидео све 
услове, да се прелазна фаза из овог бедног стања занатског 
пређе без великих потреса, пројекат тако исто уноси прописе ко- 
јим се регулишу односи послодавца, радника, мајстора и уноси 
новине, по захтевима савременог социјалног законодавства. Глава 
о осигурањима најбоље показује сву потребну пажњу, која је 
унета да се питање занатства среди, како модерне потребе то 
траже, али у исто време тај пројекат искључује оне престареле 
уредбе, које су дозвољавале несавесну експлоатацију млађих 
код занатлија. Пројекат указује на потребу професионалног 
васпитања без чега се занати не могу усавршити, а примитивни 
какви су данас, само због тога, носе у себи све клице своје 
пропасти. 

Потреба да се занатством извесног типа, који је потребан 
пољској привреди, бави што већи број нашег сељачког станов- 
ништва, прелаз је ка слободном упражњавању радњи. Ово је 
потребно и да се ојача продукција и да се усаврше наши мно- 
гобројни занати. Хоће ли ово годити неким редовима ствар је 
споредна значаја, за нас је важно да ће ово служити интересима 
земље, и свакога ко буде изопачио закон о радњама из личних 
амбиција и неоправданих захтева ваља дочекати праведним на- 
падима. 

Овај пројекат треба што пре да постане закон и стога, 
што се у њему налазе и одредбе за регулисање индустрије а 
има и најпотребнијих основа из радничког законодавства. 

У прошлим смо одељцима изнели шта се све без великог 
напора може створити због нових погодаба нашег трговања са 
иностранством. У овом делу расправе изнећемо, шта све, као 
најнужније наша земља мора имати и шта је нужно да се створи 
за десет година, колико ће трајати овај уговорни режим, да, 
Србија буде спремна сачекати промењене прилике на пољу тр- 
говинске политике, које ће извесно доћи по истеку створеног 
режима. 

Код нас је већ ударен темељ подизању два велика сточна 
тржишта: у Београду и Нишу. Прво за прераду стоке за извоз 
свежег меса поглавито у А.-Угарску од утврђеног контингента 
у уговору, а друго тржиште нарочито за извоз живе стоке на 
јужне пијаце. 

Пограничне кланице према суседној монархији предвиђене 
уговором подићи ће се без великих тешкоћа кроз кратко време. 
Поред тих кланица најбоље је средити тржишта за стоку. На 
кланицама, које данас раде у унутрашњости, као што су у 
Младеновцу, Плани и Јагодини, које су доста јако радиле иу 
неуговорном стању, прерађивало се месо за извоз на тржишта 
ван А.- Угарске, за Швајцарску, Белгију, Италију, Француску и 
друге покрајине. Све ће ове кланице бити тржишта за стокуи 
та ће тржишта сасвим заменити вашаре, где се стока продавала 
и где се дангубило на штету земље и нашег народа. 

Продаја стоке кланицама, без посредника, пружиће веће 
зараде произвођачима. Велики број кланица одржаваће вавек 
солидну конкуренцију, која ће правично регулисавати цене. 
Повећањем цена за бољи квалитет стоке потстаћи ће се гајење 
боље расе, оне о којој је већ било речи у прошлом одељку. 
Скупљањем стоке за продају на мањи број пијаца пружи ће се 
велике олакшице и странцима, који долазе у Србију ради ку- 
повања и извоза живе стоке, те ће се тиме нашој раније по све 
дезорганизованој трговини дати бољи и савременији облик. 
Транспортовање меса и живе стоке, нарочито стоке преко мора 
за пијаце Средоземног Мора, даће извозу такве олакшице да 
више неће бити тешкоћа због налажења бродова за превоз. 

Кланице су данашње већ снабдевене свима инсталацијама, 
које обзири доброг конзервисања меса изискују и ту се још 
мало има шта радити. Тржишта се за стоку тек подижу и она 
морају имати, оборе, штале и сва нужна постројења. По плану 


даља, 

ва подизање нишкога тржишта, по коме су већ штале саграђене, 
ваља приступити подизању осталих тржишта. 

Тржишта су за жито и шљиве већ утврђена у нас, у око- 
линама које те продукте дају. У будућности и то најскоријој 
ваља за жито подизати на тим тржиштима елеваторе и силосе, 
а за суве шљиве што више установа за етивирање њихово, да 
се једанпут овај примитиван начин паковања и сортирања из- 
баци, јерон смањује цену нашим шљивама и не дозвољава из- 
воз морем, који је јевтинији и бољи од превоза железницом. 

да подизање поменутих установа могу се образовати на- 
рочито „фафоризирана акционарска друштва; могу често и саме 
велике општине уз припомоћ округа и државе многе од поме- 
нутих инсталација подићи. Одобравањем такса за чишћење жита, 
етивирање шљива, чување непродате стоке и друго, створиће 
се лако потребан ануитет да се исплате трошкови око подизања 
поменутих инсталација. 

Поред важнијих извозничких железничких и бродарских 
станица ваља подићи магацине за смештај робе. Ово је потребно 
из два разлога: прво да се има где роба склонити од рђавог 
времена, а друго да се на смештену робу може дићи путем ва- 
раната новац и ојачати промет, који је код нас био због овога 
понајчешће у великом застоју. Како је извоз агриколних про- 
дуката сезонске природе, и код нас пада месеца августа, сеп- 
тембра и октобра нарочито се због немања довољних магацина 
изгуби много на ценама продуката и чини се готово немогу- 
ћим рад закључака на означене датуме. Ради извоза кабасте 
робе: дрвета, угља, камена и једног дела жита и воћа воде- 
ним путем, потребно је на Доњем Дунаву имати велико при- 
станиште и убрзати рад да се по утврђеном плану већ приступи 
његовом подизању, те да оно буде готово, кад вициналне желез- 
нице буду саграђене. Ово пристаниште има двојаки значај, прво 
што ће '/г нашег извоза привући ка тачци са које се најевти- 
није може роба из земље извести и тим оно неминовно натрпа- 
вање у извозу у сезони воћа и жита, отклонити, а друго што 
ће у зимским месецима, кад је пловидба Дунавом немогућна, 
акумулисати сву робу, која се с пролећа може лако и брзо упу- 
тити у назначено место њихове потрошње. 

Данашња железничка мрежа недовољна је да наш извоз, 
који из дана у дан бива већи, савлада. Она ће по све бити не- 
моћно транспортно средство, кад буду саграђене почете спо- 

редне железнице. За то ће обележено пристаниште на Доњем 
Дунаву решити ово питање донекле, али у исто време не скида 
бригу надлежних, да се данашњи нормални колосек, који нас 
преко Београда води западу, а преко Пирота и Врања, Цари- 
граду и Солуну, прошири и ојача, да не би основна стара наша 
пруга изгубила свој интернационални значај и смањила тран- 
зит наш. 

Пруга ка Јадранском Мору пружиће велике олакшице на- 
шем извозу. Она ће отворити нову излазну тачку, где ћемо 
се везати са свима земљама Европе и извозу, као и увозу и 
транзиту, дати велики значај и полет. Крајевима наше земље 
куда има ићи ова железница даће се живот и квантитет тог 
новог извоза неће пасти на терет старе железнице, већ ће сеи 
лако савладати и отворити сасвим нове перспективе и трговини 
и привредној независности наше земље. Овом ће железницом 
и пристаништем на Доњем Дунаву Србија добити толико, колико 
да је постала приморском земљом. Ранија зависност, што смо 
се само једном извозном тачком морали служити, неће постојати, 
јер ће Србија имати више праваца, којима може свој промет са- 
влађивати, она ће бити у стању бирањем рута постићи и веће 
цене својих артикала и извозити више, но што је до сада слу- 
чај био, а користећи се разним путовима и за увоз свој, у новим 
комбинацијама наћи ће најповољније услове за свој саобраћај 
и промет својих продуката. Новим положајем према балканским 
земљама и пијацама северне и западне Европе имала би Србија, 
у себи све услове своје економске независности и положај њен 
би био бољи по истеку ових уговора но што је случај био сада. 


ВИ 


У току ових десет година нарочито ваља извршити пре- 
ображај у кредиту. Што се потребних установа новчаних за увоз 
и извоз земаљски тиче ваља данашње наше новчане заводе са 
страним довести у јачу везу. Ваља створити закон о чековима и 
варантима; савремене законе о акционарским друштвима, који 
би нарочито предвидели однос између улога и основног капи- 
тала, и обележили ближе делокруг рада наших извозних завода; 
законе о сместиштима који би омогућавали циркулацију вара- 
ната, који су већ законом о народној банци признати. Неке још 
мале измене законске и креирање установа којих нема па би се 

на овоме пољу урадило оно што је саобраћају унутрашњем и 
саобраћају наше земље са иностранством потребно. 

Хипотекарни кредит ваља у нашој земљи сасвим из нова 
створити. Управа Фондова је непромишљеном политиком само- 
сталаца увучена у послове за које она није. Она се упуштала 
у грађење већих зајмова, као што је онај за београдску општину 
од 10 милиона, за што није имала извора у својим приходима 
и лудо је улетела у зајам са дисконтном банком у Берлину, 
који јој је везао руке био и иначе њен мали делокруг сузио. 
Због оваког и сличних послова она није била у стању пружити 
тражени кредит земљи на оне сигурне објекте за које јој је 
закон категорички наредио давање кредита. Данашњу Управу 
Фондова ваља натерати да се строго придржава закона и она 
ће моћи своју скромну улогу вршити добро, а ако се жели упу- 
штати у веће послове банкарске, онда јој закон ваља мењати 
и проширити делокруг рада. 

Потреба је хипотекарног кредита у нас велика, за сеоско 
становништво, за индустрију, нарочито рударску и шумарску, 
и она се не може савладати Савезом Земљорадничких Задруга, 
Управом Фондова и са два три завода, који имају права давати 
зајмове на хипотеку. Прошла је влада имала спремљен проје- 
кат за нов хипотекарни завод који је прошао и привредни и 
државни савет и близу био да постане закон, да га опструкција 
није спречила. Овим је пројектом предвиђено оснивање хипо- 
текарног завода са страним капиталом од 20 милиона динара 
и обим је послова био такав, да би се посредовањем истога за- 
вода за кратко време због великих послова, који у нас пред- 
стоје, унело у земљу неколико стотина милиона. Веза истог за- 
вода са данашњом Управом Фондова дала би и њој јача полета 
и земљи пружила више новчаних средстава но што их данас 
могу дати наше хипотекарне установе. За побројане само по- 
слове у овој глави постоје јаки разлози да се што пре приступи 
креирању ове установе. За правилно фунгирање хипотекарних 
установа ваља што пре донети закон о извршењима. 

Са дневног реда ваља скинути питање катастра. Оно је по- 
главито важно за правилно развиће хипотекарних односа и уз 
то за питање пореско, ограничења и рационалне експлоатације 
шума. Ово би потребно било одмах решавати и не би нам тре- 
бао проћи узалуд још један период времена од 10 година. 

Пре но што завршим овај одељак не могу пропустити а 
да не укажем на образовање извозних банака у нас. Досадашњи 
систем повлашћивања само једне извозне банке показао се штетан 
и по извозну трговину и по акционаре, који су свој новац уло- 
жили у ту банку, прво што није било довољно утакмице, која 
најбоље све послове регулише, а друго стога, што је и сувише 
невештине било у људи, којима је управа банчина поверена. 
Основни закон по коме је постала Извозна Банка обележио је 
њен делокруг у смислу банкарске установе, која је имала по- 
главито, да се извозничким пословима бави за рачун комите- 
ната. Банка није смела за свој рачун радити и да се тога 
држала, била би сачувана огромних евентуалних штета због не- 
сигурне добити од сопствене трговине. Изигравање закона, 
што се кредит давао лицима, која за то нису имали довољно 
покрића, донело је нашој установи велике дубиозе и у мало што 
није основну мисао о оснивању те установе компромитовало. Да 
је банка од људе које је кредитовала поред еспапа тражила га- 
ранције у материјалним обезбеђењима, путем жирирања јачих 
завода и лица, у место несигурних хипотека и оцењивања ко- 
митената, од лица у филијалима, који или за то нису имали 
спреме или су то свесно с планом радили на штету заводу, не 
би банка, због послова својих, тако брзо довела у питање ве- 
лики део свог основног капитала. Њен капитал од 3 милиона, 
уз новац дат на штедњу и могућих позајмица од Народне Банке 
и Монополске Управе, био је по све довољан да се велики део 
извоза наше земље савлада нашим сопственим капиталом. Ра- 
дом је Извозна Банка доведена на ниво јачег сензала и због 
невештине у трговању допринела је да су многе гране нашег 
извоза стекле рђав глас. Оно што се очекивало од Извозне 
Банке промашено је и доста ће требати да се поправи, а може 
се лако постићи, ако се Банка нагна да се строго креће у гра- 
ницама свог основног закона и буде лишена олакшица ако се 
ма којим видом покуша изигравање његово. 

Наше је мишљење да би свима новчаним заводима, који 
билансом својим покажу учешћа у земаљском извозу, ваљало 
дати по извесној скали, која би се по величини и каквоћи из- 
воза одредила, олакшице на порезу, на железницама, па чаки у 
виду извесних премија. Овим би се створила конкуренција која 
би најправилније регулисала нашу извозну трговину. 

Кад сам говорио о занатима, рекао сам да се ваља пожу- 
рити са законом о радњама. У овом одељку где се говори о 
кредиту навешћу још неколико разлога да се овај закон међу 
првима донесе. Овим се законом предвиђа оснивање комора и 
то трговачких, занатлијских, индустријских и радничких. На- 
рочитим већ готовим пројектом предвиђа се оснивање земљо- 
радничких комора. Ове би коморе утицале на решавање свих 
привредних питања. Заједничким радом комора решавала би се 
општа привредна питања и коморе би биле моћан ослонац са- 
мога министарства у извођењу рефорама на пољу целокупне 
привреде. Преношење иницијативе из руку централне власти у 
редове грађанства, који сарађују на привреди, дигло би и ниво 
тих редова и оспособило грађане да даду јачи полет привреди. 


– У 


Побројали смо главне послове на пољу трговине, пољске 
привреде, кредита и индустрије, који се по изложеном плану 
имају посвршавати па да се, уз згодне услове нових уговора 
за развиће наше земље, пруже и друге олакшице нашем при- 
вредном напредовању. Уз ове послове ваља напоменути ства- 
рање професионалних школа и развијање стручне наставе по 
свима привредним гранама, као подлоге за јаче учешће народно 
у сарађивању на великом послу извођења привредног програма 
наше отаџбине. 

да све ово данас налазимо да је више услова но у прош- 
лости. Борба је за политичке слободе, може се рећи, довршена; 
данас се имају чувати стечене тековине и народна се снага 
нема трошити, као што је случај раније био, на задобијање 
устава и основних политичких закона, којима се имала гаран- 
товати лична и имовна безбедност, гарантовање зборова, слобода 
штампе и учешће народа у управљању земљом и др. Сви по- 
слови, којих је данас доста на дневном реду, далеко су лакши 
од свршених политичких закона и, ако се данашњи уставни по- 
редак не буде реметио, без великог се напора п труда могу по- 
бројани послови свршити. 

Ако се предвиђени радови сврше у периоду од 10 година, 
кад буде дошло време за грађење нових уговора, неће никад СОр- 
бија доћи у положај, да јој се од стране Аустро-Угарске чине 
сметње и одуговлачи грађење уговора по три и више година, 
чиме се, услед великих неизвесности, наносиле знатне штете 

нашој привреди. Нико неће ни покушавати да прави експери- 
менте са нашом земљом у намери да је понизи и експлоатише. 

Изузетне мере, којим смо се за време неуговорног стања 
служили за решавање толиких привредних питања, која су 
била на дневном реду, указале су јасно на празнине нашег за- 
конодавства и онога што је потребно у земљи да буде у интересу 
правилног развића. Крајњи је задатак оних што управљају 
развитком привреде да упућују на правилан пут, да правилне 
правце потпомажу и одржавају их, да што мање препрека 
стављају приватној подузимљивости и да се награђује све оно 
што се одликује на извесном пољу. Убеђени да се може постићи 
све о чему је овде било речи, да се поред тога може урадити 
много на привреди о чему овде није било помена а што је по- 
требно за снажење наше земље, ми са великом вероватноћом 
тврдимо, да ни нови правци трговинске политике, ни теже по- 
литичке прилике у будућности не могу нас изненадити ни ство- 
рити тешкоће да се лако нађемо у промењеним и тежим при- 
ликама, од ових, у којима се наша земља налазила при грађењу 
данашњих уговора. 


ГЛАВА ЧЕТВРТА 


Привредни програм. — Законски пројекти привредни. — Осигурање 
усева и стоке. — Пољопривредна и професионална настава. 


1 


У прошлим главама смо изнели шта ваља после свршених 
трговинских уговора радити на унапређењу трговине, земљо- 
радње и индустрије, да се један део привредног програма наше 
земље у периоду од десет идућих година успешно приведе у 
дело. Изнели смо које су сарадње потребне од стране државе 
а које од стране друштва нашег да наше богаство буде веће и 
терети грађана наших сношљивији. 

У извештају поднетом министру привреде год. 1906 изнето 
је тачно стање наше привреде по свима гранама и обележен 
привредни програм, као што су и потребна средства предвиђена 
за успешно извођење тог програма. Тај нам први извештај о 
раду нашег министарства износи и све шта је урађено у нас 
на привреди од постанка министарства привреде до данас. Из- 

вештај за 1907-му годину, који се сад штампа, изнеће нам шта 
је све приновљено у прошлој години а шта је од спремљеног 
посла остало недовршено због разних сметња, које су послове 
ометале. Годишњи извештаји најбољи ће преглед дати о ономе 
шта је од привредног програма свршено, шта се почело и шта 
је остало да се уради, а све је ово потребно због континуитета 
у раду на привреди, чега до сада није било, а без система у 
раду није могло бити ни знатног успеха. У извештају од 1906 
године скициран је привредни програм Србије, али он тражи 
више деценија да се изведе и извесно ће то бити задатак не- 
колико генерација. Оно о чему смо ми говорили тиче се посла 
у периоду од 10 година, у времену док траје серија закљу- 
чених трговинских уговора, који природом својом условљују 
привредни развитак наше земље. Ван тих послова има безброј 
других, које је до сада ваљало посвршавати и које треба што 
пре скинути с дневног реда у интересу привредног напредо- 
вања нашег. 

Привредни програми заузимају знатно и особито место у 
програмима влада припадале оне ма којој партији. Начин изво- 
ђења тог програма, систем у раду око извођења истога, оно је, 
што карактерише привредну политику појединих влада. Једна 
се влада од друге одликује или питањима привредним, која је 
узела у обраду или начином како је та питања решила. Ако је 
која влада у даном моменту узела спореднија питања у рада 
главнија оставила на страну, или је све радила нерационалним 
начином, онда и успех њен носи на себи обележје таквог ње- 
ног рада и према томе се пи обележавају такве владе као не- 
подобне у решавању привредних питања и као стерилне. За 
два система владавина у нас: апсолутистичких и демократских, 
од којих се последње ослањају на уставни режим у земљи, 
може се рећи да су у сасвим неједнаким приликама биле у 
начинима рада око унапређења привреде. Прве су могле брже 
долазити до закона привредних, могле су лакше наћи средстава 
за извођење рефорама али су мање познавале привредна питања 
и њима се бавила сасвим узгред, као споредним стварима, те 
им је и посао по привреду нашу био непогодан. Демократске 
су се владе досада већим делом трошиле око политичких за- 
кона и учвршћавања уставности код нас и с тешком муком до- 
носиле по који од већих привредних закона. Најважнији посао 
демократских влада је у закону о самоуправним властима, чиме 

је извршена подела иницијативе за привреду између државе и 
самоуправних тела. Гломазна процедура доношења закона данас 
отежава много успешно привредно напредовање, али смо уве- 
рени да ће се приликом ревизије устава из њега избацити сви 
они чланови, који спутавају брзи и плодан рад на привреди. 
Који су то чланови изнећемо их доцпије. 


П 


Последње две године, нешто због неуговорног стања а по- 
главито стога, што је у нас по све несређено и непотпуно при- 
вредно законодавство, пред скушштином је било највише про- 
јеката министарства привреде. Овај је број јако увећан необичним 
полетом индустрије, што се оцртава у безброј тражених конце- 
сија, од којих су већ многе постале закон а многе остале не- 
довршене. Ова нагомиланост дошла је стога што је последњим 
уставом суспендован закон о потпомагању домаће индустрије и 
одузето право Министарском Савету да даје концесије већ дато 
законодавном телу, које неће увек да има исто мерило при да- 
вању повластица, већ се, и то врло често, руководи тренутним 
расположењем према тражиоцима концесија. Због овога је по- 
требно при ревизији устава или избацити члан 176 који говори 
о повластицама или га тако редиговати, да се за повластице 
сличне природе, може нарочитим законом предвидети обим у 
коме Министарски Савет може давати концесије. 

Према овоме данас имамо индустрија од три типа у земљи: 
неповлашћених, повлашћених по решењу Министарског Савета, 
и повлашћених нарочитим законом. Неједнакост услова за раз- 
виће ових индустрија тражи, да се све ставе на исту основицу, 
да се свима пруже исте олакшице, да се све изједначе по пра- 
вима и дужностима. Број ових индустрија је доста знатан и он 
тражи правичност у законодавству, којим се разни односи у тих 
индустрија регулишу. У нашој земљи има 93 неповлашћених 
индустрија без пивара и парних млинова, који су такође непо- 
влашћени. У години 1906, јер немамо података за 1907-му год., 
било је 9 пивара и 215 млинова са парном и воденом снагом. 
Повлашћених индустрија имамо 84. 

Из овога што је довде речено излази да има више непо- 
влашћених од повлашћених индустрија и то су оне за које је 
наша земља довољно велика потрошачка област. Но да би се 


афина О ова“ 

у нас створиле оне гране индустријске, које су потребне за пре- 
раду сировина које данас наша земља извози, за које Србија 
не даје довољно велику потрошачку област, ваља нарочитим 
повластицама прихватити те гране. 

Наше је мишљење да индустрију ваља, поред данашњих 
олакшица: у царинама, порезу, прирезу, давању терена, упо- 
треби водених падова, прихватити према продукцији њеној и 
извозу из земље. Општим законом, као што смо већ предвидели 
да се извозна трговина потпомаже, ваља и индустрији прићи 
у помоћ. Ваља установити премије за извоз фабриката и њи- 
хову скалу створити према природи индустријских фабриката 
и њиховој извезеној количини. 

Данас се ставља појединим индустријама право надзора 
од стране државе у закону о самој концесији, где се говори о 
дужности индустријалаца и о осигурању радника. Ове посебне 
одредбе су унете мало детаљније у закон о радњама, како би 
се правилницима на основу тих законских одредаба колико то- 
лико у нас створило индустријско и радничко законодавство. 
Овим ће се једна празнина данашњег законодавства попунити, 
али се свакако за индустрију, однос радника према послодав- 
цима, право рада и штрајка, радничка осигурања, обавеза инду- 
стријалаца о инстилацијама, преглед сировина које се прерађују 
и: израђених фабриката, мора израдити засебан закон. 

да правилно функционисање индустрије потребно је што 
пре изменити закон о експропријацији, који толике сметње чини 
не само индустрији већ и самој држави, при великим радовима. 
Важност је овога закона за индустрију идентична са законом 
о извршењима за трговину и кредит, који се један пут у нас 
мора преуредити савремено, ако се мисли озбиљно на какав по- 
лет привредни. 

Како се привредни послови не могу један од другога од- 
војити те према њима и законодавство подешавати, то су и за 
индустрију потребни разни други закони о којима ћемо гово- 
рити даље, а истакли смо у овом одељку само закон о потпо- 
магању индустрије, као основни без кога не може индустрија 
живети. Ова веза између појединих привредних грана и учи- 
нила је те смо у закон о радњама унели основе за уређење за- 
ната, индустрије, трговине, радничка питања и осигурања. 

Израђени су и поднети скупштини закони: о сместиштима, 
тржиштима и агенцијама. Ови закони служе на уређење трго- 

Дело, књ. 48. _ 19 

вине и основи су њихови већ додирнути у прошлим одељцима. 
Ове законе ваља у првом редовном сазиву свршити. 

Готови су пројекти о преустројству Управе Фондова, о да- 
вању помоћи бродарском друштву за увећање свог пловног 
парка и о оснивању једног новог хипотекарног завода са капи- 
талом од 20 милиона динара, чији ће делокруг бити већи од 
делокруга данашње Управе Фондова, који ће бити под надзором 
државним без гаранције државне. У глави где је говорено 
о кредиту изнета је вредност ових пројеката и образложена, по- 


треба да се они озаконе. 
Закон 0 акционарским друштвима, о чековима и варантима, 


меницама, грађански законик и стецишни са поступцима треба, ; 


ревидирати и довести у склад са савременим потребама дру- 
штвеним. Израда ових закона не долази у надлежност мини- 
старства привреде, али их привреда тражи због промета, кре- 
дита и правилне трговине, и они се морају што скорије донети. 

Данас се преглед хране и сувих шљива на тржиштима 
врши на основу прописаних правила, која имају ослонца у јед- 
ном члану о устројству министарства, по коме је контрола свега 
у земљи поверена министарству. Због непотпуности ових пра- 
вила ваља створити нарочито законодавство са одређеном наро- 
читом санкцијом за случај неиспуњења извесних обавеза. Но 
да би се такав закон у свој својој строгости смео применити, 
држава треба да пружи друштву оне установе, које могу добру 
храну и намирнице сачувати и припремити све да се дође лакше 
до добрих продуката. 

У низу других још закона потребни су на првом месту за- 
кони о уређењу пристаништа и кејова и о прегледу људских 
намирница. 

На овоме месту спомињем већ готов пројекат о привред- 
номе зајму, који је већ био пред скупштином. Овим се законом 
ишло на то, да се један део прихода од 350.000 динара наше 
Класне Лутрије, којим слободно располаже Министарски Савет 
на привредне циљеве, употреби као ануитет за зајам од 5—6 
милиона. Из овога би се зајма помогле у један пут све гране 
привредне, а нарочито пољска привреда са сточарством, на шта 
су се вотирале до сада мале партије буџетске. Пројектована ре- 
партиција тога зајма, која је у предлогу изнесена, најбоље обеле- 
жава покушај извршења привредног програма по најважнијим 
нашим привредним гранама. Мислимо да за остварење овог про- 

јекта неће бити тешкоћа, кад се има и то на уму, да ће се ства- 
рањем овога зајма интензивно и стварно помоћи привреда и са- 
чувати Класна Лутрија од давања новаца неким привредницима, 
који са: привредом никакве везе немају. Ако се овај пројекат 
не оствари, ваљало би нарочитим изменама закона о Класној 
Лутрији законом одредити на које ће гране привредне ићи сло- 
бодан приход, како би привредне институције, којима ће из- 
весне суме од тога припасти, имале могућности доћи до већих 
зајмова на подлози тих сума. 

Из одељка за пољску привреду остали су неостварени про- 
јекти о пољопривредним коморама и закон о осигурањима. Први 
има за задатак стварање пољопривредних комора, којим ће се 
допунити установа комора предвиђених законом о радњама, како 
би се оснивањем ових комора суспендовало функционисање да- 
нашњег привредног савета, који је сасвим несавремен постао; 
а другим би се законом имала заменити два постојећа закона 
о осигурањима, који су се у пракси показали као непотпуни и 
штетни по циљ ради кога су донети. () основицама овога дру- 
гога закона говорићемо одвојено. 

Израђен је закон о ветеринарној струци. Потреба је преу- 
стројства ове важне гране и због развијања сточарства у нас 
и због безброј нових питања о осигурањима, прегледу на кла- 
ницама, угушивању болести и због регулисања положаја вете- 
ринара, који су изостали иза својих другова, са којима су у ква- 
лификацијама изједначени. Поред ових закона ваља спремити 
закон о прегледу људских намирница, о пољској полицији, из- 
менити закон о кошевској храни и о чувању приплодне стоке. 


| 


Одавно је у нас покретано питање о осигурању усева од 
града и стоке од помора. Било је много бољих пројеката од до- 
нета два закона, који су се на делу показали рђави и ради чега 
је спремљен пројекат о осигурањима. 

Основе су новога пројекта сасвим другојачије од основа 
данашњег закона. Главне су особине новога пројекта: прво не- 
зависна и самостална управа; друго категорисање предмета, који 
се осигуравају по њиховој вредности и одређивање уплатних 
премија према изабратој вредности у границама између мини- 
малне и максималне вредности тог објекта. Осигурање је оба- 

везно из разлога, што је територија мала на којој се извесни 
објекти осигуравају. Сваки осигураник плати одмах за осигу- 
ране предмете и тиме се данашњи општи разрез укида. Доби- 
вен новац за осигурање предмета повећан државном дотацијом, 
која се сваке године уноси у буџет и извесним приносима од 
фондова, служи као капитал који се сразмерно дели на све оси- 
гуранике, по реведираним проценама учињених штета на лицу 
места од стране стручних комисија. 

Независна је установа потребна прво из разлога што је 
посао велики и несавладљив нарочитим одељењем министарства 
а друго и стога, што та управа мора имати одвојено статистичко 
одељење, које ће из података о угинућу стоке и градобитине, 
у периодама од 5 до 10 година, моћи израдити по све пра- 
вичне табеле разреза уплата (премија). Разлог је за самосталну 
управу, што се је имало у виду да ће ускоро настати потреба 
ва осигурањима других врста, као што су радничка, грађанска 
за случај изнемоглости и пензије стараца и др., те би се сви 
послови могли лакше том управом вршити, тим јаче и боље што 
би резервни капитали појединих грана, скупљени на једно место 
ефикаснији били у употреби. 

Законом о радњама предвиђено је двојако осигурање ра- 
дничко: факултативно за занатлије и обавезно за индустријске 
раднике. Осигурање је за случајеве у болести, старости и из- 
немоглости, а предвиђене су и пензије радничке. Фондови се за 
ова осигурања добивају: улогом радничким и дотацијама инду- 
стријалаца и државе. Законом рударским је већ створена бра- 
тимска каса, која служи за нека осигурања, али се новим за- 
коном ствара нова глава о осигурању рударских радника. 

Осигурање треба да је у нас као и свуда на западу предмет 
нарочитог законодавства. Осигурање масе радничке потребно 
је и у интересу човечности а поглавито у интересу стабилније 
социјалне равнотеже у државама. Ова су питања за данас на 
дневном реду у свих народа и регулишу се по два система: по 
систему децентрализације, по коме се осигурања маса врше од 
приватних завода и по систему централизације, где држава сама 
управља институцијама, које народне слојеве осигуравају. У јед- 
номе и другоме случају из државнога буџета ће се одвајати од 
сада у будућности нарочите и то повеће суме за производне 
раднике, који су прави творци богаства и благостања једне 

земље, ако се хоће бити без нерада и штрајкова и оне беде, 
која је до сада пратила цивилизацију. 

За правилно функционисање установа за осигуравање по- 
требно је у земљи имати велики кадар способних експерата, 
који могу бити чланови комисија за одређивање штета и оцену 
предмета, који се осигуравају. Ослањање само на кадар чинов- 
нички по све је недовољна мера. За успешан овај посао по- 
требно је да су бар самоуправна тела састављена из свеснијих 
и спремнијих чланова, који би се на те послове могли одређи- 
вати. Немање данас довољно марвених лекара нарочито се 
врло рђаво одазвало код закона о осигурању стоке, и ми смо 
сви сведоци великог броја покушаја обмане и преваре. Ако 
професионално школовање буде у нас боље, и кадар ће спо- 
собнијих стручних експерата по разним гранама бити већи 
и у круговима грађанским, те неће бити никаквог страховања 
да се за ма који појављени случај увек може наћи довољно 
спремних чланова да извесне предмете цене што се њихове вред- 
ности или оштећености тиче. Кад се за овај посао створе по- 
требни услови, онда је све друго лакше и могу се са малим 
бројем стручног персонала у нас отправљати по све правично 
послови осигурања те да установе одговарају ономе ради чега 
су створене. 

Постојеће законе ваља или одмах новим спремљеним за- 
конским пројектом заменити или их сасвим укинути, да не би 
идеју осигурања, која је добра, по све компромитовали. 


М 


законом о Универзитету предвиђен је у нас пољопривредни 
одсек, који се ни до данас, после три године, није основао. Го- 
ворило се да нема материјалних средстава за тај одсек. Кад је 
иницијативом министра привреде из чистог прихода Класне Лу- 
трије стављено министру просвете за пет година по 100.000 ди- 
нара за материјалне и личне издатке те установе онда се ипак 
одсек није створио. Земља пољопривредна као што је наша тре- 
бала је овај одсек имати одмах, али кад досада није створен, 
не треба са његовим стварањем више оклевати. Тај се одсек 
има да створи по примеру одсека сличних на страни. Нема шта 
ту да се мисли и да се људи губе у непотребном теорисању 
о некаквим нарочитим задацима тог одсека у нас. Потребно 

особље за тај одсек, у колико га нема у нашој земљи, ваља до- 
вести са стране а тек у будућности ваља очекивати од тог од- 
сека оне сјајне резултате, којима се одликује мали број таквих 
установа на страни. 

Овај је одсек потребан да да јаке људе у теоријској спреми 
из пољске привреде: и за испитивање прилика у нас за уна- 
пређење привреде и за људе који ћеу нас администрирати, са. 
јачом и бољом спремом, већим привредним установама, било др- 
жавним или приватним. да масу питања из привреде треба имати 
масу стручњака и људи више спреме да умеју не само уочити 
питања већ их и са довољно вештине обрадити. У трећем реду 
овај факултет, који ће постепено имати све одељке из привреде, 
даће и држави спремне наставнике за средње привредне школе 
и кадар чиновнички за безброј привредних послова у држави 
и друштву. ; 

Тек после неколико година живота оваквог факултета 
можемо успешно помишљати на стварање средњих пољопри- 
вредних школа и дизање данашњих трију школа у ранг виших 
средњих школа. Стварање потребног броја оваквих школа, које 
ће бити још и посебног привредног типа, добићемо способан 
кадар за безброј привредних послова, где виша факултетска 
спрема није потребна. Из ових школа добићемо способне еко- 
номе и наставнике при нижим школама, које се данас везују 
за опитне станице. Ове ће школе дати способан кадар радника, 
у опитним станицама, које ће по упуствима пољопривредног од- 
сека прикупљати податке потребне за испитивање и упознавати 
свет са истинама, које су резултат испитивања и истраживања 
научног. 

По функционисању ових средњих школа имаћемо довољно 
велики број јаких економа и за државну и приватну службу и 
кадар наставнички за велики и највећи број нижих пољопри- 
вредних школа, кроз које ће пролазити већи контингенат сеоске 
деце после основне школе. Данас се завршује васпитање наше 
сеоске младежи основном школом и резултат је тога врло ште- 
тан по општу развијеност нашег најјачег броја производних 
радника. Сељачка омладина остаје без икаквог стручног знања 
из привреде, без оне спреме, која је чини спремном да може 
упуства бар од економа примати. 

Наше је мишљење да се овако има извести циклус свих 

пољопривредних школа и на овај начин да се продужи данашње 
образовање, које се свршава после основне школе. 

За васпитање трговачке омладине има доста добрих школа, 
у нас. Како се ова младеж регрутује из вароши, које поред 
основне школе имају и гимназије, код њих се лакше може доћи 
до општег образовања, на које се лако може стручно трговачко 
накалемити засебним трговачким вечерњим, нижим и средњим 
школама. Из ових је разлога ниво наших трговаца далеко виши 
од сеоског и ако се за школовање трговачко има још доста 
урадити; засада се овим питањима нисмо бавили, јер се она 
лако дају решити. 

Најпотребније су, поред стручних пољопривредних школа, 
занатлијске и радничке школе. На занате и у индустријске 
радничке школе иду или неписмени радници, или они који су 
само основну школу свршили. За једне и друге потребно је 
нарочитим школама (за данас служе вечерњи курсеви) дати им 
опште образовање, да буду толико развијени да се лакше, кад 
занате и послове индустријске савладају, могу успешно одавати 
усавршавању своје струке. 

Ова се општа развијеност може дати и данашњим вечер- 
њим школама, може се пружити продужним основним школама 
а и нарочитим установама просветним, које саме веће индустрије 
могу и морају имати. 

Школе за уметничко занатство, за спремање онога кадра 
радничког, који ће надзиравати извршење пројектованих послова 
од јако спремних техничких лица, у нас још не постоје. Како је 
у нас велика потреба за овај кадар људи, који се данас добива са 
стране, ваља у местима индустријским и јако занатлијским по- 
дићи школе типа школа занатлијских на западу. Једну је такву 
приватну школу, која постоји од неколико година у нас, субвен- 
ционирало министарство привреде, и она се имала постепено 
поделити на одсеке: палирски, дрводељски, машински (са ин- 
сталаторским) и одсек за рад у металу. Ова би школа постепено 
имала и већи број одељака и могла би са толиким одељцима 
остати само у Београду, као месту где има доста разноврсне ин- 
дустрије и заната. За места у унутрашњости, која се одликују 
нарочитом индустријом, подигле би се средње занатлијске школе 
са по једним од стручних одсека. У овим би школама, поред 
техничких теоријских лица, предавали свршени мајстори поје- 
дине гране и основе занатлијске вештине. Ученици би један део 

проводили у овим школама а истовремено радили у индустрији 
и занатству практично. По свршетку оваквих школа изашли би 
ученици као мајстори и били способни за надстојнике над раз- 
новрсним пословима из радиности занатлијско-индустријске. 

Само преко оваквих школа може се добити раднички ка- 
дар способан да занатство савлада и да га усаврши у нашој 
земљи, да да особље спремно за велике и вештачке послове, 
за шта се данас добивају радници са стране. Ове су школе до- 
пуне вишем техничком образовању а без њих сама техника не 
може ништа урадити за земаљску радиност. 

За подизање оваквих школа има више пројеката. Потребно 
је што пре донети закон о њима и предвидети њихово буџети- 
рање, које се данас без икаквог плана и система ради. Данашња 
државна помоћ сувише је слаба, према чему се ни контрола над 
њима довољно озбиљно не може водити. За правилан рад ових 
просветних установа засада неће бити оскудице у техничко- 
теориски спремним људима већ у практичним мајсторима, на 
којима те школе имају почивати. Данашње поменуте школе, по- 
ред неких чисто уметничких школа у којима се предају неки 
предмети из занатства и радиности, ваља скупити на једно место, 
унети јединство у систем рада, покупити све снаге, колико их за 
данас има у нашој престоници и подићи школу типа или фран- 
цуских школа дез агћ5 еђ теЏегз или типа швајцарских школа. 

На крају овога одељка нека је поменуто да је већ учињен 
покушај да се у нас отвори трговински музеј а са њим пара- 
лелно мора ићи и отварање индустријско-занатског музеја. Ове 
су установе такође једно стручно васпитно средство и потребно 
развићу стручнога знања у земљи поред других задатака, коме 
музеј има да служи. Ови су музеји сталне изложбе радиности 
земаљске и као такви корисне услуге могу пружити омладини 
радничкој по њихову спрему и развиће укуса. Оно што су из- 
ложбе за пољску привреду то су музеји израђених предмета за 
радиност земаљску. Важност је музеја и у томе што ће се у њима 
озбиљније обрадити како питање о изложбама у нашој земљи, 
тако и питање излагања наших продуката на страни. Музеји ће 
допринети, да се онај досадашњи велики труд и они огромни 
издаци Орбије за спремање предмета за излагање на страни за- 
врше корисним последицама од таквог посла. Резултати свих 
наших изложаба свршавали су се закључивањем тих изложаба и 
слабе је користи земља видела од излагања продуката по њихов 

међународни промет, а и тешкоће су биле нарочите врсте у 
скупљању предмета, који су се имали излагати. 


ГЛАВА ПЕТА 


Шумарство. — Рударство. — Хидротехнички одељак. — Бродарство. 
— Закључак. 


| 


Говорити о важности шума непотребна је ствар, јер је то и 
сувише јасно свима. Намерни смо изнети шта све ваља при- 
премити у законодавству о уређењу шумарства, које установе 
ваља подићи, да шуме наше буду заиста богаство о коме се 
тако много говори код нас. 

Ми ћемо поћи од главних питања шумарства, и она ће нас 
упутити на задатак самог законодавства. Проблем је шумарства: 
рационална експлоатација шума. Да се овај проблем реши као 
што ваља, потребно је чување и подмлађивање шума по пропи- 
сима науке о шумарству. Да се ова последња два питања, а са 
њима и прво, реше као штозваља, питање о својини шума мора 
да је пре свију свршено. 

· Сва ова три питања су у нас само додиривана и то не- 
једнако решавана у разним временима. Ниједно није ни из да- 
лека правилно решено. Ми ћемо редом изнети данашње фазе 
тих питања и то ће нас одмах упутити на правилне начине 
њихових решења, јер ће нам изнети недостаци и мане указати 
пут, којим се мора ићи да ова питања буду обрађена правилно. 

Питање о својини појединих шума није још начисто изве- 
дено. Овоме је поглавити узрок у томе, што су тела за решење 
ових питања посве неспособна за њих и што су се елементи, 
докази о својини, за решење питања својине непрестано мењали 
изменама закона о шумама. Ово је био повод те се послови око 
ограничења шума, започети по једноме закону, ништили чим 
су се извесне измене унеле у тај закон. Због измена закона о 
шумама није било никаквог континуитета у раду шумских коми- 
сија. Овој незгоди придолазила је незгода од склопа самих ко- 
мисија, јер су оне биле састављене и од чланова, који никакве 
спреме за то нису имали и од људи, који нису дуго могли ра- 
дити у комисији, јер су, као народни посланици, били спречени 
другим пословима. Долажење до лажних тапија помагала је и 

сама држава преко пореских одељења, судова и Управе Фон- 
дова, услед чега је држава лишена великих шумских домена. 

Ове непотпуности у закону о шумама о ограничењу њи- 
хову и дефинитивном решењу својине јако су омогућиле посао 
заватинара, услед чега је велики део чисто државних комплекса. 
оголићен и озираћен. Да би се једном ово питање скинуло с днев- 
ног реда, треба 'у закон унети тачне комплексе на које држава 
полаже неоспорно право, који су удаљени од насеља и који при- 
родом и величином својом искључују сваку могућност притежа- 
вања од стране појединаца. Премер ових шума ваља да изврше 
за то стручна лица под надзором државним и представника окол- 
них насеља, који ће бити меродавни по коначној одлуци окруж- 
них судова у издавању тапија држави на те комплексе. На исти 
начин држава ваља да се побрине да добије тапије за чиста 
шумска земљишта, која су оголићена девастацајом околних 
села ратовима и ранијим рударством, а за које се држава доц- 
није мора постарати да буду пошумљена. 

Кад се на овај начин реши питање о државним шумама, 
које неће изнети више од 700.000 хектара, онда одмах преме- 
реним општинским и манастирским шумама, чија је величина 
колико и државних, ваља да издати тапије и све шуме уцр- 
тати у генералну шумску карту, која ће служити шумарском 
одељењу као полазна тачка за питање о својини, експлоата- 
цији и пошумљивању. 

Измене закона о шумама морају убрзати питање о ограни- 
чавању и прећи преко ситних спорних тачака између државе 
и других тела, која полажу право на шуме, да се једанпут ово 
што је остало држави, што је неспорно, сачува и створи да буде 
право богаство земаљско. 

Да је питање о катастру решено, проблем би ограничавања, 
у пола био свршен, овако се ова два питања могу довести у везу 
и решити једновремено. Партијом од 200.000 динара, која се 
троши на шумске комисије, а које нису ништа урадиле, дало би 
се могућности да се премери годишње 50.000 хектара и тај би 
посао за кратко време био извршен. Но како је приход шум- 
ског фонда данас доста јак, могле би се одредити и веће суме 
друштву за катастрирање да се посао ограничења брже сврши. 

Како питање о својини државних шума није још решено, 
није се питање о експлоатацији могло у нас правилно из- 
вести. Код нас је било девастације шума од стране народа у 

близини државних и општинских шума и од примитивне експло- 
атације, поред путова и већих река, где је транспорт горе био 
омогућен. Експлоатација се и данас врши по све примитивно 
преко повлашћених стругара, концесионираних предузећа, каквих 
је само два у земљи, и путем лицитације ограничених држав- 
них шума или оних комплекса, који ће несумњиво држави при- 
пасти. Рад је свих тих индустријских предузећа, због немања 
комуникационих срестава, доста слаб, да ни домаћу потрошњу 
у грађи не може подмирити. Приход је државе од експлоатације 
њених шума мали и врши се сасвим примитивно због немања 
довољног техничког особља. „Кигосањем дрвета и наплаћива- 
њем такса од броја дрвета према њиховој дебљини и квалитету 
не постижу се ни из далека они приходи за шумски фонд, 
као што би случај био да је основица за плаћање такса куба- 
тура грађе. | 

Да би се већи капитал смео инвестирати за експлоатисање 
великих комплекса било државних, манастирских или општин- 
ских, потребно је имати привредне планове сече тих шума. Но 
како се још не зна шта је чије, не може се ни говорити о екс- 
плоатацији у већим размерама. Давање концесија, као што је 
случај за Тару и Копаоник, не треба више да буде, јер те кон- 
цесије нису дате на основу израђених планова, већ у посве 
еластичним и неодређеним границама права и обавеза. Док се 
питање својине не скине с дневног реда, остаје још једини мо- 
гући начин давања експлоатације путем јавне утакмице, кад се 
у напред израде услови за утакмицу на основу израђеног де- 
таљног привредног плана сече. 

Кад смо код питања експлоатације, ваља рећи коју о томе 
да ли држава треба сама да врши сечу и продају горе, како се 
то данас ради за случај железничке потребе или како се то 
имало радити на Јастребцу, што сам ја спречио. Моје је миш- 
љење да држава не треба да тргује. Њени су задаци узвише- 
нији, већи од обичних послова грађанских, она треба да рукује 
надзором над привредним пословима, да извесним фискалним 
приходима од експлоатације осигурава себи материјална сред- 
ства за питање пошумљивања и чување шума. Разлог који 
говори у корист ангажовања приватних капитала за експлоата- 
цију јесте и режија, која је најскупља кад држава те послове 
врши. Гломазни чиновнички апарат кошта много скупље државу 
но појединце, кад се стави у службу каквога посла. Само код 

монополисаних предмета, где су цене предмета насилно веће 
и где је потреба спречити сличну продукцију, где нема конку- 
ренције, ту само може бити разлога да сама држава врши из- 
весне чисто трговачке послове. 

Прелазим сада на питање о пошумљивању. Стање је наших 
сачуваних шума доста жалосно. У најбољим шумама имамо гору 
престарелу, која се у врло малом проценту може за грађу упо- 
требити. У већим нашим планинама лошије сорте дрвета, по при- 
родном закону борбе за опстанак, освајају терен на рачун 
бољих врста. Најбољим нашим шумама од четинара у Копао- 
нику и ужичком округу прети опасност од подкорњака. Велики 
је део, раније оголићених места пошумљен забрањивањем по- 
паше, постао из изданачких шума и не може ни из далека 
дати по квалитету онаку гору, каква је била раније, а многа су 
оголићена шумска места изгубила природне услове да се у њима 
само забраном може подићи шума. Све ове констатоване појаве 
указују на шта се код пошумљивања ваља да обрати пажња 
и како се има везати пошумљивање са експлоатацијом. 

Питање о болестима у извесних наших шума тражи данас ра- 
дикалне мере. Како се та још неуништена гора може корисно 
употребити ако се изредна сеча у тим шумама отпочне што 
скорије у већим размерама, ваља с места или путем конце- 
сије или лицитацијама приступити сечи и рашчишћавању пла- 
нина од клица болести, које прете не само тим шумама где се 
болест појавила, већ и другим оближњим комплексима. Раш- 
чишћена шумска земљишта могу се на два начина подићи: ве- 
штачким преко расадника или природним, ако за њега има 
услова, преко семењака. Ако се овоме брзо приступи, можемо 
имати двојаке користи од горе, која још није пропала и од 
здраве горе, која ће се тек дићи. 

Свака шумска управа мора имати довољан број шумских 
расадника за оголићена шумска земљишта и она која се оголи- 
ћују. Може се ово питање ставити у обавезу приватној експло- 
атацији, само надзор за пошумљивање мора држава да води. 
Ако се главни посао шумара сведе на пошумљивање и према 
тим успесима оцењују њихове квалификације, уверени смо да 
ће се методама за пошумљивање пошумити голети и спре- 
мити за будуће генерације квалитативно боље шуме од ових, 
које смо ми од наших предака наследили. 


УЗ 

Данашњи је надзор над шумама врло слаб. Овоме је узрок 
што је број шумских управа мали, што је персонал чувара шума 
и сувише незнатан према ономе шта има да се чува и што су 
поред државних шума стављене под државни надзор манастир- 
ске, приватне и општинске са бројем шумарског особља, које 
не би било довољно ни за манастирске шуме. Особљу су шу- 
марском, које је врло мало, стављени многобројни задаци: такси- 
рање и обележавање шума за експлоатацију, надзиравање горе 
за гориво околном становништву, давање попаше и лисника, 
подизање расадника и пошумљивање и др. Оволики и овакав 
број задатака чини да надзора и нема и да су огромна упро- 
пашћивања државне имовине, кад се немању довољног персо- 
нала додају и наши несавремени погледи на значај шума и 
право народа на њих. 

Више шумско особље је довољно спремно за своје задатке 
а ниже је изостало јако по спреми за послове који му се по- 
веравају. Како се ниже особље лако може спремити а рађено 
је на отварању школе за њих, то питање ваља привести крају 
што скорије. Особље се мора и бројно повећати и спремом оја- 
чати да не буде штете по оно велико богаетво, које наше шуме 
у себи могу садржавати. | 

Приход по државу и друштво од данашњих наших шума 
биће велики кад се саграде велика комуникациона била. Док 
Србија буде укрштена пројектованим железницама, које су већ 
у раду, може се очекивати подмирење земаљске потрошње у 
грађи из наших шума и очекивати знатни успеси од извоза. 
Дрварска је индустрија сада тек у зачетку и она ће добити по- 
лета по довршењу већих транспортних срестава. Поред дрвар- 
ске индустрије у могућности су да се развију индустрије од 
отпадака при добијању грађе, за целулозу, сирћетну есенцију, 
хартију и др. 

За данас се у одељењу шумарском ради највише само на 
споровима између државе и приватних; на кажњавању кријум- 
чара и заватинара и наплати такса од експлоатација шума по- 
влашћеним лицима. Питања о каквој вишој шумској индустрији, 
пошумљавању, о изради већих планова сече комплекса преста- 
реле горе и друго што је ствар и главна задаћа тог одељења 
не може ни бити говора. Закон о шумама и нема одредаба о 
шумарској грани вишега ранга, он обухвата поглавито питање 
о ограничавању а сва остала узгред решава. Закон је о шу- 

мама с погледом на сва питања потребно што пре донети и 
поверити израду његову стручним лицима а влади ће бити 
дужност да залагањем свог зуторитета не дозволи уношење 
оних апсурдних захтева, који су били на штету шумарства, као 
што је то раније случај био. Законом о шумама треба дати из- 
весна права планинцима и не бити искључив у захтевима, како 
је то чешће бивало код једностраних шумарских стручњака. 
Лако је и интересе појединаца задовољити и државне обезбе- 
дити, ако се извесни приходи шума уступе планинцима а остали 
резервишу за државу. 


П 


По откривеним рудницима у земљи може се закључити да 
је код нас знатно богаство у рудама. Нарочито у прилог миш- 
љењу о богаству у рудама говоре започети истражни радови, 
који ће знатан капитал' са стране привући, ако са изменама 
рударског закона пруже неке олакшице овој индистрији зе- 
маљској. 

Да рударство просперира, потребно је имати у првом реду 
добре путове за транспортовање руда. Немање комуникационих 
срестава узрок су те се у нас експлоатација угљених мајдана у 
већим размерима врши само на три места: Сењу, Вршкој Чуци 
и Алексинцу, док су безброј других нађених угљених мајдана у 
долини Тимока, и у окрузима пожаревачком, чачанском, ужи- 
чком и др. остали посве неексплоатисани. 

За успешан рад на рударству потребно је изменити начин 
добивања рударских права, која се деле на просто, искључиво 
право и на концесије. Треба знати да прва два права имају 
карактер истраживања и по том праву треба дати све олак- 
шице људима, који капитале ангажују да што нађу. Просто 
право на три општине данас ваља изменити тако, да се на истом 
терену могу дати права већем броју лица и да оно, које прво 
нађе, има и приоритет на искључиво право или концесију. Код 
нас је данас просто право изједначено са искључивим без ика- 
квих оправданих разлога. Потреба не уступати једноме човеку 
у облику простих права велике терене лежи у томе, да се истра- 
живање, које предходи рударској експлоатацији, ојача. 

Комисија, којој сам поверио израду пројекта рударског 
закона, јер ово што се данас зове законом нема ни јединства, 

нити је постало на основу савремених потреба у рударству, мора 
нарочиту пажњу обратити на период истраживања и бити га- 
лантнија у давању олакшица за истражне радове, јер се они 
често завршују по све негативним резултатима. 

У нас су се јављала често друштва за рударска испитивања 
и тражила концесију за истраживање, само су тражени терени 
били тако велики, да их по данашњем закону није било могуће 
дати. Није било могуће што су заузети простим правима или 
резервисани за рачун државе. Мора се створити могућност у за- 
кону 'да се и овакве концесије под извесним условима дају, 
али основ за оваква права лежи у немању искључивости код 
простих права. Ово је оправдано ако се мисли на ангажовање 
већег капитала за истражне радове. Данас се готово не врши 
никако истраживање јер сопственици простих и искључивих 
права, која их омогућавају да врше истражне радове, дају им 
мале терене, за која већи капитал не смеју употребити. 

Услови под којима се данас рударска права добивају нису 
тешки, али су незгодни за ангажовање озбиљнијих капитали- 
ста, и стога је у нас највећи орој издатих простих права, не 
у намери да се што тражи већ да се тим правима, препродајом 
и преносима, дође до неке зараде, као продајом берзанских ефе- 
ката. Поред свих незгода по рударство ипак је неких услуга 
овај начин рада дао Србији, али се свакако мора смислити из- 
мена у закону да се не отпочне спекулација која може у пи- 
тање довести углед наше земље и одстранити индустријски свет 
од рударских послова код нас. 

Да би се могао водити надзор над људима, који имају 
просто право, које траје свега годину дана, ваља рударско оде- 
љење да има своје филијале у знатнијим рударским областима 
по земљи, снабдевене довољним бројем експерата, који ће на 
лицу места ценити количину и каквоћу рада појединих рудара. 
Ако се које право угаси само истицањем рока, ваља сачувати 
пријоритет првоме лицу и не стварати оно нервозно стање и 
хаос у одељењу рударском у гашењу тих права, које је давало 
могућности толиким злоупотребама. 

Рударски закон у давању извесних олакшица, кад се до- 
бије концесија рударска, мора имати нарочито у виду државна 
добра, шуме, утрине, падове и друго, које уз концесије даје 
рударству. Јасно мора бити обележено, да се држава одриче 
извесних својих добара само у толико у колико су она потребна 

рационалној експлоатацији рударској и строго треба кажњавати 
губитком саме концесије ако се та добра експлоатишу у циљу 
какве друге нерударске спекулације. Употреба осталих држав- 
них добара, која се морају давати концесионарима, мора се при- 
лагођавати сходно постојећим законима, који говоре о дотичним 
добрима. Нејасности у данашњем закону рударском биле су 
повод толиким споровима између државе и концесионара, ових 
последњих и приватних лица и нарочито узрок упропашћивању 
шума, које су се раније бесплатно уступале за угаљ и грађу ру- 
дарима. Давање добара концесионарима бесплатно може бити 
за истражни период, али од дана кад наступи експлоатација, 
нема никаквих разлога за бесплатно коришћење њима, као што 
је досада било. 

И овде се истиче питање: треба ли држава да има своје 
руднике. Моје је мишљење и овде, као и код експлоатације 
шума, да држава не треба да се овим пословима бави. Разлози 
су да се држава не бави рударском индустријом они који су 
и за трговање шумом. 

Држави је овде дужност да води надзор над рударством, 
да пази на употребу датих права, на њихов престанак, на кре- 
тање концесионара у границама обвеза и права, да прикупља 
предвиђене фискалне приходе од регалних данака и да наро- 
чито сређује материјал до кога се истраживањем долази, како 
би имала јасну слику о рудном богаству своје земље. Мишљења 
сам да држава не треба да има ни угљене руднике, који се нај- 
лакше експлоатишу, јер ће у јавној утакмици доћи увек до бољег 
и јевтинијег угљена но што ће га моћи дати државна режија. 
Што се тиче експлоатације металних мајдана ту су, поред на- 
ведених разлога, тешкоће око екстракције метала нови разлози, 
који говоре противу државног експлоатисања тих мајдана. Исто- 
рија нашег Мајдан-Пека и Крупња и сувише је јак доказ да 
је наше мишљење правилно. 

Ми смо противу сваког резервисања рударских терена за, 
рачун државе. Ранији разлог, да се злато и данас резервише при 
издавању рударских концесија, долазио је отуда што наши рудари 
нису знали основни значај самог рударства. Злато по себи код 
нас не представља никакво особито богаство, као што је то слу- 
чај и са осталим металима. Није богаство једне земље, која има 
метале у тим металима, већ у томе што се у тим земљама ин- 
вестира капитал, отварају послови, ствара рад због екстракције 

тих метала. Код нас су још и данас побркани појмови и метал 
је идентикован са радом, те је то био разлог мојих претходника 
да огромне терене, нарочито алувијоне златне, резервишу за ра- 
чун државе. 

Овим резервисањем учињене су две штете: једна, што се 
држава лишила фискалних прихода од рударских права на 
те терене, и друго, што је, пошто је сама држава у немогућ- 
ности да истражује и да врши експлоатацију, одбила људе и 
друштва, који имају могућности да рударским радовима 060- 
гате нашу земљу. Последњи је губитак већи много од првог и 
говори противу сваког резервисања. У крајњем случају држава 
би могла да се бави истражним радовима, који би резултатима 
могли капитал привући за рударство; но како је у нас мало 
технички јаког особља, и овај посао ваља оставити приватној 
иницијативи. 

Тешкоће су нашег рударства у немању спремног особља, 
које ће руковати рударским пословима. Главни мајстори у нас 
за откривање рудника и топионичарство јесу странци. Понека 
поука, коју наши радници узгред добију од ових странаца 
ни из далека их не може оспособити за рударске послове. За- 
датак је државе да се постара да рударским школама, које ће 
посећивати радници рударски о трошку државе и појединих 
јачих мајдана, попуни ту празнину и спреми довољан кадар 
способних рударских радника. Како у нас има већ четири пет 
великих мајдана у којима ради по неколико стотина радника, 
који се деле на непрофесионалне, оне који се привремено баве 
рударством и оне раднике, који мисле да им рударски посао 
буде стално занимање, у тим већим рудницима ваља одмах 
отворити ако не школе, оно зимске курсеве за опште и профе- 
сионално радничко образовање. Држава би друштву веће ко- 
ристи пружила, да се данашње рударско одељење овим послом 
бави више но рударским инепекцијама, које су због великог 
броја послова, који се имају савладати, по све непотпуне. Овде 
као у свакој привредној грани ослонац је напредовању у про- 
свећивању масе. 

Рударским законом ваља уредити радничко питање. Треба 
прописати односе између радника и повластичара рударских у 
погледу надница, часова рада, доба старости радника, дневног, 
ноћњег и прекоредног рада, штрајкова и другога из области 
радничког законодавства. 

Дело, књ. 48. . 20 

Исто је тако потребно централни одељак поделити на два 
дела: чисто административни и стручни и према томе и кфали- 
фикације прописивати за чиновништво. Како је први део важ- 
нији од другог, јер одељак управља а не предаје рударство, 
ваља изменити све оне чланове у закону, који су спречавали 
улаз у ту струку факултетски спремним правницима, геолозима 
и другим техничким лицима, која нису чисто рударски инжи- 
њери. Према данашњем закону мучно се централни одељак 
може комплетирати а од образовања секција по земљи не може 
ни помена бити, док се горње измене не учине. 

Кад се потребне измене, о којима је говорено, учине, на- 
дамо се да ће рударство добити у нас знатан полет и да ће 
земља од њега имати велике користи, јер та привредна грана 
необично јако повећава земаљски рад, који је главни чинилац 
богаства. С погледом на квалитет наших руда а нарочито угља 
и материјала за индустрију цементску, стакларску, камењарску, 
можемо од рударства очекивати велику добит и на извозу. 

дакон о регулисању река има доста празнина и он се 
мора допуњавати и мењати ускоро, ако се тим законом жели 
постићи усџех у пословима ради којих је грађен. 

Први му је недостатак што Управа Вода чини један одељак 
у одсеку за пољску привреду а међутим је за обим оваквог оде- 
љења потребна самосталност и независност. Потреба да се за- 
хтеви пољске привреде, шумарства и других привредних оде- 
љења саслушају задовољава се одбором у који могу ући стручна 
лица по свима привредним гранама. 

Недостатак је овога закона што је после њега остао у 
важности закон о воденицама и што није унета основа за да- 
вање водених падова приватним лицима и корпорацијама. Закон 
о регулисању река и употреби воде, како би имао гласити нови 
измењен, обухватио би све основе из области регулисавања и 
употребе воде у нас. Овим би се добило двоје: што би се тим по- 
слом од сада само једно министарство бавило и избегао хаос, 
који долази од примене два по све диспаратна закона о во 
дама и што би се новим извором земаљског рада у воденим па- 
довима од сада руковало из одељења, које је за то надлежно. 

Поред водених падова ваљало би обухватити овим законом пи- 
тање о водоводима, вештачким бунарима и др. 

Из постојећег је закона изостао начин како ће се финан- 
сирати објекти из области регулисања река, кад се имају да 
извршују. Ово би се питање начелно имало у закону распра- 
вити. Мислим да би ово питање ваљало решити с погледом на 
обим послова, који се имају свршити. За мале објекте, који се 
снагом једне општине, среза или округа могу свршити, као 
што је регулисање брдских малих река и речица, довољно је 
омогућити дотична тела, да се она на основу израђених пла- 
нбва и предрачуна у техничком одељењу, могу задуживати код 
хипотекарних или других новчаних установа. Подлога би за те 
зајмове имала бити приход, који се у изглед ставља од осигу- 
раних објеката, због чега би разрез сносили или сви сопстве- 
ници имања општине, среза и округа, који ће бити сачувани од 
поплава и који ће се користити исушеним теренима или један део 
становништва, који директне користи има од извршених обје- 
ката. Пошто је овде реч о мањим објектима помоћи од државе 
би требало бити у изради планова по којима ће се радити и 
бесплатном надзору да се послови по тим плановима изведу. 

да веће објекте, као што су регулисања обала дуж већих 
река: Саве, Дунава, Мораве, исушивање мочари од 20.000 и 
више хектара и др., где је недовољна снага само једног округа, 
ваља омогућити непосредно задуживање заинтересованих и дати 
им уз то извесне олакшице од стране државе. Ове би олакшице 
биле у ослобођењу порезе за извесан дужи низ година, док 
траје амортизација утрошена новца за израду, или за краће 
време ослобођење потпуно порезе а доцније плаћање по на- 
рочитој скали док се дуг не отплати. За ове послове увек би 
држава требала да ради сама планове и да над пословима надзи- 
рава. За веће би објекте ваљало у одељењу израдити нарочите 
пројекте и то како за техничку израду њихову тако и за финансиј- 
ску страну самога посла. Ако се израда оваквог пројекта може да 
изведе на основама, које закон предвиђа, онда би у виду је- 
дног правилника ваљало озаконити дотични пројекат, који би 
вредео до извршења објекта и потпуног амортизовања утроше- 
ног новца. Ако се пак имају нарочите обавезе уносити, за шта 
се не може ни добити овлашћење на основу закона о водама, 
на пр. била би потребна извесна већа сума, која се општим 
разрезом добива, онда би пројекат ваљало озаконити преко На- 

родне Скупштине. Овакав се пројекат сад спрема за регулисање 
Мачве. 

Одељење мора прикупљати све податке из области хидро- 
технике за успешно решавање свих питања из овог одељка, 
која су и многобројна и тешка. 

Питање о воденицама и употреби водених падова ваља сма- 
трати као неку врсту рударских права. Ова се права дају на одре- 
ђено време по нарочитим условима и престају важити чим се 
нађе да не одговарају погодбама предвиђеним у закону, наро- 
чито ако се употребом добивених права крње општа права гра- 
ђанска, као што је случај данас, кад се употребом водених па- 
дова, нарочито код воденица, утиче на речни правац и проузро- 
кују поплаве од којих читави крајеви страдају. | 

да послове овога одељења: администрирање одељењем 
и за техничке радове око израде планова по којима ће се извесни 
објекти радити и то мањи, и за прикупљање података може се у 
нас наћи потребан број спремног особља. За израду пројекто- 
ваних објеката, за вођење надзора над већим радовима, па чак 
и за израду планова и предрачуна већих предмета ми још нв- 
мамо у нашој средини довољно спремних људи. Мисао о осни- 
вању одељка у техници за културне инжињере по све је умесна 
и надамо се да ће тај одељак кроз кратко време дати и држави 


и друштву потребан контингенат људи за послове из овога. 


одељења. Кад буде било довољно људи, који са разумевањем 
ове послове могу отправљати, онда се планови за регулисање 
река, исушивање бара, експлоатације водених падова могу 
градити и ван одељења и да се по њима радови врше по одо- 
брењу само хидротехничког одељка. 

Питања су из области овог одељења од великог домашаја 
по целу привреду земаљску, нарочито пољску привреду и сао- 
браћај. Иригација се земљишта може извести само под надзо- 


ром овога одељења, оно мора да рукује пословима око стварања. 


кејова, пристаништа, уређења ушћа наших већих река, грађења, 
канала, водовода и тражења пијаће воде у крајевима безводним, 
и пошумљивања. Све ово говори у корист образовања и спремања 
наше омладине за спремне раднике из области хидротехнике. 

Данашњим законом је предвиђен фонд, који постаје из до- 
тације од 200.000 и једнога дела прихода шумскога фонда. Из 
онога што сам казао о финансирању ових објеката, јасно је да 
се овим фондом не може постићи оно што се желело и да 


| 
| 
| 

би тај фонд требало смањити и образовати га у намери, да се 
из њега могу предходни и чисто административни мањи послови 
у одељењу вршити. Нарочито ваља принос из шумског фонда 
избацити и некрњити извор, који има да иде на пошумљивање 
земље, чиме се осигурава један од најважнијих услова за мо- 
гућност регулисања река и омогућава да се сачувају регулисане 
воде. На рачун пошумљивања вршити регулисање река јесте 
зидање куће с крова. Непотребност је фонда за то што су тро- 
шкови за иоле озбиљније хидротехничке објекте тако велики 
да- их пројектовани фонд не може подмирити. Укаже ли се по- 
треба за веће издатке до њих се мора долазити на начин који 
ће се предвидети новим законом о водама, путем задуживања 
код јачих новчаних установа или нарочитим олакшицама датим 
од стране самоуправних тела и материјалном помоћу, које за 
дати случај даје законодавно тело. Противу фондова у нас 
треба бити и стога, што је жалосна историја свих наших фон- 
дова, јер су од многих само називи остали, а одвојене суме за 
њих већим делом отишле су на послове, којима фонд није на- 
мењен. Модерна наука о финансијама војује противу образовања 
фондова јер се њиховим образовањем ствара доста велика за- 
буна у буџетирању државном. Последњи разлози придодати 
горњим говоре у прилог укидању оснивања фонда великим до- 
тацијама у намери да се тим фондовима изврше радови, који 
ће у нас коштати на стотине милиона. 


|ђ 


Наша железница, по приходима до пре две године, слу- 
жила је врло мало нашем саобраћају онако интензивно, како је 
требала служити. Разлог је томе био што је правац извозне и 
увозне робе ишао само преко једне тачке граничне и према 
томе је вожња била слаба. Од како је стицајем прилика извоз 
и увоз ишао разним правцима последње две и по године, како 
је јачи контакт створен између бродарских друштава и наших 
железница, приходи су знатно скочили, што је мерило и за већи 
развијени саобраћај. По свршетку почетих вициналних желез- 
ница очекује се повећање прихода и увећање саобраћаја, и 
наша ће основна нормална пруга учинити трговини и промету 
оне услуге, које раније као усамљено транспортно средсто није 
могло дати. 

да велики број наших артикала, према потрошачким ме- 
стима наших продуката, водени џутеви су за нас од великог 
значаја. Савом и Дунавом се по количини извезе више робе из 
наше земље но што се то железницом врши. Како смо се по- 
следњих година служили Варном а нарочито Солуном то је у 
изгледу, кад и јадранска железница буде готова, да ћемо три 
четвртине извозне и увозне робе извозити преко мора а тек је- 
дан мали део сувим путем за пијаце средње Европе. Овоме су 
поглавити разлог квалитет наше робе и места где се она троши. 

Да би наше бродарско друштво, које је без плана радило 
посао, могло нашој трговини учинити стварне услуге, мора се 
ојачати пловним парком и везати са бродарским речним и по- 
морским друштвима, који саобраћају на Црноме Мору. Веза 
је његова са бродарским друштвима потребна због тога, што се 
директно нашим бродовима не може засада ићи до Црнога 
Мора, јер је парк слаб а друго да везом у извесном картелу 
сузбије конкуренцију на Дунаву и Сави оних бродарских ста- 
ријих друштава, која су ишла на уништавање нашег младог 
бродарства. 

Почетак грађења шлепова па и самих бродова у нас јесте за 
похвалу и ако држава пружи нашем друштву ону помоћ, коју 
му може и треба да да, уверени смо да ће оно бити јако и 
моћно средство у нас и заштићено од штетног утицаја раније 
конкуренције. 

Србија је поред Швајцарске једина земља у Европи, која 
нема мора и тај је изузетни положај много чини зависном на 
пољу саобраћаја. Немогућност доласка морских ни мањих бро- 
дова Дунавом до наших обала искључује сваку мисао о обра- 
зовању јачег бродарства, које би директно одржавало везе са 
Црним Морем и упућује нас на наслањање на она речна бро- 
дарства, која се директно везују код Галца и Браиле са бродо- 
вима Средоземног и Северног Мора. 

Но како је сем жита, које се највише извози за места др- 
жава северне и западне Европе, велики део потрошачких места 
за наше производе на Средоземном Мору, потребан је наслон 
наше железнице и нашег бродарског друштва на јача поморска 
друштва поменутог мора. Ми смо, као што ће се из извештаја 
о нашој извозној трговини у 1907 г. видети, имали те везе са 
доста значајним кућама, али ће свакако потребно бити у скорој 
будућности помишљати на какво транспортно средство на Сре- 

доземном Мору, које ће бити више наше, од средстава, којим 
смо се досада служили на основу даваних премија за извоз и 
других олакшица за услуге учињене превозу наших продуката. 

Помишљало се на образовање талијанско-српског бродар- 
ског акционарског друштва, које би постало по законима о 
таквим друштвима, који вреде за Италију. Ово би друштво имало 
за своју пловну територију Средоземно Море од Саоне и Марсеља 
до Сујеца. Додиривало би Солун и излазну тачку јадранске же- 
лезнице. Овако друштво трансбордманом наше робе на лађе 
јаких европеких друштава, која одржавају везе са важним цен- 
трима северних и западних мора европских, куда се носе наши 
продукти, савладало би сав извоз и увоз српски, који се може 
морем транспортовати. Ако Србија, по развитку данашње желез- 
ничке мреже буде у могућности створити два велика депоа угља 
на обалама Егејског и Средоземног Мора, и уз то поред уписа 
акција за постанак поменуте трговачке флоте, буде за један 
кратак низ година гарантовала неку помоћ, уверени смо да би 
Србија од таквог друштва имала веће користи но што је имала 
од досадашњих веза својих са страним бродарством. Овим би 
се створио моћан ослонац нашој независности на пољу промета 
наших продуката у међународном трговању. По предрачунима 
за постанак таквог друштва, о чему се налазе трагови у ми- 
нистарству привреде, Србија би од постанка таквог друштва за 
десет година имала трговачку флоту од десет бродова. Ако кад 
буде згодан моменат, а потребе је увек за то, а мислимо да ће 
моменат најзгоднији бити кад се буде изашло на Јадранско 
Море, поменута се мисао мора остварити а са остварењем те за- 
мисли Србија ће доћи у ред оних земаља, које се морем граниче. 

дасада се сва пажња има да сасреди на наше речно бро- 
дарство: на повећање његовог пловног парка, јачање његове 
радионице, на упућивање истог бродарства да наш саобраћај 
има у својим рукама и да не лута за превозом стране робе, 
како је то раније био случај вршећи превоз робе маџарске из- 
међу Пеште и Беча, а остављајући наше трговце на милост и 
немилост јачих друштава на нашим рекама Дунаву и Сави. 
Наше бродарско друштво мора имати тешње везе са нашом и 
страним железницама и израдити тарифу за робу с погледом 
на већи промет а не на већу добит акционара. Друштво је суб- 
венционисано од државе и ако је помоћ мала њу треба повећати 
у интересу интензивнијег саобраћаја. 

У овој сам расправи додирнуо питање о бродарству нај- 
више из разлога што мислим да започети посао трговања по 
новим путовима не треба напуштати. Нађена тржишта на Средо- 
земном Мору, која постају из дана у дан све јачи потрошачки 
центри за наше продукте, треба задржати и у будућности путем 
агенција и везивања наше отаџбине са њима треба створити мо- 
гућност рада са већим бројем пијаца. Да се пак створене везе 
одрже и ојачају може се све постићи јаким бродарством речним 
и поморским и стога сам о овоме нарочито и говорио. 

Ко мисли да посао од две године, који је неоспорно и по 
све стварне успехе дао и омогућио Србији сређивање трговине 
са иностранством, ваља напустити а да се свом снагом треба 
вратити на стари начин трговања, тај добро не схвата где леже 
интереси наше привредне независности. Сви разлози, које смо 
у реченим одељцима ове расправе додиривали, говорећи о пре- 
ображају привреде, говорећи о уговорима и саобраћају, говоре 
о томе да је у првоме реду потреба наше земље да са јужним 
пијацама, које су у блиском суседству нашег полуострва, ваља 
сталне и вечите везе одржавати. Вредност Средоземног Мора 
од дана кад је Суец прокопан, његов значај данас у светском 
промету, и кад су на помолу знатније културне државе у Азији 
на пољу трговине; број великих и значајних бродарских дру- 
штава, који данас имају своје трговачке флоте због наведених 
прилика, упућује и нас да, имајући у виду тај значај, поде- 
симо све да наша трговина иде знатно у правцу нађених јужних 
пијаца и путовима, којима смо се у неуговорном стању служили. 
да ове путове поред изнетих разлога говори и природа наше 
робе, која је таква да бежи од скупих подвозних тарифа. Раније 
слање наше робе сувим било је на штету наше трговине, јер 
је за већину наших продуката поморски пут најбољи и најевти- 
нији. Мали је део наше робе, која тражи најкраће и најбрже руте. 


М 


Изнели смо само нека од почетих а несвршених питања из 
привреде, за која мислимо, да се у току од десет година морају 
окончати у интересу привредног полета. Ако се по изнетом 
плану буде радило и томе придодају природне погодбе, које сами 
собом закључени уговори носе, онда смемо поуздано очекивати 
успешне резултате по јачање нашег богаства. За могућност 

остварења ове додирнуте замисли важнијим напоменама, поред 
континуитета у раду, поред прихватања и настављања у раду 
између појединих влада, предпоставља се искуљчење сваке мо- 
гућности, да се уставни ред и поредак сме у нас реметити, као 
што је раније било. Ништа кобније за кредит, за трговину и 
привреду није од могућих режимских промена, од кварења 
основица на којима једна уставна држава почива. За овај по- 
следњи случај нема ваљда бољег примера но што га Францу- 
ска даје. Ва време Колбера је заснован одличан ред за развиће 
привреде француске да су ускоро добили полет трговина, инду- 
стрија, занатство и све гране привредне, какво се само поже- 
лити могло, кад се радило по плану који је омогућивао при- 
вредни напредак. Ускоро, кад су настале политичке теревенке, 
кад су се почеле заснивати нагле режимске промене, дочекано 
је да у очи Револуције буде таква беда и изнуреност, такво ра- 
стројство у финансијама и економији француској да је то по- 
стакло понајјаче људе на револуцију и тражило промену, која 
је тек после успеха, вратила ред у основима државним, и по- 
ново створила могућност материјалном јачању Француске. 

Први је услов за стално напредовање унутрашњи мир 
једне земље. Почеци нередовног стања, који су инаугурисани 
опструкцијом у Скупштини, могу лако довести до по све ла- 
билне равнотеже друштвеног стања у нашој земљи. Мешавина . 
наших реакционарних елемената са редовима екстремно демо- 
кратским може јако утицати да се у нас не створи и не ојача 
демократско-консервативна странка, која данас, имајући уза се 
већину народа, једино може чувати уставни парламентарни ре- 
жим и, чувајући њега, изводити велике реформе на пољу при- 
вредном. Партија, која је највише допринела да се демократска 
начела у нас у владавини учврсте, напада се бозобзирно, али 
смо уверени да ће људи, који су се умели борити противу ре- 
акције у тешким данима, данас лакше све ове насртаје одбити 
и сачувати оне услове за наше напредовање, који леже у устав- 
ном режиму наше отаџбине. 

Поред побројаних чисто привредних питања о којима смо 
говорили, напомињем да има неколико важних питања из дру- 
гих области, која се морају решити у најкраћем времену. За 
мир и сређеност наше земље ваља донети закон о уређењу чи- 
новничког питања, које је у нас једино сталешко. Добрим ре- 
шењем овога питања уверени смо да ће се једна од најјачих 

сметња правилном развијању наше земље уклонити и да ће мо- 
гућност пертурбација, које су понајвише долазиле из редова чи- 
новничких, бити уништена. Амбиције наших чиновника за већом 
каријером и за бољим положајима криле су се често иза демо- 
кратских начела и ово се последње истицало за мотив њихове 
радње, које су узрок многим и честим режимским променама 
у нас. Несигурност и бедан положај нашег чиновничког кадра 
по извесним струкама чинио је још јачи покрет и пертурбирао 
често сптуацију политичку у нашој земљи. Сматрам да је ово 
питање једно од најважнијих и само зато њега и помињем. 

У расправи сам овој изнео, по моме мишљењу, најпотреб- 
није пројекте, који се имају остварити у интересу привредног 
снажења. О ономе што је досада урађено, говорено је у изве- 
штајима Министарства Привреде, који су већ публиковани и 
изнеће се у извештају који ће се публиковати. 

Мислим да је потребно било, по свршетку уговора, наро- 
чито нашег трговинског уговора са А.-Угарском, казати још не- 
колико речи о основима привредне политике прошле радикалне 
владе, и изнети план потребног рада, да се успешно заврше 
започети послови на привредном преображају. Ово је био мотив 
за ову расправу, која је у главним потезима скицирала недо- 
вршена главнија питања, која је прошла влада оставила и ука- 
" зала на крупније измене у привредном законодавству и стварање 
потребних установа за напредовање наше земље. 


К. Стојановић. 


те. 

= ЧЕТНИЧКЕ УСПОМЕНЕ 


| 
Кроз Пореч. 


.... Напољу је био нападао снег скоро до чланака, те су 
се моји курири задржали и ако се већ давно развиделило. До- 
маћин ми се таман забринуо шта све може да му се деси, ако 
когод буде спазио да ме он примио у стан и испратио, кад на 
прозор закуцаше сељаци. Брзо се опростих захваљујући на учи- 
њеној ми доброти па изађох на улицу где ме збуњени и нешто 
уплашени сељаци дочекаше, трудећи се да ипак не изгледају 
нимало подозриви бугарашима који стојаху на капијама преко 
пута. Узео сам торбу ситне морске соли па је пребацио преко 
рамена, да бих отклонио сваку сумњу, док не изађемо из вароши. 

По улицама је већ било оживело, и ја сам смешећи се про- 
лазио поред познаника, који су се журили својим послом и не 
сањајући, да је у овом одрпаном и нагареном пазарџији њихов 
познаник, који их оставља без збогом и на овај начин. 

Изађосмо из Скопља и прешавши дрвару и пругу упутисмо 
се замрзлим друмом покрај пиваге уз Водно. 

За нама је јахао један аустријски реформни официр с којим 
сам се чешће виђао по Скопљу. За њим иђаше као пратња је- 
дан турски коњички официр и два коњаника. Јахали су лагано, 
те ми замакосмо за брег Маркове Крушке, иза кога остаде град, 
а они нас још не стигоше. Пред Сопиштем задржали су се мало 
посматрајући остатке попаљеног српског хана, у коме је бугар- 
ски војвода Васиљ сагорео пре неколико дана Србина ханџију 
са целом му породицом. Мислио сам да ћемо се ослободити 

њихова присуства и разговора, кад они пустише коње у трк па 
нас на крају села стигоше. 

„Говорите да сам глув и луд, ако мене што пита“, рекох 
сељацима, и пожурих пред њима држећи се друма, и ако не 
знађах куда идем. 

Бојао сам се познаће ме, и тада бих јамачно видео опет 
скопске затворе. 

Чуо сам за собом њихов разговор који је са обичних пи- 
тања прешао на наше и бугарске чете, али се нисам усудио да 
застанем или се окренем. Сироти сељаци претварајући се као 
да ништа не знају, пазили су се као од живе ватре, што је и 
сам Аустријанац видео, али их је ипак, чистим српским језиком, 
и даље питао, трудећи се да што било дозна. 

„Не бојте се, увераваше их он, видите да сам и ја Орбин 
као и ви. Кажите ми слободно све како је, па ћемо вам и ми 
помоћи и ослободити вас Бугара. Како вас чувају српске чете: 
Има ли их много; Колико официраг Долазе ли често из Орбијег“ 
питао је непрестано час једног час другог. 

Сељаци грчећи раменима одговарају збуњено и двосми- 
слено на ова отворена питања. 

Њему најзад досади, видећи очито како му не верују и 
крију, па викну: 

„Што сте се смрзли“ Што не одговарате ;“ 

„Зима, аго!“ изговорише они једногласно. 

„Ех, зима, каква зима Није вам се ваљда језик смрзаог 
— Јесте ли ви Србиз шта стед“ наставио је мало лакше ви- 
дећи да се сељаци уплашише. 

„Христијани, аго, раја царска! мије не се мешамо у тије 
парте, не знајеме мије за тој!“ 

„Ајде, бре скотови лажовески, коме то ви причатег“ осече 
се он на њих и ошинувши корбачем прво сељака, крај кога је 
ишао, па онда коња, одјурише галопом испред нас и изгубише 
се у правцу турског војног утврђења што је на Водну. Сељаци 
се искупише око удареног друга псујући огорчено и хладећи 
снегом црвену отечену масницу од корбача, која се као бразда 
пружала преко лица.... 


За Пуних шест часова хода не видесмо никога, само 
пусти пут кроз још пушћа места. 
Тек пред бугарашким селом Пустом Брезницом спазисмо 

дваестак војника „деврија“ где нам из далека иду у сусрет. 
Да нас не би задржали и претресали, скретосмо са друма не- 
колико метара и поседасмо по снегу. Сељаци извукоше из торбе 
хлеба, лука и соли и отпочеше да ручају. Да бих био још мир- 
нији и да се не бих морао клањати издрпаним и глупим Ана- 
долцима, ја се извалих у снег, чинећи се да спавам. 

„Много ви година, аге! Много ви година аге!“ викали су 
грешни сељаци устајући и приклањајући се са руком на пр- 
сима, док су Турци охоло пролазили и не гледајући их. 

Код Пусте Брезнице скренусмо десно и прођосмо изнад 
села. Снег је био све већи а и пут стрменитији. Коњићи нато- 
варени „пљачком“. како овамошњи сељаци зову робу купљену 
у вароши, упадаху сваки час у сметове, одакле смо их са теш- 
ком муком извлачили. Морали смо ићи лагано и пажљиво, 
мотрећи добро где стајемо. 

Сунце је скоро залазило кад изађосмо на врх планине који 
се зове Кула, јамачно због мале карауле у којој стално седе 
око двадесет заптија, пресретајући и претресајући сељаке, који 
су туда наилазили. Тражећи исправне нуфузе (крштенице) и 
испитујући да се не носи оружје и муниција, они су били ту, 
као и на многим другим местима, турска предохрана од комита. 

Нисам био баш толико равнодушан, кад им се приближи- 
смо, пошто је и најмања сумња могла учинити да ме вежу и 
врате у Скопље. Па и од тога се нисам толико плашио колико 
"од кундака њихових до вароши. 

Опоменуо сам сељаке да не забораве шта ће рећи, ако ме 
што успитају приликом претреса. · 

Четири заптије сеђаху пред кулом око ватре, а двојица нас 
причекаше смешећи се и пипајући торбе на коњима и леђима 
нашим. 

Слушајући како сељаци поздрављају заптије желећи им 
здравље, и понављајући непрестано: „За много година, аго!“, 
мени паде на ум како се на истој караули побркао наш Шума- 
динац Душан, који је пролазио туда као и ја. Сељаци су га 
целим путем учили да увек Турке поздравља речима „за много 
година, аго!“ а ако га случајно запитају одакле је и ко је, да 
одговори: „Анђел из Тажево.“ 

Грешни Душан, неумешан и још непознат са приликама, 
како је пришао заптијама, нехотице се укочи војнички и по- 
виче: „Анђел из Тажево; за много година, аге!“ збунивши се 

и као хтевши да скине сваку сумњу са себе. Поред све комич- 
ности, његовим пратиоцима сељацима није било до смеја, но 
ипак грајом и поздравима загладише „Анђелов“ испад. 

Сетивши се тога, замишљах како је морао изгледати Ду- 
шан па ме подузе смех који сам силом уздржавао. 

заустависмо се на десет корака од заптија. Колико да се 
нађем у послу, да не бих морао да им прилазим, ја седох 
крај коња па као бајаги везивах опанке, кидајући сам врвце 
на њима. 

„Ајде, море, да се огрејеш!“ викао ме један заптија, али 
сам се ја чинио као да га не чујем и ћутах. Како сељаци већ 
беху поседали око ватре, он ми се сам приближи и повуче ме 
за раме. 

„А, 422“ испречих се на њега, правећи се блесавим, па 
помишљајући ипак на сваки случај, гледах како бих му истргао 
револвер иза тканица. Видеше и сељаци да се може изродити 
неки белај па поскакаше сви брзо. 

Да би се отресли заптија, дадоше им неколико скопских 
хлебова и мало дувана, натоваривши све ономе што је крај мене. 

Растоварисмо брзо коње и остависмо их са једним сељаком, 
пошто је пут одатле готово непроходан и за људе, због навеја- 
ног снега. 
| Растајући се са заптијама зажелех да се никад више не 

видимо. И ако сам био уверен да нису ништа приметили, ипак 
сам гледао да што пре изгубим из вида четвртасту и прљаву 
кулу заптијску, 

Пут покривен снегом, за читаву човечју висину, водио је 
све ивицом тако стрме планине да, кад би се случајно ко окли- 
знуо са путање, разбио би се о камење на пет шест стотина 
метара испод нас. 

Дуги низови усамљених, шијатих брегова стрчаху пред 
нама обрасли ретко четинарима, који су били скоро до пола у 
снегу. Из дубине допираше хука 1. потока који су падали 
преко залеђених слапова. 

Видео сам пред собом слику какву никад нисам замишљао 
да постоји, па и тада ми се чинило као да се варам, те сам 
тро очи, да нисам засењен. т 

Цео предео изгледао је као узбуркано море са белим, пе- 
нушавим, великим, оштрим таласима који су се силно дизали 
отимљући се моћно дну морском. Последњи зраци сунчани па- 

даху на снежну планину која се преливала у најразноврсније 
боје, те давала још чаробнији изглед целој околини. Усамљена 
планинска лепота, нетакнута руком човечјом, изгледаше ми 
као нешто страно, недомашно за нас ситне људе, наше патње 
и муке. 

Колико ли се њих дивило овој чудесној природној пано- 
рами кеју никад више не видех. Колико ли се њих трудило да 
умирући обухвати једним погледом обухвати цео“ овај дивотни 
крај, који представљаше живот једног ропског народа и да са 
његовом сликом у очима издахне. 

- Ишао сам ћутећи, помишљајући да у недрима ове земље 
под овим белим, блиставим покривачем труну толике жртве, 
међу којима су и моји пријатељи и другови.... 


Почели смо се спуштати Козјем Потоку и Козарима. Ду- 
боко у самој долини иза једне високе окомите стене избијао је 
густ дим. Сељаци ми објаснише да је то ждуњски аскер који 
сваке недеље ту дочекује пазарџије вршећи преглед ствари и 
нуфуза. Како ја нуфуз немађах, морали смо чекати скоро читав 


"сат у снегу, док не видесмо да аскер оде низ реку ка Ждуњу. 


Сиђемо, огрејемо се крај заостале ватре, и наставимо пут 
донекле низ долину“ па прешавши речицу што тече кроз Ко- 
зару, дохватисмо се опет брега. Одатле нестајаше пута и пута- 
њица, већ се ослонисмо на једног сељака који нас је уверавао 
да нећемо залутати. Могли смо продужити пут Козјим Потоком, 
али како је већ мрак пао, сељаци су се плашили заседа тур- 
ских и арнаутских качака око овчарских колиба. 

Прођемо приличну честу ишибани прућем по лицу и пре- 
мрзлим рукама, док нађосмо једно заклонито место где наши 
наложише ватру да се огрејемо и одморимо. 

Опанака више нисам имао, ишао сам само у вуненим ча- 
рапама које се оздо потпуно исцепаше од дугог путовања по 
оштрој снежној кори. 

Ноћ се у велико спустила. Месец окружен шареним кру- 
говима казивао нам је да наступа сува и страшна хладноћа. 
Овда онда чуло се пуцање дрвећа од мраза, слично пушци. 
Док смо седели око ватре, једна нам се страна чисто пушила 
од силне јаре, а на другој се кошуља мокра од зноја мрзла за 
тело. Двојица, огрнута топлим кушљацима, предлагаху да се ту 
ноћи, што ја нарочито нисам смео никако одобрити, имајући 

на уму поцепани гуњић и босе премрзле ноге, које нисам ни 
осећао. 

Одморивши се и узевши мало хлеба и сувог пасуља који 
сељаци ношаху у дрвеним заструзима, кретосмо право уз брдо. 

Већих тешкоћа нисам осетио нигда у животу ни дотле ни 
после тога. Мраз стегао, да бих чисто јаукао. Сељаци позави- 
јали главе марамама што су год имали уза се, ћуте и кора- 
чају тромо као сенке преда мном и за мном. 

Танка кора високог снега ломила се од терета, и ми се 
непрестано губисмо у сметове одакле се тканицама и моткама, 
једва извлачисмо. 

Са свих страна орила се планина од урлика и завијања 
гладних курјака, који лутаху по овој пустињи исто као и ми, 
са том разликом само што су они тражили хране а ми одмора 
и топлоте. 

Покајах се што нисам пристао да преноћим под планином; 
лакше би свима било да поднесу зиму него овај пут који тра- 
јаше пуна четири сата... 

Око поноћи изађосмо на врх планине и држећи се леве 
косе наиђосмо после неког времена на пут који води за Бре- 
зницу. Хладноћа не даваше да се одмарамо те смо брзо сишли 
у долину. Остао сам пола сата пред селом док ми нису јавили 
да нема у њему војске, па и ја уђох у Брезницу. 

Село је прилично збијено са ниским и јадним кућицама 
покривеним сламом и трском. Поређане куће око малог потока, 
и опкољене са свију страна бреговима и тамом изгледаху ми 
као гњездо мира. 

Пси нагрнуше и нададоше лавеж да човек чисто оглуви, 
док је све друго остало немо у ноћној тишини; нигде ватре, 
нигде светлости, као да нема будне душе. 

Проведоше ме кроз село и одведоше у једну кућу, на чијој 
средини ватра догореваше'на огњишту, око кога је лежала 
цела породица домаћинова покривена губерима и поњавама. У 
другом пак крају привезана за јасла лежала је стока. 

Домаћин сањив, поздрави се мрзовољно са мном, па чешући 
се подстицаше ватру, бацајући суво грање на њу, те убрзо за- 
пламте осветливши целу кућу. Док ме домаћин посматрао по- 
луотвореним очима, ја гледах пробуђене како дижу радознало 
главе испод губера и питах се што ли су ови дужни да их 
узнемиравам. Можда је у том тренутку више узнемирености 

било у мени што их доводим у опасност, ако би ме аскеру 
њином дому затекао, него што су они на то помишљали ви- 
дећи непознатог странца и слутећи ко је и куда иде. Дома- 
ћину као да није било право што да ме баш њему доведу, ако 
не због другог чега оно због прекинутог сна и овог устајања у 
невреме. Заборављајући се, дође ми такав дочек чудан, те га 
погледах оштро хтевши му тиме рећи: „Трпим ја, па трпи и ти“. 

Мало па сеи он одобровољи, те нас запита хоћемо ли што 
јести, но ми одбисмо молећи га само да рашчисти мало места 
где ћемо лећи. 

Ту се моје пазарџије поделише, двојица остадоше са мном, 
а тројица одоше у други конак. 

Полегали смо као мртви по земљи крај ватре. — Неколико 
сам се пута будио и свакад видех домаћина крај огња, како не- 
престано подстиче ватру бацајући суварке и померајући главње. 

Устао сам последњи; глава ми некако отежала, снага омли- 
тавила, а очи ми беху као отечене од силног дима који је љуто 
гризао. Донесоше ми воде и убрус, те се умих па ми понудише 
малу троногу столичицу да седнем. 

У том ми приђе домаћин, Павле, и пружи руку говорећи: 
„Добре ми дошал, брате! Како си“ За њим се изређаше прво 
мушки који се затекоше па онда жене по старешинству. Сви 
понављаху исте речи, а на мој отпоздрав одговараху: „Сполај 
на Господа!“ 

Прљава џезва са кафом цврчала је крај ватре а уз њу чу- 
чао домаћин спремајући кафу. Ретко која кућа у целом том 
крају да нема ово пиће. Таман је кафа била готова, кад дођоше 
моје пазарџије са још неким сељацима и начелником (председ- 
ником) сеоским. Поздрависмо се и упустисмо у разговор. 

Начелник ми причаше како ме до синоћ чекао војвода 
Цене са својом четом у истој кући где сам, али је морао због 
потере да измакне ка Манастирцу. 

Око осам сати дође курир који ће ме провести до Тажева, 
те разделих нешто ситног новца деци домаћиновој и опростих 
се са свима па и пазарџијама, и оставих за собом у долини 
Брезвицу. 

Одмах од села зађосмо у густу борову шуму кроз коју је 
водила путања утаџкана у снегу. 

Прешавши шуму и брег спустисмо се потоком до Тажева, 
где добих хлеба и другог курира за Белицу. Тажево има 40 до 

50 кућа, подељених у две гомиле. Једне су под брегом у потоку, 
а друге на четврт сата у благој равници под првим. И ту је 
сиротиња као и у Брезници ако не и већа. Оно мало њива није 
довољно ни за три породице, а гору је тешко носити у варош 
и продавати, те су тако приморани као и цела околина да чу- 
вају стоку и лутају по свету у печалбу. 

Мој нови курир, некакав доброћудни старчић, још се ра- 
није решио да ме не води до Белице, те је понео секиру и по- 
вео магаре да успут насече дрва. 

Свуда нам је пут био пропрћен од аскера, јер тих дана 
бејаше силна потера за четама, али сам ипак морао чешће 
да се одмарам због старца који је једнако наваљивао да се 
врати. И ако да сам непрестано понављао како то не може бити 
тако како он мисли, јер ја овуда никада нисам ишао, он је опет 
тврдио да ћу ја, идући право и све право, стићи у Белицу. — 
Знао је добро пут, и њему се чинило да је све право, док се 
стаза на неколико места делила идући на разне стране. 

Кад смо изишли на брег, он ми показа руком на село 
Црешњево, до ког је имало да се иде најмање три сата. 

„Белица је под ридот, не се види арно“, говорио ми је, 
само да бих га оставио да не омркне на планини, „ама ти по 
река, по река ће је најдеш!“ 

„Иди с милим Богом!“ рекох му па пођох низ стрму страну 
право на ниже. 

Силазио сам читав сат, да ме већ колена издадоше кад 
стигох у реку. Крај ње је водио леп пут горе за Белицу и При- 
леп а доле за Самоков. С једне и с друге стране реке била је 
мала равница обрађена и засејана. 

Целом том котлином па све до Белице и нешто више ње 
у правцу Црешњева није било снега. 

Белица је мало необичније село у овој околини. Место да 
видите нахерене жуте и јадне куће са малим прозорчићима и 
великим крововима од сламе и трске, растурене без икаквог 
реда, ви ћете у први мах заборавити да сте у овој ропској 
земљи, јер Белица много опомиње на Србију. Куће су веће, 
негде мало окречене, са поплочаним или ћерамидом покриве- 
ним крововима. Неке су лепо ограђене са малим баштицама 
крај реке. Село је мало, али прилично измакло стањем од окол- 
них села. Валовити брежуљци који се пружају ка Црешњеву 
готово сви су обрађени. Велика стада оваца и коза дају добрих 


ОКО ПРИЛЕПА И ВЕЛЕСА 323 


прихода сељацима, али су најглавнији извори богаства пеџалбе. 
Док један део људи обрађују њиве и чувају стоку, други од- 
лазе у Америку, Аустрију, Влашку и Србију, и враћају се кра- 
јем године са приличном уштеђевином. 

За четнички рад Белица је била центар првог покрета, 
па и много година доцније служила је као најбоље склониште 
четничко. Неки шефови поречких чета чак су били и дозлогр- 
дили својим сталним бављењем, да су сељаци били принуђени 
да моле и преклињу да их ослободе мало и удаље се. Згодан 
положај, који је усташима уливао спокојство, примамљивао их 
је у Белицу сваке веће свечаности, јер су ту били најсигур- 
нији од потера турских. 

Свратих у прву кућу, на коју сам идући путем уз реку 
наишао, и ту затекох само једну бабу где броји јаганце у дво- 
ришту. Кад ме спази, она ме сумњиво погледа па викну сина 
из куће, те овај брзо испаде отуда. 

Како сам без икога дошао, носећи само велику тојагу у 
руци, одрпан, исцепан, нагарављен, без икаквог писма од кога 
било, и њему сам у први мах изгледао подозрив, док се не 
објаснисмо. Сазнах од њега да је он и начелник сеоски, те ми 
би милије што њега прво нађох; иначе бих морао чекати због 
курира до Црешњева. Одморио сам се мало у његовој авлији, 
па ме он одведе до куће, у горњем крају села, коју је сад по- 
чео да зида. Био је веома пријатан човек, говорио је чисто 
српски, а уз то волео доста да прича. 

Радници, који су сви били чланови његове задруге, по- 
сматрали су ме са осмехом, нагађајући ко сам. Бејаше ми не- 
пријатно видећи да су због мене прекинули посао, али сам мо- 
рао ипак остати подуже време, док ми нису нашли курира. У 
селу готово није било човека, сви се растурили послом око 
стоке или у гори, те ми на једвите јаде доведоше једнога кога 
сам више ја водио него он мене. 

Прегазисмо брзу и бистру беличку реку која отицаше чак 
из велешке казе са језера на Солуници, па се дохватисмо ста- 
рог лепог пута који је кроз брегове водио за Прилеп. 

Мом се куриру сваки час привиђаху Турци, те мало мало 
па би стругнуо кроз шумарак, те сам и с њим муке имао дози- 
вајући га. Након приличног таквог путовања, почесмо се пети 
уз брег ка једној колиби пред којом стајаше човек са два детета. 

Председник белички још при проласку напоменуо ми је, 

да ћемо прво наићи на те колибе које су једног амишног и 
лажљивог сељака Милана из Црешњева. Казао ми је да му не 
верујем много, а уз то да причувам кесу ако је имам. 

Видећи нас близу, Милан се досети да ћемо њему, и од- 
мах нам веома љубазно изађе у сусрет, поздрављајући се и ре- 
ђајући гомилу благослова и жеља. Кад стигосмо до колибе, 
истрчаше два његова детета и обесише ми се о скутове, као 
старом знанцу, вичући: 

„Чичо, чичо, ће ни даваш пари за локумчег“ 

Рекох им у шали, да ћу им дати батине, што их нагна. 
да још више наваљују. Кад добише по пет металика, они ме 
оставише трчећи весело матери. 

Мој курир беше дотле изазвао Милана на страну и тамо 
му озбиљно објашњавао и наређивао како да са мном поступа. 
Видео сам да је то имало утицаја, јер ми се Милан приближи 
са другојачијим изразом. Једино се није могао помирити с тим 
и било му је непрестано чудновато, што сам ја носио одело 
поцепаније и издрланије од његовог. — — 

Вече се већ спустило, кад смо ја и он улазили у Цреш-- 
њево. Прво што ми у очи паде била је мала црквица са гроб- 
љем поред ње, а одмах више ње ниска, окречена кућица покри- 
вена ћерамидом — сеоски хан. Прошавши поред цркве зауста- 
висмо се пред ханом, где се поздравих са сељацима. Они и не 
обратише пажњу на мене, рачунајући да сам сељак, а ја како 
сам био уморан користих се тиме, те окренух са Миланом кроз 
село на ниже, кући његовој. Сретасмо уз пут сељаке и сељанке 
што се враћаху из поља са рада. Сви су ме радознало посма- 
трали дочекујући ме љупким лицем. Пред Милановом кућом, 
искупила се читава гомила деце и жена, као да их је ко из- 
вестио да ће добити госта те вечери. СОклонише ми се бојаж- 
љиво с пута, начинивши место да прођем, па одмах затим уђоше 
сви за мном прилазећи и здравећи се. Мало па почеше при- 
стизати и сељаци, жељни да чују што ново из Скопља и Ср- 
бије, јер ја бејах први гост њихов те године. 

Као и сви планинци, усамљени у својим горама и одво- 
јени бреговима, жудели су за новостима из света и радознало 
разбирали о свему. 

Та радовналост горштачка била је појачана код ових још 
и тиме што су они тако жудно упирали очи у Србију, очеку- 

јући отуд спаса, надајући се од ње бољитку. Зар је ко могао 
њих убедити да се у Србији не мисли само о њима:2! 

Ужагрених очију, са пробуђеним мислима и надама ско- 
лили су се око мене, занети нечим вишим, нечим што тек осе- 
ћају, слуте, заборављајући да су бесправни робови.... Према 
великој ватри, чији се пламен између нас вио, њихова слика 
изгледаше ми још милија. Тамне боре по бледим и изнуреним 
лицима са оштрим и правилним цртама не одаваху патње, бо- 
јазан и малаксалост већ нешто весело, пуно нада и поуздања 
у своју вољу и снагу, изломљену радом. Сетивши се у тај тре- 
нутак наше немарности и равнодушности, сетивши се оног оп- 
штег у Србији непознавања ове наше браће, дође ми тако те- 
шко. Кад бих само могао пренети овај кутак у Србију и пока- 
зати свима овај племенити крај где свак трпи, страда и умире, 
заборављајући своје тешке муке и грозоте, мислећи да ће свему 
томе скоро доћи крај и сањајући о слободи, срећи, братству. 

Ма да ми није било толико до причања, јер сам тога дана 
препешачио три села преко планина, ипак нисам ни помишљао 
да их прекидам у запиткивањима, видећи их да чисто гутају 
сваку реч. 

Кафа се непрестано пекла за мене и остале сељаке а па- 
гурче је са ракијом ишло из руке у руку и с времена на време 
допуњавано анасонлијом. 

Домаћин, који трчаше час овамо час онамо наређујући за 
вечеру, саже се сада мени на уво и пришапта ми како се за 
мене пржи неколико јаја, напомињући како је истина пост али 
за путника није грехота да мрси. Нисам протествовао ничим, 
јер од Скопља дотле нисам скоро ништа окусио сем хлеба. 

Донесоше софру и поставише за мушке, који се одмах и 
без понуде приближише сви перући руке и крстећи се. Кад смо 
поседали, дадоше и мени пагурче пуно са ракијом, и по оби- 
чају ја сам морао узети мало наздравивши домаћину и оста- 
лима, са многим жељама које ће се тешко остварити, нашта ми 
они одговараху: „Амин, да Бог да, господине!“ 

Од мене прихватише ракију редом и здравице се отегоше, 
Ћутао сам донекле и слушао пажљиво, па како се то продужи 
нешто много, ја бројах колико још њих имају да наздрављају. 

Први је домаћин почео са речима: „Аирлија собраније! 
Добро ми дошле браћа; што мислиме Господ милостив да ни 
даруват. Господ на добро да вртит. Радос, весеље, здравје на 

сите пријатељите. Душмани 'вака да ни гледат: очи да имат 
какву една врата, би'ол да поминет да не можат да го видат. 
Боже милостиви, али ће огреје слице кућа ва моја! 

„Да даје Господ да ни живи чичко Петре и цел народ 
српски! Господ да ми даруват по скоро слободија. Живи биле 
браћа! 
„Ова година како можеме, до година како сакаме! Спаси Бог!“ 

Остали, седећи мирно прекрштених ногу око софре, одго- 
варају један за другим: „Здравје да имаш! Господ те чул!“ 

За домаћином су прихватили остали редом понављајући. 
готово сви исту здравицу. 

Вечерали смо у веселом разговору. Кад успремише софру 
домаћица донесе воде, те седећи опрасмо редом руке над ве- 
ликим дрвеним ваганом. Сељаци се задржаше још мало, па се 
растурише, јер је сутра требало да устанем рано, како бих могао 
поћи до Крапе са пазарџијама који крећу у Прилеп на пазар.. 


Устао сам сувише рано због хладноће, јер се поред велике 
ватре дрхтало. Хладан земљани под, хладан ветар који је про- 
бијао кућу без тавана, чинио је да напољу није било много 
хладније него унутра. Слушајући цвокотање испод покривача, 
видех да ни укућанима није много боље но мени. 

Код хана чекала ме гомилица сељака па да пођемо. Опро- 
стивши се с онима који остајаху, и пожелевши да се скоро ви- 
димо, платим Милану за дочек, што он једва прими. 

Изађосмо из села на пут, па онда окренусмо лево преко 
брда све уз планину. Десно далеко испод нас у долини оставили 
смо село Локвицу. Њене збијене и поплочане кућице одбијале се 
и дизале на глаткој снежној површини. Главни друм за Прилеп 
водио је преко Локвице, али су се сељаци бојали да ме про- 
веду туда због аскера који је стално настањен у том селу. 
А да се не би посумњало што смо скренули с пута преко пла- 
нине, повели су и три коња натоварена сукном. 

Од Црешњева до Крапе нема више од четири сата, али се 
ми и преко мере задржасмо тим путем. Снег ојужио те коњи 
сваког часа упадаху и зариваху се до трбуха, да смо грдне 
муке имали извлачећи их. Били смо приморани да развијене 
трубе од сукна разастремо преко снега и преко њих водимо. 
коње. Једва смо се довукли до Крапе. 

Село је нешто веће од обичних села поречких. Налази се 
на граници Пореча и прилепске казе под самим брегом Мовна- 
тецом у долини између поречких и прилепских брда. Највеће и 
најчешће борбе између нас и Бугара биле су око Крапе. Крап- 
љани су људи честити и поштени. Најездом бугарских чета били 
су приморани да се одрекну српског имена, све док се није 
дала прва прилика да уз припомоћ наших чета ове најуре. 
Имали су у селу попа и учитеља. То је било и за мене прво 
село које има било попа, било учитеља. 

Надао сам се да ћу ту затећи и наше чете, али су оне, 
како одмах дознадох, дан раније прешле у прилепску казу, у 
правцу села Маргара. 

Снег је у густим и крупним пахуљицама почео одједном 
да пада те се у мало не одазвах молби учитељевој да ту оста- 
нем и преноћим, али жеља да прекинем са усамљеним лутањем 
и састанем се са друговима надјача умор. Замолих учитеља да 
ми спреми што за јело па ћу одмах продужити пут. 

Свратисмо у школу. Пењући се уз танке степенице, које 
су пре личиле на лествице, ја већ замишљах како ће остало 
бити. Учитељ нагађаше моје мисли, и он каваљерски отвори 
мала и тешка врата, која једва коленом и раменом искрену, и 
ја уђох у мрачну, сниску и неокречену собицу. У једном углу 
био је кревет начињен од састављених сандука, крај њега на 
четири коца, укопана у земљани под, слупано неколико неве- 
што састављених дасака престављаху сто. Крај зида на столу 
неколико француских и српских књига, исписани табаци, мало 
даље једна дуга, уска стакленица, креде и празне чауре нага- 
новог револвера. То су ваљда сва учила којима је учитељ рас- 
полагао ширећи просвету и писменост у овом пустом крају. 

С друге стране кревета била је мала плехана пећ, и на њој 
грдне ципеле потковане клинцима, које учитељ, извињавајући 
ми се, баци у угао. На зиду према кревету висило је о конопцу 
нешто црно, и да не беше по њему орљотине од креде, никад 
не бих рекао да је то табла. Ни столице, ни клупе, ни рогоже, ни- 
чег у опште где би ђаци сели. Кроз два мала прозорчића олеп- 
њена хартијом, једва је допирала светлост унутра и суморно 
осветљавала жалосну школу и још жалоснији стан учитељев. 

Док сам се ја окретао по празној соби, учитељ ми је до- 
некле причао како и нема ђака; неколико дана ако му дођу или 
их намами, па после нити они траже њега нити он њих. После 

чух где виче кроз врата домаћицу да испржи тридесетину јаја 
за мене. Запрепастих се, али ми грешни учитељ објасни како 
се мора користити овом приликом, да бар за недељу дана има 
шта мрено за јело. Морао је заједно са сељацима постити целог 
поста, иначе би га најурили из села.... 


Испратио ме уз реку до мовнатечких воденица, од којих 
се ја и мој курир упутисмо право уз Мовнатец, држећи се пр- 
тине коју су војводе Бабунски и Глигор са својим четама на- 
чинили. Овде онде познавало се у снегу место где су се из- 
ваљени одмарали. 

Мој курир, мали, риђ и жгољав чичица, причаше ми целим 
путем о сукобима са Бугарима око Крапе. И сам учесник у јед- 
ној борби, он се толико био занео у описивање, да је до самог 
врха где је битка била заборавио да се устави и одмори. 

Сели смо при врху, и он онда завршаваше своје излагање 
сав одушевљен и задовољан. 

„Станко Крстин тераше говеда низ онај дол, а ја сум бил 
под онаја бука со овците. Чув каде лавнаше неколико брзометни 
и малихери, па тек запукаше како никад. 

„Брго, брго, викна Станко, се удрије наши со Бугари. Дај 
пушки! Викај сељани да излезат од длна страна. 

„Пе'шестина излегоме први и уфатиме онај чукар спроти 
Глигура и капетан Рајковића. Бугари се изваљали по преслап 
како биволи, нит одат тамо ни овамо тек викат: „Удрете, бре, 
мамката им србоманска |“ 

„Тепање цел ден траја, дор не стаса аскерот од каде Крапу, 
те се растурише. Бугари загинаше, од то време, ич да се чујат. 
Тај дан загубије дванаес другари; од наши падна, Бог да го 
прости, Зеко и један четник од Србија.“ 

Посматрао сам места која ми он показиваше. Био је при- 
личан снег, али се ипак гдегде видело камење на брегу који 
је Глигор са Рајковићем заузео, а ниже лево беше мало узви- 
шење одакле су сељаци препречили пут Бугарима. 

Константинов, капетан бугарски, рањен тада, повукао се 
чак у Нежиловску планину, и за годину дана није се усудио 
да ступи у овај крај. Кад је по други пут увребао прилику и 
запалио један крај Крапе, дочекали су га наши при повратку 
и из тог сукоба наши су му изнели главу. 

Маргаре село под Мовнатецом, дотле бугарско, прешло је 

одмах на нашу страну, и Глигор је био изненађен пријатељ- 
ским дочеком сељака. 

Село је било у подножју Мовнатеца и у почетку прилеп- 
ског поља. Десно од њега видела се Зрза, а лево су били ра- 
сути читлуци турских бегова, чије окречене куле стрчаху исти- 
чући се белином, те допуњаваху романтичну слику овог краја. 

Прилепско поље, као наставак битољског, улазило је као 
какав залив од Златоврха и Мукоса у правцу Пореча. 

Снега доле није било, те црне изоране њиве, обавијене 
маглом, издаваху питомину и благостање овога краја. 

Што смо се више спуштали, снег је све мањи био, и пред 
селом наиђосмо на једног говедара, који је истерао стоку да 
брсти џбуње и гризе ниску траву. 

Он нам каза да су чете још у Маргарима и да се спре- 
мају за пут низ Прилепско поље, те ја пожурих још више, да 
се што пре нађем с њима. 

-— Поводом „Политичких Студија“ г. Живојина М. ПЕРИЋА — 


Погледи г. Перића на уставнога владаоца двоструко заслу- 
жују пажњу. Једно због тога, што се њима теоријски обележава, 
гледиште наших консервативаца, а друго због тога, што се 
с таквим гледиштем солидарише г. Ст. Новаковић, који је не 
само убеђени консервативац, него и политички вођа консерва- 
тиваца. Имајући на уму ово, ми искрено жалимо што је г. Пе- 
рић напустио научну методу третирања оваквих питања и што, 
благодарећи томе, његови погледи, у место одређености појмова, 
уносе пометњу у иначе сиромашну нашу политичку књижевност. 

Разумевајући задатак критике као задатак исправљања по- 
грешних погледа и појмова не са субјективнога, него с објек- 
тивнога гледишта, ми приступамо овоме неблагодарноме послу. 
Наш је задатак знатно отежан мешањем и бркањем појмова и 
термина у књизи г. Перића, и ми ћемо бити принуђени, да би- 
смо могли бити објективни, чистити те појмове, што ће нас опет 
приморавати да се враћамо елементарним појмовима државнога 
права, које је превидео уважени цивилиста или због тога што 
су му они непознати били, или због тога, што му је то ишло 
у рачун да оправда што је желео оправдати. 


Кад говоримо о владаоцу, разуме се, претпоставља се, да 
се зна шта је држава. У студијама г. Перића има неколико де- 
финиција државе. На једном месту он не само каже, него и до- 
казује у читавом чланку, да је „држава дужност“; на другом 
каже „држава је скуп свију власти“; на трећем: „држава 
представља суму физичких и умних снага, а сума је јача 

од свакога појединога сабирка“, тако да „на крају крајева (по 
биолошкој теорији) држава чини средину између човека и 
Бога“, тј. она је „биће изнад човека“. 

Међутим од свега овога држава није ни једно; држава је 
таква људска заједница, у којој, на извесној територији 
правне односе људи регулише једна за све обавезна 
власт.: 

Ова кратка дефиниција биће нам јасна, кад се раваберемо 
у питању: шта је власт; „Ко каже власт, вели г. Перић, тај 
каже функција, а ко каже функција тај каже њено вршење“. 
„Појам о власти то је појам о нечему што ради, дела, што се 
креће, што је активно“. 

Међутим ни с каквога гледишта власт није ово што каже 
г. Перић; власт је битни састојак права. 

На жалост, у мајсторској дијалектици г. Перића, поред ове 
његове слободе у титрању с правним појмовима, ми се не сре- 
тамо с дефиницијом права. Ми смо слободни рачунати, да профе- 
сионална морална дужност или научна светиња није допустила 
уваженом цивилисти, да и појам о праву пусти у софистичку 
политичку борбу против оних научних принципа, на којима по- 
чива сувремена уставна држава. Али кад тврдимо да је власт 
битни састојак права, онда се морамо узгред и њега дотаћи. 
Било да право има свој корен у „самозаштитном рефлексу“ или 
у моралном императиву, или ни у једном ни у другом, тек ч0- 
век је свестан својих права и својих обавеза према другима. 
Правило које регулише ове односе права и обавеза и јесте право. 
Овоме је битни састојак принудност или власт, свеједно ко 
ће ту принудност (власт) извршиватн (сам субјекат права, ста- 
решина племена, орде, циганскога табора). Кад у извесном ста- 
дијуму друштвенога развитка ове односе регулишу друштвени 
службеници који располажу и силом принудности, онда се до- 
бија право у објективном смислу (збир норама) и нормирана или 
законска власт. 

Разуме се, да ће се ова власт распростирати само на из- 
весан број људи и на оно земљиште на коме они живе. Ето 
због чега је држава таква људска заједница, у којој, на извес- 
ној територији, правне односе људи регулише једна за све оба- 
везна власт. 


1 Ми нарочито изостављамо познати у науци државнога права терми= 
„суверена власт“, пошто ћемо се дотаћи и питања о „суверености“. 

Која је то за све обавезна власт у сувереним уставним 
државама; Г. Перић даје овакав одговор: „... у уставним 
монархијама постоје два чиниоца: владалац и на- 
род, односно његово представништво. Ни једнога ни 
другога фактора воља није суверена. Суверена је 
она воља која се између те две воље налази; дакле, 
нека средња воља. Суверено је неко безлично биће, 
биће које се не иидентификује ни са владаоцем ни 
са народним представништвом“. 

Је ли потребно доказивати да наука не зна ни за какво 
„безлично биће“ Постоје правне фикције, као што је „правна 
личност“ у грађанском праву, али „безличних бића“ нема, као 
што нема у исихологији „средњих воља“. Ну, допустимо за 
хатар г. Перића, да постоји ово „бевлично“ биће, али он га сам 
убија кад тврди, да је владалац „део суверене целине“, 
да он представља „само једну половину власти.“ Ми не 
допуштамо могућност да уважени цивилиста не зна да је 
власт једна и да је она недељива. Он је помешао суб- 
јекте законодавне власти са самом влашћу. Обратно подели 
грађанскога права, у коме се права деле по објектима, државно 
право зна за поделу власти по субјектима, односно једну те 
једну власт врше разни органи (субјекти) у одређеним гра- 
ницама. 

Прелазећи преко „суверенога безличнога бића“ г. Перића, 
као преко софистичке, веома несрећне фикције, ми морамо бити 
на чисто с питањем: шта је суверена власт; У позитив- 
ном (законском) смислу ово питање толико је јасно и просто, 
да није потребно задржавати се на њему. Оно нас овде, дакле, 
интересује не са законскога гледишта, него с научнога прав- 
нога гледишта. СО гледишта закона суверена је законодавна 
власт (у апсолутним монархијама — владалац, у уставним др- 
жавама — парламенат и владалац или парламенат и председ- 
ник, у парламентарним — парламенат), али с гледишта фило- 
софско-правнога има над овом „сувереном“ друга „суверена“ 
власт, а та је власт народа. 

Њу не признају многи научари, опирући се искључиво на 
законско гледиште. У ове спада и наш зналац државнога права 
г. Слободан Јовановић. У своме делу „Основи правне тео- 
рије о држави“, он, у главноме, наводи ове аргументе про- 

тив народне суверености. Народ, вели он, као „скуп људи који 
се налази потчињен истој државној власти“, не може се „од- 
војити од државе, пошто улази у састав њене лич- 
ности.“ А ако као овакав уђе „у теорију народне суверености, 
то би изашло дасесуверена власт не налазикоддр- 
жавних органа већ код државне заједнице, а ово би 
се опет могло протумачити само тако да је субјект државне 
власти сама државна заједница, а не њени органи. 
Иначе остало би то тумачење да суверену власт држава врши 
непосредним начином а не преко својих органа, — што се, 
с погледом на државну неспособност хотења, никако 
не може тврдити.“ Даље он одриче јединство воље и једин- 
ство снаге код „поданичке масе“, тврдећи да овде „може бити 
говора самоојединству интереса“. „Поданичка маса, 
или краће, народ, руководи се једном вољом, самоу 
колико је потчињен истој власти“. Иначе народ би се 
распао. „Због тога што се та једна, највиша воља која држа- 
вом влада, не пење оздо горе, већ силази озго доле, за 
то се и каже да је највиша власт код државних ор- 
гана а не код народа.“ Осим тога „без јединства воље, на- 
род не може имати ни јединство снаге“. Сва је погрешка тео- 
рије народне суверености што је „помешала“ јединство 
интереса са јединством воље... „Колико је год тачно да 
државни органи треба да служе народним интересима, толико 
јенетачно да се они на ту службу натерују свесном 
вољом народа, који се над њима уздиже као нека 
виша власт“. Народ је „суверен у том смислу, што се њего- 
вим интересима мора све друго потчинити“, али ово је ствар 
не права, него политике. 

Да учинимо из свега овога један извод: народ не може 
бити субјекат суверене власти, јер он нема заједничке воље, 
дакле, он и не може бити сам себи суверена власт. Према томе 
ово недостижно за народ јединство воље достижу органи власти, 
чија воља и јесте виша воља, воља суверена. 

И ако г. Јовановић разбија теорију народне суверености 
с гледишта, „да држава постоји само у колико јеор- 
ганизована“, он ипак при свршетку својих суђења узгред се 
дотиче права. Он вели: „Право одређује вредност наших 
воља. Кад би, у правном смислу, народ био суверен, 
то би значило даона воља која припада поданичкој 

маси, вреди највише, — следственовише негои воља 
државних органа“. У овоме је сва суштина питања, т.ј. да 
ли народни суверенитет има у себи правне елементе или је он 
основан само на сили (политички елеменат). Ми држимо да има 
те елементе. Да видимо најпре може ли народ бити субјекат вр- 
ховне (суверене) власти. Ми смо сагласни с г. Јовановићем, да, 
кад је реч о народу као субјекту суверене власти, онда се не 
може он делити на део „суверени“ и део „несуверени“. Ову по- 
грешку чини и Дајси у своме познатоме делу: „Основидр- 
жавнога права Енглеске“, кад каже: према духу са- 
временога обичајнога права у Енглеској „прави се суверен ра- 
чуна већина бирача, или, да се послужимо другим и ако не- 
тачним изразом — „нација““. Једно од двога: или је субјекат 
суверене власти целокупан народ или он никако то није. 
Нико, разуме се, неће тврдити, да држава није правна, 
личност. Шта је правна личност“ То је субјекат права, као што 
је субјекат права оделити човек („физичко лице“). Ово је правна 
дефиниција, али ван правних односа људи „правне личности“, 
као бића, као воље, — нема; оно је дакле фикција, измишљо- 
тина у корист људске заједнице. Али, пошто правни односи 
постоје само између људи, то субјекти права правне личности 
морају бити људи. Због тога нема и не може бити „правне 
личности“, чија права не би притежавали људи. Сваколика, 
права државе као правне личности, разуме се, припадају цело- 
купној државној заједници, односно целокупном народу. Због 
тога, кад је реч о државним правима и о државиним инте- 
ресима као правне личности, под тим се-разумеју права и ин- 
тереси свију физичких лица, која улазе у ову најширу правну 
личност, у државну заједницу. Због тога нити постоји потреба, 
нити пак могућност оделити државу од „поданичке масе“, како 
се нетачно изражава г. Јовановић. Могу се само оделити инте- 
реси свакога лица на посе од општих интереса свију, које при- 
тежава државна заједница помоћу правне фикције — правне 
личности. Пошто је власт у законском смислу право, то, дакле, _ 
субјекат власти није нико други него народ. Али „поданичка, 
маса“ нема јединство воље, вели г. Јовановић, признајући на- 
роду јединство интереса. Међутим интерес покреће вољу, и је- 
динство интереса уједињава воље оделитих људи. На компро- 
мису интереса оделитих људи са интересима свију оснива се 
државна заједница, на томе истоме компромису — јединство 

оделитих воља. „Једна“ воља државна није и не може бити 
„једна“ воља једнога или више органа власти, него компромис 
воља на основу компромиса интереса чланова државне зајед- 
нице, народа. Распала би се и распадала се ова заједница онда 
кад овога компромиса није било, кад су органи власти наме- 
тали народу своју „суверену“ вољу, која није одговарала на- 
родној сувереној вољи. Воља органа државне власти то је исто 
што и воља органа правне личности. Да воља народа стоји над 
вољом органа најбоље се да видети из примера. Органи суве- 
рене власти, рецимо, донели су закон, да се морају убијати сва 
деца која имају плаве очи. Овакав закон био би обавезан за 
све судове, као што је, по „примљеној“ теорији о ненародном 
суверенитету, обавезна била „суверена“ воља Калигуле, да се 
његовом коњу одају царске почасти. Али несумњиво је, такав 
закон не само што не би могао бити обавезан ни за кога, него 
би се морао сматрати као противудржавни акт. Из чега излази 
да над санкцијом законодавних органа, постоји виша санкција. 
а та је санкција народне суверености, народне врховне власти. 

„Али, пита г. Јовановић, ако би воља поданика вредела 
више него воља органа власти, од куда долази да органи 
власти имају права заповедања, а поданици дужност 


слушања, т.ј. да ови последњи имају дужност да своју 


вољу, која правно вреди више, потчине вољи органа 
власти, која правно вреди мање“. На питање може се од- 
говорити питањем: од куда долази да органи власти, који имају 
право заповедања, потпадају под своје заповести, т.ј. имају 
дужност слушања као и остали грађани; То долази 
отуда што је „неорганизована маса“, како се погрешно изражава 
г. Јовановић, или народ организован законима о уређењу власти, 
и што органи власти као саставни део државне за- 
једнице, као јединице имају дужност слушања, а као 
органи власти — право заповедања. Ово је право за- 
поведања право по овлашћењу. На овоме се и базира 
принцип изборне законодавне власти, која има, не из каквих 
правних, него чисто практичких разлога, да формулише општу 
вољу народну. У Аристотеловој републици, којој се знатно при- 
ближава савез швајцарских кантона, законодавни органи не би 
били потребни; исто тако ни у политичкој заједници анархизма. 


1 Позајмљујемо овај пример од Дајси-а. 

Субјекат суверене власти — народ — вршио би непосредно 
своју власт. 

Што се тиче владаоца као првога органа државне власти, 
он у савременој уставној држави заузима колико положај искљу- 
чив толико и љубопитан с научнога гледишта. Ну, најпре да 
будемо начисто с погледима г. Перића на владаоца. На питање 
шта је владаоц, у чланцима његовим сретамо овакве одговоре: 
„Ввладалацјеједна државна власт“; „владалац пред- 
ставља само једну половину власти“; он је „део 
сувереневцелине“; владалац „није ни деосуве- 
ренецелине“ ит. д. Из претходних напомена јасно је, да 
владалац није ништа од свега овога, пошто је он само 
орган власти, или субјекат власти у смислу права 
на заповедањеи дужности према државној за- 
једници. Интересантно је, да и ако је г. Перић, да се изра- 
зимо речима г. Новаковића, — „рад да одбрани владаоцу више 
права но што су вољни да му признају демократи“, — не 
признаје владаоцу никаквих права, јер, по њего- 
вом мишљењу, владалац има самодужности. По овој 
теорији владаочево право амнестије и помиловања по нашем 
Уставу имало би да се претвори у краљеву дужност амнести- 
рања и помиловања. Мора се претпоставити, да ово не би хтео 
ни г. Перић. 

Даља разлагања г. Перића о томе какав треба да буде вла- 
далац, шта он треба да чини а шта не, што је свакојако ствар 
личнога укуса и личних погледа, нас овде не могу интересо- 
вати већ због тога, што се она базирају на погрешним елемен- 
тарним појмовима о држави и власти. Нас интересује непар- 
ламентарна тенденција студија г. Перића, која је гра- 
фички обележена у чувању од стране владаочеве „своје“ поло- 
вине квадрата, т.ј. половине власти. 

Ми мало час рекосмо, да је у савременој уставној монар- 
хији интересантан с научнога гледишта положај владаоца као 
органа државне власти. Из старога режима владаоцу је сачу- 
вана битна привилегија једноличнога врховнога поглавара -— 
неодговорност. Било би погрешно мислити, да су ову ши- 
року привилегију „одбранили“ владаоци, јер су њу добивали и 
добивају изабрани владаоци из слободне руке народне (примери: 

Србија, Бугарска, Норвешка). Исто тако било би погрешно ми- 
слити, да би био „унижен“ врховни поглавар ако би био пот- 
чињен свима одредбама закона, као што су потчињени остали 
органи државне власти. Не, овим је призната немогућност 
потпуне законске нормировке државнога живота и државних 
интереса у сувременим државама. У привилегији неодговорности 
лежи принцип широке дискреционарне власти, често пута 
тако неопходне у животу народа. У вези са народном потребом 
нерегулисане, дискреционарне власти стоје и остале владаочеве 
привилегије и његова широка права власти. Жалити, на при- 
мер, што је наш Устав сувише стеснио вољу владаочеву, значи 
не појимати значај уставних одредаба о правима његовим. Вла- 
далац је, по нашем Уставу, не само неприкосновени поглавар 
државни, него још потврђује и проглашује законе; он поставља 
све чиновнике; он ја заповедник све земаљске силе; он огла- 
шује рат и закључује уговоре мира, савеза и „друге“ (%); он има 
право амнестије и помиловања; он има право да распусти На- 
родну Скупштину. Све су ово дубоки извори за његову дискре- 
ционарну власт. Не нарушавајући ни једну норму по- 
зитивних закона, он може чинити све што хоће, осим 
што не може давати законе земљи, отуђивати државну терито- 
рију и дати дозволу туђинској војсци да кроз Орбију прође. Он 
може кад хоће и за шта хоће (рецимо за црне очи какве ле- 
појке) увући земљу и народ у опасни рат; он може помиловати 
све зликовце опасне по живот и имање народа; он може издај- 
нике отаџбине ослободити суђења; он може сменити све чинов- 
нике у земљи и на њихова места назначити друге; он може 
распустити Народну Скушштину (рецимо у нади да ће преко 
нових чиновника на изборима протурити послушне кандидате, 
преко којих ће узети у своје руке и законодавну власт) ит. д. 

За све овакве радње једна је једина законска гаранција 
премапотпис министара, другим речима солидарност с његовом 
вољом осморице грађана. Истина наш Устав зна и за моралну 
санкцију и владалац се заклиње, да ће у свима својим „теж- 
њама и делима“ имати пред очима добро народно, али субјек- 
тивно разумевање добра и зла народнога није ни морална га- 
ранција за добро народно, јер, рецимо, владалац може исповедати 
начела Ниче-а. Највиша сметња за све такве послове било би 
буџетско право Народне Скупштине, али, опет не наруша- 
вајући ниједну одредбу закона, он би могао рецимо, 

Дело, књ. 48. 22 

отети све капитале Народне Банке. Не нарушавајући такође 
ни једну законску норму, он би могао, рецимо, поубијати све 
своје политичке непријатеље. Напослетку, благодарећи својој 
неодговорности, он може ићи и даље и уништити све законе у 
земљи и тако владати све донде док га народ не свргне. 

Разуме, се, да такав владалац не треба да буде, али он 
може такав бити, јер први члан Устава гласи: „Краљевина је 
Србија наследна уставна монархија“, а наследник је онај ко се 
први родио (чл. 57.). 

Пошто је „прворођење“ случајност и пошто „прворођени“ 
може бити и с даром генија и без свакога дара или са накло- 
ностима рђавим (ми се не осврћемо овде на могућност ненор- 
малних особина), онда где су гаранције, да ће државни погла- 
вар радити само на добру народа; Страх од народнога суда; 
У малим државама — општинама овај је суд потпуно могућан, 
али у сувременим великим државама он је и технички немо- 
гућ. Народ у сувереним уставним монархијама може узети ини- 
цијативу у своје руке против владаоца само онда, кад монарх 
не само не ради на добру народном, него му још чини 
зло. И пошто за све остале државне послове народ општи 
с владаоцем преко свога представништва, које је из средине 
његове, ово је и дужно да води рачуна о „тежњама и делима“ 
владаоца # 

Како да се ово достигне, а да се не окрње она, у извес- 
ним тренуцима народнога живота потребна широка права вла- 
даоцаг Ноптишип саџза отпе јиз сопаффЊишт езе. Историјски 
државни живот Енглеске, путем конвенција између краља и на- 
роднога представништва, нашао је нешто налик на еквива- 
ленат краљеве одговорности у министарској од- 
говорности, што је опет довело стапању права круниних 
с правима народнога представништва. На питање шта је парла- 
менат, енглески правници одговарају овако: „Реч парламе- 
нат у устима правника (у обичном разговору ова реч 
обично има други смисао) означује краља, Палату Лор- 
дова и Палату Општина. Ова три дела, која деј- 
ствују заједно и која су духовито одређена у изразу 
„краљ у парламенту“ (Вјаскафопе) и састављају парла- 
менат (Дајси). 

Неке од тих енглеских неписаних уставних норама ушле 
су у неке уставе европских држава и тиме зближиле круну 

с народним представништвом, довеле тако рећи краља у пар- 
ламенат. Неке од њих ушле су и у наш Устав, као: министар- 
ска одговорност пред Народном Скупштином, право анкете, пи- 
тања и интерпелација, а друге, као последица ових, имају силу 
обичајнога права, неписанога закона. Тако да и наш краљ треба 
да буде „Краљ у Парламенту“, или иначе парламентарни краљ. 

Присталице непарламентарнога режима код нас могу про- 
тив овога наводити практичне политичке разлоге. Један такав 
аргуменат, по нашем схватању најважнији, могао би бити тај, 
да су владаоцу Србије, која није друго до крајичак ослобође- 
нога народа, потребне одрешене руке, као што су, рецимо, по- 
требне биле одрешене руке Вилхелму Великом и Бизмарку за 
уједињење велике немачке нације. Међутим широке прерогативе 
крунине, којих смо се горе дотакли, за велика национална дела 
довољне су. И не само што су довољне, него још знатно олак- 
шавају носиоцу круне могућност озбиљнога рада, рада систе- 
матскога, упорнога. Од наших социјалиста до наших реакцио- 
нара закључно нико не одриче патриотизам, оличени у идеалу 
народнога јединства. У нормалним приликама у земљи, ми не 
сумњамо да владалац може из средине ма које било политичке 
груне увек наћи осморицу људи, осам министара, који су вољни 
да служе интересима земље, а ови осам министара, осам пар- 
тијских првака увек могу, прихвативши програм владаоца, идеје 
његове унети у скупштинску већину, тако да владалац „у пар- 
ламенту“ не само не буде „лутак“, него да буде душа у њему, 
творачка сила у свима правцима државнога живота. 

Зло, које назиру наши консервативци у „суженим“ пра- 
вима владаоца и у старању наших демократа да одомаће парла- 
ментаризам, има свој други корен, једнако опасан по народ и 
земљу као и тежња реакционара. 

Ми видимо корен овога зла у нашем политичком специ- 
менту — у мешавини демократских принципа Устава с биро- 
кратском административном застарелом организацијом. Ова збрка 
бирократизма и демократизма доприноси то, да се политички 
принципи у чиновничке класе лако претварају у друге личне 
користи од управљања земљом, а ово пак води солидарности 
личних интереса целокупних органа државне 
администрацијесличним интересима народних 
посланика и министара, који нису увек индентични 


_ с интересима народа. Ово води веома опасном путу реализи- 

рања гласова бирача у класе и друге добити преко народнога 
представништва. Оваки односи међу законодавним органима и 
извршним морају стално понижавати морални ниво законодав- 
нога тела, а то је најопаснији симптом за државну заједницу. 
На питање: кад ће пропасти Енглескаг — Вјаскафопе одговара. 
овако: „Она ће пропасти кад њена законодавна 
власт буде деморализованија него извршна“. 
А законодавна власт онако где она у главноме штити интересе 
чиновничке класе, као што је по несрећи код нас, као и у Фран- 
цуској, није далеко изнад извршне. 

Због тога и ми налазимо да је прека потреба мењања ос- 
новних закона нашега државнога уређења, али не да се скрате 
народна права, него да сеона прошире и поставе на 
здрав демократски темељ. 


Ми бисмо били међу првима који би се одрекли демократ-. 
ских начела кад би демократизам био онакав како га слика 
наш уважени научар г. Ст. Новаковић у предговору студија г. 
Перића. Шта је демократизам с гледишта нашега поштованога 
историчара # То је негирање свега доброга, које обухваћају прин- 
ципи консерватизма. Због тога потребно је да видимо најпре 
шта он разуме под кочсерватизмом. 

„У консервативне идеје, велион, иде погла- 
вито чување реда, пажња на традиције колико 
их има, строгодржање законитости, жртвовање 
свију ситних обзира дисциплини, оданост к сво- 
јој служби, верностк заданој речи, к своме ста- 
ријемик закону, реформе еволуцијом, искреност 
политичких убеђења без претварања и без шпе- 
кулације. Не самонаше наклоности негои наша 
личност утапајусеу анонимним захтевима за- 
конитостии реда. Чувена и славна изрека кнеза 
Михаила „Закон је највиша воља у Србији“ могла 
бисепоставитикао правни темељ консерватив- 
ним идејама. Хатарилични обзириу њима ме- 
станемају“. 

Ове мисли приближују се партијском програму, те је због 
тога потребно издвојити из њих оно што је теоријско. Ово није 
тешко учинити. На битно социјално-философско питање: какав 

_ треба да је положај личности у држави, ми налазимо јасан од- 


говор. Тај одговор гласи: „не само наше наклоности 
него и наша личност утапају се у анонимним, 
апстрактним захтевима законитости“. Ми изостав- 
љамо последње две речи: „и реда“ не да окрњимо мисао г. 
Новаковића, него да одвојимо вид од рода, а да овим изостав- 
љањем не крњимо главну мисао његову, јасно је из следеће 
реченице, у којој он поставља за темељ консерватвним идејама 
изреку кнеза Михаила: „Закон је највиша воља у Србији“ 


Све остало, дакле, — ред, традиције, дисциплина, оданост, вер- 


ност, послушност, прогресивност („реформе еволуцијом“) и искре- 
ност, јавља се као последица законитости. 

Према овоме погледи г. Новаковића подилазе под теорију 
францускога доктринарскога либерализма. Непгу Мееће! карак- 
терише у своме делу „Идеја Државе“ ту школу овако: „Либе- 
рална школа у главноме израђује теорију про- 
тивустајања деспотизму демократском илице- 
заријанском“. Ова школа признаје индивидуму право на 
слободе, али „у пределима датих му пуномоћства“ 
(Вепјапп Сопебал). Колико подилазе погледи г. Новаковића под 
доктрину ове школе још ће се боље видети из његових погледа 
на демократизам. 

· Шта је демократизам по мишљењу г. Новаковића 

„Супротно овоме (горе цитираном његовом) консервативном 
гледишту јесте гледиште револуције, у обичним 
приликама названо радикално или демократ- 
ско“. Атрибути су демократизма, на супрот консерватизму, — 
нереди, сила, превара и обмана. 

Док конзервативац тражи „да се свуда ради мирно и паж- 
љиво“, присталице демократизма (револуције) — „ломе како 
стигну“. Консервативни рад претпоставља „равнотежу вр- 
ховних државних власти“, а демократски присвајање 
ових власти од стране народнога представништва, управо „пре- 
влашћу скупштинске већине“. 

Дакле, до краја погледи г. Новаковића одговарају гогл 
дима француских доктринара либерализма, који су у добу опште 
реакције против чуда и покора велике револуције хтели да како 
примире високе идеје енциклопедиста и стечена права на сло 
боду са старим појмовима о власти и држави, али, као што је 
познато, живот је на ове теорије сасвим друкче одговорио. 

Ну, да се вратимо мислима поштованога академика. Најпре _ 
да га упитамо у име чега имају да се жртвују не само „све 
наклоности“ човекове него и његова личност „анонимним, ап- 


страктним захтевима законитости“ На сваки пачин ову велику 
жртву чини г. Новаковић не ради „апстрактних захтева зако- 
нитости“, него ради каквога вишега циља, коме морају бити и 
ови захтеви потчињени. Свакојако ово може бити само државна 
заједница, јер г. Новаковић, усвојивши гледиште г. Перића на 
улогу владаоца у уставној монархији, даје своје узгредно „кон- 
сервативно“ гледиште с тенденцијом да обележи своје политичко 
гледиште како се држава може правилно развијати 
и усавршавати. Ми жалимо што се г. Новаковић макар и 


узгред није дотакао циља „државина“ развијања и усавршавања, 


јер бисмо онда знали крајњу сврху његове жртве, односно знали 
бисмо суштину његовога политичкога програма. Али ма какав 
ов био и макар како биле противуречне у политичкој науци од- 
редбе државнога задатка, личност човекова с њеним добрим 
наклоностима мора доминирати над свима побочним циљевима 
државне политике. 

Ну, да се вратимо непосредном нашем послу. Ничим и ни- 
кад уважени академик не може доказати да је демократизам 
„гледиште револуције“ и да његове „присталице не бирају сре- 
ства да постигну оно што желе“, а још мање да су њима „добри 
и нереди, и сила, и превара, и обмана“. Ничега од овога не 
само што не признаје демократизам (синоним код г. Новаковића 
револуције и демократизма), него ово не признаје ни анархизам 
као политичка школа. На демократским начелима почива др- 
жавна организација већине сувремених цивилизованих народа 
и у колико су ова начела више ухватила корена у умовима, 
људи у толико је политички морал виши и поштовање закона 
јаче. Баш обрнуто тврђењу г. Новаковића, најмање има закони- 
тости у државама, у којима нису завојевали право грађанства 
демократскога начела. Ово талантовани историчар мора боље 
знати од нас и мора се претпоставити, да је могао ове истине 
превидети имајући на уму наше, српске консервативце и демо- 
крате. Али ово је сувише клизаво земљиште за теоријско про- 
чишћавање политичких појмова. Ако је г. Новаковић имао, као 
што рекосмо, на уму наше политичке групе, онда би требало да 
нам да историјску слику „стварања“ једних и „обарања“ дру- 
гих. Не бранећи наше демократе и не нападајући наше консер- 

вативце, ми рачунамо да ће будући наш историчар више наћи 
„присталица демократизма“, у смислу демократизма како га г. 
Новаковић разуме, — међу нашим консервативцима него међу 
нашим демократима, ма да их и овамо има приличан број. Не- 
морал не признаје ни консерватизам ни демократизам; неморал 
има „својих присталица“ у сваком режиму, јер у сваком дру- 
штву има непоштених људи, али неморалу је лакше успевати 
у недемократским но у демократским државним заједницама, ако 
ни због чега другога а оно због могућности борити се с њим. 

Независно од свега овога, ми не одричемо корист једне 
консервативне, али принципијално консервативне странке већ 
и због тога што је код нас нагло отпочета опасна по прави де- 
мократизам шпекулација са великим принципима двају великих 
прошлих столећа, те би принципијални консерватизам упућивао 
на пут принципијалности и оне који на лету хватају демократ- 
ске принципе и одмах приступају њиховом експлоатисању у 
своју личну корист. Али, судећи по факту, што су двојица ста- 
рих вођа наших двеју консервативних партија (г.г. Новаковић 
и Авакумовић) скоро остали усамљени, можда баш због тога што 
су убеђени консервативци, као и по томе, што су два „млађа 
крила“ тих партија са вођама бившим првацима —— министрима 
старих партијских заједница постала „радикалнија“, или, како 
би рекао г. Новаковић, „револуционарнија“, него оба радикална 
крила, изгледа да у Србији нема места консерватизму. 


Г. Новаковић је супротнога мишљења. Он своје мишљење 
базира на историји; дакле, на земљишту своје признате компе- 
тенције. Ни ово гледиште нашега учитеља историје не можемо 
усвојити, допуштајући могућност да се може историчар прева- 
рити онде где говори као политичар. 

Да напоменемо у главноме оно што он каже. Римски им- 
перијализам, вели г. Новаковић, највише се одржао на Балкан- 
ском Полуострву; Немањићи су за своју круну пренели моћ рим- 
скога и цариградскога автократора; Турци су, у име Мухамеда, 
такође примили од Византинаца тај исти римски империјализам“, 
као и Руси: „Стога мисе чини да покрај свих звуч- 
них фраза модернога либерализма још увек има 


1 11 јули ов. год. показује колико је основано позивање г. Новаковића 
на Турке. 

иу нашем народу присталица странке девизе 
„Богнанебуа царна земљи“. То би имала да докаже 
и нова наша историја: Карађорђе стално је и постојано тражио 
над целом земљом власт самодршца; ово је као „готову теко- 
вину продужио кнез Милош, и остали Обреновићи у унутрашњој 
политици остали су консервативци. Тек смрћу краља Александра 
„отворио се пут потпуној превласти демократских струја“. 

Пут збиља тегобан и дуг, али да видимо, пошто је он нов, 
да није и туђ нашем народу. Овај наш историјски пут није 
усамљен; у главноме то је скоро пут свију европских народа. 
дамените наш турски јарам јармом феудала и прошлост европ- 
ских народа у смислу ових традиција одговара нашој прошло- 
сти. Тен у Опојез де Ја Егапсе сопфетрогате готово то исто 
вели о Француској што г. Новаковић о Србији. И он налази да 
су се француски појмови о држави сложили из римскога појма, 
о императорској врховној власти, из хришћанскога појма о бо- 
жанском пореклу владаочеве врховне власти (византинизам) и 
из појма неограничених права владаоца у епоси феудализма. 
Али све то, наслањајући се једно на друго, водило је у новој 
државној организацији. „Дванајест векова старога режима, вели 
други француски историк Напођацх, радили су на организовању 
нације помоћу утврђивања идеје о држави“. 

Наша пак државна независност престала је у зори препо- 
рођаја, који је имао да утиче и на државну организацију, те 
даље кретање политичкога живота других народа није могло 
утицати на наш народ и још довољно неутврђени автократизам 
Немањића прешао је у царство појезије и то револуцис- 
нарне народне епике. Не покорност цару но борба 
с њиме, то је наша народна девиза за пет векова робовања. 
Византијско-хришћанско турска девиза: „Бог на небу и цар на 
земљи“ усађена је само једном делу нашега народа — потур- 
чењацима. Садашњи демократизам православних и кон- 
серватизам мухамеданских Срба у Босни и Херцеговини 
даје одличну потврду овога што рекосмо. 

Нова историја Србије, како се нама чини, ово само потвр- 
ђује. Из стогодишњих „плавих сенака“, којима, кад не би било 
сувише неестетично, боље одговара назив крвавих сенака, мора 
се извести један једини закључак, а тај је, да је девиза: „Бог 
на небу а цар на земљи“ према шесторици државних погла- 
вара седам пута погажена. Гледајте како се за сто година ре- 

ђају ове плаве и крваве сенке: убиство (Карађорђе), изгнан- 
ство (Милош), изгнанство (Михаило), изгнанство (Алек- 
савдар), убиство (Михаило), изгнанство (Милан) и убиство 
(Александар). Што је најкарактеристичније у овој смени лица 
то је што изборно начело доминира над наследним. 
Шест пута избор решава ко ће стати ногом на српски престо, 
а три пута наследно начело. Истина и изборно начело вије 
се око две лозе најзнатнијих породица Шумадије, али ипак оно 
није губило свој карактер све док није и последњи изданак 
једне лозе ишчупан. 

Изгледа нам да је г. Новаковић готов да за све ово оптужи 
олигархију. Али од куда пониче сама олигархија; Учитељ нас 
свију Вук Караџић на ово питање даје овакав одговор: „Кад 
помислимо, да се у данашње време по најуређенијим европским 
државама налазе људи, који подижу буне и труде се, да отму 
власт и господство онима, којима је то од Бог зна колико де- 
дова остало; онда се ни мало не можемо чудити, што се по- 
дижу буне у Србији, где се тек ради да би се земља уредити 
могла, и где сви људи памте, кадсу њихоре ста- 
решине биле онаке, каоиониданас што су“. 

Дакле, не на монархијским традицијама а на свести на- 
родној о потреби владаочеве власти има се базирати принцип 
монархизма. Ми ову потребу и сазнајемо и признајемо већ и 
због тога, што не признајемо, као што то многи чине, да је пе- 
риод нашега народнога ослобођења, период народне револуције 
завршен. У оваком народном положају, у каквом се налазимо 
ми, народу су потребне готове вође, а не стварање њих по по- 
треби. Потребна нам је и дискреционарна власт у рукама др- 
жавнога поглавара, којом би се могли увек кад затреба кори- 
стити. Но све ово не треба и не сме отуђивати круну од на- 


1 Кад су ове мисли горе већ довршене биле, ми смо у једном дневном 
листу прочитали скупштински говор г. др. Војислава Вељковића који, под 
утицајем или без утицаја Вукова, вели: „У Србији се на краља не гледа 


оним истим очима којима се у другим државама гледа на владаоца, који се 


већ стотинама година рађају на престолу и чије династије већ стотинама го- 
дина имају државну власт у рукама. Монархијско осећање које се тамо у 
току векова стварало и развијало није у нас имало ни времена да се створи 
и окрепи, јер ми од скора и постојимо као монархија, бар у новој историји “ 
Карактеристична је појава, да присталица старе консервативне партије још 
каже, да се монархијска осећања „већ више неће моћи ни створити“ код 
нас у ово доба демократизма. 

рода и борба о „равнотежу власти“ не би водила ни добру 
круне ни добру народа. Ми смо сагласни с г. Новаковићем, 
да су интереси владаоца и интереси народа увек индентични, 
али баш ова индентичност интереса упућује и круну и њене 
пријатеље не к одметању од народа, него к стапању тежња у 
једну заједничку тежњу. Само овако може очврснути код нас 
принцип монархизма. Не аристократским и апсолутистичким, 
односно јакобинским прохтевима и субјективним погледима него 
демократеким реформисањем нашега државнога 
уређења могу се уклонити такви крупни недостатци, као 
што је, како се сасвим тачно изражава г. Новаковић, „фалси- 
фиковање изборнога ресултата“ 


Марко П. Цемовић. 

Ништа тако није једило Јовина, као овај тон. Али такав 
тон беше општа црта свих надзорника, што се код њега изме- 
њаше. Сви су подједнако гледали на његове комбинације, па 
зато је сад и престао да се љути на њих и само се једио њу 
исто време, осећао јаче побуде да се бори против те елементарне 
силе, коју он није могао друкчије изравити, него фразом: „како 
Бог да“ и која му је стално као против-разлог изношена. 

— Ако успемо, Константине Дмитричу, — рече надзорник. 

— А зашто да не успете ; 

Треба наћи најмање још петнаест радника. Али ето, не до- 
лазе. Отоич су били, траже по седамдесет рубаља на лето. 

Љовин ућута. Опет му стаде насупрот ова сила. Он је 
знао да се и поред најбољег старања није могло наћи више од 
четрдесет, тридесет седам, тридесет осам радника за садашњу 
цену; четрдесет се нашло а више нема. Али ипак он није мо- 
гао а да се не бори. 

— Зовите по Сури и Чефировци, ако не дођу. Треба тра- 


жити. 

— Ја ћу послати, — рече сетно Василије Фјодорович — 
Али... и коњи су ослабили. 

— Купићемо још! Знам ја вас, — додаде, смешкајући се 


— ви увек помање и погоре; али ја вам ове године не дам да 
радите, како ви хоћете. Све ћу ја сам. 

— Ви и овако, чини ми се, мало спавате. Нама је при- 
јатније кад смо пред газдиним очима.... 

— Дакле, иза Брезовог Дола сеју детелину г Идем да ви- 


дим — рече, узјахавши малог риђег Колпика, кога му доведе 
кочијаш, 

— Преко потока не можете прећи, Константине Дмитричу 
— викну кочијаш. 

— А ја ћу кроз-а шуму. 

И хитрим раваном доброг одморног коња, који је фркао 
над барама и затезао дизгине, Љовин пође по каљавом дво- 
ришту. и изађе на капију у поље. 

Кад је ЈЉовину било пријатно на сточном дворишту, у 
пољу му је било још пријатније. Љуљајући се равномерно на 
добром коњићу, удишући свеж и топао мирис снега и ваздуха 
при проласку кроз шуму, он се радовао сваком свом дрвету 
гледајући, како на кори њиховој оживљује маховина и како на- 
бубравају пупољци на гранама. Кад је изашао из шуме, пред 
њим се на огромном пространству, као кадифени распрострти 
ћилим, показа зеленило, на коме не беше ни једног голог места 
и ни једне барице, осим по где-где у вртачама што се виђаху 
остаци неокопнелог снега. Он се није наљутио ни кад је спа- 
зио сељачког коња, како му гази зелен усев (рекао је само се- 
љаку, с којим се срео, да га отера), нити га је могао наљутити 
подругљиви и глупи одговор сељака Ипата, кога је срео и упи- 
тао: „Је ли, Ипате, хоћемо ли скоро да сејемог“ „Треба најпре 
поорати, Константине Дмитричу“, одговори Ипат. Што је даље 
ишао, све је пријатније бивало и планови газдинства, све бољи 
од бољег, јављали су му се у памети: посадити око свих поља 
живу ограду према јужној страни тако да се снег под њом не 
би задржавао; извадити шест њива за ђубрење и три резервне 
за сејање траве, ископати језерце и, ради поправке земље, уде- 
сити покретне торове за стоку. И тада 300 ланаца пшенице, 100 
кромпира и 150 детелине, и ипак ни једног испошћеног ланца. 

Са таквим маштањем, пажљиво терајући коња међом да 
не би газио своје усеве, он приђе радницима који су сејали 
детелину. Кола са семеном нису стајала на међи него на самој 
њиви и пшеница озимица била је изривена точковима и ута- 
бана коњским копитама. Обадва радника седела су на међи, ве- 
роватно пушећи из заједничке луше. Земља у колима, са којом 
је било помешано семе, није била истрошена него смрзнута у 
бусикама. Спазивши газду, Василије радник упути се ка колима 
а Мишка поче да сеје. То није било лепо, али на раднике ЈБо- 

вин се је ретко љутио. Кад је Василије пришао, ЈБовин му на- 
реди да изведе коња из њиве. 

— Не мари ништа, господару, повратиће се — одговори 
Василије. 

— Молим те, не причај — рече Јовин — него ради, што 
ти се каже. 

— Разумем — одговори Василије, и дохвати коња за главу. 
— Ала је семе, Константине Дмитричу — рече он удварајући 
се — прва сорта. Само је врло тешко ићи. По читав пуд' ву- 
чеш на обући. 

— А зашто нисте земљу просијали; — рече ЈБовин. 

— Па ми је трошимо — одговори Василије — кад узимамо 
семе, онако длановима. 

Василије није био крив што су му насули непросејану земљу, 
али ЈБовину ипак није било право. ЈБовин је и овог пута упо- 
требио оно срество, које је он више пута корисно опробао, кад 
је хтео да угуши у себи осећај једа и да све оно, што се чини 
рђавим, направи добрим. Он погледа на Мишку, како је кора- 
чао, вукући на ногама огромну масу земље, која се лепила за 
обућу, сиђе с коња, узе од Василија сејалицу и пође да сеје. 

— Докле си дошао 

Василије му показа ногом биљегу и Љовин пође да сеје, 
како је умео. Тешко је било ићи, као по блату, и Љовин исте- 
равши једну постат, озноји се и врати натраг сејалицу. 

— Пазите, господару, на лето да ме не псујете за ову по- 
стат — рече Василије. 

— А заштог — рече весело Јовин, осећајући дејство упо- 
требљеног срества. 

— Ништа, видећете на лето. Познаће се. Погледајте само 
где сам ја сејао прошле године. Како је то расађено! Ја се, 
Константине Дмитричу, чини ми се, као за оца рођеног старам. 
Ја не волим да радим рђаво а и другима не дам. Кад је дома- 
ћину добро и нама је добро. Ено, кад погледаш — рече Васи- 

" лије, показујући на поље — просто ти се срце радује! 
— А лепо пролеће, Василије. 
— Оваквог пролећа старци не памте. Био сам код моје 

куће, тамо је старац такође три осминика: пшенице посејао, 
па каже да од ражи не може да се разликује. 

— А јесте ли давно почели сејати пшеницу; 

— Па ви сте нас научили преклањске године; ви сте ми 
две мерице поклонили. Четвртину смо продали а три осминика 
смо посејали. 

— Гледај те троши добро бусике — рече ЈЉовин, прила- 
зећи коњу — и пази на Мишку. Ако добро буде детелина никла 
добићеш педесет копејака од ланца. 

— Хвала вам! Ми смо с вама и овако много задовољни. 

ЈЉовин појаха коња и оде у поље, где је била детелина и 
на њиву, која је разорана плугом за јарицу пшеницу. 

Детелина беше веома напредна и дивно се зеленила по 
стрнини прошлогодишње пшенице. Коњ је глибао до самих чла- 
нака по полураскрављеној земљи им чуло се сваки пут гласно 
шљокање кад је ноге из блата извлачио. По орању се није могло 
никако ни проћи; само онде, где је још било леда, земља је 
одржавала коња, а у раскрављеним браздама нога је утањала 
до више зглобова. Орање је било изванредно; кроз два дана 
моћи ће се влачити и сејати. Све је било дивно, све је било 
весело. ЈЉовин се врати преко потока, надајући се да је вода 
већ опала. И заиста, он пређе преко њега и крену две дивље 
пловке. „Сигурно има и шљука“, помисли он, и баш код самог 
савијутка ка кући срете шумског стражара, који му потврди 
његову претпоставку о шљукама. 

Јовин појури касом кући да би успео да руча и припреми 
пушку до вечери. 


ХМ 


Приближавајући се кући у најбољем душевном располо- 
жењу, ЈБовин чу прапорце са стране главног улаза. 

„Да, то је са железничке станице, — помисли он —, сад 
долази московски влак... Ко би то могао бити; Да није слу- 
чајно брат Никола Он рече, чини ми се: ако не одем у бању, 
доћи ћу теби“. Првог тренутка беше му непријатно, што ће 
присуство брата Николе покварити ово његово срећно пролећње 
расположење. Али он се већ поче стидети тог свег осећаја и 
одмах је мислено раширио загрљај и са радошћу и милином 

1 руска мера. 

очекивао је и желео од свег срца да то буде његов брат. Он 
ободе коња и прошавши багрен спази тројку', која је долазила 
са железничке станице, и господина у бунди. То није био брат. 
„Ах, кад би само то био какав пријатан човек, с ким би се могло 
поразговарати“, помисли он. 

— А! — викну радосно Јовин, дижући обе руке у вис 
— Ево жељеног госта! Ах, како ми је мило, што си дошао! — 
узвикну он, познавши Степана Аркадијевича. 

- „Сазнаћу од њега, да ли се удала, а ако није, кад ће“ — 
помисли он. 

И тога дивног пролећњег дана он осети, да га успомена 
на њу није ни мало тиштала. 

— Ниси ми се надао, а; — рече Степан Аркадијевич, из- 
лазећи из саоница, попрскан блатом по носу, образу и обрвама, 
сав весео и здрав. Дошао сам да те видим, то је прво — рече 
он загрливши га и пољубивши га — да на тјаги“ постојим, то 
је друго, и да забран у Јергушову продам, треће. 

— Дивота! Ала је дивно пролеће! Како си ти то на сао- 
ницама допутовао; 

— На колима је још горе, Константине Дмитричу, — од- 
говори познати му кочијаш. 

— Баш ми је мило, што си дошао — рече Љовин, искрено 
осмејкујући се детињски радосним осмејком. 

ЉЉовин одведе свога госта у собу за путнике, где беху до- 
нете и ствари Степана Аркадијевича: торба, ловачка пушка, 
кесица за цигаре и, оставивши га да се умије и пресвуче, он 
оде у канцеларију да каже о орању и детелини. Агафија Ми- 
хајловна, која се увек бринула за част овога дома, срела га је 
у предсобљу са питањима односно ручка. 

— Радите, како знате, само што пре, — рече он, и оде 
к надзорнику. 

Кад се вратио, Степан Аркадијевич је већ умивен, оче- 
шљан и насмејан, излазио из своје собе и они заједно одоше 
на горњи спрат. 

— Е баш ми је мило што сам се докотурао до тебе! Сад 


1 кола или саонице са три коња. 

2 Тјага — сазивање и спаривање код шљука, које бива у лету пред 
вече ускоро после њиховог доласка (април); мужјаци издају при спаривању 
неке карактеристичке звуке. Лов и пуцање на тјаги особито је популарно 
код ловаца. 

ћу већ сазнати, у чему се састоје оне тајне које ти овде свр- 
шаваш. Не, збиља, ја ти завидим. Како је лепа кућа, како је 
све дивно!.. Светло, весело, — говорио је Степан Аркадијевич, 
заборављајући да није увек пролеће и да нису увек тако ведри 
дани, као сад. — А твоја дадиља... просто дивота! Наравно, 
боља би била лепушкаста собарица у кецељици, али према твом 
калуђерском и строгом стилу — и ово је врло добро. 

Степан Аркадијевич испричао му је много новости, а осо- 
бито интересну за Јовина новост, да се његов брат Сергије 
Иванович спрема овог лета к њему у село. 

Ни једне речи Степан Аркадијевич није поменуо о Кити, 
нити уопште о Шчербацкима; само му је изручио поздравље од 
своје жене. Јовин му је био благодаран на његовој деликат- 
ности и веома се радовао своме госту. Као и увек, за време 
усамљености, код њега се накупило тушта и тма мисли и осе- 
ћаја, које он није могао саопштити својој околини и сад је оба- 
сипао Степана Аркадијевича и појетичном радошћу пролећа, и 
неуспесима и плановима газдинства, и мислима, и примедбама. 
на књиге које је читао а особито идејом свога дела, у чију је 
основу легла, ма да и он сам то није опажао, критика свих 
старих списа о газдинству. 

Степан Аркадијевич, који је био увек љубак и који је све 
разумевао по најмањој алузији, овога пута био је особито љубак 
и Љовин је опазио код њега још једну нову, ласкаву по себе, 
црту уважења и као неке нежности према себи. 

Старање кувара и Агафије Михајловне да ручак буде осо- 
бито добар имало је као своју последицу само то, што су оба- 
два гладна пријатеља, примакнувши се столу, најели се хлеба 
с путером и усољених печурака, и још то, што је ЈЉовин на- 
редио да се донесе супа без колачића, којима је кувар хтео 
особито да изненади госта. Али Степан Аркадијевич, ма да је 
навикао на другојачије ручкове, све је налазио изврсним: и 
„травник:!“, и хлеб, и масло, и особито „полоток=“, и печурчице 
и чорбу с копривама, и кокошку са белим сосом, и бело крим- 


ско вино, — све је било изврсно и дивно. 
— Одлично, одлично — говорио је он, запаљујући дебелу 
цигарету после печења. — Као да сам се са пароброда, после 


хуке и трескања, на тиху обалу искрцао. Дакле, ти кажеш да 


1 врста тице. 
2 руско јело. 

се сам раднички елеменат мора изучавати п да се њиме мора 
руководити при избору начина газдинства. Ја сам ти у томе 
профан; али чини ми се ипак да ће теорија и њена примена 
имати утицаја и на радника. 

— Да, али ја не говорим о политичкој економији него о 

науци газдинства. Она мора бити као и природне науке, мора 
· посматрати дане појаве, као и радника са његовим економским, 
етнографским.... 
У том тренутку уђе Агафија Михајловна, носећи слатко. 
— Но, Агафија Феодоровна — рече јој Степан Аркадије- 
вич, цмокнувши у јагодице својих пуначких прстију — ала вам 
је травњик и „полоток“!... Је ли, Косћа, да није већ времег 
— додаде он. 

Јовин погледа кроз прозор на сунце, које је замицало за 
голе врхове шуме. 

— Време је, — рече он, — Кузма, спреми лака кола! — 
и отрча доле. 

Степан Аркадијевич сиђе доле и сам акуратно скиде са 
_ лакованог ковчега навлаку од сегелтуха, отвори га и стаде са- 
стављати своју скупоцену пушку најновијег фазона. Кузма, на- 
њушивши да ће бити доброг бакшиша, није се одмицао од Сте- 
пана Аркадијевича и обувао му је и чарапе и чизме што му 
Степан Аркадијевич није бранио. 

__ — Нареди, Косћа, ако би дошао Рјабињин, трговац.... ја 
сам му рекао да дође, да га приме и да почека... 

— А зар Рјабињину продајеш забран: 

— Да. Зар га ти познајеш 2 

—- Како да не! Имао сам с њим посао „позитивно и ко- 
начно“. 

Степан Аркадијевич насмеја се. „Коначно и позитивно“ 
биле су омиљене узречице трговца Рјабињина. 

— Да, он врло смешно говори... Разумела си већ, куд ће 
газда! — додаде он, потапкавши руком Ласку, која је цкичала 
и увијала се око ЈЉовина, лижући му час руку, час чизмеи 
пушку. 

Кола су већ стајала код врата, кад су они изашли. 

— Ја сам рекао да спреме кола, и ако није далеко; ако 
хоћеш, можемо и пешке 

— Не, боље овако — рече Степан Аркадијевич, прилазећи 
колима. Он седе, обави ноге тигровим пледом и запали цигару. 

Дело, књ. 48. 23 ј 

— Како то да ти не пушиш! Цигара — то је такво задо- 
вољство, управо, није задовољство него венац, симптом задовољ- 
ства.... Ово је прави живот! Како је лепо! Овако бих желео 
да живим ! 

— Па ко ти смета; — рече Јовин, осмејкујући се. 

— Не, ти си срећан човек. Имаш све, што год волиш. 
Имаш коње, имаш псе, имаш лов, имаш економију. 

— Може бити да сам срећан због тога, што се радујем 
ономе што имам и не жалим за оним што немам — рече ЈБо- 
вин сетивши се Китинке. 

Степан Аркадијевич разумеде, погледа га и ништа не рече. 

Јовин је био благодаран Облонском за то, што овај, по 
својој свагдашњој тактичности, приметивши да се ЈБовин боји 
разговора о Шчербацкима, није ништа говорио о њима; али сад 
је ЈБовин већ хтео да сазна оно, што га је тако мучило а о 
чему није смео да започиње разговор. 

— Па како твоје ствари: рече Љовин, помисливши о 
томе, како није лепо од њега да мисли само о себи. 

Очи Степана Аркадијевича весело се засијаше. 

— Па ти не признајеш да се преко хлеба може желити и 
погаче, то је по твом мишљењу злочин; а ја пак не признајем 
живот без љубави — рече он, схвативши на свој начин питање 
ЈЉовиново. Шта знаш да радиш, ја сам тако створен. И збиља, 
тиме тако мало чиниш другима зла а себи тако много задо- 
вољства.... 

— Да није опет штогод новог — упита Јовин. 

— Јесте, братац! Теби је јамачно познат тип Осијановог 
женескиња.... женскиња, које сањаш у сну.... Ето, такво жен- 
скиње налази се и на јави... и те су женске ужасне. Кенско, 
видиш ли, то је такав предмет, који, ма колико га ти изучавао, 
остаје увек потпуно нов. 

— Онда је боље и не изучавати га. 

— Не. Неки математичар рекао је да наслада није у са- 
мој истини, већ у тежњи к њој. 

Љовин је слушао ћутећи и, без обзира на све напоре које 
је чинио, није се могао пренети у душу свога пријатеља да 
би разумео његове осећаје и дражи изучавања таквог жен- 
скиња. 

Место „тјаге“ било је у близини више речице у ситној ја- 
сиковој шумици. Дошавши до шуме, ЈЉовин сиђе и проведе 
Облонског до угла маховинасте и подбарне пољанице на којој 
се снег већ беше отопио. Он се врати на други крај ка дво- 
кракој брези и, наслонивши пушку на рачве сувог ниског ступа, 
скиде кафтан, опаса се и учини неколико покрета рукама да 
види колико је комотан. 

- Стара седа Ласка, која је ишла за њима, чучну пажљиво 
према њему и начуљи уши. Сунце је залазило за велику шуму 
и при светлости запада јасно су се оцртавале разбацане по ја- 
сиковој шумици брезице својим обореним гранама са набубре- 
лим пупољцима, готовим да се распрену. 

Из честе шуме, где је било још снега, једва је чујно текла 
вода кривудавим поточићима. Мале тице цвркутале су и по кат- 
кад прелетале с дрвета на дрво. | 

У интервалима потпуне тишине чуло се шуштање лањ- 


_ ског лишћа, које се кретало услед крављења земље и клијања 


траве. 

„Гле, молим те! Чује се и види се како трава расте“, 
рече у себи ЈЉовин, спазивши како се покрену мокар јасиков 
лист поред клице младе травчице. Он је стајао, слушао и гле- 
дао час доле на мокру маховинасту земљу, час на Ласку која 
је пажљиво ослушкивала, час на море голих врхова шуме које 
се протезало пред њим, час на небо које је постепено тамнело, 
покривајући се белим пругастим облачићима. Јастреб, лагано 
машући крилима, пролете високо изнад далеке шуме; други 
пролете тако исто у истом правцу и нестаде га. Тице су све 
јаче и брижљивије цвркутале у чести. У близини захука сову- 
љага и Ласка, уздрхтавши, пође пажљиво неколико корака и, 
накрививши главу у страну, стаде ослушкивати. Иза реке чу 
се кукавица. Она два три пута закука својим обичним гласом 
а затим промуче, убрза и сплете се. 


— Гле, молим те! Већ п кукавица! — рече Степан Арка- 
дијевич, помаљајући се иза жбуна. 
— Да, чујем! — одговори Јовин, нарунавајући тишину 


шуме својим гласом, који и њему самом беше непријатан. — 
Пази, сад ће!... 
Степан Аркадијевич опет замаче за жбун и Љовин спази 

само јасан пламен од жижице, који убрзо замени црвени 25 
на цигарети и плавичасти дим. 

Цак! Цак! Чу се како Степан Аркадијевич запе своју 
пушку. 

— Шта то виче # — упита Облонски, скрећући пажњу ЈБо- 
вину на отегнуто хукање, као да је, играјући се, танким гла- 
сом рзало ждребе. 

— А, зар не знашг То је зец мужјак. Пет, не говори 
више! Слушај, ето лети! — скоро дрекну Јовин, запињући 
пушку. 

зачу се у даљини танак фијук; кроз два секунда, по обич- 
ном такту тако познатом ловцу, зачу се други, трећи а за тре- 
ћим фијуком већ се чуло гакање. 

ЈЉовин баци поглед на десно и на лево, и пред собом на 
мутно-плавом небу изнад нежних младара јасикових врхова 
спази тицу. Она је летела право к њему; блиски звуци гакања. 
које је личило на одмерено цепање јаке тканине, разлегоше се 
крај самих ушију; видео се већ дугачки кљун и врат тичији, 
и оног тренутка, кад ЈБовин пружи пушку, иза жбуна, где је 
стојао Облонски, сину црвена муња, тица као стрела спусти се 
доле и опет излете у висину. Опет сину муња и зачу се пу- 
цањ; лепршајући крилима, као да се стараше да остане у ваз- 
духу, тица стаде, постаја један тренутак па тешко шљепну с 
влажну земљу. 

— Није могуће да сам промашиог — викну Степан Арка- 
дијевич, који од дима није ништа видео. 

— Ено је! — рече Јовин, показујући на Ласку, која је, 
чисто осмејкујући се, лаганим кораком, као да је хтела да про- 
дужи то задовољство, носила газди убијену тицу, начуљивши 
једно ухо и високо машући врхом чупавог репа. — Е, мило ми 
је, што ниси промашио! — рече Љовин, осећајући у исто време 
и завист, што њему није испало за руком да ту шљуку убије. 

— Промаших из десне цеви — одговори Степан Аркади- 
јевич, пунећи пушку. — Пе.е.0...т лети! 

И заиста, зачуше се оштри фијуци, који су брзо следовали 
један за другим. Две шљуке, играјући се и терајући једна другу 
фијучући а не гачући, наиђоше до изнад самих глава њихових. 
Равлегоше се четири пуцња и шљуке, као ластавице, брзо скре- 
нуше у страну и нестаде их. 

„Тјага“ је била дивна. Степан Аркадијевич убио је још 
две шљуке и Јовин две, од којих једна није нађена. Поче се 
хватати сутон. Јасна, сребрна Венера ниско на западу већ је 
сијала својим нежним сјајем, а високо на истоку већ се пре- 
ливао у свом црвеном огњу мрачни Арктурус. Над својом гла- 
вом Јовин је час налазио, час губио звезде Медведице. Шљуке 
су већ престале да лете, али Љовин је одлучио да почека још, 
док Венера, која је гледала на њега испод брезове гране, не 
дође више гране и док не постану јасне све звезде Медведице. 
Венера је већ прешла била грану, кола Медведице са својом 
рудом сва су се већ видела на тамно-плавом небу а он је још 
једнако чекао. 

— Хоћемо ли кућиг — рече Степан Аркадијевич. 

У шуми је већ била тишина и ни једна тичица није се 
мрдала с места. 

— Да чекнемо још мало — одговори ЉЉовин. 

— Како хоћеш. 

Они су стајали сад на петнаест корака један од другог. 

— Је ли, Стиво! — рече Љовин изненада. — Што ми ништа 
не причаш, је ли се удала твоја свастика и кад ће, ако није; 

Јовин се осећао тако чврст и спокојан да га никакав од- 
говбр, мишљаше он, није могао узбудити. Али он никако није 
очекивао оно, што му је одговорио Степан Аркадијевич. 

— Нити је мислила, нити мисли да се удаје; напротив, 
она је јако болесна и доктори су је послали у иностранство. Чак 
се боје за њен живот. 

— Шта кажеш! — викну Јовин. — Јако болесна; Шта 


је с њомг Како она.... 


да време, док су они разговарали, Ласка је, начуљивши 
уши погледала час горе у небо, час с прекором на њих. 

„Нашли су кад да се разговарају“, мислила је она. „А она 
лети... Ево је... Пропустиће је...“ мислила је Ласка. 

Али у том самом тренутку обојица чуше оштар фијук, који 
као да их ошину по. ушима, и обојица одједанпут шчепаше 
пушке, и две муње спнуше и два пуцња разлегоше се једног 
истог тренутка. Шљука моментално склопи крила и паде са ви- 
сине у честу, угибајући танке изданке. 

— Одлично!.. Заједничка! — викну Љовин и потрча с Ла- 


ском у честу да тражи шљуку. „Да, бешале, шта оно беше не- 


=“ “и ја. 

пријатно“, сећаше се ЈБовин. „Да, Китинка болесна... Шта да 
радиш, жао ми је јако“, мислио је он. | 

— А, нашла си! Паметно си ти куче, — рече он, узима- 
јући из уста Ласкиних топлу тицу и мећући је у готово пуну 
ловачку торбу. — Нашао сам, Стиво! — викну он. 


ХМ 

Враћајући се кући, Љовин се распитивао о свима подроб- 
ностима болести Китинкине и плановима Шчербацких и, ма да. 
га је срамота било признати, све оно, што је сазнао, било му 
је пријатно. Било му је пријатно и због тога, што је на тај на- 
чин имао још наде, а још више му је било пријатно, што је 
тешко било оној, која је њега тако увредила. Но кад је Степан 
Аркадијевич почео да говори о узроцима болести Китинкине и 
кад је поменуо име Вронског, Јовин га прекиде. 

— Ја немам никаког права да знам породичне подробно- 
сти а, право да кажем, и не интересује ме. 

Степан Аркадијевич осмехну се једва приметно, спазивши 
тренутну и тако познату му промену на лицу ЈБовинову, који по- 
стаде онако исто мрачан, колико је био ведар и весео минут 
пре тога. . 

— Јеси ли сасвим свршио погодбу с Рјабињиномг — упита 
Јовин. 

— Да, свршено. Цена је одлична, тридесет осам хиљада. 
Осам хиљада одмах, а остало за шест година. Дуго сам се с тим 
забраном бактао. Нико не даје више. 

— То значи да си га џабе дао, — рече ЈБовин мрачно. 

— Како џабе2 -— рече с добродушним осмејком Степан 
Аркадијевич, знајући, да сад ЈБовину све није добро. 

— Тако, јер забран вреди у најмању руку пет стотина ру- 
баља по десетини! — одговори ЈБовин. 

— Ах, ове сеоске газдетине! — рече у шали Степан Ар- 
кадијевич. -— Тај ваш тон презрења према нама варошанима!.. 
А кад треба да се посао сврши, ми га ипак најбоље свршимо. 
Веруј ми да сам ја све срачунио — рече он — и забран је врло 
добро продат, тако да се ја чак бојим да купац не одустане. 
То није јапија — рече Степан Аркадијевич, желећи да речју 


1 десетина 109,25 ари. 


а ои о 


У 9 


“ 


КАНА КАРЕЊИНА 359 


јапија сасвим разбије сумњу Љовинову — него већином дрва 
за гориво. И највише ако баци тридесет хвата по десетини, а 
он ми је платио по двеста рубаља. 

ЈЉовин се презриво осмехну. „Знам“, помисли он, „те ма- 
нире, не само његове него и свих варошана, који сврате два 
пута у десет година у село и научивши две-три сељачке речи, 
употребљују их и где треба и где не треба, будући тврдо уве- 
рени да они већ све знају. Јапија, баци 30 хвати. Говори 
Пи које сам не разуме“. 

- _— Ја нећу да те учим ономе, што ти пишеш у канцела- 
рији, — рече он — и ако ми што устреба, ја ћу те упитати. А 
међутим ти си тако уверен да разумеш сву ову букову школу. 


"Она је тешка. Јеси ли избројао дрвета 2 


— Како да избројим дрвета; — рече смејући се Степан 
Аркадијевич, желећи да разбије код свога пријатеља рђаво рас- 
положење духа. — Избројати песак, звездане зраке, ма да би 
дубоки ум и могао... 

— Да, да, али дубоки ум Рјабињина може. И ни један 
трговац неће купити, док не изброји, осим ако му дају џабе, 
као ти. Ја знам твој забран. Сваке године ловим по њему, и он 
вреди пет стотина рубаља, у готову новцу, а он ти је дао две- 
ста и то на почек. Значи, да си му поклонио тридесет хиљада. 

— Та мани, не заноси се, —- рече тужно Степан Аркади- 
јевић. — Зашто ми нико други није нудиог 

— Дато, што се договорио с купцима; дао им да му не 
макаре. Ја сам са свима имао посла, знам ја њих добро. То нису 
трговци, него зеленаши. Они не иду тамо, где имају десет, пет- 
наест процената, него чекају да купе рубљу за двадесет копејака. 

— Та мани! Ти си нерасположен ! 

— Ни најмање! — рече зловољно Љовин, кад су већ били 
близу куће. 

Крај улаза су већ стојала, чврсто стегнута гвожђем и ко- 
жом кола, са чврсто уамљеним ситим коњем. У колима је седео 
једар, црвен и чврсто опасани надзорник, који је Рјабињину 
замењивао кочијаша. Сам пак Рјабињин био је већ у кући и 
срео је ову двојицу у предсобљу. Рјабињин је био висок, мршав, 
средовечан човек, са брковима, обријаним дугачким подбратком 
и испупченим мутним очима. Он је имао на себи дугачак плави 
реденгот и високе, набране на коленима и глатке на листовима, 

чизме, поврх којих су биле велике каљаче. Он округлим поте- 
зом избриса марамом своје лице и, поправивши реденгот, који 
је и без тога стајао врло лепо, са осмејком поздрави Јовина 
и Степана Аркадијевича, пружајући последњем руку тако, као 
да је хтео нешто да ухвати. 

— А, дошли сте! — рече Степан Аркадијевич, пружајући 
му руку. — Врло добро! 

— Нисам смео да не извршим наредбу ваше светлости, ма 
да је одвећ рђав пут. Целог пута сам позитивно пешке ишао, 
али сам ипак дошао на време. Клањам се Константине Дми- 
тричу, окрете се он ЈЉовину, старајући се да дохвати и његову 
руку. Али Јовин, намрштивши се, правио се да не види ње- 
гову руку и вадио је шљуке из торбе. — Изволели сте забављати“ 
се ловом; То би, дакле, каква тица могла битиг% — додаде Рја- 
бињин, гледајући презриво на шљуке. — Сигурно је укусна. 
— И он махну главом, као да је хтео рећи да не вреди клати_ 
вола због литре меса. 

— Хоћеш ли у кабинет; — мрачно и намрштено рече 
Љовин на француском Степану Аркадијевичу. — Прођите у ка- 
бинет и тамо преговарајте. 

— Где год је вама по вољи, — с презривим достојанством 
рече Рјабињин, као да је хтео тиме дати на знање, да други 
могу наилазити на тешкоће при опхођењу с људима, али да за 
њега никад и нигде нема тешкоћа. 

Ушавши у кабинет, Рјабињин се по навици обзираше на 
све стране, као да је тражио икону, али, нашавши је, није се 
прекрстио. Он разгледа ормане и полице с књигама и са оном 
истом сумњом, као и код шљука, махну главом, као да је опет 
хтео рећи: не вреди клати вола због литре меса. 

— Јесте ли донели новац,“ — упита Облонески. — Седите. 
да паре не брините. Ја сам дошао да се видимо и да 
се погодимо. 

— За шта да се погађамог.. Та седите! 


— То могу, — рече Рјабињин, седајући и наслањајући се 
лактом на фотељу на један врло мучан и незгодан по себе на- 
чин. — Треба да спустите мало, кнеже. Грехота је. А новад је 


готов, коначно, до последње копејке. На новац нећете чекати. 
ЈБовин, који је остављао пушку у орман и који је већ из- 
лазио из кабинета, чувши ове речи купчеве, застаде на вратима. 

> — И овако сте му џабе забран узели, — рече он. — Доцкан 
је он к мени дошао, иначе бих ја цену избацио. 

Рјабињин устаде и, ћутећи, с осмејком прегледа Љозина 

од главе до пете. 

| — Веома је тврд Константин Дмитрич, — рече он с осмеј- 
_ ком, обраћајући се Степану Аркадијевичу, — ништа, коначво, 

не можеш да пазариш. Пазаривао сам пшеницу, добре сам паре 

давао. 

— Зашто да вам поклањам своје добро Ја нисам на путу 
нашћо, нити украо. 

— Та молим вас, у данашње време позитивно је немогућно 

украсти. Сав је, коначно, у данашње време суд јаван, све је 

данас благородно и далеко од крађе. Ми смо говорили поштено. 

Скупо цене забран, нема се рачуна. Молим вас, спустите макар 

штогод. 

— Јесте ли ви свршили ствар, или не2 Ако је свршено, 

нема више погађања, а ако није свршено, — рече Љовин, — 

онда ја купујем забран. 

Осмејак одједанпут ишчезну са лица купчева. Грабљив и 

суров израз расплину се по њему. Он раскопча капут хитрим 

коштаним прстима, раздрљи рубаху:, преник и ланац од сата, 

и брзо извади дебели стари новчаник. 

— Изволте, забран је мој! — проговори он, брзо прекр- 

стивши се и пружајући руку. — Узмите паре, мој је забран. 

Овако Рјабињин пазарује а не броји грош по грош!... рече он, 

мрштећи се и машући новчаником. 

— Да сам на твом месту, ја не бих тако хитао, — рече 

Љовин. 

— Та за Бога, — рече зачуђено Облонски — дао сам реч! 

ЈЉовин изађе из собе, залупивши за собом врата. Рјабињин, 

гледајући на врата.с осмејком махну главом. 

— Све је то младост, коначно једна детињарија. Верујте, 

части ми, да то купујем само славе ради, да се зна да је Рја- 

% бињин, а не неко други, купио забран у Облонског. А Бог зна 

3 да ли ћу имати рачуна. Верујте Богу. Изволте, да напишемо 

_ уговор... 

Кроз један сат трговац акуратно намести и закопча свој 

__реденгот са уговором у џепу, седе у своја чврсто окована кола 

__и оде кући. 

3 1 руска кошуља која се носи поврх прелука 

— НАСТАВИЋЕ СЕ — 


Из ИСТОРИЈЕ УСТАВНОГА ПОКРЕТА У ТУРСКОЈ 

У тој знаменитој аудијенцији у Мислу-Оглу Митад-паша 
имао је с принцем Хамидом да расправи ова питања: 1) да при- 
стане да се одмах објави Устав, 2) у државним пословима има 
да слуша само савете одговорних саветника и 3) има да прими 
 Зија-беја и Кемал-беја за своје приватне секретаре, а Садулах- 
беја за шефа дворског секретаријата. На овај последњи захтев 
нарочито су полагали Митад и Мехмед Ружди-паша држећи да 
ће тако султана имати под утицајем својих људи. Али принц 
Хамид умео је да надмудри Митад-пашу — он обећа, без пого- 
вора, да ће све примити и показа се веома либералан у својим 
погледима. и 

Свршивши овако споразум са принцем Хамидом, Митад- 
паша доби одмах и одлуку (фетву) шеик-ул-ислама да се Мурат 
збаци, и 19 августа 1876 г. би прокламован за султана, Абдул- 
Хамид ПЦ, син султана Абдул-Меџида. Али први кораци новога 
султана били су дезавуисање својих обећања. За маршала двора 
би постављен Махмуд Дамад Џелаледин-паша, а за првог ађу- 
танта — Саид-паша („Инглиз“), људи познати као реакционари. 
Митад-паша је прогутао ову прву горку пилулу надајући се да 
ће султан бар одржати реч при постављању секретара. Али и 
ту се преварио. Султан наименова не Садула-беја већ Сајид- 
беја, човека Дамад-пашиног, дакле опет једног из противничког 
табора и то на најважнијем месту. Али до прекида не дође 
тада — јер је султану још требао Митад-паша. Баш тада се 
Европа спремала да питање о устанку босанско-херцеговачком 
узме у своје руке, — да га расправи на једној конференцији. 
Требало је дакле парирати ове кораке Европе, њено мешање у 

унутарње ствари Турске. Чиме другим — ако не реформама, 
Уставом И већ неколико дана по ступању свом на престо, сул- 
тан Абдул-Хамид објави Хати-Хумајум, којим је правдао свој 
долазак на власт, и позивајући, се на прилике и невоље у цар- 
ству, обећавао да сазове Народну Скупштину, која ће донети 
потребне реформе. О Уставу, у том акту, тада још ни речи не 
беше и ако је у првој редакцији, коју је Митад-паша дао а коју 
је султан одбацио, било категоричких обавеза за султана. 

Али ма како султан да је био противу идеја Митад-паши- 
них, спољна политика приморала га је да их прихвати, истина, 
не искрено. На првом месту био је то рат са Србијом, који је 
све више заоштравао односе између Турске и Европе, нарочито 
Русије. Огромној сили турској није могла одолети српска на- 
родна војска и једно за другим низали се порази наши — да- 
јечар, Књажевац, па Делиград. Срби беху потиснути на десну 
обалу Мораве, — али се још држао Ђунис. Тада српска влада 
затражи примирје и Порта одобри -— али врло кратко од 10 
дана. У току тога примирја Порта је доставила Србији услове 
под којима се хтела да измири. Ти су услови били немогућни 
за Србију, јер је Порта тражила да јој се врате градови, које 
је уступила Србији, да она прави и експлоатише железницу 
Ниш — Београд, да Србија распусти војску и да плати ратну 
оштету. Тако се непријатељства, после истеклог гримирја, опет 
продужише. Али овај покушај, иако је пропао, имао је својих круп- 
них последица. Енглеска, да би спречила рат између Турскем 
Русије, који је свакога дана постајао неизбежнијим, предложи 
Порти — да се измири са Србијом на основици: зБабив дпо апфе 
ЂђеПшп, и да се уз то озбиљно уведу реформе у Босни, Херце- 
говини и Бугарској. Тако је Порта одговарајући на овај пред- 
лог енглески први пут поменула Устав, заклањујући се за њ да 
би могла одбацити предлог о реформама. Устав би обухватио све 
провинције а не само побуњене и дао би права и слободе свима по- 
даницима султановим — а то је дакле нешто више од рефорама, 
када би у истини све то ко респектовао! Да опет Порта 08- 
биљно мисли с Уставом требало је да буде доказ тај факат: што 
је она тражила шестомесечно примирје (до 3 марта) са Србијом 
и Црном Гором како би га у том времену могла увести. 

Али од тада наста обрт у држању великих сила. Већина 
од њих пристаде на предлог Портин, само не Русија. Она је ве- 
ровала да је све то играње комедије, развлачење решења по- 

стављеног питања, како на крају крајева не би било никаквог 


_ решења, и веровала је да се једино може што помоћи оним ре- 


формама које је она предложила, а те су: аутономија Босне и 
Херцеговине, и аутономија Бугарске, разуме се, имајући за то 
гарантију Европе. 

Међутим, Турци су на бојном пољу имали таквих успеха 
да се није могло мислити, да ће они пристати на руски пред- 
лог. Октобра 18 пао је Ђунис, и ми смо морали да тражимо 
руску интервенцију. Игњатијев је тада по заповести царевој 
тражио од Порте примирје од шест недеља и имао је да пре- 
кине дипломатске односе и одмах отпутује ако га не би дала. 
Порта, саветована од Енглеске, похита и даде примирје од два 
месеца. У том међувремену и Русија и Порта чиниле су све да 
једна другу присиле на попуштање. Русија је упорно остајала 
при своме предлогу о реформама, а Порта је радила да се из- 
мири са Србијом и Црном Гором и да давањем Устава задово- 
љава Европу, макар формално то било. Да би својим предлозима 
дао већи значај и дао уверења, који не сумњају у одлучност 


_ његову, цар Александар нареди те се мобилисаше шест корпуса. 


А да би убедио Енглеску да Русија нема освајачких намера на 
Балкану он је уверавао енглеску владу преко њеног посланика 
у Русији лорда Гобиз-а (у знаменитој аудијенцији у Ливадији 
22 октобра) да ће се Русија одмах повући с војском, чим буде 
оружјем извојевала слободе и гарантије хришћанских народа. 
Пре тога, пре него што се дође до оружаног сукоба, цар је тра- 
жио да се покуша да се питање реши на конференцији европских 
сила, која се имала одржати у Цариграду. Овај царев предлог 
није могла ни једна велика сила одбити. И тако се састадоше 
посланици европских сила у Цариграду на претходну конфе- 
ренцију 1 новембра, после које се имала састати права конфе- 
ренција, да прими спремљена решења тих спорних питања. 
Порта дакле није могла успети да добије пристанак Европе 
да сама реши унутрашња своја питања, није могла избећи кон- 
ференцију од које је она толико презала. Политика великог ве- 
зира, Мехмед Ружди-паше, који је био пријатељ рефорама али 
не и присталица уставности, претрпела је дакле пораз. И на 
Порти је и у околини султановој све више освајало уверење 
да. је Устав једини излаз из кризе, и да се тиме једино може 
пресећи мешање европских сила у унутрашње ствари Турске. 
Већ на претходној конферецији Порта је имала да се увери 

да Русија не мисли на попуштање од својих захтева. Она их је 
опет изнела и тражила је мир са Србијом и Црном Гором на 
основи: зБабиз дио апбе, за тим за Србију Зворник, и за Црну 
Гору „исправку границе“, за Босну, Херцеговину и Бугарску 
аутономију са хришћанским гувернером и милицијом и т. д. 

Разуме се да би за саму Турску недогледно боље било да 
је пристала на ове захтеве него ли што је, верујући да не мора 
ништа дати, довела до рата руско-турског и до берлинског кон- 
греса, на коме је трипут више изгубила и морално унижена 
била. Али народи и државе као и људи, понети својим само- 
љубљем, често пута не виде ни очигледна и груба материјална 
факта, која се као несавладљиве препоне истичу. Не верујући 
туђем искуству већ само своме, баш као и људи, и народи не 
радо уче из историје, па тако и Турци нити су веровали да ће 
их посигурно снаћи опасност, која је била неминовна ако остану 
упорни, нити су сумњали у своју опробану вештину одлагања, 
умарања противника — рачунајући на време! Овога пута грдно 
су се преварили и прескупо платили. 

Не усвајајући руске предлоге и хотећи да изиграју зах- 
теве европске на Порти се решише на крупан корак — на уво- 
ђење уставности. Дуга се и очајна борба водила између про- 
тивника уставности, којима је на челу стајао сада Мехмед 
Ружди-паша, и присталица Устава, Митад-пашине странке. На 
послетку је Митад-паша победио. На Порти је преовладало уве- 
рење да ће Устав у Турској онемогућити мешање Европе у 
њене унутрашње ствари. Било их је с Митад-пашом, који су ве- 
ровали у могућност уставности п везивали за њу наде: да ће 
одиста настати здрав и правилан живот у Турској уношењем 
модерних установа и да ће устав улити свеж дух у оронули ор- 
ганизам царства. Али је било доста и таквих, који су уставност 
сматрали само као средство да се Турска извуче сада из ове 
кризе, да се, другим речима, њоме изигра Европа, а нису ве- 
ровали ни у могућност ни у потребу Устава у Турској. Како 
се нарочито испољила ова друга страна уставног покрета, — 
да се прекрати мешање Европе у унутарње послове Турске, то 
је и неуспех уставности, који је у брзо за овим дошао, сведо- 
чио пре у неискреност целога покрета него ли у његову озбиљ- 
ност, искреност. Не требл заборавити да је и опозиција противу 
Устава сломљена баш тим разлогом — да ће Устав пресећи 
свако мешање Европе, да је конференција сила после тога 

__ акта, сасвим излишна те је неће ни бити! Интересантно је да 


је и данашњи уставни покрет потекао опет у доста сличним 
приликама, — баш онда када је Европа одлучније узела да 


изврши реформе у Маћедонији, када је Енглеска изнела пред- 


лог о аутономији Маћедоније и после састанака краља Едуарда 
са царем Николом П. Под пресијом европске интервенције по- 
стао је дакле и овај данашњи уставни покрет, и то је био један 
од разлога што му се није веровало и што се држало да је ин- 
сцениран из Цариграда. 

_ Митад-паша постаде по други пут велики везир (10 де- 
цембра 1876). Сутра дан, по доласку његовом на везирство, Ми- 
тад-паша прокламова Устав. Тога дана — 11 децембра — имала 
се састати конференција великих сила у Цариграду, — за то 
је и похитано да се баш онда прокламује Устав. Пред Портом 
беше се искупио силан свет: на једној естради, декорисаној за- 
ставама, беху искупљени министри и улеме, и очекиваху се- 
кретара султановог, Саид-пашу, који донесе Устав потписан 


"руком Абдул Хамидовом. Пред оним многобројним светом и упа- 


рађеном војском прочитан је Устав и после у хиљадама штам- 
паних примерака раздаван свету. Митад-паша поздрави нови 
Устав кратким али одушевљеним говором а са Сераскијерата 
опалише 101 топ. У вече је варош била осветљена и гомиле 
раздрагана света, војника и ђака највише, ишле су улицама 
вичући: „живео султан, живео Митад-паша!“ 

Конференција се беше искупила. Русију представљаше 
Игњатијев, Француску гроф Шедорди и гроф Бургоан, Енгле- 
ску Салисбери и Елијот, Аустрију гроф Зичи и барон Каличе, 
Италију гроф Корти, а Турску Едем-паша и Сафет-паша. Тек 
што свршише оне уобичајене претходне послове и пређоше на 
рад, зачу се пуцањ топова, устаде Сафит-паша и ослови кон- 
ференцију овим речима: „Господо, пуцањ топа, који чусте, 
сигнал је да се објављује Устав, који је дао Њ. В. Султана 
којим се гарантују права и слободе признате свима поданицима 
царства. без разлике. Ја мислим да је, после овог великог до- 
гађаја, наш посао постао излишан“! Наста хладно, ледено, ћу- 
тање — ова удешена · театралност промашила је циљ. Конфе- 
ренција је продужила свој рад, Турци су се дакле преварили. 
Али тиме је за сваког мисленог човека: јасно било да је и суд- 
бина Устава запечаћена. Требало је да дођу још спољни дога- 

ђаји па да Устава и парламента нестане. Није на то требало 
дуго чекати -— догађаји су у брзо дошли. 

Конференција је продужила свој рад и 16 децембра била, 
је друга њена седница, — на којој су представници Порте од- 
били предлоге: о повећању Црне Горе, уступању М. Зворника 
Србији, о званичном народном језику вилајета, аутономији и 
милицији вилајета и т. д. Тада руски представник, као главни 
предлагач, поднесе конференцији други, много умеренији пред- 
лог, да би тиме олакшала Турској да га прими. И 8. јануара 
1877 би прочитан тај предлог : којим се напуштало увећање Црне 
Горе и исправљање српске границе, постављање гувернера само 
за првих пет година имале су да одобре велике силе, интер- 
национална комисија имала је много мањи делокруг рада ит. д. 
Али Порта одби и овај предлог држећи да је то само: руски 
предлог и ако су представници великих сила изјавили да ће 
напустити Цариград. На предлог Митад-пашин, а како се идо 
сада радило, би позван велики савет од 200 њих — бивших 
министара, виших чиновника, виђених хришћана и Јевреја. 
Пред тим великим скупом изнесе Митад-паша критичну ситу- 
ацију царства: ако прими предлог великих сила онда је свр- 
шено са самосталношћу царства, не прими ли их, онда ће доћи 
у сукоб с Европом. Крај све опасне ситуације скуп не прими 
овај предлог великих сила и дан два доцније Сафет-џаша са- 
општи то члановима ПИ А Они неколико дана доцније 
напустише Цариград. 

Од Митад-паше било је веома мудро што у овако тешкој 
ситуацији разумеде да је најважније сада закључити мир са 
Орбијом и Црном Гором, — и поче одмах да ради на томе (по- 
што је још 16 децембра продужено примирје) и то преко тур- 
ског посланика у Бечу, Алеко-паше, који се непосредно спо- 
разумеваше са српским представником Цукићем. Али Митад 
паша не сачека свршетак ових преговора, њега збацише с ве. 
ликог везирства. Противу њега плеле су замке по одавна. Али 
када посланици страних сила напустише Цариград, и када је 
јасно постало за сваког да Устав, дело Митад-пашино, није 
могао пресећи мешање Европе у унутрашње послове Турске, 
тада је и судбина Митад-пашина запечаћена била. И у сред — 
разуме се привидне — „највеће милости Митад-паша би по тур- 
ском начину свргнут с власти. Ноћу између 24 и 25 јануара 
Саид Инглиз-паша и неколико официра одведоше га, по заповести 


| султановој, на јахту султанову „Изедим“, чији је капетан имао 
ји Пбредбу у запечаћеном писму, које је смео да отвори и про- 
_ чита тек у заливу Челкмеџе. Митад-паша би доведен до тали- 
[-: ПИ слог пристаништа Бриндизи и ту се искрца. Сад је био 
__ изгнаник. Тако се ненадно и бедно свршила каријера овог ве- 
ликог човека. 

Али Митад-паша није доживео да види ни отварање пар- 
ламента, да види примењен свој Устав. Под његовим замеником, 
Едем-пашом, отворен је парламенат 7 марта. Султан је лично 
с-највећом помпезношћу отворио парламенат подужом престо- 
ном Беседом, у којој је говорио о унутрашњим приликама, 
Уставу, о конференцији великих сила, миру са Србијом и пре- 
_ говорима с Црном Гором, и набрајао законе који се имали ре- 
шавати у тој сесији. Парламенат би, да је радио, одиста имао 
много да уради: изборни закон, закон о општинама и окру- 
зима, грађански законик, закон о уређењу судова, о штампи, 
"0 пензији чиновника, о Гл. Контроли и т. д. На то је парламе- 
нат одговорио Адресом, која у ствари и није што друго до па- 
рафраза султанове Беседе (16 и 17 марта). Једно се место мора 
нарочито истаћи — место, где је реч о конференцији европских 
_ сила. Ту је парламенат не само потпуно одобравао политику 
владину, дакле и одбијање предлога конференције, већ је од- 
лучно протествовао противу мешања европских сила у унутарње 
послове Турске. То је у главном и сав рад парламента. У њему 
не беше елемената за парламентаран живот, — ни опозиције, 
ни људи који ће имати икакво самостално уверење и стано- 
виште према влади. Такав аминашки скуп није могао бити у 
истини парламенат. Али ускоро затим спољни догађаји пре- 
кратили су дане парламента и бацили и њега и Устав у за- 
борав. 

Са Србијом је у овом међувремену био закључен мир под 
_ условом зјабиз фио апје ђеПштп. Али све то није могло омести 
Европу да одустане од својих захтева. Неколико дана после 
оне одлуке великог Савета, да се одбију предлози конферен- 
ције, руски канцелар упутио је ноту свима великим силама (19. 
јануара), позивајући се на париски уговор, да су оне дужне 
респектовати га и тражити од Порте, на основу њега, познате 
реформе. Тако је Русија сада енергично повела реч. Опет ње- 
ном иницијативом дошло се до споразума између великих сила, 
· до историјски значајног заједничког лондонског протокола 
Дело, књ. 48. 24 

од 19 марта. Тим се протоколом Порта позивала да уведе по. 


требне рбформе у вилајетима и наглашавало Порти, да ће ве- 
лике силе извођење рефорама контролисати преко својих посла- 
ника у Цариграду и претило уједно, да ће се употребити и 
друге мере, ако Порта остане упорна у своме опирању. Порта 
одби да прими лондонски протокол (29 марта). На то Русија од- 
говори — 12 априла — објавом рата. 


25 


Можда ће се читаоцу ових редова учинити да смо се много 
задржали на овим моментима спољне политике, да смо прича- 
јући о Уставу сувише причали о спољној политици. На про- 
тив! Спољна политика Турске била је као што смо видели нај- 
важнији мотив да се покрене питање о Уставу и да противници 
уставности признаду потребу покушаја с уставним државним 
животом; или како би они, који гледају Турску као легендарну 
земљу интрига и лажи, рекли: пресија од Европе дала је тур- 
ским државницима идеју да увођењем некакве бајаги уставно- 
сти изиграју Европу и извуку се из тешке кризе. Уставност је 
дакле била једно лукаво средство употребљено у неискреној 
намери. Ми не можемо толико далеко ићи да једино ове мо- 
тиве гледамо у увођењу уставности, — и ако су они код велике 
већине позваних фактора преовлађивали. Била је и једна група 
људи која је искрено веровала у могућност и потребу Устава 
и која је највише из тога уверења и радила да се Турска на- 
чини уставном земљом. То је група Матад-пашина. Само се тако 
може и правдати његова журба с увођењем уставности, јер је 
одиста онда разумљиво што је Митад-паша хтео устав а сам је 
држао да ће то моћи довести до сукоба између Русије и Турске. 
Русија, по његовом мишљењу, које није сасвим нетачно било, 
неће се моћи измирити с фактом — да варварска Турска по- 
стаје уставна земља и даје уставне слободе својим поданицима 
хришћанима, јер би то свакако утицало на духове у њеној 
земљи, на њезин народ. Уводећи Устав Турска ће, по мишљењу 
Митад-пашином, пре доћи у сукоб г Русијом. Али ће уставни 
ред и уставне слободе повратити свежину и јачину државну, 
измирити хришћане с турским елементом, и тако консолидована, 
снажна Турска, имаће уза се симпатије културног света, и зва- 
ничну Европу па и хришћане, за чију, као бајаги, бољу суд- 
бину хоће Русија да се бори! Русија дакле има разлога да 

омете устав, да изазове сукоб пре стварног успеха уставности, 
алп не и после, после једном утврђене и осигуране уставности. 

Јасна је дакле нераздвојна тесна веза између ових моме- 
ната спољне политике и уставног покрета, да изгледа као пот- 
пуно сигурно да је једно узрок а друго последица. А као год 
што је спољна политика изазвала тај уставни покрет, тако је 
спољна политика учинила те га је и нестало. Од Устава се оче- 
кивало да ће се унутарње прилике средити, царство консоли- 
довати, незадовољство смирити и да ће се, што је најглавније 
Европа одрећи сваког права мешати се у унутрашње послове 
Турске, да ће, једном речи, оставити њој судбину хришћана. 
Али се, као што смо видели, на Порти грдно преварили — кон- 
ференција је и даље радила, Европа је и даље сагласна била 
у најважнијим тачкама, те је тако, на крају крајева, дошао лон- 
донски протокол и проглас рата од Русије. Устав није показао 
ту чудотворну моћ како се на Босфору очекивало. И онда је 
разуме се платио сав трошак сам творац Устава, Митад-паша. 
Он је сада као изгнаник лутао по Европи чекајући час да се 
може слободно вратити кући. 

Самом султану је била непријатна ствар да се један његов 
велики везир, који га је и попео на престо, потуца по туђини. 
Изгнани велики везир могао му је, стога, бити и опасан ствара- 
јући у европском јавном мњењу рђаво расположење према њему. 
Султан је сада, крајем 1877. год., допустио био Митад-паши да 
се врати. у своју отаџбину. Митад-паша, разуме се, није могао 
помишљати на Цариград већ изабра себи за становање острво 
Крит, куда му пређе и фамилија из Цариграда. Дотле се, докле 
је провео неко време на Криту, у Цариграду опет одобровољили 
према Митад-паши и изгледало је као да ће он изгубљено по- 
верење поново стећи. Митад-паша би постављен за гувернера 
Сирије. - 
Али је све ово, пажња према Митад-паши, поклањање пове- 
рења, било привидно. Неповерење, посејано између Митад-паше 
и султана, није се могло више изгладити. Те тако је и ово гу- 
вернерство у Сирији, одакле је премештен за гувернера у Смирну, 
било забашуривање правог циља дворске политике, која се по- 
што по то хтела отрести Мптад-паше. Противу њега се непре- 
стано интригирало, а није било тешко успети, јер је он своја 
демократска уверења најочигледније документовао својим Уста- 
вом, од чега су страховали камарила и Двор. Од једном се 

султан реши, изненада, да се питање о насилној смрти султана 
Абдул-Азиса опет покрене. Сви они, за које се држало да су 
компромитовани у тој ствари, беху изведени пред суд. И покрај 
оног утврђеног протокола, који су потписали европски и турски 
лекари, сада се од једном пронашло да је султан Абдул-Азис 
насилно уморен; да му је артерије пресекао један атлет, Ибра- 
хим, да су га држали при том Факри-беј и официр Мустафа 
Џезарли, а два друга официра Али-беј, и Меџид-беј, стражарили 
на вратима. Као саучасници беху обележени: Митад-паша, Мах- 
муд Дамад-паша и Нури-паша. Сви беху осуђени (16 јуна 1881) 
на смрт — али заузимањем представника Европе помиловани 
на изгнанство у Тајпф, близу Меке. Мехмед Ружди-паша, бивши 
велики везир, лежао је на самрти и није могао доћи пред суд, 
а за шеик-ул-ислама требао је нарочити религиозни суд. 

Изгнанство у Тајифу било је систематско мучење ових 
људи. Нури Дамад-паша полуде, а Митад се разболе. И, по зва- 
ничном тврђењу, Митад-паша умро је од природне смрти — од 
пришта. Али је у истини било друкче: и Митад-пашу и Махмуд 
Дамад-пашу удавише 14 априла 1883 год. Тако је трагично за- 
вршио Митад-паша, творац Устава у Турској. 


6 Митад-пашом није умро и уставни покрет. Његово га је 


дело преживело. И пре Устава Митад-пашиног и после смрти. 


Митад-пашине било је људи, група читавих, моћних струја, које 
су тражиле препорођај живота у Турској, и веровале у могућ- 
ност тога препорођаја. Дајући Устав својој земљи, Митад-паша 
је рачунао на те струје свежега живота и њихне предетавнике 
— на младотурску странку. Као што смо видели, мисао о ре- 
форама није нешто сасвим ново, није је први Митад-паша из- 
нео. Рефорама је било и пре њега, и за реформе и за потребу 
знало се и пре њега. Мисленији људи били су нездовољни очај- 
ним стањем царства. И када реформе Абдул-Меџида не могоше 
ништа поправити ни сузбити европску интервенцију онда је то 
незадовољство јаче избило и добило одређенији карактер. Од 
незадовољника из редова интелигенције и незадовољника из сре- 
дине религиозних представника, постао је покрет — младотурски. 
Није лако тачно рећи ни кад је постао овај покрет ни ко је ње- 
гов покретач, нити је то био тако јасан и прост покрет. Разне се 
струје и нијансе политичког веровања у њему стицале и тек сада, 

наших дана, он добија овај демократскији карактер. Било је у 
њему чисто фанатичке реакције противу неуспелих рефорама 
Фуад-пашиних и Али-пашиних. И представници те струје тра- 
жили су да се прекине с реформама, да се освежи национални : 
дух, да се апелује на верско осећање, на заједницу свих покло- | 
ника Исламу. И само зато што су били противници оног стања ; 
и што су желели да оживе турски национализам, — они су | 
се сматрали као поборници нове, младе Турске. 

Не треба се дакле варати да у младотурском покрету има 
само "демократа и да је импулс томе покрету дошао са стране, да 
је дакле просто копирање прилика и живота у Европи или да 
је просто речено — ствар моде. Не. Све оно што је било неза- 
довољно са стањем царевине, све оно што је тражило да се 
освежи живот једног друштва, које је изгледало да је на смрт 
осуђено, све је то припадало овом покрету младотурском. Да- 
леко би нас одвело, нити је циљ овим редовима, да причамо 
историју младотурског покрета. Зија-беј и Кемал-беј били су 
десна рука и сарадници Митад-пашини. И прилазећи своме делу 
Митад-паша, ослонио се баш на ову струју — младотурску. Му- 
стафа-Фазил, брат египатског кедива, био је од првих радника на 
овоме покрету. А група се први пут формирала шездесетих го- 
дина 'и то од емиграната у Паризу. Ту је Мустафа Фазил-паша 
помагао новчано да се покрену два листа „Итихад“ (Уједињење) 
и „Хуријет“ (Слобода). 

Када је Митад-паша онако прошао с његовим уставом и тра- 
гично завршио у Тајифу, одтада фанатично-национални елементи 
који хоће панислаизам играју мању, незнатнију улогу, нарочито 
и стога што младотурски виђенији људи беже у Европу и пре- 

носе тамо центар покрета — имајући разуме се масу тајних 
присталица у Турској, све што је незадовољно са жалосним 
стањем у земљи. Па и у овој младотурској странци у Европи 
јасно су се одвајале две нијансе: уставно-умерену где је вођ 
Зија-беј и републиканско-револуционарну где су вође Мехмед- 
беј, Решад-беј, Нури-беј, Таксим-беј и др. 

Победа и напредак демократије у Европи још већма су 
дали импулса овом младотурском покрету. Живот и време учи. 
нили су своје и у Турској. И тако је растао све већи број не- 
задовољника, растао све већи број образованих људи и људи, 
који су од интервенције европских сила имали једино ту корист 
што су дошли у контакт са европском културом т.). европском 

демократијом. Кад је интервенцијом Европе Турска имала скоро 
да изгуби Маћедонију онда су Младо-Турци нашли да је згодан 
моменат устати и протествовати и противу Европе и противу 
деспотизма султанова. Шта је све било за ово кратко време — 
наши читаоци знају и из наших дневних листова, који су пре- 
пуни детаљних извештаја из Турске. 

Хоће ли покрет и успетиг Хоће ли Младо-турци успети да 
реше једно велико историјско питање: да једну скоро пропалу 
државу, основану на освајачким тековинама и верским прин- 
ципима Корана, освеже, оживе и улију јој живота уневши у њу 
европске установе и европску демократијуг Питање — на које 
ће сваки читалац неверицом одговорити, макар му и не лебдила 
пред очима турска прошлост. 

До сада је турски државни систем носио карактер верски 
и освајачки. Султан је не само полктички већ и верски погла- 
вар — калифа; а Коран је извор државне мудрости, и њему и 
духу његовом морају се прилагодити и све државне установе. 
Верски дух прожимао је целокупан државни живот, а то је био 
узрок што се и јавни живот тако скаменио, и закржљавио, и 
што се уопште живот Турске рудиментисао. Вера се не мења па 
ни државни систем који се на њој заснивају. Отуда је Турска 
и морала заостати и заплеснивити у застоју. Освајачки карактер 
турске државе још већма је ојачао овај страховити конзерва- 
тизам, који је значио право убиство за Турску кад се према 
њој истакне европски свет, пун живота и у непрестаном раз- 
воју, напретку. Демократија значи — да нема освајача и поко- 
рених,' значи једнакост у правима и дужностима; демократија, 
значи рат стагнацији, мртвилу (које је овде религиозни дух 
освештао), значи развитак, напредак. Демократизирати Турску 
не значи само изменити је из основа већ створити нову, другу 
државу, — значи пребрисати сву прошлост, изгладити све успо- 
мене, све традиције, улити други дух. Да ли је то могућног 
Питање — на које ће скора будућност одговорити. Крај свих 
симпатија младо-турском покрету немогућно нам је отети се од 
песимизма, који нам се намеће сећајући се узалудних покушаја 
у историји да се историјски фатум једнога народа измени!.. 

Не желимо подати се песимизму и стога застајемо овде 
не набрајајући друге узроке, који сметају успеху овог великог 
покрета. Али читаоци увиђају из овога већ значај овог покрета. 
— и какав је његов проблем. „Драг. М. П. 

РОМАН 
— МАРЕО ПРАГА — 


Париз — Милан, 5 маја, сах. 8.15 пре подне. 
Бијанка Карадели — Вошеуага Ројавопетег 12. Рагла — 
То ћјеп — епећапје — (епдгегве5. 
Аделина. 
6 маја 1887. 


Мислим и надам се, Аделина моја, да те је моја јучерашња 
депеша — у свој краткоћи својој — потпуно обавестила о свему: 
о догађајима и о утисцима. Та депеша ти је показала ситуа- 
цију. Задовољна сам, ето. 

Јуче је био-први дан, откако сам се родила, да ми се, кад 
сам ујутру устала и отворила прозоре да пустим у собу лепо 
топло мајско сунце и погледала у улицу, учинио свет мање 
ружан и да сам увиђала да вреди живети. Улицом је журно 
врвео свет и јурила кола која су долазила са станице или ишла 
на њу. Мало даље, према Кавуровој пијаци, виђао се свет како 
промиче у метежу, како се поздравља, како иду у врт деца и 
дојкиње. И осећала сам се весела у тој веселости што ме је 
окружавала, у том ваздуху топлог пролетњег јутра. 
| Наслоњена, тако на прозору, поздрављала сам руком Џемса 
који се беше упутио ка једним колима да се одвезе у канце- 
ларију. Потом сам тако остала дуго, гледајући а не видећи, 
премишљајући, покушавајући да читам у својој души. 

Мисли су ми биле добре. 

Мислила сам како ће, само ако не буде несреће, наш жи- 
вот бити мио, весео, тих. Говорила сам сама себи да ћу се кло- 

нити свега што би могло изазвати несрећу. И зажелела сам да 
што пре имам и ја детенце, да га изјутра водим у варошки врт. 

Џемс је јуче долазио кући такође да доручкује; то јест 
ванредно, јер је ово први дан нашег заједничког живота. Потом 
се вратио у канцеларију. У вече је дошао кући у пет. Вечерали 
смо и изашли у шетњу. У седам смо опет били код куће, ау 
девет у постељи, као честит и паметан свет. 

Тетка ми је дала Бетину — знаш, ону собарицу. Она је 
научила помало и кувати. Ја и Џемс смо задовољни. А за мене 
је врло велика олакшица што у самом почетку свога новог рада 
као домаћица не морам гледати нова лица око себе. Бетина ми 
помаже и саветује ме. То би одиста била велика неприлика, 
кад бих морала још да мислим и о пијаци! 

Уопште, још једном да ти кажем: задовољна сам. 

Само, — чудновато! — чини ми се да сам друга. Ко зна: 
да ли је ово заглушеностг Ново стање; Нова кућа; Нови живот 
који почињем; Не знам. Али чини ми се да сам друга. На при- 
мер: прочитала сам овог часа листиће мога писма, и не могу 
да познам себе. Све до јуче чинило ми се, да бих се била за- 
клела да ће моје прво писмо, које ћу ти упутити као удата, 
бити сасвим друкчије. Веселије, нежније, умиљатије, са више 
појединости. Још и сад, видиш, покушавам да будем Аделина 
која пише Бијанки, и не полази ми за руком. Мој стари стил 
се исцрпео, може бити у јучерашњој депеши. То је била по- 
следња посланица Аделине Оливијери. Од данас ти пише Аде- 
лина Буртон. 

Шта је; Шта је било; Не знам. 

Па ипак сам весела Па ипак сам задовољна. 

Ко знаг 

"Грлим те... 

Аделина. 


Бијанка прекиде опет -— на овом месту — читање. Остала 
је с писмом у руци, замишљена, гледајући укочено, не видећи 
пут који је пролазила. Није више мислила о својим неприли- 
кама. Мислила је о Аделини. 

Све што је читала дотле и што јој се чинило готово ново 
— изгубљено као што је било у лавиринтима памћења — дово- 
дила је она поново у везу с оним што јој је Аделина писала 
доцније, и што јој, пошто је било свежије и важније, бејаше 

_још у памети. Доводила је у везу и налазила да је све било 
логично, доследно, кобно тачно. У девојачким писмима, у утис- 
цима, у мишљењима, у намерама, искрено израженим, опажала 
је сад она, која је раније постала жена, коју је тако бујно про- 
живели живот истрошио, клице из којих ће избити — јадно 
гробљанско цвеће — погрешке и ужаси једног заблуделог жи- 
вота и лажна љубав. 

Како је све то било логично! 

„ _ Иона, Бијанка, кад је видела прву погрешку, запрепастила 
се и јаукнула! Боже мој! 

И сећала се свога живота, и упоређивала га с животом 
своје пријатељице. Коју је од њих двеју требало више жалити 
и којој је била више потребна помоћ. 

Воз је јурио врло брзо. Алпи су се беласкали већ у бли- 
зини. Још неколико сахата, и Бијанка ће ступити на земљиште 
Италије. 


27 маја 1887. 


Знаш ли, драга моја Бијанка, да ти ја нећу више ништа 
причати о себи, о својим стварима; да ћу управо престати да 
ти пишем ако ти не измениш своје држање; Све ми мање пи- 
шеш: на свако твоје писмо долази четири или пет мојих. Да 
ти то још и опростим! Знам да имаш више главобоље но ја: 


__мајка, муж, дете, па онда париски живот, много друкчији но 


· овај мој прост и пџаланачки. Знам да не можеш располагати 
_ временом као ја која сам сама по цео дан, која кад читам је- 


дан сахат, радим један сахат, и два сахата ходам по вароши, 
не знам шта друго да чиним него да седнем за сто п да ти 
пишем. Да ти опростим све то, као што рекох! Али да барем, 
кад ми пишеш, имаш више поверења као што ја имам према 
теби: и да ми причаш шта радиш, шта има ново, како живиш, 
шта мислиш. Ти баш ништа. Писма су ти дуга, нежна, али 
непотпуна. Причаш ми о моди, о новим комадима, о књижев- 
ним новинама.... Шта ме се све то тиче; То јест тиче ме се, 
волим да знам новости, догађаје, али то ми није довољно. Мора 
бити нешто друго, нешто што ми не казујеш. Једном речју да 
ти објасним: сва твоја писма могла бих показати свом мужу. 
Докле би, међутим, требало да између двеју пријатељица као 
што смо ми, буде писама пуних малих тајни, ситних поверења, 

мањих утисака, које — ма да ту нема ништа грешног, и Боже 
сачувај! — не би требало да зна муж. Ја се непрестано при- 
државам тог система: увек сам ти казивала све. А ти, лукави 
створе, нагнала си ме да ти пишем на стару адресу и после 
венчања. И ја сам урадила тако. Рекла сам ти одмах: „Аде- 
лина Оливијери, розбе тезбапје. Бетина је већ била уобичајила, 
да иде по писма. Али труд је био узалудан! Та своја писма 
могла си да упућујеш на моју кућу, јер у њима нема ништа 
што би ме могло компромитовати. Уосталом, мој муж је цео дан 
ван куће, те бих пре ја могла да примам и отварам његова 
него ли он моја. Али све и кад би читао та твоја писма, на- 
шао би у њима само досадних ствари. 

Дакле 2 

Пази: ми полазимо осмога или десетога у Швајцарску. 
Остаћемо на путу дваестак дана; за то време ти се одмори. 
Лутаћемо по планинама, нигде се нећемо дуго задржавати, те 
ти тако не могу рећи куда би ми слала писма. Али пре осмог 
т. ј. пре но што се кренем на пут, хоћу да имам једно твоје 
писмо, једно лепо писмо. Јеси ли разумела! 

А сад те кажњавам. Имала бих да ти кажем многе ствари, 
занимљиве ствари, али нећу. То ћу учинити кад то будеш за- 
служила. 

Сћеј тло ништа ново. И даље сам задовољна. Живот је 
помало монотон, малко млак. Али не жалим се. Рекла сам ти 
већ, много сам се изменила, и, поред тога, расуђујем. 


И кад се сетим свога девојачког живота, овај данашњи _ 


чини ми се рајски живот. Месец је дана, за мало, како не ви- 
дим Тота: па то само је блаженство. Идем сваки дан к тетки 
(још је једнако удовица!), али онда кад сам уверена да нећу 
њега наћи тамо. 

Радим; помало се занимам кућним пословима, да не би 
Бетина баш са свим постала домаћица; помало идем у посете 
(проносим по салонима своју нову титулу госпође!; читам 
много. 


А тиг Чујеш, дигни једном копрену с тога твог живота. | 


Јер, знаш, чини ми се да има неке тајанствености у твом жи- 
воту. 
Прими много лепих пољубада од 
Своје Аделине. 


њи ов — ' 

Среда, 3. новембра 1887. 
Питање што си ми га упутила, мила моја Бијанка, у пи- 
сму које сам јутрос добила такво је, да сам се сита насмејала. 
„Још ништа“ Тако је! Ништа! Ништа! А, кунем ти се да је 
добра воља ту! Шта да му радим; Судбина! Судбина ми није 
дала да знам како је то бити кћи, па, сад, неће ми дати ни да 
знам како је то бити мајка. Ово је атавизам... физичко-морални. 
И, право да ти кажем, почињем бојати се да је то несрећа за 
мене. Знам да је још рано падати у очајање. Али уопште до- 
садно ми је. Немам шта да радим, те су ми дани дуги, бескрајни 
као вечност. Џемса виђам само о ручку и вечери; у девет је 
уморан, јер устаје у зору и ради по цео дан, те ми моја савест 
налаже да га пустим да легне. Мало затим учиним и ја по ње- 
гову примеру. Кад бих захтевала, он би после вечере изишао 
са мном у шетњу, али ми је тешко да га на то гоним. Дакле 
и ја брже боље легнем. Природна је последица тога да уста- 
нем рано, у осам, у девет. Кажем ти да су то муке живе ! 
Читам много: прочитала сам све, и што је за читање и 
што није за читање. У том погледу иде ми на руку тетка (која 
ми је — напослетку — отворила своју библиотеку, у којој сам 
нашла поштенијих ствари од оних што сам већ читала кришом 
пре удадбе); иду ми на руку пријатељице (које су ми дале нај- 
занимљивијих књига); иде ми на руку мој муж (који ме оду- 
шевљава за Дикенса); па ми иде на руку чак и Тото, који се 
сад усуђује да ме похађа и да ми, значајно ме погледајући и 
смешећи се, доноси с највећом тајанственошћу Катила Мандеса 
и Агмана Силвестра. Али пријатељице ме снабдевају с најза- 
нимљивијим стварима за читање, ну да се разумемо: уметнички 
најзанимљивијим стварима; јер и ја имам своје литерарне укусе, 
и мислим да добро познајем књижевност. Ја сам, да ти кажем, 
за нову натуралистичку школу. После Золе — Бонтен, Рони, 
Гиш, Декав, Метније, и т.д. Вероватно ти познајеш ове писце, 
ти што живиш у великом светском књижевничком мозгу. Мало 
мање волим импресионисте, изузевши Гонкурове које обожавам 
јер су аристократе. Мрзим симболисте: Уисмана на пример не 
разумем: чини ми се да то није човек овога света. Философи, 
као Бурже, Род, Усе, Верон, Кар, сматрам да не разумеју ни- 
шта, нарочито кад говоре о жени и кад хоће да опишу жену: 
причају сасвим погрешне ствари. Овда онда, ради разонођења, 
ради одмора, допадају ми се по мало светске ствари: и тада 

се дохватим Дроза, Гипа, Алевија. Романтичаре нисам никад 


сматрала за част да уновим у своју кућу. И, напослетку, турила_ 


сам у запећак Еркмане- Шатријане, Андреје Терије и све те 
глупе писце романа за подлистке у листовима који улазе у по- 
родице. Од старих ствари читам мало или ништа; помало Бал- 
зака и помало Флобера, јер то су старе ствари које су увек 
нове. И ништа више! 

Као што видиш показала сам ти и своје књижевне укусе. 
Не знам да ли бих могла бити искренија. Јер ја мислим да је 
књижевни укус у једне жене један од најпоузданијих података 
за доношење суда о њеним тежњама, њеним мислима, мето- 
дама њеног живота; о намерама, жељама и бојазнима и сме- 
лостима, безазленостима и лукавствима, снази и слабости. Али 
ако упиташ жену (то сам утврдила) који су јој најмилији 
писци и књиге, 7 деведесет девет од сто случајева добићеш 
лажан одговор. Она разуме да би искрен одговор на то питање 
могао значити издавање себе саме, потпуно разголићавање, 
одавање свог карактера. А жена нема рачуна да не остане за- 
гонетка. 

А знаш ли зашто би јој та искреност била кобнаг Зато 
што свака жена воли књиге у којима види себе саму или свој 
живот, ако не у догађајима које проживљује јунакиња, а оно 
у укусима, у осећањима, у махнама или врлинама, у мржњи 
или љубави (према људима и према стварима) што их је писац 
унео у главне личности у свом роману. И то је прави разлог 
што књига, као год ни комедија, не може имати ни васпитног 
ни деморализаторског утицаја на светину. Јер свака комедија 
и сваки роман дира и занима снажно и трајно само оне инди- 
видуе које налазе додирних тачака између личности у умет- 
ничком делу и себе самих. И те индивидуе уметничко дело нема 
ништа више да поучи. 

Ја, која сам искрена — може бити само према теби — ка- 
зала сам ти своје укусе; и приказала сам ти, још једном, себе 
саму. Али мислиш ли ти да су те књиге што их волим имале 
на мене какав други утицај осим тај да их заволим; Мислиш 
ли да су унеле у мене нешто ново или да су измениле моје 
идеје; Мислиш ли ти да ме оно што сам прочитала може покре- 
нути да радим или мислим друкчије но што бих радила да их 


нисам читала; Мислиш ли ти да су ме ти романи начинили. 


гором или бољом но што сам била пре но што сам их прочи- 

тала, мислиш ли да су ми дали веће искуство о свету и жи- 
__воту, да су ме боље упознали о пороцима и врлинама нашега 
века% Мислиш ли ти да ће ме ти романи подстакнути да брже 
идем својим путем, или да ће ме поколебати на њему 2.. Боже 
сачувај! Ја волим те књиге, јер у свакој од њих нашла сам по- 
"нешто од себе саме; јер у свакој сам утврдила, да бих и ја, да 
сам била на јунакињину месту, радила као год и она. Ето, то је 
_ све. Каже се да књига препорођава човека! Приче, Бијанка моја, 
које се могу причати ђачићима. 

И застајем... јер ме обузима велика сумња: Боже мој! је- 
сам ли ја на путу да постанем жена којој је досадног 

Видиш ли шта то значи немати никаква посла! 

Понеки пут, кад ми је досадно, завалим се у наслоњачу, 
и, гледајући у таваницу, премишљам шта да радим, чиме да се 
занимам, да бих лакше претурила дуге часове; понеки пут учини 
ми се да би материнство било најбоље решење овога проблема 
који ми почиње задавати страха. 

Али удала сам се има шест месеци. Очекујемо и... одважно 
се трудимо. 

Благо теби! Жеља свих млада испунила ти се у најкраћем 
року! Увек си била срећнија од мене. 

Твоја Аделина. 


11. јануара. 
Мила моја Бијанка, 

Премишљала сам и одлучила да просто нисам имала ни- 
каква разлога да се једим и упропашћујем себе. Довољно је да 
ти кажем да сам од дана моје свадбе досад страшно омрша- 
вела и ислабела. Веруј ми да не бих више могла живети жи- 
вотом, који бејах отпочела из обзира према свом мужу. Нека 
он леже у десет, да би устао у шест. Али ја, сто му мука! нећу 
да се подвргавам његовим навикама и да се управљам по њему. 
Издржала сам девет месеца и чини ми се да је сувише. Још је 
мало требало па да изгледам као луда! 

Тако сам се тргла пи еманциповала. 

Има петнаест дана како излазим свако вече: идем к тетки, 
или ка Клелији, или Росијевој. Понеки пут идем у позориште; и 
тиме чиним услугу тетки Ермелинди, која, откако сам се удала, 
није више крочила у позориште, јер није хтела сама с Тотом. 
Џемс ме, после вечере, отпрати. А други неко доведе ме кући. 

Не чиним ништа рђаво, је лиг2 

Чак и мој муж, уосталом, признаје да је то потпуно право, 
да се мало проведем и да не лежем кад кокошке иду на се- 
дала. Напротив, он ме тера да изиђем. Он је, мора се признати, 
несебичан и није љубоморан. А како сам ја, за оно неколико ча- 
сова што их проведем крај њега, према њему нежна, умиљата, 
пажљива, он је потпуно задовољан са мном, и сваки дан ме 
све већма воли. | 

Допуштајући ми да се помало проводим, у добити је и он. 
Јер, право да ти кажем, у последње време монотонија, прете- 
рано миран живот беху ме почели стварати зловољном, гневном, 
пркосном, готово увек намрштеном. А он, заљубљен (на свој 
начин, али заљубљен), почео се био бринути и једити. Међутим, 
од пре петнаест дана ствари су се измениле. Увече одем тамо 
амо: видим мало света; проћаскам, покаткад се проведем, и вра- 
тим се кући весела, узрујана... Пробудим га, причам му шта 
сам радила, кога сам видела, шта сам чула... И он, после тога, 
поново заспи као мало дете. 

Тако смо задовољни обоје! 

У Клелијиној кући је свако вече врло симпатично друштво. 
Од госпођа, само она и ја кад одем. Мушкараца мало, али ва- 
"љаних. Нема жутокљуних младића, удварача од заната, одврат- 
них беспосличара: нема оних људи којима је једино знање 
умети везати машну као принц од Уелса. 

Клелија је постала одиста отмена дама и врло је образо- 
вана. (Ко би рекаог У заводу је била туњава!). Окружила се са 
неколико веома симпатичних пријатеља. Сенатор Дуранти, док- 
тор Малусарди, маестро Колорно и Ђовенцани свако су вече 
код ње. Као што видиш нема ништа што би могло човека ком- 
промитовати. Најнеодољивији био би Ђовенцани, романсјер, џен- 
тлмен и фини човек од кога сам ти послала лани један роман 
који си свакако прочитала. Али и њему је четрдесет година и 
не воли да се удвара. Ћаска се о уметности, књижевности, а 
понеки пут и о политици, али без педантерије. Претреса се која 
нова књига или каква нова комедија; прича се ма и о дневним 
скандалима; попије се која шоља чаја, и поноћ увек дође врло 
брзо. Понеки од тих мало компромитованих каваљера отпрати 
ме до куће; а понајчешће Ђовенцани, који станује у Манцони- 
јевој улици те, према томе, иде мојим путем. 


саће > са а са а - 5) 

Наша четири пријатеља пазивају мене и Клелију двема 
удовичицама. 

Код Росијеве друштво је веће. Долази више света, а на- 
рочито женског, те су вечери мање пријатне. 

Као што видиш само тај факат, што више волим мало Кле- 
лијино друштво, показује ти да сам паметна женица. 
А шта ти радишг Проводиш ли се 
Пиши ми на дугачко и воли 

своју Аделину. 


априла 1888. 

Да ли би ти умела да ми кажеш, Бијанка моја, шта је то 
грешна љубав: 

"То је питање које себи постављам има већ два месеца, и 
одговор који дајем себи самој није потпун одговор, релативан 
је, не задовољава ме сасвим, али ме умирује. Ја себи одговарам 
· да не знам шта је грешна љубав, али да моја није таква. 

Неће ти се учинити чудновато, теби која ме познајеш и 
која делиш моје мишљење, што ти говорим тако мирно о ономе 
што си — заклела бих се — предвиђала да ће се догодити, и 
што се догодило. Али, напослетку, јесам ли крива7 

Да видимо. Једна жена иде у друштво: лепушкаста је, 
млада је, сасвим слободна, за што није она крива. Наравно, од- 
мах је окруже многи. Удварају јој се, испуњени надама: чини 
им се да ће је лако освојити! А она, не осећајући љубави 
према свом мужу, допушта да јој се удварају, из таштине, из 
лакомислености, стога што нема моралног осећаја. Најсмелији, 
или најпрактичнији; најлепши или најелегантнији; коњички 
официр са звекетом сабље и мамуза; гроф А. или маркиз Б., 
са блеском својих круна; или милионар В., који може изобилно 
трошити за све што је потребно ради удварања жени, а да она, 
опет, од свега тога нема никакве материјалне користи; један 
уопште од таквих вечитих удварача од заната успе брже но 
што се надао. Једнога лепога дана пристане на састанак, и дође 
му у кућу... ни мало заљубљена, али просто испуњена радо- 
зналошћу да... згреши. 

У деведесет девет случајева од сто опази се, кад је ствар 
свршена, да није бог зна шта. Али ствар се више не да попра- 
вити, те после, да би се сопствени грех оправдао пред собом и 
пред светом, чини се поново. Јер карактеристика је тога греха, 

обљубе, да је свет опрашта у толико лакше колико дуже траје. 
Прељуба од једнога дана је каприс; од једне године страст; од. 
целог живота зла коб, пред којом свет погиње главу. У првом 
случају се муж исмева; у другом се жали; у трећем се жали... 
жена. Међутим само скептичари жале љубавника. 

Елем, несумњиво је: она жена, која се подала тако, из ра- 
дозналости, недостојно је створење: њена љубав је грешна. 

Али моја љубав је друкчија. 

Мој муж свако вече леже у девет. За ово осам месеца, 
брака ја сам живела манастирским животом. Али сам се на 
крају крајева заморила: осетила сам потребу да живим, јер 
још нисам живела, јер сам имала несрећно детињство и про- 
вела половину своје младости оплакујући што сам се родила. 
Мој муж налази да су оправдане моје жеље и одобрава их. Али 
ја нисам распуштена: не јурим по салонима, не идем на свеча- 
ности, у позоришта, на сва она места која могу бити опасна. 
Не. Моје омиљено место за разонођење то је поштена кућа једне 
поштене госпође, где налазим само исправан и поштен свет, 
где се људи не удварају женама, где нема ни празних, ни глу- 
пух, ни развратпих разговора; то је околина која не квари душу 
него је уздиже; где се ум не троши у причању о моди или 
скандалима, него се васпита у разговору са снажним, образо- 
ваним, великим људима. 

Дакле ту, у тој околини, на моју несрећу или срећу, за- 
љубила сам се. Први пут откако живим осећам нешто у себи 
што ме усхићава, што ме занима... ох Боже! да, што ме чини 
срећном. Први пут осећам да живим, осећам да сам неко, осе- 
ћам да сам жена. А он ми се није удварао никад; није ми се 
никад дуго загледао у очи, може бити свега једанпут за три ме- 
сеца колико смо се времена виђали готово сваки дан, није ми 
никад рекао ни једне речи која не би била само учтиво пошто- 
вање. Пратећи ме увече кући, показивао се само џентлмен: био 
је толико повучен, да ми није чак нудио ни своју руку, да се 
чак показивао весео кад би нам се неко други успут придру- 
жио. А и ја сам према њему показивала само дивљење, пове- 
рење, пријатељство. 

Али једне вечери деси се да се, инстиктивно, нехотично, 
не мислећи, готово не опажајући, приближисмо једно другом, да 
ми он руку понуди, ја да је потражим. И тако смо ишли даље, 
полако, не разговарајући; и прошли смо покрај врата моје куће 

не видећи их, и ишли смо напред, не водећи рачуна, докле нас 
једна електрична сијалица не подсети да се вратимо. И кад смо 
дошли пред мој стан, држали смо се испод руке, дуго, не гле- 
дајући се, бојећи се да се погледамо. И тек смо се онда одлу- 
чили да отворимо капију кад смо чули где нам се приближују 
нечији кораци. Тада ми он промрља: 

— Немојте увече долазити ка госпођи Клелији. 

Ја побегох у кућу, срећна, блажена; и учинило ми се да 
сам друга, и учинило ми се да сам се тада родила, и да је мој 
живот дотле само био сан. И свом мужу причала сам живо и 
весело као и увек, све што сам чула, о чему се разговарало 
код Клелије. И докле ме је он грлио, затворила сам очи и за- 
боравила све. 

Је ли грешна моја љубав 

Аделина. 


Недеља. 
Наравно, Бијанка моја, да сам опет отишла Клелији. Ни- 
сам ни једног часка мислила да нећу отићи, нити сам осетила 
страха или се колебала кад сам ушла у салончић у коме је већ 
био он, седећи у својој обичној наслоњачици, “ својој уобича- 


_јеној пози, пуној преданости и у исти мах исправне чедности. 


Мислим да нисам ни поруменела кад сам га угледала. 

Свако створење доведено на свет без питања (стара мисао 
и стара фраза, али у којој се крије прво и најубедљивије изви- 
њење за сваку људску кривицу), има право да живи. Вегето- 
вање је за животиње и биљке. Ја сам вегетовала, више или 
мање добро, задовољавајући више или мање правилно функције 
организма, до 25 година. И једнога лепог дана осетих да живим, 
и добих вољу да живим. Да ли да то ускратим себиг2 

Родила сам се као сироче; одрасла сам без радости, без 
осмејака, без љубави око себе; доживела сам двадесет четврту 
годину проклињући дан кад сам дошла на свет; срце ми је ве- 
нуло у грудима, јер нисам могла да волим никога — (била сам 
лишена и тебе, јединог милог створа!); — провела сам најлепше 
године, исмевајући и мрзећи све и свакога, проживела сам их 
без наде, без амбиција, без циља... и, данас кад ми се дала 
прилика да имам нешто добро, у истини добро; данас кад сам 
осетила и увидела да срце није умрло; данас кад волим, једном 
речју, кад волим, и кад волећи осећам да сам неко, неко ко 

Дело, књ. 48. 25 

напослетку има право а раније је имао само дужности; кад се, 
уопште, осећам потпуним бићем, једнаким с другим бићима, на 
свету, где је једнакост најлепши дар што га је дала природа 
а кога се многи глупо и бојажљиво одричу, зар данас да ја 
себе лишим свега тога ; 

Ах ! не! 

— Заљуби се у свога мужа! — говоре ти реторичари и 
законодавци. Глупаци! Као да је срце сахат који се навија у 
одређено време!.. као да сви законодавци воле своју а не туђу 
жену ! 

И нисам се ценкала! Није било лицемерја, нити глупе 
стидљивости, нити оног лудачког поштовања... себе саме — 
како то називају моје пријатељице, којима се мушки удварају 
по месец дана а које су унапред утврдиле дан кад ће пристати. 

Не, тога код мене није било. Данас бејах код њега и... 
његова. 

Не знам, Бијанка, да ли да ти наставим своје исповести. 
Не знам, да ли да ти пошаљем ове листиће у које уносим своју 
душу. Они су мој дневник. Ако их примиш, знај да сам ти их 
послала зато што сам осетила неодољиву потребу да своју срећу 
неком кажем. Ако ти дођу у руке, немој их сматрати као писма. 
Писма више немам кад да ти пишем. Опрости ми. 


Понедељак. 

Видећи ме, јуче, где улазим, устаде, зачуђен, али с весе- 
лим задовољством у крупним и дубоким црним очима. Стиште 
ми руку, дуго ме укочено гледаше, али не прозбори ни речи. 
Затим ме, напослетку, упита тронуто, тихим гласом, по свом 
обичају, угушујући последњи слог, као да му речи изумиру на 
уснама: 

— Зашто, Дели!г 

Дрско му одговорих : 

— Зато што хоћу. 

Јесам ли могла да нађем бољи. разлог % 

Зато што хоћу; зато ште те волим, зато што ме волиш, 
зато што је потребно да ја будем твоја, и ти мој; зато што нема 
разлога да једно друго не усрећимо срећом, коју нам је усуд 
досудио. 


1 Тедање од Аделине. Прев. 

Зато што хоћу. Ево ме! 

Али он узе поново говорити: 

— Зашто, Дели2... Волим вас... тако искрено, тако нежно 
вас водим, да ме је страх од моје љубави, због неприлика које 
би вас могле снаћи. Љубав је често, врло често, синоним не- 
среће. Бојим се да вам, и против своје воље, не нанесем какву 
несрећу. Кад би се то збило мој би бол био такав, да са не би 
могла ублажити срећа којом би ме ви сад усрећили нити успо- 
мена на њу. 

Седела сам према њему и он ми је тихо шапутао те речи, 
гледајући ме укочено. Ја се нисам усуђивала да га погледам. 
На столу до мене била је једна књига: један роман. Узела сам 
је у руке и држала је, гледајући у име што беше наштампано 
на врху корица. То име — Еуђенио Ђовенцани — понављала 
сам у себи више пута, као да га хоћу да научим на памет, као 
да га непрестаним читањем хоћу да присвојим. 

— Нисам јурио за вама, то знате; нисам био тако непаж- 
љив да вам се... удварам... 


— Знам — одговорих. — Да сте то чинили, не бих вас 
волела. 

— Дакле, кад у овој љубави није било греха, постарајмо 
се да остане без греха. Зашто да рушимо дражг2... Волим вас, 
волим, много вас волим; али нећу да вас унесрећавам. 

— Шта мариг Не бојим се. Волим, први пут у свом жи- 
воту; хоћу да волим, хоћу да видим каква је љубав. Имам 
право. 

— Нећу да вас унесрећавам. 

— Нећете ме унесрећити. 


— Хоћу, бојим се, и против своје воље, и против ваше 
воље. 


Тада сам га погледала, сузних очију, и упитала га: 

— Због оне другег... | 

Еуђенио обори главу. 

— Волите ону другу!... — промрмљах тужно. — Према 


мени осећате малу наклоност... каприс... И поштени сте, па ми 
кажете. 


Он паде преда ме. 
— Не, кунем ти се. Не волим је више. Волим тебе, само 


тебе, кунем ти се, Дели, кунем ти се; и требало би да ми ве- 
рујеш, мени који нисам изискивао од тебе ништа, који се нисам 


ође 

чак усуђивао ни да те погледам. Али она друга постоји и има 
права. Жена је, мајка је: метнула је због мене на коцку свој 
живот, и своју част, и свој мир, и љубав и поштовање своје 
деце. Она је — данас — моја жена. Ти то знаш, јер то на не- 
срећу знају сви. Она има сва права, а ја ни једно, чак ни право 
да тебе волим. 

Потом устаде и рече ми: 

— Иди. 

Нисам могла. 

Тада му се кунијах да сам готова покорити се свакој ње- 
говој заповести, али само да не могу себе лишити његове љу- 
бави. Бејах му се аи обиснула око врата и говорила 
сам му: 

— Воли ме како можеш, како хоћеш, како то допусти она 
друга у свом незнању, поклони ми само онај део времена који 
могнеш. Нећу ти много изискивати, нећу тражити ништа, нећу 
чак бити ни љубоморна. Приволећу се на све, па чак и на по- 
мисао да си њен! Али волим те и не могу бити без тебе... | 


Уторак. 


И данас сам провела три сахата с њим, у његовој кући, 
у његовој лепој озбиљној кући, која се чини храм уметности 
и отмености. Каква је силна наша љубав, како је слатка наша 
љубав, у којој је сензуалност само један уступак, који дух чини 
материји. 

Ох! они лепи часови што смо их провели заједно у њего- 
вој књижници, ћаскајући у загрљају; прелиставајући часописе; 
дивећи се сликама; ћутећи: држећи се за руке, очију упртих 
у очи. Ах! они лепи часови ведре радости! 

Наша је љубав интелектуална. То је сливање душа... 


Петак. 


Нисмо љубоморни. 

Рекао ми је да воли ону другу. Да је мора волети, из по- 
штовања према прошлости. 

Ја сам му рекла да волим свога мужа. Да га морам во- 
лети, јер ме је извукао из ништавила. 

И нисмо љубоморни на то вољење, које је тако ништавно 
кад се сравни с нашом љубављу, које је вршење једне дужно- 
сти, у коме вршењу можемо да се предамо својој љубави и да 

једно друго усрећавамо, налазећи у томе као неког разонођења 
за дух, као неке утехе души после умора у испуњавању дуж- 
ности. 

Наша љубав није неверство. Ми чинимо једно другом оно 
што другом не можемо да учинимо. Наша љубав није љубав 
украдена од других. Кад не би осећали љубави једно према 
другом, не би је осећали ни према коме. Нити ја према своме 
мужу нити он према својој жени. Оно што им наша душа може 
дати, оно што нам дужност налаже да им дамо, дајемо им: по- 
штовање и наклоност у моралном, старање, обзире, помоћ у ма- 
теријалном погледу. 

Светина, кад би сазнала нашу тајну осудила би нас може 
бити. Али довољно би било поштовање неколицине изабраника 
па да презремо ту осуду. Неколицине изабраника који разумеју 
човечју душу. 

Еуђенио ми прича о роману који смишља. 

Волела бих му бити муза! 


С талијанског 
Мих. Добрић. 


— Наставиће се — 


РУСКЕ СТРАНКЕ У ДРЖАВНОЈ ДУМИ 


— БОЛЕСЛАВ КЊОСКОВСВИ — 


ОУ ВИР ИВА 


„Странка мирољубива. препорођаја“ припада такође центру, 
као и независни прогресисти, који имају групу од 29 посланика. 

Ова је странка постала еволуцијом из левога крила „уније 
од 30 октобра“ и састоји се из искрених и доследних приста- 
лица устава, који одбацују кадетска радикална схватања и њи- 
хову стару политичку тактику, али се не слажу с опортунизмом 
октобриста. У првој Думи ова странка, тада састављена из малог 
броја чланова, имађаше ипак своју политичку физиономију и 
одређен план тактичнога рада. Овај је план обухватао добивање 
минимума уступака, који је влада предлагала, ма да је тај ми- 
нимум био мањи од обећања октобриста. Чувени странкин првак, 
данас покојни, гроф Хајден обасуо је хвалом овај пут „изми- 
рења“ у седници од 16 маја 1906 године. Овај посланик, склон 
мирољубивим намерама, беше отпочео свој говор као и кадети: 
„Улазећи у Думу — говораше он — ја сам веровао да ће нам 
дати да радимо миран и плодан посао и да се са симпати- 
јама владиним неће цењкати. Али ме је изјава владина уверила, 
да од тога нема ништа“. Гроф Хајден је упутио влади прекор 
што није спремила нове законе, као што јој је била дужност. 

Одлучан противник принудне експропријације, говорник 
тако много поштује вољу народну, да он не може да разуме 
како се влада усуђује унапред обележити решење о експропри- 
јацији „као да се неће примити“. Беседник завршује овако: „У 
овим приликама ја сам дубоко уверен, да је немогућан уну- 
трашњи рад са садашњим саставом владе, али се не слажем 
с онима који верују да је наша дужност да захтевамо оставку 
министарства. Ја мислим да ми немамо права да прелазимо 

границе закона, да формулишемо одсечно и с наваљивањем 
такве захтеве и да излазимо из оквира нашега рада у Думи, 
онакога како је он био обележен законом... Сем тога, ако ми 
продужимо да захтевамо, ми ћемо се наћи у истом погрешном 
кругу као и министарство. Ми ћемо тада довести ствар на на- 
чин који се не може разрешити, и тада ћемо морати отићи ми 
или министарство. Дакле, оставка министарства није у нашој 
власти, и ја не желим да садашња Дума, у овом тренутку и кад 
није ништа учинила, заустави своје послове; узпркос томе ја 
се надам, да ће се жеља Думе, изражена у енергичној али ле- 
галној форми, испунити... Ја верујем да свако министарство 
које хоће да ради с Думом треба да јој пружи руку и да, чу- 
_вајући потпуно недирнута своја права, у исто време поштује 
права Думе“. 

Форма је овога говора неоспорно и строго уставна, ако се, 
у опште, може говорити о уставу; у сваком случају то је пре 
значило сачувати потпуно легално држање но признати, да се 
рука министарства „може пружити“ и права и узајамно пошто- 
вање сачувати од обе стране. 

Други првак ове странке, Стаховић, док се говорило о 
амнестији у првој Думи, предложи, 17 маја, једну измену која 
је тражила изречну осуду терориста. Ово држање беше непре- 
стано строго уставно; оно је истицало из тога признања: да 
парламенат треба у будуће да буде једино место за политичке 
борбе и осуђиваше сваку тактику у револуционарној форми. 
Међутим Дума, ма да није престала да говори о својој устав- 
ној лојалности, одбаци предлог Стаховићев, и ето због тога је, 
за време претреса престоне адресе, 11 чланова странке „миро- 
љубива препорођаја“ напустило скупштинску дворану. 

Странка је ушла у другу Думу само у врло малом броју 
и није играла у њој никакве значајне улоге. У трећој Думи 
број посланика ове групе порасте до 29 чланова и, ма да је 
остала без своја два најчувенија представника, грофа Хајдена 
и СОтаховића, странка ће моћи играти неку улогу, ако дође мо- 
менат кад ће бити потребан посредник између центра и ле- 
вице. Политички програм странке оснива се, као и некада, 
на искреној оданости манифесту октобарском, и њена тактика на- 
гиње све више и више ка формулама које је усвојила опози- 
ција. Фракција је много радила да задобије сагласност свих 
правих уставоваца у трећој Думи, али је она наишла на неса- 

владљиве сметње од стране деснице. Њено приближавање је 
нарочито примљено од стране кадета, и разлике између ових 
двеју странака сада су скоро незнатне. « 
Странка мирољубива препорођаја, слободна од широке 
друштвене идеологије, јесте реална у погледу своје политичке 
активности. То су особине цењене и ретке, али оне немају 
успеха у народној маси у овој агитационој епоси. Ево зашто 
се, бар за сада, не може предсказати увећавање популарности 
ове странке, која чак не може рачунати на ширење својих идеја 
у образованијим сферама друштвеним. Она је сувише мало ра- 
дикална за. једне, а за друге сувише мало склона уступцима. 
Треба још забележити, да је недавно странка преживела 
а можда још и сад преживљује унутрашњу кризу. Кад је, под 
утицајем скорашњих догађаја, једна фракција ове странке (ван 
парламента) пружила, или за мало што није, руку октобристима 
(кнез Трубецкој), друга фракција, потпуно разочарана у погледу 
бирократије, отпоче говорити готово радикалним језиком. 


ЈУ 


Радикалне странке, које теже да промене државпо уре- 
ђење путем револуције, састоје се из три социјалистичке странке: 
социјалистичко-демократске, социјалистичко-револуционарне и 
социјалистичко- националне. Социјалистичка доктрина такође 
влада много у једној нејасној организацији, коју у Думи пред- 
ставља „група радника“ или „трудовици“. Ове су странке стр- 
пељиво увукле револуционарне илузије у руски народ, као што 
су ту кадети развили уставне илузије; и пошто је реалност 
била неутољива за све илузије, социјализам руски преживљује 
данас дубоку кризу, која ће се моћи свршити озбиљним уну- 
трашњим реформама. Ми нећемо пратити изблиза овај процес, 
у осталом врло интересантан, пошто је социјалистичка актив- 
ност, изван Думе, сада законом потпуно забрањена. 

Странка социјалистичко-демократска је издржала уну- 
трашње кризе можда најжалосније, најјача разочарења и најосет- 
љивије материјалне поразе. После октобарског манифеста, који 
је започео борбу са јединствено ватреним одушевљењем, које 
је распаљено веровањем у „промисаони позив пролетаријата“, 
бојкотујући, скоро с мало изузетака, прву Думу као „лажно 
представништво воље народне“, странка мало по мало добиваше 


“ 

„буржоаски“ изглед, признајући многе ствари, које је недавно 
осуђивала. Њено је ратоборно држање, у осталом, долазило од 
апсолутнога незнања руске реалности, од потпунога немања 
сваке животне идеје и од опасне идеологије, која је исто тако 
својствена представницима умерене фракције („минималисти“) 
као и представницима непомирљивога првога учења („максима- 
листи“). 

У првој Думи социјалну демократију представљали су го- 
тово искључиво посланици са Кавказа, чија парламентарна ак- 
ција није имала значаја. У другој Думи, на против, социјална 
демократија образовала је фракцију од 55 чланова, значајна 
у бројном погледу и која је имала времена и прилике да ту 
развије свој програм и своју политичку тактику. Ова је тактика 
у опште одговарала резолуцији, коју су предложиле минима- 
листе пре сазива Думе. Ова је резолуција требало да промени 
одлуку у Штокхолму (1906), која је обасула хвалом „заоштра- 
вање пи проширивање сукоба“, „исказивање револуционарних 
захтева путем Думе, старање да маса увиди апсолутну беско- 


_ рисност Думе као представничке установе“. Сада пак соција- 


листичке демократе хоће заиста да признају: да је Дума по- 
требна, не влади да „ослаби“, револуционарни циљ, већ самој ре- 


„Вволуцији као „етапа у народној борби“. У место да рачунају 


на Думу као на „почетак широких народних покрета“, нова ре- 
золуција полаже највише на „стварање погодаба које ће дати 
Думи моћ да у своме раду пређе границе основних закона 
који је стешњавају“. Резолуција отворено допушта „да на- 
родне масе буду терорисане“ и да, према томе, владавина од 
шест месеца (између прве и друге Думе) најразвратније дикта- 
туре није наишла на отпор ни на организовану опозицију“. 
Радња Думе треба да обраћа пажњу масе у правцу политичкога 
живота, да ускори развиће њених радних подобности. Резо- 
луција, на тај начин, своди задатак „руске револуције“ за мало 
на „питање борбе за народно представништво“ као форму „ди- 
ректне борбе за власт“. Ослањајући се на ова резоновања, ре- 
золуција је предложила социјалној демократији „да узме учешћа 
у законодавном раду Думе“.... 

Шта значи „учешће у законодавном раду :“ 

Још овде налазимо илузија измешаних са логичним од- 
лукама — логичним с нарочитог гледишта социјал-демократа. 
На тај начин, ма да резолуција признаје „да садашњи састав 

друге Думе увећава и ојачава поверење масе према овој уста- 
нови и олакшава јој могућност да постане прави центар опште 
борбе народне за слободу и власт,“ — насупрот томе резолу- 
ција' предлаже, „да се открију илузије које се тичу Думе, која 
је у ствари само саветодавна установа“. 

У парламенту социјал-демократе „критиковаће с гледишта, 
интереса варошког и сељачког пролетаријата, тако исто с гле- 
дишта демократског духа, предлоге и пројекте свих странака 
непролетерских и стављаће им насупрот своје сопствене за- 
хтеве и предлоге“. Али, „кад би прилике захтевале“, социјална, · 
демократија подупреће „као мање зло оне међу законодавним 
пројектима других странака, који, једанпут реализовани, могу 
постати, у рукама народне масе, оружје у револуционарној борби 
ва стварну слободу демократије“. Међутим „максималисте“ опо- 
мињаху странку да не узима овај пут. Један од знатних пред- 
ставника ове доктрине даваше овај савет својим присталицама: 
„Треба да оставимо наше пројекте нама, који неће бити ни 
либерални ни мало-буржоаски, већ демократски, који неће бити 
писани бирократским језиком, већ језиком револуције и да их 
ми изгласавамо. Нека их црни и кадети одбаце! Само тада ми. 
ћемо прећи на неумитну критику кадетског пројекта, оставља- 
јући кадетима бригу да туку црне и не узимајући пред наро- 
дом одговорност за сиромаштво псевдодемократског духа ка- 
детског“. 

Не треба мислити да социјал-демократе сматраху само ка- 
дете за псевдодемократе. Они осећају исто неповерење, које иде 
до презирања, и према својим колегама са левице, поименце 
према националним социјалистима и радницима. Ма да је странку 
социјал-демократску у другој Думи нарочито представљала уме- 
ренија фракција „минималиста“ и ма да је она бројала само 12 
„максималиста“, ипак је, бар у почетку своје активне улоге, по- 
кушавала свима средствима, да се одликује настраношћу од 
других социјалистичких странака. После неколиких устезања они 
су дефинитивно одбили да учествују у саветовањима опозиције 
у Думи, организоване у намери да се утврди један заједнички 
тактички план. Најзад социјал-демократе су одбиле предлог ре- 
волуционарних социјалиста, националних социјалиста и радника, 
који се тицао стварања једног сталног партиског органа, па било 
то само у циљу информативном. Они су одлучили независно, 
без помоћи других њима сродних група, да покрену питање о 

амнестији да би извукли корист од овога питања и да би уве- 
ћали популарност странке у маси, искључујући друге. Ово 
„охоло пролетерско“ држање уступало је мало по мало место 
предрасуди о егзистенцији Думе, коју је странка признала као 
апсолутно потребну. Ово је било поглавито дело резолуција на 
конгресу руских социјал-демократа у Лондону, где су, и поред 
изненадне надмоћности „максималиста“, биле дефинитивно за- 
брањене све врсте „експропријације“ и покушаји „оружане буне“. 
_ Ова паметна нагла промена мишљења у странци требала је имати 
" одјека на својој парламентарној фракцији. Она је тако исто мо- 
рала разумети, да онде где су „експропријације“ и „оружане 
буне“ забрањене, парламенат постаје на неки начин једини ор- 
ган политичке еманципације од народа. Али овакво поимање, 
изгледа, да је дошло сувише доцкан; изнели су против фрак- 
ције акат оптужбе за. заверу, и после распуштања парламента 
ухапшени су, за ово дело, и осуђени на тешке радове најистак- 
нутији чланови. 

Данас, у трећој Думи, фракција социјал-демократска, која 
броји само неколико чланова, одрекла се особених руских метода 
у парламентарној борби, присвајајући социјалистичку тактику 
западних парламената. Али одсуство интелектуалне снаге и по- 
· литичког талента чини, да је улога ове фракције апсолутно без- 
начајна. Опште стање странкино у садашњем времену такође 
томе доприноси. 

Један компетентан журнал Наш Вјек, обележио је, пре 
неколико месеца, на овај начин ситуацију социјал-демократске 
странке: „Сви извештаји локалних организација руске социјалне 
демократије, показују нам исти феномен: феномен кризе. Свуда 
нема активног политичког рада, свуда се опажа одлив памет- 
них снага, нестајање професионалних удружења која чине моћну 
потпору за организације, нарочито смањивање броја чланова, 
слабљење веза међу организацијама итд. Ако се томе дода мало- 
душност духова у главним радничким клубовима, чак равнодуш- 
ност код активних чланова према ономе што се тиче будућности 
организације, ми ћемо имати потпуну слику кризе“. Поменимо 
најзад непрекидне раздоре који, насупрот свему ономе што би 
је требало ујединити, разоравају и десеткују социјал-демократе. 
„Максималисте“ износе, да су њихови другови „помрачили осе- 
ћање пролетаријата“; „минималисте“ тврде, да су максималисти 
престали да буду. марксисти и да би пре требало да се зову 

„социјал-анархисти“. Резултат је ове борбе, да се радници деле 
у самој странци. Једном речју, изгледа вероватно, да ће партиска 
криза довести пре до распадања него до здравије трансформа- 
ције, која би допуштала стварање једне радничке странке. 

Друга руска социјалистичка странка, странка револу- 
ционарних социјалиста, показује тај чудновати феномен, 
што је била представљена у другој Думи у доста знатном броју 
(око 50 посланика), ма да странка, као што јој име казује, 
не признаје борбу парламентарним путем. Ево како се то дого- 
дило. Странка социјал-револуционарна беше бојкотовала изборе. 
за прву Думу. Али кад се учинило, да политичка борба путем 
терора и других револуционарних поступака не вођаше потпуном 
задобивању слобода које је обећала народна странка, улазак у 
парламенат би решен. Резолуција, донесена на конгресу соци- 
јал-револуционара, дала је у овом смислу обавештења драгоце- 
них за будуће посланике. „Битни рад парламентарне тактике 
— говораше овај докуменат — треба да буде подједнако туђ 
тежњама ка компромисима, имајући за циљ да избегне, ма шта 
стало, распуштање Думе, тако исто треба да буде туђ тежњама 
да се створе узроци спојених сукоба, који су, мало појмљиви за 
масу“. А даље: „Посланици револуционарних социјалиста огра- 
ничили су се да усвоје тактику која би, у случају распуштања 
Думе, учинила да у народним очима падне одговорност искљу- 
чиво на владу.“ Читамо још ово у 5 4 конгреских резолуција: 
„Конгрес налази да би јасно изведено груписање странака у 
Думи, индивидуално мешање сваке одвојене групе и сувише 
изражено ривалство међу фракцијама могли парализовати ак- 
цију опозиционе већине и тако дискредитовати, у очима рад- 
ника, чак идеју народнога представништва“. | 

Други параграфи у резолуцији показују, напротив, доста 
разнолик карактер. Тако, на пример, конгрес „се енергично из- 
јаснио против сваке тактике која би сматрала задатак Думе као 
органски посао уз суделовање владе, посао чије су границе 
према Думи биле одређене основним законима“. Какав може 
бити резултат: У 5 3 чита се ово: „Треба изложити Думи битне 
тачке партиског програма у свој његовој потпуности“. Према 
томе конгрес је одлучио: „да одреди у Думи анкетне комисије, 
локалне анкете, нарочите комисије у провинцији, да поткопа 
снагу владину енергичном тактиком у финансиским и буџет- 
ским питањима“; најзад „да да конкретну законодавну (:•) форму 

народним захтевима, чије непосредно остварење треба Дума, у 
моменту крајњега сукоба, отворено да прокламује: на пример, 
опште право гласа, потребно да се створи уставна скупштина 
и т. д.“ Једном речју, револуционарне социјалисте, потпуно 
признајући да не треба изазивати сукоб, саветују у исто време 
да се приступи средствима чисто револуционарног карактера, 
од којих би најневиније имало као резултат не само „да се пре- 
кораче границе основних закона“, већ да се доведе директно 


_ до распуштања Думе. Природно је да се једна парламентарна 


група, ма колико да је мало паметна, не могаше ограничити на 
такву тактику; социјал-револуционари, посланици у Думи, према 
томе, одрекли су послушност одлукама конгреса, и нису учи- 
нили погрешку да то отворено објаве. Ништа не би могло боље 
карактерисати урођену недоследност која постоји у странци и 
објашњава расцеп који се ту развија. 

Друштвени програм странке социјал-револуционарне је 
тако исто далеко од стварности као и програм социјал-демо- 


· кратски и не мање наиван у погледу еволуције, која се врши у 


друштвеном уређењу Русије. Ако социјал-демократе могу још, 
с извесним успехом, говорити у средини варошког пролетари- 
јата о „муниципализацији“, социјал-револуционари који се на- 


"рочито ослањају на сеоско становништво, доказујући „соција- 


лизацију“ земље и друге сличне софизме социјалистичког пра- 
вог учења, показују један начин разумевања историске наставе, 
која обезоружава својом наивношћу. Јер то није ништа друго 
него побунити се очајно против факата, против потреба и ствар- 
них тежњи, ништа друго него претендовати да се врши утицај 
на народ помоћу програма „социјализације“, данас кад земља 
иде ка индивидуализацији земаљске својине, кад се догађа слом 
чувене „комуне“ (општине), кад сељак све више и више прождр- 
љиво чезне за својином земље. Може се закључити, да је расцеп 
који се дешава међу социјал-револуционарима, с гледишта по- 
литичког и друштвеног, тако исто дубок као и расцеп који раз- 
дире социјал-демократе, и да је ова странка изложена истом 
квасцу распадања. Пред странком се подиже дилема: или се 
одрећи сваког цивилизованог рада и поново се вратити атен- 
татима и заверама, или променити од дна до врха сву своју 
тактику, што би јој, као што се тврди, допустило, да се сједини 
са социјал-националистима. У осталом, допуштено је дасеу 
овом погледу резервишу извесне сумње. Пре неколико месеца 

само (на крају прошле године) трећи конгрес партиског већа. 
признао је, да се не може примити постојање организација „је- 
дино намењених експропријационом раду“, не искључујући ипак 
„могућност да се изврше експропријације државне благајне 
помоћу терористичке акције“; веће је тако исто признало као 
„прилагођенију циљу организацију нарочитих повремених оде- 
љења одређених да настављају овај задатак, сваки пут за тачно 
одређено предузеће, и састављених искључиво од партијских 
чланова, под управом нарочито постављеног лица.“ Из ових ци- 
тата види се, да се:социјал-револуционари не одричу свога ста- 
рог система, осим ако су они на то принуђени расцепом у 
странци, као што је било у секцији воронешкој, која је фор- 
мално осудила, у месецу фебруару прошле године, експропри- 
јаторску и терористичку акцију. 

Нема много да се каже до сад о акцији националних 
социјалиста. Ближи животу по своме програму него две 
претходне странке, имајући тачније схватање сељачких потреба, 
ова је странка, својом тактиком у другој Думи, дала доказа о 
најјачем радикализму, у супротности према писаним упутима 
својих вођа. Ова умерена странка, која данас не показује ни- 
какве активности, могла би, како у то верују руски радикали, 
образовати језгро једне странке, која би била од утицаја на се- 
љаке, кад би она имала, већу снагу преобраћања и привлачности. 

Да бисмо завршили овај преглед политичке акције ек- 
стремних странака, потребно је посветити неколико речи „рад- 
ницима“. 

Ова група, која се појавила од почетка прве Думе, истакла 
се оштрим критикама својих вођа: Аладјина, Аникина, Бонда- 
рева и ЉКилкина. Један радикални публициста, Семјанјука, прича 
овако генезу њена стварања: „Група се састојала из демократ- 
ских елемената и било је везе само у њеном револуци- 
онарном душевном расположењу, износећи тако, као у 
каквом огледалу, мишљења и осећања радничких класа“. 

„Група рада“ није имала ни утврђеног и одређеног 
задатка ни политичкога циља. Она није била везана 
тактичним јединством. Она се организовала тек на неколико дана 
после отварања Думе. Један део сељачких посланика, накло- 
њених опозицији, дошао је у Петроград с чврстом одлуком да 
добије за своје бираче „земљу и слободу“. Некп су од њих 
имали идеју да уједине сељачке посланике и да образују јаку 

и хомогену парламентарну групу. За то је требало да се спо- 
разумеју. Организациони одбор групе припремаше састанке, на 
којима се дискутовало о хитним потребама сељачкога и рад- 
ничкога становништва, и позиваше сељачке посланике да уче- 
ствују у раду на овим скуповима. После неколико недеља „група 
рада“ изради пројекат, у којем је главно место било резерви- 
сано за аграрно питање, које је формуловано у смислу повра- 
ћања народу целокупне земље. Сва друга питања „о 
земљи и слободи“ група је била решила у смислу много ра- 
дикалнијем него кадетска странка. 

„Група рада“ је остала на овом положају до данашњега 
дана, и ако су две године протекле. Она и на даље, као у про- 
шлости, нема ни програма, ни политичке мисли, нити икакве 
тактичке акционе идеје. Њена општа доктрина је неоспорно 
обојена социјализмом, што нарочито обелодањује аграрни про- 
грам радника; њено расположење је у пола револуционарно, 
али ова група нема физиономије која јој приличи. У другој 
Думи радници су били у знатном броју од 100 посланика; више 
пута играли су пресудну улогу, тако да је стварање какве трај- 
није парламентарне већине постало немогућно без њихове по- 
моћи или без њихове опозиције, као што је то било признато 
и од главног журнала кадетског. У осталом, утицај социјал- 
револуционарне странке на раднике, у другој Думи, беше над- 
моћан и често је одлучивао какво ће бити држање ових по- 
следњих. У главним гласањима и у парламентарним пословима 
радници иђаху скоро увек са социјалистима, сем у питању о 
амнестији. У трећој Думи „група рада“ сведена је на мали број 
посланика и потпуно је изгубила своју политичку форму. Она 
обухвата најразличније опозиционе обрасце, почињући од „без- 
бојних“ револуционарних социјалиста до сељака који не траже 
ништа друго до „земљу“. Вели се, да ван Думе најобразова- 
нији чланови ове групе узимају активнијег учешћа у раду на 
сеоском просвећивању. 

У опште, руске су екстремне странке показале апсолутну 
неподобност да озбиљно оцењују догађаје, прекомерну тежњу 
да примају револуционарне илузије, и најзад непојмљиву немоћ 
да разумеју појаве живота у супротности са њиховом доктри- 
ном. Историско искуство није имало на њих никаква утицаја: 
слепи доктринари у својим програмима, демагози у својим ме- 

тодама рада они су само изазвали кобне резултате: апатију, 
разочарење, дезоријентацију народне масе. 

Ево шта је један радикални писац, М. Енгелхарт, могао 
написати у својим „Слободним мислима“: „Благост странке ми- 
рољубива препорођаја, уображеност кадета, непомирљивост соци- 
јал-демократа, дрскост социјал-револуционара, лудост максима- 
листа — све је то подједнако била заблуда; једина се „унија 
руског народа“ није варала. Све напредне и револуционарне 
странке чиниле су погрешке и ништа друго до погрешке; све 
што је имало у Русији духа, талента, памети, подобности, по- 
жртвовања, хероизма — све је то чинило само будалаштине; 
све што је било глупо, бедно, дивљачко, бестидно и труло — 
све је то радило паметно. Људи су се показали као будале, 
орангутани као паметни људи.“ Горчина која се појављује у 
тако ужасној исповести допушта да се код онога који је ту, 
излива, погоди сав бол због неумешности и глупости што су 
нагомилане око њега, чији је највећи део требало избећи. Је- 
дино су, као и сам Енгелхарт, странке радикалне биле жртве 
ове илузије „да је народ јуначан“; и данас, кад његово др- 
жање није оправдало ову луду наду, оптужују га што је само 
једна „лутка од воска“. Ништа боље не доказује ступањ не- 
довољне спреме радикалних елемената за нове политичке при- 
лике, у којима су се нашли после 80 октобра. Конференција 
трећег конгреса социјал-револуционара дала је не мање очајну 
слику садашње ситуације, признајући: 1) појачавање положаја 
аутократије, која је изненадно дошла захваљујући промењеном | 
мишљењу, извршеном од стране реакције помоћу друштвених | 
елемената, који су се бојали потпуног друштвеног | 
развића револуције; 2) умор, разочарење и хаос који | 
влада код највећег дела интелигентних класа; 3) слабост ре- 
волуционарне енергије код радничке масе која је дошла од | 
нечувеног притиска; 4) и као резултат ове слабости: све јаче 
и јаче незадовољство чланова разних странака, слабљење борбе 
ињено изопачавање у индивидуалну непџлодну пре- 
тераност“. | 
Таква критика — која је у ствари само аутокритика — 

| 


требала је обавестити нешто мало револуционарне социјалисте. 

У Русији до данас не постоји демократска народна странка, 
која се ослања не на принцип неразумног антагонивма, већ, на 
против, да је проникнута модерним принципима солидарности; 

" странка која би се бринула за народ не с гледишта сталешке 


борбе, већ с националног гледишта; странка која би била ре- 
ална, практична, непријатељска утопијама и лажљивим плу- 
зијама. 
џ 
Све до догађаја ових последњих година није се такође 
знало у Русији о странкама „консервативаца“, пошто влада 
тије пмала никакве. потресе да се ослања на друштво; изме- 
љене политичке прилике донеле су влади, као и другим стран- 
кама, потребу да се ослони на извесне друштвене елементе, па 
ма то било само за време борбе против побуњених демократских 
маса. Из ове је потребе никао „савез руског народа“, јединствена 
организација деснице, којој се може, још с муком, дати име странке. 
Сем ње не види се у Русији никакав консервативни и реакцио- 
нарни елеменат, који је у ствари организован. Сва друга гру- 
писања, па чак и фракције деснице у Думи, немају никакве 
јасне и независне политичке физиономије, и њихова је акција 
нарочито зависна од правца владине политике изван Думе; при 
свем том тежње племства заслужују неку пажњу; ове се тежње 
показују с" зоменљивом снагом, већом или мањом према случају, 
али увек с једним планом руковођења и са доста чврсто во- 
ђеним правцем држања. 
- Резултат трајног споразума између октобриста и деснице, 
у трећој Думи, изазвао је одметање једне фракције крајње де- 
снице. Органи „правих Руса“ нису штедели своје грдње на окто- 
бристе и на све оне који су „обојени“ као присталице апсолу- 
тисма, али који у дну своје душе „желе устав и у њ верују“. 
Ова критика обухвата и групу „умерених десничара“, која је због 
својих преговора са Гучковом постала сумњива у очима „правих 
Руса“. Ове се сумње до извесне тачке чињаху оправдане. Пар- 
ламентарци крајње деснице не желе законодавну Думу; ово 
држање најчистији консервативци и најлојалније монархисте 
не желе узети и неће узети. „Дотле докле по вољи вла- 
даочевој Дума постоји, ја ћу је бранити до краја“ — изјавио 
је правак „умерених“, Крупјенски, уочи отварања треће Думе. 
Пуришкјевић и његове присталице иду још даље. За њих, од 
дана 16. јуна, нема више неприкосновености основих закона, 
нема више устава ни законодавне Думе. С њихова гледишта, 
јунски закон одбацује све могућне сумње у овом погледу. Треба 
Дело, књ. 48. ! 26 

дакле, један пут за свагда одрећи се тога да се истичу напред 


основни закони који не постоје. На ово „умерена“ десница брзо 
одговара, да је резоновање Пуришкјевића супротно вољи 
владасчевој, који је утврдио основне законе и законодавну 
Думу. То није још уставна скупштина, као што тврде кадети 
и октобристи, али није такође ни режим бирократске аутократије. 

Ту се још не заустављају распре у крилу парламентарне 
деснице. | | 

Група Пуришкјевића сматра да само осећање национа- 
лизма треба да је довољно да покаже оно што парламенат има 
најхитније да ради. Пошто су угушили „буну“ у свима њеним 
манифестацијама: политичку, школску, бирократску и т.д. или, 
што је још боље, у исто време треба, „туђинске расе“, 
окривити, јер оне упропашћују Русију. То су нарочито Пољаци 
и Јевреји, који су елеменат раздора и доводе државу на 
ивицу провалије. Нека се Дума забави дакле овим пробле- 
мом, нека изнађе начине и план да се уништи кобна снага По- 
љака и Јевреја, и нека се за тренутак не бави ничим другим, 
јер ће влада умети наћи начине, да се увећа благостање и 
срећа земаљска. Умерена десница жури се да одговори, да овај 
програм, показујући особине простодушности, не обухвата ипак 
у целини хитне политичке проблеме. Требаће још много ра- 
дити, да се обезбеди у ранијој администрацији загарантована 
надмоћност „зрелим елементима друштвеним“, који имају „тра- 
дицију“ иза себе. Програм Пуришкјевића не даје одговора на 
ово питање које треба међутим решити; ето зашто је споразум 
с октобристима морао да буде закључен. Изгледи за потпуно 
остварење захтева деснице очевидно су умањени, али, с друге 
стране, то олакшава, под извесним погодбама, победу жеља 
консервативаца и племства. 

„Савез руског народа“ показује се, од првога дана, као 
непријатељ законодавној Думи. За време друге Думе могли су 
се читати у листу „Рускоје Знамја“ цилкулари централне адми- 
нистрације „савеза“, који су сувише подстицали, међу својим 
члановима, јаку агитацију против Думе. Тако, на пример, цир- 
кулар од 12 марта прошле године наређиваше ово: „У тренутку 
кад би у „Рускоје Знамја“ изашао знак крста (7), треба одмах 
упутити телеграме Његовом Величанству и председнику ми- 
нистарског савета Столипину и тражити енергично а по потреби и 
захтевати: 1) непосредно распуштање Думе, која цепа масу 

народну и која не подиже благостање земље; 2) измену, по 
сваку цену, изборнога закона, без чега Дума неће бити никада 
у стању да ради, јер ће се она увек састојати већином из та- 
лога друштвенога и од злочинаца“. Циркулар предвиђаше у 
исто време акцију чланова „савеза“ у случају распуштања Думе. 
„На дан распуштања, или одмах после, треба приредити, пошто 
се присуствује служби божјој, импозантне патриотске мани- 
фестације“. Органи штампе, која припада „савезу“, изражаваху 
се још претераније и тражаху сасвим просто укидање Думе, 
један пут за свагда, не пристајући чак на "могућност да се 
измени у „саветодавном“ смислу. Чак у месецу априлу ове го- 
дине, ма да карактер треће Думе нема изгледа да изазива стра- 
ховања од крајњих монархиста, Рускоје Знамја беше обја- 


вило једно „отворено“ писмо председнику Думе Хомјакову, у 


коме је, после читаве серије личних грдњи, била наново одштам- 


пана одлука једнога пододбора „савеза“, који захтеваше, да. 


садашња Дума престане постојати, пошто је њена акција само 
један атентат и има за циљ пропаст руског народа, најбоље 
обдареног у свету“. 

На какав општи начин било би тешко објаснити начине пред- 
ложене од „савеза руског народа“, да се унесе рад у унутрашње 
прилике Русије. Све оно што ради садашња влада њему се 
чини „сувише мало“ изнајпре, затим сувише „либерално“ и 
сувише „кадетско“. „Отерати Думу; објавити за издајнике окто- 
бристе и казнити их смрћу, према 5 99 кривичног законика; 
оборити кабинет Столипинов, који је крив што је обавио својом 
заштитом (тајном и одобреном) револуционаре; истребити туђе 
расе; оставити у селима само парохијске школе православне 
цркве; концентровати судску власт у руке ратних судова; ка- 
знити смрћу сваки политички преступ; увести на универзитете 
војничка правила итд.“ — ето како један журнал „савеза“ 
покушава обележити програм ове странке -— признајући у оста- 
лом, да је овај задатак испод њених сила. 

Напослетку могла се констатовати у редовима „савеза“ 
клица неслоге, али искључиво у личним питањима. Ова је не- 
слога имала као резултат стварање друге организације истога 
типа, назване „Савез Арханђела Михаила“, а која има као на- 
рочити циљ да православно свештенство доведе до учешћа у 
политичком животу. У једном циркулару, објављеном у априлу 
ове године, председник новог савеза, Пуришкјевић, разбија 

„бедне инсинуације“ растурене о његовој организацији, којој 
се лажно подмеће да је, „присталица устава“. Савез се држи 
и држаће се стално начела аутократије. 

Утицај „савеза руског народа“ на политичке догађаје по- 
следњих месеца био је огроман. Он се показао, на име, у овој 
карактеристичној појави, да је „савез“, ма да је имао само не- 
колико представника у трећој Думи, представљен по броју знатно 
у часништву скупштинском (потпредседник Волконски и секре- 
тар Созоновић). У ономе што се тиче законодавних послова, 
Думе, „савез“ ће вршити свој утицај на очигледан и јак начин 
само, кад питања народности играју улогу. С овог гледишта 
идеје „савеза“ моћи ће можда бити заиста усвојене од већине 
у Думи, бар делимично. Али изгледа сумњиво, да општи по- 
литички принципи ове групе могу икад владати на клупама 
парламентарне деснице. Њено умерено крило пре ће тежити, у 
овом погледу, ка идејама деснога крила октобриста. У осталом, 
као што је горе речено, ово зависи такође много од држања 
владе, која је данас прави вођ блока парламентарне већине. 

Племство се у првим данима „покрета ослободилачког“ 
не показиваше као сталешка организација у која има одређена 
политичка мишљења и тачне друштвене аспирације; оно је при- 
кривало своје тежње и приближавало се чак по некад делу 
еманципације. Тек после појаве друштвеног радикализма кадет- 
ског успеси контра-револуционарне акције пробудили су његову 
опрезност и одредили му оријентацију ка одржању збабп по; 
тако се исто тада реакционарни карактер већине чланова орга- 


низације руског племства обележио сасвим потпуно и слободно. 


Ова два последња конгреса дала су потпуно аутентичних до- 
каза о овој еволуцији. 

Други конгрес племства, који се састао крајем новембра 
1906, држао се у атмосфери слабости. Арсенијев је описао „по- 
нижавање“ које је показало племство за време избора, кад ова 
класа, „избрисана од закупаца продаје ракије, од калфа трго- 
вачких итд., представљаше у изборној дворани жалосну слику 
мале групе људи, којима је била прочитана њихова смртна 
пресуда“. 

Конгрес је тражио, не без раздражености, „да влада каже 
слободно, да јој није више потребна ова класа, која чини увек 
потпору престолу“. Гроф Олзуфијев признаваше, да је после 
распуштања прве Думе „веровао, да ће влада поћи путем енер- 

гичним и да ће храбро апеловати на аутократску власт због из- 
мене изборнога закона“. Али, као што мудро каже гроф, на не- 
срећу „влада је изабрала други пут, пут факултативних одлука 
сенатских“. Кнез Казаткин-Ростовски изјавио је, да је био „оп- 
тимиста“; да он „верује да ако смо ми (племство) једнодушни 
и енергични, влада ће наћи начина да унесе у закон измене 
које јој ми покажемо.“ Извесно је, да су се неки други чланови 
конгреса надали у изборне резултате есконтујући тако промену, 
која се изненадно десила у душевном стању друштва; исто 
тако су они саветовали придруживање „странци“ и енергично 
учешће у изборној борби. Али јаче мишљење беше, да би ово 
учешће остало безуспешно, ако би стари закон изборни остао 
у снази, и да је требало, према томе, добити пре свега измену 
овога закона“. Питање о распуштању друге Думе, говораше 
Зубин, сумњиво је, јер се још не зна да ли ће влада наћи до- 
вољан изговор да то оствари. Могућно је да Дума, захваљујући 
своме искуству из прошлости, ради правилно и пристојно тако, 
да она неће дати никаква изговора да је отпусте, и да ће на 
против, заштићена својим утицајем, који је задобила захваљу- 
јући привидној легалности својих поступака, продужити да из- 
рађује законе кобне за државу“. Овај песимизам још је боље 
показао Шилдер-Шулднер, који се овако изражаваше: „Друга 
Дума се држи коректно, она ће се измирити с владом и неће 
бити распуштена; а међутим „наши сталешки интереси“ могу 
бити у супротности са интересима владе“. Ето тако је више 
чланова племства, по сведоџби Наришкина, било дошло до овог 
закључка: „Оно што нама треба јесте рђава Дума, јер кад она 
буде потпуно дискредитована, распустиће је и обзнаниће нов 
изборни закон“. То наводи у неколико да се каже, да је боље 
било радити да се Дума учини колико је могућно више рђава. 
Ову мисао је, у осталом, широко развио један члан конгреса, 
Пуришкјевић. 

„Господо, рекао је он, ми ћемо потпомагати десницу у пи- 
тањима где смо сигурни да победимо; али тамо где смо немоћни, 
ми нећемо допустити победу кадета, најопаснијих непријатеља 
Русије. Боље је да већина припадне крајњој левици „чија ће 
надмоћност довести до распуштања Думе“. 

Међутим оптимизам најбоље информисаних чланова кон- 
греса није био преварен. Изборни закон био је промењен и 
крајња десница имала је могућности да уђе у парламенат и да 

врши активан утицај на догађаје. Ова околност и свест да су 
тежње племства нашле повољног одзива у владиним круговима, 
пробудиле су племство из сна и дали су полета његовој актив- 
ности у свима областима друштвеног и политичког рада. Отпо- 
чело се земствима, одакле су кадетски елементи били избачени. 
Либерали, који за дуго време беху заузели знатне положаје, 
били су збачени; други су били искључени из сталешке орга- 
низације. У исто време земства, све више и више освојена од 
реакционарнога племства, почеше да потпомажу предузећа, која 
имају за циљ победу реакције. Тако се догодило да је земство у 
Екатеринославу вотирало читаву серију политичких и полици- 
ских одлука: оно је одредило 100.000 рубаља за полицију и одлучи 
да захтева установу среске полиције састављене „из нарочитих 
агената безбедности“. Исто је то било у Нижњем Новгораду. 

Овај факат ставља у пуну светлост снагу и интензивност 
"садашњих политичких тежњи племства: већина на скушиштини 
московског племства, у месецу фебруару ове године, решила 
је, насупрот традицији и обичајима, да усвоји једну редакцију 
престоне беседе, која не уједињаваше све своје представнике, 
тако да уобичајени израз који напомиње „једнодушност“ би овога 
пута изостављен. Добро је још подсетити, да је племство 
Орлов такође саставило, пре неколико месеца, једну адресу чи- 
сто реакционарну, а племство Тула је изгласало другу, у афери 
„земских начелника“, чији је тон изгледао тако претеран, да је 
изазвао врло живе протесте од стране најконсервативнијих 
журнала. 

Али се мора признати, да московска адреса није имала 
одобрења у владиним круговима. Царска примедба, која је била 
додана, није могла охрабрити покушаје који су манифестовани 
у намери да се Русија натраг помакне у епоху Плевеа и Побједо- 
носцева. Ето под тим утиском био је, марта месеца, трећи кон- 
грес руске „опште скупштине племства“, у којој се, у осталом 
слабост показала само у нејасном незадовољству присутних чла- 
нова; што се тиче жеља предложених и изгласаних, оне су увек 
носиле, као и у прошлости, отисак крајње реакције, Довољно 
ће бити да се каже да Гурко, тек у пола спасен из афере Лид- 
валове, беше главник чинилац и вођ конгреса који је само по- 
казао неподобност руског племства, као засебне организације 
сталешке, да се прилагоде приликама, које су тако дубоко про- 
мењене у животу. Дебате расправљаху искључиво само племић- 

ске привилегије, и све што је изгледало да прети овим приви- 


легијама би објављено као револуционарно и анти-монархи- 
стичко. Тако беху сматрани да се не могу примити судови општин- 
ски у. селима, јер они прете „земским начелницима“; и ре- 
форма земстава, јер ће она имати за последицу да утопи пле- 
мићски сталеж у осталом становништву итд. Један од представ- 
ника племства балтиских провинција, у разговору с уредником 
једног журнала петроградског, изјавио је жаљење што је узео 
учешћа на конгресу, јер би он због свога карактера неоспорно 
реакционарног, могао имати штетних последица, у том смислу, 
што би мишљење конгреса могло утицати на владу. Кабинет је, 
заиста, пратио ове послове врло пажљиво; и не би се могло 
заборавити да је одлука конгреса која се тиче одржања судова 
„Власти“ била одмах саопштена министру правде. 

Трећи конгрес племства није био ни многобројан ни врло 
вредан; отуда је дошло да је добра половина питања из днев- 
нога реда била пренета без испитивања на стално веће кон- 
греско. Поводом тога неколики умерени органи штампе изра- 
зили су наду, можда мало оптимистичку да би конгрес био „по- 
следње ратно поље мохикана!“ и да се епопеја реакционарног 
племства приближује своме крају. 

На тај начин нема још у Русији странке способне да ује- 
дини просвећене конзервативне силе и која има вољу да по- 
бољша садашње прилике, у границама режима који постоји и 
у његово име, путем лагане и паметне еволуције. Садашња 
„десница“ се задовољава да иде за владом. И до овога дана 
констатован је у консервативном табору хаос готово тако исто 
потпун и исто тако без позитивне снаге као и на левици. Из- 
весно је само оно, што је рекао Пантетејев тј. да од четири или 
пет година могло се доћи до уверења, да извесне друштвене 
класе постоје, за које садашња организација не допушта ништа 
да се жели и да, међу неруским народима, једини су Пољаци и 
Јевреји опасни противници бирократије. Али данас ни свештен- 
ство, ни буржоазија, ни сељаци, па чак ни класа земаљских 
сопственика, узета у ма“ и, не изазивају такво веровање. Отуда 
излази, да све организације партиске, ако желе доказати своју 
политичку „производност“ неће моћи у Русији ослонити се, као 
на другом месту, на тежње разних класа, већ ће бити прину- 

ђене да траже ослонца у дисциплини консервативној или на- 
предној, увек одушевљеној националним духом и солидарношћу. 


У] 

Овој студији програма и тактике разних странака руских, 
сматрамо за корисно да додамо неколико речи о њихову држању 
у питањима националним, а нарочито у пољском питању. 

Мишљења и одлуке кадетске су, у овом погледу, уопште 
познате. Конгреси у Москви признали су начело „народне не- 
зависности“ (националноје самоопределеније) за Русију, а на- 
чело аутономије за Пољску. Говори кадета, у првој Думи, до- 
казали су, да странка сматра питање не са гледишта истори- 
ског и реалистичког, већ са гледишта хуманитарног и „либе- 
ралног“. Прваци кадетски у истој Скупштини: Карјејев, Роди- 
чев, Петрункјевић показали су то у својим говорима. Карјејев 
је рекао: „Русија треба да да свима народима који су у њој 
насељени потпуну слободу да се уређују национално, и ја вас 
уверавам, господо, да ће се чак и народ који данас влада тиме 
користити“. У другој Думи национална питања нису била пре- 
тресана; пројекат аутономије краљевине Пољске, изнесен од 
„Кола пољског“, изазвао је од стране журнала Ретел, службе- 
ног органа кадетског, опажања која су учинила известан ути- 
сак и била су предмет разних коментара. Овај чланак, написан 
од партиског првака Павла Миљукова, био је сматран као огле- 
дало кадетског мишљења на аутономију Пољске, 

Миљуков је отпочео тврђењем, да су творци пројекта о 
аутономији „учинили великих уступака духу политичког реа- 
лизма“. Они се не позивају више на „историско право“; они не 
говоре даље о независности краљевине Пољске као државе. На- 
против, 5 2 пројекта тврди, да краљевина чини нераздвојни део 
руске државе. „Међутим, додаје Миљуков, треба да кажемо 
слободно, — независно од уступака о којима се говорило, — 
предлог пољски ставља границе националним захтевима тако 
широко, да је немогућно рачунати озбиљно на његово оства- 
рење у целини. Три тачке потпомажу сумње у ово: 1) начин 
граничења између општег питања и питања локалног интереса; 
пројекат нагиње више ка политичком савезу федералистичког 
карактера, ма да би било боље да се држи „провинцијалне ауто- 
номије“; 2) и 3) тачке су много озбиљније. Пројекат предвиђа 

_ уставну скупштину и жели предати већину питања, која инте- 


ресују државу у опште, у руке локалних власти“. Политичке 
слободе, добивене до сада, пре су резултат забуне у круговима 
владиним него снаге опозиције. У једном оваквом моменту по- 
требно је претпоставити стварни програм удаљеним аспираци- 
јама и ставити на дневни ред само задатке, који се могу лако 
остварити од владе и о којима се може надати да се нађе пот- 
пора код народа у садашњем стању његова развића“. 
Најзад Миљуков не крије своје жаљење „да пројекат Кола није 
састављен у форми која се може пре примити“ и он верује, „да 
већина у Думи неће вероватно потпомоћи пројекат а дау њ не 
унесе знатних измена“. Шта више ако би Дума хтела притећи 
у помоћ Колу, овај први корак могао би је одвући у пропаст, 
јер би се ризиковало да се изазову интернационални заплети. 

У трећој Думи пољско се питање појавило за време дебата 
о владиној изјави. Посланик Родичев, у дугом говору, који многи 
Руси сматрају као најбољи говор овога беседника, тражио је, 
да еманципација народности и задовољење њихових заиста пра- 
ведних захтева постану велика предрасуда руског патриотизма. 
Може се, до друге прилике, сматрати овај говор као доказ, да 
су кадети очували, што се тиче пољског питања, држање које 
су имали 1905 године. 

У овом истом питању октобристи не изгледа да имају доста 
утврђено мишљење; они ће ићи вероватно, бар за сада, по упу- 
тима владиним. Душевно расположење ове странке тачније је 
одређено за време дебата о министарској изјави у трећој Думи, 
где су сви националистички пасажи у говору председника ми- 
нистарског савета били топло одобравани од стране октобриста. 
Исто је држање запажено, неколико месеца доцније, за време 
говора посланика Анрепа, који је исказао своју радост због 
тога, што је закон од 16 јуна ставио Пољаке у немогућност да 
решавају о руским стварима. 

У октобру прошле године био је претресан предлог посла- 
ника Дмовског, да се додаду престоној беседи речи: „и задо- 
вољити праведне тежње народности које састављају државу“. 
Одбацивање овога предлога нарочито се приписује октобри- 
стима' Пошто су се резервисали у комисији, два посланика, 
професор Капустин и гроф Уваров, попели су се на трибину 
у Думи. Први је признао као општи принцип и без одређеног 
значења, „да је потребно да се задовоље потребе свих руских 

грађана без разлике народности“. Али је одмах изјавио сумње 
због аутономије, која „не одговара начелу једне и недељиве 
Русије“. Што се тиче грофа Уварова, он назираше у „правед- 
ним тежњама“ опасну двосмисленост! Говорник признаје да би 
се могло претпоставити, да овај израз крије тајну жељу распар- 
чавања Русије. 
У опште ми немамо поузданих доказа да категорички го- 
воримо о мишљењу октобриста у пољском питању. Све што о 
томе знамо, ми то знамо по говорима неколиких смелих говор- 
_ ника, из Гучковљеве енергичне опозиције аутономији краљевине 
Пољске, и најзад из симптоматичких одлука, ма да посредних, 
исказаних у комисијама и у седницама Думе. Ми смо дакле прину- 
ђени, да се ослонимо на писани програм октобристичке странке, 
која сматра питање о народностима исто онако као и центра- 
листичка бирократија руска. 


С француског 
Мил. А. Костић. 


ПОЛИТИЧКА ХРОНИКА 


у У ЗДРЕ ЗИ 


У међувремену од последње наше голитичке хронике до 
данас десила се у непосредној нашој близини два крупна до- 
4 гађаја — проглашење Бугарске за краљевину и анексија Босне 
___и Херцеговине — од којих је овај други од недогледних по- 

~ следица не само по нас овде у слободној Краљевини Србији 

већ по цело наше племе. Треба ли нашим читаоцима нарочито 

рећи какав је страховит ударац српскоме племену анексија 

Босне и Херцеговине2 У овом моменту у дубини своје душе 

сваки Србин то осећа. Ако су некада опомене, да српском 

о племену прети опасност од германске најезде, могле изгледати 

+ као патриотска фразеологија, данас су јасне као дан сваком 

живом. Никада српско племе није осетило тако непосредно 

опасност по свој опстанак и никада му се нису тако стварно 

приказали велики одеудни моменти од којих ће морати настати 

прелом у његовој судбини. Две најлешше српске земље, Босна 

и Херцеговина, приграбљене су препадом, атаком на право и 
морал, гажењем уговора и обавеза. . 

Српски народ, где год га има, осетио је у том тренутку 
исту опасност, исти бол, — али и исту вољу да скупо замени 
своју главу ако се мрети мора, ако цивилизована Европа, у веку 
(5. демократије, допусти, да се черечи и заробљује један народ 
који је својом проливеном крвљу учинио толике услуге европској 
иза култури. Цивилизована Европа не сме допустити ни да се све- 
___ чани акти, који носе у себи не само правне обавезе већ и оба- 
:: везе морала, тако цинички газе, не сме допустити да овлада 

вера — како у политици нема више ни морала, ни права. Оно 
што је било у средњем веку не сме бити у ХХ веку. 

Наши читаоци знају догађаје од прошле недеље, те није 
потребно детаљно рекапитулирати их. Браћа Бугари, у заслеп- 
љености за моменталном коришћу, заборавили су на заједничку 
опасност, која и њима прети од нашег вековног непријатеља, 
па се удружили с њиме да би му помогли да нам лакше зада 
болни ударац. 22 септембра проглашена је Бугарска за краље- 
вину (или царевину стога, што бајаги, код њих нема речи кра- 

| љевина) а 24 већ је Босна анектована. Да би се спасла култура 
7 од лажних и удешених завера и дале „уставне“ слободе — 

Босна је требала да се анектује. Кршењу уговора и вређању 
човечанског морала придошла је пи стара перфидност модерне 
Византије да освешта један злочин. 

И у овим часовима очајања и бола, која обузимљу српску 
душу, има једна утеха. Та је: да је српски народ устао као један 
човек и стао на бранич својих права заборавивши на међусобне 
ситне задевице. У овим тренутцима нема више партија и пар- 
тијске борбе. Вође и партије прокламовале су мир божји и 
пружили братске руке један другима. 

Српска је влада протествовала код великих сила потписница 
берлинског уговора противу анексије овом нотом: 


„Влада Његовог Величанства Краља Србије, позивајући се 
како на неоспорна српска народна права, која су основа самом 
бићу Србијином, тако и на јасну одредбу чл. 25. Берлинског Уго- 
вора, улаже свој најенергичнији протест противу присаједињења 
Босне и Херцеговине земљама Хабебуршке монархије, које је да- 
нашњим својим манифестом прокламовао цар и краљ Аустро- 
Угарске. 

Влада Краљевска верује да Берлински Уговор, баш тим 
више што ми нисмо имали удела у његовом саставу, него смо 
га морали, у колико се он наше судбине тиче, примити у целини, 
мора имати важности не само у колико се њиме намећу дуж- 
ности и обавезе, наносе штете и изискују жртве од Србије и 
српскога племена, него да он пружа и заштите правима нашим 
бар у оним уским границама, у којима су она добила изри- 
чнога признања у његовим одредбама. Она констатује даље, да 
и ако су, под утицајем тежњи и захтева појединих сила, права 
српска на Берлинском конгресу добила несразмерно мање за- 
довољења но што је то одговарало ратним жртвама двеју српских 
држава, Србије и Црне Горе, и ако је Србија, при свем том, 
све обавезе које су за њу из Берлинског Уговора потицале 
скрупулозније но ико други до краја извршила, ипак за то у 
току минулих тридесет година ниједна измена у стању које је 
ова општа међународна-уговорна уредба за Балканско полуос- 
трво створила, није учињена на корист Српства, док су се на ко- 
рист других у њу уносиле и много крупне промене. 


И ова вера као и константовање ових факата улевају Влади 
Краљевској наду, да неће остати несаслушан глас који она 
данас подиже, тражећи правде и заштите од сила потписница, 
Берлинског Уговора против ове нове флагрантне повреде која 
се врши једнострано, на искључивој основи права јачега и за- 
довољења својих интереса, а без обзира на то колико се дубоко 
тиме вређају осећаји, интереси и права српскога народа. 

Србија не може у овом случају наћи пуна задовољења, 
сем ако се у погледу Босне и Херцеговине успостави у свему 


и УНИ 

стање које је створио Берлински Уговор. Не буде ли то никако 
могуће, Краљевска Влада, апелујући на осећаје правичности 
Сила потписница Берлинскога Уговора, тражи да се Србији до- 
суди одговарајућа накнада, те да би се и одржала јемства за 
њен независан државни живот и српскоме народу у опште 
вратиле погодбе за његов народни опстанак бар у оној мери у 
којој му их је Берлински Уговор дао“. 


Разуме се да је с грозничавим нестрпљењем сваки Србин 
очекивао састанак Н. Скупштине, која је, због ових догађаја 
сазвана пре времена у ванредни сазив. У дугим тајним седни- 
цама, 28. септембра, влада је изложила све што је урадила и 
све појединости ситуације. Сутра дан је тајна седница пре- 
творена у јавну, и ту је Н. Скупштину њен председник, г. гБ. 
Јовановић, поздравио овим патриотским говором: 


„Господо, 


На дневном је реду, као што вам је познато, једна једина 
тачка: наставак јучерашњег рада. 

Краљевска Влада на јучерашњој тајној скушштинској сед- 
ници учинила је потребна саопштења Народној Скупштини о 
политичкој ситуацији и о свему осталоме, што је било потребно 
да уовим приликама Народна Скупштина од своје Владе сазна. 
Поводом тога саопштења настао је у Народној Скупштини пре- 
трес, који се одликовао родољубивим одушевљењем, дивном 
" слогом српском. Народни посланици су сматрали да ће у овој 
прилици најбоље извршити своју дужност, што ће наслањајући 
се на поверење својих преко 400.000 бирача дати Српској Влади 
снаге нове, духа новога, полета ка прегнућу, одлучности и пуно 
истрајности, да би она могла потпуно одговорити својој дуж- 
ности, да би она доиста према иностранству била достојан пред- 
ставник Српског Народа, његове снаге, његове воље. 

Руководећи се оним духом који је у јучерашњој скупштин- 
ској седници вејао, председник Народне Скупштине сматра да 
у овој прилици треба да нагласи права Србије да се брине о 
појавама, које су изазвале у Народу Српском и међу српским 
државницима узрујаност и узнемиреност. Чули су се гласови 
чуђења: Откуда то кад ни једном српском поданику на страни 
није ни најмања неправда учињена, кад Србији у њеним гра- 
ницама никакво право није оспорено, још мање окрњено, од 
куда то да Србија сад излази пред форум Европе поводом до- 
гађаја, који се ње непосредно не тиче. 

Чудновато да се данас може питати од куд у једном на- 
роду залагање за слободу, данас кад су целом Европом овладале 
политичке слободе, данас кад више нема ни једнога кутка, а 
камо ли државе Европске, где има још политичког робља! Па 
зар да се једна држава не појави у одбрани браће своје, кад 

се са њима поступа као са робљем коме се не признаје ни нај. | у 


елементарније право самоопредељења 7 

Ми не можемо а да не констатујемо како Србе дубоко дира, 
како Србе боли, кад виде да је Европа тако рећи јуче сасвим 
друкчије поступала, кад је требало давати слободу, чувати ч0- 
вечанска права једном делу Балканског полуострва, једном делу 
грчког народа: на острву Криту. Ми смо тада могли видети, 
да се сложна акција оружане Европе постарала да се том делу 
грчког народа да слобода и припреми пут остварењу његових 
коначних националних жеља; и Српски Народ који на путу 
слободе није стекао мање заслуга и мање права него ли грчки 
народ — и ако и овај у том погледу није заостао — чуди се 
од куд тај друкчији поступак према Српству2 Ми морамо истаћи 
да Српска Народна Скупштина мора бранити национална права, 
Српског Народа (Чује се: Тако је! Бурно одобравање). 

Национално је право Српског Народа сада угрожено. Ко 
живи у Босни и каква он тамо има права то је, браћо, познато. 
Нема никаквог другог народа, господо, данас на свету, који је 
у Босни икада живео или живи сем Срба. (Чује те: Тако је!) 

Ко је пре Срба тамо готово у преисторијско време живео, 


тога више данас на лицу земље нема, и Срби су тамо — ако 
хоћете да се на историју позивамо — Срби су тамо још пре 
него ли што су на пр. Мађари и дошли у своју садашњу отаџ- 
бину. (Чује се: Тако је: — Пљескање). 


Срби су тамо пре постанка државе Карла Великог и у то- 
лико више пре свих оних држава које су никле из државе 
Карла Великог. (Пљескање и бурно одобравање. Тако је!) 

Браћо, кад на то погледамо, шта остаје онда од оних исто- 
ријских права на Босну, која се сад спомињу са неких страна: 
Шта данас, код живог народног живота, код живе стварности, 
могу вредити средњевековна, а ја могу додати, често врло изми- 
шљена права 2! (Бурно пљескање). Ја ћу, браћо, да констатујем, 
да на пример за порекло угарског државног права историјског 
на Босну један од најглавнијих историка угарских у једном 
службеном научном органу сарајевске владе констатује, да се 
апсолутно ништа тачно незна ни у које је време ни на који 
начин Угарска у средњем веку била завладала Босном. И зар, 
браћо, из тога може какво право да се изводи, а да и не говоримо 
о оним државним правима којима су основ, на који се политика 
позива као на некакве доказе о некаквим некадашњим правима 
на ту српску земљу, документи који су великом већином не- 


сумњиво фалсификат (Бурно пљескање). То, господо, не говори | 


ни патриотски научник нити српски политичар. То говоре о 
истим документима стручњаци из оних народа о чијим је то- 
божњим правима ту реч. А, господо, ако би смо се ми на ту 
врсту права позвали, на оно што је било пре толико векова, 
ја бих могао од многих примера само толико овде споменути: 
— да по истим изворима, о изворима исте категорије, ми би 


и 
МУ ВР“ У Ји 

· смо могли изнети да је колевка Немањићске династије из оних 
истих окупираних земаља о којима је сада реч (Бурно одобравање). 

Али, браћо, ја мислим да у почетку 20. века не може бити 
озбиљно, не може бити никакво правно средство тражити до- 
казе по прашљивим архивама средњевековним. Ми морамо тра- 
жити живот, и ако ми тај живот гледамо, какав је он кад био, 
као што рекох од најдавнијих времена, — прост би Србин ка- 
зао од Кулина Бана, али ја кажем много и много пре од Ку- 
лина Бана — нема у Босни и Херцеговини другог живота него 
живота српског. (Бурно одобравање и одушевљени узвици: 
Живео !) 

Браћо, Српска Народна Скупштина треба да то каже свету, 
треба да то каже представницима других народа. Они то сад 
и не знају, али кад им се каже, ја се надам, да ће они разу- 
мети од куд је Краљевина Србија узнемирена, кад се нешто 
ради преко њене границе, преко валовите Дрине у њеном 60- 
санском суседству. (Живо одобравање). 

И ми мислимо, да није узалудно полагати неку наду у 
слободоуман Француски народ, који је онолико жртава принео 
ва остварење националног начела у Европи у ХГХ веку (Сложни 
узвици: Живео Француски Народ!); полагати наду на Итали- 
јански Народ који томе начелу има да захвали за своју поли- 
тичку слободу и егзистенцију (Сложан одзив: Живео Италијански 
Народ!) Па зар велики Енглески народ који је много раније 
извршио своје национално формирање, није он био један од 
главних помагача талијанског уједињења: (Живео). 

Требало би да идем даље да ређам и друге народе, чије 
се уједињење у ХЛХ веку извршило. Али могло би се ми- 
слити да такав говор може личити на пружање просјачке руке 
према силнима. (Узвици: то нећемо!) Не, браћо! Али ја ипак, 
браћо, хоћу да верујем да и међу 80 милијона великог немачког 
народа има људи на чијој души још има трагова великог по- 
крета, великих идеја, великог рада и великих људи, који су 
радили и створили немачко народно уједињење. Ми бисмо се 
могли сетити и шта су све Мађари урадили за одбрану своје 
националности, могли бисмо се сетити толико других Словена 
колико они теже, колико они раде за себе, за одржање, за раз- 
вијање своје народности. (Живело Словенство!) Ја, браћо сматрам 
да ради будућности треба да их се сетимо па баш ако су нам 
у овом тренутку и криви, а треба свакако да се сетимо да у 
великој словенској Русији престају преграде, које су царски 
престо растављале од душе Руског народа, од душе словенске 
и да се можемо надати да ће до те велике словенске душе 
руске стићи и продрети глас брата Србина и да ће се оправ- 
дати старе наде нашега народа у моћнога брата. (Живео Руски 
народ.) 

Али браћо, ако би се ипак десило да наш глас нигде од- 
зива не нађе, опет — чуће се глас самога Србина (Бурно одо- 

бравање). А какав ће тај глас бити, каква је то жеља... не жеља, 


него каква је воља Српскога Народа, представљена у Српској 
Народној Окушштини, ви ћете изволети чути из одлуке, која је 
на јучерашњем састанку донесена по предлогу посланика Г. 
Стојана Рибарца. 

Ја молим г. Рибарца да прочита ту одлуку, а овим објав- 
љујем да је Народна Скупштина ту одлуку усвојила,“ 


После овога говора Народна Скупштина донела је ову 
резолуцију, коју је прочитао г. Ст. Рибарац: 


„Болно потресена великом неправдом која је учињена Ор- 
бији и српском народу самовољним кршењем једног међународ- 
ног акта без саслушања народа којега се тиче, а од стране која 
му је била потлисник и чувар; 

Добоко уверена о опасности која је овим догађајима обуј 
мила цело Српско Племе, стварајући претходни случај опае 
за самосталност и опстанак Србије; па услед тога до-дн“ 
колебана у своју преданост интересима општега мира 

вичности; 
ј Чврсто решена да учини све што је потребно · 
беде интереси Србије и њених сународника у к' 
створена овим насилним догађајима. 

Орпека Народна Скупштина, саслушави. 


мерама које Краљевска Влада мисли предузети . Ј 
једнодушно изјављује своје поверење Краљевој „че- 
кујући од ње најенергичнији рад за заштиту угрож. пнте- 


реса српских. 

У томе циљу и са тим једнодушним осећањима Народна 
Скупштина ставља на расположење Краљевској Влади и сву 
снагу целога и сложнога српскога народа. (Бурно одобравање. 
Узвици: Прима се! Прима се! Прима се!).“ 

Ми идемо на сусрет крупним, епохалним догађајима, који 
су ту већ, на прагу, и чије се сенке већ јасно оцртавају. Вар- 
ница, која ће запалити Европу, полетеће опет с балканског по- 
луострва. Из европског конфликта, који је неминован, изаћи ће 
Европа с другом физиономијом, с другом политичком картом 


него што је ова. 


Власник и уредник Др. Драгољуб М. Павловић 
(Дубровачка ул. бр. 17.). 
Доситије Обрадовић — Штампарија Аце М. Станојевића (Чика Љубина улица бр. 8) 

